
am prireikė trijų dienų ke- 
lionei iš Liubeko į Buchenfeldą - dviem mažiau, negu bu- 
vo numatęs, nes gan dažnai pavėžindavo geri žmonės - 
kartais vežime arba ant prikimštos vežėjo sėdynės, sykį 
netgi ant jaučio; tasai tada savo blausiomis kukulakėmis 
nepatikliai nužvelgė žmogystą su abitu. Tobijas nemėgo 
visokių raguotų padarų, nors, būdamas išsilavinęs Žmo- 
gus, per visą gyvenimą bandė save įtikinti, kad toks nu- 
siteikimas esą tik prietarai, bet ši antipatija neišnyko. 
Priešingai, į senatvę ji dar labiau stiprėjo. Kartais, pa- 
matęs kokią ožką ar nepiktą karvę, pagaudavo save neju- 
čia sulaikąs žingsnį. 

Tačiau tas jautis jo nei numetė, norėdamas mirtinai 
sutrypti, nei pasmeigė savo ilgais lenktais ragais, ir To- 
bijas tikrai patogiai vėl nukeliavo kelio galą. 

Apskritai tėvas Tobijas negalėjo skųstis likimu nuo ta- 
da, kai paliko Liubeko dominikonų vienuolyną. 

Jis pasirinko karo žygio kelią, tad sutiko daug žmonių 
17 nebuvo patekęs į keblią padėtį - nė vienos nakties ne- 
praleido po atviru dangumi. Tiktai vieną kartą buvo už- 
kluptas blogo oro, ir netgi tada surado prieglobstį pas pa- 

prastus, mielus žmones, lietus net nespėjo permerkti jo 
abito. 

Laimei, jis taip pat nesusidūrė su vagimis ir atskalū- 
nais. Tiesa, šiek tiek padėjo tas, kad nėjo tokiomis vieto- 
mis ir kartais apsimesdavo nematąs kokio žvilgsnio arba 
išvydęs apdriskusį žmogėną kiek pagreitindavo žingsnį. 
Kad kas patylomis keiksnotų abitą, bent jau šitoje kelio- 
nėje jam neteko patirti, nors žmonėms toks apdaras daž- 
nai sukeldavo prisiminimus apie visas jų kančias ir patir- 
tas skriaudas. Kartą jisai varė velnią, bet su tuo apsės- 
tuoju nebuvo labai sunku: naujagimis berniukas, kurio sie- 
lai reikėjo tiktai profilaktinės apsaugos, buvo menkas nie- 
kas, palyginti su f4k7a1 apsėstuoju velnio. 

Tik vienintelį kartą jis pajuto baimę, kai ėjo ne keliu, 
bet pasuko taku per ąžuolų girią. Tobijas buvo daug gir- 
dėjęs apie šį mišką, prasidedantį pietų pusėje nuo Liū- 
neburgo. Čia esą gyvenančios piktosios dvasios ir vel- 
nias, raganos savo piktus darbus krečiančios ir žaltvyks- 
lės neatsargų nakties keliauninką vedžiojančios ratu, ko! 
šis nusiplūkęs nugriūva. Jis nelabai tuo tikėjo. Taigi, pa- 
likęs šurmuliuojantį Liūneburgą, metė paskutinį žvilgs- 
nį į savo šešėlį ir vien smalsumo vedamas įžengė tiesiai 
Į girią. 

Neilgai trukus jis labai gailėjosi šitaip sumanęs. Tė- 
vas Tobijas netikėjo piktosiomis dvasiomis ir velniu - ne 
taip, kaip paprasta liaudis. Tačiau šiame miške pats su 
jais susidūrė. Po senųjų ąžuolų vainikais, - kai kurie jų 
galėjo būti senesni už miestą, kurio mūrus jis prieš tris 
dienas buvo palikęs, - niekada nebuvo tikros dienos, net 
krūmų buvo mažai: tik paparčiai, išblukusios samanos ir 
grybai; prityrusi akis matė, kad jie visi nuodingi. Kaip ir 
tikėjosi, per girią ėjo greičiau ir smagiau nei keliu. Žmo- 

gaus ranka prakirsta properša praskynė kelią gyvybę tei- 
kiančiai saulės jėgai, tad piktžolės ir dygliai vešėjo kai- 
rėje ir dešinėje, o jų Žali ūsai lyg kokios pinklės draikio- 
josi po kojų, visa tai vertė jį beveik visą laiką eiti nuleis- 
ta galva, kad nesukluptų. Be to, tankiame miške saulė 
kaitino ne taip negailestingai. 

Ir vis dėlto... 

Iš pradžių tai buvo tik nuojauta, sunkiai suvokiamas 
nesmagus jausmas, lyg svetimos rankos nemielas prisi- 
lietimas, nors ir nepasakytum kodėl. Girioje buvo vėsu. 
Amžina prieblanda ir kapų tyla, senųjų ąžuolų kamienai, 
daugelio tokie galingi, kad ir trys vyrai išskėstomis ran- 
komis jų negalėtų apkabinti, ir jų didingi vainikai, virš 
galvos susipinklioję į vientisą stogą — viskas leido jam 
pajusti, kokia puiki ir kartu mįslinga buvo Dievo kūryba. 

Nežinia kodėl, ko jis negalėjo įvardyti, šis tylus, di- 
dingas pasaulis jam priminė katedrą, ir nežinia kodėl, ką 
jis dar mažiau suprato, šis pasaulis jį baugino. Tai nebu- 
vo šventos pagarbos vieta. Ne maldos vieta, tik amžinos 
vėsos ir prieblandos karalystė, kur augo nuodingi grybai 
1r bastėsi nuodingi gyviai, šliaužiojo gyvatės, gal vorai ir 
kitokie bevardžiai padarai. Raguoti padarai. 

Ir dievaži — tokioje vietoje turėjo būti piktųjų dvasių. 

Jau vėliau, po kelių valandų, kai išpiltas prakaito ir dre- 
bėdamas (pats sau įsikalbėjo, kad nuo šalčio, o po teisy- 
bei — iš baimės) išėjo iš girios, o saulė lėtai slinko hori- 
zonto linkui, tėvas Tobijas suprato, jog tas piktąsias dva- 
sias buvo sutikęs tylinčioje ąžuolų girios begalybėje. Jų 
buvo visur. Jos kuždėjosi lapams šlamant virš jo galvos, 
jos krizeno, kai jo Žingsniai šnarėjo žemėje, jos painiojo 
mintis ir ėmė dumti akis tokiais dalykais, kurie išvis ne- 
egzistuoja. O taip, jisai suprato, kodėl žmonės bijosi šito 

miško. Pats ėmė nuogąstauti, ir šitas išgąstis išaugo į 
didžiulę panišką baimę, kai jis aptiko raganų ratą. 

Tai nebuvo pirmasis toks ratas, kurį tėvas Tobijas iš- 
vydo. Nebuvo net ir didžiausias. Bet jame buvo kažkas 
kraupaus. Kitoks negu visi kiti, kuriuos jisai matė - ir 
dažnai sunaikindavo. 

Tėvas Tobijas keliavo jau geras dvi valandas, ir tas ne- 
malonus jausmas pamažu virto kankinama baime, net mal- 
dos, be perstojo tyliai kalbamos, daugiau tos baimės jau 
nebegalėjo suvaldyti. Prie drebulio, kurį kėlė prieblanda 
1r šaltis, prisidėjo visiškai žemiškas baugulys pasiklysti, 
nes giria darėsi vis tankesnė, jis gan dažnai jau net nebe- 
įstengė įžvelgti saulės ir nebegalėjo nutuokti, ar gerai 
einąs. Savaime suprantama, pagreitino žingsnį, pagaliau 
tamsiame smaragdinės lapijos danguje toli prieš save iš- 
vydęs plotelį šviesesnės žalumos. 

Tai nebuvo girios pakraštys, nors to lyg ir tikėjosi, — 
tiktai proskyna. Jau gerokai anksčiau, jos dar neprtėjęs, 
jautė drungno oro dvelksmą. Širdis šoktelėjo iš džiaugs- 
mo. Jis ėmė eiti dar sparčiau, jau kone bėgo - ir išsigan- 
dęs sustojo. 

Proskyna buvo apsupta beveik neįžengiamos krūmų, 
vešlių žolių ir blyškių laukinių gėlių sienos; toji siena ver- 
žėsi prie mažo saulės apšviesto žemės lopinėlio krašto 
kaip ištroškęs žvėris prie tvenkinio. Bet šis pylimas buvo 
neaukštas, Tobijui siekė lygiai iki juosmens ir jis galėjo 
lengvai pažvelgti į vidų. Tenai nebuvo jokios žalumos, 
tik negyva, juoda, dvokianti žemė, šlykštus vientisas luis- 
tas; tas vaizdas priminė tėvui Tobijui sukrešėjusį kraują. 
Vienintelė gyvybė šiame gerų penkiolikos žingsnių sker- 
smens juodos žemės rate buvo blyški grybų baltuma; gry- 
bai augo trimis vis mažesnėmis, bet ir storesnėmis, vie- 

na su kita susiliejančiomis eilėmis. Jų buvo visokiausių 
rūšių, nemažai ir tokių, kurių tėvas Tobijas savo gyveni- 
mė dar iki šiol nebuvo matęs. Tačiau tie, kuriuos paži- 
no, — greičiausiai ir tie, kurių nepažino, — visi iki vieno 
buvo nuodingi. Šio baisaus vaizdo viduryje buvo ratas že- 
mės, rodos, išvis be jokios spalvos. 

Tobijo rankos ėmė drebėti, nors buvo stipriai sugniau- 
žęs maldai, kad net skaudėjo, o širdis pradėjo smarkiai 
daužytis. Staiga jis pajuto ant veido saulės šilumą, kuri 
per girios stogo plyšį sruvo aukštai virš jo galvos, pajuto 
šiltą vėjelį, taršantį jam plaukus, užuodė laukinių gėlių ir 
augalų, augančių priešais, kvapą, bet kartu atrodė, lyg 
mirtino šalčio dvelksmas liestų jo sielą. Ši vieta buvo... 
nelaba. 

Tobijo lūpos šnabždėjo begarsę maldą, bet kadaise bu- 
vę patikimi lotyniški žodžiai negalėjo dabar paguosti. Jis 
pasitraukė per žingsnį atgal, jautė, kaip dar toliau įsibrovė 
į prietemos ir baimės karalystę, ir vėlei liko bestovįs. 
Jautėsi įkalintas, visiškai atiduotas jėgoms, kurios gyve- 
no šios baisios vietos viduryje ir laukė lengvabūdiško ke- 
liautojo, traukiančio šiuo keliu, ir staiga jį apėmė baimė, 
baimė, kurią lig šiol buvo pajutęs tik vienintelį kartą gy- 
venime. Jisai suprato patekęs į tikrai prakeiktą vietą, Že- 
mės lopinėlį, kur nukrito pragaro šešėlis, kad jį užnuo- 
dytų. 

Tevas Tobijas nebuvo prietaringas žmogus. Tarp visų 
jo žmogiškų klaidų ir silpnybių — o jų buvo ne tiek jau 
mažai - prietaringumo nebuvo. Priešingai, per visą savo 
gyvenimą jis didžiavosi tuo, jog buvo išsilavinęs žmogus, 
kuriam istorijos apie raganas, naktimis jodinėjančias ant 
šluotos ir besimyluojančias su velniais, visuomet kelda- 
vo tik atlaidžią šypseną. Dėl tokių istorijų galėjo imti svy- 

ruoti tikėjimas ir prasiskinti kelią tikrasis blogis. Tačiau 
netikėti piktosiomis dvasiomis ir raganų darbais dar ne- 
reiškia nuneigti velnio egzistavimo. O ne! Liuciferis kla- 
jojo tarp Žmonių, jis buvo gudrus ir klastingas ir mokėjo 
slapstytis tuose daiktuose, kurie išrodė nepavojingi. 

Tačiau visai neatrodė, kad ši vieta nepavojinga. Jos re- 
ginys sukėlė Tobijui pasibjaurėjimą. Iš vienu luitu virtu- 
sios juodos žemės rato kilo pavojus, tartum negirdimas 
balsas šaukė jam bėgti šalin, sprukti, daugiau nebepasi- 
tikėti saugančia Dievo ranka, kuriai jis buvo patikėjęs sa- 
vo gyvenimą. 

Klastingą pagundą, slypinčią šiame vaizdinyje, Tobijas 
suprato paskutinę akimirką ir skubiai persižegnojo. Už- 
simerkė, ėmė melstis garsiau ir iš visų jėgų privertė sa- 
ve, kad balsas nedrebėtų; tada žodžiai aiškiai ir toli nuai- 
dėjo per proskyną - tikriausiai vienintelis jo ginklas prieš 
velnio jėgą, įsikūrusią šioje vietoje. Jis ilgai taip stovėjo, 
bėrė vieną maldą po kitos ir svaidė piktosioms dvasioms 
didžios galios turinčius burtažodžius, anksčiau išmoktus. 

Pastangos buvo bergždžios. 

Jis tai jautė. Žodžiai, rodės, virsdavo... daiktais tą pa- 
čią akimirką, vos tik jie išsprūsdavo jam iš lūpų, ir būda- 
mi bekūniai prarasdavo galią, kad kažkokiai tamsiai esy- 
bei laukymės viduryje visai nebuvo baisūs. Tai, kas grįž- 
davo atgal, buvo ne aidas, bet mekenantis pašaipus 
juokas, nuo kurio baimė lyg šalta ranka sugniauždavo vi- 
durius. Šaukdamas jis staigiai apsisuko ir puolė iš čia, ir 
tik po kelių valandų vėl rado kelią. 

Nors buvo dar nesutemę, pirmoje trobelėje tėvas To- 
bijas pasiprašė užkąsti ir naktigulto. Angliadegio šeima 
davė jam šį vakarą pastogę, bet jo būta labai nekalbaus 
dominikono. Nakties maldą jis išspaudė iš savęs vos pri- 

siversdamas, ir kai rytą apyaušriu iškeliavo, pastebėjo 
tokius tų Žmonių veidus, kad buvo net skaudu: jo, Dievo 
žmogaus, anie atrodė besibiją, jautėsi lyg nejaukiai ir bu- 
vo patenkinti, kad jis išėjo. Ne taip, kaip iki tol buvo pra- 
tęs, jis atkėlė savo abitą, išsitraukė nedidelį pinigą už- 
mokėti žmonėms už'nakvynę ir maistą. Jis ir pats dabar 
nežinojo, kodėl taip daro. Galbūt jautėsi atėmęs jiems ne 
tik valgį 1r šilčiausią vietą miegoti prie ugnies, bet ir šiek 
tiek pasitikėjimo Dievo visagalybe. 

Tobijas bandė nuvyti prisiminimus apie tą baisųjį ra- 
ganų rato vaizdą, bet jam nesisekė. Ko gera, to siaubingo 
susitikimo su tamsybių jėgomis niekados negalės užmirš- 
ti, nes šioje miško proskynoje nutiko daugiau, ne tik kad 
jis pajuto velnio alsavimą. Tėvas Tobijas buvo suvestas į 
akistatą su stipriausiu šėtono ginklu: abejone. Kaip mie- 
lai dabar jis būtų atlikęs išpažintį, nes buvo pajutęs ne 
tik velnio prisilietimą, - jis ir nusidėjo, suabejojo Dievo 
globa tą baisiąją valandą, kai stovėjo miško pakraštyje ir 
matė lemtinguosius ženklus. Vis dėlto jis turėjo ilgam 
laikui atsisakyti ir šios paguodos, kaip ir daugelio pato- 
gumų, kuriuos teikė dominikonų vienuolynas Liubeke. 
Buchenfeldas buvo mažas miestelis, tiktai gyvenvietė, 
neturinti net savo turgaus, Hildesheimo vyskupas vei- 
kiausiai dar nė karto nebuvo jo aplankęs. Tobijui buvo 
garantuojama, kad jo užduotis čia neužimsianti daug lai- 
ko, bet jis nujautė, kad truks ilgiau, kol vėl galės grįžti į 
tylią savo celės vienatvę gyventi gyvenimo, kuriam iš 
tikrųjų ir buvo sukurtas: visiškai atsidėti Biblijos ir gar- 
bingų Bažnyčios tėvų raštų studijoms —- ir kai kurių kitų 
dalykų; šiems jo vienuolyno abatas nors ir nepritarė, bet 
veikiau tyliai priėmė. 

Tėvas Tobijas turėjo paslaptį. Dabar jis buvo trisdešimt 

dvejų metų ir daugiau negu pusę šių metų jis skaitė ir 
scholastiką. Iš pradžių atvirai atmetė šį mokslą kaip ir 
daugelis jo brolių, taip pat ir Pretorijus, jo abatas, kurs 
neslėpė savo nepasitikėjimo moderniaisiais mokslais. O 
vėliau šis mokslas Tobijui parūpo pirmiausiai kilus tik 
minčiai, kad tai, su kuo jis taip smarkiai kovojo, geriau 
pažintų, jeigu turėtų daugiau ir parankesnių argumentų, 
nukreiptų prieš. Bet greitai jis pasidavė šio mokslo ža- 
vesiui kaip ir daugelis prieš jį. 

Mokslo pasaulis buvo toks kerintis, pilnas paslapčių 
ir stebuklų, pritrenkiančių išvadų, ir vietoj kiekvienos 
myslės, kurią jis įmindavo, atsiverdavo trys naujos. Ir ne- 
buvo taip, kad toji mįslė šalintųsi Dievo, kaip tatai sku- 
botai tvirtindavo daugelis jo priešininkų. Visai atbulai: 
daug kas, ko Tobijas anksčiau nesuvokė, jam tapo supran- 
tamiau, ir jis geriau tikėjo tais dalykais, kuriuos suprato, 
užuot paprasčiausiai visa nesuprantama aiškinęs Dievo 
ar velnio veikimu. Argi galėjo būti didesnis stebuklas ma- 
tyti, kokį sudėtingą mechanizmą sukūrė Viešpats, kad iš- 
laikytų Žemės, visų jos augalų ir padarų pusiausvyrą? Jis 
didžiavosi būdamas išmanantis žmogus, dvasininkas, per- 
skaitęs ir supratęs Aristotelį ir pažinęs Augustiną. Ir netgi 
susitaikė su nemaloniu skauduliu, kurį sukėlė šis pažini- 
mas - būtent, kad jau vien šitas didžiavimasis buvo nuo- 
dėmė. Jis gyveno pamaldų gyvenimą. Atsižadėjo kūniš- 
kųjų aistrų - kitaip negu dauguma jo brolių, nebuvo lin- 
kęs į lėbavimus ir retai mėgaudavosi vynu; jis galėjo sau 
leisti vieną kitą nedidelę ydą. 

Būdamas paskendęs savo mintyse, Tobijas visai nepa- 
stebėjo, kad miškas ima šviesėti. Staiga priešais išvydo 
laukus ir pievas, o netoliese siaurą upeliuką su mūriniu 

tilteliu. Už jo dar aukštai esančios saulės šviesoje lyg 
šešėlį buvo galima įžiūrėti miestą. 

Tobijas sustojo. 

Tai turėjo būti Buchenfeldas. Jam buvo pasakyta, kad 
mažas miestelis esąs tuoj pat už miško, iš tiesų - miške, 
nes žemė, kuria jis keliavo, dar prieš vieną kartą žmonių 
priklausė ąžuolų giriai, paskui medžiai buvo iškirsti ir visa 
paversta dirvomis ir pievomis. 

Jeigu šios žinios buvo tikros, tai Žmonės čia turėjo ge- 
rokai paplušėti. Kiek tik akis užmatė, nebuvo jokio me- 
džio, jokio krūmo, jokio augalo, kurs būtų siekęs aukš- 
čiau juosmens. Daugelyje.laukų javai jau beveik sudoro- 
ti, bet jo patyrusi akis pastebėjo, kad čia valstiečiai iš- 
mano savo darbą — kairėje tįsojo platus, tiesiai su giria 
susisiekiantis kviečių laukas, už jo, tarp miesto ir upės, 
pieva, kur greičiausiai buvo laikomos karvės ir avys, o 
kitoje kelio pusėje — apyniai, pupos ir miežiai, dauguma 
jų beveik jau nuimti. Pretorijus nupasakojo esant Buchen- 
feldą tokį mažą ir menką, betgi jo gyventojai suprato tri- 
laukės žemdirbystės sistemos pranašumą; gerais metais 
j1 galėjo duoti net ne vieną, o du derlius. 

Veikiai pasidarė šilčiau. Giria dar pasilaikė sau nak- 
ties vėsą, bet čia, lauke, jis jautė saulės jėgą, iš pradžių 
malonią, vėliau varginančią ir galų gale net nemalonią, 
nes su tokiais drabužiais buvo labai karšta. Jis ištroško. 
Kadangi iki miesto tikrai buvo likę pusvalandis kelio, o 
čia link tilto rietėsi didelis lankas, tai Tobijas patraukė 
skersai per nuimtą kviečių lauką žemyn prie upės atsi- 
gerti ir apsivalyti, nes trijų dienų kelionė paliko pėdsa- 
kus veide ir ant drabužių. Jis norėjo būti švarus prieš 
įžengdamas į Buchenfeldą. Galiausiai juk ne elgetaujan- 
tis vienuolis buvo. 

Upė buvo nelabai gili. Tobijas galėjo matyti dugną, sro- 
vė atrodė nesmarki, tad jis netgi atsisakė sukti į šoną 
link tilto ir tiesiog perbrido. 

"Tobijas pasidėjo ant žemės lazdą ir krepšį su mantą, 
nusimetė sandalus ir įsibrido į upę. Vanduo buvo šaltes- 
nis, nei tikėjosi; iš pradžių reikėjo net dantis sukąsti, 1r 
srovė buvo daug smarkesnė, negu akiai atrodė. Tačiau 
tai buvo gaivus šaltukas, jis nuginė paskutinius nuovar- 
gio likučius ir pačią kelionės kankynę. Po keleto akimir- 
kų vienuolis jau mėgavosi jausmu, kai ledinis šaltis slin- 
ko kūnu į viršų. Pagaliau visas paniro į upę. 

Tėvas Tobijas vandenyje bvo tol, kol jo plaučiai, at- 
rodė, jau ims plyšti, tada stryktelėjo į viršų, šniokuoda- 
mas kelis kartus įkvėpė ir iškvėpė ir galų gale išsinėrė 
iš savo abito. 

Besitraukdamas per galvą apatinius drabužius paste- 
bėjo, tarytum ant tilto kaži kas būtų šmėkštelėjęs. Išsi- 
gandęs liovėsi rengtis ir primerktomis akimis nepatik- 
liai stebeilijo pilkojo statinio linkui. Bet tenai nieko ne- 
buvo. Jis bus apsirikęs. 

Rūpestingai panardino drabužius tris keturis kartus, 
kol šiurkšti medžiaga prisigėrė vandens, keletą kartų pa- 
skalavo ir išmetė ant kranto. Tada dar kartą priklaupė, 
norėdamas abiem rankomis pasisemti vandens ir nusi- 
prausti veidą. Tik po to numalšino troškulį. 

Vanduo buvo nuostabus. Skaidrus ir šaltas kaip ledas, 
jis išplovė iš burnos ne tik skonį prasto vyno, kuriuo jį 
praėjusį vakarą buvo pavaišinęs angliadegys, - tam ge- 
rajam Žmogui tai, be abejonės, buvo brangenybė, - bet ir 
blogas mintis iš galvos. Vanduo buvo toks skanus, kad jis 
gerė godžiais gurkšniais ir galop net užsimerkė besimė- 
gaudamas paskutiniais siurbsniais. 

Kai Tobijas vėl atsimerkė, pamatė negyvo vaiko vei- 
dą. Jį čia atnešė upė, jo kūnelis buvo užkliuvęs už ak- 
mens. Negyvas vaikelis atsigręžė į jį, lyg norėdamas ap- 
žiūrėti. Rankelės judėjo kartu su srove ir mosavo jam. 

Tobijas suriko ir dumbliname upės dugne prarado pu- 
siausvyrą. Akimirką jis paniro po vandeniu, bet tuojau 
vėl pašoko į viršų ir stengėsi pasiekti krantą. Kadangi 
buvo gurkštelėjęs vandens, tai ėmė springti. Siaubo ap- 
1mtas, kosėjo ir skubiai brido atgal. Tada dar užrėpliojo 
upės šlaitu ir pagaliau atgavo kvapą. 

Kad ir liovėsi šaukęs, bet vis tiek jis buvo taip išsi- 
gandęs, kaip niekados gyvenime. Negyvas vaikas čia, van- 
denyje, pamojo jam, jis balto jį. Vaiko piršteliai užčiuo- 
pė jo skruostą, ir tai buvo kaži kas daugiau nei negyvo 
kūno prisilietimas. Jį stebėjo iš tikrųjų ne vaikas, bet da:k- 
tas, iššliaužęs iš juodojo mirusios žemės rato miške ir... 

Tobijas vaitojo. Iš paskutiniųjų vertė save negalvoti. 
Gerai juk žinojo, kad prarastų nuovoką, jeigu taip dary- 
tų. Net jeigu ko ir nedarytų, norėdamas įrodyti pačiam 
sau, jog šis vaikas nėra atsiųstas pragaro jo pasiimti. 

Drebėdamas Tobijas atsikėlė, skubiai apsidairė į visas 
puses ir keliaklupsčias nušliaužė atgal prie vandens. Ne- 
gyvas vaikelis vis dar buvo šičia, nes jo koja buvo užkliu- 
vusi už akmens, o mažos rankelės vis dar krutuliavo sro- 
vėje. Jis mojo jam. Ateik čia. Aš esu tavo. Aš briklausau 
tau. O tu man. 

Tobijas dejuodamas užsimerkė, sugniaužė kumščius 
ir taip sukando dantis, kad net žandikauliai braškėjo. 
Šventasis Dominykai, čiagi tik negyvas vaikas! — galvojo 
jisai. Daugiau nieko. Galbūt nelaimingas atsitikimas, 0 
gal i žmogžudystė. Joks pragaro pasiuntinys. Jis atėjo ne 
iš raganų rato girioje, bet iš moters, nenorėjusios jo tu- 
rėti, įsčių. 


16 W Hohlbein 


Šiaip ne taip jis nusiramino. Širdis vis dar daužėsi kaip 
šėlo apimtas kalvio kūjis, visas kūnas tirtėjo, bet paikos 
mintys pamažu ėmė trauktis jam iš galvos. Palengva at- 
sistojo, vėl įbrido į upę ir prisivertė geriau apžiūrėti men- 
kutį negyvą kūnelį. 

Tai buvo visiškai mažytis vaikelis. Naujagimis. Nors 
17 vandenyje, kūnelis vienur kitur išterliotas motinos iš- 
skyrų, o nuo virkštelės - nutrauktos, ne nupjautos - kilo 
rausvos gleivės ir sklaidėsi vandenyje. Šis kraujas 
veikiausiai ką nors reiškė... 

Tobijas nuvijo ir šią mintį, kol dar nepasidarė jam blo- 
ga, ir pasilenkė. Atsargiai ištraukė vaiką iš vandens, nu- 
nešė ant kranto ir paguldė žolėje. Kūnelis buvo dar šil- 
tas. Iš pradžių Tobijas nebuvo pastebėjęs, nes ledinis 
vanduo buvo išsiurbęs šilumą, bet dabar jisai jautė, kad 
kūnelis dar šiltas. Jei būtų jam įžnybęs, būtų pradėjęs 
kraujuoti. 

Vaikelis pagimdytas ne per seniausiai. 

Vadinasi, jo motina turi būti kažkur netoliese. 

Staiga Tobijui dingtelėjo į galvą tas šmėkštelėjimas, kurį 
tarėsi matęs ant tilto. Jis negalėjo susidaryti ano vaizdo. 
Kaži kas ten tikrai buvo. Gal šito negyvo vaikelio motina. 

Greitai apsivilko šlapius marškinius ir pasileido bėgti. 
Tiltas buvo toliau, negu buvo numatęs, ir kadangi jis bė- 
go palei upę, kad šlaitas jį pridengtų ir nebūtų per anksti 
pastebėtas, tai ne itin spėriai stūmėsi į priekį. Gerokai 
užtruko, kol pasiekė tiltą; negana to, dar paslydo ant šla- 
pios žolės ir labai skaudžiai parkrito, kad valandėlę gu- 
lėjo apsvaigęs ir sunkiai gaudė kvapą. Pagaliau keliak- 
lupsčia peršliaužė paskutinę šlaito atkarpą ir šniokuoda- 
mas atsitiesė. 

Jis buvo vienas. Tiltas pasirodė besąs gan masyvus 


Inkvizitorius 17 


statinys, tartum per didelis tokiam siauram upeliūkščiui, 
bet jis galėjo patogiai žvalgytis iš savo pozicijų per mūrą, 
aukštumo sulig kelienių, o nuo čia kelias, tiesus kaip strė- 
lė, ėjo iki pat Buchenfeldo. Nieko nebuvo matyti. 

Nusivylęs, bet ir su lengvesne širdimi, nors ir nega- 
lėdamas dabar pats pasakyti to priežasties, Tobijas norė- 
jo apsisukti ir vėl grįžti į tą vietą ant upės kranto, kur 
buvo palikęs savo drabužius, bet pamatė pėdsakus. Šie 
vedė į kitą tilto pusę pašlaičiui ir baigėsi dideliame 1š- 
mindžiotos žolės plote. Jisai nusekė jais, 1r nors nedaug 
patyrimo turėjo tokiuose dalykuose, nebuvo sunku su- 
prasti istoriją, kurią tie pėdsakai jam pasakojo: kaži kas 
ne per seniausiai buvo nusileidęs šičia, ant upės kranto, 
1r atsisėdęs žolėje. Augalai plačiu ratu aplinkui buvo iš- 
gulę, tartum kas iš visų jėgų čia būtų trypęs (ar iš skaus- 
mo spardęsis kojomis?). Tobijui nereikėjo per daug smar- 
kiai ieškoti, kad surastų galutinį įrodymą, jog aptiko ne 
nepatyrusio keliautojo, pasinaudojusio upe kaip paskuti- 
ne poilsio vieta, pėdsakus: tik keli žingsniai pasroviui jis 
rado ryšelį kruvinų skepetų. Ištraukė iš upės, išvyniojo 
17 po akimirkos dygėdamasis švystelėjo atgal į vandenį. 
Dabar ryšelį pagriebė srovė ir nunešė tolyn. Išorinė mū- 
rinio tilto pusė užstojo jam vaizdą tos vietos, iš kur jis 
buvo priėjes prie kranto. Todėl nei jis moters, nei ši jo 
nepastebėjo. Tobijo susijaudinimas virto didžiuliu pyk- 
čiu, kai jis pamatė, kad srovė išardė ryšelį ir plukdė to- 
lyn nuo jo. Tas pat galėjo nutikti ir su vaiku. Jeigu kaip 
tik tada nebūtų ėjęs pro šalį, tai nusikaltimas veikiausiai 
niekada nebūtų iškilęs aikštėn. 

Vaiko žudikė dar turėjo būti kažkur netoliese. Kelio į 
miestą buvo gal koks pusvalandis, juo labiau moteriai, 
kuri buvo ką tik pagimdžiusi ir tikrai nebūtų galėjusi grei- 
tai bėgti. 

Jis vėl užlėkė ant šlaito, dar kartą pažiūrėjo į miestą ir 
įsitikino, kad tarp Buchenfeldo ir upės nėra nė gyvos dva- 
sios. Taigi liko kita kryptis - į mišką. 

Tobijas akimirką pasvarstė, gal jam grįžus ir pasiėmus 
savo daiktus, bet vėliau nusprendė, kad taip prarastų per 
daug laiko, ir pasileido į priekį. 

Tik paėjęs kelis žingsnius jis rado daugiau pėdsakų. 
Moters eita keliu, greičiausiai dėl to, kad taip buvo leng- 
viau, bet ji neteko kraujo - ant dulkino kelio buvo matyti 
tamsi dėmė. Jis ėmė lėkti atgal tuo pačiu keliu ir uždu- 
sęs, apsipylęs prakaitu, sustojo prie girios pakraščio. Pėd- 
sakai čia dingo. 

Dvejodamas Tobijas apsidairė. Netikėjo, kad moteris 
būtų įlindusi giliai į mišką. Buvo nesunku įsivaizduoti, 
kas nutiko: ji pagimdė vaiką ir nuskandino, tikriausiai ne- 
siryžo tuojau pat grįžti į Buchenfeldą, bet nukėblino į gi- 
rią, kad kur nors tankiuose krūmuose pasislėptų ir palū- 
kėtų, ko! vėl grįš jėgos. Moteris, būdama tokios būklės, 
nebūtų toli ėjusi, nesvarbu, ar būtų jį mačiusi, ar ne. 

Tobijas apsižvalgė. Kelias, vedantis link tilto ir į Bu- 
chenfeldą, už kelių žingsnių suėjo su miško keliu. Mote- 
ris galėjo pereiti jį skersai ir pranykti čia, tarp medžių, 
bet vargu ar taip galėjo būti: krūmai anoje pusėje buvo 
tokie tankūs, kad jam pačiam būtų buvę sunku ten prasi- 
brauti. Savo jėgas ji būtų tausojusi. 

Taigi jis pasuko į kairę. Žengė tyliai, kad nesukeltų 
jokio nereikalingo garso, kiek paėjęs vėl sustojo ir ėmė 
klausytis. Šviesa vos skverbėsi čia, tik keli žingsniai ana- 
pus girios pakraščio, per tirštą lapiją; ir vėl jį apėmė toks 
jausmas, tartum žengtų į ūksmingą žalią katedrą, kur gy- 
vena daiktai ir balsai seka gūdžias istorijas iš tolimo, tam- 
saus laiko. Vėl akimirką sugrįžo baimė. O jeigu čia nebu- 

vo nei moters, nei vaiko, vien tiktai pinklės, masalas, kad 
vėl jį čionai įviliotų, kad šios vietos piktosios dvasios ga- 
lėtų užbaigti tai, ką vakar buvo pradėjusios? 

Nesąmone. 

Vienuolis mintyse vėl susitvardė ir paėjėjo keletą 
žingsnių į priekį. . 

Jis matė kaži ką judant, bet per vėlai susigaudė. Ne- 
mikliai žengė į tą pusę ir taip pat nemikliai kilstelėjo ran- 
ką, bet jau nebegalėjo sukliudyti, nes susidūrė su pada- 
ru, ir šis parbloškė jį ant žemės. Tobijas skaudžiai susimu- 
šė, atsitrenkė nugara į akmenį ir mėgino išlaisvinti ran- 
kas, kad apsaugotų veidą. Pavyko, nes anas šią akimirką 
nuo jo atšoko. Tobijas pamatė greitą mostą, įniršusią pa- 
mėklę ir savaime pasuko galvą į šoną. Kietas daiktas skau- 
džiai nudrėskė jam ranką ir paliko gilų, kraujuotą brėžį; 
po akimirkos šis daiktas, dusliai švilpdamas, įsibedė ša- 
lia jo galvos į miško pievelę. 

Tobijas išsigandęs riktelėjo, susirietė ir visai netikė- 
tai griuvo visom keturiom, o užpuolikas vėl bandė ištrauk- 
ti iš žemės lazdą. Tobijas vargais negalais atsitiesė — ir 
apstulbo. 

Žmogiūkštis, išvertęs jį iš kojų ir vos per plauką ne- 
nudėjes, jam siekė vos iki krūtinės, o pats Tobijas iš tie- 
sų nebuvo labai aukštas. 

Tai buvo berniūkštis, o gal mergaitė, atpažinti negalė- 
jai, nes veidas ir plaukai buvo apskretę purvu, bet tėvas 
Tobijas suprato, kad jam daugių daugiausia galėtų būti 
šešeri ar septyneri metai. Vaikas vos beįstengė ištraukti 
lazdą iš žemės. 

Bet tėvas Tobijas tučtuoj turėjo pripažinti, kad pavo- 
jus toli gražu dar nepraėjęs, nes vaikėzas kaipmat jau tu- 
rėjo lazdą rankoje ir vėl kaip laukinis žvėris puolė prie 

jo. Lazda atsitrenkė į pilvą, ir Tobijas gavo antrą, dar gi- 
lesnį, randą ant rankos, kai jis paskutinę akimirką kryp- 
telėjo ir griebė tą lazdą, norėdamas išplėšti iš mažojo vel- 
niūkščio. 

Jam nepavyko. 

Vaikas iš visų jėgų ir taip tvirtai laikė savo ginklą, kad 
Tobijas tempė jį prie savęs drauge su lazda, kol kaire ran- 
ka galėjo pasiekti ir sučiupti už purvinų marškinių apy- 
kaklės. Vaikigalis tučtuojau paleido lazdą ir bandė ištrūkti, 
bet niekaip negalėdamas išsilaisvinti atsisuko ir abiem 
kumščiais pradėjo jį kulti. Tobijas tolydžio vis labiau nir- 
šo. Tai buvo pyktis, daugiau skiriamas sau pačiam, kad 
leidosi taip netikėtai užpuolamas vaiko, betgi mažų kumš- 
telių smūgiai buvo skaudūs, negana to, berniūkštis da- 
bar ėmė slinkti artyn, o avėjo kad ir paprastus, bet neap- 
sakomai kietus sandalus sunkiais mediniais padais. 

Tobijas čiupo jį 1r kita ranka už apykaklės, iškėlė tie- 
siog Į orą ir smarkiai supurtė. 

— Liaukis! — suriko jis. — Tučtuoj liaukis, arba aš tave 
prikulsiu. 

Mažasis plėšrūnas nesiliovė, dabar jau bandė savo 11- 
gais nagais iškabinti jam akis. Tobijas įtūžęs nusuko vei- 
dą į šalį, staiga smarkiai stuktelėjo besispardantį ryšulį 
atgal ant žemės - ir skėlė antausį. Vaikas pargriuvo. Ta- 
čiau neišleido nė menkiausio garso. Nė karto nuo to, kai 
Tobijas jį pasivijo ir grūmodamas iškėlė ranką. 

— Gal dabar pagaliau liausiesi? — paklausė. 

Berniūkštis, - jo marškiniai buvo užsismaukę aukš- 
tyn, o apatinių drabužių jis neturėjo, taigi Tobijas šiek 
tiek galėjo spręsti apie lytį, - Žiūrėjo į jį degančiomis aki- 
mis. Apskretę skruostai plieskė raudoniu, o akys priplū- 
do ašarų. Bet nepratarė nė žodžio. 

Tobijas delsė. Akimirką jis nežinojo, kuris jausmas ja- 
me nugalėjo — pyktis ar susižavėjimas jėga. Trenkeė stip- 
riau, negu buvo ketinęs. Ranka degė, o kairioji berniuko 
akis nepaliaujamai mirksėjo ir ėmė tinti. 

— Mano vaike, - švelniai tarė Tobijas. - Man labai gai- 
la. Taip stipriai nenorėjau suduoti. Bet kodėl gi tu mane 
puoli? Aš tau nieko nepadariau. 

Berniukas vis dar tylėjo, bet įsistebeilijo į jį dabar sa- 
kytum įžūliai, ne baugščiai. Pagaliau Tobijas susivokė. 

— Kur tavo motina? — paklausė. 

Staigus baimės šmėstelėjimas berniuko veide išdavė, 
kad Tobijas pataikė kaip pirštu į akį. Vaikas, nepaisant 
visų jo pastangų, negalėjo susivaldyti ir metė greitą 
žvilgsnį kažkur už Tobijo. 

Tai buvo žvilgsnis, kuris Tobijui 1š fiesų išgelbėjo gy- 
vybę - žvilgsnis ir šešėlis, kurio atspindį Tobijas pamatė 
vaiko akyse. Jis pašoko, metė žingsnį atgal, paskui į šoną 
ir saugodamasis prisidengė ranka veidą. Akmuo, kurį mo- 
teris sviedė jam į veidą, tvojo į ranką. Tobijas susilaikė 
neriktelėjęs iš skausmo ir žaibo greitumu griebė moterį 
už rankos. Tuo pat metu kita ranka čiupo jai už plaukų ir 
vienu trūktelėjimu atlošė galvą. 

Jis tikėjosi smarkesnio pasipriešinimo, bet moteris bu- 
vo tokia silpna, kad jo rankose sukniubo. Užuot ją įvei- 
kęs, Tobijas staiga turėjo pulti į priekį, kad sulaikytų. 

Beveik tuo pat metu vaikas vėl pašoko, metėsi jam po 
kojų ir iš visų jėgų ėmė tąsyti, norėdamas išversti iš pu- 
siausvyros. Tobijas įdūkęs jį nustūmė, bet šis vėl stryk- 
telėjo ir griebėsi aštrios lazdos, ketindamas perverti To- 
bijui pilvą. Tobijas vienu spyriu berniūkštį nubloškė, bet 
šis ir dabar neliko gulėti, tik apdujęs purtė galvą, pri- 
spaudė ranką prie šonkaulių, kur buvo gavęs spyrį, - ir 
vėl nedelsdamas puolė. 

Tobijas paleido gailiai vaitojančią moterį ant žemės, 
pritūpęs apsisuko ir šiurkščiai griebė vaikinukui už pe- 
ties. Tada skėlė jam du tris skambius antausius. Šiuosyk 
rėžė taip smarkiai, kad vaikas aukštielninkas griuvo ant 
žemės ir pradėjo tyliai verkti. 

— Palik jį ramybėje! 

Moteris pagriebė jam už rankos. Tobijas vienu mos- 
tu išsivadavo, švelniai ją nustūmė ir nuėjo prie vaiki- 
nuko. 

— Nesijudink iš vietos! — grasindamas pasakė tyčia ge- 
rokai pakeltu balsu. - Ir nebandyk daugiau manęs pulti, 
nes aš tave taip išpersiu, kad savo vardą pamirši, ber- 
niūkšti tu. 

Iš tikrųjų jam buvo gaila to vaiko. Jis gi nieko daugiau 
nenorėjo, tiktai ginti savo motiną, kuriai manė kilus pa- 
vojų. Bet dėl to niekas nesikeitė, galvojo Tobijas, nes jis 
buvo pavojingas. Būdamas tik šešerių ar septynerių me- 
tų, Jis mokėjo kovoti. 

Tobijas metė į verkiantį vaiką dar vieną, paskutinį gra- 
sinamą žvilgsnį, tada greitai sugrįžo prie moters ir pasi- 
lenkė, tačiau įžvalgiai, neišleisdamas iš akių nei jos, nei 
berniuko. 

Moteris užmerktomis akimis gulėjo ant šono, bet są- 
monės nebuvo praradusi. Jai buvo nekas, tą rodė sunkus, 
trūkčiojantis alsavimas ir deganti kakta. Tobijas greitai 
metė žvilgsnį į berniuką — šis nekrutėjo, bet nepatikliai 
sekė kiekvieną jo judesį; tada jis pasilenkė ir atsargiai 
atvertė moterį ant nugaros. Jos oda buvo karšta ir sausa, 
o širdis tvinksėjo taip smarkiai, kad Tobijas jautė pašėlu- 
sį taktą net per drabužius, kai paėmė jai už peties. Mote- 
ris tyliai vaitojo ir akimirką praplėšė vokus, bet jis nebu- 
vo tikras, ar jinai jį mato. Trumpas, beviltiškas puolimas 
prieš jį, regis, atėmė paskutines jos jėgas. 

Akies krašteliu Tobijas matė, kaip berniukas atsisto- 
jo; pritūpęs pasisuko į jį ir valdingai pamojo prieiti. 

— Padėk man! 

Vaikinukas dvejodamas prisiartino, bet atrodė dabar 
jau galutinai įsitikinęs, kad Tobijas nenori jo motinai nie- 
ko bloga, tada kiek luktelėjęs padėjo jam karščiuojančią 
moterį šiek tiek patogiau paguldyti. Tobijas dabar gailė- 
josi nepasiėmęs savo daiktų. Jis neturėjo ne tik nieko, ką 
būtų galėjęs pakišti jai po galva vietoj pagalvės, bet ir 
visiškai ničnieko palengvinti jos kančioms. 

Moterį varstė skausmai. Lūpos buvo pamėlusios ir dre- 
bėjo; nors šviesa buvo menka, Tobijas matė, kad jos oda 
išblyškusi kaip numirėlio. Smulkučiai prakaito perlai Žvil- 
gėjo ant veido, o kai jo žvilgsnis nuslydo žemyn prie mo- 
ters drabužių, jis pamatė, kad ši vis dar kraujuoja. Tobijas 
jautėsi bejėgis. Jis buvo kunigas, ne gydytojas. 

— Mums... reikia pagalbos, - išmikčiojo jis. — Ar kas 
gyvena čia, miške, netoliese? 

Vaikinukas papurtė galvą ir tylėjo. 

— Tada bėk į kaimą, - tarė Tobijas. - Pasakyk, kas at- 
sitiko. Jie privalo atsiųsti vežimą. Ar savo kaime turite 
gydytoją? 

Koks kvailas klausimas. Berniukas taip pasižiūrėjo į 
jį, kad Tobijui pasidarė aišku, jog šis niekada nežinojo, 
kas yra gydytojas. 

— Tai tada būtinai nors pribuvėją, - pridūrė Tobijas. — 
Eik 1r pakviesk ją. Bėk! 

Nors paskutinį žodį jis rėkte išrėkė, berniukas nė ne- 
pajudėjo iš vietos. Tik jo žvilgsnis lakstė nuo Tobijo prie 
motinos veido. 

— Ko tu lauki? — šiurkščiai paklausė Tobijas. — Nagi eik! 

Pirmą kartą vaikas prabilo: 

— Jie užmuš ją. 

— Kas per nesąmonė! — užsipuolė jį Tobijas. - Ji mirs, 
jeigu mes nieko nedarysime. Suprask pagaliau! 

Vaikinukas buvo kaip sustingęs. Tik lūpos pradėjo vir- 
pėti, ir ašaros, dabar riedančios jam per veidą, buvo jau 
ne nuo Tobijo smūgio. 

— Palik jį. Jis... teisybę sako. 

Moters balsas skambėjo silpnai, žodžiai buvo vos ne 
kaip paskutinis atodūsis. Nejučia Tobijas pakėlė akis į dan- 
gų Ir pradėjo trumpą maldą. 

— Palik mus ramybėje. Eik, —- vėl prašnabždėjo moteris. 

Tobijas buvo taip priblokštas, kad iš pradžių net žo- 
džio nesurado atsakyti. Jo žvilgsnis dar kartą nuslydo jau- 
nos moters veidu. Amžiaus negalėjai nusakyti, nes ji bu- 
vo ne mažiau murzina ir apsileidusi kaip ir berniukas, 
bet balsas buvo jaunas, nors dėl karščio ir trūkinėjo, o 
dantys sveiki ir beveik nepriekaištingo baltumo. Vargu 
ar ji galėjo turėti daugiau kaip dvidešimt, — galvojo Tobi- 
jas suglumęs. 

— Eik, - tarė ji dar kartą, kai jis nepaisė jos Žodžių. 

Moters žvilgsnis blėsčiojo. Ji vargais negalais įkvėp- 
davo orą - kiekvienas įkvėpimas buvo palydimas virpan- 
čio garso, — ir Tobijas matė, kaip labai stiprus mėšlungis 
supurtydavo nualintą jos kūną. Jis pabandė nustatyti mo- 
ters svorį, tačiau beveik tą pat akimirką pripažino, kad 
vargu ar pajėgs ją nunešti žemyn į kaimą. Jis nebuvo la- 
bai stiprus vyras. 

— Tu nori mirti? - paklausė jis rimtai. —- Taip ir atsitiks, 
jei nenugabensime tavęs pas ką nors, kas tau padės. 

— Taip lengvai nemirštama, — atsakė moteris. 

Ji sukando dantis, dar kartą giliai įkvėpė ir tada pa- 
bandė atsisėsti. Jai netgi pavyko. Bet netrukus vėl su- 
smuko atgal ir susirietė iš skausmo. 

— Tu kvaila moteris! — tarė Tobijas rūsčiai. - Aš turė- 
čiau palikti tave čia mirti, taip, kaip tu nužudei vaiką! 

Moteris sunkiai pakėlė galvą ir pažvelgė į jį. Jos vei- 
das buvo skausmo perkreiptas, bet akys spindėjo. 

— Apie ką tu šneki? — paklausė jinai. - Aš nieko nenu- 
žudžiau. Aš... aš maniau, kad tu nori mums ką bloga pa- 
daryti. Tai ir puoliau tave. Aš bijojau. 

— Nemeluok! —- Tobijas parodė į jos kruvinus drabu- 
žius, paskui dar ton pusėn, iš kur buvo atėjęs. —- Aš radau 
vaiką. Ir mačiau tavo sūnų, kai tas stovėjo ant tilto ir žval- 
gėsi, ar niekas jūsų nemato. 

Tai buvo tik spėjimas, bet šitaip jis tikėjosi prisikasti 
prie tiesos, nes jos žvilgsnis žaižaravo trumpai ir baikš- 
čiai. Tai buvo nutvertos nusidėjėlės žvilgsnis, o tokių To- 
bijas jau nemažai buvo matęs savo gyvenime. Bet mote- 
ris užsispyrusi patempė lūpas ir pabandė vėl atsisėsti. 
Šįkart jai pasisekė. 

— Na kad ir taip, —- suvaitojo jinai. - Kas tau rūpi? 

Iš pradžių Tobijas buvo per daug sutrikęs, kad apskri- 
tai ką nors galėtų atsakyti. Bet galop suprato, kad nei ji, 
nei berniukas jo nematė, kai jis ėjo prie upės. Veikiausiai 
jie išvydo jį pirmąkart tada, kai jis grįžo jų pėdsakais į 
mišką — dabar jis buvo tik su sudėvėtais apatiniais dra- 
bužiais, basas ir kiaurai permirkęs. Iš kur jie galėjo žino- 
ti, kas jis toks? 

— Įsivaizduok, kad man rūpi, - tarė jis išsisukinėda- 
mas. - Ir kad kiekvienam krikščioniui rūpi, kai moteris 
nužudo savo naujagimį. 

Moters žvilgsnyje buvo tik atkaklumas. 

— To aš nepadariau, - tvirtino ji. - Jis gimė negyvas. Aš... 
ėjau į miestą, kai prasidėjo sąrėmiai. Paklausk mano sūnų, 
jis gali tai patvirtinti. Vaikelis atėjo į pasaulį negyvas. 

— Ir tada tu ilgai negalvodama įmetei jį upėn? — užsi- 
puolė Tobijas. - Aš tavim netikiu. O ir paprasčiausias vai- 
ko išmetimas pakelėje nėra geriau už žmogžudystę. Ar 
tau visiškai nerūpi jo siela? Jis turėjo būti palaidotas. Tu- 
rėjo gauti sakramentus, tik su jais Dievas priims jo sielą. 

— Jo sielą... - Moters balsas tapo nemalonus, ir pik- 
tos, baisios kibirkštys sklido iš jos akių. — Jis neturėjo 
sielos. 

— Nenusidėk daugiau, moterie, - pasakė Tobijas rim- 
tai. - Tu žinai, kad veikiausiai mirsi. Ar nori savo sąži- 
nei, be žmogžudystės, užkrauti dar ir šventvagystę? 

— Šventvagystė? - Ji nemaloniai nusijuokė, lyg išgir- 
dusi juokingą sąmojį. - Ką tu išmanai apie šventvagys- 
tę? Ko tu nor: iš mūsų? Palik mus ramybėje. Jei tu ma- 
nai, kad aš čia numirsiu, tai leisk man numirti. Čia visiš- 
kai ne tavo reikalas. 

— Gal kaip tik mano, - tyliai atsakė Tobijas. - Kuo tu 
vardu, moterie? 

Kurį laiką ji atkakliai žiūrėjo į jį, tada nenoromis at- 
sakė: 

— Greta. O čia mano sūnus Fryderichas. Kodėl tu klausi? 

— Aš norėčiau žinoti, už ką turiu melstis, Greta, - at- 
sakė Tobijas. - Kodėl tu nugalabijai vaiką? Tu gi Žinai, 
kad atimti Žmogui gyvybę - tai nusikaltimas Dievui. 

— Ar tu esi... kunigas? — paklausė Greta nepatikliai. 
Jos balsas įgavo jėgos, atrodė, bemat atsigausianti. 

— O jeigu taip? - paklausė jis. 

— Tai tas pat, - atsakė jinai. 

Staiga jos balsas sutvirtėjo, prisipildė tarytum prie- 
šiškumo, kurio jis negalėjo tinkamai sau paaiškinti. Mo- 
teris kosėjo, bet kai jis norėjo ištiesti prie jos ranką, ši 
nutrenkė ją į šalį ir pažvelgė žybsinčiomis akimis. 

— Tu ateini per vėlai, kunige, - ištarė ji. Ir staiga ėmė 
šaukti: — Taip! Nešk mane į kaimą. Apkaltink mane. Leisk 
įmesti į kalėjimą arba paskirti mirties bausmę, bet ne- 
suk man galvos su savo dievobaimingais tuščiažodžiavi- 
mais. Tu inkvizitorius, tavęs jie buvo pasiuntę, ar ne taip? 
Ką dar tikiesi dabar pakeisti? Tu atėjai per vėlai. Turėjai 
ateiti prieš metus, kad sudegintum raganą. Dabar tu nie- 
ko nelaimėsi prieš velnio jėgą. * 

Nepaprastas moters priešiškumas nustebino ir išgąs- 
dino Tobiją. Jis jautėsi esąs bejėgis, apkaltintas papras- 
čiausios bobos, nors pats turėtų būti kaltintojas. Jautė, 
kad jos pyktis buvo tikras, ir ne vien tik mirštančiosios 
nusidėjėlės įsiūtis, kuri skundėsi savo likimu ir suprato, 
kad jai dangaus vartai bus uždaryti. 

— Ką tuo nori pasakyti? — paklausė jisai sutrikęs. 

— Ką tuo noriu pasakyti? 

Ji vėl užsikosėjo, sugniaužė priešais save rankas ir porą 
kartų giliai įkvėpė ir iškvėpė prieš sakydama toliau. Da- 
bar ji kalbėjo kiek tyliau, bet tik todėl, kad jai ėmė jau 
stigti kvapo, o ne todėl, kad pyktis būtų praėjęs. 

— Taip, aš nužudžiau vaiką, - rėžė ji drąsiai. - Ir įme- 
čiau upėn, kad jis ten supūtų, jeigu taip nori žinoti. Tu 
kalbi apie jo sielą? Jis jos neturėjo. 

— Nutilk! - griežtai paliepė Tobijas. Jis nejučia persi- 
žegnojo. —- Tu nusidėjai. 

Moteris juokėsi, bet tas juokas skambėjo kaip riksmas. 

— Jis niekuomet neturėjo sielos, - atkakliai tvirtino, — 
nes nebuvo Dievo kūrinys, tik pragaro pavainikis. Bū- 
čiau nusidėjusi, jei būčiau palikusi jį gyvą. Tu nori jį pa- 
laidoti šventoje žemėje? Tai eik, atsinešk jį ir palaidok, 
ir tu pamatysi, kad žemė supelys, kur jis guli, ir žolė iš- 


28 W Hohlbein 


džius. Ir tai ne mano kaltė. O ne, tikrai ne! Aš juos įspė- 
jau. Sakiau, kad jie vytų iš čia tą šėtono išperą. Imkite 
ugnies ir dervos ir sudeginkite ją, sakiau aš, bet nė vie- 
nas manęs nepaklausė. 

Tobijas sukluso. 

— Apie ką tu kalbi? - paklausė jis. 

— Apie ką aš kalbu? Apie raganą. Apie šitą velnio bo- 
bą, kuri mus visus apkerėjo. Ji mane pražudė ir mano 
vyrą, II... Ir šitą velnio vaisių, kurį ištraukiau iš savo kū- 
no. Ji ir visus kitus įstums į pražūtį. 

Moteris vėl ėmė kosėti ir raitytis nuo naujos skaus- 
mo bangos, ir Tobijas suprato, kad ji dabar mirs ir jos 
siela bus prarasta. Jis veltui bandė pajusti nors truputį 
pykčio. Tai, ką ji padarė, buvo mirtina nuodėmė, bet jam 
nederėjo apie tai spręsti. Dabar jau ne. Ji netrukus sto- 
vės priešais savo Kūrėją ir bus atiduota Jo malonei. Jis 
ištiesė ranką ir atsargiai palietė jai petį. Šįkart ji nesi- 
priešino. 

— Liaukis taip šnekėjusi, mano vaike, - tarė jis švel- 
niai. - Karštis aptemdė tau protą. Tu pati nenuvoki, ką 
kalbi. Melskis Dievui, kad Jis tau atleistų. Jeigu nori, — 
pridūrė tik vos pastebimai sudvejojęs, - aš tą padarysiu 
už tave. 

Jis jau norėjo sunerti rankas, bet staiga ji dar kartą 
atsikėlė ir tvirtai sulaikė jo ranką. 

— Nedaryk to, - pasakė ji. - Man jau niekas daugiau 
nebegali padėti. Tu tiktai susitepsi, jei bandysi. Aš turiu 
užmokėti už tai, ką esu padariusi. Gerai ir taip. Aš ir ne- 
noriu, kad būtų kitaip. 

Tobijas švelniai išsivadavo iš jos, dar kartą ištiesė ran- 
kas ir dešinės smiliumi ir didžiuoju pirštu palietė jai kaktą. 

In nomine pbatris, et fil... 

Moteris suriko tartum iš skausmo, nubloškė jo ranką 
į šalį ir atbula pašliaužė kiek tolyn. Jos veidas buvo per- 
kreiptas, lyg būtų palietęs ją įkaitinta geležimi. 

— Neliesk manęs, — rėkė jinai. - Aš esu prakeikta, ir 
kiekvienas, mane palietęs, taip pat pražus. 

Ji kliedėjo. Tobijas suprato, kad dabar jau greitai bus 
viskas; ir karštis, ir besiartinanti mirtis ėmė jaukti jos 
sąmonę, jau iš tikrųjų moteris nęnuvokė, ką daranti ar 
sakanti. 

Tobijas atsistojo. 

— Aš bėgu į kaimą ir atvesiu pagalbą, - pasakė labiau 
berniukui nei Gretai. - Bet užtruks - valandą tikrai, jei- 
gu ne ilgiau. Pasirūpink ja tą laiką. 

Berniukas nervingai kinktelėjo galva. Jo akys buvo ap- 
siblaususios iš baimės, kai jis pripuolė prie motinos ir 
suspaudė jai ranką. Jis drebėjo. 

— Nebijok, - tarė Tobijas. - Jai nieko jau neatsitiks. Aš 
tuoj lekiu. 

— Ne! 

Gretos balsas buvo netikėtai stiprus, ir kai ji atmerkė 
akis, žvilgsnis vėl buvo skaidrus. Tikriausiai paskutinį, 
šviesų akimirksnį, užjausdamas pagalvojo Tobijas. Nors 
1r žinojo, kokia turėjo būti brangi kiekviena akimirka, jis 
dar kartą priklaupė prie jos ir paėmė kitą ranką. Turbūt 
šis prisilietimas buvo vienintelė paguoda, suteikta jai per 
visą gyvenimą. 

— Neik, prašau, - maldavo Greta. 

— Bet aš nieko negaliu dėl tavęs padaryti, - atsakė To- 
bijas rimtai. - Tu nukraujuosi ar mirsi nuo karščio. Ar 
to nori? 

— Aš nemirsiu, - tyliai atsakė Greta. - O jeigu, tada... 
tada tokia Dievo valia. 

— Tai nėra Dievo valia - pasiduoti, - tarė Tobijas. - Tai 
nuodėmė nekovoti dėl savo gyvybės. 

— Jie... jie mane užmuš, - pasakė Greta. - Jie mane 
nužudys, jeigu sužinos, ką aš padariau. Tu... tu teisus. Aš 
nužudžiau vaiką. Aš jį nuskandinau. Bet aš privalėjau taip 
padaryti. Tai... tai buvo velnio vaikas, patikėk manim, ir 
aš... aš juk turiu dar du vaikus. 

Tobijas nustebęs pažvelgė į vaikinuką. 

— Ar berniukas ne tas vienas tavo vaikas? 

— Jis dar... turi seserį, —- atsakė Greta. - Jų buvo trys, 
bet... vienas užpraėjusią žiemą mirė. Sušalo. Mano vyras 
sirgo ir negalėjo dirbti, ir mes... mums uždraudė prisi- 
kirsti malkų, grafas uždraudė, ir taip jis sušalo. 

Moters akys paplūdo ašaromis, ji taip stipriai sugniau- 
žė jam ranką, net iki skausmo. 

— Jie mane užmuš, jei tu juos atsiųsi, — pakartojo dar 
sykį. - Teovulfas manęs jau seniai nekenčia. Jis... jis tik 
1r laukia dingsties, kad mane apkaltintų. 

— Aš negaliu čia tavęs palikti ir leisti numirti, — rimtai 
pasakė Tobijas. - Bet aš tau pažadu - pasistengsiu, jog 
su tavimi būtų gerai elgiamasi. 

Greta daugiau nieko neatsakė. Bet taip žiūrėjo į Tobi- 
ją, kad šis tik kelias akimirkas galėjo atlaikyti jos žvilgs- 
nį. Gal ji manė, kad jis nesuprato jos? Tai nebuvo pirmas 
kartas, kai jisai stovėjo priešais moterį, iš grynos nevil- 
ties nužudžiusią savo vaiką. Paprastų žmonių gyvenimas 
buvo sunkus, kartais toks sunkus, kad jis ėmė net klaus- 
ti save, kodėl Viešpats būtent vargšams duoda tokius iš- 
bandymus. Tobijas nuginė mintį beveik išsigandęs ir iš- 
traukė ranką iš jos gniaužtų. 

— Kas tas Teovulfas, apie kurį tu šnekėjai? —- paklau- 
sė jis. 

— Ji yra jo vaikystės draugė, - piktai iškošė Greta pro 
dantis. — Jis atsigabeno tą raganą į kaimą. Jis dėl visko 
kaltas. Viskas buvo gerai, kol toji nepasirodė. O su ja mus 
visus užgriuvo velnias. Ji dėl visko kalta. Tai jos kaltė, 
kad aš pagimdžiau šitą šėtono kūdikį. Jeigu tu nori ką 
nubausti, tai tik ją. 

— Aš pažadu tau, kad su tavim bus pasielgta teisin- 
gai, — pasakė jis dar kartą. — Aš daviau tau žodį. Jeigu pas 
jus tikrai yra ragana ir ji kalta dėl tavo likimo, tai ji bus 
nubausta, bet ne tu. 

Tobijas šiuos žodžius sakė visai rimtai. Jis dar nieko 
nežinojo apie Buchenfeldą ir apie spėjamą raganą, kuri čia 
prieš metus turėjusi pradėti savo piktadarystes, — po tei- 
sybei, jis dvejojo, ar toji ragana iš tikrųjų yra, - bet mote- 
ris kėlė jam sielvartą. Ji kalbėjo būdama sutrikusi, silpna 
1r sukrėsta ją apėmusio karščio, bet tai nereiškė, kad me- 
lavo. Veikiausiai ji nebuvo žudikė, tik taip suglumusi, kad 
net negalėtų būti kaltinama už tai, ką padariusi. 

— O dabar aš einu ir atvesiu pagalbą, — tarė Tobijas. Jis 
padrąsinamai nusišypsojo. - Vėliau, kai tu pasveiksi ir 
vėl atgausi jėgas, mes pasimelsime ir apie viską pasi- 
šnekėsime. 

Tobijas dar kartą nusišypsojo, pasilenkė paglostyti jai 
skruostą 1r akimirkai išleido iš akių berniuką, o vaikas 
išnaudojo tą progą, griebė akmenį ir iš visų jėgų trenkė 
Tobijui į smilkinį. Šis vaitodamas parvirto, susiėmė ran- 
komis galvą ir iš skausmo susirietė. Sąmonės neprara- 
do, tačiau akyse aptemo, o skausmas galvoje buvo toks 
didelis, kad net pykino. Tartum iš labai toli jis išgirdo, 
kaip vaikas kaži ką pasakė motinai ir toji atsakė griežtu 
balsu, tada išgirdo tolstantį slopų šnaresį ir pagaliau pra- 
rado sąmonę. 

Tiesa, Tobijas neturėjo labai ilgai gulėti apalpęs, nes 
kai atsipeikėjo, dar girdėjo nutolstančių žingsnių šlame- 
sį. Dejuodamas atmerkė akis, pakėlė prie galvos ranką ir 
pajuto ant veido šiltą kraują. Pabandė keltis, pavyko tik 
iš antro ar trečio karto ir pritraukė prie kūno kelius, kad 
galėtų ant jų pasidėti galvą. Girios šešėliai šoko aplink jį 
pašėlusį šokį, ir vėl pradėjo pykinti; tas pykinimas kurį 
laiką buvo daug sunkesnis 1r labiau kankino negu kalan- 
tis skausmas galvoje. Tėvas Tobijas ilgai taip sėdėjo, o 
kai skausmas ir pykinimas pagaliau nuslūgo, Gretos ir 
vaiko žingsniai seniai jau buvo nutilę. 

Sunkiai atsikėlęs Tobijas atsirėmė medžio kamieno ir 
atgalia ranka nusibraukė nuo akių kraują. Jis buvo labai silp- 
nas. Keliai drebėjo, jautė, jog pastangos pajudėti vėl suke- 
lia tokį pykinimą, kad beveik tučtuoj pametė mintį juos abu 
vytis. Būdamas tokioje padėtyje nelabai turėjo noro kovoti 
su leisgyve moterimi ir velnio apsėstu vaikigaliu. 

Kelias atgal prie upės jam atrodė daug ilgesnis negu 
pirma einant. Ėjimas vargino. Galva ūžė kaskart keliant 
koją, lyg ketindama sprogti. Šviesa gėlė jam akis, o krau- 
jas ant veido pradėjo krešėti ir nemaloniai spausti odą. 

Ir sulig kiekvienu žingsniu, žengiamu tolyn nuo miš- 
ko, augo jo įtūžis. 

Mažiausiai pyko jisai ant moters, kuri, ko gera, iš bai- 
mės buvo pusiau pakvaišusi, ir ant jos sūnaus, kurs nie- 
ko kita nedarė, tiktai gynė savo motiną, bet daug labiau 
niršo ant paties saves, kad leidosi jų taip apmulkinamas. 

Sverdėdamas iš silpnumo ir skausmo jis pasiekė tiltą, 
negrabiai nučiuožė šlaitu žemyn ir iki kelių įbrido upėn. 
Tyčia vengė pažvelgti į savo atspindį vandenyje, nes pa- 
grįstai spėjo, kad nieko įspūdinga neteks išvysti, tad pri- 
klaupė ant kelių ir panardino galvą į vandenį. 

Tobijas gerai nusiprausė ir pirštais perbraukė per galvą. 

Prisilietus skaudėjo, ir tai rodė, kad žaizda nebuvo pa- 
vojinga. Bet vis tiek ją gerai išplovė, taip pat ir žaizdas 
ant rankų ir daugybę subraižymų ant kojų, nes nenorėjo 
visiškai pasiduoti kvailam, nereikalingam įkarščiui, kurį 
buvo sukėlęs berniukas. Kai tik buvo tikras, kad viską 
padarė, ką galėjo, tada vėl atsikėlė ir paupiu patraukė link 
tos vietos, kur buvo palikęs savo abitą ir ryšelį su daik- 
tais. Ir negyvą vaiką. 

Jo čia jau nebebuvo. 

Pačią pirmą akimirką Tobijas buvo taip apstulbęs, kad 
nepatikėjo savo akimis. Nustebęs apsidairė aplinkui, 
apieškojo šlaitą ir krantą ir galų gale netgi apžiūrėjo upę. 

Vaiko čia nebebuvo. Kažkas jį turėjo pasiimti. 


2 


duso jau beveik pietūs, kai 
jis pasiekė Buchenfeldą. Upės ruožas iki miesto pasiro- 
dė esąs kur kas ilgesnis, nei iš pirmo žvilgsnio atrodė. 
Be to, jis nepakankamai įvertino savo jėgas ir nesuvokė, 
kaip smarkiai buvo sužeistas; keturis ar penkis kartus 
pakeliui turėjo sustoti, nes kankino pykinimas ir svaigi- 
mo jausmas, o vienąkart pasidarė taip bloga, kad jau, ro- 
dės, pradės vemti. 

Tobijas patyliukais keiksnojo save už lengvabūdišku- 
mą. Įtūžis, su kuriuo puolė berniukas, turėjo priversti jį 
saugotis. Jautėsi kiek geriau, kai ėmė artėti prie miesto. 
Šešėlis taip sutrumpėjo, kad turėjo būti jau beveik pie- 
tūs. Tarp skurdžių namukų raibuliavo oras, ir jisai nema- 
tė nė vieno žmogaus, kai įžengė pro miesto vartus. Vieš- 

patavo tyla; vis dažniau ji turėjo jam kristi į akis ir daug 
vėliau jis turėjo rasti baisų tos tylos paaiškinimą. 

Dabar toji tyla jį tik erzino. 

Buchenfeldas buvo nedidelis miestelis - bet ne toks 
ir mažas, kaip jis tikėjosi. Už rąstais sutvirtinto žemės 
pylimo, juosiančio miestą vietoj mūro sienos, stūksojo 
kokia dešimtis tuzinų namų, dauguma - jų mažos, var- 
ganos medinės trobelės žemais šiaudiniais stogais; tik 
vienas kitas buvo pastatytas iš akmens. Jis dar matė ke- 
liolika dviaukščių pastatų, vienas buvo su gremėzdišku 
bokštu, iš tolo atrodė kaip didingi Dievo namai. Bet tai 
nebuvo bažnyčia. Bokštas buvo gynybos, ne varpinė; ati- 
džiau apžiūrėjus pastatas atrodė taip, lyg būtų čia kas nu- 
sprendęs įrengti pilį, bet neturėjęs daugiau nei laiko, nei 
lėšų statyboms užbaigti. 

Apskritai Buchenfeldas darė keistoką įspūdį, ne tik dėl 
to, kad tai buvo vieta, neturinti Dievo namų. (Bet kaip 
tada žmonės meldžiasi savo Dievui?) Vartai, per kuriuos 
16jo tėvas Tobijas, buvo tik iš vienų staktų, kur vienas 
prieš kitą rūdijo keturi geležiniai gremeėzdiški lankstai. 
Gatvės atkarpa, vedanti nuo čia link gynybinio pastato 
miesto viduryje, buvo grįsta, ir taip nagingai, kad Tobiją 
nustebino; šis grindinys galėtų drąsiai lygintis su turtin- 
gojo Liubeko gatvėmis. Bet kita kelio dalis buvo dulkėta, 
sutrypta žemė, per lietų turinti virsti marmalyne. 

Ir Buchenfeldas dvoke. 

Smarvė sklido nuo apskretusių kaminų, nuo žmonių 
1r gyvulių atliekų, nuo prakaito 1r ligų. Visa tai jam buvo 
pažįstama. Miestų, kur jis iki šiol buvo gyvenęs, prisimi- 
ne būtent kvapą, ir iš pradžių manė, kad taip yra dėl to, 
jog jis keletą dienų praleido po tyru dangumi, todėl taip 
gerai jautė miesto dvoką. 

Bet tai nebuvo tiesa. Nebe pirmas kartas, kai jis po 
ilgesnės kelionės grįžta į miestą, o Buchenfeldas juk ir 
nebuvo tikras miestas, tik mažytis lopinėlis, apie kurį jam 
buvo pasakyta, kad čia yra vos tūkstantis gyventojų. To- 
kiame mieste kaip Liubekas, kur gyvena kur kas daugiau 
žmonių ir jų atliekos ir išmatos mėtosi gatvėse, toks dvo- 
kas buvo suprantamas, - bet šičia? 

Tėvas Tobijas sustojo ir apsidairė aplinkui. Švelnus 
vėjas dvelkė per žemą miesto sieną ir šiaušė jam plau- 
kus; keista, kad jis nenunešė to kvapo. Tobijui veikiau 
atrodė, tartum jis atneša tą dvoką šičia. 

Stojo nepaprasta tyla. Net tas tingus vėjas, kurį jautė 
ant veido, nekėlė nė menkiausio šlamesio. Buvo tylu tar- 
tum mirusiame mieste. Niekas nepasirodė prie namų, 
joks šešėlis nešmėstelėjo lange, niekas nėjo jo pasvei- 
kinti ar tik smalsiai pasiteirauti, nors jo atvykimas jau 
turėjo būti pastebėtas, nes tarp upės ir miesto, kiek tik 
aprėpia akis, nebuvo nieko. 

Tobijas ėjo toliau truputėlį dvejodamas, kur turėtų pa- 
sukti. Apie tai nebuvo pagalvojęs —- ir kam gi? Jis yra čia 
ne savo valia, tik todėl, kad buvo pakviestas. 

Taigi tėvas Tobijas turėjo būti priimtas kaip pridera, 
galų gale jis juk buvo garbingas dominikonas. Negalėjo 
ne burmistro pasiteirauti, nes nieko kelyje nepasitaikė, 
1r dėl to jam buvo nemaloni mintis, kad turės belstis į 
kokią trobelę ir klausti. 

Taigi jis pasuko į miesto vidurį. Viename didžiausių 
akmeninių pastatų turėtų rasti tą, kurio ieško. 

Jam vėl smarkiau pradėjo spausti galvą, ir saulės šviesa 
skaudino akis. Mirksėdamas nusuko veidą į šalį ir pla- 
Čiais žingsniais patraukė toliau. 

Vieno iš dviejų akmeninių pastatų durys staiga atsi- 
vėrė ir mažas, nutrintu švarku žmogelis išėjo į lauką. Ap- 

link jo plikę buvo siauras, netvarkingų žilų sruogų vaini- 
kas, o tuklus veidas blizgėjo kaip lašinių paltis. Virš de- 
šinės akies pūpsojo bjauri karpa, apjuosta plonu sudžiū- 
vusio kraujo ratilu, lyg jis būtų bandęs ją nukrapštyti ar 
nupjauti. 

Jis dar nėjo pasveikinti tėvo Tobijo, todėl šis pusiau 
žingsnio sustojo laukdamas ir vienu tarpu nustebęs susi- 
raukė. Tobijas matė, kad žmogelis kažką laikė kairėje ran- 
koje, o dabar greitai užkišo už nugaros ir trumpai pagal- 
vojęs tartum nesiryžo, ar čia grįžus į vidų ir ką nors da- 
rius, kad nematytų netikėto atvykėlio. Bet jų žvilgsniai 
jau susitiko. Storulio rankos dar sujudėjo už nugaros, lyg 
norėdamos kaži ką skubiai užkišti už diržo, tada jis prisi- 
versdamas nutaisė pataikūnišką šypseną ir pamažėl pri- 
tipeno arčiau. Nieko nepasakė, tik pasuko galvą šonan ir 
klausiamai pažiūrėjo į Tobiją. 

Aplinkybės Tobijui visada pasitaikydavo netikros. Jis 
buvo toks sutrikęs ir bejėgis, kad iš pradžių nebegalėjo 
rasti žodžių. Nežinojo, ko jam laukti — tokio sutikimo, šiaip 
ar taip, nelaukė. Pagaliau smarkiai atsikosėjo ir linktelė- 
jo galva - labai atsargiai, kad nesukeltų naujo skausmo 
smilkiniuose. 

— Linkiu jums geros dienos, — pradėjo jis oficialiai. 

Storulis linktelėjo. Kairioji jo ranka ir toliau darbavo- 
si už nugaros. 

— Tėvas? 

— Mano vardas Tobijas, - atsakė vienuolis. - Tėvas To- 
bijas. Jūsų miesto burmistras laukia manęs. Aš esu pa- 
siųstas Liubeko dominikonų vienuolyno abato, kad... 

— Jūs atkeliavote sudeginti raganos? 

Storulio veidas nušvito; nušvito taip, kad Tobijas pra- 
dėjo jo nemėgti. 

— Aš esu inkvizitorius, kurio jūs prašėte, — atsakė jis 
šaltai. - Ar deginti ir ką deginti —- parodys apklausa. 

Jeigu storuliui ir krito į akis staiga atsiradęs šaltis To- 
bijo balse, tai jis puikiai parodė to visiškai nepaisąs. Bet 
flegmatiškos jo elgsenos negalėjai taip staiga nuspėti — 
žmogelis priėjo du tris žingsnius artyn, pagaliau atitrau- 
kė kairę ranką nuo savo kelnių, o kita čiupo už Tobijo 
ryšulio. Tobijas stipriau prispaudė prie savęs menką lini- 
nį maišelį, 17 storulis savo darbo nebaigė. Bet jis niekaip 
nesulaikė kreivo šypsnio, trumpai šmėstelėjusio lūpose. 

— Maniau, kad būsiu laukiamas, - tvirtu balsu tarė To- 
bijas. - Gal būsite toks malonus ir palydėsite mane pas 
savo burmistrą? 

— Pas burmistrą? — Storulis nusikvatojo, lyg Tobijas 
būtų pasakęs puikų sąmojį, ir vėl siekė ryšelio. - Ko nors 
panašaus mes čia neturime. 

— Bet man buvo pasakyta... 

— Jeigu jūs turite kokių klausimų ar pageidavimų, tai 
ramiausiai kreipkitės į mane. Vadinuosi Breseris. 

Tobijas kurį laiką įsitempęs galvojo. Bet Breseris tik- 
rai nebuvo iš tų vardų, kur jam buvo pasakyti. Taip pat ir 
iš tų, apie kuriuos buvo kalbama laiške. 

— Betgi eime pirma vidun, tėve, - toliau kalbėjo Bre- 
seris. — Gatvėje juk nepatogu šnekėtis. Man regis... Jūs 
trupučiuką nusikamavęs, jeigu galima taip pasakyti. Ar 
kelionė buvo labai varginanti? 

Tobijas sumurmėjo, net pats gerai nesuvokdamas ką, 
paskui patylėjo, kad storulis galėtų jį suprasti, ir galų ga- 
le nusileido - putlūs pirštai ištraukė jo nešulį. Po teisy- 
bei, jis labai džiaugėsi atsikratęs našta: šiurkšti virvė, 
ant kurios per petį kabojo ryšulys, skaudžiai pjovė odą, 
i1r nors lininiame maišelyje iš tikrųjų nieko daugiau ne- 

buvo, tik keletas raštų, kepaliukas duonos ir keli daiktai, 
reikalingi jo pareigoms atlikti, paskutinį kelio galą jis pra- 
dėjo jausti nemalonų svorį. 

Eidamas nuo išgrįstosios gatvės ir sekdamas Breserį 
durų link, jis dar kartą metė žvilgsnį į kitą pastatą. Da- 
bar, žiūrint iš arti, šis atrodė dar didesnis ir galingesnis 
negu iš tolo. Jausmas buvo lygiai toks, kaip tada miške. 
Tai buvo nelaba vieta, vieta be Dievo. Vieta, nuo kurios 
geriau laikytis atokiau. Jis tyliai paklausė: 

— Kas čia per mūrinys? 

Storulis stabtelėjo ir nužvelgė jį kiaulės akutėmis. 

— Priklauso Teovulfui. Jis čia gyvena, kai būna mieste. 

Teovulfas? Tai buvo vardas, kurį... 

— Grafui, - toliau kalbėjo Breseris, išvydęs klausiamą 
Tobijo veidą. Jis neaiškiai pašmėžavo ranka. - Grafas Te- 
ovulfas. Jam priklauso žemės, kiek tik jūsų akis užmato, 
ir miškas, kurį jūs perėjote. 

— O miestas? 

— Miesto žemė - ne, - paslaptingai atsakė Breseris. 

Jis patrauke toliau, ir gana skubriai, kad Tobijas turėjo 
šūktelėti jam, — norėjo užduoti dar vieną klausimą. Susi- 
lenkęs storulis įlindo pro žemas duris, užstūmė jas alkū- 
ne ir pranyko čia viešpataujančiuose šešėliuose. 

— Ateikit, garbingasis tėve. Čia, viduje, truputėlį vė- 
siau. Aš tuoj parūpinsiu jums atsigaivinti ir užkąsti, tik- 
riausiai pavargęs po kelionės. 

Viduje iš tiesų buvo kiek vėsiau nei vidudienio saulės 
kaitroje. Be to, čia atsidavė ne puvėsiais, bet šiek tiek 
pelėsiais, kaip namuose po ilgos žiemos pirmą kartą pra- 
verus langus. 

Tėvas Tobijas negalėjo daug matyti; durys buvo nors 
ir praviros, bet tokios siauros, kad beveik pačios save 

užstojo ir neleido įsiskverbti saulės spinduliams. Vis dėlto 
jisai suprato, kad jiedu atsidūrė nedideliame prieangyje, 
kur yra kitos trejos durys. Dešinėje į viršutinį namo aukš- 
tą vedė siauri, labai statūs be turėklų laiptai. Patalpa bu- 
vo tikrai žema; jei ir kiti kambariai nebūtų aukštesni, tai 
šiame name reikėtų vaikščioti pasilenkus. Lubų sijos bu- 
vo nei apkaltos, nei išgražintos drožiniais, ir šio namo 
gyventojas nė karto nesivargino pakalkinti sienų. Namas 
atrodė apleistas; tik labiau ne nugyventas, o negyve- 
namas, lyg būtų ilgą laiką stovėjęs tuščias. 

Šis įspūdis dar padidėjo, kai Breseris skubiai užbėgo 
priešais Tobiją ir iki galo atvėrė prieangio duris. 

Už jų buvo nepaprastai didelis, bet taip pat žemas kam- 
barys. Per dvejetą langų, kurių rėmuose buvo įdėtasgel- 
tonas vaškinis popierius, į vidų sruvo šviesūs saulės spin- 
duliai, tačiau ir čia atsivėrė tiktai plikos akmeninės sie- 
nos, neapkaltos lubos ir šiurkščios medinės grindys; jos 
girgždėjo ir braškėjo nuo Tobijo svorio. Baldų buvo tik 
stalas, neaptrauktas suolas, dvi žemos taburetės ir mil- 
žiniška skrynia. 

Tobijas buvo sutrikęs. Ne, ne todėl, kad būtų tikėjęsis 
ar net zeikalavęs prabangos - priešingai: jo celė Liubeko 
vienuolyne buvo dar spartietiškiau įrengta negu šitas 
kambarys. Taigi turėjo džiaugtis tokiam pastate sutikęs 
tikrai kuklaus gyvenimo būdo gyventoją. Bet jis anaiptol 
nebuvo nudžiugintas. Šitas namas atrodė... keistas. Keis- 
tas namas keistame mieste; ir su nepaprastai keistu gy- 
ventoju. 

Breseris privedė jį prie suolo šalia lango ir padėjo ry- 
šulį ant stalo. 

— Sėskitės, tėve, — tarė jisai. - Atsikvėpkite valandė- 
lę. Aš tuojau pasiųsiu savo žmoną, kad atneštų jums val- 
gyti 1r atsigerti. 

— Nesivarginkite, gerasis žmogau, - pasakė Tobijas, bet 
dėkingai linktelėjęs sudribo ant suolo. - Aš nesu alkanas. 

— Nesąmonė, - paprieštaravo Breseris. - Tikrai esate 
alkanas. Kur nakvojote, jeigu galima paklausti? 

— Miške, - atsakė Tobijas. — Pas angliadegį, jisai su sa- 
vo Žmona... 

— Aš juos abu pažįstu, - pertraukė jį šeimininkas. — Ir 
žinau kelią nuo jų namų iki čia. 

— Trunka tik kokias porą valandų. 

— Geriau sakykite — gerą dienos žygį, - pataisė jį Bre- 
seris. —- Jūs turite būti alkanas. 

Tobijas atsiduso, bet daugiau neprieštaravo, tiktai nuo- 
lankiai gūžtelėjo pečiais ir žiūrėjo, kaip storulis savo 
trumpomis kojomis stripinėjo aplink ir paskui išėjo iš 
kambario. Po akimirkos jis išgirdo jį lauke griausmingai 
ir ne visai draugiškai rėkiant savo žmonai, vardu Marija. 

Dominikonų reputacija neleido būti gerų pietų niekin- 
tojais. Niekas rimtai nemanė, kad kas nors, poniškai vil- 
kintis, iš tiesų neturi jokių pretenzijų. Ir neturtingieji, 
jeigu reikalas taip pakrypdavo, sukūrė nuostabų susimo- 
kėlių mentalitetą - kiekvienam, kurs atsisakydavo kūniš- 
kų gyvenimo malonumų, stengdavosi juos suteikti. Tobi- 
jas iš tikrųjų nebuvo alkanas, bet, kita vertus, prisipaži- 
no, kad storulis buvo visiškai teisus: kelias tikrai buvo 
gan ilgas, ir jo kūnas reikalavo pastiprinimo, nesvarbu, 
ar jis jautė alkį, ar ne. 

Belaukdamas storulio ir jo, ko gera, taip pat apkūnios 
17 taukinos žmonos jis pažvelgė pro langą ir pabandė iš- 
siaiškinti tą keistą jausmą, kurį jam sukėlė Buchentel- 
das. Jis nebuvo tikras, ar pats dėl to nėra kaltas: vis dėl- 
to ilga kelionė, gyvybei gresiantis, bent jau sukrečiantis 
nuotykis, buvo pavargęs ir dar, be viso to, sužeistas. To- 

kios būklės esant galbūt ir šventoji Roma jam būtų atro- 
džiusi keista. 

Pro langą, prie kurio sėdėjo, jis galėjo matyti gretimai 
esančio namo su bokštu dalį, ir vėl prisiminė, kaip niū- 
riai ir kraupiai tas namas veikė. Akmenys buvo milžiniš- 
ki luitai, kiekvienas tinkamai nutašytas ir be skiedinio 
sukrautas vienas ant kito; technika, kuri jau seniai nebe- 
naudojama. Daug kas sena ir gera pradingo. Jie gyveno 
greitai lekiančiu laiku, mąstė Tobijas, nešančiu daug per- 
mainų. Mokslai žygiavo pirmyn, ir nė metai nepraeidavo 
be naujo, nepaprasto išradimo, be naujų, netikėtų žinių. 
Kartais toks pašėlęs pasaulio keitimasis, — ir pirmiausia 
žmonių supratimo apie šį pasaulį, - tėvui Tobijui kėlė di- 
delę baimę. 

Šnaresys prie durų vėl grąžino jį į tikrovę. Tobijas pa- 
kėlė galvą ir išvydo maždaug keturiasdešimties metų iš- 
vargusią moterį, liesomis rankomis ir žilais plaukais; ji 
pasirodė tarpduryje su mediniu padėklu. Ant padėklo nešė 
alavinį ąsotį su dangteliu šalia taurės, kepalėlį duonos, 
sūrį ir švarią lėkštę, kur garavo paskrudęs kiaulienos 
kepsnys. Nustebęs Tobijas paklausė save, kaip ji galėjo 
per tas kelias akimirkas paruošti tokį valgį, kokį jis da- 
bar matė. Tada prisiminė taukinas storulio rankas ir kad 
dienos metas — tikriausiai šeima sėdėjo valgydama vir- 
tuvėje, kai jis pasirodė. Jokių kerų. Tik atsitiktinumas. 

Viliojantis keptos mėsos kvapas iš tikrųjų pažadino jam 
alkį. Tobijas dėkingai nusišypsojo, kai Marija priešais pa- 
dėjo padėklą, ir net turėjo susitvardyti, kad godžiai ne- 
pultų prie maisto. 

— Prašom kirsti, garbingasis tėve, - tarė Breseris ei- 
damas pro šalį prie lango. - Ir nesidrovėkite paprašyti 
daugiau, jeigu neužteks. Mes turime pakankamai. 

Tobijas sutramdė šypsnį. Šitiek būtų užtekę ir pen- 
keriems pietums. Jis jau norėjo tai pasakyti, o Breseris 
čiupo už atidaryto lango ir atsisuko. 

— Jeigu neprieštarausite, aš uždarysiu langą, kol pa- 
valgysite. Šitaip dvokas jums ne taip labai įkyrės. 

Tobijas nužvelgė jį nustebęs, ir pirmą kartą storulio 
šypsnys pasirodė rimtas, ne dirbtinis. 

— O, suprantu, —- tarė jis. - Jūs tyčia nieko nesakėte, 
kad neįžeistumėte. Bet šito daryti nereikia. Mums šis 
dvokas lygiai taip pat koktus kaip ir jums. Nors mes jau, 
ko gera, prie jo esame pripratę - kas gi mums daugiau 
belieka? — atsidusęs pridėjo. 

— Bet kas čia yra? — stebėjosi Tobijas. 

— Pelkė, - atsakė Breseris. - Jūs ją pamatysite. O da- 
bar pirmiausia pavalgykite. Mes tuo tarpu galime šnekė- 
tis — dabar arba paskui, kaip jums geriau. 

Jo žmona nuėmė ąsočio dangtelį ir įpylė auksinio, 
skaidraus vyno į taurę. Tobijas sukalbėjo trumpą maldą, 
tada paėmė peilį ir atsiriekė geroką duonos riekę. Ji bu- 
vo dar šilta ir taip kvepėjo, jog jis turėjo susivaldyti, kad 
iškart nesusikištų viso gabalo į burną. Breseris sėdėjo 
šalia; 17 Marija norėjo prisitraukti taburetę, bet jos vyras 
įsakmiu žvilgsniu išvijo ją iš kambario. Vienu tarpu To- 
bijas buvo bemėginąs ją pakviesti atgal ir pasakyti, kad ji 
ramiai gali pasilikti. Bet jau prasižiojęs tučtuoj suprato, 
kad tasai neparodys jai jokios malonės. 

Valandėlę juodu tylėjo. 

Tobijo alkis vis labiau stiprėjo, lyg pirmieji kąsniai bū- 
tų jį iš tiesų labai sužadinę, ir jis jautėsi tik pusiau sotus, 
kai sudorojo visą mėsą ir beveik puskepalį duonos. Būtų 
galėjęs dar kita tiek sukirsti, bet visą laiką jautė įsmeig- 
tą į save priešais sėdinčiojo žvilgsnį ir nenorėjo pasiro- 

dyti esąs iš tų, kur linkę ryti ir gerti, taigi tik atsilaužė 
paskutinį gabalą duonos, išdažė lėkštėje kepsnio sultis ir 
užgėrė gurkšniu vyno. Tada gardžiuodamasis perbraukė 
atgalia ranka lūpas ir atsilošė. 

— Jūs paruošėte man puikų valgį, - tarė. - Ačiū. Jūsų 
žmona puiki šeimininkė, perduokite jai. 

— Esu dėkingas, kad priėmėte mano kuklią dovaną, - 
atsakė Breseris pataikaujamai šypsodamasis. - Deja, ne- 
galėjome pavaišinti taip, kaip derėtų vaišinti tokio luo- 
mo žmogų. . 

Jis, rodos, laukė visiškai aiškaus atsakymo, bet Tobi- 
jas norėjo šiek tiek pakeisti tuščiažodžiavimą. Jis atsilo- 
šė, užsimerkė valandėlę ir tiesiog mėgavosi tamsa ir ty- 
la. Tada vėl atsitiesė ir pažvelgė į Breserį. 

— Taigi nėra nieko, kas būtų atsakingas? 

— Aš, rodos, jau esu sakęs, kad rūpinsiuosi visais jūsų 
norais, tėve, ir... 

Tobijas nutraukė jį atsargiu, bet įsakmiu mostu. 

— Jeigu jūs neturite mieste nei burmistro, nei seniū- 
no, tai kas tada parašė tą laišką, kur aš buvau čia kviečia- 
mas? — paklausė jisai. 

— Ferkoltas, - atsakė Breseris. 

Tobijas negalėjo to nusakyti žodžiais - bet staiga jis 
tikrai pajuto užkliudęs temą, kuri nepatiko storuliui. 

— Jis buvo... na lyg ir burmistras šičia. 

— Buvo lyg 1r burmistras? —- primygtinai dar paklausė 
Tobijas. 

Breseris nepatenkintas pasisukiojo ant kėdės. 

— Jis mirė, - atsakė. — Padarydavo grafui visus darbus, 
kai jų atsirasdavo, suprantate. 

Tobijas linktelėjo. Bent jau tarėsi supratęs. Kad ir kas 
būtų tasai Teovulfas, atrodo, jis gan savavališkai valdė Bu- 

chenfeldą. Matyt, neleido miestui turėti nei tarybos, nei 
Dievo namų, tas rodė esant jį gan blogą žmogų. Tačiau tuo 
Tobijas turėtų pasirūpinti vėliau. Jis atvyko į Buchenfeldą 
dėl kaltinimų, iškeltų vienai šio miesto moteriai, bet ne 
tirti miesto tarybos reikalų. Tatai jam nepriklausė. Bet trik- 
dė. Neteisingumas visada jį trikdė, nors (o gal veikiau — 
kadangi) jis aiškiai suprato, kad gyvena pasaulyje, kur žo- 
dis feisingumas gali turėti visiškai skirtingą reikšmę; vi- 
sada priklausomai nuo to, kas tu esi ir kur tu esi. 

Tobijas nutraukė savo mintis. Jau norėjo keltis, tik tą 
pat akimirką galvą persmelkė veriantis skausmas, ir jis 
nepajėgė susivaldyti nešūktelėjęs ir nepridėjęs rankos 
prie tvinksinčių smilkinių. 

— Ar jaučiatės ne visai gerai, tėve? — susirūpinęs pa- 
klausė Breseris. 

Valandėlę Tobijas dvejojo. Jis vėl paklausė save, kodėl 
nieko nepapasakojo apie moterį ir jos sūnų miške. Me- 
las, — kurs gal visai ir nebuvo melas, tik veikiau nutylėji- 
mas, - taip sklandžiai nuslydo jam nuo lūpų, kad net nebe- 
galėjo sulaikyti. Bet šis melas nebūtų tapęs tiesa, jeigu 
būtų buvęs sustiprintas dar vienu melu. Tobijas padelsė 
dar akimirką, tada truktelėjo pečiais ir papasakojo Bre- 
seriui užpuolimo istoriją; ne visą ir ne su visomis skau- 
džiomis smulkmenomis. Breseris klausė nepratardamas 
ne žodelio, bet jo veidas vis labiau niaukėsi. 

— Berniukas jus partrenkė? — aikčiojo jis netikėdamas, 
kai Tobijas baigė pasakoti. 

Tobijas vėl truktelėjo pečiais ir truputį sumišęs nusi- 
šypsojo. 

— Jis tiktai gynė savo motiną, - pasakė, staiga kilus 
minčiai, net jam pačiam nesuprantamai, - būtinai apginti 
berniuką. 

Turbūt viskas priklausė ne nuo to, kas atsitiko, bet 
labiau nuo paties Breserio. Tobijas jau apgailestavo išvis 
papasakojęs šitą istoriją. Breseris nebuvo iš tų žmonių, 
kuriais būtų galima pasitikėti. Tobijui jis nepatiko, su šia 
mintimi jį ne kartą buvo apėmęs negeras jausmas. 

— Jis manęs smarkiai nesužeidė, - dar pridūrė. 

Breseris piktai mostelėjo ranka. 

— Galėjo užmušti, — atsakė. 

— Betgi to nepadarė, - atšovė Tobijas aštriau, negu bu- 
vo norėjęs. Ir tokiu pat tonu dar pridūrė: - Aš papasako- 
jau jums ne tam, kad sužadinčiau jūsų gaileštį. Jūs pažįs- 
tate tą moterį? 

Breseris greitai papurtė galvą, lyg būtų laukęs vien 
šio klausimo. Tik po to valandėlę tarytum įtemptai gal- 
vojo. Šis vyras melagis, pamanė Tobijas. 

— Ne, - tarė tada storulis. - Yra keturios nėščios mo- 
terys Buchenfelde. Bet nė viena iš jų šiomis dienomis 
nesiruošia gimdyti. Ir, be to, nėra tokios, kuri turėtų sū- 
nų pagal jūsų nupasakojimą. - Jisai sukrizeno. - Ji bus 
jums primelavusi. 

— Taip, - atsiduso Tobijas. - Taip, ko gera. Ji veikiau- 
siai buvo išsigandusi. 

— Ne be reikalo, — piktai tarė Breseris. - Vaiko žmog- 
žudystė nėra toks dalykas, kurį mes čia pakęstume. Gra- 
fas griežtai žiūri, kad Bažnyčios ir kaizerio įstatymų bū- 
tų laikomasi. Aš tuojau pasiųsiu keletą vyrų į mišką, kad 
surastų tą moterį. 

Nesuras, - pamanė Tobijas. Bet garsiai tarė: 

— Siųskite. Tik įkalkite jiems į galvą, kad gerai elgtųsi 
su ja. - Jis atsistojo. - Galbūt dabar būsite toks malonus 
ir parodysite, kur turiu apsistoti, —- tarė Tobijas ir manė, 
kad vis dėlto šiame nelemtame žemės kampelyje kažkur 
turėtų būti Dievo namai. 

Breseris pažvelgė į jį šiek tiek nustebęs, ir Tobijas 
pasiskubino pridurti: 

— Dar tiktai pietūs, bet jūs, ko gera, esate teisus - ke- 
lionė buvo varginga. Aš mielai kokią valandą pailsėčiau, 
kol pradėsiu tyrimą. 

Breseris nerangiai pakilo. 

— Jūs galite čia apsistoti. Užtektinai turiu vietos. Na- 
mas ir taip per didelis mano žmonai ir man. 

Tobiją vėl apėmė nemalonus jausmas, ir sunkiai galė- 
JO jį nuslopinti. Mintis apsigyventi šiame name jam ne- 
patiko. Namas buvo didelis ir šiltas, bet tai buvo Brese- 
rio namas, ir tėvas Tobijas jau seniai suprato, kad žmo- 
nės tiesą kalbėjo: būtent namai laikui bėgant kažką per- 
1ma iš savo šeimininko, prisitaiko prie jo charakterio, ir 
priešingai — joks Žmogus nesikeičia juose gyvendamas. 
Bet jis neprieštaravo. Laimei, kad čia turėtų likti tik ke- 
letą dienų; gal tik šią naktį. Vienas dalykas buvo besti į 
ką pirštu ir sušukti: „Ragana!“, bet visai kas kita šį tvir- 
tinimą įrodyti. Tobijas ilgai šnekėjosi su savo abatu prieš 
iškeliaudamas 1r daug valandų praleido vartydamas pa- 
našius pranešimus ir protokolus. Daugelis raganų proce- 
sų baigdavosi taip, kad iškviestasis inkvizitorius paneig- 
davo kaltinimus ir neretai kaltintojas staiga pats virsda- 
vo kaltinamuoju. Ir nedaugelis netiesioginių įkalčių, ku- 
rie iki šiol buvo žinomi, Tobijui atrodė vargiai tikėtini. 

Ne, jis nemanė, kad turėtų ilgai pasilikti šioje vietoje. 
Taigi neprieštaravo, tiktai pasilenkęs apėjo aplink stalą, 
pasiėmė savo ryšelį ir atsimušė galva į lubas - suklydo 
norėdamas išsitiesti visu ūgiu. 

Breseris pažvelgė į jį atsiprašomu žvilgsniu, lyg būtų 
kaltas dėl to, kad šis namas, atrodo, buvo pastatytas lili- 
putams, bet nieko nepasakė, tiktai nuskubėjo prie durų ir 
vos nesuklupo skubiai jas atidarydamas. Prieangyje siau- 

rais laiptais nuvedė Tobiją į viršutinį namo aukštą, kur kam- 
bariai stebėtinai buvo kur kas aukštesni negu apatinio — 
jis galėjo čia visu ūgiu išsitiesti; nors ir šičia buvo lygiai 
taip pat tuščia ir apdulkėję, bet maža patalpa, kur jį atve- 
dė, darė labiau gyvenamą įspūdį negu apačioje. 

Kambarys, tiesa, buvo beveik tuščias: prie siauro lan- 
go stovėjo iš pažiūros labai nepatogi lova su nudėvėta 
antklode, prie jos —- žema taburetė. 

— Galite čia kol kas pailsėti, tėve, - tarė Breseris. — 
Vėliau atnešiu kitą antklodę ir stalą. Aš manau - jums 
reikia stalo? : 

— Galbūt reikės šį tą parašyti, - patvirtino Tobijas. — 
Bet jūs nesivarginkite. 

— Visai nesunku. Priešingai. - Breseris vėl nusišypso- 
jo savo nemiela šypsena. — Gal visai neblogai, jeigu aš taip 
būsiu priverstas truputį apstatyti šį kambarėlį. - Jis lyg 
aiškindamas pamostigavo ranka per kambarį. - Čia viskas 
dar nelabai užbaigta, kaip jūs pats matote. 

Tobijui galva ūžė ir svaigo. Jis nieko kita nenorėjo, tik 
griūti į lovą, nesvarbu, patogi ji ar ne, ir valandą numigti. 
Bet Breseris nenorėjo duoti jam ramybės, kol šis nepa- 
pasakos istorijos, kuri jam labai knietėjo. 

— Jūs čia dar neseniai gyvenate? — paklausė Tobijas. 

Breseris papurtė galvą. 

— Tik šiame name, bet ne Buchenfelde. Tik kelias sa- 
vaites. Kai derlius visas bus nuimtas, tikiuosi rasti tru- 
putėlį laiko pasirūpinti namu. Gėda juk palikti jį tokį 
apleistą. Bet aš turiu tik dvi rankas, ir ne kiekvienas dar- 
bas gali būti tuo pat metu padarytas. — Jis nusišiepė 
suglumęs ir patrepčiojo vietoje. - Mudu su žmona gyve- 
name vieni, kad žinotumėt, - toliau kalbėjo jisai. - Vieš- 
pats nebuvo toks malonus ir nedovanojo mums vaikų. 

Tobijas priėjo prie lango, atidarė ir pažvelgė į lauką. 

Nors tik iš antrojo aukšto, bet jis galėjo matyti beveik vi- 
są miestą, net iki pylimo. Gatvės jau nebuvo tuščios: di- 
delėje aikštėje, priešais abu akmeninius pastatus, pešėsi 
keletas vaikų, šen bei ten pusiau grįsta gatve prašliūžuo- 
davo kokia žmogysta, už durų šmėžavo šešėliai. Bet vis 
tiek buvo labai tylu. Jis girdėjo balsus, vaikų juoką, dus- 
lius namų darbų garsus... Bet viskas buvo kaži kaip... pri- 
slopę. Beveik taip, galvojo jisai, lyg visas miestas būtų 
įpratęs kuždėtis, kad ko nors nepažadintų... 

Tobiją apėmė keistas netikrumo jausmas, jis vėl uždarė 
langą ir atsisuko į Breserį. Storulis nekantriai žiūrėjo į jį. 

— Čia... puikus namas, - tarė Tobijas — tik kad ką pasa- 
kytų. - Kodėl buvęs savininkas jį paliko? 

— Namas priklausė Ferkoltui, - atsakė Breseris. - Jis 
mirė, kaip aš jau sakiau. Niekas nenorėjo čia keltis. Taip 
grafas ir perleido jį man. 

Tobijas abejodamas pažvelgė į jį. Tokį namą? Išskyrus 
tą namą su bokštu, visi kiti miesto namai prieš šį įspū- 
dingą statinį atrodė kaip nušiurę tvartai. 

— Čia raganos namas, - atsakė Breseris į jo klausiamą 
žvilgsnį. - Kai kas jį laiko prakeiktu. Sako, kad Ferkoltas 
miręs nuo raupsų ar nuo kokios šiaip ligos, kur jinai savo 
kerais jam prišaukė. Bet aš tuo netikiu. Manau, kad įbė- 
rė jam nuodų į valgį ir taip juo atsikratė. 

— Žmogžudystė? 

Tėvas Tobijas pažvelgė į Breserį abejodamas. Šito laiš- 
ke nebuvo pasakyta. Kai ištinka paprasta mirtis, daug ką 
gali išmanyti ir pasauliečiai. Tėvas Tobijas šiuos dalykus 
gerai skyrė. | 

— Žmogžudystė... - Breseris atrodė svarstąs. - To ne- 
gali sakyti. Ferkoltas buvo jau nebejaunas vyras, senokai 
perkopęs ketvirtą dešimtį. Dažnai sirgdavo. Vieną dieną 

ramiai ir mirė. Bet šičia visi žino, kad jis buvo skolingas 
raganai. 

Taip, piktai mąstė Tobijas. Kaip toji vargšė moteris miš- 
ke, taip 17 ragana yra atsakinga už anos vaiko mirtį. 

— O kur ji dabar? —- paklausė jis. 

— Ragana? — Breseris parodė galva pro langą. - Kalė- 
jime, kur raganoms ir priklauso. Po Ferkolto mirties Te- 
ovulfas liepė jai uždėti grandines ir įkalinti. 

— Kada tai buvo? - pasiteiravo Tobijas, staiga suklusęs. 

— Prieš keletą savaičių. — Breseris valandėlę įtemptai 
galvojo. Tada truktelėjo pečiais. - Trys, gal keturios. 

Tobijas greitai mintyse suskaičiavo. Laiškas iš Buchen- 
feldo buvo atsiųstas prieš penkias savaites, tikriausiai ke- 
lias dienas prieš Ferkolto mirtį. Taigi apie tai dar niekas 
1r nešnekėjo. 

— Ar iškėlėte jai bylą dėl žmogžudystės? — spėjo Tobi- 
jas. — Grafas oficialiai paskelbė kaltinimą? 

Breseris papurtė galvą. 

— Kam tie rūpesčiai? Visi žino, kad ji ragana. O dėl 
žmogžudystės, tai šios niekšystės, šiaip ar taip, nėra kaip 
įrodyti. — Jis blausiai nusišypsojo. - Jūs gi žinote, kokios 
jos. Gudrios kaip velnias. Ferkoltas sirgo 17 mirė — bet 
šičia kiekvienas žino, kad jinai jį nugalabijo. 

— Iš kur žino? —- aštriai paklausė Tobijas. 

Breseris suglumęs pažvelgė į jį. 

— Ką jūs norite tuo pasakyti? — vėl paklausė Tobijas. — 
Iš kur žinote, kad tai buvo ragana, nužudžiusi Ferkoltą? 
Jūs pats pasakėte - jisai susirgo. 

— Kiekvienas tai žino, — teisinosi Breseris. Jis atsitrau- 
kė kiek toliau ir atkišo į priekį pečius ir smakrą. Jo šyps- 
nys atrodė dar labiau dirbtinis negu anksčiau. — Ji buvo 
jo žmona. Slaugė, kai šis sirgo. Per visą vasarą. 

— Tai visai nepanašu į raganavimą, — tarė Tobijas. 

Breseris šnirpštė. 

— Ji nieko neprileido prie jo, - atkakliai atrėžė. - Gra- 
fas įsakė iš miesto pakviesti gydytoją. Mūsų senjoras rū- 
pinasi mumis. Jis pasiuntė gydytojo ir užmokėjo jam iš 
nuosavo iždo, bet ji net neįsileido jo į namus. Išginė. Vi- 
sus išgindavo, kurie tik ateidavo. Ferkoltas vis labiau sil- 
po ir sirgo, bet ji nieko neprileido. Veikiausiai bijojo, kad 
jos planas nebūtų perprastas. 

— Gal ji taip pat paprasčiausiai bijojo dėl savo vyro, — 
tarė Tobijas. 

— Bijojo! — Breseris nusijuokė. — Visi žino, kad ji raga- 
na, - išrėžė jis karingai. - Ir visi žino, kokios suktos ir 
klastingos yra raganos. Jūs turėtumėte tai geriau žinoti 
negu aš, tėve. Šiaip ar taip, dėl to atkeliavote tokį tolimą 
kelią, kad ją nuteistumėte. 

— Aš buvau čia siunčiamas, kad išsiaiškinčiau tam tik- 
rus kaltinimus, pasakytus laiške, - šaltai pataisė jį Tobi- 
jas. - Ką iki šiol girdėjau, man labiau primena kvailystę 
negu raganavimą. 

Breseris įsistebeilijo į jį. Tobijo pabrėžtinas pasaky- 
mas neleido daug abejoti tuo, ką jis iš tikrųjų turėjo gal- 
voje sakydamas kvailyste. 

Keletą akimirkų jie taip ir stovėjo spoksodami vienas 
į kitą. Tobijas susivokė kvailai besielgiąs. Visai nebuvo 
jokio reikalo dabar ginčytis su šituo tipu. Geriau Tobijas 
būtų patausojęs jėgas naudingesniam dalykui, iš kurio gal 
būtų buvę daugiau naudos. Galimas daiktas, tomis die- 
nomis jam reikės vargti ne tiek su raganomis, kiek su 
buchentfeldiečių užsispyrimu. Visiškai nesvarbu, ar Bre- 
seris buvo tikras kvailys, - o tokiu Tobijas jį laikė, — ar 
ne, bet jis gyveno šituose namuose, turėjo įtakos ir ga- 

lios ir veikiausiai buvo grafo statytinis. Tobijas klausė sa- 
ve, kas per žmogus buvo tasai Teovulfas, jeigu tokį kvai- 
lį kaip Breseris paskyrė į tą postą. Arba tikras avigalvis, 
arba begal gudrus valdovas, bet, ko gera, ne visai patrauk- 
lus, Dievo nebijantis šių dienų žmogus. 

Pagaliau Tobijas metė paskutinį skausmingą žvilgsnį 
lovos pusėn ir atsidusęs vėl priėjo prie Breserio. 

— Nuvesk mane pas ją. 

Breseris tikrai išsigando. 

— Pas raganą? 

Tobijas linktelėjo. 

— Dabar? - dar kartą paklausė tas. 

Tobijas vėl nekantriai linktelėjo. 

— Ar yra kokia nors priežastis nepradėti apklausos? 

— N... ne, - mikčiodamas atsakė Breseris ir tuoj pat 
pasitaisė: — Nors taip. Ji... kalėjime. Tai yra vienintelė 
saugi vieta čia. 

— Tai ko gi mes vis dar laukiame? — norėjo žinoti To- 
bijas. 

Breseris akimirką susigūžė. 

— Tiesą sakant, nėra jokio kliuvinio, — tarė jis išsisu- 
kinėdamas. — Tik... žmonės jos bijo. Niekas nenori pri- 
žiūrėti. Nors ji ir ragana, bet vis tiek reikia maisto ir van- 
dens, kokių kitų daiktų. Niekas nenori imtis šio darbo, 
tai mano Žmona turi būti pasiruošusi visa tai daryti. 

— Na ir? 

— Yra tik vienas kalėjimo raktas, - pasakė Breseris. — 
Ir ji visada jį nešiojasi su savimi. 

— Tai eime ir paprašysime to rakto, - tarė Tobijas. 

— Neįmanoma. 

Breseris kone išsigandęs tučtuoj papurtė galvą, kad 
jo teigimas bent jau atrodytų panašus į tiesą. Jis buvo 

menkas melagis, todėl Tobijas dar labiau laikė jį perniek. 
Jis neapkentė melagių, bet jeigu jau būdavo apmeluoja- 
mas, tai jausdavosi esąs bemaž įžeistas, kad taip nevy- 
kusiai norėta jį apgauti. 

— Jos čia nėra, - toliau kalbėjo Breseris. - Išsiunčiau į 
pilį, kad praneštų grafui apie jūsų atvykimą. Kelias toli- 
mas. Per valandą ji dar nesugrįš, - Breseris neryžtingai 
brūkštelėjo atgalia ranka lūpas. Jo žvilgsnis lakstė. - Ko- 
dėl... jums nepailsėjus kokią valandą? Aš ateisiu ir paža- 
dinsiu, kai tik ji grįš. 

— Jūs norite man pasakyti, kad nėra antro šio bokšto 
rakto? — šaltai tarė Tobijas. 

— Žinoma, kad yra, - skubiai atšovė Breseris. - Gra- 
fas turi antrąjį raktą. Ir Ferkoltas turėjo. Bet visi jo daik- 
tai tuojau po mirties buvo nugabenti į pilį. 

— Kodėl? 

— Jis buvo turtingas žmogus, - atsakė Breseris. - Gra- 
fas baiminosi vagių, ir dar, - ragana galėjo viską pasi- 
glemžti ir nakčia migloje išnykti. Be to, aš tikiu, kad įro- 
dymų tam buvo. 

— Įrodymų? Kokių? 

— Raganos piktadarysčių. 

Tobijas įsmeigė akis į jį. Pamažu Breserio žodžiai ėmė 
nebe pykinti, bet jau siutinti. Jis nebegalėjo daugiau gir- 
dėti visų šitų kvailų tauškalų apie burtus ir raganavimus. 

— Ar šiame mieste yra kalvis? — pasiteiravo jisai. 

Breseris linktelėjo. 

— Žinoma. 

— Ar jis išmano savo darbą? 

— Iki šiol dar niekas juo nesiskundė, - atsakė Brese- 
ris. —- Kodėl klausiate? 

— Tad eime ir atsiveskime jį, - pasakė Tobijas ir pro 
Breserį pasuko link durų. - Jeigu jis išmano savo darbą, 

kaip jūs sakote, tai jam nebus sunku išlaužti bokšto spy- 
ną ir nepridaryti labai didelių nuostolių. 

Tobijas bemaž galėjo jausti, kaip Breseris išblyško. Jam 
nepakako drąsos Tobijo sulaikyti, bet spėriai prasmuko 
už jo prie durų ir prisispaudė prie jų taip, kad Tobijas vėl 
turėjo likti bestovįs, jis nenorėjo prievarta nustumti ano 
iš kelio. 

— Aš prašau jus, tėve, - tarė Breseris primygtinai. — 
Jūs negalite to daryti. Namas yra grafo nuosavybė. Jūs 
negalite liepti, kad išlaužtų spyną be... 

— O aš manau, kad galiu, - šaltai nutraukė jį Tobijas. — 
Jūs nesirūpinkite. Aš prisiimsiu atsakomybę. Ir nuosto- 
lius padengsiu, jeigu jų atsiras. Turiu šiek tiek pinigų, 
galiu juos naudoti kaip tinkamas. 

Tobijui buvo tiesiog malonumas slapta žiūrėti, kaip 
Breseris dvejodamas ieško naujo atsikalbinėjimo. Galų 
gale jis padarė taip, ko iš tikrųjų nė nebuvo manęs dary- 
ti: ištiesė ranką ir paprasčiausiai nustūmė mažąjį Žmo- 
gelį į šalį. 

— Aš prašau jus, tėve, tikrai taip nereikia. - Breseris 
sekė iš paskos laiptais žemyn išmuštas prakaito ir laužy- 
damas rankas. —- Kalviui reikės daugiau laiko, kol atida- 
rys duris, negu mano Žmonai sugrįžti. Ir patikėkite ma- 
nimi - grafas tikrai nebus sužavėtas, jeigu jūs sugadinsi- 
te jo nuosavybę. 

Tobijas sustojo vidur laiptų ir atsigręžė į Breserį. Jis 
nebuvo labai patenkintas, kai jam grasino. Kadangi Bre- 
seris stovėjo už jo, tai dabar šis buvo netgi gerokai di- 
desnis. Tačiau jis tartum krūpčiojo nuo Tobijo žvilgsnio. 

— Kas čia tas kvailas durų užraktas, kai kalbama apie 
viso miesto sielų išganymą? - pasišaipė Tobijas. - Aš pra- 
šau jus. 

Breseris susiraukė. 

— Jis... jis patrauks mane atsakomybėn, tėve, — tarė. 

Kaip paskutinį išsigelbėjimą, jis ėmė taikyti į Tobijo 
užuojautą. Kas per pasigailėtina žmogysta! 

— Aš jam pasakysiu, kad pats to primygtinai reikala- 
vau, - atrėžė Tobijas. - Prieš jūsų valią. O dabar nesirū- 
pinkite. Eikite ir pakvieskite tą kalvį, arba dar geriau: 
parodykite man kelią. 

Taip tau nešaus į galvą jį kur išsiųsti 11 man pasakyti, 
esą jo atsitiktinai nebuvę namie. 

Breseris pasidavė. Tobijo akyse jis tiesiog subliuško 
kaip dumplės, išleidus orą. 

— Jeigu jūs to reikalaujate... 

— Taip, - dar kartą patvirtino Tobijas. 

Jis greitai nulipo laiptais žemyn ir pasilenkęs dar žen- 
gė žingsnį į šalį, kad padarytų Breseriui vietos. Iš už vienų 
durų sklido garsai, ir Tobiją pagavo piktdžiuga, kai Bre- 
seris krūptelėjo ir vogčiomis metė į jį žvilgsnį. Tobijas 
dėjosi to nepastebėjęs, bet tada ūmai suvokė, kaip vai- 
kiškai jis elgėsi, ir vėl ėmė pykti: ant Breserio, kartu ir 
ant savęs. Bukumu, nepaslankumu Breseris vis dėlto pa- 
siekė, kad Tobijas leidosi į kalbas su tokiu menkysta. Vien 
toji mintis didino jo niršulį dar labiau. Iš tiesų Breseris 
nieko daugiau nelaimėjo, tik iki liūdno galo žaidė savo 
piktą žaidimą ir leido jam išlaužti spyną, tuo tarpu jo žmo- 
na už dešimties žingsnių triūsė namie. 

Bet žiaurumas nebuvo būdingas Tobijo charakterio 
bruožas. Be to, Breseris nebuvo vertas maldos, kurią jis 
turėjo sukalbėti kaip atgailą už tokį elgesį. 

— Palaukite, - tarė Tobijas. 

Breseris sustojo ir nervingai apsidairė. 

— Na? 

Tobijas pakėlė ranką ir dėjosi įdėmiai besiklausąs, nors 
garsai už durų dabar jau buvo prislopę. 

— Argi jūs nesakėte, kad gyvenate vienas su savo 
žmona? 

Breseris linktelėjo. 

— Man regis, lyg būčiau kažką girdėjęs, —- kalbėjo To- 
bijas. —- Bet greičiausiai būsiu apsirikęs. Jūsų žmona juk 
vargiai galėtų būti grįžusi. 

— Ne, -atsakė Breseris. - Bet aš irgi manau, kas nors... 
Luktelkite valandėlę. 

Jis nervingai sumosavo rankomis ir antrą kartą prasi- 
spraudė pro Tobiją. Vos ne tekinas įsmuko pro duris ir 
rūpestingai užtrenkė jas paskui save. Tobijas girdėjo, kaip 
jis valandėlę ten susijaudinęs šnekėjo, tada grįžo visas 
švytėdamas. 

— Kokia laimė, - tarė jis. - Šita kvaila moteris net ne- 
buvo išėjusi, įsivaizduokite sau. Aš buvau jai įkalęs į gal- 
vą tučtuojau skubėti pas grafą, bet jūs gi žinote, kokios 
tos bobos - ji mat norėjusi pirma susitvarkyti virtuvėje 
ir surasti jūsų lovai švarią paklodę. Bet aš nebausiu jos 
už nepaklusnumą. Šiaip ar taip... 

Tobijas dėbtelėjo į jį šaltu žvilgsniu 1r Breseris nutilo 
pusiau žodžio. 

— Ar turite raktą? 

— Ne, - atsakė Breseris. - Bet mano žmona atneš. Ji 
tučtuoj ateis. 

Kol ji suras tą raktą, galvojo Tobijas. Tu pats jį tik- 
viausiai kur nukišai. Bet nutylėjo, bijodamas išgirsti iš 
Breserio lūpų dar daugiau nesąmonių, ir nė Žodžio neta- 
Ięs išėjo. 

Nors dvokas ir vėl buvo šlykštus ir keistas, bet jis leng- 
viau atsikvėpė išėjęs į gatvę, nes čia vėl galėjo truputį 
atsitiesti. Tobijas markstėsi. Po namo prietemos vidu- 
dienio saulė plieskė tiesiog į akis, ir jisai staiga pajuto, 

kaip pasidarė karšta. Oras tarp varganų miesto namelių, 
atrodė, virpėjo, ir jį tučtuoj pradėjo pilti prakaitas po 
šiurkščiu abitu. Breseris mažais žingsneliais tipeno jam 
pašonėje ir kaži ką plepėjo, bet Tobijas nesuprato jo žo- 
džių. Staiga jį apėmė svaigulys. Viskas aplinkui ėmė suk- 
tis, ir jau antrą kartą, dabar kur kas stipriau negu pirma 
pastogės kambarėlyje, jį vėl persmelkė šitas keistas ne- 
tikrumo jausmas. Tobijas jautėsi tarytum sapne, baisia- 
me nakties košmare, kur tikrovė buvo jau nutolusi; taip 
toli, kad šiurpas sklido nuo šešėlių ir jo iš tiesų net su- 
vokti negalėjai. Vaikų, - jie vis dar erzeliojo priešais na- 
mą, —- figūros atrodė tarsi neaiškūs, juodi šešėliai, tik ap- 
simetę esą jų kūnai, namai kiek sulinkę, lyg čia tikrai 
slapčia tykotų plėšrieji žvėrys, dulkės, sukeltos vaikų, 
kilo įvairiausiais keistais pavidalais, jie tik iš pažiūros at- 
rodė atsitiktiniai, ir... 

Šventasis Dominykai - kas pasidarė? Tobijas vaitojo. 
Svirduliuodamas žengė kelis žingsnius, drebėdamas pa- 
kėlė ranką prie galvos ir nurijo karčias seiles, susikau- 
pusias aplink liežuvį. 

— Kas jums? 

Breserio balsas tarytum iš labai toli pasiekė jo ausis. 
Visa gatvė išsikreipė prieš akis, pavirto keistu vaizdu, 
lyg visa tai būtų matyti blogai nušlifuotame sidabrinia- 
me veidrodyje. Į burną sunkėsi tulžis, taip greitai, kad 
net nuryti nespėdavo, ir vienintelė priežastis, dėl ku- 
rios tvardėsi nevėmęs, buvo gėdos jausmas prieš Bre- 
SeI]. 

— Kas jums, tėve? — Breseris palietė jam petį, o kita 
ranka griebė už alkūnės, kad galėtų prilaikyti. 

Svaigulys praėjo, bet ir vėl ėmė tvinksėti smilkiniuose. 
Tobijas vis dar negalėjo gerai matyti, bet dabar buvo li- 
kęs tiktai skausmas, ir nuo to buvo sunku žiūrėti. 

Tėvas Tobijas dar valandėlę nesijudino ir grūmėsi su 
savo kūno silpnumu, tada atsitiesė garsiai sudejavęs ir 
išvadavo savo ranką iš Breserio gniaužtų. 

— Nieko, - išlemeno jisai. — Visai nieko. Ačiū. 

Breseris abejodamas jį nužvelgė. Staiga pasidarė vi- 
siškai tylu. Kai Tobijas atsisuko, pamatė, kad nuskurę vai- 
kai gatvėje taip pat į jį spokso sumišę iš smalsumo ir 
išgąsčio. 

Greitai jis vėl atsigręžė į Breserį. 

— Nieko, - tarė dar kartą. - Man galvą skauda. Aš... 
nesu tokių metų, kad peščiausi su mažais berniūkščiais. 

Jis šyptelėjo, ir Breseris į tai atsakė tuo pačiu. Bet, 
nepaisant to, storulis liko rimtas. 

— Paklausykite manęs ir prigulkite kokią valandą, - ta- 
rė jis. - Aš nusiųsiu ką nors į rūmus. Grafas turi tarnai- 
tę, ji šiek tiek nutuokia apie gydymą. Būtų geriau, jeigu 
Ji apžiūrėtų žaizdą. 

— Čia tik įbrėžta. 

— Kartais tai, ko nematyti, būna daug blogiau, - rimtai 
atsakė Breseris. 

Tobijas tarėsi jaučiąs, kad iš šitų žodžių sklinda nuo- 
širdus rūpestis dėl jo sveikatos; ir nebuvo minties jį vis 
dėlto sulaikyti ir neleisti įeiti į bokštą. Bet jis jau pasiju- 
to tikrai geriau. Matyt, po kelionės buvo visiškai išsekęs. 
Galimas daiktas, dar prisidėjo ir bjaurus dvokas, - taip 
jam atrodė. 

Paskutinę akimirką Tobijas susilaikė nepapurtęs galvos. 

— Vėliau, - pasakė. — Dabar aš noriu pamatyti tą raganą. 

Breseris dūsavo. Bet daugiau jau nebeprieštaravo, tik 
nieko nesakydamas palingavo galva ir pirma Tobijo pasu- 
ko prie gretimo namo. 

Tobijas, eidamas artyn, įdėmiai stebėjo ypatingą stati- 
nį. Tas statinys ir dabar nebuvo praradęs savo kraupaus 

poveikio — neabejotinai buvo senesnis negu kiti Buchen- 
feldo namai. Greičiausiai miestas, laikui bėgant, po tru- 
putį išaugo aplink šį statinį, lyg tai būtų Dievo namai. 
Tobijas, tiesa, ir labiausiai norėdamas negalėjo įsivaiz- 
duoti nė vieno žmogaus, kurs būtų laisva valia statęs sa- 
vo trobelę šalia šito pastato. Masyvus, storas bokštas nie- 
ko neužstojo. Iš jo sklido tamsi, negera jėga. Bokšto kuo- 
rai priminė nulūžinėjusius raganos dantis; langai buvo 
siauri ir maži; tokie siauri, kad net lieknas suaugęs žmo- 
gus negalėtų pralįsti —- tačiau vienas vienintelis buvo ap- 
saugotas masyviu geležiniu kryžiumi. Stogas griozdiš- 
kas, o kraigas uždengtas keistomis kampuotomis skied- 
romis; to Tobijas dar niekur iki šiol nebuvo matęs. Tas 
kraigas atrodė kaip drakono ketera. 

Tobijas, sekdamas paskui Breserį, vis lėtino žingsnį. 
Širdis ėmė plakti greičiau. Vien tik šio pastato durys kėlė 
jam nemalonų jausmą - plačios, bet labai žemos ir masy- 
vios. Iš abiejų pusių buvo siauručiai langai, iš tikrųjų — 
šaudymo angos, pločio — tik rankai iškišti. 

Ir tada galų gale jisai suvokė, kas iš tikrųjų buvo šitas 
pastatas. 

Tvirtovė. 

Tobijas buvo sutrikęs. Šalis pilna tvirtovių, ir dauge- 
lis, kurias jis buvo matęs, buvo ne ką didesnės už šį bokš- 
tinį namą; bet kas gi stato viduryje plikos skurdžios vie- 
tovės tvirtovę? 

Breseris atidarė duris (beje, nereikėjo net rakto; ma- 
syviose duryse nebuvo jokios spynos, tik didelis skląs- 
tis) ir sustojo, o Tobijas paspartino žingsnį, kad neatsi- 
liktų. 

Viduje buvo taip vėsu, kaip jis ir buvo tikėjęsis, tačiau 
stebėtinai šviesu. Visas Žemutinis aukštas buvo viena di- 

džiulė patalpa su daugeliu mažų langelių; jų šviesa salę 
buvo pavertusi grotomis, griežtai suskirsčiusi šviesiomis 
ir tamsiomis linijomis. Tobijas manė pamatysiąs tokį pat 
skurdą kaip ir Breserio namuose, bet šičia salė buvo grįs- 
ta švariomis baltomis ir juodomis plytelėmis. 

Priešais didžiulį židinį, prie pietinės sienos, stovėjo 
ąžuolinis stalas, mažiausiai penkiasdešimčiai žmonių, o 
iš tikrųjų čia buvo pristatyta tik apie pusę tuzino kėdžių. 
Kairėje ir dešinėje židinio pusėje ant sienų kabojo gin- 
klai - skydas, kardas, alebarda ir dalis šarvų. Visur sto- 
vėjo žvakidės, o prie durų buvo stovas, kur galėjai įkišti 
deglą. Tiesiai priešais duris kabojo didžiulis aliejiniais da- 
žais tapytas paveikslas. Tobijas pamėgino ten pavaizduo- 
tą figūrą atpažinti, bet jam nepavyko. Paveikslas buvo pa- 
kabintas tarp dviejų langų, ir pro juos krintančioje švie- 
soje galėjai matyti tik siluetą, purpurinį rudame fone. Gre- 
ta, beveik priešingame salės gale, į viršų 1r žemyn vedė 
laiptai lyg susiraitęs sraigės kiautas. Breseris priėjo prie 
šių laiptų jo visai nelaukdamas, 1r Tobijas turėjo pasku- 
bėti. Jis girdėjo, kaip anoje salėje kraupiai aidėjo jų žings- 
niai. Kai eidamas atsisuko, pastebėjo mažyčius dulkių de- 
besėlius, sukeltus jo paties ir Breserio. Debesėliai šoko 
saulės grotų tinkle kaip ūkas, kylantis iš pelkės. 

Jo nuostabai, Breseris pasuko laiptais į viršų, o ne že- 
myn. Tobijas manė, kad kalėjimas yra rūsio patalpose. 
Bet Breseris kopė laiptais į viršų šnopuodamas, kaire ran- 
ka laikydamasis gremėzdiškų turėklų. Laiptų pabaigoje 
buvo užvožas — ne durys, tik masyvus, dar geležiniais 
rėmais sutvirtintas dangtis, kur buvo siauras, geležimi 
apkaustytas stebėjimo plyšys. Tobijas tučtuojau suvokė 
šito plyšio paskirtį. Tai buvo anga, per kur buvo galima 
šaudyti arba durti ietimi. 

Tobijas stabtelėjo, kol Breseris vargo su grandine ir 
atidarė tą užvožą. Atrodo, gan ilgoką laiką jis nebuvo nau- 
dojamas; mechanizmas jau buvo pradėjęs rūdyti, ir Bre- 
seris turėjo įtempti visas jėgas, kad galėtų atidaryti pa- 
kankamai plačiai, taip, kad jie galėtų įeiti vidun. 

Prieš lįsdamas į vidų, Tobijas dar metė žvilgsnį atgal į 
salę. Juodos ir baltos plytelės ant grindų tartum sudarė 
piešinį; nors viso to piešinio akys ir neaprėpė, bet vis 
tiek sukėlė jam nemalonų jausmą. Drebulio krečiamas 
nusisuko ir nuskubėjo paskui Breserį. Juodu įėjo į gan 
didelį kambarį; sumaniai išdėstytais kilimais ir užuolai- 
domis jis buvo padalytas į virtuvę ir didelį miegamąjį. Ir 
čia viskas buvo nuklota dulkių; kaip koks pilkas užvalk- 
tis jos sklaidėsi po kojomis ir kėlė Tobijui kosulį. 

Prieš vieninteles duris, kurios buvo jau be užvožo, 
Breseris sustojo ir atsisuko į jį. 

— Ko jūs laukiate? — paklausė Tobijas. 

— Savo žmonos, tėve, - atsakė Breseris. - Ji netrukus 
ateis su raktu. 

— Tai turėtume tikėtis, kad ji taip ir padarys, - rimtai 
tarė Tobijas. - Gal nebus kur jo nukišusi, ir nereikės 
kviesti kalvio. - Jis parodė į masyvią pakabinamą spyną 
šalia dešinės Breserio rankos (o Dieve, ji turėjo sverti 
kokią pusę centnerio!) ir pabrėžė savo žodžius nuožmiu 
žvilgsniu, nuo kurio Breseris dar labiau ėmė nervintis. — 
Ar čia durys į kalėjimą? 

Breseris linktelėjo. 

— Čia tik patalpą įrengėme, —- pasakė jis. - Iki šiolei 
Buchenfelde kalėjimas mums buvo nereikalingas. Bet tai 
saugiausia vieta mieste. 

Nebuvo kalėjimo? Tobijas buvo nustebintas. Buchen- 
feldas ne toks jau mažas miestas - su tūkstančiu gyven- 

tojų. Sunku įsivaizduoti, kad šioje bandoje nebūtų nė vie- 
nos juodos avies. Tačiau jis tylėjo ir dairėsi aplinkui. 

Dulkės, sukeltos jų žingsnių, tirštais tumulais lėtai su- 
kosi ore, ir Tobijas jautė šio statinio šaltį. Drebulio kre- 
čiamas, jis pakėlė ranką ir glaudžiau suspaudė prie kaklo 
abitą. 

— Kas čia iš tikrųjų yra? - paklausė. 

— Šis namas? - Breseris gūžtelėjo pečiais, kai Tobijas 
jam linktelėjo, ir šiaip sau mostelėjo kaire ranka. - Jis 
priklauso grafui. Anksčiau čia gyveno jo šeima, kol jis 
pasistatė pilį. Bet šis namas jau seniai stovi. Jau trys kar- 
tos nugyveno, kai jisai stovi tuščias. Kartais čia apsigy- 
vena grafas su svita, bet nedažnai. 

Išvaizda xodo - tik kas penkiasdešimt metų, nusišaipė 
mintyse Tobijas. Tada garsiai tarė: 

— Argi ne gėda palikti jį tuščią? 

— Jūs teisus, — atsakė Breseris. - Bet niekas nenori 
gyventi šitame pastate. Gal jūs, tėve? 

Tobijas beveik išsigandęs papurtė galvą, o Breseris 
sukrizeno ir kalbėjo toliau: 

— Jis per didelis. Žiemą sunku prikūrenti, viduje nie- 
kada nebus tikros dienos. O daugelis žmonių baiminasi 
amžinos prieblandos už šitų sienų. Teovulfas mieliau nak- 
Voja pas mane negu šiame name. 

Tobijas suprato grafą. Jam ir pačiam ne kitaip būtų. 

— Daugelis žmonių? — pakartojo jis. - O jūs - ne? 

Breseris nusijuokė. 

— Ne. Aš nepriklausau šitai prietaringai liaudžiai. Jei 
mane klausiate, tai aš netikiu tomis piktomis dvasiomis 
1r velniais, kurie visur vaidenasi senuose pastatuose. Taip 
pat ir dėl to, - pridėjo su neslepiamu pasididžiavimu, — 
grafas paskyrė mane Ferkolto įpėdiniu. 

Taip, galvojo Tobijas. Tas 17 dar toji aplinkybė, kad tu esi 
kvailys, mano drauguži. Su geroka pašaipa balse jis paklausė: 

— Jūs netikite dvasiomis, bet tikite raganomis? Kaip 
tai suderinti? 

Akimirką Breserio akyse vėl blykstelėjo anas priešiš- 
kumas. 

— Labai paprastai, tėve, - atšovė jis išdidžiai. - Žiūrė- 
kite, aš taip manau: velnias tikrai yra, taip, kaip yra Die- 
vas, nes pagaliau Dievas sukūrė velnią, kad duotų žmo- 
nėms sunkius išbandymus. Tačiau ilgainiui velnias darė- 
si vis galingesnis, jis vis toliau stūmė gėrį ir tapo praga- 
ro valdovu; jis netgi Jėzų Kristų, Mesiją, vedė į pagundą. 

Tobijas spoksojo į jį. Nurijo atsakymą, kurs buvo ant 
liežuvio galo, ir mostelėjo Breseriui, kad tas toliau kal- 
bėtų. 

— Aš netikiu dvasiomis, bet raganos juk nėra dvasios, 
ar ne? Jos yra Žmonės ir nusimano apie uždraustus dar- 
bus. Visi šitie tauškalai apie velnius ir dvasias tarnauja 
tik vienam tikslui - atitraukti mus nuo tikrosios blogio 
galios. 

Breserio žvilgsnis pasidarė budrus, ir Tobijas supra- 
to, kad bus geriau, jeigu jis nesileis į tą teologinę disku- 
siją; tik ne su šituo avigalviu ir juolab ne tokioje vietoje. 

Vis dėlto kiek padelses jis pasakė: 

— Manote, kad velnias yra lygiai toks pat galingas kaip 
ir mūsų Dievas? 

— Atsiprašau, pone. Jeigu mūsų krikščioniškasis Die- 
vas būtų toks galingas kaip Liuciferis ir jo pragaro išpe- 
ros, blogis mestų ant mūsų būties tik menkutį šešėlį. Bet 
žemė yra tik ašarų pakalnė, ir Dievo galybė, pergalė prieš 
velnią yra tik dangaus karalystėje. 

Tai buvo erezija. Tačiau Breseris greitai pakėlė ranką 
ir kalbėjo toliau vos ne atsiprašinėdamas: 

— Atleiskite, gal aš ne taip dailiai galiu išreikšti savo 
mintis, kaip jūs kad esate pratęs, garbingasis tėve. Aš, 
žinoma, nė kiek neabejoju Dievo meile. Jis nori mus, silp- 
nus žmones, išgelbėti, bet blogis yra stiprus ir viešpa- 
tauja visuose daiktuose. 

Toks baprastas žmogus? — galvojo Tobijas. Tai buvo 1š- 
dailintas atskalūno kandumas, žodžiai lyg nuodingos gy- 
vatės. Jis buvo visiškai sutrikęs, girdėdamas tokias tam- 
sias pranašystes iš šio Žmogaus lūpų; žmogaus, kurį dar 
prieš kelias akimirkas laikė kvailiu — ir kuris veikiausiai 
toks ir buvo. . 

— Aš visai nepykstu ant jūsų, - melavo Tobijas. - Prie- 
šingai. Tai yra... įdomi, bet gana tamsi teorija. Turėtume 
progai pasitaikius apie tai padiskutuoti. 

Ir kas žino, pridėjo jisai mintyse, galbūt tada kaip tik 
atsiras Buchenfelde inkvizicijai darbo. Bet kitoki0, negu 
tu, kvaily, sau leidai įsivaizduoti. 

— Bet kada, - atsakė Breseris. Jo balse galėjai girdėti 
lyg ir džiūgavimą. Gal jis iš tikrųjų manė įvėlęs prieši- 
ninką į savo minčių raizgalynės tinklus. - Bus daug laiko 
pasišnekučiuoti. Vakarai čia ilg), ir... 

Žingsniai laiptais nutraukė Breserį. Tobijas žvilgtelė- 
JO į dulkiną prietemą ir pažino Mariją, Breserio žmoną; 
toji nuleistais pečiais smulkiais žingsneliais tipeno link 
jų. Negi ji ką tik buvo kupina baimės? —- svarstė Tobijas. 
Negi, kaip ir jis, jautė kraupų šios vietos alsavimą? 

Breseris Žengė jai priešais ir ištiesė ranką, dar prieš 
jai paduodant jam raktą. Tuo metu, kai Breseris stengėsi 
atrakinti spyną, Tobijas mėgino apžiūrėti Mariją. Toji su- 
ko žvilgsnį į šalį, ir staiga jis tarėsi sužinojęs jos baimės 
priežastį: Marija nenorėjo meluoti kunigui. 

Spyna atšoko, Breseris įrėmė petį į sunkias duris, kad 
jas iki galo atvertų. Patalpoje tamsa siūbavo tartum ban- 

gos drauge su užsistovėjusiu, žmogaus išmatas ir karštį 
primenančiu oru. 

Vienuolis metė į Breserį labiau nustebusį nei piktą 
žvilgsnį, tiesiog pastūmė jį šonan ir įžengė pro duris. 

Pačią pirmąją akimirką jis apžlibo. Kambarėlyje vieš- 
patavo visiška tamsa. Čia buvo vienas langas, bet užkal- 
tas lentomis, ir kai jo akys jau priprato prie tamsos, jisai 
pamatė, kad kaži kas buvo užkaišiojęs plyšius skudurais. 
Visur taip bjauriai dvokė, kad Tobijas vos begalėjo kvė- 
puoti, ir tada jis prisiminė tai, kas jam buvo šovę į galvą 
jau lauke, tačiau tada jis tam neteikė jokios reikšmės. 
Storas dulkių sluoksnis dengė grindis, bet niekur nebu- 
vo matyti pėdų. Jeigu čia kas ir buvo, tai turėjo būti prieš 
kelias savaites. 

Tobijas įsitempęs apsižvalgė aplink, tačiau galėjo 
įžvelgti tik šešėlius. Ausis pasiekė garsas; iš pradžių jį 
palaikė vaitojimu, paskui susivokė, kad tai buvo sunkūs, 
gergždžiantys mirštančio Žmogaus atodūsiai. Sandalai ant 
drėgnų, lipnių grindų čiūžtelėjo, kai jis staigiai pasisuko 
į Breserį. 

— Kiek jau laiko, kaip niekas nebuvo užėjęs į šią patal- 
pą? — paklausė jisai. - Kada jūs paskutinį kartą buvote 
čia pasižiūrėti? 

Breseris tylėjo. 

— Kada? —- užsipuolė jį Tobijas. 

— Prieš... dvi savaites, —- sulemeno užsikirsdamas Bre- 
seris. Dar skubiai pridėjo: — Palikome čia duonos ir van- 
dens visam mėnesiui, ir... 

— Atidarykite langą, - nutraukė jį Tobijas. - Tučtuoj! 

— Bet, tėve. Grafas... 

— Atidaryk langą! - liepė Tobijas. - Aš tau įsakau. 

Jis 17 Breserio galėjo įžvelgti tik apybraižą, bet kad 
šis vyras po tų jo žodžių krūptelėjo, vis dėlto pastebėjo. 

Breseris pro Tobiją nuskubėjo prie lango ir nuo mažytės 
angos ėmė plėšti lentas. 

Net pati šviesa, srūvanti į patalpą, veikė bjauriai. Iš 
pradžių Tobijas ėmė mirksėti, apsidairė - ir apstulbęs su- 
stingo. 

Žmogysta veikiau priminė skudurų krūvą nei gyvą 
žmogų. Negalėjai atpažinti nei galūnių, nei veido - mo- 
teris buvo susirietusi, kojos pritrauktos prie kūno, o ran- 
kos kone apkabinusios kelius; negimusio kūdikio, ieškan- 
čio šilumos motinos kūne, laikysena. Drabužiai, kadaise 
turėję būti balti, dabar buvo blausiai rusvi ir visiškai su- 
driskę, - jie nebuvo suplėšyti, bet praėsti puvėsių. Dvo- 
kas, trenkęs Tobijui į nosį, buvo toks šlykštus, kad jam 
darėsi bloga. 

Jis įbedė žvilgsnį į Breserį. Storulis atsakė į tai kone 
atkakliu savuoju žvilgsniu. Tobijas iš pradžių manė, kad 
Breseris yra tik sumišęs, bet dar kartą pažvelgęs supra- 
to, kad šis bijo — Tobijo ar grafo, prieš kurio griežtą įsa- 
kymą Tobijas čia įsiveržė. 

Tobijas nurijo karčias seiles, vėl susirinkusias aplink 
liežuvį, ir žengė dar vieną dvejojantį žingsnį link pasigai- 
lėjimo vertos nelaimėlės, tūnančios kampe, bet tuojau 
vėl sustojo. Jam pačiam atrodė, kad tai nesąmonė - bet 
jis bijojo žengti toliau ir pažvelgti į veidą, kurs turėjo bū- 
ti po susivėlusiais pilkai rudais plaukais. Moteris dar bu- 
vo gyva, bet vienu tarpu Tobijas net norėjo, kad jau būtų 
mirusi. Tik stebuklas dar galėjo ją išgelbėti. Bet niekas, 
nesvarbu, ką jis būtų padaręs, neturėjo mirti tokiomis 
aplinkybėmis. 

— Atnešk kiek vandens, - paprašė jis pasisukęs į Bre- 
serio Žmoną. 

Marija padelsė, metė žvilgsnį į savo vyrą ir tik tada 
sukruto, kai tas beveik nemačiom linktelėjo galva. Tobi- 


66 Ww Hohlbein 


jo įtūžis dėl tokio elgesio dar pašoko. Pirmą kartą savo 
gyvenime jis norėjo pulti muštis. 

Tobijas nuvijo pasibjaurėjimą ir pritūpė šalia moters. 
Jam pačiam prieš save buvo gėda, bet rankos drebėjo, ir 
prireikė visų jėgų, kad galėtų ištiesti jas ir paliesti susi- 
rietusį kūną. Betgi ir ji, tarė pats sau, yra Dievo kūrinys, 
gal tiktai paklydusi siela. 

Moters drabužiai buvo drėgni ir jam prisilietus suiro į 
suskretusius skutus. Oda buvo visa apkepusi šašais ir su- 
skretusi nuo purvo; atrodė, kad ji degte dega. Dvi savai- 
tes! Galvojo Tobijas pasibaisėjęs. Čia ją uždarė ir visas 
dvi savaites visiškai nesirūpino! 

Jis pakėlė akis, metė į Breserį pykčiu degantį žvilgsnį 
17 apsidairė. Viename kampe kaži kas buvo padėta, tik iš 
trečio karto jis įžiūrėjo, kad tai krūva sužiedėjusios, su- 
pelijusios duonos, dalis jau buvo virtusi supuvusia balkš- 
va mase; dvokiančios gleivės, mirtinos, jeigu jas valgy- 
tum. Šalia švinko vandens likutis cinko kibire. Tobijo tūž- 
mastis peraugo į neapykantą. 

Kai jisai suėmė tvirčiau ir bandė paversti moterį, su- 
džerškėjo geležis. 

Tobijas iš pasibaisėjimo užsimerkė. Jiems dar negana 
buvo ją čia užrakinti ir paprasčiausiai pamiršti. Dar ir su- 
rakino. 

— Atrakinkite... grandines, — tarė jis užsikirsdamas. 

Tobijui buvo sunku kalbėti. Gerklėje stovėjo kartus, 
sunkus tumulas. Silpnumas, pasibjaurėjimas ir įniršis su- 
simaišė į vieną jam nepažįstamą jausmą, atrodė, jog bijo 
pats savęs. 

— Man neleidžia to daryti, - atsakė Breseris. - Grafas 
lieps mane nuplakti, jeigu aš taip padarysiu. 

Tobijas pakėlė akis. Jo balsas buvo gana ramus, bet 

storulis vėl krūptelėjo, ir jisai suprato, kad jo žvilgsnyje 
atsispindėjo daug kas, ką tasai pajuto. 

— Tai yra niekis palyginti su tuo, ką aš padarysiu jums, 
jeigu tuojau nepaklausysite. Ką jūs manote dėl apkaltini- 
mo žmogžudyste? Ką jūs manote, jeigu inkvizicija 1msis 
jūsų, Breseri? 

Breseris išblyško. Jis norėjo spėti, kad Tobijas tik šiaip 
sau grasina; bet gerai matė, kaip rimtai šis kalba. O jis 
juk nebuvo vien dvasininkas. Jis buvo inkvizitorius. Kuk- 
lus abitas, kurį dėvėjo, suteikė jam galią lemti gyvybę ar 
mirtį. - 

— Tėve, aš... 

— Atrakinkite grandines! —- sušuko Tobijas. 

Breseris trūkčiodamas linktelėjo, ištraukė iš švarko 
kišenės raktą ir neapsakomai dygėdamasis ėmė klauptis 
šalia Tobijo. Imdamas už grandinės iš visų jėgų stengėsi 
neprisiliesti prie drebančio kūno. 

Tobijas padėjo jam kiek tik galėdamas. Ėmėsi darbo 
labai rūpestingai, - nors moteris ir atrodė praradusi są- 
mone, bet jis pastebėjo, kad kiekvienas prisilietimas jai 
kėlė neapsakomas kančias. Atsargiai ją apsuko, paguldė 
galvą ant savo kelių ir nekantriai laukė, kad Breseris at- 
rakintų grandines. Jis dar kartą krūptelėjo pamatęs, kad 
raumenys ant jos riešų buvo išplėšti beveik iki kaulo; 
vien pūliuojanti žaizda, drėgna ir dvokianti. 

Breseris prikando apatinę lūpą ir nusisuko; Tobijas su- 
prato, kad bet kokie priekaištai buvo beprasmiški. Pur- 
tydamas galvą jis ištiesė ranką, nubraukė sulipusius plau- 
kus nuo sąmonės netekusios moters veido - ir įkrito tie- 
siai į pragarą. 

Jo vartai atsivėrė prieš jį tą pat akimirką, kai pažvelgė į 
pūliais aptekusį, purviną veidą; tas veidas kad ir buvo be- 

veik neatpažįstamai sudarkytas, bet vis tiek išlaikė taip jam 
labai artimus bruožus, sutiko jį atmerktų, bet nematančių 
akių žvilgsniu. Jos karštas alsavimas lietė jį, kai jisai žiūrė- 
joį tą veidą, ir jam rodėsi, jog sutiko kažką savo sieloje, ir 
po baisios akimirkos suvokė: tai buvo jo Katrina. 


3 


Kiekvienas žmogus gyveni- 
me turi vieną didelę nuodėmę. Nuodėmių esti daug; be- 
veik tiek, kiek būna progų nusidėti. Nebūna nė dienos, 
kad viena ar netgi daugiau nuodėmių nebūtų padaryta, 
daugelis nuodėmių atleistinos ir suprantamos - jos ne- 
vertos net skatiko, nes juk kiekvieno žmogaus šventa 
pareiga taip susitvarkyti savo gyvenimą, kad nenusiženg- 
tų Dievo ir Bažnyčios įstatymams. Nuo seno brolis Tobi- 
jas buvo tvirtai įsitikinęs, kad nė viena žmogiška būtybė, 
išskyrus Mergelę Mariją, nebuvo be nuodėmės, netgi 
šventieji; taip, tikriausiai net ir apaštalai, nors jie buvo 
vedami paties Dievo Sūnaus. 

Be to, tėvas Tobijas buvo tvirtai įsitikinęs, kad kiek- 
vienas žmogus būna padaręs bent vieną didelę nuodėmę 
(ji nebūtinai turėjo sutapti su viena kuria iš septynių di- 
džiųjų nuodėmių!) ir ši vienintelė nuodėmė galiausiai ga- 
lėjo lemti kryptį, į kurią pasvirs teisingumo svarstyklės: 
link rojaus ar link pragaro. 

Tobijo didžioji nuodėmė vadinosi Katrina. 

Dieve aukščiausias — kiek jau laiko praėjo, kai jisai su 
ja susipažino? Jis net nežinojo. Katrina buvo trejais me- 
tais jaunesnė už jį, vadinasi, dabar dvidešimt devynerių; 
jie dažnai susitikinėdavo, tomis retomis valandėlėmis, kai 

jinai neturėdavo namie darbo, žaisdavo su skudurine lė- 
le, - Katrinos įmotė jai buvo padariusi, - ir kartu slan- 
kiodavo po didžiulius tamsius miškus. Vasarą kartu mau- 
dydavosi upėje, o žiemą kvatodami čiužinėdavo ledu. Juo- 
du buvo draugai; nelygūs draugai, nes Katrina buvo pa- 
mestinukė, neturėjo tėvų, užauginta vienos geraširdės 
moterėlės iš kaimo, nors vargšė moteris dažnai ir pati 
neką turėdavo valgyti; tuo tarpu Tobijas buvo pasiturin- 
čio pirklio sūnus, ne turtuolio, bet jis buvo vaikas iš šei- 
mos, kur žodis badas buvo bemaž svetimas. Jis buvo 
berniukas, jinai mergaitė, bet jie buvo maži - kai susipa- 
žino, jam buvo septyneri, jai - ketveri, ir niekas neprieš- 
taravo jų draugystei. Juodu augo kartu kaip brolis ir se- 
suo, jų kaimas buvo mažas, ir apie pasaulį jie sužinodavo 
tik tada, kai ateidavo bardas ir papasakodavo apie kaizerį 
1r karalystę, apie tokius dalykus, apie kuriuos jie nelabai 
dar ir nutuokdavo. 

Tobijo gyvenimas, — veikiausiai ir Katrinos, - ko ge- 
ra, būtų visiškai kitaip susiklostęs, jeigu tais metais, kai 
jam sukako šešiolika, nebūtų šio to nutikę: į miestą atka- 
ko keliaujantis pamokslininkas. 

Tobijas nelankė jokios mokyklos. Mokyklos buvo tik 
dideliuose vyskupų miestuose kunigaikščių ar garbingų 
miesto tarybos narių vaikams. Skaityti ir truputį skai- 
čiuoti jį pramokė tėvas, pakankamai, kad vėliau galėtų 
perimti prekybą ir nesužlugdyti jos per savaitę. O dėl 
Biblijos, tai kaime vis tiek buvo tik vienintelis autorite- 
tas: kunigas; jis turėjo Bibliją ir žinojo į visus klausimus 
teisingą atsakymą. Taip pat jis buvo vienintelis, kurs įta- 
riai žiūrėjo į Tobijo ir Katrinos draugystę — šiaip ar taip, 
jis nujautė, kad šiuodu miške veikė ir ką kita, ne vien 
uogas rinko ar malkas nešė. Tobijo tėvas taip pat tartum 

žinojo apie jų meilę, bet apie tai niekados neprasitarė; 
vis tiek buvo aišku, kad Tobijas su Katrina tuoksis ir jis 
perims tėvo reikalus. 

Jeigu nebūtų atėjęs keliaujantis pamokslininkas. 

Tobijas tuo metu nelabai domėjosi Bažnyčios reika- 
lais. Jis tikėjo Dievą ir velnią ir nuolatos klausė Mišių, 
beje, manė šitaip pakankamai atliekąs savo krikščioniš- 
kas pareigas. 

Taip atsitiko, kad jis —- kaip ir dauguma kaimiečių - ne- 
žiūrėjo labai rimtai į suvargusį Žmogų paprastu, vien tik 
virve sujuostu abitu; šis vieną rytą pasirodė turgaus aikš- 
tėje ir pradėjo pamokslauti apie amžinąją ugnį ir prakei- 
kimą. Nors Tobijas kurį laiką ir klausėsi jo pamokslo, bet 
tai, ką suprato, jam atrodė visiškai neaišku ir keista. Jis 
visai nežinojo, kuriam iš gausių elgetaujančių ordinų pri- 
klausė vienuolis, ir neturėjo to sužinoti. Bet kas sužavė- 
jo Tobiją, - tai jo kalbėsena. Vienuolis kalbėjo karštais 
žodžiais, energingai mostiguodamas rankomis, ir kaimie- 
čiai, kurie tik stabtelėdavo, nes vienuolio pasirodymas 
buvo pilkos kasdienybės paįvairinimas, greitai jo lūpų bu- 
vo pakerėti. 

Ir Tobijui buvo ne kitaip. 

Jis buvo atėjęs kartu su Katrina. Buvo malonus vasa- 
ros vakaras, ir saulė turėjo po poros trejeto valandų nu- 
sileisti. Juodu buvo beeiną prie upės ir nei iš šio, nei iš 
to padarė lankstą per turgaus aikštę. Katrina mėgo mau- 
dytis, Tobijas — ne. Tačiau jis mielai į ją spoksodavo, ir jai 
patiko, kai jis sėdėdavo ant upės kranto ir žiūrėdavo. Jis 
grožėjosi ja, ir Katrina tuo mėgavosi. Mergaitė turėjo dėl 
ko didžiuotis savimi, — nors jai tik šiais metais sukako 
trylika, bet ji beveik jau turėjo moters figūrą, dar labai 
liekną ir truputį vaikišką, bet greičiausiai dėl to ir tokią 


Inkvizitorius A 


patrauklią; ne taip, kaip jos motina sunkiomis, raukšlė- 
tomis krūtimis ar nutukusiomis šlaunimis, išraizgytomis 
melsvų kraujagyslių, tarsi viena su kita susipinkliojusių 
kirmėlaičių. Katrinos krūtys buvo mažos ir stangrios, 
tamsiais kietais speneliais; jie dar labiau sustandėdavo, 
kai ji maudydavosi šaltame vandenyje. 

Taip, jis mielai žiūrėdavo, kai ji maudydavosi upėje, 
kartais net ištisas valandas sėdėdavo ant kranto ir sau- 
godavo, kad jos niekas neužkluptų. Turbūt tai buvo žave- 
sys to, kas uždrausta, kas taip jaudino, nes paprastai po 
to jie darydavo tokius dalykus, apie kuriuos namie jis nie- 
ko nepasakodavo tėvui. į 

Ir gražbyliautojas vienuolis kalbėjo apie tuos uždraus- 
tus dalykus, kalbėjo apie prakeikimą ir kūniškus geidu- 
lius niūriais, baisiais žodžiais, bet jie Tobiją labiau žavė- 
jo, nei buvo grasūs; ir jie neįvarė jam baimės, nors iš 
tikrųjų turėjo tai padaryti. 

Pamokslininkas buvo iš tiesų neįprastos išvaizdos: di- 
delis, labai didelis, siaurais, į priekį atsikišusiais pečiais, 
lyg visur būtų tampęs su savimi nematomą naštą, ir lie- 
somis rankomis; pirštai lyg rausvos voro kojos nepaliau- 
jamai ir nervingai virbėjo jam kalbant. Veidas liesas ir 
išsekęs. Akys giliai įdubusios, su tamsiais raukšlėtais 
maišeliais. Skruostai išvagoti randų, ir po ilga barzda gau- 
žėsi tamsūs šešėliai, lyg nuo ką tik persirgtos ligos arba 
lėto liguistumo, kurs jo kūną jau turbūt ne vienerius me- 
tus sekino iš vidaus. Kalbėjo aukštu falcetu, ir jo balsas 
metams bėgant buvo tapęs šaižus. Akys, pasislėpusios 
po tankiais antakiais, žvelgė į pasaulį su niekados negęs- 
tančia rūstybe, tartum viskas, ką jis matė, buvo pripildę 
jį bjaurasties ir apmaudo. Ir koks keletas klausytojų, iš 
tolo apstojusių pusračiu, atrodė visiškai pakerėti to, ką 
jisai kalbėjo, tai rodė jų suglumę veidai. 

Tačiau tėvas Hegenvaldas, kunigas, nepastebimai įsi- 
maišęs tarp klausytojų, neatrodė labai sužavėtas, — šitai 
pastebėjo Tobijas. Veikiau piktas. Vaikinukas akylai jį ste- 
bėjo gana ilgai, ir jo akis pagavo, kad kunigo veido išraiš- 
ka vis rūstėjo, juo ilgiau jisai klausėsi elgetaujančio vie- 
nuolio pagraudenimų. Ir nors Hegenvaldas nebuvo apsi- 
vilkęs kunigo drabužiais, nei kaip kitaip išsiskyrė, atro- 
dė, jog vienuolis kažkaip jaučia, kad prieš jį stovi kaži 
kas daugiau negu paprastas smalsuolis, nes jo ugningas 
piktas žvilgsnis vis dažniau krypo į Hegenvaldą. 

Tobijas sekė šią keistą dviejų Dievo žmonių dvikovą 
suglumęs ir drauge net smagiai. Iki šios dienos jis nieka- 
da iš tikrųjų nebuvo palikęs savo kaimo ir visada manė, 
kad Bažnyčia buvo vienintelė didžiulė bendrija, tarp ku- 
rios narių viešpatauja visiškas sutarimas. Kad ne visai 
taip, - o tai rodė vienuolio žodžiai 19 Hegenvaldo žvilgs- 
niai, kuriuos jisai svaidė į pamokslautoją, - jį glumino. 

Katrina ėmė nekantriai tampyti jam ranką. Ji norėjo 
eiti prie upės. Jai tikrai buvo nuobodu klausytis niūraus 
vienuolio pamokslo. Bet Tobijas atkakliai papurtė galvą. 
Jis dar nenorėjo eiti. Šis svetimasis nesveiko veido ir voro 
pirštais jį Žavėjo. 

—... atsisakykite savo žemiškųjų gėrybių, turtų ir nuo- 
savybės, nes šie daiktai yra velnio! — vienuolis tiesiog 
rėkė savo šaižiu įsakmiu balsu. Jis taip mostagavo ran- 
komis, lyg tikrai būtų svaidęs žodžius aplink save. - Ir 
aš sakau, atsisakykite visų šitų šėtono ir pragaro pagun- 
dų, nes tik tas, kas netrokšta žemiškų turtų, gali visas 
atsiduoti Viešpačiui. Betgi šėtonas tykoja visur, kiekvie- 
name daikte, kiekviename žodyje, taip, kiekvienoje ne- 
kaltoje mintyje. 

— Ei1me jau, - tyliai tarė Katrina. 

— Aš noriu jo paklausyti, - atsakė Tobijas. Jis pabandė 
išsivaduoti iš jos, bet ši dar stipriau įsikirto jam į ranką. 

— Man jis nepatinka, - pasakė Katrina. - Nemalonus 
1r kelia baimę. 

Galbūt dėl to, kad jinai taip garsiai prašneko, o gal tai 
buvo tik grynas atsitiktinumas, bet staiga elgetaujantis 
vienuolis pasisuko ir įsistebeilijo į Tobiją savo šaltomis, 
skvarbiomis akimis. Vaikinuko širdis šoktelėjo iš vietos, 
Katriną; toks mostas buvo ne kas kita, tik kaltinimas. 

— Žiūrėkite į tuos abu vaikus! - šaukė jisai. - Dievo 
kūriniai, moters pagimdyti ir dar nekalti, reikia manyti! 
O šėtonas jau ištiesęs ir į juos savo rankas, nes argi ne 
mirtina nuodėmė yra kūniški džiaugsmai, atvedę prie jų 
gimimo? 

— Aš noriu eiti! - tarė Katrina. 

Ir Tobijas daugiau neprieštaravo. Staiga jį suėmė bai- 
mė. Šitų tamsių akių žvilgsnis degino kaip ugnis, ir vie- 
nu tarpu jam tikrai atrodė, kad tos akys tiesiog per kaktą 
gali įžvelgti jo slapčiausią paslaptį. Jis nervingai linkte- 
lėjo ir norėjo apsigręžti, bet elgetaujantis vienuolis įsak- 
miai pakėlė ranką ir Tobijas sustojo kaip įbestas. 

— Pasilik! — griaudėjo tasai. - Sakyk man, vaike, ar tu 
neturi nuodėmės? Ar šėtonas ir tave jau pražudė kaip ir 
visus kitus šičia? 

Vėliau, kai Tobijas galvodavo apie tą dieną, - o taip 
darė, dievaži, dažnai, — priėjo išvadą, kad tas vyras buvo 
paprasčiausiai pakvaišęs, religinis fanatikas, tokių tomis 
dienomis buvo tuntai. Bet tą valandą jis buvo tvirtai įsi- 
tikinęs, kad pamokslininkas be jokio vargo skaitė jo min- 
tis, lyg šios būtų buvusios degančiomis raidėmis išrašy- 
tos jam ant kaktos. Vaikinukas galėjo jausti, kaip veido 
spalvos keitė viena kitą, 1r Katrina taip pat išblyško. 


J4 Ww Hohlbein 


Tas irgi neliko vienuolio nepastebėta. Džiūgaudamas 
jisai žengė į priekį, ištiesė rankas, vienu grybšniu čiupo 
Tobiją ir Katriną taip smarkiai, kad net skausmas per- 
smelkė. Tobijas pabandė išsivaduoti, bet vyras buvo kur 
kas stipresnis. 

— Pažiūrėkite į juos! — plyšojo. - Dar vaikai, bet jau 
šėtono glėbyje! Ką jūs padarėte? Sakykite! Išpažinkite 
savo nuodėmes, ir jums bus atleista. 

Tobijas net neketino šitam įtūžusiam vienuoliui nė žo- 
džio pasakyti, bet dar niekada savo gyvenime jis nebuvo 
jautęs tokios baimės ir tokios gėdos. Dievas pasiuntė žen- 
klą, ženklą, kurį žino visas pasaulis: jis ir Katrina gyveno 
nuodėmėje. 

— Išpažinkite! — šaukė vienuolis. - Išpažinkite savo 
nuodėmes ir atgailaukite, ir Viešpats Dievas jums atleis! 

— Atsipeikėkite, pamokslininke. 

Tėvo Hegenvaldo balsas skambėjo negarsiai, bet taip 
aštriai, kad vienuolis vieną akimirką nustėro ir lyg pa- 
miršo abu vaikus savo rankose. 

— Paleisk vaikus! - užsipuolė jį Hegenvaldas. - Tuo- 
jau pat! 

Pamokslininkas nereagavo, tik pakreipė galvą ir įsi- 
stebeilijo į Hegenvaldą. 

— Kas tu esi? - paklausė jis. 

Tobijas muistėsi ir tąsėsi kiek tik galėdamas, tad vie- 
nuolis dar labiau jį suspaudė, vos neuždusino. Ir Katrina 
priešinosi iš visų jėgų. Tik ji nebandė išsiveržti iš jo 
gniaužtų, dar kiek pasimuistė, tada apsisuko ir tvojo ke- 
liu anam į tarpukojį. 

Pamokslininkas sušniokštė. Iš skausmo net akys jam 
išsprogo. Susirietė, paleido Katriną ir Tobiją ir griebėsi 
rankomis už pilvo. Tada palengva, aplinkiniams piktdžiu- 

giškai besijuokiant, susmuko ant kelių ir sunkiai ėmė gau- 
dyti kvapą. 

Tobijas taip pat nuvirto, kai vienuolis jį netikėtai pa- 
leido. Pašliaužė galą šalin nuo žmogystos purvinu abitu, 
atsikėlė ir ėmė dairytis, kur Katrina. Toji stovėjo vos per 
žingsnį nuo jo, bet Žiūrėjo ne į jį, o į vienuolį, - 1r Tobiją 
tą akimirką nukrėtė šiurpas, kai jis pamatė jos veidą. Ja- 
me nebuvo nieko to, ką jis pats jautė, - jokios baimės, 
jokio išgąsčio, net ir siaubo, suvokus, kad buvo pakelta 
ranka prieš vienuolį. Katrinos akys liepsnojo, ir jose ga- 
lėjai įžvelgti vien tik neapykantą. Staiga Tobijas suprato, 
kad ji būtų tą Žmogų užmušusi, jeigu tuo mirksniu ran- 
koje būtų turėjusi ginklą. 

Jis reagavo instinktyviai, kaip vaikas — sugriebė Kat- 
rinos ranką, staigiai apsisuko ir nėrė į šalį tempdamas 
paskui save mergaitę. Iš pradžių toji leidosi tempiama. 
Tobijas pasiekė kitą turgaus aikštės pusę ir tik tada drįso 
mesti per petį žvilgsnį. Elgetaujantis vienuolis jau buvo 
pakilęs, bet vis dar stirksojo toje pačioje vietoje susirie- 
tęs iš skausmo; tėvas Hegenvaldas stovėjo priešais jį ir 
kalbėjo jam lygiai tokiais pačiais ugningais žodžiais, kaip 
prieš tai buvo daręs pamokslininkas. 

Tobijas lėkė toliau, pro paskutinius kaimo namus link 
miško. Galų gale sustojo ir Katrina ištraukė savo ranką. 
Ji buvo visiškai be kvapo, ir Tobijo širdis smarkiai dunk- 
sėjo. Jis baugščiai apsidairė aplinkui ir atsitokėjęs pama- 
tė, kad jų niekas nesiveja. 

Katrina atrodė visai nebijanti, kad juos kas vytųsi. Mer- 
gaitės veidas buvo išraudeęs nuo įtampos, o šlapios nuo 
prakaito sruogos karojo jai ant kaktos. Žvilgsnis, kuriuo 
jinai jį nužvelgė, buvo ledinis. 

— Na, šiaip taip, —- tarė Tobijas. - Jau maniau, negi tas 
bernas mums ką padarys? Ar jis išprotėjęs? 

Katrinos žvilgsnis liko toks pat šaltas kaip iki tol, bet 
jame Tobijas kartu pamatė pyktį, kurio net nesuprato. 
Kai mergaitė ėjo pro šalį, jis ištiesė ranką, bet ši staigiai 
ją nustūmė ir žybtelėjo akimis. 

— Tu norėtum jam tai pasakyti, - tarė jinai. 

Tobijas visai nesuprato, ką ji turi galvoje. 

— Ką? 

Bet Katrina nepaaiškino savo žodžių, tik atkragino gal- 
vą ir skubiai nuėjo. Tobijas kurį laiką suglumęs žvelgė jai 
iš paskos. Pabandė pasivyti, bet kai buvo už poros žings- 
nių, toji pasileido lėkti. 

Tobijas nieko negalėjo padaryti. Katrina nenorėjo su 
juo šnekėti. 

Taip juodu pasiekė ežerą; jis buvo koks pusvalandis ke- 
lio nuo kaimo. Katrina nekalbėjo su juo, net nepažvelgė nė 
karto, tiktai visą laiką skubriai ėjo du žingsniai pirma jo. 

Tas ežeras iš tiesų buvo joks ežeras, tik plokščias du- 
buo iš kietų uolų. Tiktai viduryje iš tikrųjų galima buvo 
paplaukioti. Bet jis buvo vidury miško, gana toli nuo kai- 
mo, 1r, - o tas buvo beveik dar svarbiau, - tai buvo vieta, 
turėjusi nelabą vardą. Žmonės jos vengė. Miškas šioje 
vietoje buvo tankus ir neįžengiamas, o apie šį ežerą bu- 
vo sekamos gūdžios istorijos. Esą kadaise čia viena mo- 
teris nuskandinusi savo vaiką ir nuo to laiko tą vietą sle- 
giąs prakeikimas. Ir Tobijas šios vietos ilgą laiką vengė. 

Katrina to nepaisė. Ji, savaime suprantama, vieną dieną 
čia atsivedė 1r Tobiją; po teisybei, tada jis atsekė mergai- 
tę čia tik todėl, kad nenorėjo pasirodyti esąs bailys. Bet 
ilgainiui Tobijas ėmė suprasti, kad visos tos istorijos ir 
niūrios legendos apie šią vietą neatitiko tiesos. Priešin- 
gai, vieta tiesiog spinduliavo nepaprasta ramybe. 

Be to, čia buvo žuvų; niekada ligi šiol jos nebuvo paži- 
nusios meškerės kabliuko klastos. Tobijas jau įprato nuo- 

lat pasiimti valą ir kabliuką, taigi beveik visados parneš- 
davo į namus žuvų; motina kepdavo visiškai nesmalsau- 
dama, iš kur čia tokios netikėtos dovanos. 

Ir, žinoma, Katrinai ir jam čia niekas visiškai netruk- 
dė. Ji buvo toji, kuri parodė jam šį ežerą, ir, be abejonės, 
ne vien tik dėl žuvingos vietos. 

Tobijas labai nustebo, kad jie čia dabar atėjo. Jis vis 
dar nesuprato mergaitės pykčio priežasties, bet ta buvo 
taip įtūžusi, taip įpykusi, kaip niekad. 

Kai jiuodu pasiekė krantą, Katrina tučtuoj puolė į ežerą 
ir greitai nusitraukė drabužius per galvą. Tobijas pagavo, 
kai ji atsainiai švystelėjo juos užu savęs, valandėlę neryž- 
tingai laikė rankoje ir žiūrėjo, kaip ji nuoga bėga toliau ir 
pagaliau grakščiai panyra į vandenį. Valandėlę jis galvo- 
jo, gal iš paskos puolus. Tačiau to nepadarė, bet padėjo 
drabužius po krūmu, kur ji turėjo juos rasti išlipusi iš 
vandens. Tada vėl kiek paėjėjo atgal į mišką ir ėmė ieš- 
koti tinkamos vietos, kur būtų galima pasikasti kirminų. 
Po valandėlės rado tris riebius sliekus, padėjo juos ant 
sauso ąžuolo lapo, - jį buvo tam pasiruošęs. Vienas nuo 
lapo nušliaužė, kol jis iš kišenės išsitraukė valą ir išnar- 
pliojo mazgus. Antrąjį rūpestingai užmovė ant kabliuko, 
čia jis raitėsi ir spurdėjo kaip vargšas nusidėjėlis skais- 
tyklos liepsnose; trečiąjį suvyniojo į tą ąžuolo lapą ir rū- 
pestingai įsikišo kišenėn, kur buvo valas. 

Vytinė, atstojusi jam meškerykotį, tebebuvo toje pa- 
čioje vietoje, kur buvo ją palikęs paskutinį kartą. Tai bu- 
vo gan gera vytinė: karklo šaka, beveik tiesi ir per plaš- 
taką didesnė už patį Tobiją, gan lanksti ir galinti išlaikyti 
penkių svarų žuvį. Jis rūpestingai pritvirtino valą įranto- 
je, kurią buvo padaręs vytinės gale, ir dar kartą apsidairė 
Katrinos prieš mesdamas valą į vandenį. 

Toji vis dar plaukiojo, lieknas rudas šešėlis sidabru 

spindinčiame ežero mėlyje, ir buvo jau gan toli nuplau- 
kusi, tad jis nebijojo per neapsižiūrėjimą jos sužeisti. To- 
bijas kartą buvo matęs, kokias baisias žaizdas žmogaus 
kūne gali išplėšti mažutėlis meškerės kabliukas; tas vaiz- 
das jį taip paveikė, kad ištisas keturias savaites nebetu- 
rėjo jokio noro meškerioti. Katrinos sukeltieji ratilai van- 
denyje dabar išbaidė žuvis iš ežero vidurio, taigi jam 
reikėjo luktelėti tik kelias akimirkas, ir karklo vytelė jo 
rankoje truktelėjo pirmą kartą. Greitai ištraukė žuvį ir 
nusivylęs pamatė, kad tai buvo tiktai menkas žuvėkas, 
bene tokio dydžio kaip jo smilius. Nelabai apsimokėjo tokį 
nešti į namus, taigi nusprendė įmesti atgal į vandenį. 

Ežeras tartum supyko, kad jis niekina jo auką, - teko 
gan ilgai laukti, kol užkibo antroji žuvis. Dabar jau buvo 
kur kas stambesnis laimikis: meškerė vienu trūktelėjimu 
taip sulinko, kad Tobijas vos vos galėjo išlaikyti ją ranko- 
se. Tada neatsargiai žengtelėjo vieną žingsnį ieškodamas, 
kur tvirčiau galėtų laikytis, ir galų gale iki blauzdų jau sto- 
vėjo vandenyje, o meškerė rankose vis dar trūkčiojo kaip 
pašėlusi. Jis bergždžiai bandė atspėti, kokią velnišką žuvį 
čia bus pagavęs: aplink jauką vanduo net putojo, lyg būtų 
viręs, ir jis matė tik neaiškų blizgulį bangose. 

Tobijas iš visų jėgų traukė, plėšė meškerę, bet žuvis 
nelabai jam nusileido fizine jėga; galop visiškai prarado 
pusiausvyrą ir turėjo paleisti savo auką. Vaikinukas aki- 
mirką sutrikęs spoksojo į karklo vytelę savo rankose, pas- 
kui pakėlė akis — ir iš nuostabos šūktelėjo. 

Vanduo nustojo kunkuliavęs, bet staiga prieš jį išniro 
Katrina su spurdančiu didžiuliu ešeriu rankose. Nors jai 
reikėjo ir nemažai pastangų sutramdyti dūkstančią žuvį, 
bet jinai garsiai juokėsi. Žuvies uodega plakė jai per nuo- 
gas rankas, 1r Tobijas žinojo, kokie šitie smūgiai galėjo 
būti skaudūs. Bet ji, rodos, jų visai net nejautė. 

Tobijas greitai metė meškerę, nubrido pas ją ir čiupo 
abiem rankom. Bet ir dviese jiems nepavyko sutramdyti 
žuvies; toji vis slydo iš jų glėbio ir vos neištrūko. Tobijas 
norėjo apsigręžti ir bristi į krantą akmens, kad galėtų pri- 
baigti ešerį, bet Katrina 1rzliai nustūmė jį į šalį, užsimo- 
jo — ir šveitė žuvį ant kranto. Tobijas girdėjo, kaip ši atsi- 
trenkė kaži kur į krūmus. 

Kurį laiką jisai spoksojo į Katriną vos ne pasibaisėjęs. 
Ji džiūgaudama juokėsi. Ko gera, net nesuprato, kodėl jis 
buvo toks išsigandęs. 

Jis jai nieko neaiškino, tik nuskubėjo į krantą ieškoti 
žuvies. 

Tobijas jos nerado. Aiškiai girdėjo tekšnojimą ir uode- 
gos smūgius į žemę, bet krūmai šioje vietoje buvo tokie 
tankūs, kad ir negalėjo tuoj pat surasti. Tada šovė jam į 
galvą paimti valą ir su juo ištraukti žuvį iš tankumyno. 
Akmeniu jis rengė galą žuvies kankynei. 

Staiga Katrina atsirado šalia jo. Ji buvo jau susirinkusi 
savo drabužius, bet dar neapsirengusi, ir šluostėsi jais. 
Akyse blyksėjo pašaipa, kai ji atkragino galvą, kad džiūtų 
plaukai. 

— Kodėl tu taip padarei? — paklausė jis priekaištingai. — 
Jokia gyvastis neturi taip kentėti. 

Katrina juokėsi; skambus, švelnus juokas, rodos, per- 
nelyg ilgai aidėjo per ežerą. Ji kaži kaip pasikeitė, galvo- 
jo Tobijas. Juodu dažnai būdavo prie ežero, bet dabar jis 
pajuto, jog tokios Katrinos dar nebuvo matęs: oda, pa- 
dengta smulkučių vandens lašelių audeklu, mirguliavo 
kaip šilkas, ir jos veidas tartum degė. Mergaitės žvilgs- 
nis jį jaudino, ir jis dėl to gėdijosi, nes galvoje vis dar 
griaudėjo elgetaujančio vienuolio žodžiai. 

— Kodėl taip padarei, kvaily tu? — paklausė jinai, kai 
sausai išsišluostė plaukus ir nerūpestingai nusviedė dra- 

bužius ant žemės. - Pasižiūrėk dabar, kaip ji atrodo! Tu 
gi sutraiškei jai galvą. Bjauru. 

Bet jos balse nebuvo girdėti piktumo ar pasidygėji- 
mo, veikiau pašaipa, o blizgesys akyse... 

Tobijas nežinojo. Jis tik žinojo, kad jam nepatiko. Grei- 
tai nusuko žvilgsnį ir vėl pažiūrėjo į negyvą žuvį. Katrina 
buvo teisi — iš žuvies galvos buvo telikusi kruvina košė. 
Jis atsistojo, įmetė akmenį į vandenį ir nuėjo prie ežero 
nusiplauti rankų. 

Tobijas girdėjo, kaip Katrina sekė paskui, ir po aki- 
mirkos vandenyje šalia savęs pamatė jos atvaizdą. Tačiau 
jis neištarė nė žodžio, tik pernelyg ilgai ir smarkiai try- 
nė rankas ir tada atsitiesė vis dar nežiūrėdamas į ją. Kas 
gi dabar Katrinai atsitiko? 

Kai jis norėjo grįžti į krantą, Katrina ištiesė ranką ir 
tvirtai sulaikė jį. Jos akys nepaprastai blizgėjo, kai jis pa- 
žvelgė į ją. Katrina juokėsi, bet taip, kaip dar niekada iki 
šiol. 

Tobijas neryžtingai nustūmė jos ranką, trumpai šyp- 
telėjo ir kone tekinas pasileido kranto link. Katrina juo- 
kėsi. Bet jau nebandė dar kartą sulaikyti, tiktai sekė iš 
paskos ir tylėdama žiūrėjo, kaip jis mėgino iškrapštyti 
meškerės kabliuką. Pirštus vėl taip išsiterliojo, kad an- 
trą kartą turėjo eiti prie vandens nusiplauti. 

— Ar duosi man gabalėlį? — paklausė Katrina, kai jisai 
grįžo. 

Tobijas klausiamai į ją pažiūrėjo. 

— Savo žuvies, — paaiškino jinai. - Aš alkana. 

Tobijas dvejojo. Buvo sumanęs pasiimti žuvį namo, nes 
buvo gan didelė, būtų užtekę visai šeimynai vakarienei. 
Bet gal tada būtų turėjęs pasakyti, kam taip sutraiškė 
vargšą gyvį. Jis truktelėjo pečiais ir linktelėjo. 

— Ji ir tau priklauso, - tarė jisai. - Mudu ją drauge pa- 
gavome. 

Tobijas išdarė žuvį, atskyrė gabalą baltos mėsos nuo 
ašakų ir žiūrėjo, kaip Katrina atsikando. Ji akimis ir jį 
paragino, bet Tobijas visai nebuvo išalkęs. Priešingai — 
buvo tikras, kad šitos žuvies negalėtų nuryti nė mažiausio 
kąsnelio, kad ir koks būtų alkanas. 

Katrina, kad ir kaip ten būtų, rodos, nepripažino tokių 
kliuvinių. Ji valgė greitai, beveik godžiai, lyg būtų buvu- 
si marinta badu ir nebūtų praėję to keleto valandų, kai ji 
kartu su Tobijo šeima sukirto sočius pietus. 

Kai ji baigė valgyti, Tobijas padėjo žuvį ant plokščio 
akmens krante (jis tvirtai pasiryžo ją čia pamiršti, kai 
juodu susiruoš eiti namo) ir žvilgtelėjo į dangų. Saulė 
buvo beveik pradingusi už medžių. 

— Ko tu ieškai? — paklausė Katrina. 

— Jau nedaug laiko, - atsakė Tobijas. - Mes... greitai 
turėsime kilti namo. 

— Žinoma. — Katrina nusišypsojo, praėjo pro jį ir atsi- 
sėdo į minkštas samanas miško pakraštyje. - Bet dar kiek 
pabūkime. Taip gražu čia šį vakarą. 

Tobijas neprieštaravo, truputėlį padelsęs atsisėdo ša- 
lia. Jis pats nesuprato, kodėl jam visiškai nebesinorėjo 
čia būti. Juk nebuvo jokio reikalo skubėti — buvo vasara, 
1r jeigu jis galvojo apie sceną turgaus aikštėje, tai iš tik- 
rųjų nebuvo ko ypač anksti parsirasti namie. Tikriausiai 
tėvas jau bus girdėjęs apie atsitikimą su elgetaujančiu 
vienuoliu ir ims jam priekaištauti. 

Katrina staiga, lyg būtų jis garsiai išsakęs savo min- 
tis, tarė: 

— Tu manai, kad jis pamišęs? 

— Kas? 

— Keliaujantis pamokslininkas. — Katrina pakėlė gal- 
vą, pažvelgė į dangų ir prisiglaudė jam prie peties. - Aš 
turiu galvoje, kaip jis kalbėjo... Ar tu matei jo akis? 

Tobijas pastėro. 

— Kokios gi tos akys? 

— Buvo piktos, - atsakė Katrina. - Aš dar niekada ne- 
buvau mačiusi tokių akių. Manau, jis beprotis. 

Ji prisiglaudė ir Tobijas apglėbė ją rankomis. Katrina 
vis dar buvo šlapia, drėgmė skverbėsi pro jo marškinius 
ir Jį pradėjo krėsti drebulys. Čia, pavėsyje, buvo jau lyg 
17 žvarbu, Katrinai turėjo būti šalta. Jis nesuprato, kodėl 
ji vis dar neapsirengia. 

— Be to, aš girdėjau, kaip tavo tėvas šiandien rytą kal- 
bėjosi su Barteliu. Apie jį. 

— Apie pamokslininką? — nustebo Tobijas. 

Katrina linktelėjo. 

— Jisai sakė, kad kunigas būsiąs labai piktas. Hegenval- 
das nekenčia tokių, kurie tik pasirodo ir kursto žmones. 

— Jis gi nieko nesukurstė, - tarė Tobijas kiek pagal- 
vojęs. 

— Bet glumina žmones. Sako, kad jie neturi teisės būti 
laimingi. Tai blogai. Kokią prasmę turi toks gyvenimas? 
Visada tik baimė... - Ji patylėjo ir pridūrė: - Ar tu jam 
būtum pasakęs? 

— Ką? - paklausė Tobijas. 

— Kad mes jau mylime vienas kitą, nors... 

Tobijas nustebęs pakėlė galvą ir pažvelgė į ją. Katrina 
buvo labai rimta. Ir tik dabar jisai suprato. Tuojau pasida- 
re aišku, kodėl jinai žiūrėjo į jį taip išgąstingai, o paskui 
taip piktai. Argi iš tikrųjų manė, kad jis išduotų jų pa- 
slaptį - įniršusiam pamokslininkui? 

— Žinoma, ne, - atsakė jis tokiu balsu, kurs turėjo 
reikšti pasipiktinimą, bet skambėjo tik įžeidžiamai. 

— Kurį laiką aš taip maniau, - pasakė Katrina. Ji bandė 
nusišypsoti, bet nepavyko ir visai nelauktai turėjo kovoti 
su ašaromis. — Aš to bijojau. 

— Nesąmonė, - tarė Tobijas. - Aš tavęs kaip tik... 

— Aš manau, jie išvarytų mane iš čia, - toliau kalbėjo 
Katrina, visai tyliai, drebančiu balsu. 

— Nesąmonė, — dar kartą pasakė Tobijas. - Kodėl jie 
turėtų išvaryti? 

— Nes tai, ką mudu čia darome, yra nuodėmė, - labai 
rimtai atsakė Katrina. —- Tu juk žinai, ką tėvas Hegenval- 
das sakė apie kūniškus malonumus. Kad jie draudžiami. 
Ir kad Dievas nubaus tuos amžinu prakeiksmu, kurie 
jiems pasiduos. 

— Jeigu jie išsiskirs nuodėmėje, — atsakė jis vaikiška 
logika. - Bet mūsų tai neliečia. Mes juk tuoksimės, ar 
ne? Aš manau, mes priklausome vienas kitam ir... 

Katrina ištiesė rankas, prisitraukė jo galvą ir pabučiavo. 

Buvo kaip ir anais kartais, ir vis dėlto visiškai kitaip. 
Jos lūpos buvo švelnios ir šiltos kaip visada, bet jaudulys 
augo jame, lyg tai būtų pirmas kartas, kai ją liečia ir kelia 
ranką paglostyti jai krūtinę, — taip jis drebėjo. Visas jo 
kūnas virpėjo, kiekvienas narelis, rodos, degė liepsnose, 
o iš susijaudinimo strėnose beveik tvinksėjo skausmas. 

Katrina dūsavo, užmerkė akis ir nugrimzdo ant nuga- 
ros į samanas kartu traukdama ir jį. Pirštai slydo jo pe- 
čiais, nagais kabinosi į nugarą ir vienu mostu nuplėšė 
jam marškinius, tuo metu Tobijo rankos slinko jos kūnu, 
tvirtu, plokščiu pilvu ir dar toliau žemyn, link tamsaus 
uždrausto trikampio tarp jos šlaunų, kurio paliesti iki šiol 
ji dar nebuvo leidusi. 

Šiandien ji leido tai daryti. 

Vikriai Katrina nutraukė jam kelnes ir glostė jį, iš pra- 
džių lengvai, paskui vis greičiau ir stipriau, kol iš jaudu- 

lio jis sudejavo ir pasisuko, ir praėjo tik kelios akimir- 
kos, kai jis išsiliejo ant jos šlaunų. 

Išsigandęs ir susigėdęs Tobijas atsitiesė ir įsmeigė 
žvilgsnį į ją, akimirką ir toji žiūrėjo taip pat išsigandusi 
kaip ir jis. Bet paskui nusišypsojo, ir kai jis norėjo kaži 
ką pasakyti, dar kartą prisitraukė jį ir užspaudė lūpas bu- 
činiu. 

Katrinos rankos glamonėdamos slinko jo nugara. Vėl 
per jo kūną šūstelėjo saldus drebulys. Jis buvo laimin- 
gas. Jie priklausė vienas kitam. Gyvenimas žemėje jau 
nebuvo vien kančios ir vargai, ne, ir šioje žemėje buvo 
galima rasti lopinėlį dangaus karalystės. Jis kiek pakėlė 
galvą, bučiavo jos lūpas ir užmerktas akis ir prisiglaudė 
kakta prie jos kaklo. 

Tobijas svaigo iš laimės. 

Staiga kaži kas trenkė jam į nuogą nugarą, ir jis net 
riktelėjo iš skausmo. 

Vienu šuoliu Tobijas pašoko, staigiai apsisuko, bet ir 
vėl parpuolė gavęs kitą, dar stipresnį smūgį į veidą. Jisai 
suklupo ant Katrinos kojų, stipriai trenkėsi pakaušiu į 
šaknį ir valandėlę gulėjo apsvaigęs. Burna prisipildė krau- 
jo. Tamsi migla bangavo jam akyse. 

— Prakeiktieji! —- riaumojo balsas, kurs jam pasirodė 
siaubingai pažįstamas. - Velnio vaikai! Jie drįsta čia iš- 
tvirkauti ir Viešpačiui Dievui sbjaudyti į veidą?! 

Tobijas bandė atsikelti, bet nepavyko. Rankose nebe- 
buvo jėgos. Kraujas tekėjo iš burnos, ir jis vos nepakvai- 
šo iš skausmo. Lyg per tamsų rūką matė milžinišką tam- 
sią figūrą, kuri lyg piktoji dvasia išniro iš tirštos miglos 
ir grėsmingai pasilenkė prie Katrinos. Mergaitė inkštė 
iš baimės, rietėsi ir dešine ranka prisidengė veidą, o ant- 
rąja bandė užsidengti krūtinę. 

— Paleistuve! — riaumojo vienuolis. - Pragaro liepsna 
tave tesudegina! Jūs nusidedate Dievui! Drįstate man 
akyse pasirodyti ir savo šlykščius geismus tenkinti! 

Jis pasilenkė, šiurkščiai pagriebęs už plaukų pastatė 
Katriną ant kojų ir kita ranka rėžė jai skambų antausį, 
net jos galva atsitrenkė į medį. Katrina riktelėjo ir par- 
puolė, bet vienuolis tučtuoj vėl ją pakėlė ir užsimojo dar 
vienam smūgiui. 

— Palik ją ramybėje! 

Tobijas lyg per stebuklą vėl pašoko ant kojų. Jis nela- 
bai ir pajuto, kaip įgavęs jėgos greitai pripuolė prie pa- 
mokslininko ir krito jam ant rankos, dar nespėjus šiam 
rėžti antro smūgio. 

Staigiai užpultas vienuolis susvyravo. Jis paleido Kat- 
riną; ši inkšdama susirietė į kamuoliuką; pamokslininkas 
bandė nusipurtyti Tobiją ir tada ėmė laisvos rankos kumš- 
čiu jam tvoti. 

Tobijas gavo du tris stiprius smūgius, ir jo jėgos išse- 
ko. Suinkštęs iš skausmo jis paleido vienuolio ranką ir 
suklupo ant kelių. Elgetaujantis pamokslininkas spyrė 
jam. Spyris buvo per greitas ir blogai apskaičiuotas, to- 
dėl nepataikė vaikinukui į veidą, kliuvo tik į petį. 

Tobijui pasidarė bloga. Pamokslininkas riaumojo apie 
pragarą ir prakeiksmus, bet vaikinas jau nebesuprato jo 
žodžių; petys ir galva neapsakomai skaudėjo nuo smū- 
gių, ir vienintelis dalykas, apie kurį jis dar galėjo galvoti, 
buvo absurdiškas klausimas, kaip jis iki šiol dar neprara- 
do sąmonės ar nenumirė. Tada išgirdo rėkiančią Katriną, 
1r garsas jį vėl sugrąžino į tikrovę. Dejuodamas pasikėlė 
ant alkūnių, atgalia ranka nusibraukė nuo veido kraują ir 
pamėgino bent kiek susigaudyti. Viskas, ką jisai matė, 
buvo du nelygūs šešėliai, vienas - tamsus ir didelis, ant- 

ras — mažas ir šviesus, - Juodu grūmėsi tarpusavyje. Kat- 
rina rėkė kaip pamišusi. 

Tobijas rankomis grabinėjo žemę ir užčiuopė lazdą. 
Tada pašoko ir dar kartą puolė prie vienuolio. Su nevil- 
ties jėga čiupo jį, nutempė nuo Katrinos į šalį ir rėžė laz- 
da. Nuaidėjo šaižus klyksmas. Tobijas užsimojęs vėl tvo- 
jo, ir pajuto, kad lazda atsitrenkė į kažkokį keistą minkš- 
tą daiktą, ir tada vėl nuaidėjo riksmas, toks pilnas nenu- 
sakomo skausmo, kad Tobijas išsigandęs šūktelėjo ir at- 
šoko atgal. 

Pamokslininkas susverdėjo. Jis laikė susiėmęs veidą 
rankomis ir rėkė; tas riksmas buvo toks siaubingas, kad 
Tobijas tokius garsus buvo tik iš žvėrių gerklių girdėjęs, 
kai tie pajusdavo skerdiko peilį. Pro vienuolio pirštus plū- 
do raudonas, tirštas kraujas. 

Sutrikęs Tobijas pažiūrėjo į save — stovėjo priešais 
Katriną plačiai išsižergęs, ją saugodamas ir laikė lazdą 
abiejose rankose. Tik lazda buvo ne lazda, bet jo meške- 
rykotis. 

Tada elgetaujantis vienuolis atitraukė rankas nuo vei- 
do, ir dabar iš Tobijo išsiveržė nesuvaldomas, laukinis 
klyksmas. 

Vienuolis jau nebeturėjo akių, tik dvi baisias, krau- 
Juojančias žaizdas. 

Katrina taip pat suriko ir pasibaisėjusi užsidengė vei- 
dą rankomis. Tobijas susverdėjo ir išmetė sukruvintą 
meškerykotį. Vienuolis klykė kaip išprotėjęs; jo balso sty- 
gos galėjo trūkti. Svirduliuodamas ir aklai grabaliodamas 
aplinkui jis praėjo pro Tobiją, taip arti, kad būtų galėjęs 
beveik jį pačiupti, atsimušė į medį ir parpuole. Tada ėmė 
lyg apsėstasis siautėti. Kumščiais pliekė Žemę, rovė sa- 
manas, šaknis ir svaidė į šonus, ir dar vis rėkė ir rėkė. 

Tobijas stovėjo lyg sustingęs. Jis jau nebešaukė; net 
ir nekvėpavo, tiktai įspitrino akis į tą sudarkytą veidą, į 
baisias žaizdas, jo padarytas tam vyrui. Jisai suluošino 
žmogų, atėmė jam brangiausią dalyką, kokį tik begalėjo 
turėti, išskyrus sielos išganymą: akių šviesą. 

Betgi jis to nenorėjo! 

Tobijas norėjo rėkti. Norėjo pripulti prie jo, apkabinti 
1r supurtyti, norėjo jam pasakyti, kad tai buvo baisus ne- 
laimingas atsitikimas, bet negalėjo. Kūno nareliai jo jau 
nebeklausė. Jisai savo kūną panaudojo piktam - nužudy- 
ti, ir prarado teisę prašyti jį paklusnumo. 

Rėkdamas vienuolis vėl pašoko ant kojų. Jo veidas vis 
labiau ir labiau tvino krauju, kraują gėrė abitas, krauju 
buvo išterliota žemė, jis buvo parkritęs, kraujas raudo- 
nai dažė jo kumščius, kuriais jis aklai švaistėsi aplink sa- 
ve. Šaukdamas nusvirduliavo link ežero ir parpuolė pa- 
slydęs ant šlapio akmens. Tobijas išgirdo šiurpų garsą, 
kai vienuolio galva trenkėsi į akmenį. Tas garsas sukrė- 
tė iki kaulų smegenų ir galėjo reikšti tik viena: mirtį. 

Tobijas nesujudėjo. Kaip sukaustytas spoksojo į ištį- 
sėlį tamsiu abitu, po jo galva vanduo ėmė dažytis raus- 
vais ruožais. 

Vėliau, - netgi apžiūrėjus lavoną ir tikrai nustačius, 
kad jis mirė prasimušęs galvą, o nenuskendo, netgi ne- 
abejotinai patvirtinus, kad apskritai visa tai buvo tik šiur- 
pus nelaimingas atsitikimas, - netgi po to Tobiją graužė 
priekaištai. Jis nebūtų galėjęs jo išgelbėti; bet ko sau 
neatleido visą gyvenimą, tai to, kad jis nė nebandė jo 
gelbėti. 

Tobijas tiesiog stovėjo vietoje ir glaudė prie savęs Kat- 
riną, jie kartu laukė, kol mirštantysis vis labiau ėmė silpti 
1r galop visiškai nurimo. 

abijas nesiryžo pasmerktos 
mirti Katrinos perkelti į savo kambarį, kaip kad buvo iš 
tikrųjų nusprendęs. Ji buvo per silpna, todėl turėjo būti 
slaugoma čia pat, vietoje. Breseris buvo kaži kur prapuo- 
lęs, - ko gera, kad nulėktų tiesiai pas grafą ir pasiskųstų 
dėl keisto inkvizitoriaus savavaliavimo, - bet jo Žmona 
liko, ir nors ši buvo pratarusi vos vieną žodį ir į Tobijo 
klausimus atsakinėjo tik „taip“ arba „ne“, vis dėlto pa- 
dėjo jam pagal išgales rūpintis mirtinai sergančiąja. Jau 
Tobijas buvo rūpestingas, bet ji dar labiau —- aptvarkė Kat- 
rinos žaizdas, nuvalė purvą nuo kūno ir vis pakeldavo jos 
galvą, kad atsargiai įvarvintų vieną kitą šalto vandens la- 
šą. Bandymas pamaitinti piene pamirkyta duona baigėsi 
tuo, kad Katrina kankindamasi pravimo. Tobijas iki pat 
vakaro nebuvo tikras, ar ji išgyvens vieną dieną. 

Tobijas nežinojo, kaip reaguotų, jeigu jinai mirtų. Jis pa- 
prasčiausiai atmetė tokią galimybę, nors ji ir buvo taip arti. 
Atrodė, kad likimas po septyniolikos metų leido jam vėl su- 
rasti Katriną, bet tik tam, kad taptų jos mirties liudininku. 

Arba jos budeliu. 

Juk iš tikrųjų jis atvyko į Buchenfeldą atlikti savo — 
inkvizitoriaus pareigų. Privalėjo patikrinti netiesioginius 
įkalčius, surengti apklausą ir tada Dievo vardu pranešti 
savo sprendimą. Jo uždavinys buvo nustatyti, ar dirbo ra- 
gana Buchenfelde piktus darbus, ar ne? 

Ragana, vardu Katrina. 

Bet visus šiuos blaivius samprotavimus jis greitai nu- 
vijo į šalį. Savo šventąja inkvizitoriaus pareiga jis turėtų 
rūpintis tada, kai tam ateis laikas — ir jeigu Katrina iš- 
tvers šią dieną. 

Bet stebuklas, dėl kurio jis meldėsi taip, kaip dar nie- 
kada nebuvo meldęsis per visą savo gyvenimą, įvyko: ji 
dieną ištvėrė; atslinkus vakarui būklė truputėlį pagerė- 
jo. Karštis nukrito, kūnas vis dar buvo karštas, bet jau 
nebedegė lyg iš vidaus svilinamas kamuojančios ugnies, 
ir širdies dūžiai šiek tiek sulėtėjo. Galbūt dar buvo vil- 
ties. Galbūt. 

Pagaliau jie ryžosi išgabenti ją iš bokšto. Marija atne- 
šė antklodę ir vilnonį apsiaustą; juo susupo drebantį kū- 
ną, o baimė suteikė Tobijui jėgų nešti, bet Katrina buvo 
beveik kaip skeletas, aptrauktas karščio,deginama oda, 
1r nežinia kodėl dar gyveno. 

Tobijas atnešė ją į kambarį, kur Breseris jam pačiam 
buvo paskyręs, paguldė į lovą ir pats atsisėdo šalia ant 
nepatogaus krėslo. Tada prigrasė Marijai nieko pas juos 
neįleisti, netgi savo vyro ar grafo. Ši pažadėjo bent jau 
pamėginti tą padaryti, ir tai iš tikrųjų buvo daugiau, negu 
jisai galėjo laukti. Tobijas aiškiai suprato, ką jis daro mo- 
teriai, versdamas jam padėti. Jeigu jau ne grafo pyktį, tai 
mažų mažiausiai savo vyro apmaudą tikrai užsitrauktų, 
ir už tą pagalbą brangiai užmokėtų, vėliausiai tada, kai 
Tobijas vėl paliktų miestą. Tačiau netgi šitas suvokimas 
neįstengė pralaužti pykčio ir bejėgiškos nevilties sienos, 
kuri buvo apsupusi jo mintis. 

Buvo tiktai Katrina. 

Jis galvojo vien apie ją, ir kai tik bandė pagalvoti, ko- 
kie klausimai jam dar neduoda ramybės, mintys tučtuo- 
jau grįždavo prie jos. Nesitikėjo kada nors ją vėl sutik- 
siąs; taip, per pastaruosius septyniolika savo gyvenimo 
metų jis ginė bet kokią mintį apie ją, kad išsivaduotų iš 
skausmo, sekiojančio paskui. Šią naktį jis nesudėjo akių, 
valanda po valandos sėdėjo ant taburetės šalia lovos, lai- 

kė jos ranką ir kartais pakeisdavo drėgnus rankšluosčius; 
juos Marija buvo uždėjusi jai ant kaktos ir kojų. 

Tobijas viską išgyveno dar kartą - kiekvieną valandė- 
lę, kai jie būdavo kartu, iki pat baisiosios pabaigos. Ga- 
liausiai atsitiko lygiai taip, kaip Katrina tą vakarą miške 
buvo išpranašavusi: jie išvarė ją. Ir pridarė jai didelių blo- 
gybių. 

Rytui brėkštant Katrina, iki tol nuo karščio neatgavu- 
si sąmonės, užmigo giliu, ramiu miegu, ir jo patyrimas 
slaugant ligonius jam sakė, kad turėtų praeiti nemažai 
laiko, kol ji pabus. Vis dėlto Tobijas liko prie lovos, kolei 
lauke jau visiškai prašvito. Tada pakilo ir pavargusiais 
žingsniais išslinko iš kambario. 

Namuose jau nebebuvo tylu. Iš apatinio aukšto skver- 
bėsi Breserio ir jo žmonos balsai; atrodo, juodu ginčijosi. 
Tik dabar Tobijas pajuto, koks yra nusikamavęs. Skaudė- 
jo nugarą, degė akys, o burnoje jautė šleikštulį. Lipda- 
mas laiptais žemyn susvirduliavo ir staiga panoro būti 
toli nuo čia, saulėtame savo vienuolyno rožių sode Liu- 
beke. Kartkartėmis Tobijas keikdavo savo pareigas ir jį 
imdavo graužti abejonės Dievu ir pasauliu. 

Breseris su žmona buvo kambaryje, kur jisai vakar val- 
gė. Durys buvo ne visai uždarytos ir Tobijas galėjo maty- 
ti, kad jie abu iš tikrųjų ginčijosi; jo nuostabai, Marija prie- 
šinosi kiek tik įmanydama. Jis nesuprato žodžių, nes bu- 
vo begal pavargęs ir negalėjo sutelkti dėmesio. Nuleidęs 
pečius nuboglino toliau, išskėstais pirštais atstūmė du- 
ris Ir pasisveikindamas linktelėjo Marijai, kai ši nutilo 
pusiau žodžio ir atsisuko į jį. 

— Labas rytas, tėve, — tarė jinai. - Kaip jums sekasi? 

Tobijas šyptelėjo. 

— Gerai, - atsakė. - Manau, kad ji ištvers. 

Breserio veidas sulig šiais žodžiais dar labiau apniu- 
ko, bet jisai susilaikė nieko nepasakęs, tik piktai nužvel- 
ge Tobiją ir tada nusisuko į langą. Lauke šen ten šmiri- 
nėjo žmogystos, ryškioje ryto saulės šviesoje jos atrodė 
kaip paslaptingi lakstantys šešėliai. 

Tobijas nuvijo mintis, priėjo prie stalo ir nusikamavęs 
susmuko ant kieto suolo. Atsirėmė alkūnėmis į stalo len- 
tą, pabuvo kurį laiką susiėmęs veidą rankomis ir tada lė- 
tai perbraukė pirštais akis. Akys degė, tartum kas būtų 
šliūkštelėjęs rūgšties. Jis pats nesuprato, kodėl toks pa- 
vargęs. Ši naktis tikrai nebuvo pirmoji, kai neteko sudėti 
bluosto. Bet jis jautėsi taip, lyg būtų nemiegojęs visą sa- 
vaitę. 

— Gulkitės, tėve, - tarė Marija. - Jūs mirtinai pavar- 
gęs. Aš paklosiu jums savo lovą. 

Tobijas nuleido rankas, dėkingai šyptelėjo ir papurtė 
galvą. 

— Labai malonu, - tarė jis, - bet nebūtina. Atnešk man 
šlakelį vandens ir šio to užkąsti, tai ir viskas, ko man 
reikia. 

Marija neprieštaravo ir nuėjo išpildyti jo pageidavimo. 

Breseris pasiliko. 

Jis neatsisuko į Tobiją, stovėjo išsitempęs, sukryžia- 
vęs už nugaros rankas. Tobijas ilgai žiūrėjo į jį, paskui 
atsikrenkštė. Breseris nenoromis atsigręžė ir pažvelgė į 
vienuolį. Jis vis dar tylėjo. 

— Na, ką pasakė grafas? —- paklausė Tobijas. 

Storulis žybtelėjo akimis ir nervingai mostelėjo ran- 
ka, lyg būtų vaikęs įkyrią musę. 

— Aš jus prašau, Breseri, - pavargusiu balsu tarė To- 
bijas. — Jūs buvote pas grafą, kai išėjote iš bokšto. Ką jis 
pasakė? 

— Nieko, - atsakė Breseris. — Šiaip ar taip, nedaug ką. 
Bet jis buvo įtūžęs. 

— Tuo aš visai tikiu, - tarė Tobijas. Jis norėjo, kad jo 
balsas neatrodytų toks išvargęs. - Bet ir aš esu įtūžęs. 
Kai tik užvalgysiu, jūs mane nuvesite pas jį. Man reikia 
su jūsų ponu persimesti keliais žodžiais. 

Dabar Breseris tikrai išsigando. Kurį laiką jis bejėgiš- 
kai spoksojo į Tobiją, taip, kone pasibaisėjęs, tada išle- 
meno: 

— Tai... tai neįmanoma. 

— Kodėl gi ne? - paklausė Tobijas. 

Breseris delsė. Staiga jis nebeišlaikė ramiai stovėjęs, 
ėmė nervingai treplenti nuo vienos kojos ant kitos. 

— Nes... aš manau, nėra reikalo, — vapėjo jisai. - Jis čia 
ateis. Aš... aš turiu jums perduoti, kad jis apie pietus turi 
būti čia, nori su jumis pasikalbėti. 

— Aš galiu nueiti tą kelią už jį, - tarė Tobijas. - Nuveski- 
te mane pas jį. Vakar, rodos, sakėte, kad nelabai toli, ar ne? 

— Su arkliu — taip, - paskubom atsakė Breseris. - Pės- 
čiomis bus visos dienos kelias, jeigu ne daugiau. 

— Aš galiu joti, — ramiai tarė Tobijas. 

— Bet grafo ten jau nebėra. Aš manau, jis... jis tikrai 
jau bus išjojęs, kad pakeliui dar aplankytų vieną kitą kai- 
mą. Mes tikrai su juo apsilenktume, patikėkite manimi. 

Tobijas atsiduso. Breseris buvo netikęs melagis vei- 
kiausiai dėl savo kvailumo. Tik nedaugelis žmonių su- 
prato, kad melas iš tiesų yra menas, ir tik vienas kitas 
gudruolis įsigudrino jį įvaldyti. Jeigu jis būtų nepavar- 
gęs, tai nieko nelaukdamas kaip reikiant atskaitytų Bre- 
seriui pamokslą. 

— Na gerai, - tarė Tobijas, ir Breseris garsiai atsikvė- 
pė. - Tada aš palauksiu grafo būtent šičia. Tikriausiai taip 

bus visai gerai. Jūs galėtumėte man aprodyti miestą, kol 
jis atvyks. O aš galėsiu pasikalbėti su kai kuriais žmonė- 
mis. Na, taip, - pridūrė, kai Breseris norėjo apsisukęs 
išeiti, — ir dar kai kas. 

Breseris sustojo. Jo žvilgsnis vėl tapo pasalūniškas. 

— Kas gi? 

— Man šio to reikia vienai užduočiai atlikti. 

Breseris pakreipė galvą. 

— Kokiam reikalui? 

— Mums reikia gydytojo, - atsakė Tobijas. — Tikro gy- 
dytojo, o ne šitos grafo žolininkės. Ligonės būklė labai 
sunki. Aš noriu būti tikras, kad jinai išgyvens. 

— Ragana? 

— Katrina Ferkolt, - lediniu balsu atšovė Tobijas. - Ar 
aš galiu jumis pasitikėti, kad jūs pasiųsite ką nors į Liū- 
neburgą? 

— Kelias... kelias labai tolimas, — išsisukinėdamas le- 
meno Breseris. Tobijas aiškiai galėjo matyti, kaip dirbo 
jo kakta, kai jis ieškojo sau žodžio. - O aš dar gerai ir 
nežinau, kur mes rasime gydytoją... 

— Kodėl jums nepasiuntus pas tą patį, kur čia yra bu- 
vęs vasarą pasirūpinti Ferkoltu? — pertraukė jį Tobijas. — 
Būkite ramus, aš atsilyginsiu jam už paslaugą. 

— Ne todėl, - išpyškino Breseris. - Tiktai... į Liūne- 
burgą visos dienos kelias, kad ne daugiau, ir... 

— Tada duokite pasiuntiniui arklį, - tarė Tobijas. - Su- 
raskite patikimą žmogų. Ir įkalkite jam į galvą, kad aš jo 
laukiu grįžtant iki vakaro — ir su gydytoju. Jūs pats būsi- 
te atsakingas, jeigu jis laiku negrįš. 

Breseris tvardėsi, nervingai gniaužė rankas. 

— Dovanokite, garbingasis tėve, bet ar jums neatrodo, 
kad per daug jau stengiatės taip besirūpindamas? Aš ma- 
nau, ji, šiaip ar taip, mirs. Raganos deginamos. 

Tobijas įsmeigė į Jį žvilgsnį. Kiek įmanydamas sten- 
gėsi, kad tik nepradėtų šaukti, bet pats jautė, jog nelabai 
gali suvaldyti savo veidą. Breseris išblyško ir per pusę 
žingsnio atsitraukė atgal. 

Ramiai, kiek tik begalėdamas, Tobijas pasakė: 

— Raganos deginamos, tai tiesa, Breseri. Jeigu jos yra 
raganos. Jeigu tikrai įrodyta, kad jos yra sudariusios san- 
dėrį su velniu. Kai joms surengiamas teismas ir viskas 
pasveriama už ir prieš ir paskirtasis inkvizitorius yra 
padaręs išvadą, kad ji iš tikrųjų kalta. Aš esu čia, kad 
visa tai ištirčiau. Juk negaliu spręsti apie mirusią, ar ne 
taip? 

— Ne, tėve, - sustingęs atsakė Breseris. - Dovanokit. 
Aš maniau... 

— Eikite ir pasiųskite pasiuntinį, - šaltai nutraukė jį 
Tobijas. - Ir prašom niekur neprapulti. Kai tik pavalgy- 
siu ir truputį pailsėsiu, norėčiau pasišnekėti su kai ku- 
riais Žmonėmis. 

Breseris dar valandėlę spoksojo į jį su vos slepiama 
neapykanta, bet daugiau nepasakė nė žodžio, išėjo ir To- 
bijas liko vienas. 

Nuovargis tarytum banga ritosi per jį visą; tai buvo ypa- 
tingas nuovargis, kurs nebūtų leidęs užmigti, jeigu būtų 
jam pasidavęs. Pagunda padėti galvą ant rankų nors trum- 
pam, tik akimirką užmerkti akis buvo didelė. Kartu jis jautė 
baimę, nes juto, kad už jo vokų, prietemoje, dar kažkas 
tykojo: kaži kokia tamsa, juodesnė už naktį be mėnulio. 

Kas tai buvo ber mintys? Ar tikrai jo paties? 

Tobijas išsigandęs pašoko. Širdis bildėjo, akių vokai 
buvo sulipę; pilnas baimės jisai suvokė, kad vis dėlto bu- 
vo užmigęs, nors veikiausiai tik akimirką. Ir kaži kas... 
buvo pasikeitę. 

Tada jisai suprato: Breseris išeidamas neuždarė lan- 
go. Neaiškios žmogystos, šmirinėjančios gatvėje, dabar 
tyliai stovėjo — ir Žiūrėjo į jį pro atvirą langą. 

Tai buvo trys dideli, keisti žmogėnai, vaiduokliškos jų 
akys spoksojo į jį. Tobijas jautėsi taip, tarytum anų žvilgs- 
niai būtų palikę ant jo odos lipnius atspaudus. Vien tik 
žinojimas, kad jisai, — nors tai buvo tik kelios akimirkos, — 
sėdėjo čia bejėgis ir buvo varstomas šitų niūrių Žvilgs- 
nių, sukėlė jam nemalonų jausmą. 

Tobijas nuvijo mintį, atsistojo ir linktelėjo Žmogystoms 
lauke. Iš pradžių tos nepaisė, tada apsisuko — viena po 
kitos ir visos vienodai, lyg būtų kokios apeigos - ir nuėjo 
į šalį. Keista, galvojo Tobijas. Ir kraupu. 

Mintyse jis paragino save susitvardyti. Situacija buvo 
gan sunki jau ir be to, kad pradėtų matyti ir vaiduoklius. 
Jis turėjo išlaikyti blaivią galvą. Bet šį pasiryžimą vei- 
kiau galėjai įsivaizduoti, negu iš tikrųjų taip padaryti. Per- 
nelyg daug buvo nutikę per tas kelias valandas, jam esant 
šitame klaikiame Buchenfelde. 

Tobijo praeitis jį pasivijo; vienu vieninteliu atsitikti- 
niu mostu nubraukė viską, kas buvo tarp tos baisiosios 
dienos prieš septyniolika metų ir vakarykščios. Ką bus 
sumanęs jo Dievas ir Kūrėjas su juo padaryti? Kokiu ne- 
paprastu keliu Jis jį veda? Tobijas pabandė sukaupti savo 
mintis maldoje, bet jau po keleto žodžių pajuto, kaip min- 
tys nusprūdo. Šita vieta jį trikdė, vieta be bažnyčios; jo 
vienuolynas ir vyskupas buvo toli. Tada jis ėmė galvoti 
apie tai, ką turėjo patirti kankiniai, į kuriuos buvo nutai- 
kyti pagonių akmenys, ir apie tai, kad Dievas tiesai visa- 
da turėtų nutiesti kelią. 

Pagaliau atėjo Marija ir atnešė valgyti. Net nesukal- 
bėjęs padėkos maldos jis viską sukirto lig paskutinio kąs- 

nio. Valgė ramiai. Nebuvo jau taip skubu pasišnekėti su 
žmonėmis. Gal net geriau, jeigu pirmiau pasikalbės su 
grafu ir tik paskui su jo valdiniais. 

Staiga tarpduryje pasirodė Breseris. Permetęs akimis 
storulis įsitikino, kad Tobijas jau baige valgyti, tada kryp- 
telėjo galva atgal. 

— Padariau, ką buvote įsakęs, pone. Pasiunčiau ber- 
niuką su skubia žinia į Liūneburgą. Bet aš negaliu paža- 
dėti, kad jis grįš ligi temstant. Kelias tolimas, o saulė jau 
dvi valandos kaip patekėjusi. 

Tobijas susilaikė neatsakęs. Jis visiškai neturėjo noro 
vėl ginčytis su Breseriu. Slapčiomis labai apgailestavo 
priėmęs pasiūlymą apsigyventi po jo stogu. Bet ieškotis 
kitos prieglaudos ir dėl to leisti jam džiūgauti taip pat 
nenorėjo. 

Taigi jis pavargęs tik linktelėjo, ne visai grakščiai at- 
sikėlė ir nepasakęs nė žodžio pro Breserį išėjo iš kamba- 
rio. Prieangyje vėl sustojo. 

— Tai pavedžiokite mane kiek, - tarė jis. - Dar yra lai- 
ko, kolei laukiame grafo. 

— Jūs norite... su kokiu konkrečiu žmogumi pasikalbė- 
ti? —- paklausė Breseris. 

Tobijas paneigė. 

— Paprasčiausiai parodykite man miestą. Aš paskui nu- 
spręsiu, su kuo pasikalbėti. 

Tai buvo ne pirmas kartas, kai jis vadovavo raganų 
teismo tyrimui. Iš patyrimo žinojo, kad kartais geriau 
pasikalbėti ne tik su liudytojais, kurie jau laukdavo jo 
atvykstant. Šiems būdavo gerai įkalama į galvą, ką turi 
sakyti. 

Iš tikrųjų Breseris atrodė kiek nusivylęs, nes tik abe- 
jingai gūžtelėjo pečiais. 

— Kaip norite, - tarstelėjo striukai ir praėjo pro šalį. 

Tobijas, išėjęs iš namo, sustojo, prisimerkęs žvilgte- 
lėjo į labai stiprią ryto saulės šviesą ir giliai atsiduso. 
Tačiau vietoj vėsaus, gaivinančio ryto oro jis vėl jautė tą 
bjaurų dvoką. Regis, virš miesto kabojo gaubtas šlykščių 
kvapų, tokių aštrių ir salsvų, kad jam bemaž užėmė kva- 
pą ir sukėlė skrandyje vėmulį. 

— Dieve brangiausias! — tarė jis. — Taip baisiai dvokia! 

Breseris linktelėjo. 

— Taip. Šiandien ypač blogai. Priklauso nuo vėjo. Daž- 
niausiai nupučia bjaurų kvapą tolyn nuo miesto, bet kar- 
tais kaip tik neša čia. Taip kaip šiandien. - Jis dygėdama- 
sis susiraukė ir pažiūrėjo į Tobiją, tarytum būtų laukęs 
pritarimo tam, ką toliau pasakys. —- Ačiū Dievui, kad ne 
kiekvieną dieną esti taip blogai. Bijau, kad anksčiau ar 
vėliau teks palikti miestą. Niekas negali to ilgai ištverti. 

— Bet kas gi, visų apaštalų vardan, kelia šitą dvoką? — 
paklausė Tobijas. 

— Pelkė, - atsakė Breseris. 

— Jūs man jau esate sakęs, - suirzęs atkirto Tobijas. — 
Aš jus klausiu, kas tai per pelkė? 

Breseris patylėjo valandėlę. 

— Gal pats ją apžiūrėsite, — tarė jis. - Sunku čia ką ir 
pasakyti. Kelias netolimas, - pridūrė matydamas, kad To- 
bijas abejoja. - Galėtume prieiti prie jos pavėjui. 

— Kodėl gi ne? - gūžtelėjo pečiais Tobijas. 

Kuo labiau tas dvokas kėlė jam pasibjaurėjimą, tuo la- 
biau klausė save, kas gi taip žvėriškai dvokia. Smarvė 
ėjo tarytum iš pragaro skylės, kur siautėjo pats Liucife- 
ris, arba kaip iš mūšio lauko, virš kurio savo negailestin- 
gą ranką ištiesė mirtis. 

— Eime. 

Tobijas pašiurpo, kai Breseris pasuko ta kryptimi, iš 
kur pūtė vėjas, ir šleikštus puvėsių tvaikas trenkė tie- 
siai į juos. Sulig kiekvienu žingsniu dvokas darėsi vis bjau- 
resnis. Tobijui jau rodėsi, kad ir vėjas virto puvėsiais; 
storos, tirštos tų pelėsių gleivės kabojo tarp namų ir vis- 
ką buvo aptraukusios lipniu sluoksniu. 

— Kaip jūs čia ištveriate? — paklausė jis dygėdamasis. 

Breseris gūžtelėjo pečiais. 

— Ne visada taip blogai, - tarė jis. - Kartais net visai 
nesijaučia — o ilgainiui prie to Žmogus ir pripranti. 

Tobijas tuo abejojo. Taip galėjo atsiduoti pragare, kur 
prarastos žmonių sielos pasmerktos amžinosioms kan- 
čioms. Bet jis nieko neatsakė, laikė ranka užspaudęs no- 
sį ir stengėsi kvėpuoti tiktai pro burną. Po to, kai juodu 
perėjo pylimą ir buvo jau palikę miestą, dvokas kiek su- 
silpnėjo. Tobijas sukalbėjo trumpą padėkos maldelę; jam 
pačiam toji maldelė tada atrodė juokinga. Buvo daug sun- 
kesnių išbandymų, kuriuos galėjo skirti Kūrėjas. 

Breseris pasuko į vakarus, kad apeitų Buchenfeldą di- 
deliu lankstu. Jų tikslas buvo mažas miškelis, nuo mies- 
to pusvalandis kelio. Kadaise jis turėjo priklausyti didžia- 
jai ąžuolų giriai, dengiančiai kraštą, paskui prieš kelis 
šimtmečius buvo pradėta kirsti medžiai ir rauti kelmai, 
kad galima būtų pasidaryti dirbamos žemės. Daugelis 
žmonių tada patraukė į rytus, ten apsistodavo ir įkurda- 
vo miestus. Kartais keliaujantys dainininkai pasakodavo 
apie tai arba apie žygius į Šventąją Žemę, kai Gotfrydas 
Bujonietis norėjęs išvaduoti Jeruzalę, ir tada Tobijas no- 
rėdavo būti gimęs kitokiais, neramiais laikais. 

Breserio rankos mostas atitraukė jį nuo minčių. Prie- 
šais save Tobijas pamatė suskeldėjusias, aštriabriaunes uo- 
las; tos tarytum kuprotas milžiniško drakono skeletas riog- 


Inkvizitorius 00 


sojo ant žemės. Tačiau miškas buvo užkariavęs ir šitą uo- 
lų kalną, iš plyšių augo maži medeliai ir augalai. Akmenų 
luitai buvo apkermėję. Ir vėl gamta laimėjo pergalę prieš 
žmogaus kūrinį. Jie vos stūmėsi į priekį, nes krūmai darė- 
si vis tankesni, tarytum spygliuota siena, už kurios tūnojo 
paslaptis. Tačiau kaip tik iš šitos tankynės veržėsi tas pra- 
gariškas dvokas; dabar jis ir vėl sustiprėjo. 

Tobijas klausiamai pažvelgė į Breserį, bet susilaukė 
tiktai gūžtelėjimo pečiais, tad nieko ir nepasakė. Kai juodu 
prisiartino prie miško per dvidešimt trisdešimt žingsnių, 
dominikonas pamatė, kad krūmuose yra terpė: per miš- 
ką buvo pramintas siauras takas; Breseris greitai pasuko 
link jo. 

Diena liko už jų. Visiškai tamsu nebuvo, bet senų me- 
džių vainikai virš galvų karojo tokie tankūs, kad pro juos 
prasiskverbusi saulės šviesa buvo virtusi pilkai žalsvu 
mirgėjimu. Aplinka Tobijui labai nemaloniai priminė miš- 
ko properšą, kur jis buvo radęs raganų ratą. Nuo min- 
ties, kad čia galbūt jau šimtmečiais iš tikrųjų nebuvo 
pasirodžiusi Dievo šviesa, jį šiurpulys nukratė. Vienuo- 
lis jautėsi taip, tartum įžengęs į pasaulį, kur žmogui nėra 
ko ieškoti. Turbūt šis bjaurus dvokas tai — įspėjimas to- 
liau neiti. 

Staiga Breseris sustojo ir atsisuko. Neištarė nė žo- 
džio, tik reikšmingai mostelėjo ranka, bet ir Tobijas be- 
veik tuoj pamatė, ką šis norėjo jam parodyti. 

Tik per trumpą žingsnį nuo Breserio kelias baigėsi kaip 
nukirstas ir nėrė į gilumą. 

Po jais tįsojo pelkė. 

Stingdamas iš siaubo Tobijas žengė prie Breserio ir 
pasižiūrėjo žemyn. 

Tai buvo beveik apskrita, gerų dvidešimties žingsnių 

skersmens dauba iš to paties sueižėjusio uolienų akmens, 
kurs buvo viso šito miško pagrindas. Senais laikais čia 
galėjo būti paprasčiausias ežeras, o dabar buvo ne kas 
kita, kaip pragaro duobė: dvokiantis, žalsvai raibuliuo- 
jantis bizalas, užklotas supuvusių lapų ir rudų dumblių 
sluoksniu. Nors ežere nebuvo matyti jokio nutekėjimo 
ar intako, jame vienur kitur raibuliavo mažytės bangelės, 
ir vis kildavo naujas, šleikštulį keliantis dvoko gūsis. Pa- 
čios uolos čia, kol jų nesiekė vanduo, rodos, buvo vir- 
tusios puvėkliais. Žalsvai rudi dumbliai tarytum voratin- 
kliai buvo apraizgę akmeninės daubos sienas; nereikėjo 
turėti labai daug fantazijos, kad galėtum įsivaizduoti 
bjauriausius padarus, kurie pajėgtų gyvalioti po viršuti- 
niu supuvusios balos sluoksniu. 

Tobijas kurį laiką stovėjo sustingęs ir įsmeigęs akis 
žemyn į tamsų birzgalą. Tai ne pirmasis negyvas ežeras, 
kurį jam teko matyti, bet jis negalėjo prisiminti, kad bū- 
tų kada matęs ką nors šlykštesnio. Tai buvo tarsi praga- 
ro lopinys ant žemės. 

— Šventasis Dominykai, kas gi čia nutiko? — sušnabž- 
dėjo jisai ir pakėlė akis į dangų. 

Jo klausimas, tiesą sakant, nebuvo skirtas Breseriui, 
bet storulis vis tiek atsakė. 

— Raganos darbas. 

Tobijas atsisuko. Per greitumą ant glitaus akmens vos 
neprarado atramos ir turėjo griebtis šakos, kad vėl at- 
gautų pusiausvyrą. 

— Ką jūs čia šnekate? 

— Teisybę, tėve, - ramiai atsakė Breseris. Jo balse bu- 
vo girdėti atkaklumas, o kartu ir įsitikinimas; ir tai Tobi- 
ją išgąsdino. - Čia raganos darbas. Ir dar ne viskas, ką 
jinai yra pridariusi, bet šitai turbūt blogiausia. Iš anksto 

aš jums nieko ir nesakiau. Norėjau, kad pats savo akimis 
pamatytumėt. 

Tobijas tylėjo. Nežinojo, ką dabar turėtų pasakyti. Bre- 
serio žodžiai buvo visiškai beprotiški, bet šis buvo tvir- 
tai įsitikinęs jų teisingumu. 

— Iki praėjusios vasaros čia buvo ežeras kaip ežeras, — 
toliau kalbėjo Breseris. - Vanduo nebuvo labai geras. Dvo- 
kė 1r buvo kartus, net gyvuliai jo negerdavo. Bet buvo 
vanduo. - Jis trumpai patylėjo, kad žodžiai padarytų įspū- 
dį. - Tada praėjusią vasarą jinai ėmė vaikščioti į mišką. 
Eidavo ten dažnai ir vis nakčia. Kartais galėjai girdėti... 
garsus. 

— Garsus? 

Breseris truktelėjo pečiais. 

— Nagi triukšmą. Nepaprastą triukšmą. Šauksmus, bet 
ne žvėrių. Ir šviesos buvo matyti. 

— Ar jūs matėte? — paklausė Tobijas. - Ar pats gir- 
dėjote? 

— Aš - ne, - atsakė Breseris. - Bet kiti matė. Jie pa- 
tvirtins, jeigu juos paklausite. Ir kai tik ragana pradėjo 
čia vaikščioti, vanduo emė pūti. Ir galų gale pavirto tuo, 
kuo dabar yra. - Jis bjaurėdamasis susiraukė. - Praėjusią 
žiemą iš tvarto ištrūko avis ir pasiklydo. Įkrito šičia. Bet 
pajėgė išsikapstyti ir vėl parsirado namie. Tačiau kitą ry- 
tą buvo negyva. Ar bereikia jums dar daugiau įrodymų, 
kad ji iš tikrųjų yra ragana? 

Tobijas tylėjo. Breserio žodžiai jo nesukrėtė —- šitas 
žmogus buvo kvailys, ir jeigu Katrina čia net vaikščioda- 
vo, tai toli gražu dar nebuvo įrodymas, kad ji būtų kaži 
kuo prisidėjusi prie šito baisaus ežero pasikeitimo. Prie- 
šingai, Tobijas tiesiog negalėjo įsivaizduoti, kaip žmogus 
įstengė padaryti taip, kad visiškai normalų ežerą pavers- 

tų atmatomis; bet vis dėlto jam kėlė siaubą pats ežero 
reginys. Telkinys buvo užnuodytas. Netgi medžiai, au- 
gantys aplink uolų kūgį, buvo beveik ligoti. Jie galėjo nu- 
nykti dar prieš metus. Greičiausiai sunyks ir visas šitas 
miškas. 

Jis norėjo atsisukti ir užduoti Breseriui dar vieną klau- 
simą, bet lyg ir pastebėjo aname krante kaži ką judant. 
Smalsaudamas atidžiau pasižiūrėjo į tą pusę - ir tik pas- 
kutinę akimirką sulaikė riksmą. 

Tarp medžių stovėjo mirtis. 

Trumpą valandėlę ji aiškiai stirksojo tėvui Tobijui prieš 
akis, aukštai iškilusi, didžiulė būtybė, apsikarsčiusi juo- 
dais skarmalais ir su dalgiu dešinėje rankoje. Stovėjo pa- 
sirėmusi į dalgio kotą. Veidas buvo išblyškęs — balta blės- 
čiojančių kaulų kaukė, kur žibėjo tuščios klaikios akiduo- 
bės, nosis - gili skylė, o burna - Žiojėjantis plyšys. 

Netrukus pamėklė dingo. Net lapas nesujudėjo toje 
vietoje, kur ją prarijo krūmai. Tobijas išsigandęs persi- 
žegnojo ir prašnabždėjo Jėzaus Kristaus vardą. Breseris 
suglumęs pažiūrėjo į jį. 

— Kas jums yra? 

— Nieko, - atšovė Tobijas. - Aš maniau, kad... mačiau 
kaži ką judant... kaži ką... bet negali būti. 

Jo balsas trūkinėjo ir paties ausyse skambėjo šaižiai. 
Mintys apsivertė. Tai buvo mirtis, kurią jis matė ten, ana- 
pus, dėl to tikrai nebuvo jokios abejonės. Juodoji pjovėja 
stovėjo tenai ir žiūrėjo į jį, ne į Breserį, ne į mišką, ne į 
pelkę, bet į jį. Ar jinai buvo atėjusi įvykdyti bausmės? Ar 
jinai jam parodė Katriną tik todėl, kad pasakytų, jog jo 
laikas jau baigėsi? 

— Kaži kas? —- pakartojo Breseris raukdamas kaktą. — 
Gal koks žvėris? - Ir jis išsigando. —- Miškuose yra vil- 

kų. Jie retai pasirodo, o čia, tiesą sakant, — niekados, 
bet gal tai... 

— Joks vilkas, —- nutraukė jį Tobijas. - Nebuvo čia jo- 
kio Žvėries. 

— Tai kas gi tada? 

— Niekas, - atsakė Tobijas. - Galbūt... man pasirodė. 
Šitas... dvokas veda mane iš proto. - Jis staiga apsisuko 
17 mostelėjo į kelią. - Eime. Aš jau pakankamai prisižiū- 
rėjau. 

Breseris, dar kurį laiką dvejodamas, spoksojo į jį, tada 
truktelėjo pečiais ir pasislinko į šalį jo-praleisti. 

Ir už Breserio iškilo dar viena, didesnė būtybė, balta, 
blėsčiojanti tarp juodų uolų; jos rankose blizguliavo plie- 
nas, aštrus kaip skustuvas, jis... 

Tobijas suprato savo klaidą likus vos akimirkai, kai jis 
galėjo visiškai prarasti savitvardą ir tiesiog paleisti gerklę. 

Būtybė už Breserio buvo ne mirtis. Ji nebuvo apsi- 
karsčiusi juodais skarmalais, bet apsisiautusi ilgu, ligi 
kulkšnių berankoviu apsiaustu, mūvėjo vilnonėmis kel- 
nemis, buvo su auliniais batais ir neryškiais šarviniais 
marškiniais. Veido balkšvumas buvo ne negyvų kaulų, tik- 
tai keistos kepurės spalvos, o blizgantis plienas buvo ne 
dalgis, bet dvipusio kardo ašmenys; be jokios makšties, 
laikomas vien paprasčiausios kilpos, kardas kabojo ant 
vyriškio diržo. 

Vyras, — jisai stovėjo kelio šešėlyje taip, kad Tobijas 
negalėjo matyti jo veido, - apžiūrinėjo Breserį ir jį; ir kai 
Breseris taip pat atsisuko, irgi išsigandęs krūptelėjo, tik 
dėl visiškai kitos priežasties, Tobijas tatai suvokė po aki- 
mirkos. 

— Ponas! - tarė Breseris. Tada nusilenkė, nervingai 
žengė žingsnį atgal ir kurį laiką ieškojo žodžių. 

— Ponas? — Tobijas Žiūrėjo į jį raukydamas kaktą. Tai 
buvo?.. 

— Grafas, tėve, - užsikirsdamas pralemeno Breseris. — 
Grafas Teovulfas. 

— Ojjūs, man regis, esate tėvas Tobijas, —- pridūrė ano- 
ji būtybė šešėlyje. 

Tėvas Tobijas nustebęs linktelėjo, žengė žingsnį prie- 
šais grafą ir vėl sustojo dar kartą žvilgtelėti anapus eže- 
ro. Argi buvo įmanoma, kad... ne. Neįmanoma, kad Te- 
ovulfas būtų galėjęs stovėti anapus, pereiti daubą ir ne- 
pastebėtas išdygti už jų - neįmanoma per tuos kelis aki- 
mirksnius, kur buvo prabegę. 

— Aš nebuvau ten, anapus, — tarė tuo metu Teovulfas. 

— Jūs... 

— Girdėjau jūsų žodžius, taip, - pertraukė jį Teovul- 
fas. —- Aš nesiklausiau jūsų, jeigu jūs taip manote. Tai bu- 
vo visai atsitiktinai. - Tobijas išgirdo tylų, ne itin malonų 
juoką. — Jūs esate ne pirmasis, kurs tampate tamsių šios 
vietos burtų auka, tėve. Daugelis čia mato daiktus, kurių 
nera. Man regis, tai priklauso nuo ežero. Iš vandens kyla 
blogi garai, jie sujaukia sąmonę. Eime geriau iš čia. Yra 
malonesnių vietų, kur galima pasikalbėti. 

Tobijas neprieštaravo — kas gi jam beliko daryti, nes 
11 Teovulfas, ir Breseris greitai apsigrežė ir pasuko at- 
gal, net nelaukdami jo atsakymo. 

Tobijas garsiai atsiduso, kai jie paliko mišką ir vėl įžen- 
gė į saulės šviesą. Dvokas ir čia visur tvoskė, bet toliau 
jau nebuvo toks troškus kaip prie pat ežero, ir dabar jis 
pajuto, kaip tenai buvo vėsu. Jisai sužvarbo. Nugara ir 
rankos pasidarė kaip žąsies oda. 

Sustiręs Tobijas ėmė trinti žastus rankomis, užrietė 
galvą ir žiūrėjo į saulę, tarytum jos aiškioje, beveik bal- 


Inkvizitorzius 105 


toje šviesoje būtų radęs paguodą. Tik po netrumpos va- 
landėlės vėl nuleido žvilgsnį ir pažvelgė Teovulfo ir Bre- 
serio linkui; jie buvo paėję kelis žingsnius į priekį ir pus- 
balsiu kalbėjosi. Tiksliau tariant, Breseris kalbėjo, o Te- 
ovulfas klausėsi, retkarčiais linktelėdamas galva ir, beje, 
neišleisdamas iš akių Tobijo. 

Grafas Teovulfas buvo labai aukštas, stambus vyras, 
toks kūno sudėjimas 1r tvirtos rankos darė jį senesnį, ne- 
gu iš tikrųjų jis buvo. Veidas platus, visai nenutukęs, o 
skruostai glotniai nuskusti, kas Tobiją truputėlį nustebi- 
no. Iš po paikos baltos skrybėlės, — greičiausiai ją nešio- 
jo prisidengti nuo saulės, - kyšojo juodžiausių, kokius tik 
Tobijas kada nors buvo matęs, plaukų sruoga. Akys slė- 
pėsi po tankiais antakiais. 

Tai buvo labai guvios akys. Tobijas, vos tik susidūręs 
su jo Žvilgsniu, tuojau suprato, kad tos akys nieko nepra- 
leidžia, o už jų slepiasi nepaprastai aštrus protas. 

Apskritai grafas nė iš tolo neatitiko to vaizdo, kurį bu- 
vo apie jį susidaręs. Jis buvo dar gana jaunas, tikrai ne 
daugiau penkiasdešimties, ir nedarė visagalio tirono įspū- 
džio, valdančio šalį geležine ranka. Jo apdaras buvo tin- 
kamas, netgi, gali sakyti, paprastas; vienintelį papuoša- 
14 - sunkų antspaudinį žiedą suraizgytu aukso simboliu 
nešiojo ant kairės rankos nykščio. 

— Ar patenkintas? — staiga paklausė Teovulfas. 

Iš pradžių Tobijas buvo taip nustebintas, kad netgi nie- 
ko neatsakė. Teovulfas tyliai nusijuokė, nutraukė Brese- 
rio žodžių tėkmę nežymiu, bet įsakmiu mostu ir lėtai pri- 
slinko prie jo. 

— Ar jūs patenkintas tuo, ką išvydote? — paklausė ji- 
sai. - Aš manau, kad jau susidarėte tam tikrą nuomonę 
apie mane po viso to, ką jums teko patirti ir pamatyti. Ar 
ji sutampa su tuo, ką dabar matote? 

Tobijas krūptelėjo, kai jam pasidarė aišku, kaip be- 
gėdiškai buvo įsispoksojęs į Teovulfą. Jis bandė gelbė- 
tis juoku. 

— Atleiskite, - tarė Tobijas. - Aš buvau tik... šiek tiek 
sutrikęs... ir nustebintas. Breseris sakė, kad jūs pasiro- 
dysite tik per pietus. 

— Breseris yra paikius, - draugiškai atkirto Teovul- 
fas. - Aš liepiau jam paprašyti jus kartu su manimi pa- 
pietauti. — Jis atsiduso, metė į storulį pašiepiamą žvilgs- 
nį ir mostelėjo ranka. - Tu gali eiti, Breseri. Aš palydė- 
siu tėvą Tobiją atgal į miestą. Eik ir pasakyk savo žmo- 
nai, kad paruoštų gerą porciją savo nuostabių kepsnių. 

Breseris nutolo taip greitai, kad atrodė, lyg būtų nuo 
grandinės paleistas. Tobijas buvo nustebęs, kaip tasai 
įstengė savo trumpomis mažomis kojomis taip skuosti. 
Kai jis žiūrėjo Breseriui įkandin, jam krito į akis, kad gra- 
fas buvo atėjęs ne vienas: per akmens metimą nuo jų sto- 
vėjo du vyrai tamsiais apsiaustais. Truputį nuošaliau bu- 
vo trys pabalnoti žirgai su gūniomis ir sunkiais odiniais 
balnais. 

— Gaila, nežinojau, kad galime čia susitikti, - tarė Te- 
ovulfas, sekdamas jo žvilgsnį. - Būčiau paėmęs dar vie- 
ną žirgą. 

— Kelias juk ne toks ir tolimas, —- atsakė Tobijas. 

— O einant ir plepėti geriau, - pridūrė Teovulfas. - Jūs 
teisus, tėve. Taigi pasišnekėkime. Turime apie daug ką 
pakalbėti. - Jis 17 dabar visai nelaukė jokio prieštaravi- 
mo, tiktai pamojo abiem vyrams sekti jį ir tėvą Tobiją ir 
pasuko miesto linkui. 

Tobijas dvejojo. Pirmąjį susitikimą su grafu jis kitaip 
įsivaizdavo. Nors paslapčiomis ir džiaugėsi, kad jie tuč- 
tuoj nepuolė ginčytis, bet Teovulfas savotišku būdu kaip- 

mat perėmė pokalbį. /:s diktavo Tobijui apie ką šnekėti, 
o ne atvirkščiai. 

— Iš kur jūs žinojote, kad mes esame šičia? — paklausė 
Tobijas, kai juodu neskubėdami vienas šalia kito ėjo at- 
gal į Buchenfeldą - tik ne ta pačia kryptimi, nes tai būtų 
reiškę vėl patekti į dvokiantį vėją. 

— Prie pelkės? — Teovulfas gūžtelėjo pečiais. - Visai ne- 
žinojau. Mačiau judu einančius į mišką. Ir pamaniau, kad 
Breseris jums parodys pelkę. Kiekvienas, kuris čia atke- 
liauja pirmą kartą, tenai nueina. Ar padarė jums įspūdį? 

Tobijas lyg ir mostelėjo ranka. 

— Koks kitas žodis geriau tiktų, —- tarė jisai. 

— Sukrėstas? — Teovulfas nusikvatojo. 

Šis vyras vis labiau erzino Tobiją. Grafas atrodė lyg koks 
didelis, smagus jaunikaitis. Bet, kita vertus, jo žingsniai 
buvo tvirti ir pasitikintys, ir kai jis ėjo, ranka buvo uždėta 
ant kardo rankenos, o žvilgsnis be perstojo šmirinėjo tai 
šen, tai ten ir apžiūrinėjo priešais plytinčius laukus. Jo kū- 
nas kalba riterių kalba, - sutrikęs galvojo Tobijas. 

— Breseris man sakė, kad prieš porą metų ten buvęs 
paprasčiausias ežeras, — tarė jisai, kai tyla tarp jų ėmė 
darytis visai nejauki. 

— Tas tiesa. 

— Tai kas gi nutiko? 

Teovulfas pasižiūrėjo į jį ir nusijuokė. 

— Argi Breseris jums nepasakė? Ragana jį užnuodijo. 

— Na kąjjūs! — Tobijas atsiduso. - Iš tokio Žmogaus kaip 
Breseris gali laukti visokių nesąmonių. Bet iš jūsų? 

— Pataikaujate man, tėve. 

Įtampa tarp jų ėmė mažėti. Tyledami juodu ėjo toliau. 
Abu atrodė paskendeę savo mintyse ir galvojo vienas apie 
kitą. Tobijas galvojo apie tai, kad jis dar prieš savaitę bu- 

vo Liubeko pilyje, mielame vienuolyne, o dabar čia eina 
drauge su keistuoliu grafu, kursai jį pasitiko. Juk Biblijo- 
je pasakyta: nežinomi Viešpaties keliai. 

— Jūs esate teisus, Tobijau, - po kiek laiko užmezgė 
nutrauktąjį pokalbį Teovulfas. - Breseris paikas. Bet jo 
paaiškinimas yra geras, kaip ir visi kiti. O tiesa tokia, — 
aš nežinau, kas nutiko ežerui. Niekas to nežino. - Jis at- 
siduso. - Nemanykite, kad man buvo lengva. Trys velnio 
varytojai apžiūrėjo pelkę ir bandė išvaryti dvasias, be to, 
dar pora alchemikų ir... - Jis patylėjo valandėlę, tada nu- 
sijuokė beveik šelmiškai ir pridūrė sakytum kokio są- 


mokslininko tonu: —... sena žolininkė, kur miške skurs- 
ta - vienos dienos kelias nuo čia - ir nusimano apie juo- 
dąją magiją. 


Tobijas nustebęs sustojo. 

— Raganavimas? — išsprūdo jam. — Jūs kviečiatės ink- 
vizitorių, kad apkaltintumėte savo miesto moterį raga- 
navimu, O pats naudojatės juodąja magija? 

— Katrina lygiai tokia pati ragana, kaip ir aš, - ramiai 
atsakė Teovulfas. - Arba žolininkė. - Jis ėmė juoktis, pa- 
matęs, kad Tobijas nustebo. - Jūs gi domitės mokslais, 
ar ne, teve Tobijau? Ir jūs esate tasai žmogus, apie kurį 
sakoma, kad suprantate savo sunkias pareigas ir niekada 
lengvabūdiškai nekeliate kaltinimų. 

— Iš kur jūs tai žinote? — nustebęs paklausė Tobijas. 

— Aš šiek tiek pasiteiravau apie jus, - atsakė Teovul- 
fas. — Ir jeigu jums tie žodžiai tinka, tai turėtumėte žino- 
ti, kad dauguma tų vadinamųjų juodųjų magijų iš tikrųjų 
yra ne kas kita, kaip taikomieji mokslai. Jie ne tik su- 
pranta, ką daryti, jie gali tą daryti. Tačiau šiuo atveju nie- 
kas nepadėjo. Ežeras yra užkerėtas, dėl to nėra nė ma- 
žiausios abejonės. 

— Aš ne visai suprantu, - prisipažino Tobijas. - Jūs ne- 
manote, kad Katrina yra ragana? Tai kam gi tada mane 
pasikvietėte? 

— Aš to nedariau, - atsakė Teovulfas. - Kai sužinojau, 
kad Ferkoltas parašė tąjį laišką, buvo jau per vėlu jį su- 
laikyti. Be to, aš nesu pasakęs, kad laikau ją nekalta. Ji 
nužudė savo vyrą. Ir galbūt dar kai ką daugiau, - tai pa- 
rodys tyrimas. 

— Aš esu inkvizitorius, o ne valdžios teisėjas, - piktai 
tarė Tobijas. - Jeigu jau kalbama apie žmogžudystę, ku- 
rią reikia išaiškinti, tai kreipkitės į pasaulietinį teismą. 

— Aš jūsų nekviečiau, - dar kartą priminė jam Teovul- 
fas. — Bet, šiaip ar taip, esate čia. Ir aš manau, kad jūs 
tinkamas Žmogus šiai užduočiai. Žinoma, galite išeiti 1I 
atiduoti Katriną į teisėjo rankas, betgi jūs žinote lygiai 
taip pat gerai, kaip ir aš, kad nuosprendis tada tikrai bus 
paskirtas. 

— Tik tada? —- paklausė jį Tobijas. - Tai jūs dabar ne- 
manote, kad ji kalta? 

— Ji kalta, - patvirtino Teovulfas. - Bent jau taip esu 
įsitikinęs. Bet aš negaliu lygintis su Viešpačiu ir lemti 
gyvybę ar mirtį. Ne, ne, tokį nedėkingą darbą aš perlei- 
džiu tokiems žmonėms kaip jūs. 

Grafas juokėsi, bet jo juokas skambėjo šaltai ir negai- 
lestingai. 

— Taigi jūs esate įsitikinęs, kad Katrina nugalabijo sa- 
vo vyrą? — dar kartą pradėjo Tobijas. 

Teovulfas linktelėjo. 

— Kodėl? Istorija, kurią man vakar papasakojo Brese- 
ris, veikiau panaši į sunkią ligą. 

— Arba į lėtą nuodijimą, - pridėjo Teovulfas. - Ferkol- 
tas buvo Buchenfeldo vaistininkas, - ar to Breseris jums 
nesakė? 

— Ne. 

— Bet jis buvo. Anksčiau Buchenfelde yra buvęs netgi 
gydytojas, bet susirgo ir pasimirė. — Teovulfas nusijuo- 
kė. - Argi ne keista? 

— Nė kiek, - atsakė Tobijas. 

Teovulfas truktelėjo pečiais. 

— Jeigu visa ta istorija žinoma, tai taip, - patvirtino 
jis. - Jūs turite žinoti, kad Buchenfeldas beveik dvide- 
šimtį metų išliko nepaliestas jokių sunkių ligų. Niekas 
sunkiai nesirgo. Pora moterų mirė gimdydamos, daugiau 
nieko, jokios džiovos, jokių raupsų. Niekas nesirgo, tik- 
tai gydytojas. 

— Aš vis tiek čia nematau nieko nepaprasta, - spyrėsi 
Tobijas, bet Teovulfas nuleido negirdomis priekaištau- 
jančią gaidą jo balse, - arba jos tiesiog nepastebėjo. 

Grafas šyptelėjo. 

— Jūs neturite humoro jausmo, Tobijau, - tarė. - Gy- 
venimas toks negailestingas, kad šį tą galima laimėti ir 
1š jo tamsiosios pusės. Bet grįžkime prie ankstesnės kal- 
bos: gydytojas mirė prieš penkerius metus, o naujas ne- 
atvyko. 

— Kodėl gi? 

— Kuriam galui? - paklausė Teovulfas užuot atsakęs. — 
Mieste, kur nėra ligų, šundaktarių nereikia, kaip ir die- 
vobaimingai parapijai nereikalingas kunigas, kad žmonės 
gautų sielų išganymą. 

Tobijas krūptelėjo. Grafo žodžiai buvo įžūlūs ir metė 
negerą šešėlį ant jo tikėjimo. Dabar dominikonas supra- 
to, kaip naivuoliui Breseriui kilo pavojingos 1r eretiškos 
mintys. 

— Liko tik Ferkoltas, — toliau kalbėjo Teovulfas. - Jis 
buvo senas žmogus, bet žmogus su patirtimi. Suprantate, 

jisai susigaudydavo. Daugelis tvirtino, kad jis išmanąs gy- 
dymo meną lygiai gerai, kaip ir tikras daktaras. Nebuvo 
Jokio reikalo kviesti į Buchenfeldą gydytoją. Buchenfel- 
das varganas miestas. Žmonės turi tik sau, ir net ne visa- 
da. Bet Ferkoltas buvo pats vienas. Ir buvo turtingas. 

— Argi jūs ką tik nesakėte, kad Buchenfeldas esąs var- 
gingas miestas? 

— Vaistininkai išmano, kaip reikia elgtis su pinigais, — 
ramiai atsakė Teovulfas. - Čia jokia paslaptis. Po Ferkolto 
mirties aš liepiau visą jo turtą atgabenti į savo pilį. Progai 
pasitaikius, galėtumėt jį apžiūrėti. Turtas nemenkas. 

— Jūs manote, kad Katrina būtų galėjusi jį nužudyti iš 
godumo? - paklausė Tobijas. 

Nepatiklus jo balso tonas privertė Teovulfą pakelti į 
jį akis. 

— Jūs pažįstate tą moterį, - staiga tarė jisai. 

Tobijas valandėlę tylėjo. Buvo, žinoma, beprasmiška 
tatai neigti - Breseris ir jo žmona turėtų būti akli, kad 
negalėtų pastebėti, jog jis pažįsta Katriną. Bet jis manė 
pats pasakysiąs grafui palankesnei progai pasitaikius. To- 
bijas linktelėjo. 

— Kol jūs nepateiksite man tikslesnio paaiškinimo, aš 
turiu tikėti šiuo motyvu, - kalbėjo Teovulfas. - Ferkol- 
tas leidosi į kelionę Hamburgan tais pačiais metais, kai 
mirė gydytojas. Grįžęs su savimi parsivedė ir Katriną kaip 
savo žmoną. Ir dar tais pačiais metais pradėjo sirgti. Is- 
torijos pabaigą jūs jau žinote. 

— Betgi visa tai dar joks įrodymas, - atrėžė Tobijas. — 
Jūs pats sakėte — Ferkoltas buvo jau senas žmogus. Tik- 
riausiai toji kelionė buvo jam per daug... 

— ...arba santuokos džiaugsmai, taip, aš Žinau, - nu- 
traukė jį Teovulfas. - Jūs gal manote, kad aš pats būsiu 

čia viską išgalvojęs? Bet ji nieko prie jo artyn neprileido, 
netgi kai jisai sunkiai susirgo ir buvo matyti, kad jau ilgai 
nebegyvens. Ji nė sykio neleido niekam su juo pasikal- 
bėti, net paskutinėmis savaitėmis! O tą naktį, kai jisai 
mirė, pora mano žmonių ją sučiupo - ant arklio, su nešu- 
liais ilgai kelionei ir balnakrepšiais, pilnais aukso. Ką aš 
turėjau manyti apie tokį elgesį, jeigu ne tai, kad ji turėjo 
aiškią priežastį kuo greičiau pradingti iš miesto? 

Jis papurtė galvą, sunkiai atsiduso ir mostelėjo ranka 
taip, tarsi Tobijas būtų norėjęs kaip nors atsikirsti. 

— Kai tik išgirdau, kad jūs jau keliaujate čionai, pas 
mus, liepiau parengti visos šitos istorijos protokolą, tėve 
Tobijau. Galėsite jį perskaityti ir viską sužinosite. Jūs ga- 
lite šnekėtis, su kuo tiktai norite. Nemanykite, kad man 
rūpi ką nors nekaltą pasiųsti ant laužo. Aš tikrai daug 
duočiau, kad būtų galima rasti geresnį Ferkolto mirties 
paaiškinimą; taip pat ir visiems kitiems dalykams. Vis 
dėlto aš esu įsitikinęs jos kaltumu. 

— Tai todėl jūs įsakėte jai leisti numirti badu? — piktai 
paklausė Tobijas. 

Teovulfas liūdnai papurtė galvą. 

— To aš nedariau, Tobijau, —- tarė jis. - Aš daviau įsa- 
kymą ją įkalinti, ir tiktai bokštas yra vienintelė vieta Bu- 
chenfelde, kur ji buvo saugi. 

— Ji? 

— Tėve Tobijau, - atsakė Teovulfas beveik suglumęs. — 
Jūs tikrai nieko nesuprantate. Aš nemanau, kad jinai ra- 
gana, bet žmonės čia taip mano. Jie tuo įsitikinę. Būtų ją 
lėtai pakorę, jeigu nebūčiau jos saugojęs. Žmonės čia — 
paprasti valstiečiai ir piemenys. Jie ne visada būtinai lau- 
kia teisėjo, turi ir savų būdų reikalams tvarkyti. 

— Jūsų globa tos moters vos nenugalavo, - tarė Tobijas. 

— Žinau, - prisipažino Teovulfas. - Ir man labai gaila. 
Šita kvaila Breserio moteriškė manęs paprasčiausiai ne- 
suprato — arba nenorėjo suprasti. Įsakiau, kad niekam ne- 
leistų prie jos prisiartinti. Bet aš turėjau galvoje, kad nie- 
kas neturi teisės atrakinti jos grandinių ar kitokiu tikslu 
įeiti į celę, o gali tik atnešti jai šviežio vandens ir duo- 
nos. Aš Breseriui labai aiškiai pasakiau. 

Tai buvo melas. Tobijas žinojo. Jis visiškai tikėjo, kad 
Breseris tyčia nesuprato savo pono įsakymo, bet jis taip 
pat matė siaubą Marijos akyse, kai toji išvydo pasigailėji- 
mo vertą belaisvės būklę. 

— Aš priekaištauju sau, - kalbėjo Teovulfas. — Turėjau 
įsitikinti, kad mano įsakymai yra vykdomi. Ar ji išgyvens? 

— Manau, taip, - atsakė Tobijas. - Aš jau pasiunčiau 
gydytojo. 

— Tada tikėkimės, kad Breseris nebus toks kvailas ir 
neatsiųs vietoj jo kalvio, - tarė Teovulfas trumpai šypte- 
lėjęs. Bet išvydęs ledinį Tobijo žvilgsnį tuojau surimtėjo 
17 pridūrė: — Mano pilyje yra sena moteriškė, ji... 

— Žinau, - pertraukė jį Tobijas. - Bet nereikia. Manau, 
blogiausia ji bus jau ištvėrusi. 

Teovulfas pašaipiai linktelėjo galva. 

— Suprantu, - tarė jisai. - Jūs, aišku, atsisakysite pasi- 
naudoti juodąja magija. 

Į tai Tobijas visai nieko neatsakė. Jį apėmė toks jaus- 
mas, tarytum grafas Žaistų su juo, taip, kaip žaidė su Bre- 
seriu, Su jo žmona, galbūt ir su visu miestu. 

Teovulfas, rodos, pajuto tą nesmagų vienuolio jausmą 
1r nelauktai pakeitė kalbą. 

— Jūs turite mane aplankyti mano pilyje, tėve Tobi- 
jau, - tarė jis. — Parodysiu savo biblioteką. Jums patiks. 
Be to, pas mane daug patogiau negu Breserio namuose. 

Stačiai gėda, kaip jis leidžia jiems nykti. Jeigu norite, ga- 
lite gyventi pas mane, kol truks jūsų tyrimas. 

Tobijas papurtė galvą. 

— Bus geriau, jei liksiu mieste, - tarė jis. - Turiu pasi- 
kalbėti su daugeliu žmonių. Bet aš tikrai grįšiu prie jūsų 
pasiūlymo. Įdomu apžiūrėti jūsų pilį. 

G eovatas 1r Tobijas drauge 
valgė pietus ir po to, žinoma, dar dvi valandas sėdėjo ir 
šnekučiavo —- apie imperiją ir kaizerį, apie galingąjį Liu- 
beką 1r dominikonus, tik ne apie Katriną. Tobijas apsi- 
metė negirdįs užuominų, kur Teovulfas kalbėdamas vis 
įterpdavo. Jis pirmiausia norėjo pasikalbėti su Katrina, 
kol dar nebuvo ko nors prasitaręs apie jųdviejų nutiki- 
mus. Pagaliau prigimtis reikalavo savo teisių: Tobijas tik- 
rai ketino pradėti tyrimą Buchenfelde, kai tiktai grafas 
išvyks iš miesto, bet nuovargis jį bemaž įveikė. Jis nuėjo 
į savo kambarį ir paleido Mariją, budinčią prie sergan- 
čios Katrinos lovos. 

Tobijas užmigo, kai tik ši išėjo ir paskui save uždarė 
duris. 

Kai pabudo, saulė buvo jau veik nusileidusi. Visi daik- 
tai kambaryje pasidarė neaiškios, blankios, pilkos spal- 
vos, ir dėl to buvo gana vėsu. 

Katrina nemiegojo. 

Jis tai žinojo dar nepažiūrėjęs į ją. Tartum būtų jau- 
tęs jos žvilgsnį kaip švelnų prisilietimą, kurio ilgai, per- 
nelyg ilgai laukė. Ji buvo mintyse, ir jos akių Žvilgsnis, 
nors dar miglotas nuo karščio, slydo jo veidu, ranko- 
mis, visu jo stotu. 

Tobijo gerklė buvo kaip užrišta. Jis negalėjo pratarti 
nė žodžio, sakytum piktoji dvasia būtų atėmusi jam žadą. 
Tai buvo ji: jo Katrina. Ar jis tikrai tikėjo, kad praėję me- 
tai tik šį tą pakeitė, tik šį tą padėjo užmiršti? Tikriau- 
siai — ne. Skausmas aitrino jį, skausmas dėl prabėgusių 
metų, ir tada jis padarė tą, kas tikriausiai būtų turėję su- 
kelti visą miestą prieš jį; jis palaimino Katriną. 

Pagaliau savo ilgą, be atodūsio tylėjimą Katrina nuga- 
lėjo. Jos balsas buvo silpnas ir drebantis, ir nuo to Tobi- 
jas krūpčiojo, bet tas balsas kartu jam skambėjo kaip an- 
gelų muzika. . 

— Ar tu iš tikrųjų čia? —- paklausė ji. 

Tobijas nepajėgė tuoj atsakyti. Tiktai šyptelėjo 1r jau- 
tė, kaip ašaros ima kauptis akyse, ir tada jam dingtelėjo, 
kad per visą tą laiką jis nebuvo verkęs ar matęs verkian- 
čių savo brolių. Vienuoliai nepažino ašarų. 

— Ar seniai tu pabudai? —- paklausė jis. 

— Seniai, - atsakė Katrina. - Valanda, dvi, pusė... ne- 
žinau. Gana seniai. 

— Kodėl tu manęs nepažadinai? 

— O kodėl turėjau žadinti? — atsakė Katrina. - Nebuvo 
jokio reikalo. Be to, aš norėjau į tave pasižiūrėti. Tu pa- 
sikeitei, bet aš tave tuoj pažinau. 

— Praėjo daug laiko, kai... 

Katrina užsikosėjo; sausu, kamuojančiu kosuliu, ir jos 
kūnas kilnojosi po skysta antklode. Tobijas greitai pašo- 
ko, griebė vandens ąsotį, stovintį šalia jos ant grindų, ir 
pripylė puodelį. Katrinos kūnas vis dar degė karščiu, kai 
jis pakėlė jos galvą 1r kita ranka priglaudė puodelį prie 
lūpų. Ji gėrė dideliais, godžiais gurkšniais. Lūpos buvo 
suskeldėjusios ir išdžiūvusios. Kai ji puoduką ištuštino, 
žvilgsniu paprašė Tobiją dar vieno. Jis papurtė galvą. 

— Vėliau, - pasakė. - Tu viską tik atgal išpilsi, jeigu 
dabar taip greit gersi. 

— Ar tu išvadavai mane iš kalėjimo? — paklausė jinai. 

Tobijas linktelėjo. 

— Vis dėlto tai nebuvo sapnas. Aš... aš tave mačiau, 
kai nuėmei grandines ir mane nuprausei. Bet maniau, kad 
tai buvo tik vizija. 

— Breseris nuėmė grandines, - atsakė Tobijas, - o jo 
žmona tave nuprausė. Bet aš visą laiką buvau šalia. 

Katrina vėl nuleido galvą ant pagalvės ir užsimerkė, 
ir vienu tarpu Tobijas ėmė nuogąstauti, kad ji vėl gali 
užmigti, staiga, kaip kartais esti sunkiems ligoniams. Bet 
Katrina ėmė kalbėti toliau, ir jos balsas buvo netgi ste- 
bėtinai aiškus: 

— Aš nežinojau, kad tu nuėjai į vienuolyną. 

— O aš nežinojau, kad tu tapai vaistininko žmona. 

Tada vėl stojo tyla. Kurį laiką atrodė, kad jie esą vie- 
ninteliai žmonės Dievo žemėje, nors ir girdėjo garsus gat- 
vėje, ir kartą link jų neaiškiai atsklido Breserio balsas. 

— Kaip tu mane suradai? - pagaliau paklausė Katrina. — 
Ar tau pasakė, kad aš čia esu, ar tu pats mane išgirdai? 

— Išgirdau? 

— Aš tave šaukiau, - murmėjo jinai. - O Dieve bran- 
giausias, kaip dažnai aš apie tave galvodavau. Jie bandė 
išdildyti aliai vieną prisiminimą apie tave, bet aš to ne- 
leidau. Aš tavęs niekada nepamiršau. 

Ir staiga Tobijas suprato, kodėl jo viduje kaži kas taip 
neapsakomai bijojo, kad neištvers ir galų gale pasakys 
viską, ką per ilgas valandas praėjusią naktį buvo apgal- 
vojęs. Jautėsi esąs vertas pasigailėjimo, nes ją paliko ir 
išdegino iš savo atminties. 

— Ir aš tavęs nepamiršau, - melavo jis. 

— Aš žinojau, - sušnabždėjo Katrina. - Juk tu mane iš- 
girdai, ar ne? Juk neteisybė, kad galima tarpusavyje kal- 
bėtis tik tada, kai esi vieni du. Tu išgirdai, kai aš tavęs 
šaukiausi. 

— Ne, - tyliai ištarė jisai. 

Katrina pakėlė vokus ir pasuko galvą. 

— Tai tada tik atsitiktinumas, kad tu esi čia? 

Jis nuleido akis ir dar kartą pasakė: 

— Ne. 

Kurį laiką Katrina suglumusi žvelgė į jį - ir tada jos 
akys parodė, jog ji suvokė tą neįtikėtiną dalyką. Žvilgs- 
nis atitrūko nuo Tobijo veido ir nuslydo paprastu abitu, 
kuriuo jisai vilkėjo. 

— Tu? — sušnabždėjo jinai. — Tu esi... esi... esi... 

— Inkvizitorius, taip, - tarė Tobijas. Tardamas šituos 
žodžius jis nesiryžo pažvelgti jai į akis. - Dominikonų vie- 
nuolyno abatas Liubeke gavo laišką, kur buvo kaltinama 
ragana čia, Buchenfelde. Mane paskyrė ištirti tuos kalti- 
nimus. 

Jo gerklė degė tariant šituos žodžius, tarytum jie bū- 
tų buvę nedideli aštriabriauniai ginklai, paliekantys krau- 
juojančias žaizdas. Drebėjo rankos. O mano Dieve, gal- 
vojo jisai, ir kam gi tu čia mane atvedei? 

Be galo sutrikusi Katrina dar kartą nužvelgė jį - ir ta- 
da pradėjo juoktis; kimiu, keistai šaižiu juoku, ir tas juo- 
kas sukėlė jai kosulio priepuolį. 

— Kas tave taip pralinksmino? 

— O Tobijau, ar tu suvoki, kokius tik juokus su mumis 
gali krėsti likimas? Mes vėl matomės, ir tu visada gelbs- 
ti gyvybe, o dabar jie tave pasiuntė, kad sudegintumei 
mane ant laužo. 

— Aš nesu pasiųstas dėl to, - atsakė jisai. 

— Jie sako, kad aš esanti ragana, — griežtai atkirto ji. — 
O inkvizicija raganas juk degina, argi ne taip? 

— Jeigu jos tikrai tokios yra, - tada taip, - nenoromis 
atsakė jis. 

Kurį laiką ji žvelgė į jį su nenusakoma veido išraiška, 
bet paskui linktelėjo ir vėl parodė į ąsotį: 

— Ar duosi man dar truputėlį vandens? 

Tobijas išpildė prašymą. Katrina ir dabar ištuštino visą 
puoduką, bet gėrė jau kur kas lėčiau, ir vėl ilgam užgriuvo 
tyla. Lauke blėso paskutiniai dienos atšvaitai ir Tobijas už- 
degė žvakę; Marija apdairiai buvo ją padėjusi ant palan- 
gės. Žvakė blykčiojo ir pripildė kambarį šiltos šviesos. 

— Kaip tu jautiesi? — paklausė Tobijas. 

— Nekaip, - atsakė Katrina. — Bet ne taip jau ir blogai 
kaip vakar. Aš buvau mirusi, kai tu mane ištraukei iš ka- 
lėjimo. 

Akimirką Tobijui prieš akis šmėstelėjo vaizdas: baltas 
kaulėtas veidas po tamsiu gaubtuvu, pusiau pasislėpęs 
tarp tankių brūzgynų. 

— Beveik, - tarė jis tyliai. 

— Beveik. Bet būtum kokia valanda vėliau atėjęs... 

Arba atsigulęs miegoti, kaip buvo pasiūlęs Breseris... 

— Bet aš taip nepadariau, - pasakė jisai. 

— Tu girdėjai mane, - staiga tarė Katrina. - Tai nebu- 
vo joks sutapimas, Tobijau. Po visų tų metų tu atėjai kaip 
tik tą valandą. Kiek jau laiko praėjo? Penkiolika metų? 

— Septyniolika. 

— Septyniolika metų. — Katrina atsiduso. - Pusė žmo- 
gaus gyvenimo. — Tada šypsnys perbėgo jos veidu. - Ar 
turėjai daug moterų po manęs? 

Žodžiai pervėrė jį tarsi peilio smūgis. Ši žaizda dar il- 
gą laiką nebuvo užgijusi, nors prieš dešimtį metų ir buvo 
nustojęs ją jausti. 

— Ne, - atsakė jis paprastai. 

Katrina nusišypsojo ir ėmė apžiūrinėti jo abitą. 

— Žinoma, tu saugojai nekaltybę. Vienuolis išsižada kū- 
no džiaugsmų. 

Taip, jis iškeliavo į Liubeko vienuolyną beveik tuoj pat 
po to siaubingo vakaro, bet jis buvo jaunas, ir dienos su 
Katrina jam parodė, kad yra tokia gyvenimo sritis, kuri 
būtinai turi savo privalumų, tokių pačių, kurias skelbia jį 
išauklėję rūstūs Žmonės pilkais abitais. Jis nebuvo joks 
šventasis. Nieku būdu nėra taip buvę, kad jis būtų neno- 
rėjęs moters. Jis tik jos nepažino. Todėl duoti įžadus ir jų 
laikytis jam labai lengvai sekėsi. 

Katrina pažvelgė į jį užjaučiamai. 

— Ką jie su tavimi padarė? 

— Padarė? — Tobijas karčiai nusišypsojo. - Nieko. Nie- 
ko kita neliko. Po to vakaro... - Jis padelsė, nurijo kartų 
gniužulą, staiga sustojusį gerklėje, ir pabandė nusijuok- 
ti, bet išspaudė tiktai gergždžiantį garsą. 

— Ar mūsų paskutinio vakaro? 

— Jeigu tu jį nori taip vadinti... mano pirmoji moterie 
ir pirmoji žudike - abi tą pačią valandą. 

Apačioje trinktelėjo durys, ir netrukus jis išgirdo bal- 
sus ir sunkius žingsnius, bildančius laiptais į viršų. 

— Čia bus gydytojas, - tarė jisai ir atsistojo. 

Katrina išsigandusi pakėlė ranką. 

— Nepalik manes vienos! - paprašė jinai. 

— Nepaliksiu, - atsakė Tobijas. —- Tuoj sugrįšiu, kai tik 
jis tave bus apžiūrėjęs. Jeigu nori, palauksiu prie durų. 
Tau nieko neatsitiks. 

Net ir pats to nejausdamas jis kalbėjo tokiu tonu, ko- 
kiu buvo įpratęs visada paguosti sunkiai sergančiuosius. 
Katrina taip pat neprieštaravo, tiktai žvelgė į jį didelė- 
mis išsigandusiomis akimis. 

Tobijas dar kartą priėjo prie jos lovos, pasilenkė, pač- 
mė ranką - ir pabučiavo į lūpas. 

Kurį laiką jis jautėsi esąs jau nebe suaugęs žmogus, ir 
ne skurdžiame kambarėlyje tūnojo, bet buvo jaunas, gie- 
dojo paukščiai, kažkur tarp medžių leidosi saulė, o prie- 
šais jį gulėjo puiki mergaitė, jaunoji Katrina. Akys už- 
merktos, ilgi plaukai atrodė kaip kokia skraistė, o buči- 
nys, kuriuo jį apdovanojo, buvo saldus ir gundantis. 

Tobijas svajojo, bet staiga atsivėrė durys, ir jis pasi- 
baisėjęs suprato, ką čia bedarąs. 

Bematant atsitiesė, išsigandęs prispaudė kairę ranką 
prie lūpų, tačiau dar pakankamai turėjo nuovokumo kita 
ranka ant Katrinos kaktos padaryti kryžiaus ženklą. Ką 
jis padarė? Kas gi jam nutiko? 

Nepaisydamas uragano, šėlstančio galvoje, Tobijas su- 
sivaldęs atsisuko į Breserį ir gydytoją - jie tuo metu įėjo 
į kambarį. Storasis Breseris žiūrėjo į jį sutrikęs, betgi jis 
nieko negalėjo pastebėti. Tobijas jau stovėjo nugara į du- 
ris. Net nesiteikdamas į jį žvilgtelėti, vienuolis pasisuko 
Į gydytoją. 

Tai buvo aukštas, tamsių plaukų vyras, stotas ir ran- 
kos - kaip kalvio. Veido bruožai šiurkštūs, bet akys buvo 
guvios, ramus jų žvilgsnis ne visai tiko prie visos jo iš- 
vaizdos. Drabužiai dulkini 1r purvini, o pažastyse buvo 
matyti dideli prakaito lopai. Jis neištarė nė vieno nerei- 
kalingo žodžio, tiktai pasveikino Tobiją kiek linktelėjęs 
ir tada pasiteiravo apie ligonės būklę. Kai Tobijas atsakė, 
gydytojo žvilgsnis apsiniaukė. Bet ir dabar jis nieko ne- 
pasakė, tik atsisėdo ant taburetės greta lovos ir paprašė 
Tobiją ir Breserį išeiti iš kambario ir atsiųsti jam Mariją. 

Breseris tuojau pat pasišalino ir dar ant laiptų ėmė 
šaukti savo žmoną, tuo tarpu Tobijas neryžtingai kurį lai- 

ką stovėjo prie durų. Jis gi buvo pažadėjęs Katrinai čia 
pabudėti. Bet ji buvo gerose gydytojo rankose. Tasai žmo- 
gus buvo garbingas. 

Tobijas buvo toks sutrikęs, kaip dar niekada savo gy- 
venime. Jautėsi taip, tarytum stovėtų ant plono ledo ir 
girdėtų jį lūžtant; tiktai tas, kad jis nebuvo tikras, kas po 
tuo ledu: ledinis vanduo ar liepsnojanti pragaro praraja. 
Drebėdamas pakėlė ranką ir apčiupinėjo lūpas. Šios ta- 
rytum degė, ir Tobijas vis dar jautė gundantį bučinio sal- 
dumą. Kodėl jis taip padarė? Nepabučiavo jos taip, kaip 
kunigas ligonį, kaip tėvas savo dukterį. Jis drebėjo. Ap- 
linkui viskas sukosi, o širdis daužėsi taip garsiai, kad jam 
atrodė, jog turėtų girdėtis visame name. Tai, ką jisai šią 
valandą jautė, buvo geismas, ne kas kita, kaip nuodėmin- 
gas kūniškas geismas. Jeigu Breseris šiuo metu nebūtų 
atėjęs... Šią mintį jis nutraukė. 

Tobijas nuskubėjo į kambarį, įsitikino esąs vienas ir 
abiem rankomis apglėbė kuklų medinį kryžių, kurį ne- 
šiojosi ant kaklo. Suklupo palei langą ant kelių ir ėmė 
melstis. 

Lūpos judėjo be garso. Jis meldė Dievą jėgų, jėgų išlai- 
kyti šitą baisų egzaminą, atsilaikyti prieš pagundą ir nusi- 
kratyti blogų minčių; kažkur viduje tos mintys vis augo. 
Jis privalėjo susidaryti sau aiškų vaizdą: vaizdą apie tai, ką 
pats pajuto, ir apie tai, kas turėjo įvykti. Dabar jis jau ne- 
bebuvo jaunasis Tobijas, tiktai inkvizitorius, turintis atlik- 
ti savo pareigas, kad ir kokios nepakeliamos jos jam būtų. 

Ilgai jis taip klūpojo ir meldėsi, o mintys raizgaliojosi, 
sukosi ratu, kol atsivėrė durys, pasigirdo žingsniai, ir jis 
pakilo. 

Tai buvo Marija. Ji nešėsi rankoje degančią žvakę ir jį 
pamačiusi krūptelėjo; tikriausiai net nežinojo, kad jis čia 

bus, atėjo uždegti šviesos. Marija jau norėjo išeiti, bet 
Tobijas ją sulaikė. 

— Negaiškite dėl manęs, — tarė jisai. 

— Dovanokit. Aš... nenorėjau jums trukdyti. Nežino- 
jau, kad meldžiatės. 

— Aš vis vien jau ruošiausi kilti, - atsakė Tobijas. 

Tylėdamas jisai stebėjo, kaip Marija uždegė dvi nedi- 
deles žvakes; jos pripildė patalpą jaukios šviesos ir ma- 
lonaus balto vaško kvapo. 

— Ar gydytojas vis dar prie jos? — paklausė Tobijas. 

Marija linktelėjo. Ji vengė jo žvilgsnio. Kai Tobijas pa- 
lietė jos ranką, pastebėjo, kad ši virpa. Tada greitai ati- 
traukė savąją atgal. 

— Aš vis dar neprisirengiau jums padėkoti, —- tarė ji- 
sai. - Atleiskite. Jūs man tiek daug padėjote. 

— Aš tik vykdžiau savo pareigą, - atsakė Marija. 

— Jūs padarėte kur kas daugiau, - pataisė ją Tobijas. — 
Mačiau, kaip jūsų vyras žiūrėjo į jus. Nebuvo labai pa- 
tenkintas. Nubaus jus, kai manęs čia nebebus. 

— Nieko, - tarė jinai. - Aš pripratusi prie jo bausmių. 
Rėkia, šėlsta, o paskui ir vėl nurimsta. Nebijau. 

Tobijas ja tikėjo. Ši tyli, kukli, paprasta moteris buvo 
drąsesnė ir, ko gera, net stipresnė negu jisai. Ir dėl to 
jam buvo juo sunkiau klausinėti toliau. Jis niekados ne- 
mėgo iš Žmonių, kurie savaime pasiūlo jam savo pagalbą, 
reikalauti daugiau, negu jie iš tikrųjų gali duoti. Bet da- 
bar neturėjo pasirinkimo. Marija galbūt buvo vienintelė 
jo sąjungininkė šitame mieste. 

— Ar jūs taip pat tikite, kad jinai ragana? — paklausė 
Tobijas. 

Jo nuostabai, Marija nusišypsojo. 

— Ne, - tarė. Ir tada pridūrė tai, kas buvo jam tarsi 
smūgis į veidą: - Jūs mylite ją, ar ne? 

Tobijas įbedė akis į Mariją. Jam rodėsi, kad jis puola 
giliai giliai, į tamsią prarają, ir nuo jos niekaip negali pa- 
bėgti. 

— Dievas myli visus žmones, - galop išlemeno jisai. — 
Ir aš... 

— Aš taip nemanau. - Marijos balsas skambėjo švel- 
niai; šypsnys buvo panašus į motinos, kuri Žino savo vai- 
ko didžiąją paslaptį ir pažada jam išsaugoti ją savo širdy- 
je. - Jūs mylite ją, kaip vyras myli moterį. Ne taip, kaip 
kunigas žmogų. 

— Ar yra koks skirtumas? - paklausė Tobijas ir supra- 
to, koks paikas ir demaskuojantis buvo jo pasakymas. 

— Kartais taip, —- atsakė Marija. - Ir gerai, kad taip. Jai 
reikia to, kurs ją mylėtų. Labiau negu visi kiti. 

Tobijui vėl pasirodė, kad žemė ima svyruoti po jo ko- 
jomis. Aukščiausiasis Dieve, nieko nebeliko iš to, kas dar 
prieš kelias dienas yra buvę. Nors tarnyba buvo ir sunki, 
ramus, jaukus jo gyvenimas buvo visiškai pakrikęs. 

— Tu esi teisi, - tarė jis pagaliau. 

— Aš niekam nieko neišduosiu, - tyliai pasakė Mari- 
ja. - Bet jūs turite pasisaugoti. Mano vyras įtarus ir su 
viskuo, ką jisai tariasi žinąs, tučtuojau skuba pas grafą. 
Jūs susipažinote su Teovulfu. Jis pavojingas žmogus. 

— Aš nieko nebijau, - tarė Tobijas. 

— Žinau, - atsakė Marija. - Ir tai mane baugina. Nie- 
kados nemanykite, kad grafas niekam vertas, tėve Tobi- 
jau. Žmogaus gyvybė jam nieko nereiškia. Jis nežiūrės 
užsimerkęs, kaip jūs jam viską gadinate. 

— Viską gadinu? — pakartojo Tobijas. - Ką jūs turite 
galvoje? 

Marija greitai apsigręžė. Ant laiptų vėl pasigirdo tran- 
kūs žingsniai. 

— Vėliau, - sušnibždėjo jinai. - Pasikalbėsime vėliau. 
Šiąnakt, kai mano vyras miegos. Ir dar: jeigu norite žino- 
ti, kiek tiesos yra istorijoje apie raganą, tai neklausinė- 
kite tų, pas kuriuos jus nuves Breseris, bet eikite pas 
Dervaltą ir jo brolį. 

Tada ji greitai žengė žingsnį atgal, atidarė duris ir pri- 
dūrė daug garsiau ir kitokiu balsu: 

—... kaip jūs pageidausite, tėve Tobijau. Dar galite pa- 
svarstyti. 

Breseris įėjo į kambarį ir piktokai pasižiūrėjo, kai pa- 
matė Tobiją ir Mariją drauge. 

— Aš tėvui Tobijui pasiūliau, kad galėtume jam šiai nak- 
čiai užleisti mūsų miegamąjį, - pasakė Marija. - Mudu 
abu pakaitomis galėtume budėti prie ligonės. Bet jis ne- 
norėjo. 

Tobijas sulaikė šypsnį. Marija buvo ne tiktai kur kas 
drąsesnė už savo vyrą, - ji buvo ir gerokai protingesnė. 

— Gerai... sumanyta, - atsakė Breseris mikčiodamas 
1r tokiu tonu, kad tikrai rodė priešingai. - Jūs tikriausiai 
mirtinai išvargęs. 

— Taip, - prisipažino Tobijas. — Bet aš privalau galų gale 
atlikti savo tarnybines pareigas. Pradėsime tyrimą. 

Jo žodžiai akivaizdžiai įstūmė Breserį į keblią padėtį. 

- Jau beveik tamsu, - tarė storulis. - Žmonės čia eina 
anksti miegoti. Būtų geriau, jeigu aš rytoj pavedžiočiau 
jus dienai brėkštant. 

— O, aš visiškai nenoriu būti vedžiojamas, - atsakė To- 
bijas. — Bus geriau, jei pats susidarysiu vaizdą. Leiskite 
man paprasčiausiai šiek tiek pasikalbėti su ŽMonėmis. 

— Kaip norite, - nusivylęs atsakė Breseris. - Bet rei- 
kės tam laiko. 

— Laiko aš turiu pakankamai. 

— Šiandien penktadienis, — tarė Breseris. - Grafas man 
pavedė teismo procesą sekmadienį at... 

— Kokį teismo procesą? — šaltai nutraukė jį Tobijas. 

— Procesą prieš raganą, - atvirai nustebęs atsakė Bre- 
seris. - Jūs gi pats esate sakęs, kad primygtinai reika- 
lausite deramo proceso. 

— Teisybė, - tarė Tobijas, - jeigu aš nutarsiu, kad tas 
procesas bus. - Jis nužvelgė Breserį niekinamu žvilgs- 
niu ir netgi pasistengė savo balsui suteikti tą išdidų to- 
ną, kurio šiaip jau labai nekentė. - Aš manau, kad atėjo 
metas viena ar kita išsiaiškinti, Breseri, — tarė jisai. - Ne- 
žinau, kokį vaidmenį jūs čia, mieste, vaidinate, bet man 
regis, jūsų pono ranka nebuvo labai laiminga, perduoda- 
ma jums savo valdžią. Yra tam tikri formalumai, kurių aš 
pats laikausi. Ir tai reiškia, kad pirmiausia turiu įsitikin- 
ti, ar šitie kaltinimai yra ne vien tik keista fantazija ar 
kerštas, ir tik tada nuspręsiu, ar procesas bus. Be to, jūs 
pats pasirūpinote, kad jūsų belaisvė dabar yra tokios būk- 
lės, jog visiškai negali duoti parodymų. 

— Čia jūs teisus. 

Nei Tobijas, nei Breseris nepastebėjo, kaip į kambarį 
16jo gydytojas. Jis atrodė nusikamavęs. Ant marškinių pui- 
kavosi kelios naujos dėmės, o jo akys žėrėjo neslepiamu 
pykčiu. 

— Panašu į stebuklą, kad jinai dar gyvena. Kas ja rūpi- 
nosi? Jūs, tėve? 

Tobijas linktelėjo. 

— Tikiuosi, kad nepakenkiau, - tarė jis. - Nesu labai 
prityręs slaugyti ligonius, bet... 

— Visai priešingai, — nutraukė jį gydytojas. Jis priėjo 
prie stalo, atsisėdo ir sunkiai atsirėmė plaštakomis į sta- 

lo lentą. — Sakyčiau, kad jūs išgelbėjote jai gyvybę. Būki- 
te maloni, atneškite man ko atsigerti. Gal stiklą vandens. 

Paskutiniai sakiniai buvo skirti Marijai; ši skubiai ap- 
sisuko ir išėjo, tuo tarpu jos vyras sustojo tarp durų ir 
išpūtęs akis priešiškai, drauge su neramia sąžine spok- 
sojo čia į Tobiją, čia į gydytoją. 

— Ar ji išgyvens? — paklausė Tobijas. 

Gydytojas valandėlę patylėjo. Tada linktelėjo. 

— Taip. Šita moteris turi savyje neįtikėtinų jėgų. Kas 
atsakingas už tai, kad ji buvo taip smarkiai sumušta? 

— Nepalankus aplinkybių susiklostymas, - atsakė To- 
bijas. 

Gydytojas abejodamas suraukė kaktą, storasis Brese- 
ris taip pat atrodė nustebęs. Tačiau Tobijas buvo nuspren- 
dęs, kad tikriausiai nebūsią labai protinga išduoti tai, ką 
jisai žinąs. 

— Nepalankios aplinkybės, šit kaip, - tarė gydytojas. 
Jis nesmagiai nusijuokė. - Na gerai, galima ir taip pava- 
dinti. Bet man tai nerūpi. 

Jis atidarė savo krepšį, pasirausė ir galop nusivyles 
truktelėjo pečiais. Tada pažvelgė į Breserį. 

— Ar jūs visą Ferkolto turtą nugabenote į pilį, ar gra- 
fas pasitenkino tik jo auksą padėjęs į saugią vietą? — pa- 
šaipiai paklausė. 

— Aš nesuprantu. 

— Jai reikia tam tikrų vaistų, - paaiškino gydytojas, — 
deja, tokių aš čia neturiu. Galėčiau pasiųsti jų parneš- 
ti, bet Ferkolto vaistų spintoje turėtų būti visko, ko jai 
reikia. 

Breseris pradėjo nevykusiai trepučiuoti nuo vienos ko- 
jos ant kitos. 

— Aš... aš nežinau, —- pagaliau prisipažino jis. - Grafo 


Inkvizitorsius 127 


vyrai viską sukrovė į dvi dėžes, dabar jos rūsyje. Galiu 
pasižiūrėti, ar... 

— Tiesiog parašykite, ko jai reikia, - įsiterpė Tobijas. — 
Paskui aš pats pažiūrėsiu. 

— Aš moku skaityti! — išpoškino Breseris. - Aš tuojau 
sutvarkysiu. Duokite man... lapą, nueisiu žemyn ir pasi- 
žiūrėsiu, kol jūs valgysite. Rūsio laiptai pavojingi, — pri- 
dėjo nervingai šypsodamasis. - Dvi pakopos kiauros. Jei- 
gu tenai, apačioje, nesigaudai, tai nesi tikras dėl savo gy- 
vybės. 

Gydytojas abejodamas pažiūrėjo į jį, tačiau išsitraukė 
pergamento lapą iš krepšio ir pakraigHojo ten keletą žo- 
džių; Breseris tyliai sau persiskaitė, skaitant lūpos judė- 
jo tarytum sausumoje spurdančios žuvies žiaunos. 

— Jeigu jums sunkoka mano rašysena, - tarė gydyto- 
jas, - aš mielai eisiu kartu ir pats pasižiūrėsiu. 

— Jau viskas gerai, - skubiai atsakė Breseris. - Galiu 
perskaityti. Čia tik dėl šviesos, mano akys jau nebe pa- 
čios gerosios. 

Kai jis išėjo, Tobijas sutrikęs pažiūrėjo jam įkandin. 
Jeigu būtų tam buvęs koks nors pagrindas, tai jis tikrai 
būtų ėmęs manyti, kad Breseris trūks plyš bandė sutruk- 
dyti, kad jis arba gydytojas neliptų žemyn. Vienuolis už- 
darė paskui Breserį duris, nuėjo prie stalo ir eidamas me- 
tė žvilgsnį pro langą. Lauke buvo tamsu, nors pirštu į akį 
durk. Nė vienuose namuose nedegė žiburys. Tačiau vie- 
nu tarpu jam pasirodė, kad kaži kokia žmogysta šmėst- 
elėjo palei langą. 

— Ar tai jis kaltas? 

Tobijas ne iš karto suprato gydytojo klausimą. 

— Kas? 

— Aš klausiu, ar jis taip sumušė šitą vargšę moterį? — 
pakartojo gydytojas. 

— Kaip jūs tai sužinojote? — Tobijas metė paskutinį ir- 
zlų žvilgsnį į langą ir atsisėdo. 

— Aš gi turiu kaktoje akis ir matau, — atsakė gydyto- 
jas. - Be to, Breserį aš pažįstu. Jis yra idiotas, bet kartu 
ir pavojingas. Kankinti jam tiesiog malonu. Tai irgi prie- 
žastis, dėl kurios Teovulfas paskyrė jį seniūnu. Ar tai jo 
kaltė? 

— Nežinau, - prisipažino Tobijas. — Neva tai buvusi klai- 
da. Grafas tvirtina, kad Breserio žmona esanti kalta, nes 
ji blogai supratusi jo paliepimą. Bet tai yra melas. 

— Jie norėjo ją numarinti, - tūžmingai tarė gydytojas. — 
Žinoma, tai būtų buvęs paprasčiausias kelias. 

— Kuriam galui? 

— Ja atsikratyti, - atsakė gydytojas. - Antroji galimy- 
bė esate jūs, tėve. Bet aš nemanau, kad Teovulfas yra 
labai jau sužavėtas jūsų pasirodymo. 

— Nevisiškai, - pripažino Tobijas. - Jūs išties gerai čia, 
toje realybėje, gaudotės. 

— Aš esu vienintelis gydytojas, kurs retkarčiais pasi- 
rodo šioje nykioje vietovėje. Kas gi man daugiau belieka, 
jei ne šičia gaudytis? — pašaipiai atsakė gydytojas. 

Tik po kiek laiko Tobijas apskritai suvokė tai, ką da- 
bar išgirdo. 

— Jūs dažnai apsilankote? — paklausė jisai susijaudinęs. 

— Kartkartėmis. Žmonės čia atsparūs. Retai serga, o 
jeigu ir suserga, tai mane kviečiasi dar rečiau. Jie neturi 
pinigų užsimokėti. 

— Tai gal pagaliau jūs esate tas, kuris gydė Ferkoltą? 

— Ne, - atsakė gydytojas. - Aš esu tasai, kurs jo negy- 
dė. Norėjau, bet jinai mane nuo jo pavarė. 

— Bet jūs jį matėte? 

— Žinoma. 

— Ar jis buvo nuodijamas? — tiesiai paklausė Tobijas. 

Gydytojas patylėjo trumpą valandėlę. 

— Kiek galiu spręsti, - taip, — atsakė jisai. 

— Ką tai turėtų reikšti — kiek jūs apie tai galite spręsti? 

— Aš jo kaip reikia neapžiūrėjau. Katrina neleido. Ji 
puolė kaip furija, kai norėjau jį tiktai paliesti. Bet aš ma- 
nau, tai buvo nuodai. Nuodai, kurie veikia labai lėtai, bet 
negailestingai. 

— Jūs žinote kokie? 

Priešais sėdintysis nusijuokė. 

— Ne, tėve. Jeigu ši moteris iš tikrųjų yra apsėsta vel- 
nio, kaip šitie kvailiai tvirtina, tai ar jūs galite pasakyti, 
apie kokį čia demoną eina kalba? 

Tobijas sumišęs pažvelgė į jį, ir gydytojas, mostelėjęs 
ranka, paaiškino: 

- Žiūrėkite, až žinau sudėtį ir veikimo būdą keleto šim- 
tų nuodų, ir dar yra keletas šimtų, kurių veikimo aš ge- 
rai nežinau, ir tikriausiai tūkstančiai, apie kuriuos iki šiol 
dar nieko nebuvau girdėjęs. Jeigu būčiau galėjęs apžiū- 
rėti Ferkoltą tuoj po to, kai jisai mirė, tai gal galėčiau 
jums pasakyti ką nors tiksliau. Bet dabar... 

Jis apgailestaudamas gūžtelėjo pečiais. 

Tobijas buvo nusivylęs, nors ne taip jau labai. Būtų 
įžūlu reikalauti iš likimo, kad jam taip lengvai sektųsi. 
Kiek patylėjęs jisai tarė: 

— Aš manau, jūs žinote, kokiu reikalu čia esu? 

— Žinoma. 

— Tai gal nepalaikysite už bloga, jeigu jus pakviesiu 
liudininku. 

— Kaip tik palaikysiu. Bet aš manau, dėl to jums nepa- 
kenksiu. 

— Vargu, - atsakė Tobijas šypsodamasis, bet vėl tuo- 
jau pat surimtėjo. - Ar jums nesvarbu galbūt nekaltam 
padėti - arba įrodyti kaltojo kaltumą? 

— Aš neteikiu reikšmės ginčui su šituo grafu, - atsakė 
gydytojas. - Teovulfas yra pakvaišęs. Dar ir pavojingas. 
Žmonės jo čia bijo kaip maro. Ir turi tam pagrindo. 

— Kodėl gi? 

Grįžo Breseris ir gydytojas negalėjo atsakyti, jis tik- 
tai giliai atsiduso. Ši tema jo nedžiugino. 

Breseris atnešė pilną saują mažų, dulkinų buteliukų 
ir puodelių; jie buvo apklijuoti siaurais, neišskaitomai pri- 
keverzotais lapeliais. Gydytojas išrinko vieną iš mažiau- 
sių buteliukų, jau buvo betiesiąs jį Breseriui, bet paskui 
padavė Tobijui. 

— Iš šito paimti ant peilio galo ir ištirpdyti vandenyje, — 
pasakė jisai. - Kas dvi valandas. 

— Ir viskas? 

— Ir viskas, - patvirtino gydytojas. — Vien tik šalti kom- 
presai ant blauzdų; jūs jau juos dedate. Visa kita paliki- 
me Dievo valiai. 

Tobijas atsargiai įsikišo buteliuką į abito kišenę ir pa- 
mate, kaip Breseris vėl išnešė kas liko — veikiausiai ne 
atgal į rūsį, nes greitai sugrįžo ir nepasiklausęs prisėdo 
prie jų, taigi jie negalėjo toliau kalbėti, ką buvo pradėję. 
Tobijas niršo dėl to. Bet, šiaip ar taip, jisai buvo Breserio 
namuose. Šis galėjo jį be niekur nieko išginti iš kambario. 
Gydytojas jau buvo benorįs atsisveikinti, bet mielai nu- 
sileido Marijos spiriamas pasilikti ir su jais drauge pava- 
karieniauti. Marija mokėjo pavaišinti svečią: buvo sorų ir 
net geras gabalas mėsos; gydytojui jis gan patiko. 

Kai jie pavalgė, Tobijas sukalbėjo trumpą padėkos mal- 
delę, ir gydytojas atsikėlė eiti. 

— Aš jus dar kiek palydėsiu, - tarė Tobijas ir jau ren- 
gėsi atsistoti. Greitai pašnairavęs į Breserio pusę pri- 
dūrė: - Pavalgęs aš visada pasivaikštau. Senas įprati- 
mas. 

Breseris nutylėjo, bet taip, kad Tobijui buvo aišku, 
kokios jis yra nuomonės apie tą įpratimą. Storulis bent 
jau daugiau nebandė dėl kokios kvailos dingsties Tobijo 
sulaikyti ir palydėjo jį ir gydytoją tik iki savo namų du- 
rų. Bet šičia jis sustojo, kresnas šešėlis geltonoje švie- 
soje, kuri sklido iš namo, kai jie nuėjo žemyn gatve. 

Tobijas nejaukiai apsidairė. Naktis buvo labai šviesi 
ir Žvaigždėta; dar diena kita ir bus pilnatis. Ir pelkės 
dvokas čia jau sumažėjęs. Iš tikrųjų toks vakaras, svarstė 
jisai, kai galėjai pamatyti, kaip Žmonės sėdi prie savo 
namų, plepa ar paprasčiausiai gėrisi tos valandėlės gra- 
žumu. Bet miestas atrodė tarsi išmiręs. Nė vienuose 
namuose nežibėjo žiburys. Nebuvo girdėti.nė garso, vien 
tiktai Tobijo ir jo palydovo žingsniai. Buvo nejauku. 

Kai jie tiek jau nutolo nuo Breserio namų, kad Tobi- 
jas buvo tikras, jog jų nebeišgirs, tiktai tada jis nutrau- 
kė tylą. 

— Atleiskite, jeigu aš primygtinai reikalauju, - tarė ji- 
sai, — bet... jūs dar neatsakėte į mano klausimą. 

Gydytojas pasižiūrėjo į jį nelėtindamas žingsnio. Jis 
buvo atjojęs, bet arklį paliko miesto pakrašty, kur tas ga- 
lėjo paėsti ir sukaupti jėgų grįžti atgal. 

— Kokį klausimą? 

— Ar jūs tikite, kad Katrina ragana? 

Trumpas šypsnys šmėstelėjo gydytojo veide. 

— Atsiprašau, tėve, — atsakė jisai perdėtai mandagiai, — 
betgi jūs to net neklausėte, iki šiol. 

— Ar iš tiesų — ne? - dar perklausė Tobijas, puikiai dė- 
damasis nustebęs. 

— Ne. Bet aš vis tiek noriu į jį atsakyti: nežinau. Mano 
pareigos ne tokios, kad galėčiau sau leisti spręsti apie 
šiuos dalykus. 

— Žmonės čia... 

— Žmonės yra kvailiai, jie viską kartoja kaip papūgos, 
ką grafas ar Breseris jiems sako, - netikėtai šiurkščiai 
pertarė jį gydytojas. —- Kita vertus, juk vaikai ir kvailiai 
visuomet sako tiesą, argi ne taip? 

Tobijas buvo nusivylęs. Iš šito žmogaus jis tikėjosi dau- 
giau pagalbos. Bet galbūt kaip tik čia ir slypėjo jo klaida; 
jis turėjo liautis nuolatos laukęs kitų paramos, reikėjo 
pačiam pradėti kažką veikti. 

— Man labai gaila, jeigu negalėsiu jums daugiau kuo 
padėti, - tarė gydytojas, kai juodu pasiekė miesto pyli- 
mą ir kai jis atsisveikino su Tobiju paspausdamas ranką. 

— O, ką jūs. Padėjote man daugiau, negu aš tikėjausi. — 
Jis dėkingai nusišypsojo. — Gal dar kas nors yra... 

— O ką? 

— Jūs gi čia galite susigaudyti? Aš turiu galvoje, pažįs- 
tate čia žmones. 

— Daugumą - taip. 

— Gal žinote, kaip man surasti žmogų, vardu Derval- 
tas? Galėčiau paklausti Breserį, bet tada, ko gera, turė- 
čiau eiti du kartus... 

— Labai lengva, - atsakė gydytojas. - Ar matote antai 
tą namą? Nedidelį, su dviem kaminais? 

Tobijas akis įtempęs pažiūrėjo į tą pusę, kur rodė iš- 
tiesta gydytojo ranka. Jis matė tiktai šešėlius nakties dan- 
gaus fone, bet dviejų kaminų kontūrai buvo neaiškūs. Jis 
linktelėjo. 

— Namas dešinėje, - tarė gydytojas. 

Tobijas paleido jo ranką. 

— Ačiū jums. Gal dar pasimatysime. 

— Mielai. Aplankykite mane grįždamas atgal, kai atlik- 
site čia savo užduotį. 

Tobijas pažadėjo; palaukė, kol gydytojas atrišo savo ar- 
klį, įsėdo į balną ir išnyko tamsoje. Tada apsigręžė ir nu- 
ėjo link namo su dviem kaminais. Jo žvilgsnis neramiai 
klaidžiojo gatve. Buvo labai tamsu, labai tylu, ir jis vėl 
ėmė galvoti apie šešėlį, kurį tarėsi matęs. Pats negalėjo 
pasakyti, kas čia buvo taip nepaprasta — šešėlis jam pasi- 
rodė tarsi ne Žmogaus siluetas ir net Be gyvulio, bet mil- 
žiniška figūra didžiule žvėries kaukole. 

Tobijas nusišypsojo dėl šitos savo minties, kai pasidarė 
aišku, kad vaizduotė ir vėl jam iškrėtė piktą pokštą. Jis 
viso to tikrai nematė; apskritai jis ničnieko nematė, tiktai 
kaži kas šmėstelėjo, ir tam buvo šimtai paaiškinimų. 

Jis priėjo namą, sustojo priešais duris ir pabeldė. Nie- 
kas neatsiliepė. 

Tobijas laukė. Mintyse suskaičiavo iki penkių, pabel- 
dė dar kartą ir vėl laukė. Vėl nieko. Kai jis kėlė ranką 
trečią kartą, viduje pasigirdo brūžkavimas ir mieguistas 
balsas paklausė: 

— Kas čia? 

— Ar čia Dervaltas? — taip pat paklausė Tobijas. - Aš 
esu tėvas Tobijas. Dabar gyvenu Breserio namuose; gal- 
būt jūs mane jau esate matęs. Turiu su jumis pasišnekėti. 

Valandėlę viešpatavo tyla. Paskui: 

— Palaukite kiek. 

Viduje ėmė bildėti trinksėti 1r netrukus pro durų ply- 
šį prasiskverbė geltona žvakės šviesa. Skląstis buvo at- 
šautas. 

Dervaltas buvo žemo ūgio žmogus, Tobijui siekė tik 
iki peties. Plaukai reti ir jau pražilę, o po kairiąja akimi 
žėravo raudonas randas. Ir jo rankos buvo randuotos; trū- 
ko kairės rankos dviejų mažylio narelių. Jis laikė degan- 
čią žvakę rankoje; pridengė ją kita ranka, pasitraukė į 
šalį ir įleido Tobiją. 

Tobijas greitai ir su neslepiamu smalsumu apsidairė. 
Tai buvo begal erdvus pastatas, viduje — tik vienintelė 
patalpa, kaip kad įprasta paprastuose namuose. Didelis 
plytų ir molio židinys kambario gale buvo užėmęs treč- 
dalį; dar buvo dvi lovos su prikimštais šiaudų maišais ir 
šiurkščiomis antklodėmis. Prie pat durų stovėjo didžiu- 
lis stalas su keturiomis kėdėmis, keletas skrynių ir pa- 
prasta spinta. 

— Sėskitės, garbingasis pone. 

Dervaltas greitai uždarė duris (Tobijui krito į akį, kad 
šis metė vos ne išgąstingą žvilgsnį į gatvę, lyg būtų tu- 
rėjęs įsitikinti, ar niekas nepastebėjo naktinio svečio), 
pastatė žvakę ant stalo ir dar mostelėjo ranka, kai Tobi- 
jas ramiai sau stovėjo. Tiktai dabar vienuolis pastebėjo, 
kad Dervaltas gyvena ne vienas. Iš po antrosios lovos 
antklodės kyšojo plaukų kuodas; buvo matyti ir pora blau- 
sių, smalsiai jį tyrinėjančių akių. Tobijas apsimetė nema- 
tąs, atsisėdo ir laukė; Dervaltas taip pat atsisėdo ant ki- 
tos kėdės priešais jį. 

— Kuo galiu jums būti naudingas, pone? - paklausė 
Dervaltas. 

Taip, iš tikrųjų kuo? Tobijas prisipažino sau truputį nu- 
stebęs ir pyktelėjęs, kad jo apsilankymas sukėlė nuosta- 
bą ne tik Dervaltui. Jis ir pats visai nepagalvojo apie tai, 
ko nori jį paklausti. 

— Turiu atsiprašyti už vėlų sutrukdymą, - pradėjo ji- 
sai. - Bet kadangi aš jus jau vis tiek pažadinau, gal bū- 
tumėte toks malonus ir atsakytumėte man į keletą klau- 
simų? 

— Kalba apie raganą, - spėjo Dervaltas. Žmogysta po 
antklode staiga sujudėjo, ir pats Dervaltas atrodė išsi- 
gandęs. 

— Apie kaltinimus, kurie yra iškelti Ferkolto našlei, — 
atsakė Tobijas. 

— O kodėl jūs dėl to atėjote pas mane? - paklausė Der- 
valtas. . 

— Aš čia apklausiu kiekvieną, — tarė Tobijas. - Jūs pa- 
prasčiausiai esate pirmasis. Juk turiu nuo ko pradėti. 

— Taip, - atsiduso Dervaltas. - Bet nežinau, ar aš... 
galėsiu jums padėti. Aš ją nelabai pažinojau. 

Jis metė neramų žvilgsnį į antrąją lovą ir ėmė dirgliai 
kramtyti apatinę lūpą. 

— Jūsų žmona gali kuo ramiausiai keltis, - tarė Tobi- 
jas. - Tai, ką mes kalbėsime, nėra jokia paslaptis. Galbūt 
aš 1r jai turėsiu keletą klausimų. 

Dervaltas krūptelėjo, bet privertė save nusišypsoti. 

— Ji nėra... nėra mano Žmona, - prisipažino jisai. - Bet 
17 nėra taip, kaip jūs manote. Reikalas tas, kad... 

— Tas manęs dabar visiškai nedomina, - nutraukė jį 
Tobijas. - Ar jūs vedęs? 

Dervaltas papurtė galvą: 

— Ne. 

— O tu, moterie? — pakeltu balsu jis kreipėsi į žmogys- 
tą po antklode. 

Iš pradžių jis nesulaukė jokio atsakymo, paskui pilkai 
rudas ryšulys sujudėjo ir pasirodė smulkus, nepaprastai 

mielas moters veidas. Blausioje šviesoje buvo sunku nu- 
spėti jos amžių, bet, šiaip ar taip, matyti, kad ji tikrai 
Jaunesnė už Dervaltą. 

— Daugiau - ne, - atsakė ji užsikirsdama. - Mano vy- 
ras mirė prieš ketverius metus. 

— Taigi, o ko jūs bijote? - paklausė Tobijas sumišusį 
Dervaltą. - Aš esu čia, kad nuspręsčiau, ką daryti su ra- 
gana, ne dėl kokios kitos priežasties... Ką jūs galėtumė- 
te papasakoti apie Ferkolto žmoną? 

Dervaltas vis dar buvo sutrikęs. Jau ko ko, bet šito tai 
nelaukė. Paprastai Tobijas būtų kitaip reagavęs, bent jau 
švelniai būtų pabaręs ir davęs jiems suprasti, kad neva- 
lia negerbti santuokos ir leistis į nuodėmę, bet gal atsiti- 
kimas su Katrina jį taip supainiojo, kad jis nutarė geriau 
nutylėti. 

Dervaltas dar kiek padelsė, bet kai prabilo, balse jau 
nebuvo girdėti nenoro, kaip iki tol. 

— Nedaug ką, pone, - tarė jisai. - Jinai juk ragana, ar 
ne tiesa? Ką gi galima papasakoti apie raganą? 

— Ar jūs kada matėte ją kerėjimais užsiimant? — pa- 
klausė Tobijas. - Arba ką kita darant, kad jūs taip įsiti- 
kinęs? 

Dervaltas papurtė galvą. 

— Aš - ne, - atsakė. - Bet kiti. Ir nelaimė prasidėjo 
kaip tik tada, kai jinai atvyko į miestą. 

— Kokia nelaimė? - paklausė Tobijas. 

— Na... šiaip viskas, - sumišęs atsakė Dervaltas. Jo 
akys blykčiojo. - Derlius suprastėjo. Daug Žmonių mies- 
te mirė, daug susirgo. O tada ežeras miške. Jis... 

— Aš mačiau, kas jam nutikę, - pertraukė jį Tobijas ir 
atsiduso. 

Taip nieko nebus. Tai, ką dabar girdėjo iš Dervalto, 

tą patį daugybę kartų išgirstų ir kitomis dienomis. Jis 
žinojo: niekas pats nieko nebuvo matęs, tik iš kito gir- 
dėjęs, o tas kitas buvo kažką matęs ar patyręs. Ir visada 
pasitaikydavo nelaimė, kuri būdavo nusakoma kaip ra- 
ganavimas. 

— Nagi papasakokite man, kaip visa tai prasidėjo, — ta- 
rė Tobijas. - Ferkoltas vieną dieną ją parsigabeno iš ke- 
lionės? 

Dervaltas linktelėjo: 

— Taip. Jau ketveri ar penkeri metai. Tai buvo tuojau 
po Pargio mirties... 

— Pargio? - 

— Gydytojo, - tarė Dervaltas. - Mes čia turėjome gy- 
dytoją. Bet jis mirė ir kurį laiką buvo tiktai Ferkoltas. Jis 
čia buvo vaistininkas, bet šitai jūs, be abejo, jau žinote. 
Buvo senas, sako, esą išvykęs į miestą ieškoti sau įpėdi- 
nio — arba pagalbininko. 

— Ir vietoj to grįžo su moterimi. 

— Taip. - Dervalto pirštai pradėjo žaisti su žvake, net 
jam pačiam to nepastebint, ir liepsna ėmė pliūpčioti. - Ji 
buvo labai graži, - kalbėjo jis toliau. - Buvo gera žmona. 
Ferkoltas atsigavo su ja. Iš tikrųjų ji buvo jam pagalbi- 
ninkeė. Nusimanė apie jo vaistus lygiai taip pat, kaip ir 
jisai pats. Ir daug kam ji čia padėjo. 

— Tam galų gale ir yra vaistininkas, ar ne? 

— Bet ne dovanai, - tarė Dervaltas. - Sveikata - jau 
toks daiktas, tik turtingiesiems. Žmonės čia nėra pasitu- 
rintys, pone. Vos vienas kitas visados turi sočiai paval- 
gyti, iš kur jis gali ištraukti pinigų vaistams? Ferkoltas 
dažnai atsisakydavo pagelbėti, jeigu ligonio šeima nega- 
lėdavo surasti pinigų už jo vaistus. 

— O Katrina - ne? 

— Ne visada, - atsakė Dervaltas. - Tik kai Ferkoltas 
nematydavo, ir tai ne kiekvieną kartą. Jie dažnai tarpu- 
savyje ginčydavosi, nes ji vaikams ir vargšams dažnai duo- 
davo vaistų veltui. Ir gana dažnai slapta juos gydydavo, 
jis to net nepastebėdavo. Ji iš tikrųjų buvo geros širdies. 
Kažin ar yra Buchenfelde, kas jos nemylėjo ir kam jinai 
dar nebūtų padėjusi. 

— Tai visai nepanašu į raganą, - tarė Tobijas. 

Dervaltas pasižiūrėjo į jį ir nutilo. Žvilgsnis vengė 
Tobijo. 

— Kodėl tu jam nepapasakoji visko? — paklausė jaunoji 
moteris iš lovos. - Papasakok ir istorijos pabaigą. 

— Kokią pabaigą? 

Dervaltas prikando lūpą ir tylėjo, o moteris pasakė: 
pati savąja rizikavo. 

— Ar tiesa? — paklausė Tobuas. 

Dervaltas nenoromis linktelėjo. 

— Tai buvo nelaimingas atsitikimas, - tarė jisai. —- Aš 
buvau... miške. Prie ežero, pelke jį vadina. Tada buvo dar 
ne taip blogai kaip dabar, bet jau tikrai negerai. Aš... esu 
dailidė, kad žinotumėt. Bet žiemą ne visada turiu darbo. 
Tada skaptuoju puodelius ir medinius šaukštus. Aš... ieš- 
kojau medžio. Tenai yra puikių šaknų, apačioje prie eže- 
ro. Bet buvau neatsargus. Paslydau ant akmens ir įpuo- 
liau į vandenį. 

— Ir ką? - paklausė Tobijas, kai Dervaltas nesirengė 
pats toliau pasakoti. 

— Aš nemoku plaukti, - prisipažino Dervaltas. - Ir jei- 
gu jūs buvote prie ežero, tai žinote, kokie statūs jo kran- 
tai. Niekur neradau atramos ir būčiau tikrai priburbulia- 

vęs, jeigu nebūtų atėjusi Katrina. Ji šoko į vandenį ir iš- 
traukė mane. 

— Ir paskui vos nemirė, - pridėjo moteris iš lovos. 

Tobijas nustebęs pasižiūrėjo į Dervaltą. Tas linktelėjo. 

— Po to mes abu susirgome, — tarė jis. - Vanduo jau 
tada veikiausiai buvo užnuodytas. Aš savaites gulėjau 
karščiuodamas. Ji mane slaugė ir vaistų įlašindavo, visą 
tą laiką. Tik daug vėliau sužinojau, kad jinai taip pat sirgo 
kaip 1r aš. Bet nepaisydama rūpinosi manimi, nors pati 
dvi dienas gulėjo kovodama su mirtimi. Buvo gera mote- 
riškė. . 

— Kodėl jūs kalbate būtuoju laiku? - paklausė Tobijas. 

— Na, kad... kadgi viskas kitaip apsivertė, —- tarė Der- 
valtas. 

— Kas kitaip apsivertė? 

— Būtent viskas, — atsakė Dervaltas. - Prašau, tėve, 
aš... apie tai nenorėčiau daugiau kalbėti. Jie sako, kad ji 
ragana. O jeigu visi taip sako, tai taip ir bus. 

— Aš jau keletą kartų esu apie tai girdėjęs, kai čia at- 
ėjau, — piktai tarė Tobijas. - Bet man niekas iki šiol nėra 
pasakęs, ką ji iš tikrųjų yra padariusi. 

— Jūs matėte ežerą, ar ne? Jinai jį užkerėjo. Ir Kleve- 
rio vaiką. 

— Kokį vaiką? 

— Ji kivirčijosi su jo moterimi, - atsakė Dervaltas. Jo 
balsas dabar skambėjo kone griežtai. - Abi pradėjo rėkti 
viena ant kitos tiesiog gatvėje, ir jinai ją prakeikė. O kai 
po penkių savaičių į pasaulį atėjo anos vaikas, tai buvo 
be rankų, o plaštakos augo jam tiesiai iš pečių. 

Tobiją nukrėtė šiurpas. 

— Jūs tai... matėte? — paklausė jisai. 

— Visi matė, - tarė Dervaltas. - Visas miestas. Buvo 
patikrinimas. Pats grafas atvyko pasižiūrėti vaiko ir... 

Kaži kas subildėjo prie durų. Dervaltas taip išgąstin- 
gai krūptelėjo, kad tik per plauką neapvertė žvakės. Aki- 
mirką jo veidas persikreipė iš baimės. 

— Kas čia buvo? - paklausė Tobijas. 

— Nieko, - atsakė Dervaltas. - Tikriausiai koks bastū- 
nas šuva. 

Bet balsas ir baimė akyse jį išdavė. Jam kainavo ne- 
mažai pastangų dar išvis kalbėti. 

— Prašau... dabar eikite, pone, - suirzęs tarė jisai. — 
Jau vėlu... ir aš viską jums pasakiau, ką žinau. 

Ne viską. Bet Tobijas suprato, kad dabar iš dailidės 
daugiau nieko nebesužinos. Jis pakilo, pasisuko į duris ir 
dar kiek pastovėjo. 

— Aš tikrai su jumis dar kartą pasikalbėsiu, — tarė ji- 
sai. - Liepsiu pakviesti, kai tik pradėsiu oficialiai klausi- 
nėti liudytojus. 

— Galite, - atsakė Dervaltas. - Bet aš jums nieko dau- 
giau negalėsiu pasakyti be šito, ką dabar pasakiau, girdi- 
te? Nieko! 

Tobijas suglumęs pasižiūrėjo į jį. Dervaltas kone rė- 
kė, balsas buvo šaižus. Jis drebėjo. 

Bet kai vienuolis jau norėjo pasukti link durų, Derval- 
tas dar kartą jį sulaikė. 

— Ar norite gauti iš manęs vieną gerą patarimą, tė- 
ve? — paklausė jisai. 

Tobijas dar kartą stabtelėjo: 

— Mielai. 

— Neikite... sutemus į gatve. Pavojinga. Miškas neto- 
li, 1r kartais čia užklysta vilkų. Pernai netgi lokys buvo 
mieste. Sužeidė du vyrus ir arklį sudraskė, kol mums 

pavyko jį nugalabyti. Neikite iš namų, kai saulė jau nusi- 
leidusi. 

Tobijas įsmeigė į jį akis. Bet šis tik linktelėjo. 

— Paklausysiu jūsų patarimo, —- pažadėjo jisai ir ištiesė 
ranką durų link. 

Tobijui žengiant pro duris, Dervaltas užgesino žvakę, 
kad šviesa nepatektų į gatvę, ir vienuolis išėjo. 

Buvo jau pasidarę vėsu. Vėjas sustiprėjo, o beveik pra- 
sidėjusios pilnaties šviesa išdildė visas spalvas. 

Tylus šiugždesys pasiekė Tobijo ausį, jis net negalėjo 
pasakyti, iš kur ir kas, o Dervalto žodžiai vis dar sukosi 
jam galvoje: neikite iš namų, kai saulė jau nusileidusi... 

Tobijas nusišypsojo, — tik dėl to, kad norėjo save pa- 
drąsinti, — pastatė nuo žvarbos pečius ir pasuko atgal ta 
kryptimi, kur buvo Breserio namai. Jo žingsniai, kad ir 
kokie tylūs buvo, kraupiai aidėjo grįstoje gatvės atkar- 
poje. Vėjas plaikstė abitą, o šešėliai, rodos, tankiau susi- 
spietė, lyg norėdami padaryti sieną, juodą sieną tunelio, 
kuriuo jisai žengė ir kuris neturėjo nei pradžios, nei pa- 
baigos. 

Jis buvo ne vienas. 

Nuojauta taip staiga ir taip tvirtai įsiskverbė jam į są- 
monę, kad nereikėjo jokių įrodymų. Kaži kas čia buvo. 
Visai netoli jo. Tobijas jautė, kad jį kaži kas stebi. 

Jisai sustojo, persižegnojo kaire ranka, o kitą pridėjo 
prie nedidelio kryželio su Nukryžiuotuoju, kabančiu ant 
kaklo. Bet medis buvo šaltas. Prisilietimas nesuteikė, 
kaip įprasta, paguodos, tik vėl jis pajuto žvarbą. 

Plakančia širdimi Tobijas apsidairė aplinkui. Iš pradžių 
nieko nematė, tik tą tamsą, kuri stebuklingu būdu atrodė 
viešpataujanti tik čia, mieste, — iš čia jis galėjo įžiūrėti 
mišką ir laukus su visomis smulkmenomis, nes dangus 

buvo žvaigždėtas, o mėnulis švietė kaip didelis, balzga- 
nas žibintas. Bet dėl nežinia kokios kraupios priežasties 
jo šviesa nekrito čia, tarpu namų. Buchenfeldas skendė- 
jo visiškame juodume. Jeigu nebūtų buvę bokšto šešėlio, 
kurs išsišovė virš kitų pastatų lyg milžinas iš suakmenė- 
jusios tamsumos, jis, ko gera, dar ne iš karto būtų sura- 
dęs Breserio namą. Buchenfeldas atrodė susilydęs į vien- 
tisą tamsią masę. 

Ir šitoje masėje kaži kas judėjo. 

Tobijo širdis išgąstingai šoktelėjo, kai už kelių metrų 
pamatė šešėlį, miglotą ir pusiau paskendusį tamsoje, bet 
vis tiek aiškiai matomą; tai buvo Žmogaus siluetas - sto- 
vėjo ten ir žiūrėjo į jį. 

Jis nervingai nurijo seiles, liežuvio galiuku aplaižė lū- 
pas, kad sudrėkintų, ir atstatė pečius. 

— Kas tu esi? - paklausė. - Ko iš manęs nori? 

Jo balsas drebėjo ir išdavė didesnę baimę, nei jos iš 
tikrųjų buvo. Šešėlis nesijudino. Ir tuojau už jo išniro 
antras. 

— Kas jūs esate? — dar kartą paklausė Tobijas. - Kal- 
bėkite! 

Jis ryžtingai žengė žingsnį link abiejų nebylių žmogė- 
nų — Ir staiga vėl sustojo. 

Dabar jis judesius labiau jautė, negu juos matė: kairė- 
je ir dešinėje gatvės pusėje išdygo dar dvi figūros, dide- 
lės 1r tamsios kaip ir pirmosios. Jos nieko nesakė. Nė 
karto grasinamai nesujudėjo, tiktai paprasčiausiai stovė- 
jo ten ir žvelgė į Tobiją. 

Vis dėlto viena figūra pajudėjo ir akimirką pečiai ir 
galva išlindo iš už namo šešėlio, kur jinai stovėjo. 

Tobijas nesuriko tik todėl, kad jo gerklė buvo tarytum 
užrišta. 

Žmogysta vilkėjo juodą apsiaustą; tas apsiaustas jį Vi- 
są slėpė ir baigėsi didžiuliu smailiu gobtuvu. O po juo 
nebuvo veido, tiktai išbalę, blyksintys kaulai. Ir būtų pa- 
kakę pažvelgti tik į šitą veidą, kad atpažintum ir visus 
kitus, — Tobijas staiga suprato, kad toks pat šiurpus vaiz- 
das yra ir po kitais gobtuvais — jokių veidų, tiktai kaulų 
vaipuliai. Probėkšmiais blyksteldavo metalas: dalgio aš- 
menys; ant jo koto rėmėsi viena žmogysta. 

Tėvą Tobiją sukaustęs paralyžius truko trumpą, bai- 
sią akimirką. Tada jisai suriko ausį veriančiu balsu, švys- 
telėjo į orą rankas ir kiek tik kojos neša pasileido gatve 
žemyn. . 

Beveik pakvaišęs iš baimės pasiekė Breserio namus, 
įpuolė vidun ir užlėkė laiptais į viršų. Bėgdamas dar spė- 
jo pamatyti pro duris lendančią Breserio galvą ir išgir- 
do, kaip šis jam kažką pavymui sušuko, bet jisai nė ne- 
stabtelėjo ir įpuolė į kambarėlį pastogėje. Kai uždarė 
paskui save duris, pašėlęs pulsas pamažu ėmė rimti. 

Bet ilgai, labai ilgai truko, kol Tobijas atgavo drąsą, 
pasėdėjęs prie durų pakilo ir atsisėdo ant nepatogios ta- 
buretės šalia Katrinos lovos. 

— Liuciferis, - sušnabždėjo jisai, - puolęs Viešpaties 
angelas ir jo pragaro jėgos žaidžia su manimi negailes- 
tingą žaidimą. 


6 


uv antra naktis, kai jis 


galėjo šiek tiek bluostą sudėti. Nors vis užsnūsdavo sė- 
dėdamas, bet ir vėl greitai pabusdavo smarkiai plakančia 
širdimi ir įsispoksodavo į duris, o per daug sudirginti ner- 

vai kėlė vaizduotėje apgaulingus garsus ir visokį šmėkš- 
čiojimą: savo širdies dūžiuose jis girdėjo sunkius, ne 
žmogaus žingsnius, lėtai kylančius laiptais į viršų, ir šnio- 
kavimas sklido tik jau ne iš žmogaus burnos. Šešėliai, 
kurių kambarį pripildė mėnulio šviesa, jam rodėsi tary- 
tum šliaužiantys padarai, o lygus Katrinos kvėpavimas — 
tarsi kokie kraupūs šnabždesiai ir kuždesiai, lyg šėtono 
vaikų balsai, pasakojantys nelemtus nutikimus. Nežinia 
kuriuo metu, — turėjo būti jau vidurnaktis, bet nebuvo 
tikras, nes daugiau nebegalėjo pasitikėti savo laiko nuo- 
jauta, - jis pakilo, akį užmetęs įsitikino, kad Katrinai vis- 
kas gerai, ir priėjo prie lango. 

Miestas, ramus ir tamsus, plytėjo po juo, vienintelis 
ištisas šešėlis, kur namų kontūrus buvo galima tiktai nu- 
manyti, o ne iš tikrųjų matyti, netgi pačią pelkę, tamsią- 
sias pragaro žiotis, kur klajojo giltinės. Tobijas norėjo pri- 
siversti pasidairyti tamsiųjų padarų, kur jį buvo taip iš- 
gąsdinę, bet žvilgsnis išsigando miesto vaizdo ir savai- 
me, taip, kone prieš jo valią, nukrypo pro miesto pylimą 
į vakarus, per sudorotus laukus, tįsančius mėnulio švie- 
soje, ir link miškelio, kur buvo pelkė. 

Tarp medžių šokinėjo liepsna. 

Pirmas akimirkas Tobijui beveik atrodė, kad šičia tik 
naujas pokštas, kurį pakišo jam pernelyg iškamuoti ner- 
vai; jisai žinojo, kad nuo per didelio nuovargio galėjo ma- 
tyti daiktus, kurių iš tikrųjų nebuvo. Porą kartų sumirk- 
sėjo, perbraukė ranka sau per akis ir dar kartą pasižiūrė- 
jo tenai. | 

Vaizdas tas pat. Miškas nakčia buvo lyg tamsi masė, 
netaisyklingos formos šešėlis pasišiaušusiais kraštais, bet 
jo viduryje buvo aiškiai matyti blyškiai melsvas švytėji- 
mas. Ugnis? 

Kurį laiką nejudėdamas stovėjo ir žiūrėjo į miško pu- 
sę. Švytėjimas nesikeitė, buvo nei blankesnis, nei švie- 
sesnis; tai iš tiesų reiškė, kad ten, anoje pusėje, niekas 
nedegė. Ir kad kaži kas buvo nuėjęs į tą baisią vietą ir 
ten vidurnaktyje užkūręs ugnį... ne, šito tėvas Tobijas, 
kad ir kaip norėdamas, negalėjo įsivaizduoti. Be to, ir spal- 
va buvo ne tokia. Ji kaitaliojosi — čia mėlyna, čia žalia, 
šiurpi, smarkiai plieskianti - tokios Tobijas dar niekada 
iki šiol nebuvo matęs. Tai kas gi tada buvo tas nepapras- 
tas švytėjimas? 

Tobijas turėjo prisiminti Breserio žodžius. Jis jų labai 
nepaisė, tariamus garsus ir šviesas laikė gryna vaizduo- 
te —- betgi dabar pats juos matė. Kaži kas nutiko toje pra- 
gariškoje miško vietoje. Bet kas? Ir visų pirma - tai ne- 
turi nieko bendra su Katrina. Ragana, kuriai priskiriami 
šitie nepaprasti dalykai, gulėjo veikiau mirusi nei gyva 
jo kambarėlyje. 

Kurį laiką jis svarstė, ar nenulipus į apačią ir nenulė- 
kus į mišką kaip reikiant išsiaiškinti šito nepaprasto švy- 
tėjimo priežasčių. Bet iš tikrųjų tiktai kurį laiką. Jis vi- 
sai nebijojo miško ar to, ką ten galėjo rasti. Jis bijojo 
miesto. Negalėjo pasiekti miško, neperėjęs miesto, o 
Ne. Nieku gyvu. Jis buvo silpnas žmogus, ir paties Die- 
vo meilė neleido jam priešintis kraupioms piktųjų dva- 
sių išperoms. 

O gal reikėtų nulipti žemyn ir pažadinti Breserį, paro- 
dyti jam šviesas ir paklausti, ką jis dabar apie tai manąs, 
kai tariamoji ragana guli šalia jo. Bet iš to nebuvo jokios 
naudos. Tik ne Breserį. 

Šviesos buvo matyti gerą pusę valandos, o kai galų 
gale pradėjo blėsti ir jau visai užgeso, Tobijas dar ilgai 

stovėjo prie lango ir įsmeigęs akis žiūrėjo į lauką, tada 
apsigręžė ir vėl grįžo prie savo taburetės. Jis buvo su- 
glumęs. Daugiau nieko nebenorėjo matyti; taip, nieko apie 
tai girdėti. Nė sykio, nė vienoje iš savo knygų nebuvo 
skaitęs apie tokią šiurpulingą ugnį. 

Vis dėlto jis jau buvo atitolęs nuo to, kad tikėtų bur- 
tais. Visam tam turėjo būti logiškas paaiškinimas. Jau vien 
dėl Katrinos. 

Kaži kas visai tyliai pabeldė už durų. 

Tobijas išsigandęs pašoko, išpūtė akis ir palengvėjusia 
širdimi nusišypsojo pažinęs prislopintą Marijos balsą už 
durų. 

— Pone! Jūs dar nemiegate? 

— Ne. Įeik. 

Breserio žmona šmurkštelėjo vidun ir tuojau uždarė 
paskui save duris. Ji rankoje laikė žvakę, bet nebuvo už- 
degusi. Tobijas negalėjo tamsoje įžiūrėti jos veido, tačiau 
matė, kaip rimtai ji nužvelgė jį, tada Katriną, paskui vėl 
jį 1r galų gale papurtė galvą. 

— Ką jūs ketinate? —- paklausė jinai. - Nusižudyti? 

— Ką norite tuo pasakyti? 

— Aš noriu pasakyti, kad jūs jau vakar visą naktį ne- 
miegojote. Ir dabar nemiegate. 

— Kaip tik miegojau, —- paprieštaravo Tobijas, bet Ma- 
rija neleido jam baigti ir piktai krestelėjo galvą. 

— Sėdėdamas, ir dar šitoje kančių kėdėje, ar ne? Koks 
gi čia miegas! Galjūs ir esate šventasis, bet taip pat esa- 
te ir žmogus. Dabar kas liko nakties — aš pabudėsiu prie 
jos lovos. Lipkite žemyn ir gulkite į mano lovą. Gerai 
išsimiegosite. 

— O jūsų vyras? — Tobijas mėgino pajuokauti, nors iš 

tikrųjų juokams buvo per daug išvargęs. - Jis tikrai ne- 
patirs malonumo, kai pasilenks prie savo Žmonos pabu- 
čiuoti su labu rytu ir ras mane. 

— Breseris jau daug metų manęs nebučiuoja, ačiū už 
tai, Viešpatie, - atsakė Marija. — Be to, čia jo nėra. Nesi- 
rūpinkite. 

— Nėra? 

— Išėjo į pilį, kai tik jūs grįžote. Taigi galite nesirūpin- 
ti. Mes visiškai vieni namuose. Aš galiu ją taip pat gerai 
prižiūrėti kaip ir jūs, — o šiuo metu gal net geriau. Iš nuo- 
vargio aš ne taip greit puolu nuo kėdės. 

Tobijas daugiau neprieštaravo. Juk Marija buvo teisi. 
Dabar jam ir pačiam buvo sunku tiesiai nusėdėti. O Kat- 
rina miegojo labai ramiai. Jos kvėpavimas buvo lygus ir 
karštis labiau nukritęs. Jis linktelėjo, netvirtai atsistojo 
1r nuleidęs pečius nušliūžavo pro Mariją. 

— Durys apačioje, tuoj šalia laiptų, - tarė jinai. - Lovą 
užtiesiau nauja paklode. Bus patogu. 

— Ačiū jums, — išvargusiu balsu atsakė Tobijas. - Ar 
pažadinsite mane, kai tik patekės saulė? 

— Žinoma. Pašauksiu ir tada, jeigu jinai atsibus. Bet 
šitaip neatsitiks. 

Tobijas metė paskutinį rūpestingą žvilgsnį į miegan- 
čią Katriną, tada išėjo iš kambario ir nušlepsėjo laiptais 
žemyn. Kai jau buvo nulipęs, toptelėjo į galvą, kad galė- 
jo Mariją paklausti apie tas šviesas. Bet dabar kopti dar 
kartą atgal jam pasirodė per daug varginga. Tą klausi- 
mą taip pat galėjo užduoti ir rytą. Jisai susirado miega- 
mąjį, atsigulė į lovą ir užmigo nė nespėjęs užsitraukti 
antklodės. 

Kitą rytą Tobijas pabudo ne su pirmaisiais gaidžiais, 
kaip buvo įpratęs, bet dėl troškios šilumos, tvyrančios 

kambaryje. Jautėsi toks pailsėjęs ir žvalus, kad tuojau su- 
prato esant jau gerokai po saulėtekio. Marija, nepaisyda- 
ma savo pažado, leido jam pamiegoti, bet jis nepyko ant 
jos dėl šitos mažos apgavystės. Apskritai ji buvo išmin- 
tingesnė už jį. Jis niekam nepadės, - o Katrinai mažiau- 
siai, — jeigu pats save pražudys. 

Be didelės skubos Tobijas iškėlė kojas iš lovos, atsi- 
tiesė ir dar valandėlę pasėdėjo ant lovos krašto. Žvilgs- 
nis klaidžiojo po kambarį. Jis buvo tikrai skurdžiai apsta- 
tytas: lova, skrynia, kur galėjo būti sudėti Breserio ir Ma- 
rijos drabužiai, ir mažas staliukas, čia stovėjo ąsotis su 
vandeniu ir molinis dubuo. Tobijas nusišypsojo pamatęs, 
kad vanduo šviežias. Marija rūpestingai visa paruošė net 
jo nežadindama. Sienos plikos, bet buvo keletas švieses- 
nių plotelių, kur neseniai turėjo kaboti paveikslai, ir pa- 
prastas kryžius su Nukryžiuotuoju, kabantis ant vinies 
galvūgalyje. Tik su tuo kryžium buvo kaži kas ne taip. 

Praėjo kiek laiko, kol supratimas pasiekė Tobijo są- 
monę. Kai jau buvo pasilenkęs prie dubens ir pradėjo 
praustis, jam tatai ir atėjo į galvą. Sumišęs pakėlė akis, 
išmirkčiojo iš akių vandenį ir dar kartą nužvelgė kryžių. 

Tai buvo visai paprastas kryžius. Nieko ypatinga. 

Ne jis. Veikiau jo kontūrai. Kryžius buvo palikęs sie- 
noje šviesią žymę, kaip ir nukabintieji paveikslai. Bet kon- 
tūrai neatitiko. Jie buvo tokio pat dydžio ir tokios pat for- 
mos —- tai buvo visiškai tas pats kryžius, kabantis čia jau 
ilgus metus, bet šviesioji žymė buvo nuslinkusi žemyn. 

Tobijas smalsiai priėjo arčiau ir pamatė, kad kryžiaus 
būta nuimto. Kaži kas buvo bandęs vėl įkišti vinį į tą pa- 
čią skylę, bet padarė labai nevalyvai. Kam buvo nuimtas 
tasai kryžius? Ir kodėl buvo vėl pakabintas ir stengtasi 
sudaryti įspūdį, lyg nieko prieš tai nebūtų buvę? 

Tobijas ir į tą klausimą turėjo lygiai taip pat mažai at- 
sakymų, kaip ir į visus kitus, kuriuos iškėlė sau atvykęs 
į Buchenfeldą, bet šį nusprendė trūks plyš išsiaiškinti. 
Atsakymas į šį klausimą buvo svarbus. 

Po trumpos maldelės išėjo iš kambario. Kai įėjo į prie- 
angį, namo durys buvo atviros, ir kurį laiką jis mirksėjo 
nuo neįprastos šviesos. Savaime norėjo pasukti prie laiptų 
17 lipti viršun pasižiūrėti Katrinos, bet tuo metu duryse 
išdygo Marija 1r tarė: 

— Ji dar miega. Aš ką tik buvau pas ją. Labas rytas, 
tėve Tobijau. 

— Labas rytas, - šypsodamasis atsakė Tobijas. - Arba 
geriau —- laba diena. Jūs esate bloga tarnaitė, Marija. Bu- 
vote pažadėjusi mane pažadinti, kai tik saulė patekės. 

— Argi tikrai? — apsimetusi paklausė Marija. - Tai jau 
būsiu pamiršusi. Ar galėtumėt man dar kartą atleisti? 

— Melsiuosi Dievui, kad Jis atleistų jums šitą baisią 
nuodėme, - atsakė Tobijas. - Nesirūpinkite. Jūs tikrai at- 
sipirksite šimtu metų skaistyklos. 

— Padarykite taip, Tobijau, — tarė Marija. - O kol tai 
darysite, eikite vidun. Paruošiau jums užvalgyti. 

Tobijas nusekė iš paskos ir nejučia stabtelėjo pama- 
tęs, kad kambarys netuščias. Breseris sėdėjo prie stalo 
1r kirto mėsos gabalą, net kepsnio sultys varvėjo jam per 
smakrą. Kaire ranka jis tas sultis vis braukė. Kita ranka, 
kur laikė kepsnį, linksmai pamojo Tobijui slinktis prie jo 
1r parodė į laisvą kėdę. 

— Seėskitės, pone, sėskitės, - tarė pilna burna. - Už- 
kąskite kiek drauge. Prieš mus dar sunki diena. 

Tobijas metė nustebusį žvilgsnį į langą, tada pažiūrėjo 
į Mariją. 

— Jau... 

— Dar ne pietūs, - įsiterpė Breseris. - Nesirūpinkite. 
Aš grįžau anksčiau. Bet nenorėjau trukdyti. Jūs iš tikrų- 
jų nusipelnėte pamiegoti. 

— Jūs buvote pilyje? — pradėjo Tobijas nurijęs kelis kąs- 
nelius; valgyti jam atnešė Marija. 

Breseris linktelėjo 1r ėmėsi dar vieno mėsos gabalo. 
Nors jis gyveno kaip skurdžius, bet kirto kaip turčius. 

— Kas gi taip svarbaus nutiko, kad jūs vidunaktį ten 
ėjote? — klausė Tobijas. 

— Grafas įsakė jam pranešti, ką pasakys gydytojas, — 
pilna burna atsakė Breseris. - Būčiau jums jau vakar va- 
kare pasakęs, bet jūs taip greitai pralėkėte pro mane, kad 
negalėjau to padaryti. Kas ten lauke nutiko? 

Tobijas padėjo duoną ir įsmeigė akis į Breserį. 

— Kaip jums šovė į galvą, kad ten kaži kas nutiko? — 
pasalūniškai paklausė jisai. 

Breseris išsišiepė. 

— Taigi matyt, pone, - atsakė jis. - Buvote išblyškęs, 
tarytum vaiduoklį būtumėt matęs. 

Taip 1š tikrųjų 17 buvo. Tiksliau pasakius — netgi ketu- 
vis vaiduoklius. Tobijas atsargiai tarė: 

— Aš... buvau kiek išsigandęs, tas tiesa. 

Jis laukė, kad Breseris paklaus to išgąsčio priežasties, 
bet šis nepaklausė. Tiktai kurį laiką žiūrėjo į jį ir tada 
giliai atsiduso. 

— Tai manęs nestebina. 

— Kodėl? 

Breseris truktelėjo pečiais ir nusišluostė riebaluotas 
rankas į liemenę. 

— Nenorėjau jums vakar sakyti, — tarė jisai. - Buvau 
tikras, kad jūs klaidingai suprasite. Bet... bet Buchenfel- 
de sutemus geriau visai neiti į gatvę. 


Inkvizitorius 151 


Tai buvo beveik tie patys žodžiai, kuriuos buvo sa- 
kęs Dervaltas. Tobijas nepatikliai pažiūrėjo į Breserį ir 
tylėjo. 

— Ar jums nekrito į akis, kaip tylu čia naktį? - paklau- 
se Breseris. 

— Žinoma. 

— Tam yra priežastis, —- toliau kalbėjo Breseris. - Ne 
visados taip buvo. Anksčiau buvo visiškai normalus mies- 
tas. Kol nebuvo pelkės ir tų kitų dalykų... 

— Kokia priežastis? — irzliai paklausė Tobijas. 

- Žmonės daugiau nebedrįsta išlįsti iš namų saulei nu- 
sileidus, — atsakė Breseris. - Jie netgi.nedrįsta įžiebti Ži- 
burio. Dedasi... keisti dalykai, kai tiktai sutemsta. 

— Ką jūs turite galvoje: keisti dalykai? 

Breseris gūžtelėjo pečiais. 

— Sunku ir pasakyti. Kai kas tvirtina matę dvasias. Kai 
kas sako, kad mirusieji klaidžioja gatvėmis. Kai kas girdi 
nepaprastus garsus. Jūs galite paklausti, ką tik norite, — 
kiekvienas papasakos vis kitokį atsitikimą. 

— Tai... gan painu, ar jums taip neatrodo? - paklausė 
Tobijas. Drauge jis iš visų Jėgų stengėsi nustumti vaiz- 
dus, kurie norėjo stotis jam prieš akis: vaizdus padarų 
kauliniais veidais. 

— Betgi tai tiesa, - ramiai atsakė Breseris. - O, ne 
kasnakt, žinoma. Bet gan dažnai. Aš visiškai nenoriu ži- 
noti, ką jūs vakar vakare matėte. Bet manau, buvo labai 
nekas. 

— Ar seniai taip yra? — paklausė Tobijas. 

— Jau visi metai, - atsakė Breseris. - Nuo tada, kai 
atsitiko su ežeru ir visa kita. 

— Ir niekas nebandė išsiaiškinti, ką ten šitie... įvykiai 
reiškia? — paklausė Tobijas. 

Breseris šyptelėjo, tarytum būtų pastebėjęs šiek tiek 
kliūvant Tobijo žodžius. 

- Jūs norėjote - vakar naktį? — paklausė jisai. - Aš nie- 
ku gyvu. Vienas toks vienąkart bandė. 

— Na ir? 

— Niekas apie jį daugiau nieko negirdėjo. 

Tobijas apstulbęs tylėjo. Tai, ką paskutinėmis minutė- 
mis sužinojo iš Breserio, jį iš tikrųjų labiau glumino nei 
gąsdino. Kak ir kokie blogi buvo jo žodžiai, bet buvo tik- 
tai žodžiai. 

Daugiau jis nekalbėjo. Tylėdami juodu pabaigė pusry- 
čiauti, paskui Tobijas sukalbėjo trumpą maldelę, Brese- 
ris neprisidėjo. Nors 1r susidėjo rankas ir užmerkė akis, 
o lūpos judėjo, lyg kartotų Tobijo tariamus žodžius, bet 
Tobijas gerai jautė, kad Breseris tiktai apsimeta. Tėvas 
Tobijas ėmė galvoti apie kryžių, kur buvo nukabintas ir 
vėl užkabintas. Staiga jisai suprato, kad vienintelė prie- 
žastis, dėl kurios Breseris tai padarė, buvo jo, Tobijo, bu- 
vimas šiuose namuose. 

Sukalbėjęs iki galo maldą, jis norėjo keltis ir išeiti iš 
namų, bet Breseris jį dar kartą sulaikė. 

— Dar šis tas. 

— O kas? 

— Kalba apie ra... apie Katriną, — pasitaisė jisai. 

— Kas yra? 

Breseris valandėlę delsė. 

— Ji negali... negali čia likti, - galų gale ištarė. - Jūs 
turite šitai suprasti. Žmonės jau pradeda šnekėti. Ji mie- 
ga jūsų lovoje... 

— Ir jūsų, Breseri, —- šaltai pertraukė jį Tobijas. 

— Aš nenoriu matyti jos po savo stogu, - atsakė Bre- 
seris nusukęs akis į šalį. 


Inkvizitorius 153 


Storulis atrodė nelabai patenkintas savimi. Tikriausiai 
būtų bet kurią valandą išmetęs Katriną į gatvę. Ir Tobijas 
jį netgi suprato. Breseris noromis ar nenoromis priminė 
jam jo tikrąją užduotį. Tokia daugybė visa ko apniko jį, 
kad pamažu pradėjo užmiršti, kodėl čia iš viso esąs. Var- 
gu arjis galėjo miegoti viename kambaryje su moterimi, 
kuriai turėjo surengti procesą dėl raganavimo. 

Apskritai Tobijas tai suprato, jo misija žlugo tada, kai 
jis įžengė į bokštą ir pamatė, kas yra toji ragana. Jis jau 
nebenorėjo, kad įvyktų šventoji inkvizicija, tik vis dar 
ieškojo Katrinos nekaltumo įrodymų. Proceso ) jis norėjo 
žūtbūt išvengti. 

— Aš pagalvosiu, - pažadėjo jis dar kartą. - Gal jūs 
tuo metu dar pasvarstysite, ar yra Buchentfelde vieta, 
kur galetume ją perkelti, - tik ne į tą baisųjį bokštą ten, 
priešais. 

— Jokios, - tarė Breseris. - Bet aš kalbėjausi su grafu. 
Jūs galite nugabenti ją į pilį. Ten vietos pakankamai. Ir 
jai būtų saugu. 

Tobijas nusprendė vėliau ramiai apgalvoti šitą pasiū- 
lymą, taigi tik gūžtelėjo pečiais 1r galų gale išėjo iš kam- 
bario. Breseris nusekė paskui, ir paskutinę akimirką To- 
bijas sulaikė norą jį dar kartą kur nors išsiųsti. Jis turė- 
jo būti atsargus. Breserio nepasitikėjimas, šiaip ar taip, 
buvo sukeltas. Žmogėnas gal ir buvo kvailas, bet ne ak- 
las. 

Tobijas, lydimas Breserio, - šis jį vedžiojo ir viską aiš- 
kino, ko tik tas klausė, — pradėjo pirmąjį pasivaikščiojimą 
po Buchenfeldą. Tai, ką matė, patvirtino įspūdį, kurį buvo 
iki tol susidaręs apie šį miestelį: Buchenfeldas buvo labai 
varganas. Maži nameliai, daugiausia mediniai, susikūpri- 
nę stovėjo eilėmis. Atliekos buvo metamos tiesiog į nute- 

kamąjį vamzdį, kur lesalo ieškojo pora apspurusių vištų. 
Ir vis dėlto gryname saulėtame ore miestas Tobijui pasi- 
rodė mielesnis negu praėjusį vakarą. Ten, kur šmėkščiojo 
nakties pamėklės, dabar buvo tiktai šešėliai, o kur vakar 
naktį tvyrojo baimės kupina tyla, dabar jis girdėjo darbš- 
čius nedidelio, bet labai gyvo miesto garsus. 

Vis dėlto šis pirmasis pasivaikščiojimas po miestą To- 
biją slėgė. Jis buvo lankęsis daugelyje paprastų namų, 
paprastų kaimų, kaimų, kur kartais žmonės ne visada pa- 
kankamai turedavo bent sorų maistui, bet Buchenfelde 
skurdas, rodos, gyveno po kiekvienu stogu. Nė vienas — 
nei valstietis, nei kirpėjas, nei barzdaskutys, nei kalvis 
neatrodė, kad būtų buvęs turtingesnis užu savo kaimy- 
ną. Išskyrus Breserį, šitame mieste visi buvo lygūs, to 
anksčiau jam nebuvo pasitaikę. Jis ir užklausė apie tai 
Breserį. 

— Tai tiesa, tėve, - atsakė storulis. - Už tai turime bū- 
ti dėkingi grafui. - Jis skubiai mostelėjo pamatęs, kad To- 
bijas visai ne taip suprato jo žodžius. — Ne tai, ką jūs gal- 
vojate, tėve Tobijau, - tarė. - Jis nieko iš kitų neatima — 
visiškai priešingai. Žmonės čia be jo būtų dar didesni 
vargšai. 

Breseris plačiai pervedė ranka per nuimtus laukus ir 
toliau kalbėjo skausmingu balsu: 

— Abu paskutiniai derliai buvo katastrofiški. Beveik 
viskas, ką buvo galima gauti, sunyko. Daugybė galvijų 
krito. Jeigu grafas nebūtų giliai įkišęs rankos į savo pri- 
vatų iždą, tai čia daugelis būtų badu mirę ar mirtų atei- 
nančią žiemą. 

Tobijo žvilgsnis taip pat klaidžiojo po tuščius laukus, 
1r jis prisiminė savo paties mintis, kai prieš dvi dienas 
išėjo iš miško ir pirmą kartą pamatė šiuos laukus. 

— Tai mane stebina, — tarė jisai. - Jūs gi naudojatės 
trilauke žemdirbystės sistema, ar ne? 

Breseris linktelėjo neslėpdamas išdidumo. 

— Grafo idėja. Iš pradžių mes buvome prieš, bet vėliau 
jis mus įtikino. 

— Jūsų derlius turėtų būti didesnis, - tarė Tobijas. 

Breseris dar kartą linktelėjo. 

— Tas tiesa. Bet abu paskutiniai derliai buvo kone vi- 
siškai sunaikinti. Ne kartą buvo mažai kas likę ir sėjai. 
Teovulfas turėjo pirkti sėklą. 

— Jis tikras šventasis, tas jūsų grafas, ar ne taip? - pa- 
sišaipė Tobijas. , 

— Ne, -atsakė Breseris. Jo balsas buvo piktokas. - Tik- 
tai žmogus, kurs rimtai žiūri į savo užduotį. Anksčiau, 
kai mums sekėsi, mes jam davėme. Dabar mums blogai, 
tai jis duoda. 

— Būtent tiek, kad nereikėtų badauti. 

— Taip. Rūpinasi, kad vienas neturėtų daugiau už kitą, 
tas taip pat teisinga. Argi gerai, kai vieni visko pertekę, 
o kaimynai alksta? 

— Kaip Ferkoltas? — paklausė Tobijas. 

— Ferkoltas buvo turtingas žmogus - ir... - Breseris 
išleido nepadorų garsą. —- Ir jis atidavė savo dalį. Neno- 
rėjo, bet Teovulfas jį privertė. Tai jokia paslaptis. Kiek- 
vienas čia duoda, ką turi, - ir gauna, ko reikia. 

— Jūs atrodote man kaip viena didelė, laiminga šeima, - 
išsprūdo Tobijui nesmagūs žodžiai. 

— Grafas nė sau pačiam nedaro išimties, - tarė Bre- 
seris. - Jis pakvietė aplankyti jo pilį. Gal priimsite kvie- 
timą? 

Tobijas linktelėjo ir Breseris beveik įniršęs toliau 
dėstė: 

— Tada pats galėsite pasižvalgyti. Ir jisai duoda, ką ga- 
li. Jeigu manote, kad gratas gyvena prabangoje, tai klys- 
tate, tėve. Jau dveji metai, kai Buchenfeldą užklupo šita 
nelaimė, niekas čia nebadauja ir nesušąla. 

Tobijas sumišęs tylėjo. Breserio žodžiai buvo sakomi 
su tokiu užsidegimu, kad jam net į galvą nešovė jais su- 
abejoti. 

— Bet kas gi atsitiko? — paklausė Tobijas ir vėl parodė 
į laukus. - Žemės derlingos. Jūsų daug, turite galvijų. Kas 
gi atsitiko su derliais? 

— Jie buvo sunaikinti, — tarė Breseris. 

— Blogi orai? — paklausė Tobijas. 

— Ne, - atsakė Breseris. Ir staiga jo balsas sudrebėjo, 
o akys įsiliepsnojo tokiu pykčiu, kokio Tobijas iš jo nie- 
kada nebūtų tikėjęsis. - Tai raganos darbeliai, tėve. Aš 
žinau, jums nėra šitai malonu girdėti. Bet tai yra tiesa. Ji 
užkerėjo visą šitą miestą! 

Tobijas pažvelgė į jį be galo suglumęs. Bet susitvardė. 

— Jau dvi dienos aš nieko kita negirdžiu, Breseri, - ta- 
rė jisai. - Kiekvienas man pasakoja, kad šitas miestas esąs 
prakeiktas. Kad tas ar anas yra nutikę. Bet man niekas 
nepasako, kas gi atsitiko. Kaip aš turiu ką nors nuspręsti 
ar jums pagelbėti, jeigu nežinau, prieš ką aš kovoju? 

— Prieš visagalį blogį, tėve, - rimtai atsakė Breseris. — 
Jūs vakar vakare jį matėte. Ir vakar rytą miške. 

— Tai jūs kažką matėte, - tarė Tobijas. 

— Ne, - atsakė Breseris. - Jūs matėte. Buvote išblyš- 
kęs kaip mirtis. Aš nenoriu žinoti, kas ten buvo. Žmo- 
gaus baimė priklauso jam vienam. Bet jūs žinote, kad aš 
nemeluoju. Čia kažkas dedasi. Ir jeigu tai yra ne ragana, 
tai suraskite, kas tada. Padėkite mums! 

Tobijas buvo sukrėstas. Jis nelaukė iš Breserio tokių 
žodžių. Taip pat nujautė, kad daugiau jų ir neišgirstų. Ši- 
tuos žodžius ištarti Breseriui kainavo visas jėgas. 

— Aš tai padarysiu, - pažadėjo Tobijas. - O dabar nu- 
veskite mane pas keletą Žmonių, su kuriais galiu pasi- 
kalbėti. 

Breseris kurį laiką spoksojo įsmeigęs į jį skvarbias 
akis, tada staigiai apsigręžė ir parodė, - regis, nesirink- 
damas, taip Tobijui regėjosi, - pirmą pasitaikius; namą. 

Kita dienos pusė prabėgo taip, kaip Tobijas ir tikėjosi: 
pasišnekėjo su puse tuzino vyrų ir moterų ir beveik visi 
turėjo šį tą pasakyti, kas susiję su ragana: vienas turįs 
votį, kurią jinai jam užkerėjusi, kitam padvėsusi katė, kai 
Katrina į aną pažiūrėjusi, trečias žinąs, kad vienam kar- 
vė atvedusi veršiuką su dviem galvomis po to, kai raga- 
na ją palietusi... 

Tobijas atidžiai klausėsi net ir tada, kai istorijos ėmė 
kartotis. Dauguma, ką jisai išgirdo, buvo įprastos nesą- 
monės, kai buvo sakoma, esą nelabus darbus dirbanti ra- 
gana. Tačiau įkalčių trūko. O jam reikėjo tiesioginių įro- 
dymų, jis norėjo paneigti kaltinimus Katrinai. Buchen- 
feldo žmonės mėgo pasakoti nesąmones, bet tomis nesą- 
monėmis jie tvirtai tikėjo, tad buvo sunku be priešingų 
argumentų pagrįsti garantuotą gynybą. Tačiau kaip jis tu- 
rėjo elgtis su pasakomis apie raganą? Jisai, inkvizitorius, 
turėjo Žmonėms pasakyti, kad nesą jokių raganų, kai jis 
pats vis dėlto persekiojo raganas? 

Kai jie buvo pasikalbėję jau su tuzinu žmonių, Tobijas 
nutarė, kad dabar palanki proga dar kartą šnektelti su 
Dervaltu, dabar visiškai atvirai, kad tas pokalbis greičiau 
nuramintų šį žmogų. Breseris jau beveik buvo perėmęs 

vadovavimą, bet Tobijas porą kartų savavališkai pasibel- 
dė į duris, taigi grafo parankiniui nesukėlė jokio nepasi- 
tikėjimo, kai dabar jis pasuko prie Dervalto namų ir pa- 
stukseno. 

Niekas neatidarė, nebuvo girdėti nė garso, Tobijas pa- 
beldė dar kartą. 

— Kas čia gyvena? - tada paklausė jis. 

— Dervaltas, - atsakė Breseris. Tobijas nenuleido nuo 
jo akių, bet neatrodė, kad Breseriui būtų sukėlęs įtari- 
mą. - Jo dažnai nebūna namie. Man regis, jis dabar pade- 
da Temzeriui atstatyti klojimą. Prieš porą savaičių sude- 
gė, - pridūrė pamatęs klausiamą Tobijo žvilgsnį. - Ir čia 
raganos darbas. 

— Žinoma, - tarė Tobijas. - Kieno gi kito. 

— Kodėl jūs neinate pas jį pasiteirauti, kas nutiko? — 
piktai paklausė Breseris. - Plykstelėjo žaibas - vidury 
šviesios dienos, danguje nebuvo matyti nė vieno debe- 
sėlio. Ir jeigu jūs jau vienąkart čia esate, tai kartu pa- 
klauskite ir Miulerį, kas atsitiko su jo grūdais! Bet jūs 
visiškai nenorite žinoti tiesos! 

Tai buvo drąsūs, beveik maištingi žodžiai, pasakyti 
žmogaus, turinčio tokias pareigas kaip Breseris, - pamanė 
Tobijas. Bet gal ir šis taip pat buvo netekęs vilties. Ir 
bent jau dabar jis buvo teisus. 

— Aš tai padarysiu, - pažadėjo Tobijas. - Grįžkime at- 
gal ir kiek užkąskime, Breseri. O tada jūs nuvesite mane 
pas tą Temzerį ir pas Miulerį. 

— Dar šiandien? 

— O kodėl gi ne? 

Breseris valandėlę padelsė. Pasižiūrėjo į dangų. 

— Jau vėlu. Neužteks laiko pas abu užeiti. Ne, jeigu 
norime grįžti prieš sutemstant. 

Tobijas patylėjo. Po vakarykščio savo nuotykio jisai 
suprato panišką buchenfeldiečių baimę nusileidus saulei 
kelti koją iš namų, net labai gerai suprato. 

— Grafo pilis - kur ji yra? Ar į tą pačią pusę? — paklau- 
sė jis. 

— Ne visai, - atsakė Breseris. Tik suprato, kur Tobijas 
taiko. - Bet ne toks ir didelis lankstas. Arkliais galėtu- 
me tenai nukakti iš Temzerio kiemo. Jeigu paskubėsime. 

— Tada negaiškime, - tarė Tobijas. 

Tuo metu, kai jie tylėdami pietavo, Tobijas pirmą kar- 
tą save paklausė, ką jis turės daryti, jeigu nepavyks įro- 
dyti Katrinos nekaltumo. Atsakymo nerado, bet jau vien 
tas klausimas jį dar labiau prislėgė. . 

Pavalgius Breseris išėjo atvesti poros arklių, o Tobi- 
jas dar kartą pasuko į savo kambarėlį. Katrina buvo pa- 
budusi, bet karštis vėl buvo pakilęs, atrodė, kad jinai jį 
vos bepažino. Kakta degė, ji kliedėjo. Milteliai, kuriuos 
Tobijas gydytojo nurodymu jai sugirdė, rodos, dar labiau 
sukėlė karštį, užuot jį malšinę. Bet jisai žinojo, kad dau- 
gelis vaistų taip veikia: išdegina ligą iš sergančiojo kūno. 

Tobijas nesidžiaugė palikdamas Katriną vienai, ko ge- 
ra, ir dviem dienom vieną. Bet Marija pažadėjo ja pasi- 
rūpinti. Nieko kita jis nebūtų daręs, tik mielai sėdėjęs 
prie jos lovos, meldęsis ir laukęs, kad ji Dievo valia 
pasveiktų. Bet turėjo eiti, kad įmintų šito nepaprasto 
miesto mįslę. 

Tobijas išėjo iš namų ir drauge su Breseriu nužings- 
niavo gatve žemyn link miesto vartų. Vėl buvo labai šil- 
ta. Saulė stovėjo zenite, o nuo pelkės sklido troškus, sals- 
vas dvokas. 

Prie vartų juodu sėdo ant arklių ir gerą pusvalandį jo- 
jo palei upę, kol pasiekė malūną. Tobijas neklausė Bre- 

serio, kodėl malūnininko namas stovi taip nuošalyje, bet 
suprato, vos tik į jį pažvelgęs: prie miesto upė tekėjo 
ramiai, bet kuo toliau, tuo labiau srovė smarkėjo; Tobijas 
porą kartų pasvarstė, gal čia išsimaudžius, kaip ir pirmą- 
ją dieną. Neįprastai vandens daugėjo savaime — nebuvo 
jokios kitos upės, kur čia įtekėtų. Jis paklausė Breserį, 
bet tas tik gūžtelėjo pečiais. 

— Taip jau visad buvo, - atsakė šis. - Pavasarį upė kar- 
tais netgi patvinsta ir užlieja pievas. Gal kur vagoje šalti- 
nis yra. Ar požeminis intakas. Ten gale stovi malūnas. 

Tobijas jau senokai pamatė pastatą: žemas, šviesiu sto- 
gu, pastatytas tiesiog upėje. Kai juodu priėjo arti, Tobi- 
jas galėjo matyti geriau: malūnas buvo iškilęs ant medi- 
nės, ligi juosmens aukštumo platformos, didžiulis van- 
dens ratas, kurs, nepaisydamas šniokščiančios srovės, lė- 
tai sukosi, rodos, tiesiog iš upės dugno buvo išaugęs. 

— Kokia neįprasta konstrukcija, —- tarė jisai. 

Breseris kupinas pasididžiavimo linktelėjo. 

— Grafo idėja, - pasakė jis. - Prieš kelerius metus sto- 
vėjo prie upės kaip ir kiti vandens malūnai. Bet kartais 
malūnininkas negalėdavo dirbti, būdavo per mažai van- 
dens, o kartais šlapdavo kojas, jeigu vanduo pakildavo. 
Dabar jis gali malti kiaurus metus - jeigu būna kas mala. 

Tobijas smalsiai apžiūrinėjo statinį. Idėja pastatyti ma- 
lūną upėje jam pasirodė ir paprasta, ir geniali. Jo smalsu- 
mas susipažinti su keistuoju grafu kiek artimiau augo. 

— Ar didelės grafo valdos? - paklausė Tobijas. - Jam 
priklauso ne tik Buchenfeldas? 

— Ne tik, - atsakė Breseris. - Yra beveik du tuzinai 
kaimų ir nedidelis lopinėlis šiaurėje. Jis net vardo netu- 
ri. Ten dvi dešimtys žmonių tegyvena. 

Gana didelė nuosavybė, pamanė Tobijas, - tokiam 
menkam grafui, kurio vardo po dviejų kelionės dienų nie- 
kas nebuvo net girdėjes. 

Jų atvykimas buvo pastebėtas. Belipant iš balnų, vie- 
noje malūno pusėje atsivėrė žemos durys ir išėjo žila- 
plaukis vyras balta prijuoste. Jis ėmė apžiūrinėti tėvą do- 
minikoną neslėpdamas smalsumo. 

Tobijas linktelėjo tam vyrui, bet palaukė, kol nulipo 
Breseris ir surišo abiejų arklių vadeles; turbūt neįpras- 
ta, bet tikrai veiksminga priemonė sutrukdyti jiems pa- 
sprukti. Tik tada jie patraukė link malūno. 

Kadangi pastatas stovėjo viduryje upės, tad jie turėjo 
eiti siauru be turėklų liepteliu, jungiančiu platformą su 
krantu. Lieptelis nebuvo labai jau rūpestingai suręstas — 
balkiai girgždėjo nuo Tobijo ir Breserio žingsnių, šen ten 
ištrykšdavo vanduo. Tobijas juto silpną, priplėkusį kva- 
p4, sklindantį nuo upės. Tas kvapas buvo ne toks bjaurus 
kaip anas pelkės dvokas, — bet panašus. Sunerimęs vie- 
nuolis sustojo ir pasitikrindamas įtraukė oro. 

— Jūs visiškai teisus, tėve, — tarė Breseris, tarytum 
būtų skaitęs jo mintis. 

— Dėl ko? 

Breseris parodė į upę. Vanduo putodamas sruvo po jų 
kojomis; šičia jau nebebuvo melsvai sidabrinis, bet kiek 
rusvokas. 

— Dėl to, ką jūs turite galvoje, - tarė jisai. - Ir upė 
pradeda taip nykti. Pelkėje irgi šitaip prasidėjo. - Storu- 
lis atrodė staiga labai surimtėjęs. - Jeigu ir čia vanduo 
taip pasikeis, tai tada turėsime palikti miestą. 

Juodu ėjo toliau. Malūnininkas turėjo girdėti Breserio 
žodžius, nes stovėjo tik už kelių žingsnių, bet nieko nesa- 

kė. Netgi nepasisveikino, tiktai dar kartą reikšmingai 
linktelėjo ir mostelėjo ranka į praviras duris. Breseris 
perspėjo Tobiją žvilgsniu, nieko nesakydamas, ir palen- 
kęs galvą įėjo į malūną. Vienuolis nusekė paskui. 

Viduje buvo taip tamsu, kad iš pradžių jis beveik nie- 
ko nematė. Girgždėjo milžiniškas vandens ratas, jo tik 
trečdalis buvo iškilęs į paviršių. Patalpa buvo tokia drėg- 
na, kad Tobijas tuojau save paklausė, kaip čia viskas dar 
nesupelėjo ir nesutrūnijo. Jeigu malūnininkas iš tikrųjų 
čia gyveno, tai vėliausiai po metų jis turėtų susirgti po- 
dagra. 

Grindys po jų kojomis sugirgždėjo, kai 1 malūninin- 
kas įėjo iš paskos. Tobijas atsisuko ir pamatė, kad šis, 
nors ir žemo stoto, buvo stiprus Žmogus, didelėmis ran- 
komis, ant kurių darbas su girnomis buvo palikęs gilių 
randų tinklą. Viena jo akis buvo apsiblaususi. 

— Tu esi inkvizitorius, atėjęs sudeginti raganos? — pra- 
dėjo jis gan niurgzliai. 

Tobijas rengėsi atsakyti, bet Breseris greit užbėgo jam 
už akių: 

— Tai tėvas Tobijas, Miuleri. Jis atkeliavo pas mus iš 
didžiojo Liubeko, kad reikalą... - jis atsikrenkštė ir me- 
tė į Tobiją vos ne maldaujamą žvilgsnį - ... ištirtų. Aš 
turiu grafo paliepimą, kad jam būtų atsakyta į visus klau- 
simus. 

Miuleris tyrinėjo Breserį tokiu žvilgsniu, kuris aiškiau 
nei bet kokie žodžiai sakė, kaip jis žiūri į tai, ką jam grafas 
yra paliepęs. Tobijas tat labai atidžiai įsidėmėjo. Neatro- 
dė, kad grafas Teovulfas būtų turėjęs vien draugų. 

Bet Miuleris neprieštaravo, tik paprasčiausiai praėjo 
pro Breserį link rietuvės maišų už vandens rato ir šiurkš- 

čiai mostelėjo ranka. Tobijas nusekė jį, tuo tarpu Brese- 
ris su neslepiamu nepasitenkinimu liko bestovįs ir paei- 
liui apžiūrinėjo vandens ratą ir milžiniškas girnas, tos su- 
kosi girgždėdamos. Tobijas dar kartą prisiminė Breserio 
žodžius: jeigu yra kas mala. 

— Čia, - tarė Miuleris, kai Tobijas atsargiai apėjo di- 
džiulį akmenį ir sustojo už jo. - Tik pažvelkite. - Jis iš 
po prijuostės išsitraukė peilį, įbedė iki kriaunų į vieną 
maišą ir perpjovė nuo vieno galo iki kito. 

Tobijas nejučiomis atsitraukė žingsnį atgal - ir nuste- 
bęs išpūtė akis. Tikėjosi pamatysiąs baltus miltus, bet iš 
maišo sunkėsį šlykšti, dvokianti masė; nuo aplipusių pei- 
lio ašmenų tįso bjaurūs varvalai. . 

— Šventas Dominykai! - išsigandęs sušnabždėjo jisai. — 
Kas gi čia dabar?! 

— Tai ji padarė, - šaltai ir piktai atsakė Miuleris; tas 
Tobiją labiau išgąsdino, negu šis būtų rėkęs. - Pusės metų 
darbas Žuvo per naktį. 

Tobijas suglumęs pakėlė akis. Miulerio veidas tebe- 
buvo be išraiškos, tik vienintelė matanti akis blykčiojo. 
Burna buvo vienas siauras brūkšnys, lūpos taip tvirtai 
suspaustos, kad net kraujas buvo iš jų išėjęs. 

— Paaiškinkite, — tarė vienuolis. — Ar šituose maišuo- 
se buvo?.. 

— Miltai, - nutraukė jį Miuleris. - Puikiausi miltai, ko- 
kius tik begalima įsivaizduoti. Viskas, kas liko nuo der- 
liaus, o tas derlius buvo visiškai menkutis. 

Tobijas abejodamas apžiūrinėjo vos kokį tuziną pilnų 
maišų. Breseris, perrėkdamas malūno rato girgždesį, gar- 
siai pridūrė: 

— Didžiumą jau sudeginome, bijojome, kad jie yra 
užkeikti. Šiuos palikome, kad jūs galėtumėt pasižiūrėti. 

Nerodydamas, kad koktu, Tobijas žengė žingsnį ir pasi- 
lenkė prie perpjauto maišo. Buvo sunku patikėti, kad ši- 
ta šlykščiai dvokianti masė kadaise turėjo būti miltai. Plo- 
nas grybelių raizgalas buvo išpinkliojęs maišą kaip vo- 
ratinklis, šen ten raitėsi kirminai. Tobijas nurijo karčią 
tulžį, susikaupusią po liežuviu. 

— Čia, viduje, gerokai drėgna, tiesa? — iš lėto paklausė 
jisai. — Manau, ar negalėjo būti, kad... 

— Ne, taip negalėjo būti, —- šiurkščiai nutraukė jį Miu- 
leris, neleisdamas pabaigti. - Aš visą gyvenimą esu ma- 
lūnininkas. Juo buvo mano tėvas, ir jo tėvas. Aš išmanau 
savo amatą. Geriau už jus suprantu, kad čia nėra tinka- 
ma vieta miltams laikyti. Bet jau šitaip jie atrodė prieš 
čia atgabenant. Gal buvo ne tokie drėgni, bet lygiai tiek 
pat sugedę. Aš daviau jų šuniui paėsti. Šuo padvėsė. 

Pamatęs sutrešusią masę, Tobijas nė kiek dėl to nesi- 
stebėjo. Jį stebino, kad šuo ėdė. 

— Parodykite man tą vietą, kur tuos miltus laikėte, — 
pareikalavo jisai. 

— Nieko nebus, - vietoj Miulerio atsakė Breseris. — 
Mes klojimą sudeginome. Kartu su viskuo, kas ten buvo. 

Tobijas beveik ir laukė tokio atsakymo. Bjaurėdamasis 
17 sukrėstas kurį laiką spoksojo į lipnią, šlykščią košę, 
tada priblokštas linktelėjo galva ir apsigręžė. 

— Papasakokite, kas nutiko, — tarė jis. - Bet ne šičia. 
Čia taip šalta. Esu šiek tiek jautrus visam šitam, - pridė- 
jo reikšmingai šyptelėjes. 

Miuleris burbtelėjo nesuprantamą atsakymą, bet pa- 
klusniai apsigrežė ir išėjo iš malūno. Siauru tilteliu jie 
vėl grįžo į krantą ir pasuko dešinėn, kur stūksojo nedi- 
delis, šiaudais dengtas namas. Tobijas jo iki šiol nepaste- 
bėjo, nes namas stovėjo už malūno. Šalia pamatė apde- 

gusius klojimo griuvėsius. Vaizdas vienuolį kiek nuste- 
bino. Šitaip imti ir sudeginti pastatą — rizikinga. Kad lieps- 
nos neperšoko ant Miulerio gyvenamojo namo, buvo ko- 
ne mažas stebuklas. 

Jie įėjo į trobą. Ir čia tvyrojo ta nemaloni prietema, 
nes visi langai buvo uždaryti, ir vaškinis langų popierius 
atrodė taip, lyg būtų buvęs keistas prieš penkerius me- 
tus. Bet patalpa buvo bent jau sausa. Tobijas, Breseris ir 
namų šeimininkas atsisėdo, tuo tarpu malūnininko žmo- 
na atnešė ąsotį alaus ir duonos. Tobijas gurkštelėjo alaus 
1r papurtė galvą, kai malūnininkas parodė į duoną. Jis buvo 
nealkanas. 

— Taigi pasakok jam viską, - šiurkščiai tarė Breseris. — 
Neturime daug laiko. Mums dar reikia pas Temzerį - ir 
galbūt pas grafą. 

— Kam dar vargti? — piktai paklausė malūnininkas. — 
Ar negana to, ką čia pamatei? 

— Aš mačiau maišą suplėkusių miltų, - atsakė Tobi- 
jas — net aštriau, negu norėjo. Rodos, nepagrįstas malū- 
nininko priešiškumas jį erzino. - Daugiau nieko. Gal jūs 
man pasakytumėte, kaip tai atsitiko? 

Malūnininkas kone tūžmingai jį nužvelgė. Bet balsas, 
jam kalbant, buvo ramus. 

— Greita čia kalba. Ragana juos prakeikė. 

— Valdykitės! —- tarė Tobijas. - Jūs negalite neteisingai 
liudyti. 

— Kaip aš turiu valdytis, jeigu kalbama apie mano pra- 
gyvenimą. Mirsime badu, kai ateis žiema. Iš ko gyventi 
malūnininkui, kursai neturi ką malti? - Jis mostelėjo ran- 
ka, lyg Tobijas jį dar kartą būtų norėjęs nutraukti, ir to- 
liau kalbėjo kiek ramesniu balsu: - Na gerai, kaip nori, 

kunige. Kalba čia trumpa. Pavasarį jinai atėjo ir pareika- 
lavo, kad aš daugiau nesinaudočiau malūnu. 

— Kaip? —- išsprūdo nustebusiam Tobijui. 

Piktas šypsulys nuslinko malūnininko veidu. 

— Aš buvau lygiai taip pat nustebęs kaip ir tu. Pasa- 
kiau jai, kad ji pakvaišusi. Nuo to laiko, kai pastatėme 
naują malūną, aš sumalu triskart daugiau grūdų. Bet ji 
pasakė, kad aš to negalįs daryti. Esą ant malūno yra kri- 
tes prakeikimas. Tai esąs velnio išmislas. Ji reikalavo, 
kad aš pastatyčiau naują malūną, tokį su vėjiniu ratu, ko- 
kiais naudojasi olandai. 

— Bet kodėl? 

— Aš ją to paties ir paklausiau, - atsakė malūnininkas. — 
Bet jinai nutylėjo. Tik pagrasino, kad aš jau pamatysiąs, 
ką turėsiąs, jeigu jos nepaklausysiąs. 

— Jūs, aišku, to 1r nepadarėte. 

— O tu būtum padaręs? 

Tobijas kurį laiką patylėjo ir papurtė galvą. 

— Ne, - tarė jis atvirai. 

— Na, matai. Aš irgi nedariau. Jau keturios kartos mes 
malame grūdus, pasinaudodami vandens jėga. Vėjo ma- 
lūnai stovi prie marių, kur nepaliaujamai pučia vėjai. Čia 
jie niekam tikę. Aš ją išgrūdau lauk. Tada ji ėmė siusti ir 
svaidyti baisius grasinimus, galų gale jai užtvojau ir išgi- 
niau iš savo namų. Bet jau po kelių dienų grūdai pradėjo 
plėkti. Iš pradžių visai net negalvojau - taip jau visada 
esti, suplėksta koks maišas, juo labiau čia, taip arti van- 
dens. Bet po šito maišo buvo antras, tada trečias, tada 
atėjo Bodelis... 

— Bodelis? 

— Vienas iš laisvųjų valstiečių, jam buvau sumalęs grū- 
dus. Atėjo jų pasiimti. Atidaviau miltus, gavau savo dalį, 

bet dar tos pačios dienos vakarą jis vėl čia prisistatė. Vi- 
re iš pykčio. Apšaukė mane, esą aš jį apgavęs. Vos mudu 
nesusimušėme, toks buvo įsiutęs. Tada jis man ir paro- 
dė, kas buvo maiše, kur buvau jam atidavęs. - Malūni- 
ninkas įtūžęs maigė kumščiais stalo lentą. - Tu lygiai tą 
patį matei. Beveik viskas buvo suplėkę. Ne viskas, bet 
dauguma. 

— Tada mes pakvietėme grafą, - toliau kalbėjo jau Bre- 
seris, kai malūnininkas daugiau nebešnekėjo, tik pilnas 
tūžmasties spoksojo kažkur į tuštumą. — Jo žmonės ap- 
žiūrėjo klojimą. Beveik visus maišus atrišo. Visur buvo 
tas pats. 

— Visų metų derlius! —- šnabždėjo malūnininkas. - Pra- 
puolė. Viskas žuvo. Būtume badu dvėsę, jei grafas nebū- 
tų parūpinęs grūdų. Mes! Tie, kurie praėjusiais metais 
gabenome grūdus į Hamburgą, tiek jų turėjome! 

— Aš vis dėlto manau, kad jūs... Katriną paklausėte, 
ką ji turėjo galvoje sakydama tokius žodžius? —- iš lėto 
paklausė Tobijas. Jis turėjo būti atsargus. Jeigu leistų aiš- 
kiai pajusti, kad iš tikrųjų nori ją paleisti, nieko daugiau 
iš Žmonių nesužinotų. 

— Žinoma, - tarė malūnininkas. - Bet jinai tik nusi- 
kvatojo. Nusikvatojo man į veidą ir tiesiog išrėkė, kad 
mane paskutinį kartą įspėjanti! 

— Daugiau nieko? 

— Ar maža? — paklausė Breseris, dar nespėjus malūni- 
ninkui nė išsižioti. - Dovanokite, tėve, bet... ką jūs pa- 
matėte, pakankamas įrodymas, ar ne? 

Tobijas tylėjo. Tai, ką jis dabar galėjo pasakyti, būtų 
viską tiktai pabloginę. Jis nusprendė dar kartą pasikal- 
bėti su malūnininku. Tiktai be Breserio. Tobijas pakilo. 

— Palikite tą vieną maišą, — tarė jis. - Gali būti, kad 
man jo dar prireiks. O jūs ar pakartosite savo parody- 
mus, jeigu reikės procesui? 

— Jeigu reikalausi, — piktai atšovė malūnininkas. 

Jis nuėjo prie durų, atidarė ir laukė, kol Tobijas ir Bre- 
seris eis paskui. 

Bet Tobijas vis dar delsė išeiti. Susimąstęs apsidairė 
aplinkui. 

— Jūs gyvenate čia vienas su savo pačia? Vaikų neturite? 

Tai truko tik valandėlę. Bet jis aiškiai pamatė išgąstį 
Breserio akyse, kol malūnininkas rengėsi atsakyti, ir at- 
sakymas buvo toks trumpas - tartum žodžiai būtų jam 
kliuvę, tartum paskutinę akimirką būtų pasakęs ką kita, 
negu prieš tai buvo numatęs. 

— Mes turėjome sūnų, - tarė jis. - Bet Viešpats pasi- 
šaukė jį pas save. Prieš penkerius metus. 

— Man labai gaila, - atvira širdimi pasakė Tobijas. - Bet 
jūs žinote, vien tik Viešpats nukreipia mūsų kelius. 

— Gal taip dar geriau, —- atsakė malūnininkas. - Kam 
reikia sūnaus, jeigu neturiu ką jam palieka? 

— Bus juk naujas derlius, - tarė Tobijas. 

— Na ir kas? Niekas nesiryš malti pas mane. 

Tobijas norėjo atsakyti, bet negalėjo. Kartėlio to vyro 
žodžiuose buvo per daug. Atrodė, niekas jam nebegali 
suteikti paguodos. Tobijas palaimino jį ir atsisveikino ty- 
liai linktelėdamas galva. Netardami nė žodžio jie sugrįžo 
17 vėl užsėdo ant arklių. 

Ir toliau juodu tylėjo, kol nutolo nuo upės ir malūno 
porą mylių. 

— Jis gerokai įtūžęs, — galiausiai pratarė Tobijas. 

— Ar malūnininkas? —- Breseris negrabiai pasisuko bal- 
ne pasižiūrėti į jį ir vos nenupuolė nuo arklio. Skubiai 

įsikibo į šiurkščią kanapinę virvę, - ji atstojo jam vade- 
les, — ir tvirčiau atsisėdo ant gyvulio nugaros. - Taip, o 
kodėl gi ne? Jis sako teisybę. 

— Dėl raganos? 

— Ir dėl jos, - atsakė Breseris. — Bet ne tik. Net jeigu 
jau rytoj viskas pasitaisytų, - niekas daugiau nebemals 
pas jį grūdų. 

— Bet juk ne jo kaltė! - tarė Tobijas. 

— Na ir kas? — Breseris liūdnai nusišypsojo. - Jūs gi 
žinote, kokie tie žmonės. Viena sako, kita daro. Man jo 
gaila. Likimas jam buvo sunkus. Pirma prarado žmoną ir 
sūnų, o dabar vėl. 

— Žmoną ir sūnų? - dar perklausė Tobijas. 

— O, jūs stebitės? — Breseris gūžtelėjo pečiais. — Tai 
antroji Žmona. Juodu susituokė prieš trejus metus, bet 
Dievas iki šiol nedavė jiems vaikų. Gal jis per senas. 

Tobijas susimąstęs pažiūrėjo į jį. Tai, ką Breseris jam 
čia pasakojo, buvo svarbu, nepaprastai svarbu. Bet kiek- 
vieną kartą, kai jis norėdavo sukaupti mintis, šios visada 
išsprūsdavo. 

— Aš melsiuosi už jį, - pagaliau tarė jis. 

Breseris nusišypsojo. 

— Padarykite taip, tėve, — atsakė, o jo žodžiai skambė- 
jo kaip šiurkšti pašaipa. 

Breseris jojo iš tikrųjų greitai, Tobijas turėjo net ra- 
ginti arklį — tas jam ne visai sekėsi, nes buvo nelabai įgu- 
dęs raitelis. Be to, Breseris jam, - tyčia, ar ne, to jis ne- 
galėjo pasakyti, - pakišo aiškiai prastesnį, 0 pats jojo su 
tokiu, kuriam ir daug greitesnis jojimas būtų buvę nie- 
kai. Taip tylėdami juodu jojo beveik valandą, labiau vie- 
nas paskui kitą negu šalimais, ir Tobijui iš tikrųjų paleng- 
vėjo, kai galų gale priešais išniro Temzerio kiemas: di- 

džiulė, rūpestingai prižiūrima sodyba; iš jos jau iš tolo 
buvo girdėti smagus plaktukų stuksenimas, pjūklų zyra- 
vimas ir daugelio žmonių balsai. 

Juodu artinosi prie sodybos iš šono, taigi sudegusį klo- 
jimą pamatė tik beveik pasiekę kiemą. Gaisro, matyt, būta 
senokai, arba Temzeris ir jo pagalbininkai labai spėriai 
dirbo, nes pastatas buvo jau kone visas atstatytas: dvi- 
aukštis, ne mažiau kaip trisdešimties žingsnių kvadrati- 
nis statinys su neseniai pjautų medžių stogo konstrukci- 
ja, kur keletas vyrų buvo pradėję tvirtinti didžiulius nen- 
drių ryšius. 

Reginys nustebino Tobiją. Po viso to, ką iki šiolei bu- 
vo patyręs, jis tikėjosi išvysti nedidukę sodybą, skur- 
džią ir purviną, kur keletas žmogelių grumiasi dėl gy- 
venimo. 

Bet buvo visiškai priešingai. Nors klojimas buvo di- 
džiulis, bet neatrodė toks jau milžiniškas, nes savo dy- 
džiu pritapo prie kitų šitos sodybos pastatų. Gyvenamasis 
namas, kur buvo įtaisyti ir tvartai, buvo taip pat erdvus; 
dar buvo ir kitas, kiek mažesnis klojimas, labai senas, 
bet gerai išsilaikęs. Pro praviras duris Tobijas matė du 
jaučiais traukiamus vežimus, o trečioji gviratė karieta bu- 
vo pastatyta šalia gyvenamosios patalpos. 

Jų atvykimas neliko nepastebėtas. Vienas kitas vyras 
ant pusiau baigto klojimo stogo liovėsi dirbęs ir smalsiai 
spoksojo žemyn į du skirtingus raitelius; prasivėrė gy- 
venamojo namo durys ir pasirodė žilagalvis, kresnas vy- 
ras, iš paskos - jo amžiaus moteris ir pulkas erzeliuojan- 
čių vaikų. 

— Temzeris? — paklausė Tobijas kryptelėjęs galva žila- 
galvio link. 

Breseris nuneigė. 

— Čia Ulbertas, pirmasis samdytas bernas. Temze- 
ris... - Jis prisidengė akis ranka, kurį laiką ieškodamas 
dairėsi, tada kita ranka parodė viršun į klojimo stogą. —- 
„ten. Anas vyras žaliais marškiniais. Matote? 

Tobijas valandėlę žiūrėjo į tą pusę. Pagaliau pažino 
Temzerį, nes tasai ėmė mikliai balansuoti ant gegnių. 

Jie nulipo nuo arklių. Bernas paėmė iš jo ir Breserio 
rankų vadeles ir nuvedė arklius, tuo tarpu moteris priėjo 
arčiau ir prisistatė esanti valstietė. Vaikai — veikiausiai 
valstietės anūkai - apspito Tobiją su Breseriu ir nesidro- 
vėdami ėmė apžiūrinėti svetimuosius — ir vaikiškai tyri- 
nėti, čiupinėjo, tampė drabužius ir krėtė visokias išdai- 
gas. Breseris nepatenkintas nuvaikė mažuosius kamuo- 
tojus, o Tobijas leido jiems laisvai elgtis ir tik retkarčiais 
vienam kitam, jau per daug įžūliam, perbraukdavo ranka 
per plaukus. 

Pagaliau Temzeris nusikabarojo ilgomis kopėčiomis že- 
myn ir plačiais žingsniais patraukė link jų, jo žmona grį- 
žo į vidų paruošti šio to užkąsti. Breseris su Tobiju nuėjo 
pasitikti valstiečio. 

— Jūs būsitė tėvas Tobijas! — pasisveikino Temzeris, 
paėjęs tiek, kad galėjai girdėti. Jisai šypsojosi, o šypsena 
neatrodė nei dirbtinė, nei perdėta. Valstietis iš tikrųjų 
džiaugėsi jį matydamas, ko gera, visai ne dėl to, kad būtų 
1š jo ko nors norėjęs, tiesiog šiaip, nes buvo malonus žmo- 
gus, mielai sutinkantis svečius. 

— Tesaugo jus Dievas, — atsakė Tobijas ir paspaudė jam 
ištiestą ranką. — O jūs, man regis, esate Temzeris. 

Temzerio rankos paspaudimas buvo tvirtas ir nuošir- 
dus. Jis kone šelmiškai pažiūrėjo į Tobiją ir, kryptelėjęs 
galva į Breserį, pridėjo: 

— Aš manau, Breseris jau išklojo jums visas blogybes 
apie mane? 

Breseris dirbtinai nusišiepė, o Tobijas pasistengė at- 
sakyti tokiu pačiu tonu: 

— Rodos, nedaug ką bloga apie jus gali pasakyti. 

— Yra tokių, kurie mano kitaip, - tarė Temzeris, tada 
mostelėjo ranka, norėdamas sutrukdyti Tobijui toliau kal- 
bėti šita tema. Jis nebuvo tikras, ar čia tik ne pokštas. 

— Taigi jūs esate tasai šventasis žmogus, kurio mes 
jau kelios savaitės laukiame, kad jis Bažnyčios rūstybę 
nukreiptų į nuodėmingosios raganos kailį, - tarė jis pa- 
šaipiai, atsitraukdamas kelis žingsnius ir apžiūrinėdamas 
Tobiją, tarsi tik dabar būtų jį pirmą kartą išvydęs. - Tu- 
riu prisipažinti, aš jus... kitokį įsivaizdavau. 

— Kokį gi? — paklausė Tobijas. 

Temzeris truktelėjo pečiais. 

— Nežinau, - prisipažino. - Kitokį. Gal vyresnį. Rūs- 
tesnį. 

Tai, be abejonės, buvo klausimas, bet Tobijas negalėjo 
] jį atsakyti, nes Temzeris parodė į namus: 

— Eime vidun, aš esu laimingas, matydamas jus savo 
namuose. Tikriausiai esate ištroškę, jeigu jojote visą ke- 
lią nuo Buchenfeldo iki čia. 

— Ne, ne visą, - atsakė Tobijas. - Prieš tai buvome su- 
stoję pas malūnininką. 

Temzeris susiraukė. 

— Tada tikrai jums reikia gero gurkšnio, - tarė jisai. — 
Juk neatsisakysite kvietimo drauge užkąsti? 

— Gal ir neatsisakysime, —- vietoj Tobijo atsakė Brese- 
ris. - Negalime ilgai užtrukti. Tėvas Tobijas šiandien dar 
nori aplankyti grafą. 

Temzeris nustebo, ir Tobijas, atrodo, jautė, kad tai bu- 
vo nevisiškai malonus nustebimas. Tačiau valstietis su- 
sitvardė ir nutylėjo, kas jam buvo ant liežuvio galo, tiktai 
truktelėjo pečiais. 

— Na, bet ąsotį alaus su mumis išgersite, ar ne? Ir tru- 
putis paviržio taip pat nepakenktų. Iki pilies dar gera va- 
landa kelio. 

— Mielai, - atsakė Tobijas, neleisdamas Breseriui vėl 
vietoj jo atsakyti. Staiga jis šyptelėjo ir susiėmė abiem 
rankomis užu strėnų. - Jeigu būčiau visai atviras, tai man 
labiau patiktų minkšta pagalvė. Nesu labai įpratęs jodi- 
nėti. 

Valstietis garsiai nusikvatojo, o Breseris atrodė labai 
nesmagiai. 

— Pažiūrėsime, ką čia mes galime padaryti, - tarė Tem- 
zeris. - O dabar eime į vidų. - Jis apsigręžė ir vėl tuoj 
sustojo pamatęs abudu arklius; bernas vedė juos į kitą 
sodybos pusę pagirdyti. - Kurį arklį davė jums šitas ne- 
dorėlis? — paklausė jisai. - Keršį ar širmąją kumelę? 

— Kumelę, - atsakė Tobijas, o Breserio akys tuo metu 
svaidė Temzerio pusėn žaibus. 

— Tai panašu į jį. Kuinas beveik toks pat senas kaip ir 
jis pats ir vargu ar tinkamas net mažą vežimą traukti. — 
Jis giliai atsiduso ir pasižiūrėjo į Breserį priekaištingu 
žvilgsniu. — Aš duosiu jums kitą arklį, jeigu josite toliau, — 
tarė jis. - Tokį, kuriuo galima ir joti. Ulbertai! - pridūrė 
pakeltu balsu. - Pabalnok širmį ponui. Tik paskubėk! 

— Aš suradau ramų arklį, - teisinosi Breseris. - Ar tau 
būtų geriau, jei būčiau išrinkęs tokį, su kuriuo sprandą 
galėtų nusisukti? 

Temzeris net nesiteikė atsakyti ir pasuko namo link, 

Tobijas nusekė jam iš paskos. Jau eidamas į vidų jis dar 
sustojo ir apsidairė aplinkui. Dauguma mažų žmogelių ant 
klojimo stogo vėl buvo ėmęsi darbo, ir plaktukų kaukšė- 
jimas bei šūkčiojimai taip pat garsiai kaip ir pirma aidėjo 
po kiemą. Tik vienas vyriškis dar nebuvo pajudėjęs ir vis 
žiūrėjo iš viršaus į jį. Tada Tobijas jį pažino. Tai buvo Der- 
valtas. Jis paskutinę akimirką įveikė pagundą jam linkte- 
lėti ir skubiai nusekė paskui Temzerį. 

Viduje šeimininkė jau buvo paruošusi tai, ką ji įsivaiZ- 
davo esant paprastus pietus: didelis stalas šviesioje, be- 
gal erdvioje virtuvėje iš tiesų linko nuo suneštų valgių ir 
gėrimų, net Tobijas nejučia sustojo ir nustebęs nužvelgė 
abudu valstiečius. 

— O, tai tik sutapimas, - šypsodamasis tarė Temzeris. — 
Mūsų viskas jau buvo paruošta. Žmonės lauke, supranta- 
te? — Jis parodė į langą, pro kur buvo matyti atstatomas 
klojimas. — Mes negalime daug užmokėti. Paskutinis der- 
lius nebuvo labai geras. Dauguma dirba tiktai už pietus 
ar kepalėlį duonos, kur gali namo parsinešti. 

— Jūs... valgote labai anksti, - tarė Tobijas eidamas prie 
stalo 1r sėsdamasis - iš tikrųjų tiktai dėl to, kad išvis ką 
nors pasakytų, nes šnairomis žvilgtelėjęs matė, kad Bre- 
seris vėl buvo suskatęs kalbėti. Jo įprotis nuolatos įsi- 
terpti Tobiją jau ėmė erzinti. 

— Nori nenori, tėve. Vyrai anksti eina namo. Kelias į 
Buchenfeldą tolimas, o jie bijosi būti išgąsdinti tamsos. 

Jo balsas su tais žodžiais buvo toks pašaipus, kad To- 
bijas nejučia jį paklausė: 

— O jūs ar nebijote? 

— Ne, - atsakė Temzeris. - Jie yra prietaringi valka- 
tūnai, jei mane klausiate. 

— Jūs nebijote... to, kas čia dedasi naktį? — paklausė 
Tobijas. 

— To? - Temzeris tartum sulaikė žodį ant liežuvio lyg 
alaus gurkšnį, kurio skonį nori sužinoti — ir kuris jam ne- 
patinka. Galop gūžtelėjo pečiais: — Tas dedasi, bet ir ne- 
sideda, - atsakė jis paslaptingai. — O dabar vis dėlto i1m- 
kimės šito. Prašom, vaišinkitės — po gero gurkšnio ir kal- 
bėtis geriau. 

Jis pasilenkė per stalą ir pripylė Tobijui sklidiną puo- 
delį auksinio alaus; alus buvo labai skanus. Po vargingo 
jojimo tai buvo tikras malonumas. Tobijas ištuštino puo- 
delį dideliais gurkšniais ir neatsisakė, kad vėl būtų pri- 
pilta, bet dabar jau tik gurkštelėjo. Jo galva turėjo būti 
šviesi. Breseris nugėrė tik mažytį gūrkšnelį ir pastatė 
puodelį. Jisai spoksojo pro langą. 

Į vidų buvo įsmukę ir keletas vaikų; dabar jie nesidro- 
vėdami kirto nuo stalo valgį. Tobijas šypsodamasis Žžiū- 
rėjo į juos. Jam patiko vaikai. O kaipgi sako Viešpats? 
Jiems priklausys dangaus karalystė. 

— Čia dar ne visi jūsų vaikai? - paklausė Tobijas. 

Temzeris nusijuokė. 

— Jeigu visai atvirai — nė vieno. Mažylis, tas šviesiais 
plaukais, mano anūkas. O kiti samdinių. 

Tobijas atsiduso. Žiūrėdamas į vaikus staiga prisimi- 
nė, kuo jį buvo taip sugluminę malūnininko žodžiai, ir kol 
Temzeris rengėsi atsakyti, akimirką ėmė net baimintis, 
kad vėl išgirs istoriją apie mirusį vaiką. 

— Mes čia esame ne tam, kad kalbėtume apie vaikus, — 
įsiterpė Breseris. 

Temzeris pasiuntė jam piktą žvilgsnį, bet Tobijas grei- 
tai pakėlė ranką ir raminamai tarė: 

— Ko gera, jis teisus. Mūsų laukia dar tolimas kelias. 
Iki pilies ir atgal... 

— Šiaip ar taip, jums tas nepavyks, - tarė Temzeris. — 
Turėsite pernakvoti pilyje, o dar geriau - šičia. Aš džiaug- 
čiausi, jeigu jūs praleistumėte vakarą su mumis. O rytoj 
anksti rytą pailsėję jau galėtumėte joti toliau, aplankyti 
grafo. Breseris jau dabar gali joti 17 viską paruošti jūsų 
atvykimui. 

Tobijas kurį laiką visai rimtai svarstė šį pasiūlymą, - 
juo labiau kad jautė, jog jis buvo tikrai garbingas, - bet 
paskui atsisakė. 

— Mielai taip padaryčiau, - tarė jis, - bet Breseris, de- 
ja, yra teisus. Aš turiu labai daug nuveikti, o laiko - labai 
mažai. Bet galbūt pagalvosiu dėl jūsų pasiūlymo. Tikriau- 
siai, dar pabūsiu kurį laiką Buchenfelde. 

— Tikrai? —- pašaipiai paklausė Temzeris pasisukęs į 
Breserį. - Bet argi jums dar mažai susakė įrodymų dėl 
piktų raganos kerų? 

— Dėl vieno iš tų įrodymų aš ir esu čia, - rimtai tarė 
Tobijas. - Man buvo pasakyta, kad jūsų klojimas sudegė. 

— Tas tiesa, - atsakė Temzeris. Staiga jo balsas visiškai 
pasikeitė. Jis atrodė... įpykęs. - Betgi jūs matote, nuos- 
toliai jau beveik vėl padengti. Ačiū Dievui, - pašaipiai pri- 
dūrė, - paskutinis derlius buvo toks prastas, kad nelabai 
kas tų grūdų ir sudegė. 

Suglumęs Tobijo žvilgsnis šokinėjo nuo Temzerio prie 
Breserio. Negalėjai nepastebėti, kad tarp abiejų vyrų vy- 
ko nebyli dvikova. Breseris spoksojo į Temzerį beveik 
neapykantos kupinu žvilgsniu, bet valstietis drąsiai jį 
atlaikė. “ 

— Man taip pat sakė, kad... čia esą kažkas negerai, — 
tarė Tobijas atsargiai. 

Temzeris nusijuokė. 

— Niekai. Kas gi taip sako? Breseris? 

— Aš ten buvau, - dusliu balsu atsakė Breseris. 

— Tai kaip tik turėtum geriau žinoti, - tarė Temzeris. 

Dabar jis visiškai nesistengė nuslėpti savo pykčio. 
Staiga pasuko galvą ir pasižiūrėjo į Tobiją. 

— Šitame gaisre visiškai nėra nieko velniška, tėve, — 
tarė jis. — Tada išeitų, kad žaibą jūs priskiriate burtams. 

— Žaibas iš giedro dangaus, - ginčijo Breseris. - Gied- 
riausią dieną. Danguje juk nebuvo nė debesėlio! 

— Buvo visiškai normali vasaros perkūnija, —- spyrėsi 
Temzeris. - Šitaip juk būna. Breseris tai žino lygiai taip 
pat gerai kaip ir aš. Visi šitie tauškalai apie raganavimą 
1r juodąją magiją sumaišė jam galvą. 

Breseris buvo beužsiplieskiąs, bet Tobijas valdingu 
mostu jį nutildė. 

— Jūs netikite, kad Katrina yra ragana? — paklausė 
jisai. 

— Ragana? — Temzeris nusijuokė ir truktelėjo gurkšnį 
alaus. - Ji tokia pat ragana, kaip aš arba jūs. 

Buvo matyti, kad Tobijas susijaudino. 

— Man rodos, šitaip manydamas, jūs čia esate tikrai 
vienišas, — tarė jis. 

— Argi taip? — Temzeris metė dar vieną piktą žvilgsnį 
į Breserio pusę. - Aš tuo netikiu. Gal jums reikėtų susi- 
rasti kitą vadovą, tėve. Ir pasikalbėti su žmonėmis, ku- 
rie nesibaimintų būti sekami. 

— Nepersistenk, Temzeri, - pagrasino Breseris. 

— O jūs to nebijote? — tuoj paklausė Tobijas. 

— Ne, - papurtė galvą Temzeris. - Nedaug yra to, ko 
aš galėčiau bijoti, tėve. Esu senas žmogus. Kas dar man 
gali atsitikti? Aš negaliu skųstis. Mūsų Viešpats Dievas 
dovanojo man daugiau, negu aš galėjau tikėtis. Taigi ko 
turečiau bijoti — ir kodėl? Dėl tų kelerių metų, kurie man 

dar liko? Dievas mane iki šiol puikiai saugojo. Jis 1r to- 
liau taip darys. 

— Jūs neatrodote toks jau senas. 

— Man beveik šešiasdešimt, —- atsakė Temzeris. 

Tobijas nustebo. Valstietis priklausė prie tokių žmo- 
nių, kurių amžių sunku nuspėti. 

— Taip, tai tiesa, - šypsodamasis tarė Temzeris, pa- 
stebėjęs Tobijo nuostabą. - Žinote - ilgas amžius turi tiek 
daug privalumų. Pradedi į daug ką žiūrėti iš naujo. Katri- 
na - jokia ragana. 

— O tavo klojimas? - atkakliai vis klausė Breseris. 

— Aš tau jau sakiau —- tai buvo žaibas, —- aštriai atkirto 
Temzeris. - Po velnių, Breseri, - juk pats buvai ten. Ma- 
tei viską. Tai ką reiškia šitos nesąmones? 

— Žaibas ar ne, - skubiai įsiterpė Tobijas, norėdamas 
baigti abiejų vyrų ginčą, - man pasakojo apie... įvairius 
keistus dalykus, kurie čia dedasi. Sugedusius miltus man 
pačiam teko matyti. 

— O, tas tiesa, - tarė Temzeris. - Jūs dar daugiau pa- 
matysite, jeigu Breseris jus stropiai vedžios, o tą jis tik- 
rai darys. Betgi to jūs rasite visur, visada ir bet kokiame 
mieste. Jeigu tik ganėtinai ilgai ieškosite, visados rasite 
ką nors nepaprasta. Visados buvo lengviau rasti velnią ar 
raganą, užuot ieškojus žmonių kaltės. 

— Ar jūs taip sakydamas... turite galvoje konkretų as- 
menį? — paklausė Tobijas. 

Temzeris buvo besirengiąs atsakyti, bet tiktai papur- 
tė galvą. 

Tobijas dar kiek patylėjo. Tada ramiai ištuštino savo 
puoduką ir metė į Breserį raginamą žvilgsnį. 

— Dėkoju, jau laikas joti toliau, - tarė jisai. 

Breseris linktelėjo ir atsistojo, o Temzeris nusivylu- 
siu žvilgsniu pasižiūrėjo į Tobiją ir pasakė: 

— Ar galėčiau jus dar valandėlę sutrukdyti, tėve? 

— Mielai. 

Tobijas buvo beveik atsikėlęs ir norėjo sėstis vėl at- 
gal, bet Temzeris jau atsistojo ir mostelėjo į duris. 

— Palydėkite mane iki klojimo, — paprašė jisai, - kol 
šitas kvailys nepritauškė dar daugiau nesąmonių. Jūs ga- 
lite pasikalbėti su dviem mano tarnais, jie matė, kaip klo- 
jimas sudegė. Ir aš jums įrodysiu, kad tai buvo žaibas, o 
ne velnio darbas. 

Breseris spoksojo į jį su neslepiama neapykanta, bet 
jo Žvilgsnis, rodos, tik linksmino valstietį. Vienas paskui 
kitą, — ir lydimi vėl gero pustuzinio erzeliuojančių vai- 
kų, - jie nuėjo prie klojimo. Kai išėjo į lauką, Tobijas ne- 
jučiomis pakėlė akis. Dervalto jau nebebuvo ant stogo. 
Bet pamatė jį pusiau pravirame klojime, kai ėjo pro var- 
tus. Jisai stovėjo ant ožio, kur buvo uždėta didžiulė, nuo- 
bliuota sija, ir skaptavo pleištui įdubą. Kai Tobijas įėjo 
vidun paskui Temzerį ir Breserį, jis trumpai pakėlė akis 
ir vėl tartum išsigandęs palinko prie savo darbo. Brese- 
rio Žvilgsnis abejingai praslydo pro jį. 

— Štefanai! Bertai! - šūktelėjo Temzeris. - Ateikite čia! 

Abu šauktieji smagiais žingsniais priėjo. Tai buvo du 
jauni nuoširdžių veidų vyrai; jie nužvelgė Tobiją neslėpdami 
smalsumo, o Breserį —- neslėpdami priešiškumo. 

— Tėvas Tobijas atkeliavo pasiteirauti dėl gaisro, - ta- 
rė Temzeris. - Papasakokite jam, kaip ten buvo. 

Vienas jų - jaunesnis —- žengė į priekį. Dar delsė, ro- 
dos, ėmė lyg jaudintis. 

— Tik jau nesibaimink, — tarė Tobijas. - Tiesiog papa- 
sakok, ką matei. 

— Atsitiko... labai greitai, garbingasis tėve, —- pradėjo 
samdinys. — Plykstelėjo žaibas. Siaubingas žaibas, visai 
plonytis ir toks šviesus, kad net akis suskaudo. 

Tobijas pasisuko į vyresnįjį: 

— Ar tiesa? 

Vyriškis linktelėjo: 

— Taip. Tikrai taip, kaip sako Štefanas. Tokio dar nete- 
ko regėti. Buvo baisu. Tas... tas žaibas šnypštė, oras dvo- 
kė, tarytum pats velnias iš pragaro būtų išleėkęs. Žaibas 
buvo visai plonytis ir... šakotas. 

Tobijo žvilgsnis sekė ištiestą vyriškio ranką, ir jis iš 
tikrųjų pamatė platų, suodiną pėdsaką, išsiraizgiusį kaip 
žaibas, tenai klojimo sienos molinės plytos buvo virtu- 
sios juodu, trupančiu šlaku. 

— Viskas bemat užsiliepsnojo. Dar spėjome išplėšti du- 
ris, kad galvijai išeitų, bet derliaus jau nebebuvo galima 
išgelbėti. Visas sudegė. 

— Ir visai nebuvo lietaus? — klausė Tobijas. - Jokios 
audros, jokio griaustinio? 

— Po to, - pasakė Bertas. - Tučtuoj po to kilo audra. 

— Mūsų laimė, - pridūrė Temzeris. - Jeigu nebūtų pra- 
dėję lyti, tai, ko gera, viskas būtų supleškėję. O dabar tik 
pora maišų grūdų ir senas klojimas. 

— Jūs labai šaltakraujiškai žiūrite į derliaus praradi- 
mą, — tarė Tobijas. 

Temzeris truktelėjo pečiais. 

— Šiaip ar taip, jo nebuvo daug. Aš nieko neatgausiu, 
jeigu skųsiuosi likimu. Be to... - jis greitai pridūrė ir pa- 
šaipiai žvilgtelėjo į Breserio pusę, - grafas mums, be abe- 
jonės, padės iškęsti sunkiausią metą. O dar turime kiek 
atsargų Žiemai. 

Breseris tūždamas spigino jį akimis, bet nieko ne- 
sakė. 

— Koks oras buvo tą dieną? - kreipėsi Tobijas į Šte- 
faną. 

Samdinys ilgai negalvojo. 

— Buvo karšta, — tarė jisai. - Labai karšta. Ir tvanku. 
Vos begalėjai kvėpuoti, taip buvo sunku. Oras sproginėjo. 

— Gal 1š tikrųjų tai buvo tiktai audra, - mąsliai pasakė 
Tobijas. Ir tik tam, kad nuramintų Breserį, pridėjo: — Gal- 
būt. Aš... apie tai pagalvosiu. 

— Taip ir padarykite, tėve, - tarė Breseris 1r toliau su 
Temzeriu keisdamasis piktais žvilgsniais. Už jo Derval- 
tas trumpai pakėlė akis nuo savo darbo ir metė į Tobiją 
kone maldaujamą žvilgsnį. Šis linktelėjo ir tuo parodė, 
kad suprato. 

— Manau, dabar jau pats laikas, — tarė jis. —- Eikite ir 
atveskite arklius, Breseri. Aš noriu dar šiek tiek pasi- 
žvalgyti, - jis mostelėjo galva į suodžių pėdsaką sieno- 
je. - Tik valandžiukę. 

Breseris pažiūrėjo į jį beveik taip pat niūriai, kaip kad 
iki šiol spoksojo į valstietį ir jo samdinius, tada dingo ne- 
taręes nė žodžio, o Tobijas greitai priėjo prie sienos, dar 
nespėjus Temzeriui rasti progos jį vėl įtraukti į pokalbį. 
Netrukus valstietis pasiuntė abudu samdinius prie darbo 
1r pats taip pat išėjo. 

Kurį laiką Tobijas tiesiog stovėjo priešais apsvilusią 
sieną ir susidomėjęs apžiūrinėjo. Ne dėl to, kad vaizdas 
jam būtų ką sakęs - plytos buvo juodai apanglėjusios 1r 
trapios. Bet jis iki šiol nebuvo matęs žaibo kirčio, tiktai 
kartą keletą suskaldytų medžių. Vis tiek labai sąžiningai 
apžiūrėjo tą vietą ir tada šiaip sau, be jokio tikslo, ėmė 
slampinėti po klojimą. 

Šalia Dervalto jisai sustojo ir paklausė taip garsiai, kad 
jo žodžiai turėjo visur aplink girdėtis: 

— O kaip jūs, gerasis žmogau? Jūs irgi matėte žaibą? — 
Tada daug tyliau, beveik puse lūpų pridūrė: - Kas vakar 
vakare su jumis pasidarė, Dervaltai? 

— Ne, - atsakė Dervaltas taip pat garsiai, gal net ir 
per garsiai. - Aš negyvenu šitame kaime. Esu iš Buchen- 
feldo. - O pašnibždomis pridėjo: — Neikite pas grafą, mal- 
dauju jus! Ne šiandien! Man reikia su jumis pasišnekėti. 
Ateikite čia naktį. Aš paprašysiu Temzerį leisti man per- 
nakvoti. Vidurnaktį prie klojimo. 

— Ar čia yra ir daugiau iš Buchenfeldo? —- garsiai pa- 
klausė Tobijas smalsiai žiūrėdamas į būrelį žmonių. 

Dailidė ranka apvedė visą klojimą. 

— Beveik visi, pone. Gal reikia juos pakviesti? 

Tobijas dėjosi valandėlę galvojąs. Bet iš tikrųjų įdė- 
miai stebėjo mažytes žmonių figūras ant stogo. Kai ku- 
rie nustojo dirbę ir spoksojo į Dervaltą ir Tobiją. Tada jis 
papurtė galvą. 

— Ne, - tarė. — Bet aš pasikalbėsiu su jais vėliau. Gal- 
būt sekmadienį, po mišių. 


7 


Če pilis stūksojo vidury 
girios, ten galėjai nukakti per ketvirtį valandos mišku nu- 


tiestu keliu; kelias buvo taip išmaltas provėžų ir duobių, 
kad arkliai ne kartą klupo ir jie vos begalėjo išsilaikyti 
balnuose. Senokai susidarytas pilies vaizdas buvo vie- 
nintelis, kuris taip tiksliai atitiko Tobijo vaizduotę, tary- 
tum jis jau būtų ją kada matęs. 

Iš tikrųjų tai buvo veikiau tvirtovė nei pilis, niūri, su 
alavine viršūne, žemomis sienomis ir bokštu, o šis bu- 

vo labiau į platumą negu į aukštumą ir be langų. Sienų 
aukštis buvo sulig trijų Žmonių augumu, tad ir plokš- 
čias bokšto stogas nebuvo išsikišęs pro ąžuolų girios 
lapiją, — arba šis statinys buvo labai senas, ir medžiai 
tuo laiku, kai jis buvo statomas, dar nebuvo tokie dideli 
išaugę, arba statytojams buvo svarbiau jį paslėpti negu 
pastatyti saugų. Patyrusi Tobijo akis, - gausiems jo in- 
teresams priklausė ir architektūra, —- tučtuojau pamatė, 
kad pilies įrengimas nors ir paprastas, bet vis dėlto pro- 
tingai apgalvotas: galimas užpuolikas galėjo būti neti- 
kėtai užkluptas kampų, briaunų, apylankų ir visokių iš- 
kyšulių labirinte ir dėl to galėjo tapti nejudamu ir netgi 
bejėgiu taikiniu visiems, stovintiems ant sienų ar ant 
bokšto. Teovulfo pilis jam labiau priminė riterių plėšikų 
tvirtovę. 

Breseris patvirtino Tobijo spėliojimus linktelėdamas 
galva. 

— Taip, tikrai, - tarė jis. —- Grafo protėviai buvo riteriai 
plėšikai. — Jisai nužvelgė Tobiją ilgu, keistu žvilgsniu. — 
Bet jam nėra malonu apie tai girdėti. Neprasitarkite, jei- 
gu jis pats neužsimins. 

Patarimas buvo nuoširdus. Bet vien jau tas, kad jis ir 
vėl bandė jam nurodinėti, — tai esą geriausi norai, - To- 
biją siutino. Ir šį kartą jis neslėpė savo nuomonės. 

Juodu priartėjo prie atvirų pilies vartų per akmens svy- 
dį; dabar Tobijas dar kartą sulaikė savo arklį, ir Breseris 
trūktelėjo vadeles taip, kad jo arklys piktai pamuistė galvą 
ir ėmė šokinėti. 

— Dabar paklausykite manęs, Breseri, - aštriai pradė- 
jo Tobijas. — Nuo to laiko, kai esu čia, jūs bandote man 
paaiškinti, ką aš turiu daryti ir ko ne, ką aš turiu sakyti, 

o ko geriau nesakyti. Aš pats puikiai moku susidaryti nuo- 
monę. Ar supratote? 

Breseris įbedė akis į jį. Jo žandikauliai judėjo, ir akys 
kurį laiką žaižaravo taip piktai, kaip ir tada, kai ginčijosi 
su valstiečiu. Jis piktai linktelėjo. 

— Kaip įsakysite, tėve Tobijau, - šaltai tarė jis. - Aš 
tik norėjau jus... 

— Man visiškai tas pat, ko jūs norėjote, Breseri, - nu- 
traukė jį Tobijas. — Aš prašiau jus pabūti man vadovu. Nei 
daugiau, nei mažiau. Jeigu norėsiu ką sužinoti, paklau- 
siu. Jeigu norėsiu ką nors pasakyti, tai ir pasakysiu. Ir 
neklausiu jūsų leidimo. 

— Tegul bus kaip jūs norite, tėve, - atsakė Breseris. — 
Dovanokite už įžūlumą. Taip daugiau nebus. 

Tobijas beveik pasigailėjo savo paties žodžių. Juos la- 
bai reikėjo pasakyti, bet pasirinko netinkamą metą. Jisai 
tokius žmones kaip Breseris perprato net per gerai ir 
žinojo, kad jie draugiškumą ir gerumą linkę suprasti kaip 
silpnumą. 

Jis pasileido toliau ir paskutinius metrus iki vartų nu- 
jojo lengvai šuoliuodamas; su žirgu, kurį jam liepė pa- 
žaboti Temzeris, nebuvo jokio vargo. Senas kuinas, su 
kuriuo sukorė pirmąjį kelio galą, tikriausiai būtų visiš- 
kai sugriuvęs. 

Tobijas nuvaikė mintis ir ėmė atidžiai stebėti aplinką. 
Tai, ką jis, įjojes pro vartus, pamatė tvirtovės viduje, — Te- 
ovulfo buveinę mintyse nusprendė ir toliau vadinti tvirto- 
ve, - tiko prie išorės: ir vidiniame kieme buvo niūru, vis- 
kas padaryta drėbliai. Tvirtovė susidėjo tiktai iš galingo 
sienų keturkampio ir gremėzdiško bokšto; šis dabar, žiū- 
rint iš arčiau, jam atrodė dar keistesnis - sumūrytas, niū- 
rus kaži koks pastatas, kurs kėlė tokį jausmą, tarsi turėtų 

bet kurią akimirką griūti žemyn ir palaidoti tave po savo 
griuvėsiais. Netgi ne jo išvaizda, bet labiau veikimo jėga 
priminė vienuoliui bokšto namą Buchenfelde. 

Tobijas nusliuogė nuo žirgo. Priešingai nei valstiečio 
kieme, niekas nepasitiko jų pasisveikinti ir paimti arklių. 
Vidinis kiemas, - jis buvo dvidešimt ir trisdešimt žings- 
nių, — buvo visiškai tuščias, tik girdykla ir mūrinis šuli- 
nys; šis buvo uždengtas geležimi apkaustytu mediniu 
dangčiu. Buvo labai nedaug siaurų langų. Tobijas manė, 
kad ši vadinamoji tvirtovė arba tuščia, arba sienos sugė- 
rė visus garsus. 

Jis metė klausiamą žvilgsnį į Breserį, - storulis ne- 
paisė jo kaip užsispyręs vaikas, - ir pririšo vadeles prie 
medinio kuolelio šalia girdyklos. Girdykla buvo tuščia, 
ant dugno susikaupę dulkių. 

— Atrodo, čia nieko nėra, - tarė jis mąsliai. - Gal rei- 
kėjo mums aiškiau pranešti apie savo atvykimą. 

— Grafas jau čia, - burbtelėjo Breseris. Jis nulipo nuo 
arklio, paliko jį taip stovėti ir greitais žingsniais nuskuo- 
dė prie vieno pastato. 

Tobijas manė, kad jie eis į vieną iš trijų namų, bet Bre- 
seris drožė tiesiai link bokšto. Duris Tobijas pamatė tik 
tada, kai prie jų buvo jau beveik priėję: siaura, vos sulig 
pečiais aukštumo skylė, pro kur galėjo įlįsti tiktai vienas 
žmogus. Tas, kursai statė šitą tvirtovę, atrodo, bus turė- 
jęs didžiulę priešų baimę. 

Breseris pabeldė kumščiu į duris. Medis buvo toks 
storas, kad smūgiai, rodos, beveik nesukėlė jokio garso, 
bet buvo išgirsti: po valandėlės duryse pasigirdo sunkaus 
skląsčio girgždesys, tada durys atsivėrė ir išblyškęs, ap- 
žėlęs šeriais veidas ėmė markstytis nuo neįprastos sau- 
lės šviesos. Užsimiegojęs balsas piktai suvebleno: 

— Kas čia? 

— Aš, —- tarė Breseris. - Atvedžiau grafui svečią. 

— Svečią? Kokį? — Veidas labiau išlindo į saulės švie- 
są, ir Tobijas tarėsi pažinęs vieną iš tų vyrų, kur vakar 
buvo matęs grafo palydoje. Bet nebuvo tikras. Jis nelabai 
paisė tų palydovų. 

Šiaip ar taip, vyriškis, atrodo, Tobijo neprisiminė, nes 
kurį laiką tyrinėjo jį ne visai draugišku žvilgsniu, tada 
truktelėjo pečiais ir pasitraukė atgal, kad įleistų abudu 
svečius. Breseris kviesdamas mostelėjo, Tobijas prasi- 
spraudė pro jį ir pasilenkė prie žemų durų. 

Viduje buvo taip tamsu, kad iš pradžių Tobijas buvo 
tarytum aklas. Kai akys priprato prie dulkinos prieblan- 
dos, pamatė, kad jie yra mažyčiame kambarėlyje be langų; 
1r kitas išėjimas iš jo buvo lygiai toks pat siauras ir Žže- 
mas, bet už durų buvo nuostabiai šviesi, plati laiptinė, 
vedanti į viršų dvivėrių durų link, taip pat masyvių, bet 
išraižytų įvairiais ornamentais ir drožiniais. 

— Palaukite šičia, - suniurnėjo vedlys, kai jie priėjo 
prie durų. - Aš pranešiu apie jus grafui. Pažiūrėsime, ar 
jisai turi laiko. 

Tobijas suglumęs pažvelgė į jį, bet Breseris greitai 
mostelėjo ir Tobijas nieko nepasakė. Jie palaukė tik ke- 
lias akimirkas, kol tarnas sugrįžo 1r šiurkščiu mostu da- 
vė suprasti, kad sektų paskui. 

Grafas atrodė ne mažiau nustebęs kaip ir jo sargybi- 
nis, bet šis daug greičiau susitvardė; tik trumpą valandė- 
lę jisai Žiūrėjo į tėvą Tobiją ir Breserį; į Tobiją — nuste- 
bęs, į Breserį, atvirkščiai, — atvirai smerkdamas, tada iš- 
spaudė šypseną ir žengė ištiesęs ranką priešais Tobiją. 

— Tėvas Tobijas! - sušuko jisai. - Koks džiugus neti- 
kėtumas, kad galiu pasveikinti jus savo namuose. 

— Netikėtumas? Jūs mane kvietėte. Netgi primygtinai 
reikalavote, kad aš jus aplankyčiau. 

— Tas tiesa. Bet nesitikėjau taip greitai jus išvysti. 

Jis mostelėjo ranka, kai Tobijas norėjo atsakyti, ir ge- 
ranoriškai uždėjo jam ant peties ranką norėdamas apka- 
binti. Tobijas kiek pasimuistė. Nemėgo būti liečiamas. 
Tada jausdavosi tarytum medžiojamas žvėris. Nors da- 
bar kiek beįstengdamas pabandė tatai nuslėpti, bet Te- 
ovulfas buvo gan jautrus —- pajuto. Atitraukė ranką ir at- 
siprašydamas nusišypsojo. 

— Užeikite, Tobijau, — tarė jis dar kartą. - Jūs tikriau- 
siai pavargęs. Ilgas kelias nuo Buchenfeldo iki čia. 

— Tikrai taip, - patvirtino Tobijas. - Bet mes su ar- 
kliais. 

— Tada norėčiau tikėti, kad Breseris parinko jums ne 
patį blogiausią arkliapalaikį, - pašaipiai pridūrė Teovul- 
fas. - Žinokite, kad jam patinka taip daryti. - Jis pastebė- 
jo, kaip Breseris kiek susiraukė, ir atsiduso. — O, aš jau 
matau - jis taip ir padarė. Leiskite man spėti - širmąją 
kumelę. 

Tobijas linktelėjo, o Teovulfo žvilgsnyje, kuriuo jis ba- 
dė Breserį, buvo dar daugiau paniekos. 

— Turėtumei gėdytis, Breseri, taip netikusiai 
kenkdamas mūsų svečiui. Kuinas sugrius, jeigu net riebi 
katė užšoks jam ant nugaros. Ir dar daugiau turėtumei 
gėdytis, jog iš anksto nepasiuntei žmogaus, kad praneš- 
tų apie jūsų atvykimą. 

— Mums nedaug ko reikia, - tarė Tobijas. 

— Jūs turite būti taip sutinkamas, kaip to yra vertas 
Dievo žmogus, - paaiškino Teovulfas. - Deja, jūs mane 
labai stebinate. 

— Ar mes jums trukdome? - paklausė Tobijas. 

— Nieku būdu. Bet jūs jau apžiūrėjote mano namus. 
Jie nėra dideli ir mes čia neteikiame daug reikšmės 
prabangai. Pažiūrėsiu, ką virėjas dar gali paruošti, bet bi- 
jau, kad bus tik visai paprastas valgis. 

— Nesivarginkite, - tarė Tobijas. - Aš nesu alkanas. 
Mes tiesiai iš Temzerio sodybos. 

Teovulfas nusiviepė. 

— O, suprantu, - atsakė jisai. — Jo žmona palepino jus 
savo virtuvės stebuklais. 

— Ko gera, taip, - tarė Tobijas. Tada nusišypsojo ir pag- 
lostė pilvą. - Labai gerai. 

— Ką čia 1r bekalbėti! — pridūrė Teovulfas. - Ji nuosta- 
bi virėja. Aš kartais aplankau jos vyrą, ir tik dėl vienos 
dingsties — kad pas juos pavalgyčiau, prisipažįstu. 

Tobijas kaip dera nusišypsojo, tuo tarpu jis ėmė jaus- 
tis vis blogiau. Teovulfo draugiškumas veikė savotiškai. 

Labai galėjo būti, kad Tobijas to nenuslėpė; bet staiga 
jam tapo aišku, kad vis dėlto jis atsirado ne laiku, taip, 
kaip tvirtino Teovulfas. 

Jie įėjo į grafo menę. Teovulfas buvo ne vienas. Patal- 
pa priminė Buchenfeldo bokštinio namo kambarį su židi- 
niu; ir čia prie Židinio riogsojo didžiulis stalas. Beveik 
tuziną kėdžių buvo užsėdę vyrai, jie turėjo būti visiškai 
skirtingo luomo — vieni buvo brangiau apsitaisę net už 
patį grafą, kiti vilkėjo paprastus durtinius ir kelnes, kaip 
valstiečiai ar tarnai. Gausūs, tačiau paprasti pietūs buvo 
jau patiekti, ir kaip tik dabar, Tobijui ir Breseriui įeinant, 
tarnas pilstė alų. 

— O! - nustebęs tarė Tobijas. - Jūs turite svečių. La- 
bai gaila. Nenorėjau jums trukdyti. 

— Visai netrukdote, - ryžtingai pasakė Teovulfas. - Jie, 
šiaip ar taip, jau rengėsi iškeliauti. Apie mūsų susitikimo 

priežastis reikėtų daug pasakoti, betgi jūs žinote, kaip 
būna: pradedi šnekėtis, ir valandų valandos pralekia net 
nepastebėtos. 

Tobijas ėmė jaustis vis nesmagiau, juo labiau kad gra- 
fas šnekėjo taip garsiai, o jo žodžiai turėjo tiktai vieną 
tikslą: duoti suprasti svečiams, kad dabar jie turi išeiti. 
Ir išties, dauguma atsistojo ir išėjo iš menės net neper- 
simetę su Teovulfu nė žodeliu. Netrukus menė ištuštė- 
j0. Tobijas bergždžiai bandė sugauti nors vieno pro jį pra- 
einančio vyro žvilgsnį. Niekas nežiūrėjo į jo pusę. Bet nė 
vienas neatrodė suirzęs ar įtūžęs. 

— Man iš tiesų labai gaila, grafe, - tarė jis dar kartą. — 
To dar betrūko, kad išvaryčiau jūsų svečius. 

Teovulfas paniekinamai mostelėjo ranka ir nusijuokė. 

— Taip ir atsitiko, - tarė jis juokdamasis. — Bet šitaip 
jūs man padarėte paslaugą, tėve. - Jis vėl nusijuokė pa- 
stebėjęs vienuolio sumišimą, priėjo prie stalo ir įsmuko į 
didžiulį, raižytomis atramomis krėslą. Tada garsiai atsi- 
duso, valandėlę užmerkė akis, paskui linksmai mostelė- 
jo ranka, kad Breseris su Tobiju taip pat sėstųsi. 

— Aš jau visą valandą ieškojau dingsties, kaip juos iš- 
krapštyti lauk, — prisipažino jisai šypsodamasis. —- Bet kar- 
tais reikia pasiklausyti savo valstiečių, šiaip jie tampa 
maištingi 1r nebenori niekam tarnauti. 

Tobijas nejaukiai šyptelėjo ir pasižiūrėjo į duris. 

— Vis dėlto... - tarė jisai. - Bent jau... galėjote su jais 
atsisveikinti. Aš dar turiu tiek laiko. 

— O, aš kaip tik tikiuosi, kad jūs turite daugiau laiko, 
tėve, - pasakė Teovulfas. —- Ar suteiksite man garbės pra- 
leisti naktį po mano stogu? Be to, man su jais nebūtina 
atsisveikinti. Dar turėsiu malonumo visą vakarą ir, gali- 
mas daiktas, pusę nakties su jais praleisti, — pridėjo jis 

kreivai šyptelėjęs. - Šiandien vakare numatyta medžiok- 
lė. Ar norite prisidėti? 

Tobijas papurtė galvą; Teovulfas, kaip išdavė jo vei- 
das, slapta to ir tikėjosi. 

— Tada aš turėsiu jus kelias valandas palikti vieną, — 
apgailestaudamas tarė grafas. - Na, bet bus matyt. Gal 
man pavyks kokia dingstimi pasišalinti. Jūs nemėgstate 
medžioklės? 

— Man dar niekada neteko medžioti, - tarė Tobijas. — 
Nemanau, kad Dievo tarnas turėtų būti medžioklėje. 

— Bet kartais medžioklė naudinga, — atsakė Teovul- 
fas. — Man nekelia jokio džiaugsmo pralieti nekalto pada- 
ro kraują, kurs man nieko nepadarė ir iš tiesų prieš ma- 
ne yra bejėgis. Jeigu aš medžioju, tai ieškau vilkų arba 
lokių, o ne bejėgių stirnų ar kiškių. Bet taip jau yra, kaip 
jūs sakote, - kartais reikia daryti tai, ko širdies gilumoje 
neapkenti. f 

Jis kalbėjo visai ramiai, tarsi tarp kita ko, ir nežiūrė- 
damas į vienuolį, bet Tobijas gal net per vėlai suprato, 
kad Teovulfas visai ne tuščiai sau plepėjo, kaip iš pirmo 
žvilgsnio atrodė. Jis puikiai žinojo, ko čia atkeliavo inkvi- 
zitorius. Tobijas prisiminė turįs būti atsargus. Jis vėl ne- 
pakankamai įvertino Teovulfą. 

— Taip, - atsargiai tarė jis. - Žmogus yra kūrybos vir- 
šūnė, todėl jis ir išmano, kaip medžioti ir kaip žeme pa- 
sinaudoti. 

Teovulfas žiūrėjo į Jį pusiaumirka, bet labai atidžiai. 
Tada nusišypsojo, atsirėmė rankomis į savo galingojo sos- 
to ranktūrius, atsitiesė ir pasilenkė pasiimti alaus ąso- 
čio, bet sustojo pamatęs, kad Tobijas sėdi priešais jau nau- 
dotą vieno svečio indą, tad vėl pastatė savo taurę ir įsak- 
miai mostelėjo tarnui. 

Vyriškis skubiai nunešė lėkštes ir priešais Tobiją pa- 
dėjo naują taurę. Tobijas norėjo sulaikyti, kai tas į ją py- 
lė, bet Teovulfas pasižiūrėjo į jį vos ne rūsčiai. 

— Jūs užgaunate mane, tėve, - tarė jis. - Ir pirmiausia 
mano aludarį. Nors gurkšnelį išgerkite ilgai jojęs. - Jis 
pakėlė akis. - O tu, Breseri, - kodėl neini į virtuvę ir 
nepaprašai ko užkąsti? 

Breseris suprato užuominą ir pasišalino, o Tobijas nu- 
sileidęs paėmė taurę ir nugėrė mažą gurkšnelį. Alus šia- 
me krašte buvo geras, bet reikėjo būti atsargiam. Jis jau 
net per daug išgėrė, nes buvo pratęs tik retkarčiais pa- 
ragauti vyno. | 

— Taigi jūs buvote pas Temzerį, - iš naujo pradėjo Te- 
ovulfas, kai išėjo ir tarnas ir juodu liko vieni. 

— Ir pas malūnininką. 

— Tai sukorėte tolimą kelią - visos dienos. Taigi juo 
labiau reikėtų čia pasilikti. 

— Bus matyt, - vangstėsi Tobijas. 

— Ar sužinojote, ką norėjote sužinoti? — paklausė Te- 
ovulfas. 

Tobijas delsė. Kodėl jis nepasitiki šituo žmogumi? 

— Aš... aš nesu tikras, - išsisukinėdamas atsakė. — Tai, 
ką man parodė malūnininkas, buvo labai blogai. Bet Tem- 
Zeris... 

— Tvirtino visiškai priešingai, - įsiterpė Teovulfas. — 
Breseris tikras kvailys, jeigu nuvedė jus tą pačią dieną 
pas tuos abu vyrus. 

Tobijas klausiamai pasižiūrėjo į jį. 

— Malūnininkas neapkenčia Katrinos, - paaiškino Te- 
ovulfas. — Ir ne tik nuo tada, kai ji sugadino jo grūdus, 
atleiskite, — pasitaisė jis, —- nuo tada, kai jis mano, kad ji 
užkerėjo jo grūdus. 

— Kodėl? 

— Ar jis pasakojo, kad liko bevaikis nuo to laiko, kai 
mirė pirmasis jo sūnus? Taigi jis nuėjo pas Ferkoltą ir 
ėmė gerti įvairiausius miltelius, kad pašalintų šitą gėdos 
dėmę. Aš net įtariau, kad buvo nulėkęs ne vien pas šun- 
daktarį. Galų gale iš nevilties kreipėsi į Katriną; jūs gal 
žinote, kad dažnai ji ligoniams 1r be jokio atlyginimo yra 
padėjusi? 

Tobijas dar kartą linktelėjo, o Teovulfas išsiviepė. Ta- 
da nusijuokė. 

— Jis impotentas, - tarė. — Tai ir yra jo vaikų neturėji- 
mo paslaptis. 

— Ir Katrina... išplepėjo apie tai? — netikėdamas pa- 
klausė Tobijas. 

— Žinoma, ne, - atsakė Teovulfas. — Visi tai žinojo. Bet 
Katrina buvo,paskutinė, kuria jisai pasikliovė, — taip jis 
manė. O kai 1r ši jam negalėjo padėti, tai žmonės pamažu 
pradėjo iš jo šaipytis. Žinote, kokie tie žmonės. O jis sa- 
vo ruožtu ėmė ją kaltinti dėl savo likimo. Jis vis tiek ap- 
šauktų raganavimu, net jeigu jo malūną audra nugriautų 
ar potvynis kiltų. O su Temzeriu yra kitaip. Prieš trejus 
metus vyresnėlis jo sūnus nupuolė nuo arklio ir susilau- 
žė abidvi kojas. Niekas netikėjo, kad jis kada nors vėl 
galės lakstyti. Katrina jį išgydė. - Jis ištuštino taurę, gi- 
liai atsiduso ir pats sau įsipylė. — Matote, tėve, šitie abu 
jums nekokie liudininkai. 

— O jūs? 

Teovulfas kurį laiką patylėjo. 

— Ko gero, ir aš ne, - tarė jis. - Ar jau esu sakęs, kad 
nepavydžiu jums tokios užduoties? 

— Taip, - atsakė Tobijas. — Sakėte. 

— Bet dabar visa tai pamirškite, - pasakė Teovulfas 

pasikeitusiu, beveik džiugiu balsu. - Mes dar pakanka- 
mai turime laiko pasišnekėti iki smegenų kaitimo. Dabar 
papasakokite, kas nauja pasaulyje. 

— Bijau, kad turėsiu jus nuvilti, - atsakė Tobijas. Jisai 
stengėsi, kad tie žodžiai nesukeltų nerimo. Teovulfas, be 
abejo, norėjo ne šiaip sau su juo pasišnekėti, kad pasi- 
keistų malonumais. Šis žmogus ničnieko nebuvo palikęs 
likimo valiai. - Gyvenimas vienuolyno mūruose yra dar 
vienišesnis negu tokioje pilyje kaip jūsų. Bijau, kad ma- 
žiau už jus Žinau apie kaizerį ir reichą. 

— Dabar jūs jau kuklinatės. - Aš juk esu sakes, kad 
teiravausi apie jus, tėve Tobijau, ar jau pamiršote? —- Gra- 
fas šaipūniškai pagrasino jam pirštu. - Mudu turime 1a- 
bai daug ką bendra, tėve. 

— Tikrai? Ir ką gi, pavyzdžiui? 

— Na - mūsų meilė tiesai, pavyzdžiui, - atsakė Teovul- 
fas. - Žinau, kad jūs esate teisingas žmogus. Jūs tarp sa- 
vo brolių turite gerą vardą, ar ne tiesa? Ir mūsų bendras 
domėjimasis mokslu. 

— Jūs... tuo domitės? 

— Savaime suprantama. Sakėte, kad buvot pas malūni- 
ninką? Vadinasi, matėte jo malūną. | 

— Tai jūsų konstrukcija? 

Teovulfas išdidžiai linktelėjo. 

— Taip, — tarė jis, trumpai šyptelėjo ir pasikuklino: — 
Arba, sakykime, - iš dalies. Idėja ne man kilo, bet iš vie- 
nos knygos, kurią perskaičiau. Tik aš jį sukonstravau. Ar 
jums patiko? 

Užuot atsakęs Tobijas metė žvilgsnį į knyginę prie ži- 
dinio. Ten buvo keturios lentynos, ir visos keturios buvo 
pilnos. Tikras lobis tokioje niūrioje ir atkampioje vietoje. 

Teovulfas sekė Tobijo žvilgsnį ir jo veide dar kartą pa- 
sirodė išdidumas. 

— Ramiai galite 4pžiūrėti mano biblioteką, - tarė. — 
Jums patiks, esu tikras. | 

Tobijas atsistojo, apėjo aplink stalą ir pasuko prie spin- 
tos. Jis girdėjo, kaip Teovulfas irgi atsikėlė ir sekė pas- 
kui, bet arti nepriėjo, sustojo už poros žingsnių. 

Tobijas gan ilgai nieko kita ir neveikė, tik apžiūrinėjo 
knygas. Skaitė antraštes ant sunkių, kietų kaip akmuo 
kiaulės odos nugarėlių, traukė vieną kitą tomą ir vartė 
ar skaitė kokią ištrauką. Iš tikrųjų tai buvo be galo ver- 
tingos knygos - visos knygos buvo tikra brangenybė. Čia 
buvo beveik vien moksliniai veikalai, kai kurių temos to- 
kios, apie kurias Tobijas nebuvo net girdėjęs. 

Tačiau šiame sukauptų žinių lobyne jis rado du ar tris 
pavadinimus, kurie jam nepatiko; tai buvo uždraustos kny- 
gos, susijusios su uždraustais dalykais - su juodąja ma- 
gija ir burtais bei kitų tikėjimų erezijomis. Jis to ir pa- 
klausė, bet Teovulfas tik gūžtelėjo pečiais. 

— Argi jums nežinomos tokios knygos? —- paklausė jisai. 

— Tai kas kita, — atsakė Tobijas. 

Bet Teovulfas jį vėl tučtuoj pertraukė: 

— Kodėl? Jei aš turiu šitas knygas, tai dar nereiškia, 
kad jomis tikiu, ar ne taip? O iš kur tada žinoti, kas tei- 
singa, o kas ne, jeigu neišklausysi tai, kas klaidinga? Kaip 
Jūs, pavyzdžiui, galite pareikšti savo nuomonę apie raga- 
ną, jeigu nežinote, ką ji daro ir kodėl daro? 

Tobijas nutylėjo. Daug ką jis būtų galėjęs atsakyti į 
šituos žodžius, - pavyzdžiui, kad jie labai jau panašūs į 
ereziją, — bet nelabai turėjo noro dabar leistis su Teovul- 
fu į teologinį ginčą. Ne tam čia buvo. Demonstratyviai jis 
užvertė knygą, kur laikė rankose, ir įkišo atgal į lentyną. 

— Daugelio kitų inkvizitorių rankomis jums jau būtų 
pasirašytas mirties nuosprendis, - tarė jis atsisukęs į Te- 
ovulfą. 

Grafas nusišypsojo. 

— Grasinimas, tėve? 

Tobijas atlaikė jo žvilgsnį; bet šitai jam sunkiai sekėsi. 

— Ar jums atrodo, kad aš manyčiau, jog reikia jums 
grasinti? 

— Vargu, - atsakė Teovulfas. - Pagaliau mudu esame 
toje pačioje pusėje, ar ne? 

Ir trumpai valandžiukei tarp jų atvirai plykstelėjo ne- 
santaika. Bet abudu susitvardė. 

— To aš nežinau, - galų gale prisipažino Tobijas. - Ne- 
su tikras. 

— Argi? 

Teovulfas nusijuokė, priėjo prie jo ir iš pirmo žvilgs- 
nio nesirinkdamas paėmė iš lentynos vieną iš sunkiųjų 
foliantų. Pergamentas šiugždėjo tarp jo pirštų. Šmėkš- 
teldavo nuostabios iliustracijos, meniški rašmenys ir su- 
siliedavo į savotišką paveikslą, kurs atrodė vėl turįs vi- 
siškai kitokią reikšmę. Staiga Tobijas jau suabejojo, ar 
Teovulfas tikrai atsitiktinai paėmė šią knygą, nes tai bu- 
vo viena iš knygų apie raganavimą. 

— O aš maniau, kad jūsų užduotis čia, Buchenfelde, 
turėtų būti visiškai aiški, - kalbėjo Teovulfas po valan- 
dėlės. 

— Tokia ji ir yra, - atsakė Tobijas. - Aš esu čia pasiųs- 
tas, nes Ferkoltas prieš savo mirtį išsiuntė laišką, kur 
iškėlė sunkius kaltinimus dėl raganavimo. 

— Na ir kaip? - pasiteiravo Teovulfas. - Ar jau turė- 
jote progos įsitikinti, kas iš šitų kaltinimų yra tiesa, o 
kas ne? 

— Dar ne, - atsakė Tobijas. - Yra keletas dalykų, kurie 
mane labai trikdo, grafe. Ir keletas Žmonių. 

— Ir aš priklausau prie tų žmonių, - spėjo Teovulfas. 

Tobijas neatsakė, bet jo tylėjimas buvo pakankamas 
atsakymas. Staiga Teovulfas užvertė knygą ir nerūpes- 
tingai įkišo atgal į lentyną. Jo veidas kaipmat pasidarė 
šaltas. 

— Aš trikdau jus, — spėjo jisai. - Bet tai priklauso nuo 
tarpusavio santykių. Ir jūs trikdote mane. Ir tai yra tas, 
ką aš retai patiriu. Dar niekada nebuvau girdėjęs apie to- 
kį inkvizitorių kaip jūs. 

— Apie žmogų, kuris ieško tiesos? — paklausė Tobijas. 

— Apie žmogų, kuris nenori jos matyti, - aštriai atkir- 
to Teovulfas. - Breseris parodė jums pelkę, ar ne? Nu- 
vedė pas malūnininką, ir jūs pamatėte, kokioje būklėje 
dabar yra miestas. Žmonės čia bijo, Tobijau! Paskutiniai 
derliai buvo prasti. Kas nežuvo, vienaip ar kitaip buvo 
sunaikinta. Dedasi tokie... dalykai. 

— Dalykai? 

— Sako, kad nakčia mirtis suka ratus laukais aplink 
miestą, — labai rimtai atsakė Teovulfas. - Ir dar ne vis- 
kas. Jūs iki šiol juk dar nieko nepadarėte, tiktai rūpino- 
tės Katrinos sveikata? 

— Visai ne, - tarė Tobijas. - Padariau. Pasišnekėjau 
su kai kuriais žmonėmis. Bet aš dar nieko negirdėjau, 
kas mane būtų įtikinęs, kad čia tikrai yra įsivėlęs raga- 
navimas! 

— Ak negirdėjote? — piktai tarė Teovulfas. - Tad eime 
su manimi! - Jis piktai apsisuko ir nuskubėjo durų link. — 
Eime! - šūktelėjo dar kartą. - Parodysiu vieną iš įrody- 
mų, kuris jums labai pravers! 

Juodu išėjo iš menės, o netrukus ir iš bokšto, ir Te- 
ovulfas, nelėtindamas žingsnio, nuskubėjo tiesiog prie 
abiejų arklių prie išdžiūvusios girdyklos. Vartų sargybi- 
nis sekė iš paskos, bet Teovulfas nepatenkintas nuvijo jį 
1 šūktelėjo perduoti svečiams, kad jie sugrįšią po valan- 
dos. Tada nekantriai įšoko į balną ir laukė, kada Tobijas 
taip pat įsės. 

Tobijas sekė paskui kaip apkvaitęs. Staigus, smarkus 
Teovulfo nuotaikos pasikeitimas jį be galo nustebino. Jis 
įtemptai svarstė, ar bus ką pasakęs — o gal ką praleidęs, 
kad grafas staiga tapo toks piktas, bet nerado jokio atsa- 
kymo. 

Grafas šuoliavo per mišką taip greitai, kad Tobijui sun- 
ku buvo neišleisti jo iš akių, o dar turėjo iš visų jėgų lai- 
kytis balne. Jis nebuvo patyręs raitelis. Atrodo, lengva 
joti iš paskos smagia risčia, bet iš tikrųjų taip nebuvo. 

Ačiū Dievui, jų tikslas buvo ne per toliausiai. Kelias 
šakojosi, ir Teovulfas pasuko į kairę, į siauresnę atšaką, 
kur iš ratų provėžų netrukus pasidarė piktžolėmis už- 
gožtas takas; kartais jis buvo vos matomas, kad net gra- 
fas buvo priverstas lėčiau joti, norėjo to, ar ne. Bet dabar 
jis nė karto neatsisuko į Tobiją, tiktai pykdamas vikriai 
lankstėsi nuo nukarusių šakų ir krūmynų. 

Pagaliau juodu pasiekė proskyną, kur stovėjo mažytis 
namelis, tikriau sakant, skurdi lūšnelė - stogas buvo nu- 
virtęs ant šono. Už jos, vėjo perpučiamoje kamarėlėje, 
buvo įkurdintos dvi liesos ožkos, o ne mažiau liesesnis, 
nususęs kiemsargis ambrydamas puolė priešais abu rai- 
telius, bet staiga atšoko atgal tempiamas grandinės. Ki- 
toje namelio pusėje buvo siauras aptvaras, kur klampojo 
pustuzinis kiaulių. 

Teovulfas nušoko nuo balno, paspyrė šunį ir atsisuko į 
Tobiją. 

— Eime! — valdingai paliepė jisai. - Noriu jums kai ką 
parodyti. 

Tobijas pakluso kone prieš savo valią. Teovulfo žodžiai 
turėjo beveik sugestyvią galią; prieš juos tą valandą jis 
buvo bejėgis. Nejučiomis ištiesė ranką ir grafo padeda- 
mas išsirangė iš balno. 

Tuo tarpu trobelės durys atsivėrė ir pasirodė išblyš- 
kęs, šeriuotas vyriškis susivėlusiais, pečius siekiančiais 
plaukais. Jis tikrai išsigando pamatęs grafą, bet nespėjo 
ištarti nė žodžio, nes Teovulfas jį tučtuojau užsipuolė: 

— Kur yra? Mes norime pamatyti! 

Žmogelis parodė ranka į miško pakraštį: 

— Tenai. Bet mes... aš manau, kad jau nedaug kas iš jo li... 

Teovulfas staiga sustojo ir įsmeigė akis į jį, o vyriškis 
visiškai užsičiaupė ir nervingai tripinėjo nuo vienos ko- 
jos ant kitos. Už jo tarpduryje išniro antras, kiek mažes- 
nis šešėlis. Pora blausių, baimės kupinų akių žvelgė į Te- 
ovulfą ir Tobiją. 

— Ką su juo padarėte? - riktelėjo Teovulfas. — Tik ne- 
sakykite, kad sudeginote! Aš gi jums uždraudžiau! 

— Žinau, pone, - vapėjo žmogelis, - bet mano žmona... 
aš manau, mes... mes bijojome. Mes... 

— Aš liepsiu tave išplakti, nenaudėli, - rėkė Teovul- 
fas. - Tai kur jūs užkasėte? 

— Už... už didžiųjų krūmų, pone, - mikčiojo žmogelis. — 
Kur akmenys. Tai, kas liko. Ne... ne viskas žuvo. Degė 
nelabai gerai... 

Jis vėl nutilo, ir kai Tobijas pasuko akis ir pamatė Teo- 
vulfo veidą, suprato kodėl. Grafo veidas degte degė iš 
įtūžio. 

— Gerai, - tarė Teovulfas ir pamėgino atgauti savit- 
vardą. - Tada tikėkimės, kad iš tikrųjų gan blogai sude- 
gė. Tavo labui. - Jis piktai mostelėjo. - Eik. Vesk mus į 
tą vietą ir iškask! 

Žmogus susigūžė kaip priluptas šuva ir pradingo tro- 
belėje; po akimirkos grįžo su kauptuku ir semtuvu ir bai- 
mingai panardinęs akis nuskubėjo pro Tobiją ir Teovulfą. 

Juodu nusekė iš paskos. Trumpą galelį jie grįžo tuo 
pačiu keliu, kuriuo Tobijas su grafu buvo atkeliavę, tada 
prasibrovė kairėn į tankumyną. Žmogelis veltui bandė 
kauptuko kotu praskinti Teovulfui ir Tobijui taką. Tobijo 
rankos ir veidas gavo ne vieną dygliuotos šakos smūgį, 
19 Teovulfas lankstėsi vis labiau plūsdamasis. 

Pagaliau jie pasiekė vietą, kur miškas buvo ne toks 
tankus — dar ne proskyna, bet vis dėlto akmenuotos že- 
mės lopinėlis, kur, be sukumpusių bukų, augo tiktai sa- 
manos ir paparčiai. Šito mažo lopinėlio viduryje buvo ne- 
seniai kasta. Netardamas nė žodžio apšepėlis ėmė kap- 
liuoti kauptuku žemę. 

— Kodėl jūs toks griežtas jam? —- paklausė Tobijas ty- 
liai, kad tik Teovulfas girdėtų. 

Grafas piktai patempė lūpas. 

— Kodėl? —- paklausė. - Aš uždraudžiau šitam kvailiui 
sudeginti tą gyvulį! Norėjau, kad jūs pamatytumėt. Bet 
neišmanėlis valkatūnas visiškai nesupranta... - Jis nuti- 
lo, kurį laiką spoksojo pro Tobiją į tuštumą ir tada prisi- 
vertė pasakyti santūresniu balsu: - Atleiskite, tėve. Bu- 
vau tiesiog supykęs. 

— Supykot už tai, kad jis nepaisė jūsų paliepimo? - 
pasiteiravo Tobijas. 

Jo nuostabai, Teovulfas nusišypsojo. 


200 Ww Hohlbein 


— Ne, - tarė. - Jam ir jo žmonai bandžiau paaiškinti, 
kad mums gal dar prireiks šitos dvėselienos. Bet jie tik 
tauzijo kažką apie velnią ir pragarą ir tikriausiai vos be- 
galėjo sulaukti, kol aš nueisiu, kad galėtų greičiau jį su- 
deginti ir užkasti. 

— Apie ką čia kalbate? - paklausė Tobijas. 

— Greitai pamatysite, —- atsakė Teovulfas. - Ir gal ge- 
riau imsite mane suprasti. 

Tobijui buvo aišku, kad Teovulfas nieko daugiau nepa- 
sakys. Taigi jis kantriai ir nieko nesakęs atsistojo už kiau- 
liaganio, kurs taip mojavo kauptuku, lyg nuo to būtų pri- 
klausiusi jo gyvybė. Žmogelis buvo jau gerą gabalą įsi- 
rausęs į žemę, bet, ko gera, abudu su žmona iš tikrųjų 
labai giliai bus užkasę tą dvėselieną. Iš po kauptuko lėkė 
į šalis žemės grumstai ir akmenys, o jis pats jau beveik 
iki kelių stovėjo duobėje. 

Pagaliau kauptukas minkštai ir labai nemaloniai į kaži 
ką atsitrenkė. Vyriškis metė kauptuką į šalį ir ėmė dar- 
buotis semtuvu, kasė toliau. Galų gale jisai pasilenkė ir 
vaitodamas ištraukė iš duobės suglebusį padarą, suvy- 
niotą į maišą. Bjaurėdamasis paguldė jį ant žemės, vėl 
griebėsi kauptuko ir ėmė juo draskyti maišą. 

Tobijas nejučia sulaikė kvėpavimą pamatęs, kas buvo 
maiše. 

Ten gulėjo apanglėjęs paršelis - paršelis su dviem gal- 
vomis. 

Tobijas išblyško, išsitiesė lyg baslys ir persižegnojo. 
Ledinis, stingdantis išgąstis, sumišęs su šleikštuliu ir pa- 
sibaisėjimu, visą sukaustė, tačiau jis nepajėgė atplėšti 
žvilgsnio nuo šiurpaus apsigimėlio. 

Gyvulio oda buvo sudegusi, šen ten per susvilusią mė- 
są baltavo korėti kaulai, bet antroji subjaurota galva, 

prigludusi šalia tikrosios ir kyšanti iš peties, buvo aiš- 
kiai matoma. Joje nebuvo nei akių, nei ausų, bet jau ne- 
galėjai pasakyti, ar šis apsigimimas buvo įgimtas, ar tai 
tik ugnies padarinys, bet jis tikrai buvo. Ir prieštaravo 
visiems Dievo įstatymams ir pačiai gamtai, - isteriškai 
galvojo Tobijas. 

— Dieve aukščiausias, - šnabždėjo jisai. 

Teovulfas pūkštė. 

— Velnio išpera, — tarė jis. 

Tobijas jo nepaisė, dar kartą persižegnojo ir greitai žen- 
gė žingsnį atgal, tada galų gale atplėšė žvilgsnį nuo bai- 
siosios dvėselienos ir pasisuko į kiauliaganį. 

— Jis... buvo gyvas? — paklausė drebančiu balsu. 

Vyriškio akys iš baimės buvo apsiblaususios. Kaip ir 
Tobijas, tarytum įbestas spoksojo į apanglėjusią gaiše- 
ną. Adomo obuolys nepaliaujamai lakstė, o kakle tvink- 
čiojo gysla. 

— Taip, - atsakė jisai. - Aš jį tučtuoj užmušiau. Bet 
jis... buvo gyvas, kai atėjo į pasaulį. Spardėsi, žviegė, ta- 
rytum velnias būtų jį apsėdęs, ir... i1r man įkando. 

— Ar smarkiai? — paklausė Tobijas. 

Vyriškis papurtė galvą, bet vis tiek prispaudė ranką prie 
savęs, lyg būtų buvęs sužeistas. 

— Ne. Ačiū Viešpačiui. 

Tobijas kiek tik bepajėgdamas nuslopino šleikštulį, at- 
sargiai pritūpė šalia maitos ir prisivertė tą baisų reginį 
dar kartą ir labai gerai apžiūrėti. Išskyrus tą antrąją gal- 
vą, neatrodė, kad gyvulys būtų turėjęs dar kokių neįpras- 
tumų - kiek dar buvo galima spręsti po to, kai kiauliaga- 
nys ir jo žmona bandė jį sudeginti. Tobijas negalėjo ant jų 
abiejų pykti. Visiškai nesvarbu, ką grafas jiems buvo įsa- 
kęs: jeigu jau jį reginys supurtė iš siaubo, ką gi tada tu- 
rėjo jausti tie paprasti žmonės? 


202 Ww Hohlbein 


Jis staigiai atsistojo, apsisuko ir nežiūrėdamas į vy- 
riškį tarė. 

— Užkaskite vėl. Ir labai giliai, girdite? Ir ant tos vie- 
tos uždėkite keletą sunkių akmenų, kad joks žvėris neiš- 
kastų dvėselienos. 

Tobijas atsitraukė kelis žingsnius nuo duobės ir norė- 
jo stabtelėti, bet Teovulfas jau buvo apsigręžęs ir ėjo at- 
gal į kelią, taigi jis turėjo sekti iš paskos. Skubėjo, bet tik 
tada jam pavyko pasivyti grafą, kai jie vėl priėjo prie tro- 
belės ir Teovulfas jau sėdo į balną. Tobijas norėjo jį už- 
kalbinti, bet grafas žvilgsniu paliepė jam taip pat šokti į 
balną ir sekti paskui — veikiausiai jis nenorėjo, kad kas 
nors girdėtų jų pokalbį. 

Dabar Teovulfas jau nejojo taip greitai kaip į aną pusę, 
Tobijas net galėjo prie jo prisigretinti, kai jie vėl pasiekė 
platesnį miško kelio ruožą. Bet staiga jis pasijuto tary- 
tum pritrenktas. Viskas, ką galėjo pasakyti, visi išdailinti 
argumentai, kuriuos buvo sugalvojęs pokalbiui su grafu, 
atrodo, nustojo galioti. Žodžiai virto nieku, išvydus šį 
kraupų reginį. 

— Tai ir buvo tas, ką jūs man norėjote parodyti? - galų 
gale tarė Tobijas. 

Teovulfas niūriai linktelėjo. Jo veide niršulio dabar vi- 
siškai jau nebebuvo; bet Tobijas matė jame apmaudą ir 
rūpestį, o to iki šiol dar nebuvo pastebėjęs. 

— Man labai gaila, kad jus išgąsdinau, - tarė Teovul- 
tas. - Bet aš norėjau, kad jūs tai pamatytumėt. Yra daly- 
kų, kuriuos sunku nupasakoti žodžiais. 

— Čia jūs teisus, — burbtelėjo Tobijas. Jis jautėsi bejė- 
gis. Vienu tarpu vėl norėjo grįžti į mieląjį Liubeką. Mano 
Dieve, galvojo jis, kodėl Tu užkrovei man tokią užduotį. 

Tobijas apsidairė, pamatė niūrią girią, nesvetingą kraštą 
ir nuolankiai nudelbė akis. 

— Kodėl gi Breseris man apie tai nieko nepasakojo? — 
po kurio laiko paklausė jisai grafą. 

Teovulfas dusliai nusijuokė. 

— Jis apie tai nežino, - pasakė. — Niekas nežino, ir jei- 
gu jūs neišplepėsite, tai taip ir liks. Piemuo ir jo Žmona 
tikrai neprasitars. 

— Jūs norite tai... nuslėpti? — netikėdamas paklausė To- 
bijas. 

Teovulfas linktelėjo. 

— Gyvulys prieš tris dienas atėjo į pasaulį, - tarė jis. — 
Niekas, išskyrus anuos abu, jus ir mane, nėra jo matęs. 
Taip ir turi likti. 

— Bet kodėl gi? 

— O kodėl gi ne? — atšovė Teovulfas. — Argi yra kokia 
nauda dar labiau skleisti baimę? Žmonės čia ir taip jau 
bijo, be šių istorijų apie dvigalves kiaules, o tos istorijos 
greitai sklinda. 

— Bet juk tai įrodymas. 

Teovulfas staiga sulaikė savo arklį ir įdėmiai pažvel- 
gė į Tobiją. 

— Ar jums jo reikia? — paklausė jisai. 

Tobijas iš pradžių nesuprato. 

— Ką... jūs turite galvoje? 

— Jums reikia įrodymo, kad galėtumėt nuteisti raga- 
ną? — paklausė Teovulfas dar kartą. —- Aš turiu galvoje — 
ar jums reikia dar vieno įrodymo be to, ką jau žinote? 

Tobijas buvo visiškai sutrikęs. 

— Argi jūs pats ką tik nesakėte, kad išvis dar neturiu 
jokio įrodymo? — paklausė jisai. 

Grafas linktelėjo. 

— Jūs ir nerasite jokių, - paaiškino jisai. - Ne tokių įro- 
dymų, kurie jums atrodo svarbūs. Jeigu to, ką iki šiol esa- 
te matęs, neužteks, kaip tada? Paties šėtono pasirašytas 
patvirtinimas? — Jis piktai nusijuokė. — Jūs žinote viską, 
ką turite žinoti, Tobijau. Dabar atlikite savo pareigą. 

— Bet būtent dėl to aš turiu dar daugiau žinoti. 

— Nuteiskite raganą, - reikalavo Teovulfas. Jis kal- 
bėjo labai tyliai, labai rimtai. - Taip reikia, supraskite 
pagaliau. 

— Nesvarbu, ar ji kalta, ar ne? —- pasibaisėjęs paklausė 
Tobijas. —- Bet... bet jūs gi pats sakėte, kad nesate įsitiki- 
nęs, jog jinai ragana! 

— Tačiau tai visiškai neturi jokios reikšmės, - tarė Te- 
ovulfas. 

— Aš turiu... nuteisti nekaltą? Jūs reikalaujate, kad aš 
nusiųsčiau ant laužo moterį, pats neįsitikinęs, ar ji iš tik- 
rųjų yra padariusi tai, kuo kaltinama? 

— Ar jūs nenorite suprasti, kas čia vyksta, ar negali- 
te? — suirzęs paklausė Teovulfas. - Taip, aš visiškai aiš- 
kiai reikalauju to iš jūsų, jeigu jau taip norite, kad pasa- 
kyčiau. - Jis piktai mostelėjo. - Žmonės čia beveik pa- 
kvaišę iš baimės. Čia kaži kas dedasi, Tobijau! Kaži kas 
baisaus. Aš nežinau, ar čia velnias yra įsipainiojęs, ar tiktai 
baisių sutapimų vėrinys. O tai irgi visiškai neturi reikš- 
mės. Svarbu, kad žmonės čia laukia ženklo. Ženklo, kad 
kaži kas įvyks. Kad jiems bus pagelbėta. Apsidairykite 
gi aplinkui! Varganas miestas, keletas beviltiškų sodybų 
ir žmonių, kurie nieko neveikia, tiktai kaltina dėl savo 
nelaimių velnią ir piktąsias dvasias, užuot patys paėmę 
savo likimą į rankas. 

— Kodėl jiems nepadedate, jeigu iš tikrųjų taip mano- 
te? — paklausė Tobijas. 

— Bet aš gi tai darau, - paprieštaravo Teovulfas. - Bent 
jau mMėginu daryti. Tačiau, deja, mano priemonės ribotos. 
Taip pat ir mano galimybės. Aš galiu jiems duoti aukso, 
kad nusipirktų grūdų. Galiu duoti medžio, kad susitvar- 
kytų savo namus. Galiu juos apsaugoti nuo plėšikų ir val- 
katų. Bet aš negaliu jų apsaugoti nuo jų pačių baimės! 
Jūs — Dievo žmogus. Jūs šitai galite. 

— Įvykdydamas žmogžudystę? Turėčiau būti išprotėjęs. 

— Ne žmogžudystę, - pataisė jį Teovulfas. - Tėve To- 
bijau, bet kuris inkvizitorius, jumis dėtas, jau seniai šitai 
Katrinai būtų surengęs procesą. Įrodymų daugiau, negu 
reikia. O nuo kada inkvizitoriui reikia įrodymų? Jūs... 

— Nutilkite! —- nutraukė jį Tobijas. Jo balsas drebėjo. — 
Nieko daugiau nenoriu girdėti! 

— Kodėl? — Teovulfo akys susiaurėjo. - Ar nepatinka, 
ką sakau? Bijote tiesos? 

— Man rodos, kad nusivyliau jumis, grafe, - sausu bal- 
su tarė Tobijas. - Laikiau jus garbingų žmogumi. Ne ne- 
doru žŽmogžudžiu. 

— Nedoru žmogžudžiu? — Teovulfas nusijuokė. Bet juo- 
kas skambėjo piktai. - Jeigu jūs mane vadinate nedoru 
žmogžudžiu, tai mes visi tokie. Kiek jūs jau sudeginote 
raganų, tėve Tobijau? Dešimtį? Šimtą? 

— Nė vienos, - prislopintu balsu atsakė Tobijas. - Ir 
jeigu... 

— Tai aš manau, kad jūs dar neseniai einate šitas pa- 
nau, kad jūs neilgai jas ir turėsite. Inkvizitoriaus uždavi- 
nys yra... 

— „..nežudyti nekaltų, — susijaudinęs nutraukė jį Tobi- 
jas. Jis kone rėkė. 

— Ne? Tai kas tada? Nesakykite, kad tikrai ginti žmo- 
nes nuo raganavimo ir juodosios magijos! 

Sėdėdamas balne grafas pasviro į šalį ir sugniaužė prie- 
šais Tobijo veidą kumštį. Tobijas pamanė, kad jam grasi- 
nama, ir loštelėjo atgal. Bet šitaip nebuvo. 

— Aš noriu jums pasakyti, kas yra inkvizicija, Tobijau! — 
susijaudinęs toliau kalbėjo Teovulfas. Jis pakrate kumš- 
tį. - Sugniaužtas Bažnyčios kumštis. Kalavijas, kuriuo ji- 
nai parklupdo visus kitatikius! Vienintelis dalykas, ką gina 
inkvizicija, yra pati Bažnyčia! Ir nesakykite dabar, kad 
tai esą netiesa! Jūs žudote ir deginate Jėzaus Kristaus 
vardu, bet patikėkite manimi, tėve Tobijau, - pusė jūsų 
brolių Jį patį užtemptų ant laužo, jeigu Jis šiandien vėl 
ateitų. 

— Tai šventvagystė! - iššniokštė Tobijas. 

— Tikrai? O gal tik tiesa, kurios jūs nenorite girdėti? — 
šoko Teovulfas. — Ką darytumėte, jeigu pas jus ateitų kas 
ir tvirtintų esąs Dievo sūnus? Kurs prikelia mirusiuosius 
17 leidžia vaikščioti šlubiams? Kurs penkis tūkstančius 
pamaitina viena žuvimi ir kepaliuku duonos? Aš neabejo- 
ju jūsų nuoširdumu, tėve Tobijau. Jūs turbūt esate išim- 
tis, bet patikėkite manimi - daugelis jūsų imtų šaukti apie 
burtus ir velnio darbus 1r jį dar kartą prikaltų prie kry- 
žiaus! 

— Užtenka! — rėkė Tobijas. - Užtenka, sakau! Kad aš 
daugiau šito negirdėčiau! 

Tobijas užsidengė rankomis ausis, bet jam nepavyko 
užspausti jų nuo Teovulfo žodžių, kurie tarytum strėlės 
smigo jam į širdį. Nes jie buvo tiesa. Nes grafas kalbėjo 
apie tai, apie ką Tobijas niekada nedrįso pagalvoti, - bet 
dažnai slapta jautė. 

Teovulfas kurį laiką tylėjo. Bet nurimo tik iš lėto. Kvė- 
pavo greitai, trumpais, stipriais atodūsiais, o jo veide tvy- 
rojo susijaudinimas. Tačiau kai galų gale jis prašneko, bal- 
sas vėl buvo gana ramus. 

— Man... labai gaila, - tarė jisai. - Nereikėjo taip kal- 
bėti, žinau. Bet aš po truputį pavargstu nuo veidmainys- 
tės, tėve Tobijau. Maniau, kad jūs būsite tasai žmogus, 
kurs mane supranta. Aš vis dar tuo tikiu. 

— Ką aš turiu suprasti? — paklausė Tobijas. Ir jisai pa- 
sistengė, kad balsas būtų ramus. Šiaip taip pavyko, kaip 
11 Teovulfui. - Kad jūs reikalaujate iš manęs įvykdyti 
žmogžudystę — dėl gryno išskaičiavimo? Kad būtų gali- 
ma nuraminti žmones? 

— Tai politika, ne išskaičiavimas, - paaiškino Teovul- 
fas. - Bet vis dėlto gal jūs esate teisus. Kas gi daugiau 
toji politika, jeigu ne išskaičiavimas? Viskas yra politika, 
tėve Tobijau. Bažnyčia degina raganas, kad liaudis nesi- 
priešintų. Karalius degina savo priešus, kad nuslėptų sa- 
vuosius rūpesčius. O mes... - Jis atsiduso. - Ak, velniai 
rautų! —- staiga tarė. - Esu kvailys. Aš... aš visiškai ne 
taip pradėjau. Man labai gaila. Nieko nepasakiau, ką iš 
tikrųjų norėjau pasakyti. 

— Kaipgi, - atsakė Tobijas. - Žinoma, pasakėte. 

Teovulfas ilgai žiūrėjo į jį neaiškiu žvilgsniu. 

— Tai... rengsite procesą? 

— Aš niekada nebuvau sakęs, kad taip nedarysiu, - ta- 
rė Tobijas. - Bet aš jį atliksiu teisingai — sąžiningai ir su 
Dievo palaiminimu. 

— Ji nugalabijo Ferkoltą, tuo aš esu visai tikras, - pa- 
sakė Teovulfas. - Jis buvo atgrasus senas žmogus, gob- 
šus ir piktas. Daugelis mieste jo bijojo, ir beveik visi jo 

nekentė. Bet žmogžudystė lieka žmogžudyste. Ji turi būti 
nubausta. 

— Jeigu jinai taip padarė - žinoma, - atsakė Tobijas. — 
Bet tai ne mano užduotis. 

Teovulfas daugiau nesupyko, nors Tobijas to beveik 
laukė. Bet arba jis buvo pavargęs toliau ginčytis, arba 
pasiryžo laikytis kitokios taktikos. 

— Eime, - tarė jis. —- Jokime toliau. 

Žirgai vėl pasileido risčia; Teovulfas palaukė kurį lai- 
ką, paskui vėl pradėjo nutrauktąją kalbą: 

— Kas nutiks, kaip jūs manote, jeigu išteisinsite Kat- 
riną? 

Tobijas patraukė pečiais. 

— Nežinau. Ji turės atsakyti prieš teisėją, jeigu tikrai 
bus nugalabijusi savo vyrą. 

— Aš ne tą turiu galvoje, - tarė Teovulfas. - Kaip jūs 
manote, kas dėsis čia, Buchenfelde? 

— Apie ką jūs? 

— Jie naujos raganos ieškosis, - atsakė Teovulfas. —- Ar- 
ba raganiaus. Supraskite - Žmonės čia vos ne iš galvos 
kraustosi iš baimės. Jie nusivylę. Viešpatauja nerimas. 
Nieko dar nematyti, bet jau gali jausti. Paskutiniai derliai 
žuvo, ir jūs matėte, kas nutiko su ežeru miške. Jeigu iš- 
teisinsite Katriną, Tobijau, ieškosis jie kitos aukos. Ir gal 
daugiau negu vienos. Gal bus lavonų. Ar matėte tuos vy- 
rus, su kuriais šiandien vakare eisiu į medžioklę? 

— Mačiau. 

— Bet jūs nežinote, kas jie yra, - kalbėjo Teovulfas. — 
Jie mano valstiečiai, priklausomi nuo feodalo. —- Paskuti- 
nį Žodį jis taip keistai pabrėžė, kad Tobijas jį net klausia- 
mąj nužvelgė, bet Teovulfas apsimetė nematąs ir kalbėjo 
toliau. — Jie čia ne tik todėl, kad drauge sumedžiotume 

porą stirnų ar šernų, Tobijau. Jie atvyko todėl, kad bijo. 
Su Žiema ateis badas. Jie reikalauja, kad ką nors dary- 
čiau. Bet aš nežinau ką. 

— Įvykdyti žmogžudystę ne išeitis. 

Teovulfas atsiduso. 

— Žmogžudystė... kas per žodis, Tobijau? Kartais atsi- 
duriama tiesiog netinkamoje vietoje netinkamu laiku. 
Kartais aš pats save klausiu, ar esu tinkamoje vietoje. 

— Nepanašu, kad skųstumėtės savo likimu, - abejoda- 
mas tarė Tobijas. 

— Vis dėlto, - atsakė Teovulfas. —- Arba ne. - Jis nusi- 
šypsojo. — Taip ir ne, greičiausiai taip turėtų būti. Neno- 
rėčiau su niekuo kitu keistis, bet aš manau, tam kitam 
lygiai taip pat yra. Kuo jūs mane laikote, Tobijau? 

— Kuo aš jus laikau? Ką jūs turite galvoje? 

— Galingu ir įtakingu žmogumi, kursai geležiniu kumš- 
čiu valdo savo valdinius? - klausė Teovulfas. - Jeigu taip 
yra, tai klystate. Aš noriu būti su jumis visiškai atviras, 
Tobijau: mano grafystė žlunga. Žmonės daugiau nebedir- 
ba, nes bijo. Jie palieka dirvonuoti laukus, jau nebesiryž- 
ta išeiti iš savo namų. Daugiau nebepasitiki vienas kitu, 
1ma nepasitikėti ir manimi. Mums gresia žlugimas. Ir aš 
nežinau, ar dar begalėsiu užkirsti tam kelią. Galbūt jau 
per vėlu. 

— Ar galiu ir aš su jumis visai atvirai kalbėti? — pa- 
klausė Tobijas. 

Teovulfas linktelėjo. 

— Ar tai tikroji mano atvykimo priežastis? — vėl pa- 
klausė Tobijas. —- Jūs baiminatės dėl savo valdžios? 

Kurį laiką Teovulfas žiūrėjo į jį apstulbęs, tada atkra- 
gino galvą ir ėmė garsiai kvatotis. Tobijas sumišęs spok- 
SOjO į jį. 

— Tai ir yra, apie ką jūs galvojote? - paklausė Teovul- 
fas atgavęs kvapą. - Tada galiu jus nuraminti, mano drau- 
ge. Aš nenoriu jos, šitos valdžios. Ji yra per sunki tam, 
kas su ja gaunama. Padovanočiau, jeigu atsirastų toks, 
kurs būtų pakankamai kvailas, kad ją paimtų. Bet noriu 
jums pasakyti, ko iš tikrųjų aš noriu: noriu naktį ramiai 
miegoti. Noriu pabusti rytą nebijodamas, kad pasaulis 
aplink mane paskendęs liepsnose. Noriu, kad žmonės, 
kurie pasitiki manimi, išgyventų ir kitą dieną. Mano gra- 
fystė nedidelė, tėve Tobijau, bet, kas be ko, vis dėlto 
daugiau nei du tūkstančiai Žmonių yra mano žinioje. Ir 
aš nenoriu, kad jie žūtų —- nesvarbu, nuo velnio, ar nuo 
chaoso. 

— Jūs norite tiktai ramybės ir tvarkos, ar taip? - liūd- 
nu balsu paklausė Tobijas. - Todėl mane ir pakvietėte. 

— Aš nekviečiau jūsų, - pataisė jį Teovulfas. - Ir jeigu 
būtų mano valia, nuplakčiau kiekvieną, kuriam iš burnos 
išsprūstų žodis 7aganavimas. Bet jūs jau vis tiek esate 
čia. Reikalai pajudėjo, ir aš turiu žiūrėti, kad padaryčiau 
tai, kas geriausia. Tam tikra prasme jūs esate teisus: nie- 
ko daugiau nenoriu savo krašte, tiktai ramybės ir tvar- 
kos. Ir kiekviena priemonė man teisinga tatai išlaikyti. 

Jis valandėlę patylėjo. Tada tarė: 

— Aš turiu jums pasiūlymą, Tobijau, — ir prašau tuo- 
jau dabar neapsispręsti, pagalvokite. Dieną, dvi - kiek 
reikės. 

— Na ir kokį gi? —- nepatikliai paklausė Tobijas. 

— Buvo mano klaida jus įkalbinėti, piktnaudžiauti jūsų 
tarnyba, —- tarė Teovulfas. - Aš tai suprantu. Bet jūsų 
reakcija man rodo, kad neapsirikau: jūs tikrai esate tei- 
singas Žmogus, tokiu jus ir laikiau. Bet patikėkite mani- 
mi, kai sakau, kad liaudis reikalauja aukos. Todėl apmąs- 


Inkvizitosius 2 


tykite štai ką: aš paskyriau procesą Katrinai ateinantį sek- 
madienį, bet suprantu, kad jums reikia daugiau laiko. Duo- 
du dar savaitę. Per tą laiką teiksiu jums visokeriopą pa- 
galbą, kokios tiktai pareikalausite. Nė vienas klausimas 
jums neliks neatsakytas ir nė vienos durys prieš jus ne- 
užsivers. Taigi pakankamai turite laiko, kad susidarytu- 
mėte savo nuomonę. Bet sekmadienį, po savaitės, jūs 
raganą teisite. Pripažinsite ją kaltą ir nuteisite sudeginti 
ant laužo, visiškai nesvarbu, kokias išvadas iš tikrųjų pa- 
darysite. - Jis greitai pakėlė ranką, kai Tobijas vėl norėjo 
jį nutraukti, ir kiek pakeltu balsu kalbėjo toliau: - Jeigu 
patikėsite, kad jinai ragana, tai, šiaip ar taip, vis tiek jūsų 
pareiga ją sudeginti. Jeigu matysite, kad nekalta, mes taip 
sutvarkysime, kad tik atrodys, lyg jinai būtų jau sudegi- 
nta. Aš duodu jums savo žodį - pasirūpinsiu, kad jinai 
būtų išgabenta visiškai slaptai. Kur tiktai panorėsite - į 
laisvę ar į tokią vietą, kur galės atsakyti už Ferkolto mir- 
tį. 

Tai buvo baisus pasiūlymas. Ir vis dėlto Tobijas išsyk 
nepaprieštaravo. Teovulfo planas labai jau viliojo — nors 
tai buvo tik priežastis taip pasprukti nuo atsakomybės, 
kurią grafas prieš jo valią jam užkrovė. 

Ir išgelbėti Katrinai gyvybę... 

— Nieko dabar nesakykite, —- tarė Teovulfas. - Apgal- 
vokite, prašau jus. Savo apsisprendimą jūs galite pasa- 
kyti man šiandien vakare, kai grįšiu iš medžioklės, arba 
rytoj anksti rytą. Suprantu, ką jūs turite jausti, bet pati- 
kėkite manimi, verta bent jau pagalvoti apie tai. 

— Taip ir padarysiu, - pažadėjo Tobijas. 

elio atgal į Teovulfo pilį 
prabėgo netariant nė žodžio, tuo Tobijas tylomis buvo pa- 
tenkintas. Jis dabar nenorėjo šnekėti — nei su grafu, nei 
su kuo kitu. Apskritai nenorėjo net galvoti apie Teovulfo 
pasiūlymą. Tas, aišku, buvo neįmanoma, nes vien jau tvir- 
tas ketinimas negalvoti apie ką nors, žinoma, buvo ge- 
riausias būdas tikrai apie tai galvoti. Ir Tobijo mintys nuo- 
lat sukosi apie Teovulfo pasiūlymą. 

Nors tas pasiūlymas ir buvo baisus, tačiau kartu turė- 
jo kažkokią velnišką pagundą - jau dabar Tobijas ėmė ją 
jausti. Ir toji pagunda galėjo tiktai didėti, nes jis pastebė- 
jo, kad kiekvienas argumentas, sugalvotas prieš, iš tik- 
rųjų ją tik stiprino. 

Ko gera, jau dabar jis buvo pralaimėjęs šitą kovą. 

Tobijo pareiga būtų buvusi šį įžūlų reikalavimą iškart 
1r labai griežtai atmesti. Vien jau tas, kad jis to nepadarė, 
parodė jo silpnumą. Ir kad Teovulfas primygtinai reikala- 
vo tik vėliau išgirsti atsakymą, — be jokios abejonės, vėl 
buvo jo mažytis gudrus ėjimas. 

Viskas būtų labai paprasta, jeigu Katrinos vietoje bū- 
tų kokia kita moteris, kurią Tobijas turėtų teisti. Dieve, 
galvojo jis toliau, kokį išbandymą Tu man skyrei tartum 
tyčia mane čia pasiųsdamas? 

Kai jie sugrįžo į pilį, Tobijas paprašė Teovulfą paskirti 
jam kambarį, kur galėtų netrukdomas melstis. Jis tuč- 
tuoj gavo mažą, tuščią kambarėlį bokšto viršuje, — šaltą 
1r tamsų, nes, kaip ir visose kitose patalpose, čia buvo 
tiktai mažytis langelis, pro kur krito siauras šviesos spin- 
dulėlis. Bet kambarėlis teikė kaip tik tai, ko Tobijas da- 

bar ieškojo: tylą 1r vienumą. Rūpestingai uždarė duris, 
atsiklaupė prie lango ant grindų ir pradėjo melstis. 

Valandą, antrą ir net jau trečią, kol ėmė blėsti šviesa 
1r įskaudo nugara. 

Bet vis tiek jis nieko nejautė - tiktai šaltą tuštumą. 

Paguoda, kurią visados rasdavo maldoje, neatėjo. Be- 
veik neišsenkantis jėgų ir stiprybės šaltinis — iki šiol bu- 
vęs jo tikėjimas — buvo išsekęs. 

Tobijo akys pasruvo ašaromis, kai suprato, kad Die- 
vas jo jau nebeišgirdo, o iš skausmo siela prisipildė siau- 
bo, kai tapo aišku kodėl: ne todėl, kad gerasis Viešpats 
staiga būtų virtęs žiauriu, bet todėl, kad jis, Tobijas, dau- 
giau nebemokėjo Jo prisišaukti. Jam jau nebesisekė at- 
verti savo širdies. Raktas į Dievą, visų religijų didžioji 
paslaptis — sąžiningumas — buvo išnykęs. Tobijas jau ne- 
buvo sąžiningas. Nei Dievui, nei pačiam sau. 

Jis bandė įsikalbėti, kad iš tikrųjų galvoja apie baisųjį 
Teovulfo pasiūlymą; paprasčiausiai jį logiškai apsvarstė 
1r leido nuspręsti savo sąžinei. Bet visų pirma gal tai ir 
buvo didžiausias melas. 

Tiesa buvo ta, kad jis niekada 1r neketino nuteisti Kat- 
rinos. Jam buvo visiškai vis vien, ar jinai nugalabijo savo 
vyrą, visiškai neturėjo reikšmės, ar jinai ragana, ar ne. 
Jis niekada negalvojo daryti ką nors kita, o tik įrodyti jos 
nekaltumą ir ją išteisinti. Didžiulis melas, kurį jam pa- 
siūlė Teovulfas, vaizdžiai parodė jo paties miglotus keti- 
nimus. 

Taip - jis galėjo išgelbėti jai gyvybę. Turėjo būdų ir 
galių, nes vienur Teovulfas buvo tikrai teisus: po kukliu 
drabužiu, kurį vilkėjo, jis dar vis buvo inkvizitorius, žmo- 
gus, kurs ne tiktai Bažnyčios paguodą, bet ir baimę sklei- 
dė. Inkvizicija iš tiesų buvo tai, ką Teovulfas ir sakė — 

plieninis Bažnyčios kumštis, kursai galėjo nušluoti kuni- 
gaikštystes, jeigu to būtų reikėję. Bet iki šiolei jis visą 
laiką save įtikinėjo, kad toji inkvizicija skiriama tiktai Die- 
vo vardu, baisi jėga, ginklas - tačiau toks, kurs kirto tik- 
tai blogį ir nebuvo padaręs nė vienos žaizdos gėriui. Ir 
tai buvo melas. 

Kai lauke jau visiškai sutemo, kieme įsižiebė raudona 
deglų liepsna, ir Tobijas išgirdo balsus. Jis pavargęs atsi- 
stojo, priėjo prie lango ir iškišo galvą, kad galėtų pažiū- 
rėti žemyn. Langas buvo aukštai, o sienos tokios storos, 
kad galėjo apžvelgti tik nedidelį kiemo plotelį. Tobijas 
matė, kad Teovulfo svečiai visi buvo susirinkę mažame 
ketvirtainyje. Kai kurie tarnai vedė čia pabalnotus arklius. 
Sumišę skardūs balsai sklido link jo. Draugija tikrai ruo- 
šėsi į medžioklę, apie kurią buvo šnekėjęs Teovulfas. 

Tobijas išėjo iš savo kambarėlio, pasuko į dešinę ir jau 
rengėsi lipti laiptais koridoriaus gale, bet pamatė nuėjęs 
ne į tą pusę, tad sustojo ir norėjo grįžti atgal. Bet apsisu- 
kęs kitame laiptų gale pamatė šešėlį ir susilaikė nepa- 
klausęs kelio. Šis bokštas buvo didesnis, negu atrodė iš 
lauko. 

— Kas ten? — šūktelėjo jis. 

Žmogysta kitame laiptų gale taip pat sustojo. Tobijas 
galėjo įžvelgti tik jos siluetą; jam pasirodė, kad suaugė- 
lis būtų per mažas — ten turėjo būti liliputas arba vaikas. 

— Atleiskite, — vėl tarė jis. - Bet aš... 

Šešėlis sujudėjo ir Tobijas pamatė šmėstelėjus jo 
veidą. 

Tai buvo veidas, kurį jisai pažino. 

Tobijas matė jį tiktai vieną kartą, ir tada jis buvo iš- 
kreiptas baimės ir įtampos, bet vis dėlto jis buvo tikras, 
kad neklydo. 

Tai buvo berniukas, kur jam vos nesuskaldė makau- 
lės, kai jis keliavo į Buchenfeldą. 

Apstulbęs Tobijas išsižiojo ir išsprogino akis, o tą aki- 
mirką vaikas apsisuko ir protekinom dingo sutemoje. 

— Ei! - šūktelėjo Tobijas. - Sustok! 

Pagaliau jisai atsitokėjo iš stingulio ir puolė laiptais 
žemyn paskui berniuką, šokdamas iškart per dvi pako- 
pas ir kaire ranka laikydamasis sienos. 

— Na palauk gi! Aš nieko tau nedarysiu! Noriu tik pa- 
sikalbėti! 

Žinoma, berniukas buvo jau seniai dingęs, kai Tobijas, 
sunkiai alsuodamas, pribėgo laiptų galą. Ir visiškai nega- 
lėjo suvokti, į kurią pusę tasai nuskuodė - į kairę ar į 
dešinę. Viskas įvyko taip greitai, jis buvo tiesiog apstul- 
bęs, kai vel pamatė berniūkštį tarp šitų sienų. 

Šniokuodamas Tobijas pabandė tamsiame koridoriuje 
įžiūrėti pėdsakus, — tačiau ant šaltų akmenų tai buvo vi- 
siškai beprasmiška. 

Į kurią pusę nulėkė berniukas? 

Tobijas pasižiūrėjo ir kairėn, ir dešinėn. Į kairę ėjo 
trumpas koridoriaus galas, prie jo šliejosi kiti laiptai, o 
kitoje pusėje buvo matyti trejos vienodos durys. Ar jis 
girdėjo garsą už tų kurių durų? To nežinojo. 

Ilgai nedelsęs Tobijas pasuko į kairę ir ėmė klebenti 
vienas ir kitas duris. Abejos pirmosios buvo uždarytos, 
bet prie trečiųjų jam pasisekė: durys taip lengvai prasi- 
vėrė, kad jis tik per plauką neprarado pusiausvyros ir 
vos neįvirto į vidų, paskutinę akimirką spėjo atsitiesti 
nusitvėręs už durų. 

Vaiko patalpoje niekur nebuvo matyti. Tačiau Tobijo 
nusivylimas truko tiktai akimirksnį, jis tuojau užleido vie- 
tą nuostabai. 

Kambarėlis buvo mažas ir be langų, kaip ir dauguma 
patalpų šitoje baisioje šešėlių pilyje, bet jame buvo švie- 
su kaip dieną: degė penkiasdešimt žvakių ir skleidė šil- 
tą, geltoną šviesą. Visur aplinkui stovėjo stalai ir lenty- 
nos, nustatytos puodais, buteliais, ąsočiais ir visokiomis 
dėžėmis. 

Ant sienos priešais duris kabojo paauksuotais rėmais 
tamsių spalvų paveikslas, kur buvo pavaizduotas viduti- 
nio amžiaus vyras, apsigobes kailiniu apsiaustu, apačioje 
dėvėjo šarvinius marškinius ir juosėjo kalavijo diržą. Be 
abejonės, - Teovulfo protėvis. Aštrus, ne toks jau nema- 
lonus, bet labai neįprastas kvapas sklandė ore, o ant vieno 
stalo Tobijas pamatė sustatytus katilus, dubenis ir raity- 
tus metalinius vamzdelius; tokius iki šiolei jis buvo matęs 
tiktai paveiksluose, kurie vaizdavo alchemiko laboratori- 
ją. Staltiesė ant šito stalo buvo visa juoda kaip anglis. 

Tobijas greitai metė žvilgsnį pro petį atgal į koridorių; 
įsitikinęs, kad jo niekas iki šiol dar nepastebėjo, įėjo į 
patalpą ir uždarė paskui save duris. Ir per kitas geras 
dešimtį minučių jis pamiršo berniuką, pamiršo Teovulfą, 
taip, netgi sąžinės konfliktą, kur buvo įstūmęs tas pasiū- 
lymas, nes tai, ką jisai rado šiame nepaprastame kamba- 
ryje, jį visiškai apstulbino. 

Tai buvo laboratorija. Ant įvairių stalų, taip pat ir ant 
grindų Tobijas aptiko visokiausių nepaprastų prietaisų ir 
daugybę knygų, o dideliuose odiniuose aplankuose - po- 
pieriaus lapų; šie daugiausia buvo prirašyti lotyniškai, bet 
kai kurie ir Tobijui visiškai nesuprantamomis kalbomis. 
O visoje šitoje ąsočių ir butelių begalėje buvo taip pat 
daugybė visokių skysčių ir medžiagų. 

Nėra jokios abejonės, — apstulbęs galvojo Tobijas, - Te- 
ovulfas — alchemikas. Nežinojo, ar geras, ar blogas, bet 

tikrai labai stropus. Ant vieno stalo Tobijas rado medžia- 
gų sąrašą; Teovulfas tuo sąrašu tikriausiai rėmėsi, nes 
kai kuriuos reikalingus mėginius kartu su šaltiniais, iš 
kur juos gavo, buvo pasižymėjęs. 

Ir galiausiai Tobijas rado tai, kas jį ne tik nustebino, 
bet 1r neapsakomai išgąsdino. Visai atsitiktinai: jau be- 
veik buvo nusprendęs išeiti, bet netyčia užkliudė ir parg- 
riovė ant vieno stalo stovėjusį molinį ąsotį. Paskutinę aki- 
mirką jam pavyko pagriebti, kol šis nenukrito ir nesudu- 
žo. Bet kaži koks to ąsočio turinys apliejo Tobijui rankas. 

Vienuolis dygėdamasis susiraukė. Tai buvo tamsiai ru- 
das skystis, miške subraižytą odą degino tarytum kokia 
rūgštis. Ir dvokė tas skystis bjauriausiai. Tobijas tučtuoj 
pastatė ąsotį vėl į vietą, nusišluostė rankas čia pat esan- 
čiu rankšluosčiu — ir staiga nustebęs pasižiūrėjo į savo 
pirštus. 

Jis pažino tą kvapą. Smarvė nebuvo tokia stipri kaip 
miške, bet, be jokios abejonės, čia buvo tas pats dvokas, 
kur ėjo iš pelkės. 

Apstulbęs jis dar kartą griebė ąsotį, nutraukė skudu- 
rą, kuriuo buvo uždengtas, ir pauostė skystį. Paskui vėl 
greitai pastatė atgal ir pasibjaurėjęs susiraukė. Negalėjo 
būti nė jokios abejonės — vanduo šiame ąsotyje buvo iš 
to miško ežero. Bet, dėl Dievo meilės, kam jis buvo rei- 
kalingas grafui? 

— Jūs patenkintas? 

Tobijas išsigandęs atsisuko ir pažvelgė į Teovulfo vei- 
dą. Jis buvo pajuodęs iš niršulio, o akys taip piktai lieps- 
nojo, kad Tobijas nejučiomis žengė atbulas. 

— Tuo, ką radote? - tuo pačiu tonu kalbėjo Teovulfas. — 
Tai yra kaip tik tas, ko jūs ieškojote, ar ne taip? 

— Aš... atleiskite... aš norėjau ... 

— Jūs tikriausiai tiktai paklydote ir ieškojote, kur išei- 
ti, ar ne? — pertraukė jį Teovulfas. 

Tobijas pažvelgė į jaunąjį grafą dar labiau sumišęs. Jis 
nesuprato jo pykčio. Tobijas įsiveržė čia nepaklausęs lei- 
dimo, o šitą kambarį Teovulfas, ko gera, rūpestingai slė- 
pė nuo smalsių akių; pakankama priežastis supykti. Bet- 
gi jokios priežasties tokiam įtūžiui. Tai, ką jisai matė Te- 
ovulfo akyse, buvo grynas kraujo troškimas. 

— Aš... iš tikrųjų pasiklydau, —- atsakė jis trūkčiojančiu 
balsu. — Vaikas — tiksliau, berniukas... Norėjau paklausti 
jį, kaip išeiti, bet jis tiesiog pabėgo. 

Pyktis iš Teovulfo akių dingo; atrodė, trumpą valan- 
dėlę grafas atsikvėpė. 

— Berniukas? - dar pasitikslino jisai. - Čia nėra vai- 
kų. — Staiga jo veide šmėstelėjo nuostaba. — O, - tarė jis 
tada, - suprantu. Jūs turite galvoje čigonės vaiką. 

Dabar atėjo metas nustebti Tobijui: 

— Čigonės? 

Teovulfas linktelėjo. 

— Vargšė moteris. Prieš porą dienų radau ją miške. Jos 
žmonės ją išvarė, nes jinai laukėsi vaiko, ir visiškai viena 
jį ten, už miesto, pagimdė ir pametė. Moteriškė buvo 1a- 
biau mirusi nei gyva, kai radau ją ir berniuką. - Jis nusi- 
juokė, juokas buvo ne visai nuoširdus, o žvilgsnis, kuriuo 
tyrinėjo Tobiją, - per daug linksmas, kad tuo patikėtum. — 
Mažylis tikras velnio išpera. Kad būtumėte matęs, kaip 
jis motiną gynė, kai pabandžiau tiktai paliesti ją. 

Tobijas ne tiktai matė, bet ir savo kailiu patyrė, ką 
gali šitas vaikas. Jis taip pat girdėjo, ką pasakojo jo moti- 
na, ir tai buvo visiškai kitokia istorija, negu toji, kur gra- 
fas jam porino. 

Jis perdėtai smarkiai atsikrenkštė, norėdamas paro- 
dyti, kad tema baigta, ir smalsiai, neslėpdamas susižavė- 
jimo, apsidairė po kambarį. 

— Man iš tikrųjų labai gaila, kad aš čia įsiveržiau, gra- 
fe, — tarė jisai. —- Bet turiu taip pat prisipažinti, kad visa 
tai mane stebina. Jūs bandote save kaip alchemikas? 

Teovulfas susiraukė ir skausmingai atsidusęs papurtė 
galvą. 

— Norėčiau, kad taip būtų, - tarė jis. - Aš jums sakiau, 
kad domiuosi mokslais. 

Tobijas linktelėjo. 

— Taigi tada ir knieti pačiam viena ar kita pabandyti, — 
kalbėjo Teovulfas. Jisai šypsojosi, žiūrėdamas į Tobiją, ir 
vaikštinėjo šalia. Greiti, kone išgąstingi žvilgsniai, meta- 
mi į lentynas, stalus ir ant jų sukrautus reikmenis, nepra- 
sprūdo pro vienuolio akis. Teovulfas kažko ieškojo, kažko, 
1r nebuvo visai tikras, ar Tobijas to kažko nepamatė. 

— Deja, dar neprisikasiau iki burtininko mokinio sta- 
dijos, - šaipėsi Teovulfas. — Jeigu tą žodį galiu vartoti jū- 
sų akivaizdoje, tėve Tobijau. 

Tobijas liko rimtas. 

— Visa tai neatrodo kaip mokinio darbas, —- pabrėžtinai 
tarė jis. Mąsliai pažvelgė į ąsotį su dvokiančiu vandeniu 
1r palietė jį ranka. - Eksperimentuojate su pelkės van- 
deniu? 

Teovulfo šypsulys atrodė kaip meėšlungio sutrauktas. 

— Taip, - prisipažino jisai. 

Tada apėjo aplink stalą ir sustojo. Žiūrėjo į Tobiją, o 
pirštais visur grabaliojo, kol galop užčiuopė popieriaus 
lapą, kurį buvo prisižymėjęs ir kurį Tobijas buvo perskai- 
tes, akimirką pažaidė su juo ir apvertė. Mažiau pasta- 

biam būtų atrodę, kad čia tik šiaip sau - tarytum pirštai 
negalėjo nustygti be darbo. Bet Tobijas jau buvo išmo- 
kęs atkreipti dėmesį ne tiktai į kalbą, bet ir į žmonių ju- 
desius. 

— Mėginau išaiškinti, kas čia ne taip, - prisipažino Te- 
ovulfas. - Bet man nepasisekė. 

— Taigi jūs vis dėlto netikite raganavimu? — paklausė 
Tobijas. - Aš turiu galvoje - jeigu bandote išspręsti pro- 
blemą moksliškai, vargu ar galėtumėte manyti, kad toji 
problema atsiradusi magijos būdu... 

Teovulfas nusišypsojo. Nieko neatsakė į šituos žodžius, 
tiktai papurtė galvą ir staiga greitais, energingais žings- 
niais vėl apėjo aplink stalą ir sustojo per porą žingsnių 
priešais Tobiją. 

— Įdomus klausimas, - tarė jis. - Bet lengviau paklaus- 
ti, negu atsakyti, tėve. Geriau pašnekėkime apie tai prie 
gero bokalo šiandien vakare. Arba rytoj. 

— Nemanau, kad aš pasiliksiu, - atsakė Tobijas. - No- 
riu kuo greičiau joti į Buchenfeldą. 

— Dabar? - išsigando Teovulfas. 

— Kodėl gi ne dabar? - atrėžė Tobijas. —- Kelias ne toks 
jau ir tolimas. Žirgas, kur man davė Temzeris, jį gali įveik- 
ti per dvi valandas. 

— Apie tai negali būti ir kalbos! —- ryžtingai tarė gra- 
fas. —- Jūs esate mano svečias šiandien vakarą ir rytoj iki 
pietų. Aš to reikalauju. O gal norite mane įžeisti? 

— Nieku būdu, - šaltai atsakė Tobijas. - Bet aš turiu 
reikalų. 

— Viena naktis šen ar ten tikrai nieko nepakeis, — 
šiurkščiai paprieštaravo Teovulfas. - Patikėkite manimi, 
Tobijau, - kelias atgal į Buchenfeldą pavojingas, ypač nak- 
čia. Šičia yra laukinių žvėrių, be to, galite pasiklysti. 

— Tada aš jus palydėsiu kokią varsną, - tarė Tobijas. — 
Jūs kaip tik norėjote iškeliauti su savo medžiokliais. 

— Mes jojame į skirtingas puses, - bemat atsakė Te- 
ovulfas ir netgi kiek džiūgaudamas, lyg būtų laukęs kaip 
tik tokio pasiūlymo. - Ir... — jis padelsė, tada nusišypsojo 
beveik vaikiškai, — ...mes labai greit josime. 

— Bet aš... 

— Tada suteikite man garbe ir pasilikite, — pertraukė 
jį Teovulfas. - Šiaip ar taip, jau tuoj sutems. Be to, mudu 
dar turime gausybę įdomių dalykų aptarti. Ir, - pabrėžti- 
nai pridūrė, — jūs dar neatsakėte į mano pasiūlymą. 

Kurį laiką jis ilgai žiūrėjo į Tobiją, tada staigiai apsisu- 
ko, priėjo prie vienos lentynos ir paėmė dvi alavines tau- 
res. Netardamas nė žodžio, šiek tiek įpylė iš ąsočio į abi 
taures jo turinio ir vieną padavė Tobijui. 

Tobijas paėmė, bet laukė, kol Teovulfas skatindamas 
kilstelėjo savo taurę. 

— Išgerkite gurkšnį, tėve, - paragino grafas. Jisai šyp- 
sojosi. —- O gal bijote, kad nunuodysiu? 

Dar kartą šyptelėjęs pridėjo taurę prie lūpų ir vienu 
mauku ją ištuštino. Tobijas liko rimtas, bet kiek palaukęs 
taip pat išgėrė ir nutarė, kad tai buvo iš tiesų puikus vy- 
nas. 

— Aš liepsiu jums duoti kambarį su patogia lova, - ta- 
rė Teovulfas, statydamas savo taurę. - Galėsite pailsėti, 
kol grįšiu iš medžioklės. Ilgai neužtruks. Dvi, gal tris va- 
landas. O paskui duosiu jums porą vyrų, jie palydės jus į 
Buchenfeldą, jeigu vis dar būtinai norėsite išjoti naktį. 

Tėvas Tobijas neprieštaravo. Pagal savo būdą Teovul- 
fas per greitai nusileido - jis vis tiek elgėsi tikrai keistai. 

— Tai ko jūs siekiate? — paklausė Tobijas dar kartą ir 
parodė į prietaisus. — Juk nebandote pagaminti aukso? 

Teovulfo žvilgsnis pasidarė ledinis, bet jis nieko neat- 
sakė, tiktai apsisuko ir nuėjo prie durų, kur dar kartą stab- 
telėjo. Tobijas suprato raginimą. Jis nusekė paskui grafą, 
pasilenkė eidamas pro jį prieš žemą durų staktą ir susto- 
jo koridoriuje. 

— Aš domiuosi mokslais, - tarė Teovulfas išėjęs pas- 
kui ir eidamas drauge koridoriumi. - Lygiai taip, kaip ir 
jūs, tėve. Bet iš pradžių tai buvo ne kas kita, tik laiko 
praleidimas: vakarai čia ilgi ir nuobodūs. 

— O kaip dabar? —- paklausė Tobijas. 

Atrodė, kad Teovulfas neatsakys, nes truktelėjo pe- 
čiais ir ilgokai tylėjo. 

— Nežinau, - galų gale prisipažino. - Gal tiktai tuščia 
pramoga. 

— Bet ir pavojinga, - pridėjo Tobijas, kai grafas nieko 
daugiau nesakė. 

Teovulfas pažvelgė į jį klausiamai, ir Tobijas paaiškino: 

— Tokioje vietoje, kur žmonės šneka apie raganavimą 
1r juodąją magiją, gali kilti pavojus ir alchemikui. Net jei- 
gu jis ir grafas. 

Jo nuostabai Teovulfas nusišypsojo. 

— Nejaugi jūs man grasinate, tėve? — paklausė jisai. 

Tobijas papurtė galvą ir prisivertė nelabai linksmai 
šyptelėti. 

— Aš žinau, kokie yra žmonės, Teovulfai, - tarė jis. — 
Reikia duoti tiktai dingstį, ir jie prisieks, kuo tiktai nori, 
matę patį velnią ant šluotos. 

— O čia pakvaišęs grafas, kursai savo pilies rūsyje verda 
visokius stebuklingus gėrimus, kaip tik toks ir yra, tą 
jūs turite galvoje? — Teovulfas garsiai nusikvatojo. - Gal- 
būt jūs netgi teisus. Bet, be manęs ir jūsų, tik du Žmo- 
nės pilyje žino apie šitą kambarį. Taip turi ir likti. 

— Aš niekam apie tai nepasakosiu, - pažadėjo Tobijas. 

Teovulfas linktelėjo: 

— Žinau. 

— Ar esate jau toks tikras? 

Teovulfas dar kartą linktelėjo ir pažvelgė į jį. 

— Visiškai, - atsakė. —- Manau, kad gana gerai jus pa- 
žįstu, teėve. Mūsų nuomonės gal ne visada sutampa, bet 
aš girdėjau, kad esate teisingas žmogus. 

Juodu praėjo pro kambarį, kur Tobijas paskutines va- 
landas buvo pasinėręs į maldą, ir Teovulfas sustojo, su- 
raukė kaktą, pasižiūrėjo čia į jį, čia į uždarytas duris, ir 
vienu tarpu Tobiją apėmė keistas jausmas, kad grafas ge- 
rai žino, kas čia buvo įvykę. 

Bet vienuolis nuginė šitas kvailas mintis ir greitai pa- 
traukė toliau. 

— Pažadėkite man čia pasilikti 17 manes palaukti, — ta- 
re Teovulfas, kai juodu atėjo į didžiąją salę, kur buvo ži- 
dinys ir stovėjo stalas. 

Tobijas nieko neatsakė, bet Teovulfas jo tylėjimą, at- 
rodo, suprato kaip sutikimą, nes staiga patenkintas nusi- 
šypsojo, kaire ranka mostelėjo į didįjį stalą, dešine - į 
knygų lentyną šalia židinio ir tarė: 

— Sėskitės. Jeigu ko prireiks, pakvieskite tarną. Jis 
įvykdys visus jūsų pageidavimus. Tarp kita ko, manau, 
kad jūs rasite pakankamai knygų praleisti toms dviem ar 
trims valandoms. Aš pažadu kuo greičiau sugrįžti. 

Tobijas ir dabar nieko neatsakė. Jis, kaip ir anksčiau, 
buvo apsisprendęs palikti pilį 17 kuo greičiau grįžti į Bu- 
chenfeldą, bet jam atrodė, kad nėra jokios prasmės dar 
kartą apie tai kalbėti. Apskritai jis jautėsi nuvargęs, kū- 
nas buvo apsunkęs, ir kai atsisėdo į didįjį krėslą, kuris, 
tiesą sakant, buvo skirtas grafui, jį apėmė toks paleng- 

vėjimo jausmas, tarytum savaitę būtų nemiegojęs. No- 
rėjo tiktai akimirką užmerkti akis, bet vėl atplėšti vokų 
buvo beveik neįmanoma. Kai galų gale atsimerkė, jam 
pasirodė, kad kambarys sukasi aplinkui. 

Tobijas girdėjo, kad Teovulfas kaži ką sakė atsisvei- 
kindamas, bet jau nebeturėjo jėgų atsakyti, tiktai linkte- 
lėjo ir vėl užsimerkė. 

Tikriausiai jis buvo užmigęs čia pat, vietoje, nes tai, 
ką sąmoningai pajuto, buvo triukšmas, sklindantis pro lan- 
gą iš kiemo. 

Sunkiai, tarytum vokai būtų svėrę visą centnerį, To- 
bijas atsimerkė ir apsidairė. Buvo vienas. Ant didžiojo 
stalo, kurs prieš tai dar buvo tuščias, stovėjo paprastas, 
šaltas valgis ir žvakidė, kur degė pustuzinis žvakių. 

Burnoje Tobijas jautė nemalonų skonį, o smilkiniuose 
lengvą svaigulį. Kai pabandė atsistoti, jam pavyko ne iš 
karto. Tiktai iš trečio sykio pakilo, bet kojos buvo labai 
netvirtos, turėjo net griebtis stalo briaunos, kad nesu- 
smuktų vėl atgal. 

Kas buvo jam nutikę? 

Triukšmas iš kiemo vis dar sklido į vidų. Taigi jis bu- 
vo numigęs tik valandėlę, nes medžiokliai, matyt, dar ne- 
buvo 1šjoję. 

O gal jau sugrįžę atgal? 

Mintis, kad, ko gera, jis kelias valandas išsėdėjo ir iš- 
miegojo šitame krėsle, jį taip išgąsdino, kad iš pradžių 
net ir nuovargis praėjo. Tada giliai įkvėpė ir iškvėpė, per- 
braukė abiem rankomis per veidą ir netvirtais žingsniais 
nuslinko prie lango pasižiūrėti žemyn. 

Deglų apšviestas kiemas atrodė kaip dieną. Penki ar 
šeši Teovulfo vyrai lakstė fakelų šviesoje ir padėjo pul- 
keliui vyrų žaboti arklius ar sėsti į balnus. Garsus juokas 

ir kalbos, senos odos gurgždesys ir metalo žvangėjimas 
pasiekė vienuolio ausį, ir jis lengviau atsikvėpęs supra- 
to, kad medžioklių draugė iš tikrųjų dar tik ruošėsi iške- 
liauti. Taigi jis miegojo vos keletą minučių. 

Bet keista, kad užteko ir tiek... 

Tobijas buvo pavargęs, — jojimas jį labiau nukamavo, 
negu jis norėjo prisipažinti, - bet taip pavargęs, kad už- 
migtų viduryje pokalbio su Teovulfu, jis tikrai nebuvo. 

Taip — veikiausiai jis bus tiesiog pervertinęs savo 
jėgas. 

Nuo to laiko, kai atsirado Buchenfelde, nė vienos nak- 
ties nebuvo kaip reikia miegojęs. 

Jis dar kurį laiką žiūrėjo į šurmulį kieme, tada grįžo 
atgal prie stalo ir paėmė vieną ąsotį, kur stovėjo šalia 
valgio. 

Jame buvo vynas. Tobijas pastatė jį atgal, paėmė kitą 
ąsotį ir patenkintas pamatė, kad čia buvo pripilta van- 
dens. Suvilgė tuo vandeniu veidą, dar vieną saują užsi- 
pylė ant sprando ir nusipurtė pajutęs šaltį. 

Rankos 1r kojos buvo tartum švininės, bet dabar bent 
jau pavyko nesumerkti akių. Vienu tarpu netgi paklausė 
save, ar tik Teovulfas nebuvo įvarvinęs jam ko nors į vy- 
ną, kad užmigtų. Bet nuvijo tą mintį beveik taip pat grei- 
tai, kaip ši buvo ir atėjusi. Kam grafui reikėjo taip dary- 
ti? Be to, jie abudu gėrė iš to paties ąsočio. 

Tobijas nugalėjo pagundą dar atsisėsti ir palaukti, kol 
Teovulfas ir kiti pagaliau išjos. Galimas daiktas, kad vėl 
būtų užmigęs. Taigi jis ilgokai prastovėjo prie stalo, - 0 
tam reikėjo geležinių jėgų, kad apskritai išsilaikytų ant 
kojų, - ir laukė, kol balsų maišalienė ir kanopų bildesys 
kieme nutolo. Iš tikrųjų tatai truko vos keletą minučių, 
bet jam atrodė kaip visa amžinybė. 


226 W Hohlbein 


Palengva tėvui Tobijui pavyko nugalėti savo nuovargį. 
Kai triukšmas ir bildesys kieme pamažu nutilo, jis pasi- 
traukė nuo stalo ir, nuleidęs pečius, mažais, pavargusiais 
žingsneliais nutipeno link durų. Išėjo iš menės, nulipo 
laiptais žemyn ir skėlė galva į staktą, nes buvo pamir- 
šęs, kokios žemos tos durys. 

Kieme vis dar degė deglai ir jų šviesoje Tobijas pama- 
tė, kad jo ir Breserio arkliai tebestovi toje pačioje vieto- 
je, kur ir buvo palikti. Ir grafo vyrai, kuriuos jisai stebėjo 
iš viršaus, dar buvo šičia: vartų sargybinis, kuris jį su 
Breseriu įleido ir nuvedė pas grafą, taip pat trys ar ketu- 
ri kiti, paprastais drabužiais apsivilkę Žmogėnai; šie nu- 
stebę žiūrėjo į vienuolį. 

Tobijas pasuko link arklių, dar stabtelėjo ir nuėjo į ša- 
lį. Akys jam degė kaip liepsna, o kakta svilte svilo. Jis 
jautė troškulį. Sunkiai nušlepsėjo prie šulinio, siekė ran- 
ka kibiro ir tik tada atsiminė dangtį, uždėtą ant angos. 

— Nieko nebus, garbingasai tėve, — ištarė balsas už jo. 

Tobijas pasuko galvą ir pažino sargybinį. 

— Šulinys išdžiūvo, - mostelėjęs ranka paaiškino vy- 
riškis. — Jau keleri metai. Vandenį reikia neštis iš šalti- 
nio miške, pusvalandis kelio nuo čia. 

Tobijas nusivylęs nuleido rankas, smarkiai užsimerkė 
ir keturis penkis kartus giliai ir lėtai įkvėpė. Šviežias oras 
ji, regis, dar labiau vargino nei gaivino. Kiekvienas žings- 
nis buvo sunkus. 

— Jūs atrodote labai išvargęs, tėve, - kalbėjo vartų sar- 
gas. - Kodėl jums neatsigulus ir šiek tiek nenumigus? 
Pažadinsiu, kai tik grafas ir kiti sugrįš. 

— Aš čia neliksiu, - pusbalsiu ištarė Tobijas. 

— Bet grafas sakė... 

— Man reikia grįžti, - nutraukė jį Tobijas. 

Vyriškis kurį laiką tylėjo. Jo veide gerai buvo matyti 
vidinė kova —- viena, baimė prieš Teovulfą, kuris tikrai 
buvo davęs labai aiškius nurodymus dėl Tobijo, tačiau ir 
kita — vis dėlto pagarba vienuoliui. Galop nugalėjo baimė 
prieš šventąjį Žmogų. 

— Kaip įsakysite, pone, - tarė jisai. Dabar jis pamojo 
dviem vyrams, kurie čia sukinėjosi su balnais ir ėjo į kitą 
pilies kiemo pusę. — Šiuodu jus palydės. 

— Nebūtina, —- paprieštaravo Tobijas. - Aš pats rasiu 
kelią. 

— Bet grafas primygtinai reikalavo, kad jūs turėtumė- 
te palydą, - spyrėsi sargas. 

— Tada pasakykite jam, kad aš palydos atsisakiau, - 
priešgyniavo Tobijas. 

Sargas valandėlę abejojo, tada pasakė: 

— Grafas labai supyks, jeigu tai išgirs, tėve. O kantry- 
be jis negarsėja. 

— Nieko jis jums nepadarys, — burbtelėjo Tobijas. 

Jis buvo iš tiesų pavargęs. Tiesiog per daug pavargęs, 
kad galėtų įsiklausyti į to žmogaus žodžius. Vienintelis 
dalykas, kuris jį dar laikė ant kojų, buvo tikras žinojimas, 
kad jis turi eiti — net nenujausdamas, iš kur kilo šitas Ži- 
nojimas, — ir susitarimas su Dervaltu. Jis taip pat nepa- 
miršo ir panikos dailidės akyse, kai tas jam pašnibždėjo 
nelikti šią naktį pilyje. 

— Prašom apsigalvoti, tėve, - tarė vartų sargybinis. Jo 
balsas išdavė baimę. - Grafas... 

— Grafas nieko nesakys, - pertraukė jį Tobijas. Tada 
pabandė sėsti į balną, bet nepavyko, tad turėjo pasinau- 
dot: tarno pagalba. 

— Pasakykite jam, - pridėjo galų gale ušsiropštęs ant 
arklio nugaros ir dar svirduliuodamas, - kad aš būtinai, 

nedelsdamas ir vienas turėjau grįžti į Buchenfeldą. Ir 
dar jam pasakykite, - pridūrė kiek palaukęs, - kad pa- 
galvosiu apie jo pasiūlymą ir duosiu atsakymą po dviejų 
dienų. 

Vyriškis dar kartą norėjo paprieštarauti. Griebė pa- 
vadį, bet Tobijas nustūmė jo ranką ir pavarė žirgą link 
vartų. 

Sargybinis, kaži ką šaukdamas, pasileido jam iš pas- 
kos, bet Tobijas buvo tiesiog per daug pavargęs ir nebe- 
pajėgė suprasti. Beveik užsigulęs ant žirgo sprando ir 
labiau miegodamas nei budrus išjojo pro vartus. 

Vienuolis jodamas, ko gera, buvo tikrai užmigęs, nes 
pamatė, kad jau buvo atsidūręs vidury miško, siaurame, 
iš abiejų pusių dygliuotais krūmais apaugusiame kelyje; 
virš jo senutėlių ąžuolų vainikai buvo susilieję į vieną 
stogą. 

Pilies ir vyrų daugiau jau nebuvo nei matyti, nei gir- 
dėti, 1r vieninteliai garsai, kuriuos jis dar girdėjo, be vėjo 
šlamenimo medžių viršūnėse, buvo jo žirgo klepenimas. 
Tobijas staiga suvokė, kad visiškai neturi supratimo, kur 
dabar esąs; bet šis suvokimas dar nebuvo perėjęs į iš- 
gąstį, o Čia priešais prasiskyrė krūmai, ir jis prietemoje 
iš tolo atpažino valstiečio sodybą. Žirgas, - jis gi priklau- 
sė Temzeriui, — pats surado namus ir be jo pagalbos at- 
keliavo prie savo tvarto. 

Tėvas Tobijas išsitiesė balne ir pasirąžė. Akys vis dar 
degė, o blogas kvapas burnoje buvo toks stiprus, kad vos 
bloga nesidarė. Bet, šiaip ar taip, jautėsi kiek geriau. Gra- 
fo pilyje galėjo visai prarasti jėgas, o dabar buvo tiktai 
pavargęs. 

Ir paskutiniai nuovargio likučiai išsisklaidė, kai Žirgas 
ėmė ramiai žingsniuoti prie tvarto. Tobijas vėl jautė šal- 

tį, kurs buvo apgaubęs nakties mišką, jautė troškulį ir 
alkį. Jis tikėjosi, kad sodyboje dar ne visi miega. Kai tik 
pasikalbės su Dervaltu 1r įsitikins, kad yra saugus, tada 
nueis pas valstietį ir pasiprašys, kad tas priimtų jį nak- 
vynės. Nežinia kodėl tame kieme jis jautėsi daug sau- 
giau negu tarp niūrių, šaltų Teovulfo mūrų. 

Bet šios viltys nepasiteisino. 

Kai Tobijas prijojo prie sodybos, pamatė, kad nė vie- 
name lange nespingsi žiburys. Namai stūksojo tamsoje 
tarytum juodos uolos. Niekas net nekrustelėjo. Ir gyvu- 
lio jokio balso nebuvo girdėti. 

Tobijas laukė bent šuns, gal tas ambrydamas puls jam 
priešais, bet didžiuliame ketvirtainyje ničniekas nė ne- 
sujudėjo, kai Žirgas lėta žingine pasuko prie tvarto. Tada 
jisai Žirgą sustabdė, sunkiai nusiropštė nuo jo nugaros ir 
pasižiūrėjo į dangų. 

Buvo jau beveik vidurnaktis. Jis atėjo kaip tik pačiu 
laiku, kaip ir buvo susitaręs su Dervaltu. 

Tobijas lėtai nuėjo prie nebaigtos daržinės. Jo žings- 
niai tyliai aidėjo, 1r kai žirgas kartą suprunkštė, jis neju- 
čiomis krūptelėjo. Vėl jam toptelėjo, kokia nepaprasta bu- 
vo ši tyla, tarytum visa gyvastis būtų pabėgusi iš šitos 
sodybos. 

Vienuolis nuvaikė tas kvailas mintis ir įėjo į daržinę. 
Toji buvo tuščia. Blyškioje mėnulio šviesoje jis atpažino 
paliktus instrumentus, — už jų vos neužkliuvo, ir tvar- 
kingai sukrautas molines plytas — rytojaus dieną darbas 
turėjo būti toliau dirbamas. Dervaltas dar nebuvo atėjęs. 

Tėvas Tobijas kurį laiką neryžtingai pastovėjo tarpdu- 
ryje, pasidairė po didelę, tamsią, visiškai tuščią patalpą 
1r galop atsisėdo netoli durų ant nuobliuotų medinių sie- 
nojų rietuvės. 

Dervaltas nesirodė. 

Tobijas laukė ketvirtį valandos, pusvalandį, galų gale 
valandą, bet vienintelė gyva būtybė, kurią per tą laiką jis 
pamatė, buvo nakties paukštis; tas valandėlei nutūpė ant 
beveik baigtos daržinės gegnių ir vėl nuplasnojo toliau. 
Dailidė neatėjo. 

Tobijas buvo nusivylęs ir drauge sunerimęs. Jisai Ži- 
nojo, kad Dervaltas negalėjo taip lengvai pamiršti jų su- 
sitarimo, tačiau dėl kaži kokios priežasties neatėjo. 

Nauja diena buvo užgimusi jau daugiau nei prieš va- 
landą, ir Tobijas galiausiai nutarė, kad tolesnis laukimas 
būtų visiškai beprasmis. Jis nutarė eiti prie trobos ir pri- 
žadinti valstietį, bet paskui šitos minties atsisakė. Būtų 
turėjęs atsakyti į daugelį klausimų, kad paaiškintų savo 
atsiradimą čia vidury nakties. 

Jis taip pat galėjo pajojėti dar valandą ir grįžti į Bu- 
chenfeldą. Taigi su nevilties atodūsiu pasuko link tvarto 
pasiimti Žirgo. 

Viduje buvo visiškai tamsu, bet gyvulį tuoj pat rado, — 
nes tas buvo vienintelis arklys, kur čia stovėjo. 

Tobijas nustebęs sustojo ir ėmė apžiūrinėti ilgą eilę 
tuščių gardų prie sienos. Tvartas buvo įrengtas mažiau- 
siai kokiam tuzinui gyvulių, bet savo užtvare stovėjo tik- 
tai jo arklys, panardinęs galvą į avižų maišą, kabantį prie- 
šais. Ir staiga Tobijas suprato, kodėl šitame kieme buvo 
taip keistai tyku. Visiškai paprasta, nes vienintelis žmo- 
gus šičia iš tikrųjų buvo tik jis. Visi kiti buvo iškeliavę. 

Bet kur? Ir dar vidury nakties? 

Sutrikęs ir gerokai sunerimęs jis vėl išsivedė žirgą iš 
tvarto, aikčiodamas užsiropštė ant nugaros ir išjojo iš 
valstiečio sodybos. 

Šį kartą Tobijas negalėjo pasikliauti gyvuliu ir turėjo 
pasirausti savo paties atmintyje, kur čia būtų tikras ke- 
lias į Buchentfeldą. Jis pripažino, kad apskritai neturėjo 
jokios orientacijos; visiškai pasitikėjo Breserio vadova- 
vimu. Bet buvo beveik įsitikinęs, kad suras kelią bent 
Jau prie upės, o iš ten tereikia keliauti pavandeniui, kad 
patektum į Buchenfeldą. 

Taigi jis tiesiog jojo keliu žemyn, kuris - kaip prisimi- 
nė —- vedė tiesiai prie upės ir malūnininko namo, ir laužė 
galvą dėl Temzerio ir jo žmonių paslaptingo dingimo. Ko- 
dėl Dervaltas perspėjo jį, kad nepasiliktų šią naktį pilyje, 
naktį, kai ir valstietis su visais savo samdiniais, ir grafas 
su savo svečiais nebuvo savuose namuose? 

Tobijas gerą valandą jojo nakčia; galų gale priešais iš- 
niro upė ir vandens malūnas. Jis padarė didelį lankstą 
aplenkdamas tą malūną ir prie upės dar kartą nulipo nuo 
žirgo šaltu vandeniu suvilgyti veido, nes nuovargis vėl 
buvo apėmęs. Ir arklys garsiai malšino troškulį. Bet tas 
daug negėrė, ir kai Tobijas buvo jau keletą rieškučių van- 
dens užsipylęs sau ant galvos ir sprando, jo dėmesį vėl 
patraukė aštrokas kvapas, kylantis iš upės. Čia vanduo 
buvo kitoks negu Buchenfeldo pietuose. Ten - švarus ir 
skaidrus, o čia - netikęs. Tobijas nugalėjo pagundą dar 
daugiau atsigerti, rankove nusišluostė veidą ir akis ir už 
pavadžio išsivedė žirgą atgal į kelią. 

Kai Tobijas vėl norėjo sėstis į balną, išgirdo garsą. Tas 
garsas buvo tylus ir kaži koks neaiškus; jis negalėjo pa- 
sakyti, nei kas tai buvo, nei iš kur sklido. Sunerimęs ap- 
sižvalgė aplinkui, nieko nepastebėjo ir jau vėl norėjo 
stvertis balno, o čia pasigirdo dar kartą: tai buvo žmonių 
balsai. Balsai didelio pulko, ir dar greitai šuoliuojančių 
arklių dundesys; žmonės kalbėdamiesi šūkčiojo vieni ki- 

tiems. Tolumoje Tobijas tartum atpažino keletą šešėlių, 
judančių jo pusėn. 

Dar kartą jį apėmė nenusakoma baimė. Greitai už pa- 
vadžio jis nuvedė žirgą paupiu į krūmų prieglobstį. Tai 
buvo tiktai išdžiūvusios šakos, jų vos pakako gerai pa- 
slėpti arklį. 

Balsai ir žirgų dundesys vis artėjo. Tobijas jau galėjo 
matyti pavienius siluetus. Tai buvo raiteliai, raiteliai tam- 
siu apdaru, apsigobę apsiaustais; tie apsiaustai tarytum 
juodi sparnai plazdėjo už nugarų, kai jie, užgulę ant ar- 
klių sprandų, šuoliavo į šitą pusę. Veidai aiškiai švysčio- 
jo tamsoje, Tobijas girdėjo, kaip jie šaižiais balsais šūka- 
lojo tarpusavyje, bet suprasti negalėjo. 

Vienuolio širdis ėmė spurdėti. Kažkas... nepaprasta 
sklido nuo šitų raitelių. Jis negalėjo pasakyti kas, lyg ir 
būtų kažkur jau matęs, tik dar nesuprato kur, bet šitą 
keistenybę galėjo gerai jausti. Niūri, pavojinga aura gaubė 
Jojančiuosius. 

Atrodė, jie kažką medžioja. 

Kai tėvas Tobijas pamatė, ką medžioja, tai vos nepra- 
dėjo šaižiai rėkti. 

Tai buvo žmogus. 

Tasai žmogus klupinėdamas, greitai, plačiais žingsniais 
žirgliojo palei upės krantą vos per akmens svydį nuo To- 
bijo slėptuvės. Ir dar greitosiomis vis dairėsi į savo per- 
sekiotojus, dėl to dažnai klupdavo ir kone parpuldavo. 
Dar kelios akimirkos, spėjo Tobijas, ir medžiotojai turėjo 
Jį pasivyti. 

Jis brivalejo ką nors daryti! 

Bet nieko nedarė. Tiesiog stovėjo ir žiūrėjo, tarsi su- 
kaustytas baimės ir siaubo. Vėliau save vis įtikinėjo ir 

įtikinėjo, kad nieko nebūtų galėjęs padaryti; jis buvo vie- 
nas ir beginklis, o anų raitelių buvo daugiau negu tuzi- 
nas. Ir vis dėlto jis neatleido sau šito delsimo. Papras- 
čiausiai stovėjo įbedęs akis į kelią ir buvo tiesiog sukaus- 
tytas baimės. 

Juodieji raiteliai iš tiesų greitai prisivijo. Tačiau pri- 
siartinę prie sprunkančio Žmogaus per trisdešimtį Žings- 
nių jie sutramdė žirgus ir pradėjo sklaidytis. Vieni šuo- 
liavo toliau paskui žmogų, tuo tarpu kiti ėmė daryti lanks- 
tą, norėdami anam atkirsti kelią. 

Jie žaidžia su juo, — pasibaisėjęs galvojo Tobijas. - Jie 
žaidžia su juo kaip katė su pele. 

Ir medžiojamasis dabar suprato, kad nebeturi jokios 
vilties. Staiga jis ėmė bėgti lėčiau, kurį laiką pastovėjo 1r 
įniršęs apsidairė į visas puses. Tada pakėlė rankas, bejė- 
giškai, beveik maldaujamai, 1r kaip tik tą akimirką dan- 
guje prasiskyrė debesų skraistė ir blyški mėnulio šviesa 
nušvietė jo veidą. 

Tai buvo Dervaltas! 

Tobijui nebuvo laiko galvoti apie naują, kaustantį iš- 
gąstį, kurį sukėlė šis atpažinimas, nes tuojau prišuoliavo 
pirmasis raitelis, ir ta pati, šalta mėnulio šviesa krito jam 
ant veido. 

„lai buvo mirtinai išblyškęs, vienų kaulų snukis. No- 
17 perkreipta, 0 rankos, laikančios žirgo pavadį, buvo ne 
rankos, bet liesi skeleto pirštai! 

Kaip greitai praplyšo dangus, taip greitai debesys vėl 
užsitraukė ir gailestingoji tamsa nusileido ant kraupaus 
paveikslo. Ir persekiotojai, ir persekiojamasis vėl virto 
tamsiais, neaiškiais šešėliais, kurie beveik visiškoje ty- 
loje atrodė bešoką groteskišką šokį. 

Tačiau to, ką tėvas Tobijas šią valandą pamatė, būtų 
užtekę, kad atsidurtų prie beprotybės ribos. Jis norėjo 
rėkti, pulti iš savo slėptuvės, atkišti tiems siaubingiems 
padarams šventą kryžių, kurs kabojo jam ant kaklo, sviesti 
jiems didelę galią turinčius burtažodžius, kuriuos jis kaip 
inkvizitorius buvo išmokęs, sudeginti juos savo šventų 
žodžių jėga... 

„..bet jis nieko negalėjo. Tarytum ne tiktai jo valia, 
bet ir visas mąstymas buvo išnykęs. Šią akimirką jis net- 
gi nejautė baimės. Tiesiog stovėjo, spoksojo į šokančius 
šešėlius ir veltui laukė, kad kažką pajus, ką būtų galima 
pavadinti baime ar išgąsčiu. Bet jo viduje nieko nebuvo, 
tiktai gili tuštuma be Dievo, tuštuma, blogesnė už bet 
kokią baimę, kurią jis būtų galėjęs pajausti. Nejudėda- 
mas Tobijas žiūrėjo, kaip raitelis skeleto veidu puolė prie 
Dervalto, ir paskutinį akimirksnį, kai jau manė, jog šis 
tiesiog sutryps dailidę, žirgas šoko į šalį 1r raitelio ranka 
iškilo viršun. Baisūs skeleto nagai žaibiškai švystelėjo, 
17 staiga Dervaltas, apimtas siaubo, suriko iš skausmo, 
svirduliuodamas paėjo atgal 1r suklupo. 

Raitelis šuoliavo toliau; dar nespėjus Dervaltui net at- 
sikelti, prilėkė kitas galingas šešėlis, 1r dar vienas smū- 
gis krito ant dailidės. Riksmas dabar buvo dar baisesnis; 
šį kartą jis jau ne keturpėsčias parpuolė, bet krito ant 
žemės paslikas. 

Tėvas Tobijas tyliai dejuodamas užsimerkė, susmu- 
ko ant kelių ir persižegnojo, tada suėmė rankas maldai. 
Nors lūpos ir judėjo, bet galva buvo kaip iššluota. Jis 
daugiau neberado šventų žodžių. Kaip ir prieš porą va- 
landų grafo pilyje, čia nebuvo nieko, kas galėtų atsakyti 
į jo begarsę maldą, jokios šiltos, saugančios rankos, ku- 
ri paliestų jo sielą ir palengvintų skausmą. Kai po va- 

landėlės jis vėl atsimerkė, šešėliai vis dar buvo čia, o 
vaizdas dar baisesnis negu pirma. Dervaltas vėl atsirė- 
mė rankomis ir keliais ir vaitodamas šitaip sėdėjo. Kau- 
linių veidų raiteliai puslankiu apsupo jį i1r upės krantą. 
Kai mėnulio šviesa dar kartą apšvietė kraupią sceną, 
tėvas Tobijas palaidojo paskutinę viltį. Tai buvo ne ha- 
liucinacija, ne pokštas, kurį jam krėtė pervarginti ir per 
daug suerzinti nervai: vyrų, sėdinčių karo žygių Žirgų 
balnuose, veidai nebuvo įprasti. Tai buvo išsiviepusios 
kaukolės. 

Tuo tarpu Dervaltas vargais negalais vėl atsistojo ir 
svyruodamas stovėjo. Jo žvilgsnis be vilties klaidžiojo ap- 
linkui, kurį laiką tyrinėjo upės krantą ir tada vėl nukrypo 
į jį apsupusį nebylų didžiulių, grėsmingų figūrų pusratį. 
Dervalto veidas buvo apsipylęs krauju, jis atrodė jau vi- 
siškai nebeturįs jėgų laikytis ant kojų. Tačiau svyruoda- 
mas pabandė žengti vieną žingsnį, kitą, trečią, tada vie- 
nas raitelis pavarė savo arklį kiek į šalį ir taip užkirto 
jam kelią. 

Bet Dervaltas vis dar nepasidavė. Sukaupęs jėgą ir 
drąsą, kurių suteikė jam greičiausiai vien tik neviltis, stai- 
ga jis pasisuko, beveik tą pačią akimirką metėsi į prie- 
šingą pusę ir žaibo greitumu atsidūrė prie vieno raitelio. 
Šaukdamas ištiesė rankas ir iš visų jėgų griebė už žirgo 
apynasrio. 

Žirgas ėmė muistytis. Priekinėmis kojomis įtūžęs kirto 
į orą ir tik per sprindį nekliuvo Dervaltui į galvą, o kau- 
linio veido raitelis tik vargais negalais išsilaikė balne. 

Kitas raitelis šalimais pabandė staiga pasukti savo žirgą 
17 kartu griebėsi už diržo; veikiausiai norėjo išsitraukti 
ginklą, — spėjo Tobijas. Bet Dervaltas jau buvo praneręs 
tarp abiejų žirgų ir plačiais žingsniais skuodė tolyn. 

Tučtuojau kiti kaulaveidžiai raiteliai sutampė savo žirgų 
pavadžius ir nušuoliavo paskui. 

Jeigu jie būtų norėję, tai tučtuoj būtų pasiviję, o dabar 
priešingai - Dervaltas per kelias akimirkas nuo jų gero- 
kai atitolo, tada raiteliai paspartino greitį ir vėl prisivijo. 
Medžiotojai ir medžiojamasis buvo tiktai šešėliai tamsioje 
naktyje, ir manevras, kurį Tobijas kartą jau buvo matęs, 
pasikartojo —- persekiotojų pulkas vėl persiskyrė. 

Tobijas matė, kaip Dervaltas, užpultas dviejų pada- 
rų, vėl parpuolė ant kelių, o raiteliai dar kartą ratu ap- 
supo savo auką. Dabar jie Dervalto nepuolė. Visa dėjosi 
jau tolokai nuo Tobijo slėptuvės; jis negalėjo gerai įžiū- 
rėti smulkmenų, bet po valandėlės šešėliai vėl pajudė- 
jo, ir Tobijas numanė, kad Dervaltui dar kartą bus pavy- 
kę pasprukti nuo savo baisiųjų persekiotojų. Tai buvo 
žaidimas. Mirtinas, nežmoniškas žaidimas. Mirusieji bu- 
vo atsikėlę iš savo kapų medžioti gyvųjų, ir jis, Tobijas, 
kurs tikriausiai buvo vienintelis galėjęs ką nors pada- 
ryti, nedarė nieko. Jis taip tvirtai sugniaužė rankas, kad 
net kraujas ištryško 1š pirštų, ir judino lūpas bebalse 
malda, kuri jau nebebuvo malda, tiktai veikiau tušti, be- 
reikšmiai žodžiai. Taip jis ir sėdėjo, o kraupusis šešėlių 
šokis ištirpo naktyje, ir jis vėl ilgam liko vienas. 

Praėjo beveik valanda kol Tobijas surado jėgų vėl iš- 
vesti savo žirgą iš krūmų ant upės kranto, tada visas 
drebėdamas įsiropštė į balną ir nujojo atgal, Buchenfel- 
do link. 

Ka rytą Tobijas pakirdo jau 
gerokai praaušus. Kai pramerkė akis, kambarys buvo 
pilnas ryškios saulės šviesos ir šilumos. Pačią pirmą aki- 
mirką sunkiai susigaudė. Nelabai prisiminė, kaip sugrį- 
žo atgal į Buchenfeldą. Viskas, kas įvyko tarp tų baisių 
valandų ant upės kranto ir to laiko, kai jis įsvirduliavo į 
šiuos namus, atrodė jam tarytum nelemtas, beprasmiš- 
kas košmaras. Tobijas negailestingai vijo žirgą, kad pa- 
spruktų nuo beprotystės, kuri jo tykojo nakčia, tačiau 
su kiekviena mylia siaubas vis didėjo, ir kiekvieną kar- 
tą, kai bandė save įtikinti, kad nieko nebūtų galėjęs pa- 
daryti, vis labiau jam atrodė, kad dėl visko, kas nutiko 
ant upės kranto, kaltė tenka jam. Dervaltas tikriausiai 
buvo negyvas; bet gal dar būtų galėjęs gyventi, jeigu 
jis, Tobijas, nebūtų bandęs iš jo išgauti paslapčių, o jų 
tasai neturėjo teisės išduoti. Dervaltas pasitikėjo juo, 
nes matė jame ne žmogų, kurs prašo jo pagalbos, bet 
Bažnyčios galią, Dievo galią, kuri jį patį apsaugotų nuo 
baisių pragaro būtybių. 

Atsakomybė dėl Dervalto likimo krito Tobijui ant są- 
žinės. Ir kai ateis diena, kai jisai stos priešais Viešpatį ir 
turės apsakyti visą savo gyvenimą ir darbus, turės pripa- 
žinti ir šitą kaltę. 

Tobijas atsistojo. Buvo murzinas, šlapias nuo prakai- 
to, ir kai metė žvilgsnį į lovą, kur gulėjo, tai pamatė, kad 
paklodė buvo suvelta ir drėgna. Visiškai nesijautė atsi- 
gavęs ar pailsėjęs, baimė vis dar buvo apėmusi, netgi la- 
biau negu aną naktį. Jisai žinojo, kad niekados nepamirš 
praėjusios nakties kraupių vaizdų. Ir savo paties bejė- 
giškumo. Tai ko jisai čia atkeliavo? Jis, ne tiktai šventi- 


238 W Hohl1!bein 


kas, ne tiktai pamokslininkas, bet ir inkvizitorius, atsto- 
vaujantis vienintelei šiame pasaulyje jėgai, kuri galėjo už- 
kirsti kelią pragarui ir jo pasiuntiniams. Ko jis čia atke- 
liavo, jeigu ne apsaugoti šitų Žmonių nuo tamsos pasiun- 
tinių? 

Tačiau jis tiems pasiuntiniams juos atidavė. 

Tobijas suprato, kad tokie svarstymai nieko neduoda, 
ir iš visų jėgų prisivertė galvoti apie praktiškus dalykus. 
Nebuvo jokios prasmės priekaištauti sau. Jis vis dar ga- 
lėjo bandyti užkirsti kelią pačiam blogiausiam. 

Kaip ir aną dieną, Marija ir šiandien buvo pastačiusi 
šalia lovos dubenį su šviežiu vandeniu. Jis paskubom nu- 
siprausė, nusišluostė veidą abito rankove ir išeidamas 
metė žvilgsnį į Nukryžiuotąjį virš lovos. Žymė, kur anks- 
čiau būta kryžiaus, rodos, šaipėsi iš jo. Viskas pasirodė 
jam taip aišku ir paprasta — kodėl jis negalėjo tiesiog iš- 
tiesti rankos ir paimti atsakymą, kurs turėjo būti čia pat, 
priešais jį? 

Bet jo mintis tarytum buvo kas sukaustęs, lyg pikti, 
tamsūs kerai būtų persmelkę šio miesto orą kaip ir ežero 
dvokas, kažkokia nematoma galia, kuri ne tiktai miesto 
gyventojams, bet ir jam trukdė matyti tikrovę. 

Tobijas išėjo iš miegamojo, pasižiūrėjo į tuščią kam- 
barį 1r tada pasuko link laiptų. Namas buvo tylus kaip 
visada, tik numindžioti laiptai girgždėjo, ir kai buvo ne- 
toli pastogės kambarėlio durų, išgirdo prislopintus bal- 
sus: kalbėjosi Marija su Katrina. 

Jis jau buvo benorįs tiesti ranką į duris, bet tą pačią 
akimirką išgirdo kažkokį keistą garsą užu savęs, ir kai 
atsisuko, pamatė Breserį, išdygusį laiptų apačioje; tasai 
nustebęs spoksojo į jį. 

— Tėve Tobijau? Jau atsikėlėte? 

— Jeigu nebūčiau atsikėlęs, vargu ar galėčiau čia sto- 
vėti ir atsakinėti į tokius kvailus klausimus, - suirzęs at- 
sakė Tobijas. 

Breseris liūdnai šypsojosi ir trepučiavo nuo vienos ko- 
jos ant kitos. | 

— Kur jūs buvote vakar vakare? — paklausė po kiek lai- 
ko. - Aš jūsų ieškojau. 

— Juk pasakiau grafui, kad neliksiu jo pilyje. 

— Jis buvo labai piktas, kai grįžo iš medžioklės ir suži- 
nojo, kad jūs išjojote vienas, - atsakė Breseris, nepaisy- 
damas jo žodžių. — Aš tučtuoj išjojau jūsų ieškoti, bet nie- 
kur negalėjau rasti. 

— Pasiklydau tamsoje, - irzliai atkirto Tobijas. 

— Nelabai protingai padarėte, tėve, - švelniai paprie- 
kaištavo Breseris. - Nežinia, kas galėjo jums nutikti. — 
Jis ypač pabrėžė paskutinius žodžius, o žvilgsnis buvo 
klausiantis, beveik pasalūniškas. Ar žinojo jisai, kas tė- 
vui Tobijui buvo nutikę? 

— Kaip matote, man nieko neatsitiko, - trumpai atsa- 
kė Tobijas. - Palaukite manęs. Turime aptarti kai kuriuos 
dalykus — kai tik būsiu pasirengęs. 

Net nepažvelgęs daugiau į Breserį, jis nuėjo toliau, 
atidarė duris ir įėjęs greitai vėl uždarė, tada pasisuko į 
lovą. 

Katrina iš tiesų jau buvo pabudusi. Akys vis dar bliz- 
gėjo nuo karščio, bet dabar jau nebeatrodė kaip mirštan- 
čioji. Ji atsitiesė lovoje, ir kai pažino Tobiją, veidas su- 
spindo šypsniu. Norėjo netgi atsikelti ir ištiesti į jį ran- 
kas, bet Breserio žmona, sėdinti šalia jos ant žemos 
taburetės, švelniai paguldė ją atgal ir priekaištingai pa- 
purtė galvą. 

— Nejudėk, - tarė. — Tau dar ilgai reikės svėikti. - Ta- 

da ji pasisuko ir pakėlė akis į Tobiją: - Labą rytą, teve 
Tobijau. 

Vienuoliui neprasprūdo pašaipa Marijos žodžiuose. Jis 
atsakė į jos šypsnį ir tokiu pat linksmu balsu tarė: 

— Tu ir vėl manęs laiku nepažadinai. 

— Jeigu prisiminsime, kada jūs grįžote, tėve, - atsakė 
Marija, — tai aš visiškai teisėtai turėčiau jus mažiausiai 
dar trims ar keturioms valandoms užrakinti miegamaja- 
me. - Ji papurtė galvą ir smarkokai atsiduso. - Aš pa- 
kankamai turiu darbo su ligone. Ką jūs ketinate daryti? 
Kuo greičiau save pražudyti? 

Ji atsistojo, greitai metė žvilgsnį Katrinos pusėn ir 
mostelėjo ranka į taburetę, kur buvo sėdėjusi. 

— Sėskitės, Tobijau, - tarė jinai. - Jūs iš tikrųjų turite 
apie daug ką pasikalbėti. Tuo tarpu aš paruošiu užvalgy- 
ti - II prižiūrėsiu jūsų Breserį. 

Tobijas buvo šiek tiek sutrikęs, o Katrina tarė: 

— Aš jai viską papasakojau. 

— Papasakojai... ? 

— „„„nedaug papasakojo, aš dar ne visai supratau, — 
pertraukė jį Marija. - Bet nesirūpinkite, niekam to ne- 
išduosiu. 

Tobijas buvo taip suglumęs, kad kurį laiką net neieš- 
kojo žodžių, tiktai priblokštas ir abejodamas žiūrėjo čia į 
Katriną, čia į Breserio žmoną. Tada Katrinos akyse pa- 
stebėjo įspėjantį žybtelėjimą ir suprato, kad ji iš tikrųjų 
ne viską papasakojo Marijai. Išgąstis, kuris buvo jį apė- 
mes, šiek tiek atslūgo. Tačiau jis neištarė nė žodžio, kan- 
triai laukė, kol Marija uždarė paskui save duris ir jos 
žingsniai nuaidėjo koridoriumi, tada atsisėdo ir paėmė 
Katrinos ranką. 

Jos pirštai virpėjo. Tobijas jautė, kaip greitai plaka 

Katrinos širdis. Ji atrodė sveikesnė, negu iš tikrųjų bu- 
vo. Ir vis dėlto jos būklė kažkokiu stebuklingu būdu pa- 
gerėjo per tas kelias valandas, kai jis matė ją paskutinį 
kartą. 

— Ar tu tikrai manai, kad buvo protinga jai viską iš- 
duoti? — paklausė Tobijas. 

Katrina skausmingai nusišypsojo: 

— Ji tiesą pasakė, Tobijau. Aš nieko jai neišdaviau, tik 
atsakiau į kelis labai aiškius klausimus. Bet nesirūpink — 
kai kuriuos dalykus aš pasilikau sau. 

Tobijas šyptelėjo. Bet šitas šypsnys, kaip ir daug kas 
paskutinėmis dienomis, buvo melas. Katrinos žodžiai 
skaudino. Tai, kas jiedviem buvo atsitikę tą vakarą prie 
ežero, dabar Tobijui skausmingai iškilo priešais akis. Ta- 
čiau tų akimirkų grožis prisiminimuose išblėso, o liko vien 
bežadis siaubas mirštančio Žmogaus akyse. 

Tobijas atsikosėjo, kad nutrauktų tylą, - ji darėsi vis 
nemalonesnė, — ir jautė, kaip Katrinos pirštai sustingo 
jo delne. Ji, atrodo, pajuto, kad jam kažkas atsitiko. 

— Kaip tu jautiesi? — paklausė jisai tik tam, kad ką nors 
pasakytų. 

Katrina nusišypsojo pavargusia šypsena ir ištraukė sa- 
vo ranką. Jis nejučia norėjo ją sulaikyti, tačiau taip nepa- 
darė, tik nuleido žvilgsnį. 

— Man viskas gerai, - pagaliau tarė Katrina. - Šiaip ar 
taip, geriau negu vakar. Kodėl tu neužėjai į viršų? 

Tobijas klausiamai pasižiūrėjo į ją. 

— Šiąnakt, —- pasakė Katrina. - Aš girdėjau, kai tu grįžai. 

— Buvau labai pavargęs, — išsisukinėdamas atsakė To- 
bijas. — Nežinojau, kad tu jau prabudusi. 

Tiesa buvo ta, kad mintis pasižiūrėti Katrinos jam net 
nebuvo atėjusi. Jis buvo toks pilnas baimės ir siaubo, kad 

lyg į paniką puolęs žvėris tiesiog įlėkė į namą ir pasislė- 
pė savo lovoje. 

— Ar pas grafą buvai? — paklausė Katrina. Jos šypsnys 
staiga pasirodė nelabai tikras. 

Tobijas nepaneigė, tiktai linktelėjo, pačiupo jos ranką 
ir tvirtai suspaudė. 

— Jis įdomus Žmogus, ar ne? 

— Jis ypatingas žmogus, - atsakė Tobijas. - Jis... išmu- 
ša mane iš vėžių. 

— Tu ne vienintelis, kuriam taip būna, - atsakė Katri- 
na trumpai šyptelėjusi. - Jis išmuša kiekvieną, kas susi- 
duria su juo pirmą kartą. 

Tobijas nieko į tai neatsakė. Jam vis sunkiau sekėsi 
aiškiai sudėlioti savo mintis. Jau trys dienos, kai surado 
Katriną, trys dienos nuo tos valandos, kai praėję septy- 
niolika metų staiga pavirto į nieką, tarytum jų nė nebūta. 
Ir vis dėlto — juodu jau nebebuvo vaikai. Jis - vienuolis 
dominikonas, o ji - kas buvo ji? Ragana? Velnio pati, nuo- 
dijanti Žmones? 

— Ar tu... žinai, kuo esu kaltinama? — paklausė Katri- 
na, ir skambus jos balsas blykstelėjo tarytum skaisti ug- 
nis niūriose jo mintyse. 

— Taip, - atsakė jis ir nebeturėjo jėgų atlaikyti jos 
žvilgsnio. Gerklėje sustojo kartus tumulas. Tobijas jau- 
tė, kad pasakys ar padarys kaži ką visiškai beprasmiška, 
jeigu nepakeis temos. — Kodėl tu man nepapasakoji, kaip 
tau sekėsi? — paklausė jisai. - Aš jau nemaniau, kad kada 
nors tave dar sutiksiu. 

Katrina ištiesė laisvąją ranką prie siauros palangės, 
įsikibo ir truputį pasikėlė lovoje. Tobijas norėjo jai padė- 
ti, bet ši papurtė galvą, ir jis susilaikė. Pabūgo ir pats sau 
prisipažino bijąs ją paliesti, nes gerai prisiminė, kas bu- 

vo nutikę paskutinį kartą, kai jis vienas su ja buvo pasili- 
kęs šitame kambaryje. 

— Aš nežinojau, kad tu ištekėjusi, — pradėjo jisai iš nau- 
jo ir tylomis keikė save už negrabumą. + 

Jeigu Katrinai šis klausimas ir pasirodė keistas, tai ji- 
nai tą puikiai nuslėpė, nes tiktai valandėlę mąsliai žvel- 
gė į jį ir tada linktelėjo. 

— Netgi du kartus, - tarė ji. - Pirmasis mano vyras 
mirė praėjus tik kelioms savaitėms po mūsų vestuvių. 

— (Gaila, - atsakė Tobijas. 

Graudus šypsnys iškreipė Katrinos veidą, bet jinai ir 
toliau valdėsi. 

— O kaip tau klojosi? —- paklausė galva mostelėdama į 
jo abitą. — Kaip matau, padarei karjerą. 

Pašaipūs jos žodžiai Tobiją užgavo. Kad yra žmonių, 
kurie priešiškai žiūri į Bažnyčią ir jos tarnus, jis anksti 
suprato ir su tuo sutiko. Jis galėjo dienų dienas disku- 
tuoti su kokiu atskalūnu neprarasdamas savitvardos, bet 
pašaipa dėl jo tarnystės Dievui jį siutino. 

— Aš dėviu šitą apdarą savo valia, - tarė jis užsigavęs. 

Katrina tikrai nustebo. 

— Tikrai? — dvejodama paklausė. 

Tobijas linktelėjo. 

— Iš pradžių — ne, - prisipažino. - O, tai buvo tiesiog 
bausmė, kai jie mane išsiuntė į vienuolyną, į Liubeką. Aš 
galėjau pasirinkti: tardymo kankynė, kur būtų buvusi 
įtraukta ir mano šeima, arba keleri metai vienuolyne, kur 
turėjau būti auklėjamas ir privalėjau pasitaisyti. - Tobi- 
jas skaudžiai nusišypsojo. - Tėvas Hegenvaldas tikrai bu- 
vo įsitikinęs, kad mano siela dar ne visai prarasta. Ir tik- 
rai nebuvo per daug nusiminęs dėl to keliaujančio pa- 
mokslininko mirties. Aš manau, kad jis laikė mane lyg 

kokia ilgesne Dievo ranka, kuri anam vargšui davė tai, 
kas ir priklausė. 

Keista, kad Tobijui pavyko apie tai kalbėti gana leng- 
vai, nes kad ir kokia baisi buvo toji valanda, vis delto vė- 
liau, jau būdamas suaugęs, jisai suprato, kad iš tikrųjų tai 
buvo tik nelaimingas atsitikimas, dėl kurio iš tikrųjų nė 
vienas ten buvęs — ir netgi pati auka —- nebuvo kuo nors 
kaltas. Ir tiktai dėl vieno dalyko jis pasakė ne visą tiesą: 
tėvas Hegenvaldas keliaujančio pamokslininko baisiajai 
mirčiai ne tiktai slapčia, bet ir visai atvirai pritarė tinka- 
mu laiku nutylėdamas ir aiškia užuomina, - šitai Tobijas 
tik paskui iki galo ėmė suprasti. 

Bažnyčia nemėgo elgetaujančių vienuolių, nes jinai la- 
bai gerai suprato, - nepaisant viso to, ką kunigai skelbė 
iš sakyklų, — kad pilnas skrandis daug lengviau buvo įti- 
kinamas, jog Dievas yra gailestingas, negu urzgiantis. 

— O vėliau? - paklausė Katrina, kai jisai nutilo. 

Tobijas gūžtelėjo pečiais. 

— Toliau trumpa istorija, — atsakė jis. - Buvau auklė- 
jamas vienuolių. Jie mokė mane skaityti, rašyti ir visų 
pirma mąstyti. 

— Ir įtikino tave, - spėjo Katrina. 

Tobijas papurtė galvą. 

— Ne, aš suradau Dievą, tas tiesa, bet aš Jį suradau 
savyje. Niekas nemėgino manęs dėl ko nors įtikinėti. 

Žinoma, jie bandė užsispyrusiam jaunuoliui, koks jis 
tada buvo, tikėjimą Bažnyčia ir Dievu įmušti lazda. Bet 
visi šitie bandymai veikiau trukdė jam surasti tikrąjį sa- 
vo tikėjimą. Tatai susiklostė savaime, tiesiog iš tvirto 
žinojimo, kad pasaulis ir žmonių likimai paklūsta kaž- 
kokiam labai kompleksiškam, nesuprantamam planui, ir 

tai nėra vien tik koks nors atsitiktinumų padarinys. Tai 
buvo jo logika, kuri galiausiai atvedė jį prie Dievo. 

Ir galbūt, mąstė Tobijas, tai irgi buvo priežastis, dėl 
kurios jo tikėjimas paskutinėmis dienomis buvo pradė- 
jęs svyruoti, nes tai, ką jisai čia ir dabar išgyveno, nie- 
kaip nebuvo galima paaiškinti jokia logika. 

— O tu? — paklausė jisai. 

Katrina vėl nusišypsojo tuo savo gailiu 1r skausmingu 
šypsniu. 

— Mano istoriją galima beveik taip pat greitai papasa- 
koti, — tarė jinai, nežiūrėdama į jį, bet žvelgdama pro lan- 
gą. - Jie išgabeno mane, kaip ir tave. Tiktai ne į vienuo- 
lyną, bet į tokius namus, kur... turėjau dirbti. 

Tas vos pastebimas užsikirtimas jos žodžiuose Tobiją 
įtikino, kad jinai sako nevisiškai tiesą. 

— Buvau ten, ko! man sukako dvidešimt, - kalbėjo Kat- 
rina toliau. - Tada pabėgau. Jau prieš tai porą kartų bu- 
vau bandžiusi, bet vis sugaudavo, o tada vis dėlto man 
pavyko. Visus metus klaidžiojau po šalį, kol galų gale su- 
tikau Bertą. 

— Bertą? 

— Savo vyrą, - atsakė Katrina. - Savo pirmąjį vyrą. Jis 
buvo man labai geras, mane priglaudė ir mudu susituo- 
kėme. Bet jis mirė, ir aš vėl likau viena. 

— O Ferkoltas? — paklausė Tobijas. 

Katrina valandėlę patylėjo, tada lėtai pasuko ant pa- 
galvės galvą ir pažvelgė į jį nesuprantamu žvilgsniu. 

— Jis buvo man labai geras, — tarė jinai. - Bent jau iš 
pradžių. O aš tada buvau jauna ir turėjau kaip nors pra- 


gyventi. 
— Ir todėl tu nuėjai su juo? 

Katrina truktelėjo pečiais. 

— Kodėl gi ne? Aš buvau tarnaitė vienoje smuklėje, 
kai susipažinau su juo, beveik baudžiauninkė. Jis buvo 
senas žmogus, bet mielas ir turtingas. 

— Atrodo, lyg būtų jis tave nupirkęs, - tarė Tobijas. 

— Gal ir taip, - patvirtino Katrina. - O kas čia bloga? 
Jis norėjo manęs, o aš norėjau iš gyvenimo kiek daugiau 
negu lėkštės sriubos per dieną. - Ji tyliai nusijuokė. — 
Dabar tu pasibaisėjai? 

Tobijas į šį klausimą nieko neatsakė. Jis turėtų būti 
pasibaisėjęs, bent jau apstulbęs, bet per gerai pažinojo 
gyvenimą, kad jos nesuprastų. 

Taip jų pokalbis truko daugiau kaip valandą. Abudu 
tarytum bijojo per daug sužinoti apie gyvenimą, kurį 
kiekvienas nugyveno per tuos septyniolika metų. Ir iš 
tikrųjų Tobijas ne kartą sugavo save Katriną vos girdin- 
tį, kai jinai kaži ką pasakojo arba atsakinėjo į jo klausi- 
mus. Gal jis viso to iš tikrųjų net nenorėjo žinoti. Katri- 
na - jo prisiminimų Katrina - buvo jaunutė mergaitė, 
kurią jisai mylėjo, ir norėjo išsaugoti bent šios tyros mei- 
lės atminimą. 

Pagaliau tai buvo Katrina, ėmusi kalbėti apie tuos da- 
lykus, kurių jisai iki šiol kiek įmanydamas vengė. 

— Ar tu tuo tiki? — nelauktai paklausė Katrina. 

Tobijas netgi labai gerai žinojo, ką jinai turėjo galvoje. 
Tačiau kurį laiką sumišęs žiūrėjo į ją ir paklausė: 

— Kuo? 

— Kad aš esu ragana, - rimtai atsakė Katrina. 

— Nesąmonė! - tarė Tobijas —- ne pagal savo būdą per 
greitai ir įtikinamai žengdamas šį žingsnį. 

O Katrina net nesistengė papurtyti galvos ar nusišyp- 
soti, ji 1r toliau klausiamai žiūrėjo į jį. 

— Aš... dar neilgai esu čia, - kalbėjo Tobijas mikčioda- 
mas. — Neturėjau pakankamai laiko apsidairyti. 

— Bet šnekėjaisi su kai kuriais žmonėmis, - atsakė Kat- 
rina. — Ir gyveni Breserio namuose. Jis nekenčia manęs. 

— Aš netikiu raganavimu, - tarė Tobijas ir suprato, ko- 
kį nepaprastą prisipažinimą dabar ištarė. 

— Tu? Inkvizitorius? 

— Taip, - atsakė Tobijas. - Aš dažnai būdavau kviečia- 
mas, kad nuteisčiau kokią raganą. Beveik visados išaiš- 
kėdavo, kad tai būdavo tiktai isterija arba neapykanta. 
Jau pasidarė įprasta kaltinti velnią, kai negali susitvar- 
kyti su savo bėdomis. 

— Bet tai ne atsakymas į mano klausimą, - tarė Katri- 
na. — Ar tu tiki tuo, ką apie mane kalba? 

— Ką tu dabar klausi? — valandėlę patylėjęs paklausė 
Tobijas. - Inkvizitorių — ar paprastą vienuolį? 

— Argi yra koks skirtumas? 

— Aš... nežinau, - neryžtingai prisipažino Tobijas. - Ma- 
nau, kad taip. 

— Tada aš klausiu inkvizitorių, — tarė Katrina. 

Tobijas papurtė galvą. 

— Aš patyriau daugybę siaubingų dalykų nuo tada, kai 
čia atkeliavau. Bet nė vienas iš jų nėra raganos darbas. 
Tai nieko nekeičia, - kalbėjo jisai kiek pakeltu balsu, - 
kas ką šneka apie šituos baisius dalykus. 

Tobijas buvo beketinąs papasakoti jai, ką buvo patyręs 
praėjusį vakarą, tačiau nutylėjo. Jis vis dar tikėjosi, kad 
visa tai, pasitelkus šiek tiek logikos, vis dėlto bus galima 
išspręsti. 

— Keisti dalykai? — Katrina taip nenatūraliai nusijuo- 
kė, kad Tobijas net krūptelėjo, nes niekada nemanė, jog 
jinai gali juoktis tokiu šaltu, žiauriu juoku. — Taip, - kal- 

bėjo ji toliau niekinamu tonu. - Taip, galima pavadinti ir 
keistais dalykais. 

— O kaip tu pavadintumei? — paklausė Tobijas. 

— Kvailystėmis, - atšovė Katrina. - Kvailystėmis, tam- 
sumu ir neapykanta. 

— Paaiškink man. 

— Jeigu tu pasiliksi dar keletą dienų ir apsidairysi, dau- 
giau nebereikės jokių paaiškinimų, - atsakė Katrina. Ji 
piktai mostelėjo ranka į miestą anoje lango pusėje. - Tik 
apsižvalgyk aplinkui. Žmonės čia nenuovokos. Tik viena 
kita išimtis. 

— Man atrodo, kad jie veikiau prigąsdinti, - atsargiai 
išsitarė Tobijas. 

— Prigąsdinti? O taip! Ir jie tam turi daugybę priežas- 
čių. Bet jau ko jie turi bijoti - tai savo pačių paikumo, o 
ne velnio ar kokių ten raganų ar piktųjų dvasių. Tu susi- 
pažinai su Buchenfeldu. Jie sėdi savo namuose ir dreba, 
kai vėjas švilpauja pastogėje. Apsidairyk! Tūkstančio 
žmonių miestas. Jie net kunigo neturi. Ar tai dar nekrito 
tau į akis? 

Žinoma, Tobijas buvo šitai pastebėjęs, ir tas jį kur kas 
labiau nustebino negu visa kita. Bet šito jis dar niekaip 
negalėjo suvokti. 

— Ar tu žinai, kodėl? — Katrinos balsas buvo dar labiau 
susijaudinęs. - Jie kunigą išginė ir Dievo namus, - jie bu- 
vo tiktai vargana lentinė trobelė, - nugriovė. Prieš ketve- 
rius metus, kai aš čia atėjau, kunigas dar buvo. Bet po to 
prasidėjo būtent tai, ką tu pavadinai siaubingais dalykais. 

— Kas? — greitai paklausė Tobijas. 

Katrina gūžtelėjo pečiais. 

— Audra, gyvulių epidemija, prastas derlius... Kaip tik 
tas ir atsitinka, jeigu miestui būna blogi vieneri, ar net 

dveji metai. Kunigas buvo paikas. Užuot padrąsinęs žmo- 
nes, jis pradėjo versti kaltę jų likimui. Tauzijo visokius 
kvailus niekus apie Dievo bausmę — apie tai, ko tie 
veikiausiai ir nebuvo padarę. Skyrė jiems atgailas, vertė 
melstis. 

— Kas čia kvaila? — paklausė Tobijas. 

— Nieko, - atsakė Katrina. - Nieko, jeigu kartu žmo- 
nėms įkvepiama ryžto. Bet jis to nepadarė. O tie savo 
ruožtu netrukus apkaltino jį ir jo Dievą. Bet neklausė, 
kodėl pradėjo sirgti gyvuliai arba laukuose žūdavo der- 
liai, tik išvarė kunigą iš miesto, o Dievą iš savo širdžių. 

Tobijas abejodamas pažvelgė į ją. Tai, ką pasakojo Kat- 
rina, buvo... sunkiai suvokiama. Galbūt dar kokiame ma- 
žame kaimelyje pasaulio pakrašty, kokiame Rytų mieste, 
kur nebuvo įsitvirtinusi Bažnyčia — bet šičia? 

— Ir... po to nieko daugiau neatsitiko? — abejodamas 
paklausė jisai. 

Katrina nusišypsojo. 

— O, žinoma, nebuvo viskas taip jau paprasta, - tarė 
jinai. — Niekas nesigriebė lazdos ir neužtvojo jam. Bet 
kunigas jautė, kad žmonės vis labiau ir labiau nuo jo nu- 
sigręžia. Jis buvo paikas neišmanėlis. Ėmėsi grasinimų, 
užuot pasvarstęs, ką galėtų geriau padaryti, ir vieną die- 
ną nuėjo pas grafą. - Ji karčiai nusišypsojo. - Tu susipa- 
žinai su Teovulfu. 

Tobijas linktelėjo: 

— Taip. 

Jam nebuvo labai sunku įsivaizduoti, kaip grafas rea- 
gavo. Galimas daiktas, kad po to kunigui nieko kita 1r 
nebeliko, kaip tik palikti Buchenfeldą, jeigu jis norėjo i1š- 
saugoti savo vardą ir neapsijuokti visiems laikams. Ta- 
čiau jis nesuprato, kodėl vyskupas neatsiuntė jokio įpė- 

dinio arba netgi tyrimo komisijos, kuri gerai apžiūrėtų, 
kas dedasi tame Buchenfelde. 

— O tu? — paklausė jisai. 

Katrina ilgai 17 skvarbiai žiūrėjo į jį. 

— Tu žinai, ką aš manau apie Bažnyčią, - tarė jinai. 

Po viso to, ką jai buvo padaręs Hegenvaldas, Katrina 
niekino Bažnyčią ir viską, kas su ja susiję, bet vis dėlto 
jinai buvo religingas žmogus. Tobijas pažinojo nemažai 
vyrų ir moterų, kurie lygiai taip pat galvojo. Daugelis jų 
galėjo turėti keblumų su inkvizicija. 

— Papasakok man apie Ferkoltą, — tarė jisai. - Kas jis 
buvo per Žmogus? 

— Nėra jau taip paprasta nusakyti, - susimąsčiusi at- 
sakė Katrina. - Jis buvo geras žmogus — bet kartu ir pa- 
baisa. 

Tobijas klausiamai pažvelgė į ją. 

— Man jis buvo geras, - paaiškino Katrina. - Ir geras 
tiems, kurie jį pažinojo ir mėgo. Kitiems jo širdis buvo 
kaip akmuo. Kartą mums teko badauti, nes jis vieno 
draugo šeimai atidavė visą maistą, kiek turėjome, bet 
aš taip pat žinojau, kad jisai leido numirti vaikui, nes 
ano motina neturėjo pinigų vaistams. Ką gali manyti apie 
tokį Žmogų? 

— Ar jis tave mušdavo? - tyliai paklausė Tobijas. 

Katrina nusišypsojo. 

— Retai, —- atsakė. — Gal vieną ar du kartus, kai mudu 
susiginčydavome, bet nedažnai taip būdavo. 

— Tik tada, kai tu prieš jo valią išdalydavai vaistus? — 
spėjo Tobijas. 

Katrina nustebusi pakėlė į jį akis. 

— Aš matau, kad tu tikrai jau pasikalbėjai su kai ku- 
riais Žmonėmis, — tarė jinai. 

— Taip, - atsakė Tobijas. - Ir vis mažiau suprantu, kad 
prieš tris dienas radau tave šitame bokšte. 

Katrinos juokas pasidarė piktas. 

— Argi jūs, garbingasai vienuoli, nežinote, kad velnias 
dažnai pasirodo gėrio pavidalu? —- paklausė jinai. Tada pa- 
purtė galvą ir beveik įsakmiai mostelėjo ranka, kai Tobi- 
jas norėjo kažką sakyti. - Padėjau vienam kitam, bet ši- 
taip greičiausiai būtų pasielgęs kiekvienas mano vietoje, 
kurs krūtinėje turi širdį, o ne akmenį. Aš būčiau galėjusi 
daug daugiau padaryti. 

— Nuo ko mirė Ferkoltas? - paklausė Tobijas. 

— Nuo nuodų, kur jam įpyliau, - atsakė Katrina. 

Tobijas žiūrėjo į ją išpūtęs akis, kol jam pasidarė aiš- 
ku, ką ji turėjo galvoje sakydama tuos žodžius. 

— Tau nederėtų juokauti, - tarė jisai. - Ar aš tavimi 
tikiu, ar ne - tai sunkus kaltinimas, mestas tau. - Jis kiek 
patylėjo. - Ir ne vienintelis, - pridėjo dar. 

— Žinau, - tarė Katrina. 

Tobijas laukė, kad Katrina kalbės toliau, bet ši tylėjo. 
Jis buvo nusivylęs. Tikėjosi iš jos jei ir ne tos baisios 
mįslės įminimo, tai bent jau pagalbos. Bet niekas iš to, 
ką jinai iki šiol buvo papasakojusi, nepastūmėjo jo nė per 
žingsnį į priekį. Tobijui vis labiau ėmė atrodyti, kad Kat- 
rina žino, kaip įminti visas šitas mįsles. Kodėl jinai nepa- 
deda jam išgelbėti savo gyvybės? 

Tobijas dar kurį laiką rimtai žiūrėjo į Katriną, tada atsi- 
stojo, priėjo prie lango ir pažvelgė žemyn į gatvę. Vaizdas 
nesiskyrė nuo to, kurį buvo matęs aną rytą. Namai buvo 
tokie pat maži ir bjaurūs, žmonės tokie pat maži, pilki ir 
susigūžę, o baimė vis dar tvyrojo tarp vargingų trobelių. 
Bet jam prisidėjo dar šis tas: žinojimas, kad šita baimė 
nėra nepagrįsta, kad kažkas nakčia slampinėja po miestą. 

— Čia kažin kas dedasi, Katrina, - tarė jis tyliai. - Ka- 
žin kas baisaus čia dedasi. Aš buvau malūne. Mačiau, kas 
atsitikę su grūdais. Ir buvau miške, mačiau negyvą gy- 
vulį — toks niekada neturėjo išvysti šviesos. - Tobijas 

— Nežinau, apie kokį gyvulį tu kalbi, - atsakė Katri- 
na. — Bet jis nebuvo tas vienas. Ir ne tik gyvulys. Kapi- 
nėse guli vaikas, kuriam plaštakos buvo išaugusios tie- 
siai iš pečių, kai jis atėjo į šitą pasaulį. 

— Žinau, - tarė Tobijas. - Galbūt aš liepsiu jį iškasti, 
kad galėčiau apžiūrėti. 

Katrina nežymiai papurtė galvą. 

— Nedaryk to, - tarė jinai. - Aš padėjau jam ateiti į 
pasaulį. Žinau, koks kraupus vaizdas. 

— Tu padėjai? — dvejodamas paklausė Tobijas. 

— Kodėl ne? Čia nėra nei daktaro, nei pribuvėjos. Aš 
buvau vienintelė, kuri apskritai galėjo padėti. 

— Girdėjau, kad tu buvai susiginčijusi su motina, dar 
prieš jam gimstant? 

— Ir tai yra tiesa, - atsakė Katrina. - Na ir kas? Kuo 
čia dėtas vaikas, jeigu jo motina buvo paika boba. Aš ją 
ne kartą buvau įspėjusi. Ir šitą bukagalvį malūnininką, ir 
daugelį kitų buvau įspėjusi. Nė vienas manęs nepaklau- 
sė, o paskui apkaltino, kad esą nutiko lygiai taip, kaip aš 
jiems pranašavusi. 

— Ir kas gi buvo? — paklausė Tobijas. 

— Tai, ką tu matei, - atsakė Katrina. - Vaikas, gimęs 
be rankų. Likimas buvo pakankamai gailestingas ir leido 
jam numirti, net nespėjus kvėptelėti. Kitas atėjo į pa- 
saulį aklas, tik mažiau laimės turėjo ir išgyveno. Ir dau- 
gelis moterų čia prarado savo vaikus. Bet tai neturi nie- 
ko bendra su raganavimu. 


Inkvizitorius 253 


— Tai su kuo tada? 

— Nežinau, - atsakė Katrina. - Čia bus nuo vandens. 
Jis užkrėstas. 

— Ežeras? 

Katrina linktelėjo. 

— Ne tiktai ežeras. Yra šulinys miesto šiaurėje. Ten 
vanduo lygiai taip pat sugedęs. Perspėjau žmones iš jo 
negerti. Kai kurie paklausė, kai kurie ne. O kai jau buvo 
per vėlu, kai vieni pradėjo sirgti, kiti mirti, tada pradėjo 
neštis vandenį iš upės. Gėrė tą vandenį ir pamatė, kad 
kitą dieną dar buvo sveiki ir gyvi. Nė vienas iš šitų avi- 
galvių nepagalvojo, kad nuodai, kur buvo vandenyje, pra- 
dės veikti gal vėliau. 

— Kokie nuodai? - paklausė Tobijas. 

— Iš kur galiu žinoti? - irzliai atsakė Katrina. - Aš bu- 
vau ne vienintelė, kuri juos įspėjo. Ir mano vyras, Fer- 
koltas, taip darė. Bet jis liovėsi pamatęs, kad jie neklau- 
sys. Ir pats grafas uždraudė toliau naudotis šuliniu po to, 
kai pirmieji mirė ir keletas gyvulių, gėrę to vandens, pa- 
dvėsė. Bet jie tiktai tada išgirdo, kai jau buvo per vėlu. 

— Tu manai, kad tai susiję su ežeru, kur yra miške? — 
spėjo Tobijas. 

— Nežinau, - tarė Katrina. - Jeigu būčiau žinojusi, tik- 
riausiai dabar čia nebūčiau. 

— Šitas ežeras... - Tobijas skvarbiai pasižiūrėjo į ją. — 
Kas su juo atsitiko? Tu ten dažnai būdavai. Kai kurie žmo- 
nės tvirtino girdėję kraupius garsus ir matę šviesas. 

Trumpą valandėlę jam vėl iškilo priešais akis vaizdas: 
nepaprastos žalios švieselės, kylančios iš nedidelio miš- 
ko plotelio, kaip nuodingi pragaro pelkės atspindžiai. 

— Taip, — atsakė Katrina. - Aš dažnai būdavau prie eže- 
ro. Vanduo niekados nėra buvęs toks, kad jį būtų galima 

gerti. Jis netinka numalšinti troškuliui, bet turi druskų, 
jos yra gerai nuo kai kurių ligų. Ferkoltas dažnai nešda- 
vosi iš ten vandens maišyti savo vaistams. Ir mane ten 
siųsdavo, kai paseno ir tas kelias ėmė jį varginti. 

Šitas paaiškinimas jau buvo suprantamesnis, pamanė 
Tobijas, bet dar nebuvo visa tiesa. Juk ir jis pats matė 
šviesas. 

— O šviesos ir garsai? — paklausė jis. 

Katrina niekinamai prunkštelėjo. 

— Kvaili tauškalai! - atsakė. - Žinai gi žmones. Jie vi- 
sokių nesąmonių prišneka. Nežinau, kas tam prakeiktam 
ežerui yra nutikę, niekas nežino. Kiek daugiau nei prieš 
metus vanduo pradėjo dvokti ir pūti. Ir Ferkoltas nuo jo 
susirgo. 

Tobijui sunku buvo ja patikėti, viskuo, ką jinai ir apie 
tą šulinį papasakojo. 

— Buvo jau per vėlu, kai mes tai pastebėjome, - tarė 
Katrina; jai krito į akis Tobijo abejojimas. - Jisai žinojo 
šito vandens gydomąją galią, ilgus metus kentėjo nuo po- 
dagros, tai kartais jį gerdavo. Vanduo nesugedo per vie- 
ną dieną, bet gan lėtai, pradžioje net pastebėti negalėjai. 
Kai pasidarė aišku, kai pajutome, Ferkoltas buvo jau per 
daug išgėręs. Jisai susirgo. 

— Ir dėl to mirė? — abejodamas paklausė Tobijas. 

— Ne, - atsakė Katrina. - Ne nuo to. Bet karštis taip 
išsekino jo kūną, kad nebegalėjo atsigauti. Slaugiau jį kiek 
galėdama, bet jis buvo senas žmogus, o aš nebuvau gy- 
dytoja. 

— Man pasakojo, kad tu atstūmei visokią pagalbą, - ta- 
rė Tobijas. 

— Pagalbą? — Katrina vėl niekinamai prunkštelėjo. — 
Kokią pagalbą? Šito šundaktario, kurį man atsiuntė iš 

miesto grafas? Ar šitos senos žolininkės, kuri jį per vie- 
ną dieną nuvarė į kapus? 

— Tu prie jo nieko neprileisdavai, - pasakė Tobijas. 

Dabar Katrina atsakė ne tuoj pat, ir ypatinga išraiška, 
sielvarto, skausmo ir nuolankumo mišinys pasirodė jos 
akyse. 

— Tas tiesa, - po kurio laiko tarė ji labai tyliai 1r su 
kartėliu balse. — Aš... buvau netekusi vilties. Supratau, 
kad jis miršta. Bandžiau daryti viską, ką tiktai begalėjau, 
bet to nepakako. Tikriausiai tai buvo klaida. 

— Taip ir buvo, - tarė Tobijas. 

— Jis man... labai patiko, — tyliai ištarė Katrina. - Jis 
buvo senas žmogus, kartais būdavo tikrai Žiaurus, bet 
man jis nebuvo abejingas. Aš tiesiog praradau viltį, kai 
man tapo aišku, kad jo netenku. 

Tobijas net per gerai suprato šitą nevilties jausmą. Ne- 
gyveni su žmogumi drauge penkerius metus, nieko jam 
nejausdamas. 

— Ar tu mane nuteisi? — staiga paklausė Katrina. 

Toks tiesus klausimas taip nustebino Tobiją, kad jis 
net negalėjo atsakyti, tiktai sumišęs pažvelgė į ją ir pa- 
galiau vos šyptelėjo. 

— Ar tu taip padarysi? —- dar kartą paklausė Katrina. — 
Turėjai užtektinai laiko su visais čia pasikalbėti. Kalbėjai 
su Breseriu, su grafu ir, be abejo, su daugeliu kitų. 

— Žinoma, - bejėgiškai suvebleno Tobijas. - Bet ką ma- 
čiau ir girdėjau, to nepakanka, kad būtų galima nuteisti 
tave ar ką kitą. 

— Bet ir išteisinti, - tyliai tarė Katrina. 

Tobijas neatsakė į šitą klausimą; gal kad nežinojo, ką 
atsakyti, gal ir dėl to, kad slapčiomis labai gerai žinojo, 
bet nenorėjo pasakyti. 

— Duok man dar kiek laiko, - tarė jis išsisukinėda- 
mas. — Keletą dienų. Aš... rasiu sprendimą. 

Katrina liūdnai pažvelgė į jį. Tobijas suprato, kad ji 
laukė kitokio atsakymo, ir ši mintis jį skaudino. Ar jis 
tikrai patikėjo, kad ji nieko nepareikalaus? Kad tylėdama 
lauks, kol jisai paskelbs nuosprendį? 

Staiga pasibeldė kas į duris, ir Tobijas pajuto didelį 
palengvėjimą, kad jie dabar jau negalės toliau kalbėtis. 

Tai buvo Marija. Ji stovėjo koridoriuje su dubeniu ga- 
ruojančios, gardžiai kvepiančios sriubos ir kepalu duo- 
nos, ir Tobijas pasiskubino atidaryti duris ir pasitraukti 
atgal, kad jinai galėtų įeiti. 

— Breseris nori su jumis pasikalbėti, tėve Tobijau, — 
tarė jinai eidama prie lovos. 

Tobijas padėkojo linktelėdamas galva, atsisveikinda- 
mas trumpai šyptelėjo Katrinai ir nulipo žemyn. Kai jis 
įėjo, Breseris sėdėjo ant suolo prie lango susidėjęs ant 
stalo rankas. Pirštai nervingai žaidė vienas su kitu, o lū- 
pos tyliai krutėjo, tarytum jis mokytųsi žodžius, kuriuos 
nori pasakyti Tobijui. 

Kambaryje buvo tvanku. Tobijas, nė žodžio netarda- 
mas, praėjo pro Breserį prie lango, atidarė ir kelis kar- 
tus giliai įkvėpė, kai į kambarį plūstelėjo gryno oro. Ne- 
paisant salsvoko puvėsių tvaiko, kurs vėl tvyrojo mieste, 
gyvenimas tekėjo įprasta vaga. Šen ten krutėjo žmonės, 
stoviniavo po du ar mažais pulkeliais ir šnekėjosi. Bet 
vis dėlto buvo kaži kas neįprasta. Staiga jisai suprato: 
kitoje aikštės pusėje, priešais bokštą, stovėjo dvejetas 
vyrų ir Žiūrėjo į juos. Jie spoksojo atvirai, ne šiaip sau, 
bet žinodami, ko spokso. Vyrai turėjo pajusti, kad Tobijas 
juos pastebėjo, bet tai aniems netrukdė, gal net norėjo, 
kad vienuolis juos matytų. 

Tobijas nuginė mintis, staigiai nusigręžė nuo lango ir 
pažvelgė į Breserį. 

— Norėjote pasikalbėti? 

Breseris pakėlė akis 1r paklojo rankas delnais ant sta- 
lo, tada linktelėjo. 

— Aš turėjau dėl jūsų rūpesčių, tėve Tobijau. Jums ne- 
derėjo vakar vakare vienam išjoti. 

Tobijas piktai suraukė kaktą. 

— Manau, kad mes apie tai jau kalbėjome, - griežtai 
tarė jisai. 

— Kalbėjome. Bet jūs... - Breseris sumikčiojo, pirštų 
galais nervingai brūkštelėjo sau per lūpas ir atrodė ieš- 
kąs žodžių. - Ar galiu būti visai atviras? — galų gale pa- 
klausė. 

— Žinoma. 

— Jūs elgėtės... nelabai apdairiai, tėve, - atsargiai pra- 
dėjo Breseris. - Buvote įspėtas manęs, grafo ir kitų. Ir 
pats matėte... šiokių tokių dalykų. Jūs neturėjote visų ši- 
tų perspėjimų paleisti vėjais. 

Tobijas pakreipė galvą ir beveik pasalūniškai pažiūrė- 
jo į Breserį: 

— Ar tai grasinimas? 

— Ne, - atsakė Breseris šiek tiek išsigandęs. - Bet 
įspėjimas. Niekam nebus gerai, nei jums, nei raganai, ar 
kitiems, jeigu jums kas nors nutiks. 

Tobijas atsakė ne tuoj pat, tik apėjo aplink stalą, atsi- 
sėdo ir kurį laiką skvarbiai žiūrėjo į Breserį. 

— Ir kas gi man turėtų atsitikti? —- pagaliau paklau- 
sė jisai. 

— Nežinau, - atsakė Breseris taip, kad buvo aišku, jog 
jis labai gerai žino. — Vis dėlto jūs turite būti atsarges- 
nis. Ne tiktai su tuo, ką darote. 

Tobijas tylėjo. Tai buvo įspėjimas; toks aiškus, koks 
tiktai begalėjo būti. 

— Aš suprantu jūsų rūpestį dėl manęs, Breseri, - tarė 
jis po valandėlės. - Bet jis perdėtas. Niekas neišdrįstų 
pakelti rankos prieš inkvizitorių, esantį Dievo tarnyboje. 

Breseris, atrodo, suabejojo tokia nuomone, bet kalbą 
nukreipė kitur. 

— Ar pagalvojote apie tai, ką aš jums vakar sakiau apie 
raganą? — paklausė jisai. 

Tobijas klausiamai į jį žvilgtelėjo. 

— Ji negali daugiau likti mano namuose, — paaiškino 
Breseris. - Jau pakankamai sveika. Daugiau nebėra jo- 
kios priežasties jai čia pasilikti. Žmonės tuoj pradės visaip 
šnekėti. 

— Apie ką? - paklausė Tobijas. —- Apie ją ar apie mane? 

— Aš to nenoriu, ir baigta! —- nukirto Breseris ir mos- 
telėjo ranka. — Mano namuose jai ne vieta. 

— Tada patarčiau pasiieškoti sau kokio kito prieglobs- 
čio, kol aš būsiu šitame mieste, - ramiai tarė vienuo- 
lis. — Man vis tiek reikia vietos, kur galėčiau dirbti savo 
darbą. Aš turiu apklausti liudininkus, kai ką pasižymėti 
ir ramiai dirbti. Ir pagaliau procesas juk turi būti ren- 
giamas. 

Breseris įtūžęs įbedė į jį akis, bet nieko neatsakė, tik- 
tai sugniaužė kumščius. Valandėlę jis taip spygsojo į To- 
biją, tada atsikėlė ir nė žodžio netaręs išėjo iš kambario. 
Tobijas susimąstęs nulydėjo jį akimis. Kurį laiką jis jautė 
lyg ir pergale, bet tasai jausmas greit praėjo ir liko tiktai 
kartus prieskonis. Jis tiesiog jau nebebuvo tikras, ar tei- 
singai pasielgė su Breseriu. Ko gera, ano perspėjimai bu- 
vo visiškai rimti. Ir tikriausiai jam reikėjo liautis supras- 
ti juos kaip grasinimus. 

Tobijas buvo gerokai sutrikęs. Po vakarykštės nakties 
įvykių pokalbis su Katrina jį dar labiau įstūmė į abejo- 
nes. Ji jau nebebuvo kaimynų mergaitė, kurią jisai mylė- 
jo, bet suaugusi moteris, kovojanti dėl savo gyvybės. Do- 
minikonas prisipažino sau, kad iki šiol jis net nebandė 
pažvelgti į padėtį jos akimis. Jai prieš akis buvo tikra mir- 
tis. Netikėtas jo atsiradimas Katrinai turėjo atrodyti kaip 
stebuklas. Tai ar galėjo gi jis ko kita tikėtis? Ji turėjo 
manyti, kad jis atėjo jai padėti. 

Ar jis apskritai galėjo padėti? 

Tėvas Tobijas labai aiškiai suvokė, kad jis išvis turėjo 
tik vienut vienintelį pasirinkimą: neatidėliojant grįžti į 
Liubeką ir pranešti savo abatui, ką buvo čia patyręs ir 
pamatęs. Tačiau taip jis išleistų iš rankų tyrimą; ir tai 
reikštų, kad Katrinos likimas bus nulemtas. 

Pilnas skausmo šyptelėjimas šmėkštelėjo vienuolio 
veidu. Jis visas sudrebėjo, - o jeigu jam tą valandą būtų 
reikėję pasirinkti: arba aukoti Katriną, arba savo tikėji- 
mą. Tobijas visai nesuvokė, kad sprendimas jau buvo pri- 
imtas tada, kai jis įžengė į tą kambarį bokšte ir sustojo 
prieš savo vienintelę numylėtąją Katriną. 

Staiga Tobijas nebeištvėrė tylos, tvyrančios aplinkui. 
Pašoko ir puolė į gatvę. Aikštėje, rodos, niekas nepasi- 
keitė, tiktai abudu vyrai, stebėję namą, buvo dingę. 

Kitas dvi valandas vienuolis praleido beveik be tiks- 
lo slampinėdamas po miestą. Su niekuo nesikalbėjo, nie- 
ko neklausinėjo, tik labai įdėmiai dairėsi aplinkui. Jau 
gerokai po pietų jis vėl grįžo ir užlipo į pastogės kam- 
barėlį pasižiūrėti Katrinos. Ši miegojo. Tobijas jos ne- 
žadino, tik ilgokai stovėjo prie lovos ir žiūrėjo į išblyš- 
kusį, karščio išsekintą veidą. Ką jautė žiūrėdamas į ją, 

nesuprato ir visai nenorėjo suprasti. Gal būtų buvę pa- 
prasčiau užmerkti prieš tiesą akis ir tiesiog pačiam sau 
pameluoti. Bet šią akimirką jis apsisprendė. Ir kai pa- 
galiau apsigręžė ir vėl išėjo iš kambario, galutinai žino- 
jo, ką turįs daryti. 

Dar nebuvo labai vėlu, bet Marija jau buvo beprade- 
danti taisyti vakarienę; jie valgė kartu sunkiai tylėdami. 
Breseris kiek beįmanydamas stengėsi neparodyti savo 
pykčio, tas jam, tiesa, šiaip taip sekėsi. Kai pavalgė ir 
Tobijas sukalbėjo maldą, storulis atsistojo ir nė žodžio 
netaręs išėjo. Jo žmona liūdnai pažiūrėjo jam įkandin, ta- 
da nužvelgė Tobiją ir taip pat norėjo stotis, bet šis mostu 
jai parodė dar kiek pasėdėti. 

Marija paklausė, bet metė į jį baugštoką žvilgsnį. To- 
bijui atrodė, kad dabar aplink jį buvo mažiau baimės ne- 
gu prieš tai. Jis paklausė save, ką Breseris jai šnekėjo. 
Bet nieko nepasakė, tiktai atsistojo, nuėjo prie durų ir 
įsitikino, kad tasai nestovi prieangyje ir nesiklauso, rū- 
pestingai uždarė paskui save duris ir grįžo prie stalo. 

— Jis labai piktas, ar ne? — paklausė Tobijas atsisėdęs. 

Marija linktelėjo. Bet vėl tuoj pat papurtė galvą. 

— Taip, - tarė jinai. - Bet aš manau, kad jis papras- 
čiausiai bijo. 

— Manęs? - paklausė Tobijas. - Ar Katrinos? 

— Abiejų, - atsakė Marija kiek palaukusi. Jinai vengė 
jo žvilgsnio. - Jūsų, nes jūs... nes jūs esate galingas žmo- 
gus, ojos bijo kaip raganos. 

— O tu? —- paklausė Tobijas. 

— Ji man nieko nepadarys, - atsakė Marija. 

— Tu irgi tiki, kad Katrina ragana? —- paklausė Tobijas 
suglumęs. 

Marija sukaupė visas savo jėgas, norėdama pakelti gal- 
vą ir atlaikyti jo žvilgsnį. 

— Aš nežinau, - prisipažino jinai, - ragana, ar ne, bet ji 
manęs nenuskriaus. 

Tobijas įspitrino akis į ją. Visame šitame mieste Bre- 
serio žmona buvo, ko gera, vienintelis žmogus, kuriuo 
jis tikrai pasitikėjo; bet jisai jau buvo padaręs klaidą: tuo 
tarpu, kai išsiaiškino, kad Marija nebuvo prieš jį, jis visai 
instinktyviai pamanė, kad ši būtų už jį. 

— Tai tu irgi taip manai? — burbtelėjo jisai sumišęs. 

Marijos žvilgsnis blykčiojo. Pirštai, žaidę ant stalo vie- 
nas su kitu, ėmė drebėti. 

— Aš esu jūsų pusėje, - tarė jinai, — bet... bet aš... 

Tobijas šypsodamasis palietė jai ranką. 

— Na gerai, - tarė jis tyliai. - Aš suprantu. 

Marijos akys prisipildė ašarų. 

— Nemanykite, kad aš jus išduočiau arba išsigąsčiau, — 
tarė jinai. - Bet Breseris yra mano vyras, ir grafas... — 
Marija vėl ėmė mikčioti. 

Vienuolis švelniai papurtė galvą. 

— Gerai jau, - tarė jis dar kartą. - Suprantu, ką tu nori 
pasakyti. - Jis vėl šyptelėjo, atsistojo ir toliau kalbėjo vi- 
siškai pasikeitusiu balsu: — Eik ir pakviesk savo vyrą. Pa- 
sakyk jam, kad man iš jo kai ko reikia ir kad turiu jam 
užduotį, kol dar neišėjo. Rytoj pradėsiu oficialų tyrimą. — 
Tobijas mostelėjo ranka į beveik tuščią kambarį, - todėl 
man čia reikia keleto baldų. Rašomojo stalo, kelių kė- 
džių... Turi atnešti iš gretimo namo, ką ten ras. Reikia ir 
liudytojų sąrašo, juos turiu oficialiai apklausti. Pasakyk 
jam, kad rytoj anksti rytą norėčiau juos matyti. 

Ši naktį Tobijas sapnavo, kad 
pas jį atėjo Katrina. Jis anksti nuėjo gulti, kad gerai išsi- 
miegotų; iš tikrųjų pirmą kartą, kai atvyko į Buchentel- 
dą. Ir nors viduje buvo sukrėstas, kaip reta kad yra buvę 
jo gyvenime, bet beveik tuojau pat užmigo; buvo visiškai 
nesvarbu, kokia audra siautė jo sieloje, kūnas vis labiau 
reikalavo savo teisių. Tobijas bemat užmigo, ir, - kitaip 
negu paprastai per sapną, - suprato, kad sapnuoja. 

Jis buvo jau nebe Breserio namuose. Vietoj minkšto 
lovos čiužinio gulėjo dar minkštesniame samanų guoly- 
je. Ir vietoj plokščių, žemų kambario lubų jo akys žvelgė 
į aksominį, tamsiai melsvą nakties dangų, kur nebuvo nė 
vieno debesėlio. Mėnulis, vos per pirštą išlindęs jo deši- 
nėje, užliejo jam veidą blyškia šviesa; ji nustelbė visas 
spalvas ir nubrėžė tikslias daiktų linijas. Visokiausi miš- 
ko kvapai mušė jam į nosį, jis girdėjo šlamesį lapų, aukš- 
tai virš jo galvos virbuliuojančių vėjyje. 

Apstulbęs Tobijas pasikėlė, ranka, - visiškai taip, ta- 
rytum būtų išties pabudęs, - perbraukė per veidą ir akis 
1r sutramdė žiovulį. Buvo atsipalaidavęs, jautė malonų 
nuovargį. Vėsus nakties oras, - jau nebuvo bjauraus pel- 
kės dvoko, - gerai veikė jo plaučius. Nors vis dar pavar- 
gęs, bet jautė, kaip kaupiasi energija, - paskutinėmis die- 
nomis jos skaudžiai pasigesdavo. 

Tobijas atsistojo, žengė žingsnį ir vėl stabtelėjo, no- 
rėdamas dar kartą apsidairyti. Jis buvo miške, seni ka- 
mienai supo jį tarytum juodai pilka siena. Priešais ply- 
tėjo apvali, plačiais senų ąžuolų vainikais apgožta miš- 
ko proskyna, kur saulės šviesą rado kerojančios piktžo- 

lės ir krūmynai; tą proskyną miško vidury jiems buvo 
užstoję medžiai. 

Tobijas norėjo eiti toliau, bet staiga suabejojo. Nega- 
lėjo paaiškinti kodėl, bet jam kilo jausmas, kad pažįsta 
šitą proskyną; ir taip pat nežinia kodėl šitas prisimini- 
mas buvo susijęs su negeru jausmu, kone su baime. Kai 
jis pagaliau baimę nugalėjo ir vis dėlto patraukė toliau, 
suprato savo abejonės priežastį. 

Tobijas žinojo šitą proskyną. Kaip dabar sapne, jis čia 
kartą iš tikrųjų jau yra buvęs. Pirmąją dieną, kai atkako į 
Buchenfeldą. Tai buvo ta užburtoji proskyna, kur jisai su- 
tiko demonus ir rado raganų ratą. Tobijas tai žinojo dar 
prieš praskleisdamas rankomis krūmokšnius ir eidamas 
artyn pasižiūrėti į juodą, apvalų sutrešusios žemės plo- 
tą, kur plytėjo balti grybų lopai, kaip nelemtas voro tin- 
klas. Drebėdamas sustojo. Jau dieną šitoji vieta atrodė 
kraupiai ir įvarė jam baimės. Dabar, nakties tyloje, šalty- 
je ir šviesoje, kuri ištrynė visas smulkmes ir išryškino 
tiktai daikto esmę, vaizdas kone sukėlė jam siaubą. Tur- 
būt šią valandą jis pirmą kartą iš tikrųjų suvokė, kodėl 
tokios vietos buvo vadinamos raganų ratais ir kodėl žmo- 
nės, radę tokį nuodingų grybų ratą ant negyvos žemės, 
bėgo nuo jų su prietaringa baime. Nors ir nebuvo matyti 
jokios gyvybės pėdsako, bet atrodė, kad juodos, gumu- 
luotos žemės ratas juda. Tas ratas krūpčiojo ir šmėsavo, 
virpėjo ir bangavo; nors ir negalėjai gerai įžiūrėti, bet 
akies kraštelis visa tai pagavo. Tai buvo vieta, kur tyčio- 
jamasi iš Dievo kūrinių: gyvas čia buvo miręs, miręs — 
gyveno. Žemė virpėjo, lyg po ja būtų vartęsis demonas; 
jis tartum veržėsi į viršų tampydamas nematomas gran- 
dines, kuriomis buvo sukaustytas nuo neatmenamų lai- 
kų, ir negalėdamas jų sutraukyti. Tobijo rankos ir lūpos 


264 W Hohl!bein 


ėmė drebėti. Jo nakties vizija virto košmaru, kur net ir 
žinojimas, kad visa tai nėra tikrovė, nepadėjo, tiktai dar 
labiau pablogino, nes leido suvokti savo bejėgiškumą. Jis 
norėjo pajudėti, šaukti, bėgti šalin arba nors užmerkti 
akis, bet nieko negalėjo padaryti. Kaip suakmenėjęs sto- 
vėjo tarytum apsėstas nematomos, piktos jėgos, kuri jį 
vertė apžiūrinėti kiekvieną tos prakeiktos žemės pėdą ir 
jam pačiam neleido suteikti savo vokams apgaulingos 
tamsos paguodos. 

Tada Tobijas išgirdo žingsnius. 

Žingsniai artėjo, nors buvo lengvi ir kone šokinėjan- 
tys, o ne sunkus kanopuotos ir uodeguotos pabaisos 
plumpsėjimas, Tobijas jautė grėsmę. Širdis ėmė dunksė- 
ti. Išpylė šaltas prakaitas ir baimė taip užgniaužė jam bur- 
ną, kad jis vos begalėjo kvėpuoti. Bet vis tiek jam pritrū- 
ko jėgų atsigręžti. Tobijas vis dar stovėjo ten įbedęs akis 
į juodą, kunkuliuojantį negyvos žemės liūną ir išblyšku- 
sius grybus, tuo tarpu žingsniai vis artėjo, kiek sustojo, 
ėjo toliau ir tada nutilo. 

Staiga ir aplinka ėmė keistis. Mėnulio šviesa pasidarė 
mirtinai blyški, o miškas aplinkui proskyną virto keistu 
paveikslu, baisia tikrovės karikatūra. Nežinomi, nema- 
tomi daiktai, rodos, plaukiojo aplink jį tamsoje ir raiz- 
giais vorų čiuptuvėliais grabinėjo jo sielą. Vis dar buvo 
šalta, bet kartu oras leidosi ant jo odos ir drabužių tary- 
tum drėgna, nešvari migla, dengė akis lipniu šydu ir 
skverbėsi į burną, kad užnuodytų jo kūną ir iš vidaus. 
Dingo visos miško spalvos, medžiai pasidarė juodi, ša- 
kos ir lapai — pilki 1r tik su įsivaizduojamais atspalviais. 
Vienuolis stovėjo vidury nakties, tarytum miškas būtų 
vieta pasaulio pakraštyje, kur nėra nei šiandienos, nei 
vakardienos, nei gyvybės, nei mirties. Vien tiktai baimė, 

baimė anoje vaizduotės pusėje, ir ji galėtų užmušti jį vie- 
toj, Jeigu tai būtų tikrovė, 0 ne sapnas. 

Žingsniai vėl pasigirdo. Jis jautė, kad kažkas stovi čia 
pat jam už nugaros, jautė tuo slaptu jausmu, kuris aklie- 
siems leidžia pajusti kito žmogaus artumą. Jautė, kaip 
tas sustojo užu jo ir pakėlė ranką, kaip pirštai artėjo prie 
JO peties, trumpam sustingo ir pagaliau nusileido. 

Prisilietimas išvadavo iš kerų. Tėvas Tobijas riktelėjo 
1r apimtas siaubo vienu šuoliu nėrė per dygliuotus brūz- 
gynus iš prakeikto raganų rato. Iki kulkšnių įsmuko į 
klampynę, ši įsisiurbė į basas kojas, tartum norėdama jį 
sulaikyti. O nuodingieji grybai degino jam odą kaip kokia 
rūgštis. Vis tiek jisai svirduliavo toliau, kol galų gale pra- 
rado pusiausvyrą ir parpuolė kniūbsčias. 

Tai buvo visų baisiausia, ką jam kada nors buvo tekę 
patirti. Ne griuvimas į pelkę, bet veikiau toks jausmas, 
tartum būtų atsitrenkęs į milžiniškos, gyvos būtybės nu- 
garą, nelabą, juodą esybę, kuri buvo išlindusi tiesiai iš 
giliausios pragaro bedugnės. Kone pakvaišęs iš baimės 
1r bjaurasties jis ėmė priešintis, ištraukė viršun rankas 
17 spoksojo į šlykščią juodų žemės gumulų ir sutraiškytų 
grybų košę, aplipusią jo pirštus. Tobijas rėkė, bet jo pa- 
ties balsas jau nebebuvo jo balsas, tai buvo plonas, pilnas 
siaubo klyksmas; tas klyksmas susigėrė į tamsią bedug- 
nę tarpu medžių, lyg šviesos spindulys į bedugnę prara- 
ją. Nesugrįžo joks aidas. Pats žmogiško balso šitoje vie- 
toje skambesys buvo dingęs. 

Užtat jis išgirdo juoką. 

Tai nebuvo vien tiktai juokas, kurs nutildė tėvo To- 
bijo klyksmą ir iš baimės jį patį pavertė druskos stulpu. 
Veikiau tai buvo kraupus žinojimas, kam priklauso šitas 
balsas! 

Tobijas nenorėjo tuo patikėti. Jis įtempė paskutines 
jėgas, dar likusias jo kūne, kad tik nesujudėtų - ir vis 
dėlto lėtai pasuko galvą ir pažvelgė viršun, į liekną žmo- 
gystą, stovinčią terpėje, pats ją buvo pralaužęs dygliuo- 
tuose krūmuose. 

Ten stovėjo Katrina. 

Ji buvo pasikeitusi. Tiktai ne taip, kaip baisiai buvo 
pasikeites miškas, pasiglemžęs visa, kas gyva, ir visa, 
kas žmogiška. Ji vis dar vilkėjo paprastus, baltus marški- 
nius, kuriuos jai buvo davusi Marija, bet plaukai, dabar 
lygūs ir švarūs, buvo nukritę ant pečių, o nuo skruostų 
buvo išnykęs ligos pilkšvumas. Akių spindesys jau nebe- 
buvo kankinanti karščio ugnis, bet tikras, liepsnojantis 
gyvenimas. Ir jos lūpos vėl buvo pilnos ir rausvos. Tobi- 
jas, krečiamas šiurpo, galvojo - tartum miško ir jo auga- 
lų gyvybė būtų susigėrusi į jos kūną. 

Katrina vis artinosi. Rankos, kurių oda buvo daili ir 
balta kaip porcelianas, sklaistė dygliuotus krūmynus, o 
šie draskė jos drabužius ir braižė kūną, visai nepalikda- 
mi žymės. Ir negyva žemė, įsiurbusi Tobijo kojas ir lai- 
kanti jį nematomomis rankomis, nė karto nesuteršė jos 
basų kojų. Tamsioji šios vietos jėga, kad ir kokia baisi 
buvo, Katrinai neturėjo jokios galios, nes iš naujo sužy- 
dėjusi jos kūne gyvybė paprasčiausiai buvo stipresnė. 

Tobijas nuleido rankas. Norėjo atsikelti, bet ne iškart 
jam pakako jėgų. Taip ir liko tūnoti juodo dumblo vidury, 
kol Katrina priėjo prie jo ir ištiesė ranką. Tik tada jisai 
surado jėgų paliesti jos pirštus. Ir tą pačią akimirką, kai 
tik juos palietė, pasidarė taip, tarytum iš kunkuliuojan- 
čios joje gyvasties kažkas ėmė srūti ir į jo kūną. Tobijas 
jautė, kaip dingo visas silpnumas, bejėgiškumas, ir be- 

veik tuo pačiu metu nuo jo pasitraukė baimė. Jos vietoje 
jisai pajuto šilumą ir saugumo jausmą; tatai paskutinį kartą 
patyrė vaikas būdamas, kai, kilus audrai, bėgdavo į moti- 
nos glėbį. 

Tobijas atsistojo, pilnas nuostabos žiūrėjo kurį laiką į 
Katriną, tada pakėlė ir kitą ranką. Ji padarė tą patį 1I jų- 
dviejų pirštai susitiko tarp kūnų ir susiliejo kaip myli- 
mųjų. Švelnus, be galo laimingas šypsnys nuslydo jos vei- 
du, o akyse suruseno nauja, žadanti ugnis. 

Tobijas drebėjo. Jis vėl galėjo valdyti savo kūną, bet 
viduje siautė uraganas. Mintys kaip laukinės sukosi ra- 
tu, skilinėjo kaip sudužęs veidrodis, atspindintis tikrovę 
nesuskaičiuojamais, vienas nuo kito nepriklausančiais ga- 
balais. Jis jautė drauge ir palaimą, ir baimę kaip niekad 
iki šiolei, buvo kone apdujęs iš baimės ir iš laimės, norė- 
JO prispausti ją prie savęs ir atstumti, jautė šilumą ir šal- 
tį, didžiulį jaudulį, pasidygėjimą — viską kartu, ir dar dau- 
giau, daug daugiau. Tai jausmas, kurio iki šiolei nebuvo 
pažinęs ir nemanė, kad toks jis galėtų būti. Tobijas vis 
dar suvokė, kad tai buvo sapnas, iš kurio negalėjo pabus- 
ti, nors 1r labai stengėsi, 1r vis dėlto tai buvo anapus tik- 
rovės. Giliau ir reikšmingiau negu visa kita, ką iki šiol 
buvo jautęs. 

Bet jis turėjo pabusti. 

Pabusti mėgino lėtai, neapsakomai lėtai. Bandė ati- 
traukti rankas ir kartu nutolti nors per žingsnį nuo jos, o 
kad išlaisvintų bent pirštą, jam prireikė kelių minučių. 
Katrina nebandė sulaikyti, bet jos angeliško veido šyps- 
nyje nuostabą keitė nusivylimas. 

— Kodėl tu bijai manes? - paklausė jinai. 

Ir jos balsas buvo jau nebe jos balsas. Tai buvo švelnus 
angeliškas skambesys, tarytum elfo sparnų plazdesys, šna- 

resys, tarsi palietęs jo kūną ir privertęs sudejuoti. Jis vi- 
siškai aprimo. Katrina vėl buvo čia! Nei jos veidas, nei 
stotas nepasikeitė, ir vis dėlto staiga jinai tapo jau nebe 
Katrina, kurią mirštančią jisai išlaisvino iš grafo namų bokš- 
to, bet jo prisiminimų Katrina, jo jaunystės dvylikametė 
mergaitė, dabar suaugusi moteris ir vis tiek nepasikeitu- 
si. Visas skausmas ir visa baimė buvo pamiršta, jų nebe- 
buvo, nes tarp anos dienos prieš septyniolika metų ir šian- 
dienos jau nebuvo nieko, nes laikas šioje stebuklingoje vie- 
toje buvo praradęs savo galią. 

Jis neatsakė į jos klausimą, tik visiškai ištraukė savo 
ranką iš jos rankos, bet ne todėl, kad vengtų. Priešingai, 
Tobijas vėl priėjo arčiau ir švelniai abiem rankomis pa- 
lietė jos veidą, lygiai taip, kaip tada tą vakarą prie ežero. 

Katrina užmerkė akis. Šypsnys užgeso, ir didžiulis lai- 
mės jausmas užplūdo jos veidą. Jis jautė, ką jinai jaučia. 
Stebuklinga jųdviejų prisilytėjimo jėga vis dar veikė, ran- 
kos tarp abiejų kūnų tiesė tiltą, kurs trumpą, neapsako- 
mai saldžią akimirką sulydė jų sielas, daug, daug stip- 
riau, negu kad kūniškas susijungimas kada nors būtų 
galėjęs tai padaryti. Valandėlę jisai buvo ji, O jinai - jis, 
juodu tapo vientisa, didžiule esybe, susidedančia vien iš 
laimės ir prisipildžiusia ilgesio. Tada jis vėl nuleido ran- 
kas ir ryšys nutrūko, bet nevisiškai. Ten, kur buvo bai- 
mė ir netikrumas, liko įsitikinimas ir pasitenkinimas. Jis 
staiga suprato, kad niekas, jokia pasaulio galybė jų nebe- 
išskirs. Jis vėl surado ją, po tokio begal ilgo laiko, ir šitas 
susitikimas turėjo prasme, tatai jis pamažu suvokė. 

— Tobijau, — sušnabždėjo Katrina. 

Jis apglėbė ją, švelniai nubraukė nuo veido plaukų 
sruogą ir pabučiavo. Tai buvo svaigulys, ekstazė, kuri pra- 
noko viską, ką tiktai jis begalėjo įsivaizduoti. 

Šį kartą Katrina išsivadavo iš jo glėbio. Jinai žengė 
žingsnelį atgal, šypsodamasi žvilgtelėjo į jį ir ištiesė ran- 
ką. Kai jis tą ranką paėmė, Katrina apsisuko ir vikriai 
nuliuoksėjo link proskynos vidurio, nusitempė drauge ir 
jį. Nubėgusi sustojo, apkabino jį 17 pabučiavo, dabar pa- 
šėlusiai ir pilna troškulio. Juodu apsikabino, stipriai stip- 
riai prisiglaudė vienas prie kito ir glamonėjosi. Tobijas 
drebėjo iš palaimos ir geismo. Visi kūno nareliai, rodės, 
liepsnojo. Viskas, kuo jisai buvo prisiekęs, visos priesai- 
kos ir pažadai, visokie įžadai, kuriuos buvo davęs, buvo 
pamiršti ir tapo bereikšmiai. Jis prarado savo tikėjimą 
baisiame, tamsiame Teovulfo pilies kambarėlyje, o da- 
bar, šitoje dar baisesnėje, nykioje miško proskynoje, siau- 
bingame sapne jis nešė paskutinę savo auką. Jam buvo 
tas pat, ar už tai bus amžinai prakeiktas. Jam buvo tas 
pat, ar jis milijoną metų degs pragaro ugnyje dėl šių trum- 
pų, brangių akimirkų. Tobijas nesipriešino, kai ji lėtai nu- 
sviro ant žemės ir patraukė jį kartu su savimi. Juoda že- 
mė glaudėsi prie jos kūno kaip lipni antklodė, ir negyvi, 
balti grybai buvo tartum nebylių, neįveikiamų sargybi- 
nių ratas, kurio negalėjo peržengti niekas, nei gyvas, nei 
miręs. Jis pasilenkė virš jos, panardino veidą į plaukus ir 
gėrė jos kvapą kaip svaiginantį narkotiką. Jis norėjo tik- 
tai jos, vienintelės moters gyvenime, vienintelio žmo- 
gaus, kuriam kadaise iš tikrųjų jautė meilę. Ir staiga To- 
bijas suprato, kad jo gyvenimas tada, aną vakarą miške, 
baigėsi. Viską, kas buvo po to, visus tuos be galo liūdnus 
metus jam pavogė vyrai, kurie tik iš pagiežos, neapykan- 
tos ir pavydo kiekvienam, kurs galėjo pajusti laimę, mo- 
kė netikro tikėjimo palaima, sėjo nepasitikėjimą ir ne- 
apykantą žmonių širdyse. Ir jis pats buvo įtrauktas į tą 
klaidingą tikėjimą, kurs leido sau meluoti ir atėmė jam 

geriausius gyvenimo metus. Jo rankos slydo jos veidu, 
per jos kaklą, toliau per pečius. 

Katrina stipriai laikė jo ranką, šypsojosi ir kita ran- 
ka jį truputėlį atstūmė. Žvitriai atsistojo, pakėlė ran- 
kas ir nusitraukė per galvą marškinius. Po jais nieko 
nebuvo. Kūnas buvo baltas kaip alebastras ir spindėjo 
lyg puikiausias šilkas, ir jinai buvo tokia daili, kokia 
buvo likusi jo prisiminimuose. Tobijo žvilgsnis įsisiur- 
bė įją, slydo jos pečiais, per mažas krūtis, taliją ir tam- 
sų, gundantį trikampį apačioje, jį paliesti iš tikrųjų jam 
nebuvo leista. 

Ir tą akimirką jisai pabudo. 

Tačiau ne iš sapno. Jis vis dar buvo proskynoje, Katri- 
na vis dar buvo jo glėbyje, o aplinkui vis dar stūksojo 
šitas balzganas, išdžiūvęs, negyvas miškas; medžiai lyg 
juodos rankos, kaulėtais pirštais graibančios dangų ir plė- 
šiančios gilias žaizdas, ir žemė, kur niekas daugiau ne- 
beaugo, vien tik nuodingi grybai. Katrina vis dar tebebu- 
vo tokia pat graži, kaip prieš valandėlę, ir pagunda, kurią 
jinai skleidė, vis dar tokia pat galinga. Ir vis dėlto jos 
nuogo kūno vaizdas, prisiminimas tų beprotiškai saldžių 
akimirkų prieš septyniolika metų buvo tai, kas sudaužė 
kerus, nes jie priminė ir didžiulę kainą, kurią jis turėjo 
sumokėti. 

Katrina klausiamai pasižiūrėjo į jį. 

— Kas tau yra? —- paklausė. 

Tobijas tylėjo. 

Katrina buvo taip arti jo, kaip nė vienas Žmogus jo gy- 
venime, jautė jos artumą, jos šilumą, jos kvapą ir pagun- 
dą, sklindančią iš jos. Ir šiurpų pavojų, besislepiantį užu 
šitos pagundos. 

— Kas tau yra? — paklausė Katrina dar kartą. 

Jos balse buvo girdėti svetima gaida, ne nepasitikėji- 
mas, ne priekaištas, bet vis dėlto kažkas, kas privertė jį 
sudrebėti. 

Staiga Tobijas suvokė, kur jie išvis buvo: ne tiktai ši- 
toje prakeiktoje proskynoje, bet pačioje raganų rato šir- 
dyje, septynių ar aštuonių koncentrinių ratų centre, tarp 
mirtį nešančių baltų grybų, kurie išnaikino visa, kas bu- 
vo gyva šitoje proskynoje. Akys jam išsprogo iš baimės. 
Visiškai išsivadavo iš Katrinos glėbio ir atsikėlė. Ji buvo 
vis dar taip arti, kad jis galėjo jausti jos šilumą, bet tai 
buvo veikiausiai dėl to, kad staiga jis vėl pajuto nakties 
šaltį, jautė ant savo kūno atgrasią, juodą, bjaurią žemę ir 
girdėjo kraupius garsus — juos kėlė vėjas, lėkdamas šito 
košmariško miško viršūnėmis. 

— Aš... negaliu, - išmikčiojo jisai. 

Ir Katrina atsikėlė. Ji dar kartą nusišypsojo, bet vos 
pastebimas šaltukas perbėgo jos akimis. Ką Tobijas bū- 
tybės, —- ši buvo panaši į Katriną, bet negalėjo ji būti, — 
akyse išskaitė — tai buvo suvokimas, kursai sukrėtė la- 
biau negu kas kita, ką iki šiol buvo patyręs. Suvokimas, 
kad buvo kažkas blogiau negu pragaro galybė: abejingu- 
mas, nes velnias vis dar buvo pajėgus jausti neapykantą. 
Šita būtybė priešais jį nė sykio nebuvo pažinusi neapy- 
kantos. Taip, jinai nežinojo, kas yra negailestingumas, nes 
būti negailestingam reikėjo pažinti gailestį, kad neapkęs- 
tum meilės, kad siutintų džiaugsmas. Katrinos akyse buvo 
tuščia. 

— Kas tau yra? —- vėl paklausė jinai. - Tu nenori ma- 
nęs? Aš taip ilgai tavęs laukiau. Eikš. 

Jinai ištiesė į jį rankas, bet Tobijas atstūmė jas, kupi- 
nas baimės metėsi du tris žingsnius atgal. 

— Ne! — šaukė jis. - Ne! Traukis! Traukis nuo manęs! 

Katrina juokėsi ir ėmė eiti prie jo. Tobijas norėjo bėg- 
ti, bet kojos įsipinkliojo į plytinčią grybų ir šakų raizgaly- 
nę. Jisai suklupo ir sunkiai drėbėsi ant žemės; ši buvo 
vis dar minkšta ir lipni, bet kartu ir tokia kieta, kad par- 
puolęs vos neprarado sąmonės. Katrina ėjo artyn. Juo- 
kėsi, o jos balsas vis dar buvo lyg auksinis, lyg skardus 
elfo skambesys, virpinantis kiekvieną jo kūno narelį. Tai 
gal buvo visų baisiausia: Tobijas pajuto pavojų. Suprato, 
kad būtybė prieš jį buvo kas tik nori, tik ne Katrina, ir 
kad jis, susijungęs su ja, turėtų užmokėti tokią kainą, kuri 
buvo baisiau negu mirtis ar pragaro prakeikimas. Ir vis 
tiek jis jos troško. 

— Kodėl tu priešiniesi? — paklausė Katrina. - Tu ma- 
nęs daugiau nebemyli? Juk atkeliavai manęs išgelbėti. Da- 
bar padaryk tai. 

Tobijas riktelėjo iš siaubo, kai jinai susmuko šalia jo 
ant kelių ir ištiesė į jį rankas. Jis nustūmė jas į šalį, ke- 
lis kartus persižegnojo 1r pabandė atatupstas trauktis, 
bet nė iš vietos nepajudėjo. Žemė visiškai pavirto klam- 
piu liūnu, rankos iki riešų buvo įmurkdytos, ir jis nega- 
lėjo už ko nusitverti, o plonos grybų gyslos pasidarė tar- 
tum karštos virvės, jos veržėsi giliai į Tobijo odą ir jį 
tvirtai laikė. 

— Nesipriešink, - šnabždėjo Katrina. — Nėra jokios pra- 
smės. Tu tik meluoji pats sau. Tu nori manęs, Tobijau. 
Visą savo gyvenimą tu tik apie mane galvojai. Kodėl tu 
nori save kankinti? 

Ji toliau lenkėsi į priekį. Jos lūpos, putlios, raudonos 
17 gundančios, artėjo, palietė jam kaktą, skruostus, galop 
1r lūpas. Tobijas priešinosi. Jis rėkė. Rankos vis dar buvo 
prikaustytos, bet visu kūnu jis blaškėsi į visas puses ir 

trypė kojomis. Rėke kaip išprotėjęs — ir staiga Katrinos 
šypsulys dingo, jinai užsimojo ir iš visų jėgų trenkė jam į 
veidą. Nuo smūgio galva atkrago. Iš skausmo jisai sude- 
javo, bet vėl stojosi ir įnirtingai nuplėšė negailestingus 
pančius, kurie laikė pririšę jo rankas prie žemės. Katri- 
na kažką šaukė, bet jisai nesuprato, ir staiga jos balsas 
pasikeitė, pasidarė duslus ir drauge tūžmingas; tada vėl 
vienas, dar stipresnis smūgis per veidą, ir dar kartą bloškė 
jį atgal. 

Tobijui akyse ėmė suktis margi ratilai. Košmaras ir 
proskyna, taip pat ir Katrinos veidas praplaukė jam pro 
akis, susijaukė ir pavirto susiraizgiusia spalvų dėme be 
prasmės ir ryšio. Ir tada jam teko trečias smūgis, ir Kat- 
rinos balsas, kuris buvo jau nebe Katrinos balsas, išrėkė 
jo vardą: 

— Tobijau! 

Dejuodamas Tobijas atmerkė akis. Jis buvo jau nebe 
miške, o gulėjo Breserio lovoje. Bet vis dar buvo sukaus- 
tytas. Tai, kas jį laikė, buvo tvirtos Breserio letenos ir 
spaudė jo rankas prie lovos. O kumštis, kuris tris kartus 
kirto jam į veidą ir grąžino į gyvenimą, buvo ne Katri- 
nos, bet Marijos; išsigandęs, išblyškęs jos veidas linga- 
vo priešais jį. 

Tobijas pagaliau liovėsi priešinęsis Breseriui ir bejė- 
gis susmuko ant pagalvių. 

— Tai... gerai, —- sušnabždėjo jisai. 

Marija lengviau atsiduso. Bet Breseris jį ir toliau tvir- 
tai laikė, nors ir ne su tokia baisia jėga kaip anksčiau. 

— Ar pabudote? - neryžtingai paklausė Marija. 

Net ir menkas galvos linktelėjimas, kuriuo Tobijas at- 
sakė, buvo ne jo jėgoms, o balsas buvo vien tik silpnas 

šnabždesys, kad jam buvo keista, kaip Marija jį iš viso 
suprato. 

— Taip. Galite mane paleisti. 

Breseris dar kiek palaukė. Tada pamažėl atitraukė 
kelius, - jais buvo prispaudęs Tobijo kojas, - pasikeitė klau- 
siamu žvilgsniu su žmona ir pagaliau paleido iš savo gniauž- 
tų Tobijo riešus. Paskui atsitiesė, bet nuo lovos nesitrau- 
kė, kad galėtų vėl čiupti, jeigu Tobijas imtų siusti. 

— Kas atsitiko? — užsikirsdamas paklausė Tobijas. 

Jo akys užsimerkė. Daugiau nebeturėjo jėgų jų pra- 
plėšti, viskas aplink sukosi, o Marijos balsas, rodos, skli- 
do į jo sąmonę tarytum iš baisingai gilaus šulinio. 

— Jūs pradėjote šaukti, Tobijau, —- atsakė Marija. — 
Pradėjote rėkti, ir kai atėjom čia, blaškėtės ir mušė- 
tes. Breseris turėjo jus sulaikyti. Bijojom, kad galite 
susižeisti. 

Tobijas sunkiai praplėšė vokus. Marijos veidas praplau- 
kė, o Breseris buvo tiktai blyškus spalvų lopas kažkur 
virš jo. Ir vis dėlto jis matė, kad kambaryje vėl buvo švie- 
su. Jau beveik aušo, bet nesijautė pailsėjęs, gal net la- 
biau išsekęs nei vakare, kai čia atsigulė. 

— Sapnavote? — paklausė Marija. 

Tobijas vos linktelėjo. Norėjo pratarti žodį, bet iš pra- 
džių turėjo liežuviu suvilgyti sausas ir suskirdusias lūpas. 

— Taip, - sušnabždėjo jisai. - Blogą... sapną. 

Jis norėjo atsikelti, bet kai išskėtęs pirštus bandė įsi- 
kibti į čiužinį ir kiek kilstelėti, nebepajėgė to padaryti, 
tada pirmiausia nužvelgė pats save, lyg norėdamas įsiti- 
kinti, kad košmariškas sapnas iš tikrųjų jau pasibaigęs. 
Ant pirštų ir basų kojų nebuvo prilipusio jokio juodo dum- 
blo. Bet jam atrodė, tartum vis dar jaustų šlykštų, šiltą 
prisilietimą. 

Drebėdamas Tobijas atsikėlė. 

— Taip, labai blogą sapną. Dėkoju jums, kad pažadinote. 

— Pas jus atėjo svečių, - tarė Breseris. 

Tobijas pakėlė akis. Keista, jam vis dar buvo sunku 
gerai įžiūrėti Breserio veidą. Bet ir daiktų brėžiai kam- 
baryje liejosi, tarsi būtų iš dūmų, lėtai besisklaidančių 
pakraščiuose. Akys ne taip gerai matė, ir liežuvis, atro- 
dė, nebeklausė kaip reikiant. 

— Svečių? — sunkiai pralemeno jis. 

— Grafas atėjo, - atsakė Breseris. - Aš kaip tik buvau 
beeinąs jūsų žadinti ir išgirdau jus šaukiant. 

— Bet mes galim jį išsiųsti, - pridūrė Marija. 

Breseris metė į ją piktą, kone tūžmingą žvilgsnį, bet 
ši tvirtai kalbėjo toliau: 

— Jisai supras, jeigu pasakysiu, kad jūs prastai jaučia- 
tės, Tobijau. 

— Nėra reikalo. 

Tobijas sulaikė dejonę. Skrandyje ėmė rastis šleikštu- 
lys, ir jis jautė, kaip visą kūną išpylė šaltas prakaitas. Jei- 
gu tai buvo kūniškas košmaro poveikis, tai jį prisiminus 
turėjo būti dar blogiau. Kai visai atsisėdo, svaigulys smil- 
kiniuose aprimo, bet ėmė smarkiau pykinti ir dar prisidė- 
j0 silpnas, duriantis skausmas. Tobijui jau nebeužteko 1š- 
didumo nepaisyti ištiestos Breserio rankos, kai jis bandė 
atsisėsti. Antrą kartą bejėgiškai susmuko ant lovos kraš- 
to, kol galų gale pavyko atsistoti linkstančiais keliais. Akys 
vis dar nenorėjo klausyti. Breserio veidas buvo be jokių 
bruožų, nors tas ir priėjo visai arti. Tobijas pakėlė ranką, 
dejuodamas pebraukė per akis ir kaktą ir be žodžių papur- 
tė galvą, kai Breseris norėjo paimti jį užu parankės. 

— Jūs nekaip atrodote, Tobijau, - susirūpinusi tarė Ma- 
rija. —- Geriau vėl gulkitės. Turite karščio. 

Tobijas dar kartą papurtė galvą - labai, labai atsargiai — 
ir pabandė iš suskeldėjusių lūpų išspausti šypsnį. 

— Jau gerai, - suvebleno jis. - Aš ne visai gerai jau- 
čiuosi, bet tai buvo... tiktai sapnas. Galbūt vėliau aš jums 
papasakosiu. O dabar veskite mane pas grafą. 

Marija delsė, tačiau Tobijas įsakmiai mostelėjo ranka, 
ir jinai galų gale apsigręžė ir išėjo iš kambario, o Breseris 
tipeno šalia, kad jį paremtų. Tobijas bandė eiti narsiai, sa- 
vo jėgomis, bet turėjo net trejetą kartų griebtis Breserio 
rankos, kol išėjo iš miegamojo, ir dar du kartus, kol perėjo 
trumpą prieangį ir pasilenkė prieš kambario duris. 

Grafas Teovulfas sėdėjo užu stalo. Jo veidas buvo ap- 
siblausęs, kone įtūžęs, o pirštai nervingai būgnijo į stalo 
viršų. Bet, kai įėjo Tobijas ir jis pažvelgė jam į veidą, 
pyktis staiga užleido vietą išgąsčiui. Teovulfas bemat pa- 
šoko, metė į Breserį išsigandusį, klausiantį žvilgsnį ir 
nuskubėjo prie Tobijo. 

— Tėve Tobijau! — sušuko jisai. - Kas jums yra? Ser- 
gate? 

— Ne, - atsakė Tobijas. 

Kad patvirtintų savo žodį, jis paleido Breserio ranką 
ir ištempė pečius; tas jau buvo beveik ne jo jėgoms. Bet 
pridėjo: 

— Šioks toks silpnumo priepuolis. Nėra ko nerimauti. 

Tobijui neprasprūdo greitas, bežodis susikalbėjimas 
tarp Breserio ir grafo. Jis paklausė save, ar tikrai reikėjo 
paleisti vėjais Marijos patarimą ir čia ateiti. Apie tai, ko 
norėjo iš jo Teovulfas, jis vargu ar galėjo diskutuoti, o 
prieštarauti — tai negalėjo būti nė kalbos. 

Tobijas visiškai ištraukė savąją ranką iš Breserio ran- 
kos ir priėjo prie stalo — vilkdamas kojas, mažais žings- 
neliais kaip karšinčius. Šleikštulys viduriuose augo, o ko- 

jas, atrodo, paliko visos jėgos. Tobijas jautė, kaip šaltas, 
lipnus prakaitas veržėsi iš visų porų ir sunkėsi pro abitą. 
Jis ne atsisėdo, o veikiau sudribo ant suolo. Iš visų jėgų 
turėjo kovoti su pagunda tiesiog nulenkti galvą, pasidėti 
kaktą ant rankų ir užmerkti akis. Praėjusios nakties mie- 
gas, užuot atgaivinęs, atėmė visas galias. Šleikštulys vis 
stipriau maudė viduriuose. Karčios seilės rinkosi po lie- 
žuviu. Tobijas rijo jas. Grafas dar kurį laiką pastovėjo ir 
suglumęs žvelgė į jį iš viršaus. Tada nuėjo atgal į savo 
vietą kitoje stalo pusėje ir taip pat atsisėdo. 

— Jūs atrodote nesveikas, Tobijau, - tarė jis. - Jeigu 
prastai jaučiatės, tai aš mielai ateisiu kitą kartą su jumis 
pasišnekėti. 

Tobijas davė savo raumenims įsakymą papurtyti gal- 
vą, bet nebuvo tikras, ar jie taip iš tikrųjų padarė. 

— Nebūtinai, - sumurmėjo jisai. Toliau šnekėti nebe- 
įstengė, nes burna vėl buvo pilna seilių ir vos galėjo grei- 
tai jas nuryti. 

— Kas jums nutiko? —- tiesiai paklausė Teovulfas. - Aš 
girdėjau šaukiant. 

Tobijas sukaupė visas jėgas, norėdamas pakelti galvą 
1r pasižiūrėti į grafą. Teovulfas sėdėjo kitoje stalo pusė- 
je. Pakėlęs galvą Tobijas lyg ir pažino, lyg ir nepažino 
grafo bruožų. Tai buvo baisus aiškaus vaizdo ir siaubingų 
vizijų miražas. Vienuoliui atrodė, tarytum jis būtų koš- 
marų pasaulyje, tarytum būtų pakliuvęs į milžiniško vo- 
ro tinklą. Ir ant jo kūno dar kabojo keletas tų siūlų ir ban- 
dė jį nutempti atgal. 

— Tai buvo tiktai sapnas, — pakartojo jis, - sapnas, 1r 
nieko daugiau. 

Teovulfas abejodamas suraukė antakius. Tada gūžte- 
lėjo pečiais. 

— Atėjau su jumis pasikalbėti. - Valandėlę palaukęs pri- 
dūrė: — Vienu du. 

Tobijas buvo per daug išsekęs, net negalėjo pasukti 
galvos, bet girdėjo, kaip Breseris ir Marija apsigręžė ir 
greitai išėjo iš kambario. Po akimirkos durys užsitrenkė. 

— Ar tikrai jums viskas gerai? — dar paklausė Teovulfas. 

— Jeigu jau sakau - tai taip! — suirzęs atrėžė Tobijas. — 
Ko jūs norite? Kodėl sukorėte tokį ilgą kelią? Tik tam, 
kad pasiteirautumėte, kaip aš jaučiuosi? 

Jis negalėjo pastebėti Teovulfo reakcijos į šitokius ašt- 
rius žodžius, nes ano veidas vėl ėmė tirpti; tešlinė košė, 
pamažu įgaunanti mirtinai blyškių grybų spalvą. 

— Na gerai, - šaltai tarė Teovulfas. - Kaip norite. Ko- 
dėl jūs vakar vakare tiesiog pabėgote? 

— Pabėgau? — Tobijas tyliai nusijuokė. —- Nežinojau, kad 
jūsų pilyje buvau nelaisvėje uždarytas. 

— Kas čia per ne sąmonė, - sušnypštė Teovulfas. 

— Na, kad galima būtų pabėgti, reikia būti belaisviu — 
arba baudžiauninku, - atsakė Tobijas. 

Teovulfo veidas pajuodo nuo pykčio. 

— Liaukitės su šita kazuistika, —- sudraudė jisai. - Jūs 
puikiai žinote, ką turiu galvoje. Davėte žodį, kad pasilik- 
site pilyje, kol aš grįšiu. 

— Ir jūs viską, kas yra jūsų galioje, padarėte, kad aš tą 
žodį išlaikyčiau, ar ne tiesa? — paklausė Tobijas. 

— Ką tai turėtų reikšti? 

— Nieko, - atsakė Tobijas. - Tai buvo... nesąmonė. At- 
leiskite! 

Teovulfas niūriai pasižiūrėjo į jį, tačiau daugiau apie 
tai nekalbėjo. 

— Iš tikrųjų nebuvo labai protinga vienam kaip pirštui 
1r dar nakčia palikti pilį, —- pradėjo jis iš naujo. - Ar jums 
aišku, kad visko galėjo atsitikti? 

— Ne, - atsakė Tobijas. — Na kas gi, sakykim? 

— Galėjote pasiklysti. 

Tobijas piktai sugniaužė dešiniąją ranką ant stalo. 

— Čionykščiuose miškuose yra laukinių žvėrių. Galėjo- 
te nupulti nuo žirgo ir susižeisti. Ir dar šimtai kitų dalykų. 

Pavyzdžiui, tuzinas bragaro raitelių baltais kauliniais 
veidais, mintyse pridūrė Tobijas, bet nutylėjo. 

— Kodėl jūs bent jau palydos nepasiėmėte kartu, kur 
jums buvau skyręs, - supykęs kalbėjo Teovulfas. Bet tai 
nebuvo klausimas, į kurį jis laukė atsakymo, nes tuojau 
vėl šnekėjo toliau: - Jūs esate protingas žmogus, Tobi- 
jau. Bet po to, ką vakar padarėte, manau, kad esate ir 
labai kvailas. | 

— Kadangi pasipriešinau jūsų valiai? 

— Kadangi jūs pats save įstūmėte į pavojų! - įsiutęs 
tarė Teovulfas. - Jūs galėjote žūti! Manote, kad tai šioje 
vietoje būtų kam padėję? 

Tobijas norėjo atsakyti, tačiau tą akimirką šleikštulys 
tarsi lipni, šilta banga išsiliejo visame jo kūne 1r užspau- 
dė gerklę. Seilių taip greitai pritvino į burną, kad jis ne- 
begalėjo daugiau jų nuryti. Stiprus mėšlungis sutraukė 
skrandį. Jis ėmė vaitoti, raitytis ir drebančiais pirštais 
graibstė stalą, kad visiškai nenupultų nuo kojų. 

Teovulfas išblyško ir pašoko: 

— Tobijau! Kas jums? 

Skausmas buvo bemaž nepakeliamas. Teovulfas dviem 
trim žingsniais aplėkė aplink stalą ir ištiesė į jį rankas, 
bet Tobijas vos galėjo jį įžvelgti. Viskas aplinkui sukosi. 
Viskas kraipėsi ir darėsi netikroviška. Iš skausmo rau- 
donos gijos pasirodė jam akyse, o skrandis, rodos, virto 
dygliuotu geležiniu kamuoliu. Jis pamojo, pasviro į šoną 
1r tik todėl nenupuolė nuo suolą, kad grafas žaibo greitu- 
mu jį sugriebė ir sulaikė. 

Skausmas buvo nežmoniškas. Tobijas pasimuistė, griu- 
vo priekin ir springdamas pratrūko vemti ant ištiestų Te- 
ovulfo rankų, tada prarado sąmonę. 


11 


Mais ir ledas: karščio kait- 


ra, kuri degino jo kūną iš vidaus, ir drebulys, kuris siur- 
bė iš jo kaulų kiekvieną lašelį šilumos. Skausmas, šleikš- 
tulys ir mėšlungis. Šviesa, tamsa ir balsai, kurie jį supo, 
su juo kalbėjo, rankos, kurios jį lietė, jį užklojo, jį prausė 
17 kartais truputėlį įlašindavo vėsaus skystimo. Visa tai 
ir neturinčius ryšio košmariškus sapnus Tobijas prisimi- 
ne vėliau, galvodamas apie tas abi dienas ir naktis, kai jis 
buvo tarp gyvybės ir mirties. Ir nors tuo metu retai at- 
gaudavo sąmonę, vis dėlto žinojo, kas dėjosi. Ir turbūt 
šitas žinojimas galų gale jį išgelbėjo. Jam negalima buvo 
mirti. Jeigu mirs, tai mirtis nugalės du kartus, ne tiktai 
jį, bet ir Katriną. 

Tada pragaras triumfuotų. Viršum šito miesto ir jo gy- 
ventojų ir viršum jo, nes jis nusidėjo. Jis išsižadėjo savo 
tikėjimo ir savo Dievo, ir padarė mirtiną kūniško džiaugs- 
mo nuodėmę; kad tai buvo nutikę tiktai sapne, nebuvo 
verta nė surūdijusio skatiko. 

Trečios dienos rytą Tobijas pirmą kartą iš tikrųjų pa- 
budo. Dar buvo tamsu, bet kažkas jau buvo uždegęs žva- 
kę; ji panardino kambarį į gelsvą, ramią šviesą, ir blau- 
soje jis pažino Mariją, - toji susirietusi tūnojo šalia lovos 
ant taburetės ir sėdėdama miegojo. Dubuo su vandeniu 
ir šūsnis švarių rankšluosčių gulėjo šalia ant kitos tabu- 
retes. 

Tobijas, pilnas dėkingumo, kurį laiką stebėjo moterį. 

Visoje šitoje vaizdų ir garsų sumaištyje, kurią pasku- 
tinėmis dienomis matė, vis dėlto jis jautė, kad Marija vi- 
są šį laiką budėjo prie jo lovos ir juo rūpinosi. Turbūt jai 
reikėjo dėkoti, kad jis apskritai dar gyvas. 

Tobijas pasuko galvą. Pagalvė sušiugždėjo; nors gar- 
sas buvo ir labai tylus, bet to užteko, kad Marija pabus- 
tų. Ji per miegus krūptelėjo, staigiai atmerkė akis ir du 
tris kartus sumirksėjo, kol visiškai atsibudo. Tada grei- 
tai atsistojo, pasilenkė viršum jo ir rūpestingai pažvel- 
gė į veidą. 

— Kaip jaučiatės? — paklausė. 

Tobijas norėjo atsakyti, bet gerklė degė, tartum būtų 
prarijęs sudaužytą stiklą. Tik dabar pajuto, kaip baisiai 
buvo ištroškęs. 

— Nekalbėkite, - tarė Marija. - Tiesiog užsimerkite, 
Jeigu „taip“, ir nemirksėkite, jeigu „ne“. 

Tobijas nuleido vokus ir vėl juos pakėlė, ir Marija pa- 
tenkinta nusišypsojo. 

— Ar ištroškęs? — paklausė jinai. 

Tobijas kelis kartus sumirksėjo. Marija vikriai nuėjo 
nuo lovos ir grįžo su plokščiu mediniu dubeniu. Kai pri- 
glaudė jį prie jo lūpų, jis jautė, kad tai buvo ne vanduo, 
bet šaltas sultinys. Skystis, rodės, susigėrė į jo išdžiūvu- 
sią gerklę, tada iš lėto pasiekė skrandį. 

Marija vėl atitraukė dubenį, nors Tobijas išgėrė vos 
kelis gurkšnius, ir ryžtingai mostelėjo galva, kai jis nusi- 
vylęs pažvelgė į ją. 

— Tam kartui užteks, — tarė jinai. - Džiaugiuosi, kad 
sultinio atgal neišpylėte. 

Tobijas nurijo, keletą kartų sausai nurijo, paskui dar 
nurijo, ir jo gerklė vėl prisipildė karčios tulžies. Marija 

tiktai tada nurimo, kai suprato, kad Tobijui nebebus blo- 
ga. Tik dabar jis pajuto bjaurų kvapą kambaryje: dvokė 
šaltu prakaitu. Ir jis, o ne kas kitas tą kvapą skleidė. Tai 
supratęs pasijuto nesmagiai. Tobijas buvo tvarkingas žmo- 
gus, be to, gan daug yra turėjęs reikalų su sergančiai- 
siais ir mirštančiaisiais, tad suprato, koks būni pažemin- 
tas, kai paskutinėmis valandomis kartais gali prarasti sa- 
vo kūno funkcijų kontrolę. 

Marija iš krūvos paėmė vieną rankšluostį, panardino į 
vandenį, gerai išgręžė ir uždėjo jam ant kaktos ir akių. 
Paskui nuėmė, paėmė naują rankšluostį ir atsargiai per- 
braukė jam per burną. Prisilietus skaudėjo, nes lūpos bu- 
vo sukepusios nuo karščio. 

— Duokite man suprasti, jeigu bus labai nemalonu, - 
tarė Marija. - Ar supratote? 

Tobijas mirktelėjo. 

Marija kurį laiką susimąsčiusi žiūrėjo į jį iš viršaus, 
tada užsimetė rankšluostį ant rankos ir greitai, bet labai 
rūpestingai ėmė keisti išdžiūvusius blauzdų kompresus. 
Nuo šlapių šaltų skepetų jis drebėjo, bet drauge ir jautė, 
kad karštis atlėgsta. Tada Marija uždėjo jam naują rank- 
šluostį ant kaktos; nuo jo Tobijui ant veido nutekėjo kiek 
vandens. Jinai rūpestingai nušluostė, vėl pasitraukė nuo 
lovos ir netrukus grįžo su kitu mediniu dubeniu, kur šį 
kartą buvo šaltas, tyras vanduo. Kaip ir sultinį prieš tai, 
Tobijas gėrė nieko nejausdamas. 

— Ačiū, — sušnibždėjo jisai. Balsas buvo tiktai kvėpte- 
lėjimas, trūkčiojantis nusenusio žmogaus šnabždesys. Iš- 
girdęs jis pats kone išsigando. 

— Jums negalima kalbėti, - nutildė jį Marija. 

Vėl Tobijas pajuto trumpą, maloniai veikiantį šilumos 
17 saugumo jausmą. Suprato, kad Marija buvo teisi; vis- 

kas, ką dabar galėjo pasakyti ar ko paklausti, kol kas ne- 
buvo svarbu, bet jis buvo praradęs labai daug laiko, gal- 
būt jau per daug. 

— Kaip... Katrinai? — sunkiai pravebleno jis. 

Marija nustebusi pažvelgė į jį. Tada nusišypsojo, tik 
trumpam, ir vėl tapo rimta. 

— Jūs keistas žmogus, Tobijau. Kitas, jumis dėtas, pa- 
klaustų, kas jam pačiam atsitiko, 0 jisai galvoja pirmiau- 
sia apie ją. 

— O kas... kas... atsitiko? — užsikirsdamas paklausė To- 
bijas. 

Žodžiai vėl susilaukė priekaištingo žvilgsnio, bet Ma- 
rija, atrodo, suprato, kad, ko gera, privers jį tylėti tik at- 
sakiusi į klausimą. 

— Nežinau, - tarė jinai, - maniau, kad pats galėsite man 
pasakyti. Jūs mirtinai sirgote — bet tikriausiai žinote tai 
geriau už mane. 

Kurį laiką Marija tylėjo, didelis susirūpinimas šmėk- 
šojo susikrimtusiame jos veide. Ji vėl atsisėdo ant tabu- 
retės, kiek sudvejojo, tada ištiesė ranką ir paėmė jo de- 
šinę į savąją. Prisilietimas veikė gerai. Jos oda buvo su- 
skirdusi ir pilna nuospaudų, bet vis tiek Tobiją pripildė 
šilumos jausmo. 

— Ar... ilgai... aš čia... gulėjau? — sušnabždėjo jisai. 

— Dvi dienas, - atsakė Marija. - Buvo atėjęs gydyto- 
jas Jūsų apžiūrėti. Buvome susirūpinę. Kurį laiką jūs... 
labai prastai atrodėte. Aš nebuvau tikra, ar išgyvensite. 

— Ir ką jisai pasakė? 

Marija truktelėjo pečiais: 

— Nedaug ką. Davė jums vaistų, tada nuėjo į rūsį ir 
knaisiojosi Ferkolto daiktuose. Paliko man šitų miltelių 
1r pasakė, kad reikia paėmus ant peilio galo ištirpinti van- 
denyje. Jūs tikrai labai sirgote. Ir grafas buvo čia. 

— Tik jis? — pašaipiai paklausė Tobijas. - O gal ir žoli- 
ninkė? 

— Ne, atsakė Marija šypsodamasi. - Grafas manė, kad 
jūs geriau jau mirsite, negu pasinaudosite pagoniškais 
burtais. - Jinai nusišypsojo sulig tais žodžiais, bet tie žo- 
džiai privertė Tobiją viduje krūptelėti, nes jie buvo jam 
Teovulfo žinia, ir tą žinią galėjo suprasti tik jis vienas. 

— Aš alkanas, - tarė jisai. - Ar dar turite kiek sriubos? 

Marija linktelėjo, atsistojo ir tuoj pat papurtė galvą. 

— Einu ir išvirsiu šviežios, — tarė jinai. 

Marija išėjo iš kambario, ir Tobijas vėl užmerkė akis. 
Jautėsi silpnai. Nors 1r buvo išgulėjęs dvi dienas ir dvi 
naktis lovoje, bet vis tiek nieko kita nenorėjo, tik papras- 
čiausiai išsimiegoti. 

Ir jis, matyt, tą pačią akimirką tikrai užmigo, nes kai 
išsigandęs šoktelėjo, kambaryje buvo šviesu ir iš gatvės 
į vidų sklido balsai. Bet ant žemos spintelės šalia lovos 
buvo naujas dubuo su sriuba, ji dar buvo drungna, kai jis 
ištiesė prie jos ranką. Tobijas apdairiai pasikėlė, abiem 
rankomis čiupo dubenį ir ėmė gerti. Sriuba buvo labai 
gardi. Atsargiais, mažais gurkšneliais ištuštino dubenį, 
pastatė atgal 17 mėgavosi šiluma, maloniai jį apėmusia ir 
plintančia skrandyje. Dar kurį laiką taip sėdėjo užmerk- 
tomis akimis ir tiesiog atsirėmęs į sieną, tada atsargiar 
nusiklojo antklodę ir pamėgino stotis. | 

Kojos dar išties buvo netvirtos, bet vis tiek jisai jau- 
tė, kaip jėgos grįžta į kūną. Sunkiai pasuko link durų. Stai- 
ga išgirdo garsus. Žodžių negalėjo suprasti, bet, atrodo, 
buvo labai pikti vyriški balsai. Jie tarsi ginčijosi ar šiaip 
suirzę plepėjo. Tobijas stovėjo, kurį laiką susimąstęs žiū- 
rėjo į geltoną vaškinį popierių lange, pro kur skverbėsi 
saulės spinduliai, ir apsigręžė. 

Vis dėlto jis buvo šiek tiek pervertinęs savo jėgas, 
nes kai pasiekė langą, vėl kone svirduliavo nuo silpnumo 
17 buvo išpiltas šalto prakaito. Drebėdamas viena ranka 
laikėsi įsikibęs lango atbrailos, sunkiai alsavo ir tada iš- 
tiesė kitą ranką, norėdamas atidaryti langą. Jam reikėjo 
gryno oro. 

Gatvėje stovėjo pulkelis vyrų, tarp jų buvo ir Brese- 
ris. Tobijas vis dar negalėjo suprasti, ką tie kalbėjo, bet 
jų mMostagavimas rodė pyktį. Kalba buvo apie šį namą. Ir 
apie Žmones, kur čia gyveno. 

Tobijas vėl uždarė langą, kol vyrai lauke nepamatė, kad 
jis juos stebėjo, ir grįžo atgal į lovą. Sunkiai atsisėdo ant 
krašto, pasirėmė alkūnėmis kelių ir suėmė veidą ran- 
komis. Užuot pagelbėjęs, grynas oras vėl sukėlė galvos 
svaigulį. Tobijas turėjo gultis. Jis buvo silpnas ir sirgo — 
17 buvo baisingai sutrikęs. Užmetęs akį į gatvę išsigan- 
do, nes paaiškėjo, kad nepakankamai rimtai priėmė Bre- 
serio žodžius. 

Su šita mintimi Tobijas vėl užmigo, ir šį kartą pabudo 
ne pats, jį pabudino ranka, švelniai, bet atkakliai judinan- 
ti už peties. Vis dar buvo pavargęs, nors kauluose dabar 
nebejautė to švininio miego sunkulio nuo karščio. Jis pa- 
kėlė ranką ir bergždžiai pamėgino nustumti nuo savęs tą 
kitą ranką. Pagaliau atmerkė akis ir pažvelgė į susirūpi- 
nusį gydytojo veidą; prieš savaitę šį gydytoją buvo pa- 
kvietęes Katrinai. 

— Tėve Tobijau? —- gydytojas nusišypsojo šalta ir abe- 
jinga šypsena. — Ne taip jau lengva jus pažadinti. 

— Aš pavargęs, - atsakė Tobijas tyliai. - Tai geras ar 
blogas ženklas? 

— Kad jūs taip klausiate, jau yra geras ženklas, - atsa- 
kė gydytojas. — Kaip jaučiatės? 

Tobijas kurį laiką įsiklausė, bet turėjo prisipažinti ne- 
galįs atsakyti į šį klausimą. Jautėsi silpnas, pavargęs ir 
nualintas, bet ir šiaip turėjo per mažai patyrimo sirgti, 
taigi tiktai gūžtelėjo pečiais. 

— Aš manau, kad jau neblogai, - atsakė jis. - Dar pora 
valandų ramybės ir vėl galėsiu atsikelti. 

— O aš manau, kad tokius sprendimus geriau palikite 
man, tėve, — tarė gydytojas ir juokais pagrasė jam pirš- 
tu. —- Aš juk nesiveliu į jūsų reikalus ir nebandau gelbėti 
jūsų avelių sielų, ar ne taip? 

— Pridariau daug rūpesčių, tiesa? — tyliai paklausė To- 
bijas. 

Šypsnys dingo iš gydytojo akių. 

— Jūs mane verčiate smarkiai sukti galvą, - rimtai at- 
sakė jisai. —- Tiesiog nesuprantu, kas jums nutiko. Kai mu- 
du buvome susitikę paskutinį kartą, jūs buvote sveikiau- 
sias žmogus 1š tų, su kuriais aš per kelis mėnesius buvau 
turėjęs reikalų. O prieš dvi dienas buvau neapsakomai 
susirūpinęs, kad galiu jūsų netekti. 

— Kas atsitiko? — paklausė Tobijas. 

Gydytojas atsiduso. 

— Aš norėjau lygiai tą patį klausimą jums užduoti, - at- 
sakė jisai ir dar kartą atsiduso. - Sąžiningai sakau: netu- 
riu jokio supratimo. Suvalgėte ar išgėrėte ko sugedusio? 

Tobijas ilgai negalvodamas papurtė galvą. 

— Ar čia apsinuodijimas? — paklausė. 

Gydytojo atsakymas vėl buvo gūžtelėjimas pečiais. 

— Nežinau, - pakartojo jisai. - Simptomai tą rodo. Bet 
jeigu sakote nieko negėręs ir nevalgęs... - Jis kiek paty- 
lėjo, pakreipė galvą ir tiriamai pasižiūrėjo į Tobiją. - Ar 
nevalgėte ko iš grybų? —- paklausė. 

Tobijas nustėro. Staiga jam prieš akis iškilo baisiųjų 

košmarų proskynos vaizdas, proskyna, pilna baltų, negy- 
vėlių grybų ant sutrešusios žemės. 

— Aš tiktai klausiu, nes simptomai rodo apsinuodijimą 
grybais, —- kalbėjo gydytojas. 

Tobijas vis dar nereagavo. Jis jautėsi taip, tarsi būtų 
gavęs šlapiu skuduru per veidą. Grybai? Bet... negali būti. 

— Bijau, - atsidusęs tarė gydytojas, kai Tobijas ir da- 
bar nesirengė atsakyti, - kad mes, regis, ir nesužinosi- 
me. Bet svarbiausia yra tai, kad jums vis geriau. Jeigu 
dar kelias dienas pasisaugosite ir liksite lovoje, tai grei- 
tai vėl atgausite jėgas. 

Tobijas vos girdėjo tuos žodžius. Pilnas siaubo žiūrėjo 
į gydytoją. Apsinuodyti grybais jis tikrai negalėjo, ne, net 
Jeigu iš tikrųjų imtų tikėti raganavimu ir juodąja magija! 

Gydytojas dar kurį laiką tylėdamas žiūrėjo į jį. Tada 
pasilenkė, pakėlė kažką nuo žemės ir įsidėjo sau į krep- 
šį, labai rūpestingai uždarė jį 1r atsistojo. Tobijas norėjo 
pasikelti lovoje, bet gydytojas tuoj papurtė galvą ir įspė- 
damas mostelėjo ranka. 

— Tiktai gulėkite, - tarė jisai. - Nedarykite klaidos dėl 
savo jėgų, net jeigu jau kiek ir geriau jaučiatės. 

— Betgi aš... jaučiuosi daug geriau, - paprieštaravo 
Tobijas. 

— Taip, matyt, - pasišaipė gydytojas. - Atrodote kaip 
pats žydintis gyvenimas, tėve. 

— Pabūkite dar valandėlę. - Tobijas gydytojo nepaisė 
1r vis tiek pasikėlė ant alkūnės. — Sakote, apsinuodijimas 
grybais? Ar jūs tuo tikras? 

— Ne. Aš klausiau, ar jūs valgėte grybų. Galėjo būti ir 
kas kita. Man sakė, jūs esą buvęs naktį miške. Galbūt 
lietėte kokius nuodingus augalus arba... - Jis patylėjo kurį 
laiką. - Ar gėrėte iš ežero? 

Tobijas papurtė galvą, ir gydytojas dar kartą giliai at- 
siduso. 

— Tada aš jau nežinau, - tarė jisai. - Bet, kaip sako- 
ma, — tai iš tikrųjų neturi jokios reikšmės. Jūs ištvėrėte. 
(0 dabar man reikia eiti, tėve, aš dar turiu daug darbo. 
Palieku šiek tiek miltelių, kur Marija jums davė per tas 
abi dienas. Po dviejų trijų dienų vėl ateisiu ir apžiūrėsiu 
jus. Iki tol neišeikit iš šito kambario, ar supratote? 

— Taip, - atsakė Tobijas, - bet aš negaliu čia gulėti. 
Turiu atlikti svarbių dalykų, jūs gi tai žinote. 

Gydytojo veidu perbėgo šešėlis, bet, Tobijo nuosta- 
bai, jis neprieštaravo. 

— Na gerai, — tarė gydytojas sunkia širdimi. — Tada bent 
jau pažadėkite man, kad nepersistengsite. Jeigu pajusi- 
te, kad jėgos mažėja, gulkitės ir pailsėkite. Ir valgykite, 
gerkite, kiek tiktai norite. Paskutinėmis dienomis jūs pra- 
radote daug jėgų. 

Po to, kai Tobijas pažadėjo savimi pasirūpinti, gydy- 
tojas išėjo. Po kurio laiko atėjo Marija. Ji nešėsi padėklą 
su duona, ką tiktai ištraukta iš krosnies, - jos kvapo pri- 
sipildė visas kambarys, - ir dar vieną dubenį tos nuosta- 
biosios sriubos. 

Vienuolis sukirto beveik viską, ką Marija buvo atne- 
šusi. Ji visą laiką buvo prie jo ir žiūrėjo į Tobiją patenkin- 
ta ir drauge susirūpinusi. Moteriškė nepratarė ne žodžio, 
bet ir nesirengė išeiti, kai vienuolis jau buvo pavalgęs, 
tiktai nukraustė likučius vėl ant padėklo ir pastatė jį ant 
žemės, tada atsisėdo šalia jo lovos ant taburetės. 

— Jums nebūtina čia likti ir mane prižiūrėti, - tarė To- 
bijas. — Man jau vėl viskas gerai. 

— Kaip tik dėl to labiausiai ir neramu, - atsakė Mari- 
ja. - Bijau, kad jeigu čia nebūsiu ir jūsų neprižiūrėsiu, tai 
jūs vėl tučtuoj išsikrapštysite lauk. 

— Jūs klausėtės prie durų, - tarė Tobijas. 

- Ne, -atsakė Marija. - Šnekėjau su daktaru prieš jam 
čia įeinant. 

Kad ir nenorėdamas vienuolis nusišypsojo. Tada vėl 
tučtuojau tapo rimtas. 

— Kaip Katrinai? — paklausė. 

— Dabar geriau negu jums, - atsakė Marija. - Gydyto- 
jas ją apžiūrėjo, kai prieš dvi dienas buvo pas jus. Jis ir 
dabar dar kartą pas ją nuėjo. Bet ji stebėtinai greit pasvei- 
ko. Greičiau atgaus jėgas negu jūs, jeigu nesisaugosite. 

Sulig tais žodžiais Marija nusišypsojo, bet Tobijui at- 
rodė, kad jos balse šmėstelėjo šioks toks rūpestis. Ir ta- 
rėsi žinąs, kokį pagrindą turėjo šis susirūpinimas. 

— Eikite ir pakvieskite savo vyrą, - tarė Tobijas. - Rei- 
kia su juo apie kai ką pasikalbėti. 

Marija delsė. 

— Būtų geriau, jeigu patausotumėt savo sveikatą, To- 
bijau, — tarė jinai. 

— Žinoma, kad būtų geriau, - atsakė Tobijas. - Kvaila, 
bet aš dabar neturiu tam laiko. Taigi būkite gera ir pa- 
kvieskite Breserį, kol pats nepakilau. 

Marija pasidavė. Žiūrėdama taip, tarytum stebėtų už- 
sispyrusį vaiką, pakilo, pasiėmė padėklą ir išėjo. Tobijas 
girdėjo ją už durų, prieangyje, su kažkuo kalbančią, ir kiek 
palaukus durys vėl atsivėrė. 

Bet tas, kur įžengė į kambarį, buvo ne Breseris, o gra- 
fas Teovulfas. 

Jis atrodė pavargęs. Drabužiai dulkėti, o nei šiokia nei 
tokia balta skrybėlė ant galvos buvo nusmukus: ant au- 
sies. Bet jisai šypsojosi, eidamas prie Tobijo lovos, ir nuo- 
širdžiai kilstelėjo ranką. 

— Tėve Tobijau, - tarė grafas linksmu balsu. — Aš gir- 
džiu, kad jums jau geriau. Ačiū Dievui. 

Ar paskutiniuose žodžiuose kartu skambėjo ir pašai- 
pa? Tobijas nebuvo tikras, bet šypsnys, kuriuo jis atsakė 
į Teovulfo pasisveikinimą, išėjo nelabai draugiškas, nei 
kad jis iš tiesų buvo ketinęs. 

Bet grafas į tai nereagavo, atsainiai koja prisitraukė 
taburetę ir atsisėdo. Tada garsiai atsiduso. Tobijas matė, 
kad Teovulfas buvo išpiltas prakaito. 

— Aš tikrai džiaugiuosi, kad jums vėl viskas gerai, — 
kalbėjo toliau, kai Tobijas net nemėgino pats pradėti po- 
kalbio, tiktai įspitrinęs akis žiūrėjo į jį. - Kurį laiką mes 
visi tikrai buvome susirūpinę dėl jūsų. - Jis dar kartą at- 
siduso. - Bet aš buvau jus perspėjęs, ar ne? 

Tobijas suraukė antakius. Pamėgino pasikelti, tačiau 
du kartus bejėgiškai susmuko atgal, ir tada Teovulfas nie- 
ko nesakydamas pasilenkė ir taip pataisė pagalves, kad 
jis galėjo gulėti pusiausėdom. 

Tobijas dėkodamas linktelėjo, bet jo veidas ne kiek ne- 
pragiedrėjo. 

— Atėjote pasiteirauti apie mano sveikatą ar kad pra- 
tęstume mudviejų ginčą? — paklausė jisai. 

Teovulfo šypsena trumpam dingo. 

— Aš tikrai nerimavau dėl jūsų, — pagaliau tarė jisai. — 
Bet jūs, žinoma, teisus: tikrai yra apie ką pasikalbėti. Ir 
dabar turime ne per daugiausia laiko. 

Grafas nusišypsojo ir jo rankos ant kelių nejučia krus- 
telėjo. 

— Aš tikiuosi, kad suradote bent kiek laiko pagalvoti 
apie mano pasiūlymą, — kalbėjo jisai. 

— Suradau, - burbtelėjo Tobijas. 

Teovulfas nekantraudamas žiūrėjo į jį. Kadangi domi- 
nikonas tylėjo, grafas atsistojo ir neramiai ėmė vaikščio- 
ti po kambarį. 

— Kodėl jūs be reikalo varginate mane ir save, Tobi- 
jau? — paklausė jis nežiūrėdamas į vienuolį. 

— Ką jūs norite tuo pasakyti? 

Teovulfas sustojo ir staiga pasuko galvą. Vienu tarpu 
Tobijui pasirodė, kad jis grafo akyse pamatė įtūžį, bet ne- 
buvo tikras, juo labiau kad Teovulfo balsas skambėjo ra- 
miai ir kone linksmai, kai jis atsakė: 

— Tą jūs žinote lygiai taip pat gerai, kaip ir aš, tėve 
Tobijau. Mes vieni. Niekas negirdi, niekas mūsų nesi- 
klauso. Taigi galim atvirai kalbėtis. Aš žinau, kad jūs 
pažįstate šitą moterį, ir net ne nuo tada, kai čia atkelia- 
vote. 

Tobijas buvo suglumęs ir drauge susirūpinęs. Ar Ma- 
rija sulaužė savo žodį ir vis dėlto išdavė jo paslaptį? 

— Tai, ką aš jums prieš tris dienas pasakojau savo pily- 
je, Tobijau, yra tiesa, — kalbėjo Teovulfas. - Man nerūpi 
pakenkti Katrinai, visiškai atbulai. Man jinai visada pati- 
ko, 1r dabar vis dar patinka. 

— Tai kodėl jūs norite ją paaukoti? —- paklausė Tobijas. 

Teovulfas piktai mostelėjo ranka. 

— Niekas nekalba apie jokią auką, - atkirto jisai. — Ir 
netgi aš pats nedelsčiau nė akimirkos paaukoti savo gy- 
vybę, kad padėčiau čia žmonėms. 

— Kam tada pagelbės nekaltą sudeginti ant laužo? — 
paklausė Tobijas. 

— Niekam! — Teovulfo veidas pajuodo nuo įtūžio. —- Ar 
jūs iš tikrųjų nieko nesiklausėte? Jūs nepatirsite jokio 
skausmo, jeigu tiksliai darysite tai, ką aš jums sakau. 
Apskritai niekam nieko nenutiks. Bet žmonėms čia rei- 
kia ženklo, jie turi matyti, kad kaži kas vyksta, kad Baž- 
nyčia ir aš laikomės pažadų ir juos giname. Jie matys, 
kad mes suradome kaltuosius ir nubaudėme, ir po to jie 

vėl visi eis prie savo darbų, ir galbūt tada viskas vėl 
pakryps į gera. Žiema bus sunki, bet aš galėsiu apginti 
žmones nuo bado. O kitais metais, Dievui padedant, bus 
geresni derliai. 

— Jūs manote, jog Dievas taip nori, kad mes apmeluo- 
tume šituos žmones? - paklausė Tobijas. 

Dar kartą Teovulfas piktai mostelėjo. 

— Apmeluotume! Kas per skambus žodis! Bet jeigu jau 
taip — tai iš dviejų blogybių ši mažesnė. Prašau atleisti, 
kad aš taip atvirai kalbu, Tobijau, bet jūs gi neturite jokio 
supratimo, kas čia vyksta. Žmonės bijo, ieško kažko, kas 
galėtų atsakyti už viską. Ir jeigu ji ne ragana... 

— Tai tada esate jūs, ar ne? - nutraukė jį Tobijas. 

Teovulfas visiškai apstulbo. Jis išvengė Tobijo žvilgsnio, 
kurį laiką spoksojo į tuštumą ir ėmė brūškuoti kojomis. 

— Taip, — atsakė jis. - Tikriausiai aš. Bet jeigu jūs da- 
bar manote, kad aš to bijau, tai apsirinkate. Jau kartą esu 
jums sakęs: man valdžia nesvarbu. Niekada jos netroš- 
kau. Šią grafystę ir pilį paveldėjau iš savo tėvo, ir niekas 
manęs neklausė, ar aš to noriu, ar ne. 

— Man jūsų tikrai gaila, - tarė Tobijas su kandžia pa- 
šaipa. 

— Bet aš visa tai juk turiu, - abejingai kalbėjo Teovul- 
fas, — ir privalau žiūrėti, kad iš to daryčiau tik gera. 

Kambaryje stojo tyla. Kurį laiką nė vienas iš jų netarė 
nė žodžio. Galų gale Teovulfas pradėjo vaikščioti pirmyn 
atgal. Po geros valandėlės sustojo prie lango, sunėrė už 
nugaros rankas ir įsižiūrėjo į gatvę. 

— Turiu apie tai pagalvoti, - tyliai tarė Tobijas. 

— Ar jums neatrodo, kad tam turėjote pakankamai laiko? 

— Jūs iš manęs reikalaujate jau be galo daug, - atsakė 
Tobijas. — Aš labai rizikuoju. 

Teovulfas prisiversdamas nusijuokė. 

— Argi ne jūsų uždavinys kitų laimę vertinti labiau už 
savąją, šventasis Žmogau? — nusišaipė jis. 

Tobijas papurtė galvą, nors Teovulfas vis dar žiūrėjo į 
gatvę Ir negalėjo to matyti. 

— Jūs ne taip mane suprantate, grafe, — tarė jis. - Jei- 
gu jūsų sumanymas nepavyks, šitų žmonių pasitikėjimas 
Bažnyčia žlugs visiems laikams. Ir po to jie daugiau jau 
nieko nebeturės, kuo dar galėtų tikėti. 

Teovulfas atsigręžė. 

— Nejaugi jūs manote, kad jie dabar pasitiki Bažny- 
čia? — atšovė jisai. - Žinote, kad šitame mieste nėra net 
kunigo. 

Tobijas linktelėjo. 

— Ar žinote, kodėl taip yra? — paklausė Teovulfas. 


— Manau, kad taip, - atsakė Tobijas, bet grafas jį tuč- 
tuojau pertraukė piktu mostu. 

— Taigi, jums tikriausiai buvo sakyta, kad jis išėjęs. 
Tačiau tai tik pusė tiesos. 

— O kaip atrodo visa? — paklausė Tobijas. 

Teovulfas vėl nusiramino. 

— Norite išgirsti oficialią versiją ar tikrą tiesą? — pa- 
klausė jisai. 

— Tiesą, - atsakė Tobijas. 

Teovulfas patempė lūpas. Jo akyse vėl šmėkštelėjo di- 
delis, nenumalšinamas įtūžis. Kai grafas toliau šnekėjo, 
balsas buvo nemalonus. 

— Kunigas buvo kvailys, - tarė jisai. - Užsispyręs, 
trumparegis senas kvailys. Žmonėms čia reikėjo pagal- 
bos, o jis pamokslavo apie Dievo rūstybę. Žmonės buvo 
nustoję vilties, tačiau tas neištiesė jiems rankos, bet smo- 
gė ja; veidą. Jis nepasitraukė, bet pabėgo, Tobijau. Jeigu 

nebūtų iš čia pasprukęs, žmonės būtų jį nugalabiję. Tas 
pat ir vėl pasikartos. 

— Man susidaro įspūdis, - pradėjo Tobijas, tačiau buvo 
tučtuoj nutrauktas. 

— Atsiprašau, tėve Tobijau, bet manęs jūsų įspūdžiai 
nedomina. Jūs taip pat akivaizdžiai turėjote įspūdį mano 
perspėjimus paleisdamas vėjais. O rezultatas - kad vos 
nenumirėte. 

— Dabar jūs perdedate, - netvirtai atsakė Tobijas. — 
Tai, kas man atsitiko, vargu ar turi ką su visu tuo bendra. 

— Ak, nieko neturi? — pasalūniškai paklausė Teovul- 
tas. — Tai kaip manote, kam aš jus perspėjau nejoti vie- 
nam per mišką? Jūs, Dievas mato, būtumėt buvęs ne pir- 
mas toks, kurs patraukė į tamsą ir kurio daugiau jau nie- 
kas nebematė. Arba leisgyvis, arba jau būdamas prie mir- 
ties grįžta atgal. Be to... 

— Be to? - paklausė Tobijas, kai Teovulfas staiga nutilo. 

— Žmonės pradeda šnekėti, - atsakė grafas dar kiek 
padvejojęs, - apie jus ir raganą. 

— Ar labai? 

— Argi jūs pats to nematote? —- susierzinęs paklausė 
Teovulfas. - Daugiau negu savaitė jūs jau šičia. Žmonės 
jus pakvietė, kad reikėjo pagalbos, kad jie jautė, jog gre- 
sia pavojus, manė, kad čia yra ragana, kuri kartu veikia 
su velniu ir jo demonais. Bet vienintelis dalykas, ką jūs 
padarėte, — kad būtų išlaisvinta ir išgydyta. Nieko neįvy- 
ko, kol jūs čia esate, visiškai nieko. 

Tobijas galvojo apie tai, ką jis buvo matęs rytą: pulke- 
lis vyrų ginčijosi su Breseriu ir suirzę rodė į namą. Jis 
tylėjo. 

— Aš esu čia ne tiktai tam, kad pasiteiraučiau apie jū- 
sų savijautą, — staiga prisipažino Teovulfas. - Esu čia, nes 
jie mane pakvietė. 

— Tai dabar jūs norite teisti inkvizitorių? - paklausė 
Tobijas. Jis veltui mėgino tai sakyti juokaudamas. Bet žo- 
džiai vis dėlto skambėjo tiktai grasinamai. 

Teovulfas linktelėjo. 

— Taip, - tarė jis rimtai. - Kai dabar išeisiu iš šio kam- 
bario, tai turėsiu jiems ką nors pasakyti, arba, dievaži, 
nežinau, kas atsitiks. 

Tobijas sumišęs pažvelgė į jį. Tai nebūtų pirmas kar- 
tas, kada liaudies pyktis nukrypsta prieš inkvizitorių, 
kai tas nedaro to, ko žmonės tikisi. Tobijas nė kiek ne- 
bijojo, jis negalėjo įsivaizduoti, kad būtų prieita iki to, 
Jog Žmonės jam ką nors padarys. Tačiau būgštavo, kad 
jie tiesiog ignoravo jo buvimą ir elgėsi taip, kaip iš anks- 
to buvo ketinę. 

— Aš sakiau jums, nereikėjo paimti Katrinos iš bokš- 
to, — rimtu balsu toliau kalbėjo grafas, tarytum skaityda- 
mas jo mintis. - Šituose namuose jinai nėra saugi. 

Teovulfas net nesistengė nuslėpti savo nusivylimo. 

— Na gerai, - tarė, - pažiūrėsiu, ką galiu padaryti. Bet 
iki vakaro man reikia apsisprendimo, arba - arba. 

— O jeigu aš... atmesiu jūsų pasiūlymą? — paklausė To- 
bijas. 

— Tada, - atsakė Teovulfas itin rimtu balsu, - atsako- 
mybė už viską, kas toliau atsitiks, teks tiktai jums vie- 
nam, teve Tobijau. 

Daugiau nė žodžio neprataręs grafas paliko vienuolį 
vieną. Tada atsakomybė už viską, kas toliau atsitiks, teks 
tiktai jums vienam, teve Tobijau... 

Tobijas kartojo ir kartojo sau tuos žodžius. Bet vis tiek 
jam nepavyko nugalėti kraupaus, gūdaus jų skambėjimo. 
Jis jautėsi suglumęs ir bejėgis labiau, negu kada nors iki 
šiolei. Ar šitie grafo žodžiai buvo grasinimas ar įspėji- 
mas, iš kurio sklido rūpestis dėl jo 17 miesto gerovės? Jis 

to tiesiog nežinojo. Ir nesužinos, jeigu ir toliau gulės Io- 
voje ir lauks, kad reikalai patys savaime išsispręstų. 

Tobijas ketino palūkėti, kol bus tikras, jog Teovulfas jau 
yra išėjęs iš namo, bet jo kūnas dar buvo per silpnas. Jis 
vėl užmigo, o kai pabudo, jautėsi nusikamavęs ir nusilpęs 
labiau negu prieš tai. Diena vėl ėjo į pabaigą. Jis buvo vie- 
nas, bet pro duris sklido Marijos ir Breserio balsai; juodu 
garsiai šūkalojo tarpusavyje, o iš gatvės jis nugirdo įpras- 
tus miesto garsus: balsus, žingsnius, vežimo tarškesį... Vis- 
kas atrodė taip paprasta, taip baisiai paprasta. 

Tobijas atsikėlė, kurį laiką užmerktomis akimis sė- 
dėjo ant lovos krašto ir įsiklausė į save. Kankinantis 
silpnumas buvo virtęs vis dar jaučiamu, bet jau paken- 
čiamu šleikštuliu; o tas šleikštulys trankėsi skrandyje 
1r viduriuose. Jis atsistojo, metė žvilgsnį į langą - tas 
buvo uždarytas, ir vaškinis popierius gėrė visą paskuti- 
nių saulės spindulių jėgą, - ir pagaliau pasuko prie du- 
rų. Kai jas atidarė, Breserio ir Marijos balsai aidėjo dar 
irzlesni. Bet jis nė vieno jų nematė. Kurį laiką svars- 
tė - eiti pas anuos, bet apsisprendė kitaip ir pasuko į 
dešinę, laiptų linkui. Pas Katriną. Nuo to savo košmaro 
(bet ar 1š tikrųjų tai buvo tik sapnas?) jisai bijojo vėl ją 
pamatyti. Ne jos kaltė, kas dėjosi jo galvoje, ir vis dėlto 
jis jau negalės daugiau į ją žiūrėti taip viltingai, kaip dar 
prieš keletą dienų. 

Priešais Katrinos duris Tobijas sustojo ir pamėgino su- 
sikaupti. Dar valandėlę pasiklausė - Breseris su žmona 
vis dar ginčijosi, tada atidarė duris ir susilenkęs įėjo į 
kambarį. 

Katrina miegojo. Gulėjo užmerktomis akimis, ant šo- 
no, sulenkusi kairę ranką ir pabrukusi po galva, ir dabar 
jau švarių plaukų sruoga kabojo jai ant kaktos. Veidas vėl 

buvo įgavęs sveiką spalvą, o daugybė mažyčių brėžių ir 
skaudulių buvo jau užgiję. 

Didžiulio švelnumo jausmas užplūdo Tobiją, kai jisai ste- 
bėjo šitą miegančią moterį. Ir pirmą kartą per tas dienas 
šis jausmas vėl buvo visiškai tyras; visiškai nekaltas, vi- 
siškai bebaimis, visiškai negraužiamas abejonės ir neby- 
laus, bet atkaklaus jo paties sąžinės kuždesio. Jis tiesiog 
stovėjo ten ir žvelgė į ją, ir galbūt tai buvo paskutinė va- 
landa jo gyvenime, kai jis iš tiesų buvo laimingas, nes tai 
buvo vaizdas, kurį buvo išsaugojęs savo prisiminimuose: 
smulkaus, miego atpalaiduoto mergaitės veido vaizdas, 
žmogaus, kuris tiesiog buvo čia 1r kurį jis mylėjo, nieko iš 
jo nereikalaudamas ir nieko neprivalėdamas duoti. 

Tobijas net nežinojo, ar jam leidžiama ją mylėti. Jo gy- 
venimas, jo mintys, jo siela, kiekviena jo buvimo dalelė 
priklausė Bažnyčiai. Jis buvo prisiekęs mylėti Dievą ir 
Bažnyčią, ir šią priesaiką ne šiaip sau žostelėjo. Bet vis 
dėlto jis mylėjo ir ją, kaip vyras kad yra mylėjęs moterį. 
Tobijas staiga suprato, kad baisusis karštligės sapnas buvo 
daugiau negu košmaras, daugiau negu beprasmiška, pik- 
ta vizija, kuria jį kankino jo paties mieganti sąmonė. Tai 
buvo jo norų išraiška, tai, ko jis per visus tuos metus 
norėjo, bet negalėjo turėti. Ir vis dėlto netroško Katri- 
nos kūniškai. Tai, ką jis jai jautė, buvo tyra, nekalta mei- 
lė, nieko bendra neturinti su kūniškų geidulių patenkini- 
mu. Šiuos poreikius jis išmoko suvaldyti, sutramdyti ir 
pagaliau pamiršti per pusę amžiaus, net jeigu jie, žvel- 
giant į Katriną, trumpą akimirką ir vėl buvo suliepsnoję 
kaip lėtai užgeęstančios ugnies liepsna. Jis mylėjo ją, ir 
niekas, jokia dangaus ar pragaro galybė nebūtų galėjusi 
čia ko pakeisti. Ir šita mintis dar kartą įstūmė Tobiją į 
didelę neviltį. 

Katrina miegodama neramiai vartėsi. Jos ranka nusly- 
do per smilkinius, o galva lėtai nukrito vėl ant pagalvės. 
Vienu tarpu atrodė, tarsi jinai būtų pabudusi. Tobijas lau- 
kė kone sulaikęs kvapą, bet suprato, kad ji ir toliau mie- 
ga, tada patyliukais apsigręžė, išėjo iš kambario ir kuo 
tyliau uždarė paskui save duris. Jis labai džiaugėsi, kad 
Katrina nepabudo. Paskutiniai jų pokalbiai iš tikrųjų bu- 
vo varginantys. Jis buvo inkvizitorius, o jinai —- tariamoji 
ragana; ši praraja buvo kažkur tarp jų, net jeigu jie to ir 
nenorėjo. 

Jis vėl nulipo laiptais žemyn rr įėjo į kambarį, kur Bre- 
seris ir Marija vis dar triukšmingai vienas kitą atkakliai 
įtikinėjo. Išgirdę girgždant duris jie staiga nutilo ir atsi- 
suko. Marijos veidas rodė sumišai baimę ir apmaudą, kai 
jinai pamatė Tobiją jau atsikėlusį, tuo tarpu Breseris spok- 
SOjO į jį tokiu pačiu tūžmingu žvilgsniu, kaip ir prieš tai į 
savo žmoną. Jis taip pat nieko nepasakė, tiktai norėjo ap- 
sisukti ir pro vienuolį išeiti iš kambario, bet Tobijas ran- 
kos mostu jį sulaikė: 

— Palaukite! 

Breseris sustojo, bet dabar jis nė kiek net nesistengė 
atrodyti mandagus. Žvilgsnyje, kuriuo varstė Tobiją, ne- 
buvo nė menkiausio užuojautos ar kokio palengvinimo 
ženklo. | 

— Jums nereikėjo keltis, Tobijau, — tarė Marija, - ir juo 
labiau lakstyti aplink. 

— Žinau, - atsakė Tobijas. - Bet reikia labai daug ką 
nuveikti, kad galėčiau leisti laiką lovoje. Būkite gera ir 
pataisykite man ką užkąsti, o aš tuo tarpu pasikalbėsiu 
su jūsų vyru. 

Jis nė kiek nebuvo alkanas; visiškai atbulai — vien tik- 
tai nuo minties apie valgį skrandyje vėl kilo šleikštulys. 


Inkvizitorius 299 


Bet iš Marijos veido Tobijas suprato, kad nedidelis me- 
las pasiekė numatytą tikslą: jinai dabar žiūrėjo į jį ne kaip 
į kunigą, bet vien kaip į ligonį, kuriuo rūpinosi, ir geras 
jo apetitas turėjo būti jai geras ženklas. Sviedusi pasku- 
tinį perspėjantį žvilgsnį Breseriui, Marija išėjo iš kam- 
bario. 

Tobijas priėjo prie stalo ir atsisėdo. Keletas žingsnių 
laiptais į viršų ir vėl žemyn jį, žinoma, nuvargino. Keliai 
drebėjo, rankas vos begalėjo ramiai nulaikyti. 

— Sėskitės, Breseri, - tarė Tobijas. — Aš turiu jums dvi 
tris nedideles užduotis. 

Breseris tylėdamas pakluso. Tobijas nurijo piktą žodį, 
buvusį jau ant liežuvio galo, ir susitvardė. Dabar jis ne- 
galėjo padaryti klaidos ir negalėjo švaistyti savo jėgų, kad 
parodytų tokiam mulkiui kaip Breseris jo vietą. 

— Rytoj anksti rytą štai ką man padarysite, Breseri, — 
pradėjo jisai. — Pasiimsite keletą patikimų vyrų ir nueisi- 
te į gretimą namą. Jį išvalysite ir atidarysite langus, kad 
įeitų kiek gryno oro. O jūs pirmiausia i1msitės bokšto kam- 
bario, kur radome Katriną. Išvalykite jį kaip reikiant, ar 
supratote? 

Breseris linktelėjo, bet spoksojo į jį taip nustebęs, kad 
Tobijas dar nusprendė sutvirtinti savo žodžius: 

— Jūs pats atsakysite už tai, kad neliktų jokių šiukšlių 
ir purvo ir nesibastytų jokių žiurkių ar kitokių parazitų. 
Paskui liepkite atnešti lovą, stalą ir porą kėdžių, taip pat 
nemažai baltinių ir antklodžių. Ar supratote? 

Breseris dar kartą linktelėjo. 

— Bet kam? - paklausė jisai. 

Tobijas sulaikė atodūsį. 

— Man regis, jūs teisus, Breseri, — tarė jisai. —- Veikiau- 
siai bus geriau, jeigu Katrina čia nepasiliks. O aš daugiau 

negaliu ir nenoriu varyti jūsų iš jūsų paties namų. Be to, 
man reikia vietos, kad galėčiau deramai atlikti tyrimą 1r 
procesą, daugiau vietos, negu čia yra. 

Breserio veidas nušvito. 

— Tada jūs galų gale jau pradėsite raganos teismą? 

— Taip, pradėsiu nuo liudytojų apklausos. Rytoj pat, 
anksti rytą, vos patekėjus saulei. Jūs man dar šiandien 
vakare parengsite sąrašą su vardais ir pasirūpinsite, kad 
minėtieji asmenys rytoj iki pietų pas mane pasirodytų. Ir 
pasiųskite ką pas grafą, kad jam praneštų, jog procesas 
įvyks ateinantį sekmadienį — iki tol turėčiau būti baigęs 
savo tyrimą. 

— Baigsite, —- atsakė Breseris. 

Tobijas niūriai nužvelgė jį. 

— Galbūt palikite tai man, mielasis drauge, - atsakė 
jisai. — Net jeigu ir esate teisus. To, ką iki šiol aš mačiau, 
dar nevisiškai pakanka susidaryti galutinei nuomonei, 
nors mačiau be galo daug. 

Šiuos žodžius sakydamas jis neišleido Breserio iš akių. 
Nors senis kiek beįmanydamas stengėsi atrodyti ramus, 
tačiau jo veidas vis dėlto nušvito ir akyse kažkas blyks- 
telėjo; Tobijui tai priminė paukštšunį —- pagaliau tas pa- 
stebėjo grobį, kurio pėdomis sekė jau kelias valandas. 
Dabar jis turėjo būti atsargus. Breseris buvo avigalvis, 
tačiau nemažai turėjo ir klastingo gudrumo, o tą dažnai 
turi žemesnio intelekto žmonės. 

— Taigi eikite ir darykite, ką jums pasakiau, —- užbaigė 
Tobijas ir nepatenkintas mostelėjo ranka. - Ir, - pridūrė, 
kai Breseris buvo jau atsistojęs, — pasirūpinkite, kad aš 
sulaukčiau ne tik tokių liudytojų, kurie pūstų jūsų dūde- 
lę, Breseri. Aš noriu viską girdėti, ką tiktai galima iš- 
girsti apie Katriną. 

Breserio veidas vėl apsiniaukė, bet Tobijas suprato pa- 
daręs teisingai, kad Breserio abejones, - jei tokių būtų, — 
galėtų galutinai išblaškyti. Jis vėl nepatenkintas moste- 
lėjo ranka, o Breseris dar kartą apsisuko ir išėjo. 

Tobiją apėmė nuovargis, jautėsi nusikamavęs, bet pir- 
mą kartą per ilgą laiką tas nuovargis jam neatrodė nema- 
lonus. Kad kūnas po karščiavimo ir košmariškų sapnų da- 
bar vėl pats prašėsi miego, tikriausiai buvo geras žen- 
klas. Tobijas pakilo ir išėjo iš kambario susirasti Marijos, 
kad atsisakytų vakarienės. Jis tučtuojau eitų į lovą, kad 
kitą rytą galėtų anksti keltis ir pradėti savo oficialius ty- 
rimus; tyrimus, kurių išvadomis nė kiek nesidomėjo, bet 
jos buvo svarbios, nes, šiaip ar taip, reikėjo laikytis tam 
tikrų formalumų. 

Perėjęs per prieangį Tobijas išgirdo prie namų balsus. 
Breseris kalbėjosi su vienu vyru; Tobijas to vyro nepaži- 
no, bet kaži kokia balso intonacija jį sulaikė. Vyras kalbė- 
jo tyliai, prislopintu sąmokslininko balsu — arba žmogaus, 
kone pakvaišusio iš baimės. Tobijas apsidairė, pro pra- 
vertas namo duris pamatė vieną šešėlį, paskui dar vie- 
ną — šio galėjo matyti tiktai kairę ranką ir dalį peties. Vie- 
nuolis jau norėjo eiti toliau, bet čia Breseris pakėlė balsą 
1r savo susijaudinimą vos begalėjo suvaldyti. 

Tobijas daugiau nebedelsė, tučtuoj apsigręžė, perėjo 
prieangį ir išėjo iš namo. 

Akys jam išsiplėtė iš nuostabos, kai pažino aną vyrą, 
kur šnekėjosi su Breseriu. 

Tai buvo ne kas kitas, o Dervaltas. 

Dailidė pažino Tobiją tą pačią akimirką, kaip ir vienuolis 
jį. Dervaltas suakmenėjo iš baimės, norėjo apsisukti ir 
dumti šalin, bet Tobijas griežtai paliepė jam grįžti ir Der- 
valtas sustojo. Breseris staigiai atsigręžė, ir jis atrodė 

nustebęs ir išsigandęs. Bet tvardėsi daug geriau negu 
Dervaltas. Tik trumpai jo žvilgsnis palakstė nuo dailidės 
iki Tobijo, tada jis atsikrenkštė ir išspaudė šypseną. 

— Tėve Tobijau. Jūs... Jūs esate... 

Tobijas nutildė jį mostu ir nuėjo link Dervalto. Nepa- 
tikliai nužvelgė mažą, žilagalvį žmogelį. Dervaltas susi- 
gūžęs stovėjo vietoje. Visas drebėjo, veidas buvo išblyš- 
kęs, išpiltas prakaito. Tada Tobijas pastebėjo purviną, per- 
sisunkusį krauju raištį ant jo kairės rankos. 

Jį sukaustė ledinė baimė. 

— Dervaltai! — suriko jisai. - Kas, dėl Dievo, nutiko? 

Dailidė atvėrė burną lyg ir norėdamas atsakyti, bet 
nieko neištarė, tiktai greitai metė kone paklaikusį žvilgsnį 
į Breserį, ir Tobijas suprato. 

— Eikite į vidų ir atneškite vandens šitam žmogui, — 
šiurkščiai paliepė jis Breseriui. - Greitai! Matote, kad 
serga. 

Breseris nesijudino. Jo akys nepatikliai žaižaravo. 

— Bet jūs... 

— Darykite, ką sakau! - paliepė Tobijas. 

— Aš nemanau, kad jis... —- vėl pradėjo Breseris. 

Tobijas apsisuko ir nusmelkė jį akimis. 

— Jeigu man reikės jūsų patarimo, Breseri, tai aš jus ir 
paklausiu, —- piktai tarė jis. - O dabar eikite ir darykite 
pagaliau, ką liepiu. 

Jis 1r pats nustebo, nors vienu tarpu atrodė, tartum Bre- 
seris lyg ir norėtų priešintis jo įsakymui. Storulio akyse 
buvo tiktai užsispyrimas ir nepasitikėjimas, daug didesnis 
ir atkaklesnis negu iki šiolei. Bet paskui jis apsigręžė ir 
plačiais, įnirtingais žingsniais pradingo namo viduje. 

Tobijas nulydėjo jį akimis, kol įsitikino, kad tas tikrai 
negalės slapta klausytis jo žodžių, tada vėl greitai atsisu- 
ko į Dervaltą ir priėjęs uždėjo ranką jam ant peties. 


Inkvizitorius 303 


— Kas atsitiko? — paklausė jis išsigandęs. - Naktį aš 
mačiau jus prie upės. 

Dervalto veidas atrodė dar labiau išblyškęs. 

— Nieko! —- iškošė jis pro dantis. Senis krustelėjo, tar- 
tum norėdamas nusipurtyti vienuolio ranką, ir pasitrau- 
kė kiek toliau. Jis drebėjo visu kūnu. 

— Kas nutiko jūsų rankai? —- paklausė Tobijas. 

— Nieko, — pakartojo Dervaltas, nežiūrėdamas į jį. — 
Nelaimingas... nelaimingas atsitikimas. Nepasisaugojau. 

— Nelaimingas atsitikimas? — abejodamas perklausė 
Tobijas. - Nešnekėkite nesąmonių, žmogau. Aš mačiau, 
kas atsitiko. Buvau prie upės. 

Dervaltas pakėlė galvą, kurį laiką dvejodamas žvelgė 
Į Jį 1r vėl įsistebeilijo į žemę. 

— Aš... aš nežinau... Aš nežinau, apie ką jūs kalbate, 
tėve, — tarė jisai. 

Tobijas rengėsi piktai paprieštarauti, bet suprato, kad 
Dervalto tylėjimas nebuvo užsispyrimas ar priešiškumas. 
Žmogus bijojo. Jis buvo kone pakvaišęs iš baimės. 

— Kas atsitiko? — paklausė Tobijas dar kartą. - Ką reiš- 
kia tie tauškalai apie nelaimingą atsitikimą? 

— Buvo nelaimingas atsitikimas, —- nepasidavė Derval- 
tas. —- Prieš dvi dienas Temzerio kieme. Tašiau siją ir kiek 
užsižioplinau. Tada kirvis 1r nuslydo. 

— Ir jūs įsikirtote ranką? — abejodamas paklausė Tobijas. 

Dervaltas papurtė galvą. 

— Ne ranką, - tarė, - tik tris pirštus. Bet buvo labai 
nekas. Temzeris su savo tarnu nugabeno mane į pilį. 
Senoji moteris, kur gyvena pas grafą, aptvarstė ir užtepė 
tepalo. Šiaip tikriausiai būčiau nukraujavęs. 

— Netikiu nė vienu jūsų žodžiu, - ramiai pasakė Tobijas. 

— Betgi buvo šitaip! — nepasidavė Dervaltas. 

Jo balsas drebėjo. Atrodė kone beviltiškas, ir kurį lai- 

ką Tobijui buvo tiesiog jo gaila. Negerai, kad jis taip kan- 
kino tą vargšą žmogų, tačiau neturėjo kito pasirinkimo. 

— Kodėl jūs man meluojate? — paklausė jisai. - Aš esu 
jūsų pusėje, Dervaltai. Ką dar turiu padaryti, kad tai įro- 
dyčiau? Buvau tą vakarą tenai. Laukiau jūsų, bet neatėjo- 
te, ir tada aš susiruošiau atgal. Nusileidau prie upės atsi- 
gerti. Ir kai norėjau vėl sėstis į balną, pamačiau jus. Ir 
tuos, — pridūrė jis, ypač tai pabrėždamas, - kur jus perse- 
kiojo. 

Dervaltas krūptelėjo. Jis pradėjo neramiai trepukuoti 
nuo vienos kojos ant kitos, o sveikosios rankos pirštai 
nervingai judėjo ant diržo. 

— Aš... aš nežinau, apie ką jūs kalbate, tėve, —- vapėjo 
jisai. —- Aš negalėjau ateiti. Jie visi išjojo padėti grafui me- 
džioklėje. Jam visada reikia varovų, o ir atlyginimas ne 
toks jau menkas. 

— Ir dėl to pamiršote mūsų susitarimą? — Tobijas ne- 
prielankiai šyptelėjo. — Jūs pats tuo netikite, Dervaltai. 
Jūs savo gyvybe rizikavote, kad pasikalbėtumėt su ma- 
nimi, o dabar norite man pasakyti, kad pamiršote, norė- 
damas gauti keletą helerių? 

— Lygiai taip ir buvo, - spyrėsi Dervaltas. —- Galite bet 
ką paklausti. Temzerį ir jo tarnus, ir kitus. Aš irgi buvau 
ten. Medžioklė truko beveik kiaurą naktį, ir aš... jūsų aš 
taip pat nepamiršau, bet negalėjau iš ten išsėlinti. Jie bū- 
tų ėmę įtarinėti, jeigu nebūčiau buvęs kartu. 

— Tai tada prie upės greičiausiai buvo jūsų brolis dvy- 
nys, - nusišaipė Tobijas. - Arba vaiduoklis. 

— To nežinau, —- atsakė Dervaltas. - Aš... aš nežinau, 
ką jūs ten matėte, tiktai ne mane. O dabar, prašau, leis- 
kite man eiti, tėve. 

Tobijas atsiduso. Jis nujautė, kad bet koks jo sakomas 


Inkvizitorius 305 


žodis bus beprasmis. Kaip Dervaltas ištvėrė klaikią žmo- 
gaus medžioklę prie upės, Tobijui buvo mįslė, bet ši me- 
džioklė senį taip sukrėtė, kad jokia pasaulio galybė dabar 
nebūtų galėjusi priversti jo išsiduoti nors vienu žodžiu. 
Vis dėlto Tobijas pabandė dar sykį: 

— Na gerai, - tarė jisai, — galbūt aš iš tikrai jus būsiu 
su kuo supainiojęs. Bet dabar aš čia, 17 mudu esame vie- 
ni. Jūs galite pasakyti, ką tą naktį man norėjote papa- 
sakoti. 

— Nieko, — skubiai atšovė Dervaltas. - Nieko. Aš bu- 
vau paikas. Labai gaila, kad pridariau jums tiek rūpesčių. 

— Galiu jus rytoj oficialiai pasikviesti kaip liudytoją, — 
tarė Tobijas, - jeigu jums taip geriau. 

— Jeigu reikalausite, aš, žinoma, ateisiu, - atrėžė Der- 
valtas. - Bet negalėsiu nieko daugiau pasakyti negu 
dabar. 

Tobijas pasidavė. Galbūt jis turėjo dar duoti tam žmo- 
gui kiek laiko. 

— Na gerai, - pasakė jis atsidusęs. - Tada ateikite pas 
mane rytoj. Lauksiu jūsų valandą prieš pietus čia, prie- 
šais. 

Jis mostelėjo galva į bokšto namą ir pamatė, kaip Der- 
valtas dar kartą krūptelėjo. 

— Bet aš nieko negaliu jums pasakyti, tėve, - pakarto- 
jo dailidė. Jo balsas skambėjo kiek šaižokai. Žvilgsnis šmi- 
rinėjo tamsia gatve. - Nežinau, ką jūs norite žinoti. Apie 
raganą aš viską jums papasakojau, ką žinau. Ko dar iš ma- 
nęs norite? Kodėl jūs mane kankinate? 

— Nes... - Tobijas užkando sakinį, nuleido žvilgsnį ir 
iš bejėgio pykčio sugniaužė kumščius. Jis neturėjo jokios 
teisės pykti ant šito žmogaus. Tačiau jautė vis stipresnį, 
nenumaldomą įtūžį tai nematomai jėgai, stovinčiai už vVi- 

sų šitų baisių įvykių, tai jėgai, kuri kalta buvo del to, jog 
baimė ir teroras užnuodijo žmonių sielas šitame mieste 
ir kad šis paprastas žmogus, turėjęs drąsos pasitikėti juo, 
buvo sužalotas ir vos galo negavo. 

— Gerai, - tarė Tobijas. — Eikite. Lauksiu jūsų rytoj. 

Dervaltas apsisuko vietoje ir taip greitai nėrė šalin, 
tarsi būtų buvęs koks bėgikas. Tobijas žiūrėjo jam įkan- 
din, kol šešėlis pradingo tarp namų. Ir vėl vienu tarpu 
pasirodė, kad mato dar vieną šešėlį - kaži kas stovėjo 
tamsoje, kitapus aikštės, ir žiūrėjo į jo pusę. 

Tobijas lėtai apsigręžė ir grįžo atgal į namą. Prieangy- 
je jis susidūrė su Breseriu; šis nešėsi puoduką. 

— Galite taip nesistengti, - atžariai tarė Tobijas. - Jo 
jau nebėra. 

Breseris sustojo, metė nustebusį žvilgsnį į gatvę ir 
tada pažiūrėjo į vienuolį. Tačiau Tobijas nieko nepasakė, 
dabar jis turėjo sukaupti visas jėgas, kad sulaikytų trium- 
fuojantį savo šypsnį. 

— Užrašykite jo vardą sąrašo pradžioje tų, su kuriais 
rytoj norėsiu pasikalbėti, - niūriai pridūrė Tobijas. —- Ir 
pasirūpinkite, kad jis tikrai ateitų. 

Breseris linktelėjo. Ir nusišypsojo. Tobijas pažvelgė 
kone kupinas pagiežos, tada šiurkščiai prasispraudė pro 
jį 17 nuskubėjo laiptais į viršų. 

Tiktai vėl priėjęs prie Katrinos durų jis truputį nusi- 
ramino. Prisipažino sau elgęsis kaip kvailys. Ko, dėl Die- 
vo, dar tikėjosi po viso to, kas buvo nutikę Dervaltui? 
Kad tasai viduryje gatvės patikėtų jam savo paslaptį? Kad 
už savo pirmąją, net nepadarytą išdavystę vos nesumo- 
kėjęs gyvybe dabar dar kartą viešai tai padarytų? Ne, gal- 
vojo Tobijas, piktas pats ant savęs, žinoma, ne. Dar ge- 
rai, kad apskritai pavyko atgauti Dervalto pasitikėjimą. 

Tobijas atidarė duris, susilenkęs įėjo į vidų ir pamatė, 

kad Katrina vis dar miega. Tyliai prislinko prie lango, ati- 
darė ir pažvelgė žemyn į gatvę. 

Nors šiaudiniai namų stogai dar mirguliavo paskuti- 
nėje besileidžiančios saulės žaroje, bet kone visur jau ka- 
raliavo tamsa. Siauros gatvelės atrodė lyg juodos prara- 
jos, pilnos niūrių nakties paslapčių. Tobijas dabar matė, 
kad jis neapsiriko. Kitoje aikštės pusėje stovėjo dvi žmo- 
gystos. Jos buvo per toli, kad galėtum atpažinti veidus. 
Bet jis buvo visiškai tikras, kad tenai yra tie patys vyrai, 
kur matė rytą besiginčijančius su Breseriu. Tobijas neži- 
nojo jų vardų, tačiau nusprendė kitą dieną dar kartą ge- 
rai pasižvalgyti mieste ir anuos taip pat įtraukti į sąrašą 
tų, su kuriais jam reikės pasikalbėti. 

Vienuolis gana ilgai stovėjo prie lango. Saulė nusilei- 
do, pagaliau miestą užgulė beveik bežvaigždė naktis. 

Ir kai jau visiškai sutemo, jis vėl pastebėjo šviesą. 

Iš pradžių buvo tiktai blausus bliksėjimas, toks blau- 
sus, kad Tobijas nebuvo tikras, ar iš tikrųjų mato ką žib- 
sint, bet kuo ilgiau stebėjo tą miškelį už Buchenfeldo, 
tuo aiškiau matė: nejauki, blyksinti žalia šviesa skverbė- 
si pro medžius ir buvo užliejus: laukus aplinkui tartum 
kokiais skystais žaliais nuodais. Toje šviesoje šmėžavo 
šešėliai, švysčiojo kraupūs begarsiai šuorai, kad akis net 
negalėjo jų sekti. Nežinia, kas ten dėjosi prie ežero, bet 
tai buvo pragaro dalis, ir Tobijas ją matė. To pragaro var- 
tuose prasivėrė plyšys, ir su šita šiurpia, žalia šviesa į 
pasaulį šliaužė baimė ir neviltis. 

Užu jo sujudėjo Katrina; net neatsigręžęs jisai žinojo, 
kad ji pabudusi. 

— Kaip tu jautiesi? — paklausė Tobijas. 

Kiek palaukusi Katrina atsakė, ir Tobijas suprato, kad 
jau kurį laiką jinai jį stebėjo. Ji taip pat turėjo Žinoti, ką 
jis matė. 

— Man rodos, geriau negu tu, — pagaliau ji pratarė. 

Tobijas nusisuko nuo lango, atsirėmė sienos ir kiek 
šyptelėjo. 

— Beprotystė, ar ne? - tarė jisai sukryžiavęs ant krū- 
tinės rankas. - Noriu išgelbėti tau gyvybę, o dabar per 
tave beveik būčiau miręs. 

Jis išgirdo Breserio žingsnius prieangyje ir įsitempė. 
Tačiau Breseris bildėjo laiptais žemyn. Kažkas turėjo at- 
sitikti šitame name. Tobijas žinojo, kad jam ir Katrinai 
jau nebelieka daug laiko. 

— Aš apgalvojau, - tarė jis lėtai. 

Katrina klausiamai pažiūrėjo į jį. 

— Tu turi iš šitų namų išeiti, - kalbėjo jisai. — Jau rytoj 
anksti rytą. Aš paliepiau Breseriui viską paruošti ir per- 
gabenti tave atgal į bokštą. 

Katrina nieko nesakė, bet jos akyse buvo matyti didžiau- 
sia baimė, ir Tobijas kiek pakeltu balsu kalbėjo toliau: 

— Nesisielok, tu niekada nebūsi sukaustyta grandinė- 
mis. Aš pasirūpinsiu, kad tau nereikėtų kankintis. Liep- 
siu ten pernešti lovą ir viską, ko tau reikės. Taip pat pa- 
sirūpinsiu, kad, be manęs ir Breserio žmonos, niekas ne- 
įžengtų į tą namą. Bet tu negal: čia pasilikti. 

— Tai tu nori..., - pradėjo Katrina. 

— „atlikti tai, kam esu čia pakviestas, - nutraukė ją 
Tobijas. — Kaip tik rytoj anksti rytą pradėsiu oficialų ty- 
rimą. Apklausiu liudytojus, pasižiūrėsiu įrodymų ir tave 
taip pat apklausiu. 

Katrinos akyse šmėkščiojo siaubas. Tobijas ir vėl nu- 
vijo tą mintį - tačiau Katrina vis dar turėjo būti tvirtai 
įsitikinusi, kad jis tik tam atkeliavo, kad ją išlaisvintų. 

— Tu nori... 

— Dabar paklausyk manęs, - labai tyliai, bet labai rim- 

tai pertraukė ją Tobijas. - Turbūt tai bus paskutinis kar- 
tas, kai mes vieni du tarpusavyje galime kalbėtis. Aš ne- 
pasitikiu nei Breseriu, nei grafu. Todėl labai svarbu, kad 
tu mane išklausytum. Ir kad darytum būtent tą, ką aš tau 
pasakysiu. Tu turi manimi pasikliauti, lygiai taip pat tuo, 
ką artimiausiomis dienomis sakysiu ar net darysiu. Ar 
pažadi? 

Katrina linktelėjo. 

— Gerai, - tarė Tobijas, - tada klausykis. Išskyrus Bre- 
serio žmoną, apie mus niekas nežino. Grafas žino tiek, kad 
mes pažįstame vienas kitą, bet nieko daugiau. Aš sureng- 
siu tau procesą. Elgsiuosi su tavimi ne per griežtai, bet ir 
ne visada galėsiu būti labai malonus. Darysiu būtent tai, 
ko laukiama iš inkvizitoriaus. Procesas truks dvi, daugiau- 
sia tris dienas, tada surengsiu tau dar vieną nemalonią ap- 
klausą ir pabaigoje paskelbsiu savo nuosprendį. 

— Ir kaip tai atrodys? — paklausė Katrina. Jos balsas 
drebėjo iš baimės. 

— Aš tave išteisinsiu, — atsakė Tobijas. 


12 


Guba išvis pirmą kartą nuo 
to laiko, kai jis įžengė į šį miestą, kitą rytą pabudo pail- 
sėjęs ir trokšdamas veikti. Kai Marija, praėjus ketvirčiui 
valandos po saulės patekėjimo, atėjo į jo kambarį kaip ir 
kiekvieną rytą su dubeniu vandens ir švariu rankšluosčiu, 
užtiko jį jau sėdintį ant lovos krašto. Ji gerokai nustebo, 
kad jis taip greitai ir visiškai nugalėjo savo ligą. Ir pats 
Tobijas stebėjosi, kad toks žvalus pakirdo. Tačiau dėl to 
jo bėdos nieku būdu nebuvo sumažėjusios, visai at- 

virkščiai. Bet galbūt, manė jisai, tai priklausė tiesiog nuo 
to, kad jis visiškai pagrįstai pirmą kartą nuo atvykimo 
žinojo, ką darysiąs. Jo planai buvo aiškūs, ir, dievaži, jie 
turėjo pavykti, jeigu Katrina ir jis nenorėjo prarasti savo 
gyvybės. Beveik džiugiai nusiteikęs atsakė jis į Marijos 
klausimą, neskubėdamas suvalgė ankstyvus pusryčius ir 
tada iš namų patraukė į bokštą stebėti, kaip Breseris vyk- 
do jo paliepimus. 

Šitie rūpesčiai pasirodė esą nereikalingi. Trys vyrai ir 
pora moterų, kuriuos Breseris buvo pasiėmęs padėti, dvo- 
kiantį, tamsų kambarį buvo jau beveik ištuštinę ir išvalę. 
Tai vis dar buvo tamsi skylė, tačiau medinės langinės bu- 
vo atidarytos ir skaisti saulės šviesa sruvo vidun. Viena 
moteris brūžino didžiuliu šepečiu ir muilo gabalu grindis 
kiek tik galėdama. Tobijas ją kurį laiką stebėjo, tada nuėjo 
į didelę, niūrią patalpą per visą antrąjį bokšto aukštą 1r 
išsirinko keletą baldų; jie turėjo būti nugabenti į celę. Bre- 
seris tiktai kartą trumpai paprieštaravo ir pasakė, kad čia 
esanti grafo nuosavybė, tas veikiausiai nebūsiąs toks lai- 
mingas, radęs brangiais savo baldais apstatytą celę. Bet 
Tobijui išties net nereikėjo į tai atsakyti; ledinio žvilgsnio, 
kuriuo jis pervėrė Breserį, visiškai pakako šitam priešta- 
ravimui užslopinti jau pačioje užuomazgoje. Užuot toliau 
prieštaravęs, Breseris nuėjo vykdyti Tobijo įsakymų. 

Tobijas ir į šitą šurmulį kurį laiką Žiūrėjo netardamas 
nė žodžio, paskui vėl nuėjo į žemutinį namo aukštą pasi- 
rengti kitai dienai. Šiame name jis neketino nakvoti, to- 
dėl dėl smarkaus triūso, kurį rodė Breserio pagalbinin- 
kai, jam buvo neramu. Kaip nuo Teovulfo pilies, taip ir 
nuo šitų mūrų sklido niūri, priešiška nuotaika. Šiaip ar 
taip, daugumą ateinančių dienų jis turės praleisti čia. Taigi 
Tobijas pasiėmė porą vyrų iš nedidelio Breserio padėjėjų 

pulkelio ir liepė jiems židinio salėje perstatyti baldus taip, 
kaip jis pageidavo: šventinis stalas virto teisėjo stalu; jį 
Tobijas liepė pastatyti priešais langą, kad galėtų skaityti 
1r rašyti negadindamas akių ir kad saulės šviesa, - labai 
naudingas šalutinis efektas, - liudytojams šviestų į akis 
1r spangintų, kai tie sėdės jam priešais. Daugelį ant sie- 
nų sukabinėtų ginklų liepė išnešti, dėl to jam buvo atsi- 
lyginta Breserio protestu. 

Kai namas greitosiomis buvo iškuoptas ir baldai per- 
statyti pagal jo pageidavimą, senis vėl atėjo pas jį ir pa- 
siūlė pradėti pirmųjų liudytojų apklausą po vidurdienio, 
tačiau Tobijas tokį pasiūlymą atmetė. Jis norėjo pradėti 
tuojau. Iš Breserio pareikalavo sąrašo su liudytojų var- 
dais ir paliepė įvesti pirmąjį. Storulis nutaisė rūškaną vei- 
dą, bet daugiau nepriešingavo ir nuėjo atvesti žmogaus. 

Kita dienos pusė prabėgo taip, kaip Tobijas ir buvo ti- 
kėjęsis: apklausinėjo tuziną Buchenfeldo vyrų ir moterų; 
tie viena ar kita turėjo pasakyti apie raganą ir jos velniš- 
kus darbus. Jie pasakojo daugmaž tais pačiais žodžiais ne- 
sąmones, kurias Tobijas jau dažnai buvo girdėjęs; ne kar- 
tą turėjo susitvardyti, kad neprunkštelėtų ir nepasakytų, 
ką manąs apie jų šventvagiškus kvailus tauškalus. Ta- 
čiau jis išgirdo ir tokių dalykų, į kuriuos pažiūrėjo rim- 
tai, - pavyzdžiui, į jaunojo kiauliaganio pasakojimą, esą 
prieš tris savaites apyaušriu į šiaurę nuo miesto matęs 
per laukus jojančią mirtį. 

Kitaip jis elgėsi su Temzerio parodymais. Laisvo pa- 
siturinčio valstiečio netgi nebuvo Tobijo sąraše, bet savo 
noru ir staiga išdygo tas priešais stalą. 

Tobijas šiek tiek nustebo jį matydamas. Pasipiktinęs 
įrašė trūkstamą vardą į Breserio sąrašą ir nutarė kitą die- 
ną pats pasikviesti jį kaip liudytoją. O kad senasis vals- 
tietis dabar čia atsirado, negalėjo būti atsitiktinumas. 

— Temzeris! - nudžiugęs sušuko Tobijas. Jis norėjo sto- 
tis, bet valstietis atsainiai mostelėjo ranka ir atsisėdo ant 
kėdės. Neatrodė sukaustytas kaip kiti, kuriuos Tobijas 
buvo prieš tai klausinėjęs, bet sėdėjo laisvai, užsidėjęs 
koją ant kojos, tarytum lankytų bičiulį, o nestovėtų kaip 
liudytojas priešais inkvizicijos teismą. 

— Nesivarginkite, tėve Tobijau, — tarė jisai. - Sėdėki- 
te ramiai. Manau, kad jūsų netrukdau. 

— Nė kiek, - atsakė Tobijas. — Priešingai, šiaip ar taip, 
norėjau su jumis pasikalbėti. 

— Man sakė, jūs esą sirgęs, - tarė Temzeris. 

Tobijas numojo ranka. 

— Tas tiesa. Bet nebuvo jau taip blogai. Žinote, kokie tie 
žmonės. Trejetą kartų nusikosti, o jau sako - sergi džiova. 

Temzeris nusijuokė. 

— Ką jūs čia dabar? Bet man vis dėlto džiugu matyti, 
kad jums vėl gerai sekasi. 

— Aš dar turiu jūsų atsiprašyti, - tarė Tobijas. - Nega- 
lėjau, deja, grąžinti jums žirgo. Tikiuosi, kad kas nors tai 
padarė. 

— Jis krito, - atsakė Temzeris. 

Tobijas apstulbęs pažvelgė į jį. 

— Krito? 

Temzeris linktelėjo. Jo veidas apniuko, tada jis atsi- 
duso, gūžtelėjo pečiais ir mostelėjo ranka, tarytum no- 
rėdamas nuvyti į šalį mintį. 

— Breseris liepė jį atvaryti atgal, tuoj pat kitą rytą, — 
tarė jisai. - Bet žirgas daugiau nebenorėjo ėsti. Po pietų 
prasidėjo diegliai i1r padvėsė dar prieš saulėlydį. 

Tobijas apstulbęs toliau žiūrėjo į jį. Nežinia kodėl gy- 
vulio kritimas jį išgąsdino. Negalėjo taip sutapti, kad žir- 
gas nugaišo tą pačią dieną, kai ir jis pats kovojo su mirti- 
mi. Ir po to, kai jie abu... 

Po to, kai jie abu atsigėrė vandens iš upės. 

Kažkas iš tos jo baimės tikrai turėjo atsispindėti vei- 
de, nes Temzerio šypsnys bematant išnyko. 

— Kas jums? — paklausė jisai susirūpinęs. 

Tobijas krestelėjo galvą. 

— Nieko, - tarė. - Man tik reikėtų... apie kai ką pa- 
mąstyti. — Jis prisivertė nusišypsoti, kaire ranka moste- 
lėjo į šalį ir išsitiesė. — Gerai, kad esate čia, - kalbėjo 
toliau, staiga keisdamas temą ir toną. - Kaip sakoma, aš 
vis tiek būčiau jus prašęs pas mane ateiti. Man reikia 
jūsų parodymų. 

Temzeris nusišypsojo. 

— Bet argi jų dar neturite? 

Tobijas linktelėjo: 

— Žinoma. Bet visa turi turėti savo tvarką. Aš taip pat 
esu suvaržytas tam tikrų formalumų, suprantate? Dabar 
jau oficialioji tyrimo dalis. Turiu jus prašyti dar kartą pa- 
pasakoti man visą istoriją — net jeigu jinai atrodo trupu- 
tėlį ir naivoka, — pridėjo trumpai šyptelėjęs. 

Valstiečio veidas rodė, kad jis nenorom pakluso ir dar 
kartą su visomis smulkmenomis papasakojo Tobijui gais- 
ro, kur sunaikino jo klojimą, istoriją. Tobijas nuolatos jį 
pertraukinėjo, pats įsiterpdavo, šio to teiraudavosi ir Vi- 
sų pirma pasižymėdavo vardus tų, kurie matė žaibą ir 
tuoj pat po jo ugnį. Temzeris kantriai atsakinėjo į viską, 
ką šis norėjo sužinoti. Ir neklausiamas dar šį tą pridėda- 
vo; daugiausia tai, kas rodė Katrinos nekaltumą, šitai To- 
bijas ne be tam tikro pasitenkinimo patvirtindavo. Ta- 
čiau jis turėjo būti atsargus. Breserio elgesys, kai jie pir- 
mą kartą buvo apsilanke Temzerio namuose, aiškiai pa- 
rodė, kad valstiečio simpatijos Katrinai nebuvo jokia pa- 
slaptis. Kaip liudytojas jis nebuvo jau toks vertingas. Jeigu 
Tobijas norėjo išteisinti Katriną, o vėliau šitą išteisina- 

mąjį nuosprendį ir pateisinti, tai jam reikėjo daugiau ne- 
gu vieno Žmogaus parodymų. 

Jis stropiai užrašė Temzerio parodymus į protokolą, 
paskui leido jam, - kas buvo neįprasta, bet valstietį tik- 
rai pradžiugino, - tai, kas užrašyta, perskaityti ir patvir- 
tinti, ir kai Temzeris jau norėjo pakilti ir eiti, paprašė jį 
kurį laiką dar pasilikti. Valstietis vėl pritūpė ant kėdės ir 
nekantraudamas žiūrėjo į jį. 

Tobijas kurį laiką įsitempęs galvojo, kaip čia jam pra- 
dėjus. Reikalas buvo ne iš lengvųjų. Pagaliau po to, kas 
buvo nutikę Dervaltui, Temzeris buvo vienintelis, kuriuo 
jis šiek tiek pasitikėjo; 0 jeigu ir jį išgąsdins, tai, ko gera, 
praras paskutinį savo sąjungininką. 

— Dėl to, kas ištiko arklį, man išties gaila, - tarė Tobi- 
jas dar kartą. — Buvo labai geras žirgas. 

— Mano geriausias, - patvirtino Temzeris. - Prieš du 
mėnesius grafas už jį man siūlė penkis auksinus. Bet aš 
jo nepardaviau. - Jis atsiduso ir liūdnai šyptelėjo. — Bet- 
gi ne mano būdui liūdėti dėl dalykų, kurie nutinka ir ne- 
gali jų pakeisti. Dievas duoda, Dievas ir atima. 

Tobijas suglumęs žiūrėjo į jį. Net ir tokiam žmogui 
kaip Temzeris brangaus gyvulio netekimas turėjo būti 
skaudus. Kad jisai tą netektį iš pažiūros taip šalta- 
kraujiškai priėmė, Tobiją nustebino. 

— Ar jūs žinote, dėl ko žirgas nudvėsė? - paklausė jisai. 

Temzeris atsakė nežinąs. 

- Čia ne pirmas gyvulys, kur taip nugaišta, bijau, kad 
nebus ir paskutinis. Praėjusį rudenį - dvi karvės, prieš 
tai vasarą - veršis. Bet aš negaliu skųstis. Kitiems dar 
blogiau yra buve. Vienas valstietis, dvi valandos kelio nuo 
čia, prarado beveik visus savo galvijus. 

— Ir niekas nežino, kodėl nugaišo tie gyvuliai? — abe- 
jodamas paklausė Tobijas. 

Dabar Temzeris valandėlę patylėjo. Neilgai, bet vis tiek 
Tobijui tas krito į akis; valstietis irgi turėjo jausti, kad 
Tobijas pastebėjo jį delsiant. Galų gale jis smarkiai pa- 
purtė galvą. 

— Ne, - pasakė. - Gal kokia liga. O gal ir pašaras su- 
gedęs — matėte, į ką pavirtę grūdai? 

Tobijas negirdomis nuleido klausimą. 

— Aš priekaištauju sau, — tarė jisai. — Norėčiau atly- 
ginti jums nuostolius, bet už tokį gerą gyvulį neužteks 
mano kuklių lėšų. 

— Kodėl sau priekaištaujate? — paklausė Temzeris. — 
Čia ne jūsų kaltė ir... 

— Gal kaip tik mano, - nutraukė jį Tobijas. - Žirgą pa- 
žadėjau tuoj pat grąžinti. Jeigu būčiau taip padaręs, jis 
dabar būtų gyvas. 

— Jums leidus pasakysiu, kad taip nebūtų buvę, — pa- 
taisė jį Temzeris šypsodamasis. — Bet aš esu tikras, jūs 
būtumėt tai padaręs, jeigu būtumėt galėjęs padaryti. 

— Aš netgi mėginau, — tarp kita ko pasakė Tobijas, ne- 
žiūrėdamas į Temzerį. Bet akies krašteliu skvarbiai žvel- 
gė į jį, šnekėdamas toliau. - Breseris, be abejonės, jums 
sakė, kad aš nakvojau ne pilyje, bet dar vakare parjojau 
atgal. 

Temzeris linktelėjo ir nieko neatsakė. 

— Sugrįžau į Buchenfeldą ne tiesiu keliu, - toliau kal- 
bėjo Tobijas, — bet pirmiausia nujojau į jūsų sodybą. 

Temzeris klausiamai pažiūrėjo į jį. Ir vis dar tylėjo. 
Tobijas dabar jau atvirai pažvelgė jam į veidą, bet nieko 
kita nematė, tiktai smalsumą. 

— Tenai nieko nebuvo, - patylėjęs kalbėjo toliau. - Tai- 
gi... šiek tiek suglumau. Buvo jau tikrai vėlu, bijojau, kad 
prikelsiu jus iš miegų, bet kiemas buvo tuščias. Kur jūs 
visi buvote? 

— Medžioklėje, - atsakė Temzeris. - Argi grafas jums 
nesakė, kad tą vakarą jisai rengia naktinę medžioklę? 

— Kaipgi, sakė, - tarė Tobijas. — Tai irgi buvo priežas- 
tis, dėl kurios aš nutariau joti atgal. - Jis trumpai šypte- 
lėjo. - Neturėjau jokio noro pusę nakties vienas tuose 
baisiuose mūruose sėdėti ir laukti, kada jie sugrįš ir pra- 
dės gerti. 

Temzeris patempė lūpą. 

— Bijau, kad ilgai būtų reikėję laukti, - tarė jisai. — Ši- 
tos medžioklės kartais trunka net iki kito ryto. O dėl gė- 
rimo, jūs tikrai esate teisus. Jeigu būtumėte taręs žodį, 
tai aš, žinoma, būčiau pasilikęs namie. 

— Jūs nebuvote drauge su medžiotojais, - lyg tarp kita 
ko tarė Tobijas. 

— Žinoma, ne, - atsakė Temzeris. - O ko jūs tikėjo- 
tės? Aš paprastas valstietis, o kilmingi ponai nenori, kad 
su jais būtų toks kaip aš, kai jie medžioja šernus ir stir- 
nas. O jeigu jau visai atvirai — aš visai ir nenorėčiau būti 
su jais. Bet mano vyrai ir aš pats mielai parsisamdome 
kaip varovai. Bernai patenkinti galėdami šiek tiek užsi- 
dirbti, o man visai neblogai prasiblaškyti. 

Tobijas kurį laiką Žiūrėjo į jį įdūręs akis. Temzerio žo- 
džiai skambėjo įtikinamai, gal net per daug įtikinamai. 
Galimas daiktas, kad jis pradėjo kiekviename žodyje gir- 
dėti melą, o kiekviename neatsargiame poelgyje matyti 
išdavystę. Tačiau šito mielo, seno žmogaus pasakojimas 
17 naktinė šernų medžioklė kažkodėl neišėjo jam iš gal- 
vos. O tie žodžiai jam atrodė net labai panašūs į paaiški- 
nimą, kurį valstietis kruopščiai buvo apgalvojęs, nes kaip 
tik laukė šito klausimo. 

Tai, žinoma, buvo nesąmonė, nes Temzeris iki pat šios 
valandos negalėjo žinoti, kad naktį Tobijas dar kartą bu- 
vo jo sodyboje. 

— Vis dėlto man labai gaila, - vėl tarė Tobijas. - Jeigu 
galiu ką nors padaryti, kad atlyginčiau jums už prarastą 
gyvulį, tai leiskite man žinoti. 

— Galite, - atsakė Temzeris, staiga vėl šypsodamasis. — 
Suteikite mano žmonai ir man garbę pakviesti jus šian- 
dien vakarienės. - Jis pasipurtęs apsidairė po didelę, 
drėgną salę. - Negaliu įsivaizduoti, kad jūs galite many- 
ti, jog labai iškilminga nakvoti šitame pragare. 

Tobijas delsė. Po viso to, ką patyrė, šiek tiek abejojo, 
ar vertėtų dar kartą prietėmiais išeiti iš Buchenfeldo. Kita 
vertus, gerai užvalgyti pas Temzerį būtų labai pravartu. 
Taip jis galėtų išvengti Breserio draugijos ir kartu atsi- 
spirti pagundai užlipti į Katrinos kambarėlį. 

— Aš apie tai pagalvosiu, - pažadėjo jisai. — Ar ilgai dar 
būsite mieste? 

— Dar kurį laiką, - atsakė Temzeris. - Manau, kad jo- 
siu atgal valandą prieš saulėlydį. Galėtumėt mane paly- 
dėti, jeigu norėtumėt. Pažadu, kad rytoj, saulei patekė- 
jus, lygiai po pusvalandžio vėl būsite mieste. 

— Pagalvosiu, - atsakė Tobijas. - Manau, mielai priim- 
siu jūsų kvietimą. 

Temzeris atsisveikino. Tėvas Tobijas tą dieną apklau- 
sė dar tris liudytojus. Pagal jį, buvo jau pakankamai daug 
padaręs, kad Buchenfeldo nepatikliuosius įtikintų, jog pa- 
sveikęs savo darbą alieka kaip dera stropiai. Tobijas 1š- 
ėjo iš namo, nuėjo pas Breserį ir pasakė Marijai, kad ne- 
ruoštų vakarienės. Tada pavedė jai nueiti į viršų ir pa- 
kviesti Katriną. Marija nustebusi pažvelgė į jį. Katrina 
nuo to laiko, kai buvo atgabenta į šituos namus, nė kar- 
telio nebuvo išėjusi iš kambarėlio pastogėje. Bet Tobijas 
Marijai keliais maloniais žodžiais paaiškino, kad dabar jau 
viskas esą gerai ir jai nereikią baimintis, tada ši apsisuko 
17 nuėjo vykdyti jo paliepimo. Kas be ko, jis šiek tiek nu- 

stebo, kad Marija taip apstulbo; buvo visiškai aišku, ką 
Jisai tame bokšto name rengiasi daryti. 

Tobijas valandėlę luktelėjo, bet Marija su Katrina at- 
ėjo ne tuojau, galų gale jis apsisuko ir nuėjo į kambarį 
toliau laukti. Buvo pavargęs. Ilgas valandas trukę pokal- 
biai, klausimai ir rašymas jį nukamavo. O čia dar laukė 
ilgas kelias. 

Kai Tobijas pasilenkęs kūprino pro duris, pamatė, kad 
17 Breseris čia. Paskutinį kartą matė storulį prieš valan- 
dą ir buvo pasiuntęs atlikti užduoties. Dabar tasai sėdėjo 
prie stalo, trumpais savo pirštais sukiojo molinį puoduką 
1r piktai, bet drauge džiūgaudamas smaksojo į Tobiją. 

— Galų gale apsisprendėte iškeldinti raganą? —- paklausė 
jisai. 

Tobijas nužvelgė jį rūsčiai ir be žodžio linktelėjo galva. 

— Tai gal neprieštarausite, jeigu aš vėl miegosiu po 
savo stogu? — agresyviai rėžė Breseris. - Jūs, be abejo, 
1rgi tenai nakvosite? 

Tobijas sustingo vidury žingsnio. Breserio žodžiai bu- 
vo ne tik priešiški, bet 1r užgaunantys. Jis jau rengėsi 
piktai atsikirsti, bet staiga pamatė, kad Breserio žvilgs- 
nis buvo kaip stiklinis. Žvilgtelėjo į puoduką ir suprato, 
kad storulis buvo girtas. Ginčytis su girtu iš tikrųjų buvo 
bergždžias reikalas. 

Breseris priekabiai spoksojo į vienuolį ir, atrodo, tik 
1r laukė, kad šis ką pasakytų. Tačiau Tobijas nusigręžė ir 
sustingęs žiūrėjo pro langą, kol pagaliau ant laiptų pasi- 
girdo žingsniai. Tada pasuko link durų. 

— Eime kartu! — šiurkščiai paliepė jisai. 

Breseris visiškai ramiai ištuštino puoduką, šnopuoda- 
mas atsistojo ir netvirtomis kojomis apėjo aplink stalą. 
Per tą trumpą valandą, kuri buvo praėjusi nuo to laiko, 
kai Tobijas jį matė paskutinį kartą, senis, ko gera, turėjo 

išmaukti visą ąsotį, kad taip greitai pasigėrė, galvojo ji- 
sai. Na, juodu pasikalbės apie tai rytoj. 

Marija su Katrina slinkino priešais, kai Tobijas išėjo iš 
kambario. Jis dabar pirmą kartą matė Katriną kitokią, nei 
gulinčią lovoje. O vaizdas išgąsdino. Ji buvo labai išblyš- 
kusi ir žengė taip netvirtai, kad Marija turėjo ją paremti. 
Apsirengusi jau ne tais skudurais, su kuriais rado ją To- 
bijas, o Marijos drabužiais, —- šie atrodė jai per platūs. Ir 
vis tiek buvo gerai matyti, kokia ji sulysusi. O ko jisai 
tikėjosi? Katrina buvo leisgyvė, kai jis surado ją vos ne 
prieš savaitę. 

Tobijas nuskubėjo priešais ir pačiupo jos ranką. Tuo 
pat metu galvos mostelėjimu davė suprasti Breseriui, kad 
šis paimtų kitą jos ranką. Tasai pakluso, nors ir aiškiai 
dygėdamasis, ir kai prisilietė prie Katrinos, storulio vei- 
dą iškreipė grimasa, tarytum prisilietimas būtų kėlęs jam 
fizinį atgrasumą. 

Katrinos akys atrodė pilnos šimtų neišsakytų, kupinų 
baimės klausimų, tačiau Tobijas papurtė galvą, ir jinai su- 
prato. Tylėdami ir iš lėto, kiek tik begalėjo paeiti Katri- 
na, jie paliko namus ir perėjo aikštę į kitą pusę, kur stūk- 
sojo bokštas. 

Ir nors reikėjo paeiti tik kelis žingsnius, bet tie žings- 
niai buvo tikra kančia. 

Buchenfeldas keitėsi sulig kiekvienu širdies dūžiu. Li- 
gi šiolei abejingas, susikūprinęs miestas staiga prisipildė 
kunkuliuojančio priešiškumo. Žmonės sustojo gatvėje ta- 
rytum pagal negirdimą komandą ir spoksojo į Katriną, į 
Breserį ir į jį. Duryse ir languose staiga pasirodė veidai. 
Visos kalbos, visi garsai nutilo, ir, kol jie ėjo, Tobijas matė 
šimtus įsmeigtų blausių, nepalankiai blizgančių akių. 

Taip pat ir Katrina matė juos lydinčią neapykantą. To- 
bijas jautė, kaip jos kūnas po šiurkščiu drabužiu įsitempė. 

Žvilgsnis neramiai klaidžiojo, niekur negalėjo sustoti ir 
kupinas baimės galiausiai vėl grįžo prie jo veido. 

Tobijas mėgino akimis suteikti jai nors truputį drą- 
sos ir ėjo toliau. 

Niekas nesijudino. Vienuolis iš visų jėgų stengėsi su- 
sitvardyti, kad galėtų tuos kelis žingsnius iki bokšto na- 
mo ramiai ir oriai nueiti. Ir kai jie galų gale įžengė pro 
duris į vėsų, tamsų vidų, Tobijas negalėjo susilaikyti ir 
lengvai atsikvėpė. Ir Katrinai, rodės, nukrito akmuo nuo 
pečių. 

Jie sustojo. Tobijas metė į Katriną trumpą, suglumusį 
žvilgsnį ir tada dar kartą pasisuko į duris. Dabar jis galė- 
jo matyti jau tik mažą aikštės plotelį, bet pastebėjo, kad 
žmonės lauke vis dar nesijudino. Jie ten tiesiog stovėjo. 
Tarytum nebylūs, grėsmingi kareiviai, įsmeigę akis į na- 
mą 1r jo gyventojus. Ir Tobijas tučtuoj suabejojo, ar šitas 
priešiškumas skirtas tiktai Katrinai. 

— Kas... čia buvo? — paklausė jis suglumęs. 

Katrina tiktai žvilgtelėjo į jį baimingai, o Breseris nu- 
sijuokė tyliu, girtu juoku. 

— Aš gi jus įspėjau, tėve, - tarė jisai taip pabrėždamas 
žodį „tėve“, kad Tobijas visomis kitomis, tik įsivaizduo- 
jamomis aplinkybėmis būtų laikęs tai kaip įžeidimą. — 
Žmonės čia bijo raganos. Kaip jūs manote, kodėl aš ne- 
norėjau, kad jinai ir toliau gyventų po mano stogu? 

— Tai nebuvo jokia baimė, - paprieštaravo Tobijas. Jis 
norėjo dar daugiau pasakyti, bet ūmai suprato, kad Kat- 
rina juk stovi šalia ir girdi kiekvieną žodį. Jis parodė gal- 
va į vedančius aukštyn laiptus. - Eime! 

Visi nuėjo į viršų. Katrinos žingsniai tapo lėtesni, kai 
ji suprato, kur veda jos kelias. Priėjusi prie bokšto 

kambarėlio, jinai sustojo. Žvilgsnis, kuriuo nužvelgė To- 
biją, išdavė, kaip jos vidus buvo sukrėstas. 

Tobijas padrąsindamas nusišypsojo ir pirmasis žengė 
į celę. 

— Eime, - tarė jis. 

Katrina delsė. Ir tikriausiai vien tik Breserio buvimas 
paskatino ją eiti toliau. Bet ji drebėjo taip smarkiai, kad 
vos begalėjo žengti kelis žingsnius iki durų. Didelėmis, 
baimės išplėstomis akimis apsidairė aplinkui. Tobijas su- 
prato, kad patalpa turėjo būti pasikeitusi, bet Katrinai vi- 
suomet ji liko tarytum pragaro prieangis. Tai buvo vieta, 
kur jinai vos nemirė kamuojančia, vieniša mirtimi. 

— Nebijok, — tarė Tobijas. - Tu čia saugi. Daug sau- 
gesnė negu Breserio namuose. 

Jisai suabejojo, ar Katrina apskritai suvokė jo žodžius. 
Jos žvilgsnis klaidžiojo pilkomis, supleišėjusiomis sieno- 
mis, apžiūrinėjo kampą prie sienos šalia lango, kur Tobi- 
jas ją rado. Iš akmens vis dar kyšojo plieninės ąsos, prie 
kurių buvo pritvirtintos grandinės. 

— Aš... nenoriu... čia likti, - sušnabždėjo Katrina dre- 
bančiu balsu. 

— Bet taip turi būti, - paprieštaravo Tobijas. Jisai pa- 
bandė jai žvilgsniu parodyti, kad negali laisvai kalbėti, 
juk šalia buvo Breseris ir girdėjo kiekvieną žodį, nors ir 
buvo girtas. Tobijas neabejojo, kad storulis grafui viską 
perduotų. Bet Katrina nepastebėjo ir šito slapto ženklo. 
Jinai tiesiog bijojo. Siaubingai bijojo. 

— Aš... aš nenoriu, - tarė dar kartą. 

Tobijas giliai atsiduso, papurtė galvą ir ištiesė į ją ran- 
ką. Katrina baikščiai atsitraukė žingsnį nuo jo, atsirėmė 
į sieną ir kupina baimės krūptelėjo. 

— Tau nieko neatsitiks, aš pažadu, - tyliai tarė Tobi- 
jas. — Tau čia nereikės ilgai pasilikti. 

Jis puikiai suprato pavojų, slypintį šitame paskutinia- 
me pasakyme. Breseris galėjo prisiminti šituos žodžius, 
Tobijui skelbiant nuosprendį. Bet jis jautė, kad Katrina 
galėjo visiškai prarasti savitvardą. 

Tobijas žengė prie Breserio ir ištiesė ranką. 

— Raktą. 

Breseris delsė. Alkoholis leido jam jaustis drąsiau. Bet 
vis dėlto pasigraibė savo liemenėje, ištraukė didelį, jau 
gerokai aprūdijusį raktą didžiule galva ir įmetė į Tobijo 
delną. 

Tobijas sugniaužė pirštus, vėl atsisuko į Katriną ir iš- 
kėlė raktą į orą. 

— Aš pats užrakinsiu tave, - tarė jisai. - Tai vieninte- 
lis raktas, kitą turi tiktai grafas. Niekas čia nejeis be ma- 
no sutikimo. 

— Betgi aš... aš nenoriu čia likti, aš negaliu. 

— Jau pakaks! —- nelauktai pasakė Tobijas tokiu aštriu 
balsu, kad Katrina krūptelėjo ir nustebusi, kartu ir išsi- 
gandusi pažvelgė į jį. - Ištraukiau tave iš čia, nes tu bu- 
vai veikiau mirusi nei gyva, bet dabar pasveikai ir kaip 
pati matai — mes pabandėme iš šitos skylės padaryti žmo- 
nišką būstą. Kuo tu skundiesi? Aš galėčiau ir vėl sura- 
kinti tave grandinėmis. 

Jis bandė Katrinai žvilgsniu rodyti, kad šitie žodžiai 
taikomi vien tiktai Breseriui, bet ši nepastebėjo slaptų jo 
signalų. Katrinos veidas visai prarado spalvą. Jinai iškė- 
lė rankas, žengė žingsnį, vėl sustojo ir tada vėl žengė 
link Tobijo. 

Jis greitai atsitraukė atgal ir jau stovėjo tarpduryje. 

— Liepsiu vėliau atnešti ko užvalgyti, - pasakė. - Ir 
pastatysiu sargybon prie durų žmogų, jis budės, jeigu ma- 
nęs paties čia nebus. 

Sulig tais žodžiais Tobijas apsisuko, išėjo iš celės ir 
užstūmė paskui save duris. Pirštai drebėjo, kai kišo į spy- 
ną raktą ir du kartus pasuko. Katrina kitoje pusėje prisi- 
glaudė prie pat durų ir prispaudė veidą ir rankas prie mažo 
langelio grotų. Bet Tobijas nebeturėjo jėgų atlaikyti jos 
žvilgsnio. Užsikišo raktą už virvės, atstojančios jam dir- 
žą, ir plačiais žingsniais nulipo laiptais žemyn. | 

Breseris sekė paskui, tačiau Tobijas ėjo taip sparčiai, kad 
tas jį prisivijo tiktai tada, kai jau buvo pasiekę pusrūsį. 

— Ar girdėjote, ką sakiau? —- tarė Tobijas šiurkščiai. — 
Nusiųskite vėliau savo žmoną pas ją, tegu nuneša valgyti, 
ir pasirūpinkite, kad patikimas žmogus visą naktį budėtų 
prie jos durų. 

Breseris, laužydamas rankas, kiurnėjo šalimais. 

— Nieko iš to nebus, - pravebleno jis, sunkiai versda- 
mas liežuvį. - Niekas neišdrįs būti šalia raganos. 

— Tada būkite pats, — piktai rėžė Tobijas. - Jūs gi skun- 
dėtės, kad per paskutines dienas aš pridariau jums nepa- 
togumų, ar ne taip? Tai va, viršuje stovi lova, gan plati ir 
patogi net karaliui. Jums visai gerai bus kiekvienąsyk ten 
išsiblaivyti. 

Tobijas sustojo, šaltai nužvelgė Breserį nuo galvos iki 
kojų ir pridūrė tuo pačiu piktu balsu: 

— Ir jūs pats man atsakysite savo gyvybe už jos saugu- 
mą, Breseri. 

Storulio prieštaravimai buvo išsekę. Jis nuolankiai 
linktelėjo, o lūpos vapėjo nesuprantamus žodžius. 

— Kaip įsakysite, pone, - išlemeno jisai po valandėlės. 

Tėvas Tobijas paliko storulį stovintį ir išėjo. 

Artinosi sutemos. Saulė vakaruose lėtai slinko už ho- 
rizonto. Dar negana to, vėjas pasisuko ir vėl nešė pūvan- 
čio ežero smarvę. Tobijas dygėdamasis suraukė nosį, pa- 
sisuko eiti link Breserio namų - ir staiga sustojo. 

Kitoje aikštės pusėje, siauros gatvelės šešėlyje, kad 
galėjai matyti tiktai siluetą, stovėjo Temzeris. Jis buvo 
ne vienas. Toliau gatvėje stirksojo dar ir kitas vyras; tas 
smarkiai skeryčiodamasis kalbėjosi su valstiečiu. Dėl di- 
delio atstumo Tobijas negalėjo nei mostų suprasti, nei 
žodžių girdėti. Tačiau neramus tonas, kuriuo abu vyrai 
šnekėjosi tarpusavy, leido numanyti, apie ką juodu kal- 
basi. Be to, Temzeris nežymiai mostelėjo galva į Brese- 
rio ir bokšto namus. 

Net pats gerai nežinodamas, kodėl! taip pasielgė, To- 
bijas greitai smuko atgal pro bokšto namo duris į vidų, 
kad nebūtų pastebėtas. 

Jis ilgokai stebėjo abudu vyrus. Neaiškus nepasitikė- 
jimo jausmas pasitvirtino, kai Temzeris po kurio laiko ap- 
sigręžė, neskubėdamas perėjo pusiau grįstą aikštę ir pri- 
siartino prie Breserio namų. Netrukus iš gatvės gilumos 
išlindo 1r antrasis šešėlis, tasai pasuko priešinga krypti- 
mi, link miesto vartų. Tobijas jį pažino: tai buvo grafo 
arklininkas, kurs aną vakarą, prieš keturias dienas, taip 
žūtbūtinai ir bergždžiai bandė Tobiją sulaikyti. 

Apie ką gi kalbėjosi šie abudu vyrai? 

Vienuoliui šovė į galvą, kad jis tiesiog mato vaiduok- 
lius, ir visa tai buvo galima paaiškinti visai paprastai. 

Jis neturėjo padaryti klaidos kiekviename tarp kita ko 
pasakytame žodyje, kiekviename menkame sukrutėjime 
įžvelgdamas paslaptį; bet ir nieku būdu neturėjo būti leng- 
vabūdiškas. 

Gerokai suglumęs Tobijas išėjo iš namo antrą kartą ir 
perėjo aikštę. Kadangi jam kelias buvo trumpesnis, tai 
Temzeris ir jis Breserio namus pasiekė beveik drauge. 
Valstietis stabtelėjo išgirdęs žingsnius, atsisuko ir nusi- 
Šypsojo. 

— Tėvas Tobijas, - tarė jis džiugiai. - Norėjau kaip tik 
eiti jūsų pasiimti. 

Tobijas greitai žvilgtelėjo į dangų. 

— Dar anksti, - atsakė. - Apskritai aš dar turiu gausy- 
bę darbų padaryti. Ir... 

Temzeris pertraukė jį nors ir maloniu, bet gan ryžtin- 
gu mostu. 

— Jūs visą dieną sunkiai dirbote, tėve, - tarė. - Taigi 
padarykite pats sau paslaugą ir bent kiek patausokite sa- 
ve. - Jis nusišypsojo kone suktai. - Pamatysite, mano 
žmona puikiausia virėja. Net pats grafas vertina jos vir- 
tuvę. 

— Jau esu girdėjęs, - atsakė Tobijas. - Bet vis dėlto... 
Man regis, nebuvo jau tokia gera mintis neapgalvotai jums 
pažadėti. Esu pavargęs, be to, laukia dar begalės darbo. 
Prašom atleisti, jeigu aš būčiau linkęs verčiau pasilikti 
šičia. 

Vienu tarpu jis tarėsi lyg pastebėjęs Temzerio žvilgs- 
nyje išgąstį. Tačiau kai tas atsakė, balsas skambėjo labai 
ramiai: 

— Mano pati būtų be galo nuliūdusi! Aš jau iš anksto 
pasiunčiau vaikį perduoti jai, kad jūs šiandien vakare su- 
teiksite mums garbę. - Jis papurtė galvą. - Esu tikras, 
jinai jau viską yra paruošusi. 

— Na, jeigu jau taip... 

Tobijas šyptelėjo, skėstelėjo rankomis ir ėjo toliau. Ir 
Temzeris sekė iš paskos. Po teisybei, Tobijas tikrai ne- 
ketino atsisakyti, bet Temzerio reakcija — taip greitai jis 
vėl susitvardė — taip pat išsklaidė paskutines jo abejo- 
nes, ar nepasitikėjimas buvo pagrįstas, ar ne. Dėl neži- 
nia kokios priežasties valstiečiui buvo labai svarbu, kad 
vienuolis šį vakarą praleistų jo namuose. 

Arba dar kažkur - tiktai ne mieste. 

Bet kodėl? 

Beprotiškiausios mintys sukosi Tobijo galvoje, kai ji- 
sai pirma Temzerio ėjo į Breserio namus. Galbūt buchen- 
feldiečiai norėjo užbėgti keistajam inkvizitoriui už akių 
ir patys surengti Katrinai savąjį teismą? Tačiau tada var- 
gu ar Temzeris būtų buvęs tas, kurs turėjo vienuolį nu- 
vilioti. Tobijas turėjo sau prisipažinti, kad šitos mįslės 
įminti negalės. Taigi jam nieko kita daugiau ir nebeliko, 
tik palydėti valstietį ir žiūrėti, kas bus. Bet šį kartą jis 
turėtų būti atidesnis negu aną vakarą pilyje. 

uodu išjojo anksti, taigi so- 
dybą pasiekė dar saulei nenusileidus. Regis, niekas čia 
nebuvo pasikeitę. Nors daugiau negu tuzinas žmogystų 
ant pusiau užbaigtos daržinės stogo laipiojo, kalė ir pjo- 
vė, Tobijui pasirodė, tarytum darbas nė kiek nebuvo pa- 
judėjęs į priekį. Didelis, pasišiaušęs aviganis tamsiai gel- 
tonu kailiu pasveikino savo poną džiaugsmingai am- 
sėdamas. Temzeris sustabdė arklį ir taip mikliai iššoko 
iš balno, kad Tobijas iš tokio jo kūno sudėjimo ir visų 
pirma iš tokio amžiaus vyro vargu ar būtų to laukęs, pas- 
kui pritūpė paglostyti šuniui galvos ir sprando. Tada pa- 
žvelgė į Tobiją ir mostelėjo jam padaryti tą patį. Tačiau 
Tobijas delsė. Jis visada bijojo didelių šunų, nors nė kar- 
to gyvenime nė vienas šuo nebuvo jam įkandęs ar net 
užpuolęs. 
— Kas gi jums, Tobijau? — mirksėdamas paklausė Tem- 
zeris. — Bijotės mūsų senojo Hortuso? 

Šeimininkas nusijuokė, kai Tobijas nei patvirtino, nei 
paneigė, ir smagiai pridūrė: 

— Nepaisykite jo amsėjimo. Jisai pats mieliausias pa- 
daras, kokį tik aš pažįstu. 

Ne iš įsitikinimo, bet kad taip nestovėtų tarytum bailys, 
Tobijas nerangiai nusiropštė nuo arklio nugaros, priėjo prie 
šuns ir atsargiai ištiesė ranką. Šuo pakreipė galvą, apuostė 
pirštus — ir urgzdamas atviepė lūpą. Tobijas greitai atsitrau- 
kė atgal. Temzeris nustebęs suraukė kaktą, greitai griebė 
šunį užu sprando ir tvirtai suspaudė glėbyje. 

— Va čia aš nesuprantu, — tarė jisai sumišęs. - Hortu- 
sas dar niekada nebuvo taip padaręs. 

Tobijas truktelėjo pečiais, prisivertė kiek šyptelėti ir 
pagarbiai lankstu apėjo šunį. Tas atidžiai lydėjo jį akimis, 
iš nasrų sklido duslus, grėsmingas urzgesys. Suglumęs 
Temzerio žvilgsnis šokinėjo nuo Tobijo prie šuns, tada 
jisai kaži ką sumurmėjo, dar kartą gūžtelėjo pečiais ir 
nuvedė šunį pririšti prie grandinės. 

— Iš tikrųjų keista, - suglumęs tarė, kai grįžo prie To- 
bijo. — Dar nė karto neteko matyti, kad jis taip elgtųsi, 
kai niekas neerzina. 

Tobijas gūžtelėjo pečiais. 

— Galbūt jam nepatinka žmonės su abitais, - pasakė 
šypsodamasis. 

Temzerio šypsulys atrodė dirbtinis. Ir vėl trumpą va- 
landėlę tarp jų atsirado naujas jausmas: abipusis nepasi- 
tikėjimas, o to iki šiolei Tobijas, būdamas šalia šito žmo- 
gaus, dar nebuvo pajutęs. Tačiau toji akimirka prabėgo 
taip greitai, kaip ir buvo atėjusi, ir juodu įėjo į trobą. 

Išties Temzerio žmona jau buvo suruošusi tikrą puo- 
tą. Kambaryje buvo padengtas didžiulis šventinis stalas: 
sidabriniai indai ir žvakidės iš to paties brangaus metalo 


328 W Hohlbein 


stovėjo ant baltutėlės kaip sniegas damasto staltiesės. 
Dideliuose, poliruotuose mediniuose dubenyse buvo pri- 
dėta vaisių ir kepinių, o pro duris iš virtuvės sklido vilio- 
jantys kvapai ir įsijaudrinę valstietės ir jos mergų balsai. 

Tobijo žvilgsnis nustebęs ir susižavėjęs slydo šven- 
tiškai išpuoštu stalu. Vaizdas bent jau leido nujausti, ko- 
dėl Temzeris taip ramiai susitaikė su tokio brangaus žir- 
go kritimu. Tai, ką jis čia matė, būtų prilygę vieniems 
didžiausių prekybos namų Liubeke ar Hamburge. Tobi- 
jas žinojo, kad Temzeris nėra vargšas, o koks pasiturin- 
tis jis buvo, — rodė ši puota. 

— Ar jūs stalą taip nukrovėte... tiktai dėl manęs? - pa- 
klausė Tobijas. 

Valstietis linktelėjo. Atsiprašantis šypsulys perbėgo 
jo veidu. 

— Aš gi jums sakiau, tėve Tobijau, kad mano žmona 
labai apsidžiaugs, galėdama jus pavaišinti. Juk nesupyk- 
site ant jos dėl išlaidumo? 

— O kodėl gi turėčiau supykti? — sumišęs paklausė To- 
bijas. - Tikras krikščionis turi matyti ne tiktai savo gera, 
bet ir žmones aplink save. 

Temzeris tyčia nuleido negirdomis paskutinį sakinį, 
mostu parodė kiek luktelėti ir dingo virtuvėje. Tobijas 
kurį laiką girdėjo jį kalbant su savo žmona, paskui vals- 
tietis grįžo, dar kartą mostelėjo atsiprašydamas ir kvies- 
damas parodė į suolą užu stalo. 

— Sėskitės, Tobijau, - tarė jis. - Reikės dar valandžiu- 
kę palūkėti. O gal norėtumėte atsigaivinti po jojimo? 

Tobijas klausiamai pažvelgė į jį. 

— Galėtume porą žingsnių paėjėti, - paaiškino Temze- 
ris. - Tuojau už namo yra šaltinėlis. O jeigu norite, tai 
parodysiu jums ūkį. 

Tobijas priėmė pasiūlymą dėkingai linktelėdamas, ir 
juodu vėl išėjo iš trobos ir perėjo per kiemą. Šaltinis, 
apie kurį kalbėjo Temzeris, buvo mažytis upeliūkštis, bur- 
buliuojantis tarp nedidelės apsamanojusių plokščių ak- 
menų krūvelės ir vos už kelių Žingsnių vėl susigeriantis 
į žemę. Bet vanduo buvo šaltas kaip ledas, ir Tobijas, ge- 
rai nusiprausęs veidą ir rankas, gurkštelėjo porą gurkš- 
nių ir pripažino, kad vanduo iš tikrųjų skanus. 

Nors ir nesidairydamas, vienuolis jautė, kaip valstie- 
tis jį stebėjo, kai jis malšino troškulį, tarytum laukda- 
mas, kad Tobijas pasakytų ką apie vandenį; apie vandenį, 
kurs tokiame mieste kaip Buchenfeldas turėjo būti tik- 
ras lobis. Tačiau Tobijas tiktai pakraipė galvą, atsitiesė ir 
pasakė Temzeriui, kad jam dabar būtų įdomu susipažinti 
su jo ūkiu. 

Valstietis net nebandė nuslėpti savo nusivylimo, bet 
nieko nepasakė ir mostu pakvietė sekti iš paskos. 

Ūkis iš tikrųjų buvo labai didelis. Kur kas didesnis, 
negu Tobijas iki šiol buvo manęs, nes anapus taisyklingo 
ketvirtainio, kuris buvo plūktas iš molio ir iš trijų pusių 
apstatytas pastatais, ir už pusiau baigto klojimo ketvir- 
toje pusėje dar buvo keletas žemų, ilgų tvartų; Tobijas 
iki šiol jų dar nebuvo pastebėjęs, čia, sprendžiant iš kva- 
po, buvo laikomos kiaulės. Tobijas buvo šiek tiek nuste- 
bęs. Tokiam žmogui kaip Temzeris geriau tiktų karvės, 
pamanė jisai. 

— Kiaules lengviau laikyti, - paaiškino Temzeris. - Tos 
eda viską, ką tiktai paduodi, neėda to, kas nepatinka. O 
karvės tai kvailos. Visą laiką reikia žiūrėti, kad neprisi- 
šlamštų nuodingų žolių ar negertų sugedusio vandens. 

— Vanduo jūsų šaltinyje nebuvo sugedęs, - tarstelėjo 
Tobijas. Staiga jisai suvokė aptikęs paslapties pėdsakus. 

Taip arti, kad reikia tiktai ištiesti ranką ir pasiimti atsa- 
kymą. Tačiau tuo pat metu, kai jau norėjo tą padaryti, 
mintis ir vėl jam išslydo. 

— Tai tiesa, —- atrėžė Temzeris, - bet toks šaltinis tik- 
tai vienas. Tikra nedidelė bangenybė. Jo vandenį naudo- 
jame tik valgiui virti ir gerti. 

Vanduo, mąstė Tobijas. Užnuodytas vanduo upėje, dvo- 
kianti pelkė miške, šulinys, nugalabijęs žmones, kurie 
gerė iš jo. Kitas šulinys grafo pilyje buvo gerai uždeng- 
tas... Viskas buvo kaži kaip susiję su vandeniu. 

— O kas atsitiko ežerui miške? — paklausė Tobijas, ne- 
žiūrėdamas į valstietį, bet akies krašteliu labai atidžiai 
stebėjo, kaip tas reaguos. 

Truko ilgai, labai ilgai, kol Temzeris turėjo ką nors at- 
sakyti; bet užuot atsakęs tik liūdnai nusišypsojo. 

— Aš Jau maniau, kad nepaklausite manęs apie tai. 

Tobijas atvirai žiūrėjo valstiečiui į veidą. Šis atlaikė jo 
žvilgsnį; ir nors Tobijas kad ir kaip tyrė jo akis - žvilgs- 
nyje nebuvo jokios veidmainystės, jokio melo, jokios pa- 
šaipos. Jisai mintyse atsiprašė Temzerį už viską, dėl ko 
buvo įtarinėjęs. Jeigu visame šitame užkerėtame mieste 
dar galėjai rasti garbingą Žmogų, tai tas Žmogus buvo šis 
valstietis. 

— Nagi, - tarė Tobijas, - dabar tą ir darau. Ar jūs žinote? 

Temzeris papurtė galvą. 

— Niekas to nežino. Aš tik tiek žinau, kad čia tikrai 
nebuvo jokių burtų. 

— Tai kas gi tada? 

Temzeris atsiduso. 

— Tikriausiai niekas ir nesužinos. Taip jau yra: šalti- 
niai ištrykšta ir išsenka, miškai auga ir sunyksta, žvėrys 
atsiranda ir dvesia. Kartais ištisa Vietovė suserga ir 
išmiršta. Kartais medis auga šimtus metų ir staiga be 

jokios aiškios priežasties nuvirsta. Žmogus gali susirgti 
17 numirti — tai kodėl gi negali upė arba ežeras? 

— Kiekviena liga turi savo priežastį, - atsakė Tobijas. — 
Niekas nenutinka, jeigu prieš tai ko nors nėra buvę. Tik- 
tai mes kartais to nesuvokiame. 

— Taip bus ir su šituo ežeru, - atsakydamas Temzeris 
gūžtelėjo pečiais. — Jo vanduo niekados nebuvo toks ge- 
ras, kad galėtum gerti. Galbūt turėjo taip atsitikti, galbūt 
jisai gedo gan lėtai, per kelias kartas. Bet patikėkite ma- 
nimi, - tvirtai pridūrė, — čia niekuo, tikrai niekuo dėtas 
raganavimas. 

— Daugelis Buchenfelde yra kitokios nuomonės, - ta- 
rė Tobijas. 

Temzeris niekinamai mostelėjo ranka. 

— Buchenfeldo žmonės yra besmegeniai, - tarė jis. — 
Kartoja kaip papūgos tai, ką jiems sako, net nesusimąs- 
tydami apie tuos žodžius. 

Tobijas klausiamai pažvelgė į jį. 

— Ir kas jis toks? - paklausė. 

Temzeris tylėjo. 

Tada Tobijas po valandėlės pridūrė: 

— Grafas Teovulfas? 

— Jeigu jau žinote, tai kam dar klausiate? - atsakė Tem- 
Zeris. 

Tobijas atsiduso. 

— Norėčiau žinoti, —- tarė jisai. - Teisybė tokia: aš vi- 
siškai nieko nežinau. Viskas taip... painu. Atrodo, niekur 
negali rasti prasmės. 

Temzeris labai tyliai nusijuokė: 

— Galbūt jos ir nėra? 

— O, deja, - atsakė Tobijas. - Aš tik negaliu jos suvok- 
ti. O čia nėra nieko, ką galėčiau paklausti patarimo. 

Tai, kas buvo panašu tartum į gilų atodūsį, iš tikrųjų 

buvo klausimas, tą valstietis taip pat puikiai suprato. Ta- 
čiau jis nesuteikė Tobijui paslaugos žengti dar vieną žings- 
nį į priekį, tiktai pasižiūrėjo į šiaurę, nors tenai nieko 
ypatinga nebuvo, kas būtų galėję patraukti jo dėmesį. 

— Padėkite man, Temzeri, - galiausiai pasakė Tobijas. — 
Aš prašau jus. 

— Kaip? — paklausė Temzeris. - Aš jums viską pasa- 
kiau, ką buvo galima pasakyti apie raganą. Ji nėra tokia. 

— Aš taip nemanau, - atsakė Tobijas. - Ar Katrina ra- 
gana, ar ne, dar paaiškės. Bet aš čia esu ne vien tik tam, 
kad surengčiau jai procesą. 

— Taip? Tai dar dėl ko? 

— Maniau, kad žinosite, - atsakė Tobijas šiek tiek nu- 
sivylęs. - Inkvizicijos uždavinys yra ne vien tiktai de- 
ginti raganas II rengti procesus. Aš esu čia, kad padėčiau 
šito miesto žmonėms. Bet dar nežinau, kur ir prieš ką. 

— O kaip jums atėjo į galvą mintis, kad aš tai galiu 
žinoti? 

— Nesuprantu viso šito, - prisipažino Tobijas. - Po to, 
ką išgirdau iš Breserio ir Katrinos apie grafą, aš įsivaiz- 
davau jį kaip tironą. 

Temzeris nusijuokė, bet vis dar nežiūrėjo į jį. 

— Dabar nustebote, kad jis ne toks, ar ne? 

Tobijas linktelėjo. 

— Tikėjotės pamatyti pagiežingą seną vyrą, valdantį 
kraštą su kalaviju rankoje, - šypsodamasis kalbėjo Tem- 
zeris, — o sutikote jauną, draugingą grafą, kurs leistų nu- 
kirsti savo dešinę, kad tik išgelbėtų valstiečius. Bet gal- 
būt jis yra ir vienas, ir kitas? 

— Ką jūs turite galvoje? 

— Žinote, - lyg tarp kita ko tarstelėjo Temzeris, — Jjei- 
gu atsėlintų vilkas grobti mano gyvulių, tai aš savo gyvy- 

be kovočiau dėl bandos, bet tas man netrukdytų papjauti 
vieną gyvulį pergalei atšvęsti. 

— Jūs kalbate apie žvėris, - suglumęs tarė Tobijas. — 
Aš apie miesto žmones. 

— Nėra jau toks didelis skirtumas, kaip jums atrodo. 
Vieni laiko kiaules ar raguočius, kiti - miestą. 

Jo žodžiai nieko nepaaiškino, tiktai sukėlė dar didesnį 
Tobijo sumišimą. Iš priešiškumo, kurį Temzeris dieną pa- 
rodė Breseriui, vienuolis jau nusprendė, kad valstiečio 
santykiai ir su grafu buvo bent jau prieštaringi. Tačiau 
dabar išgirsti žodžiai buvo... 

Ne - jis paprasčiausiai nežinojo kas. Tai nebuvo nei 
neapykanta, nei pyktis, nei baimė, nei pavydas, nei pa- 
nieka. 

— Jūs manote, kad žmonės jo bijo? 

— Žmonės visada bijo galingųjų, - atsakė Temzeris. — 
Jie bijo Bažnyčios, nes jinai galingesnė už juos, jie bijo 
manęs, nes esu stipresnis už daugelį, jie bijo karaliaus... 
Jie taip pat bijo ir grafo. Tai suprantama. 

— O jūs? 

— Nežinau, - prisipažino Temzeris kiek pasvarstęs. — 
Neturiu dėl ko jo bijoti. 

— Miesto Žmonės taip pat neturi dėl ko bijoti. Esu gir- 
dėjęs, kad jis daug jums gera yra padaręs. 

Temzeris nei šiaip nei taip pasižiūrėjo į Tobiją. Tada 
atsiduso, apsigręžė ir mostelėjo namų linkui. 

— Eime. Manau, kad vaišės jau bus paruoštos. Šian- 
dien vakare prie ąsočio gero alaus galėsime toliau pasi- 
šnekėti. Dabar neverskime kitų mudviejų laukti. 

Tobijas nusivylė. Jau tartum buvo pralaužęs tylos sie- 
ną, už kurios buvo pasislėpęs Temzeris. Bet nebuvo tik- 
ras, ar pasisektų antrą kartą pralaužti spragą šitoje nema- 

tomoje sienoje. Galbūt paprasčiausiai jis tik nustebino 
Temzerį. Bet gal Temzeris taip pat norėjo jam kažką pasa- 
kyti, tad ir prisiviliojo į savo namus, kur saugiai nuo smal- 
sių ausų galėjo pasikalbėti. O gal jisai, Tobijas, tik uždavė 
netinkamų klausimų. Kai juodu grįžo į namus, pietūs išties 
jau buvo paruošti, ir prie ilgojo stalo jau buvo susėdę ne 
tiktai Temzerio Žmona ir samdiniai, bet ir tuzinas vaikų; 
šie Tobijui, jau pirmą kartą apsilankius, buvo kritę į akis, 
taigi dabar jau neturėjo progos su valstiečiu šnekėtis apie 
ką kita, abu tik pasikeitė maloniais žodžiais. 

Kitaip negu grafo pilyje Tobijas čia vos jautė alkoholio 
veikimą. Visų pirma tai priklausė nuo sukirstų pernelyg 
gausių pietų, o antra, dar ir nuo to, kad alus buvo ne per 
stipriausias. Ilgainiui jisai ėmė jausti nedidelį, bet labai 
malonų nuovargį, malonų sunkulį; tas sunkulys pirmiau- 
sia atsirado kojose, tada rankose ir pagaliau apėmė visą 
kūną. 

Pavalgę dar šį tą plepėjo, tada Temzerio žmona pagaliau 
pakilo ir pradėjo nurinkinėti valgių likučius — tai dar sėdin- 
tiesiems atrodė esąs signalas kilti nuo stalo. Pora mergų 
padėjo Temzerio žmonai, samdiniai ir vaikai atsisveikino ir 
išėjo, taigi Tobijas su valstiečiu pagaliau liko vienu du. 

Buvo labai tylu. Iš virtuvės sklido trijų triūsiančių mo- 
terų šnaresys, dabar labiau prislopęs, o Temzeris pridėjo 
į Židinį pliauskų 1r pakūrė. Degančių pagalių spragsėji- 
mas ir pliūpčiojanti liepsna nuteikė jaukiai, smagiai, ir 
nuo to Tobijas maloniai jautė, kaip jo kūnas dar labiau 
atsileido. Dabar jis iš tikrųjų buvo apsnūdęs, ir kai Tem- 
zeris galiausiai nutraukė tylą ir kaži ko paklausė, Tobijas 
turėjo paprašyti dar kartą pakartoti. 

Valstietis nusišypsojo. 

— Klausiau, ar jūs pavargote, Tobijau? 

— Šiek tiek, - prisipažino vienuolis. 

Temzeris atsistojo. 

— Tada liepsiu, kad jums paklotų lovą, — tarė jisai. 

— Galėtume dar kiek pasikalbėti, —- atsakė Tobijas. — 
Nenoriu pasirodyti nemandagus. 

Temzeris tyliai nusijuokė. 

— Jūs toks ir nesate, - atsakė jisai. — Mes čia labai anks- 
ti einame gulti. 

— Tai negaiškite dėl manęs. Aš taip pat noriu su saulė- 
tekiu grįžti į miestą. 

— Žinoma, - atsakė Temzeris. - Tuojau paliepsiu mer- 
gai. Bet prieš eidamas gulti išgerkite su manimi dar tau- 
Ię vyno. 

Tobijas ranka parodė atsisakąs. 

— Man regis, kad aš jau per daug išgėriau. 

— Niekai! — paprieštaravo Temzeris geraširdiškai prie- 
kaištaujamu balsu. - Paragavote mūsų pačių daryto alaus, 
dabar paragaukite ir mūsiškio vyno. 

Jisai apsisuko ir nuėjo prie lentynos šalia lango pasi- 
1mti dviejų didelių taurių. Tada paprašė Tobiją valandėlę 
kantrybės ir dingo virtuvėje. Tobijas sumišęs nulydėjo jį 
akimis. Kaži kas jam... kėlė nerimą. Kilo absurdiška nuo- 
jauta, kad jau kartą buvo patyręs tokią situaciją; toji nuo- 
jauta nebuvo maloni. 

Temzeris grįžo abiejose rankose nešdamas pilvotą ąso- 
tį 1r su sąmokslininko šypsena lūpose. 

— Štai, - tarė, statydamas jį ant stalo ir šluostydama- 
sis rankas, — tas ąsotis ypatingoms progoms. 

— Aš tikrai neypatingas gėrėjas. 

Temzeris įsakmiai mostelėjo. 

— Jokių prieštaravimų! — tarė jis griežtai. - Aš primyg- 
tinai reikalauju! Mažas gurkšnelis prieš miegą abiem bus 
gerai. Be to, nekantriai laukiu jūsų nuomonės apie vyną. 
Jis tikra brangenybė. 

Temzeris pripylė iki kraštų dvi alavines taures tam- 
siai geltono, žėrinčio skysčio. 

Tobijui staiga toptelėjo į galvą, kad kartą panašiai jau 
yra buvę. Ši mintis jam pasirodė paika. 

Temzeris pakėlė taurę, norėdamas išgerti į jo sveika- 
tą, tada ir Tobijas priglaudė savąją prie lūpų, bet negėrė 
1r netrukus pastatė atgal. 

— Ar liepėte mergai, kad paklotų man lovą? - paklau- 
sė jisai. 

Temzeris vėl nuleido savo taurę. 

— Žinoma, - atsakė jis. 

Tobijo mintys sukosi galvoje. Jis įnirtingai ieškojo ko- 
kios dingsties, kad galėtų dar kartą išsiųsti Temzerį. 

— Tai prašom liepti jai dar kartą kruopščiai patikrinti 
kambarį, — tarė jisai. - Jinai turi apžiūrėti, kad po lova 
nebūtų jokių vorų ar tarakonų. Parazitai man bjaurūs. 

Temzeris norėjo kaži ką sakyti, bet Tobijas jį nutrau- 
kė nevykusiai šypsodamasis: 

— Žinau, kad jūs palaikote namuose švarą, Temzeri, 
bet čia tik tokia mano užgaida. Neapkenčiu parazitų kaip 
maro. Kartais valandų valandas tikrinu kambarį, jeigu pir- 
mą kartą būnu kokiuose namuose. Prašom nesuprasti to 
kaip asmeninio įžeidimo. 

Temzeris truktelėjo pečiais, padėjo ant židinio atbrai- 
los taurę ir netaręs nė žodžio dar kartą išėjo į virtuvę. 

Tobijas pakilo, greit prišoko prie židinio ir vietoj Tem- 
zerio taurės pastatė savąją. Tada grįžo į savo vietą, ir kai 
Temzeris įėjo, jis vėl sėdėjo kaip sėdėjęs. 

— Perdaviau jūsų nurodymus, - tarė šeimininkas. Jis 
vis dar atrodė suglumes, net kiek pyktelėjęs. 

Tatai Tobijas visiškai suprato. Jo išsisukinėjimas iš tik- 
rųjų buvo gerokai paikas. 

— Norėčiau dar kartą prašyti jus mane suprasti, — 
pasakė jisai atsiprašinėdamas. —- Tikiuosi, kad neįsižei- 
dėte. 

— Ne, -atsakė Temzeris. Čiupo savo taurę, nugėrė ge- 
rą gurkšnį ir akimis parodė Tobijui taip pat išgerti. 

Tobijas pakluso. Vynas išties buvo nuostabus: tirštas, 
saldus ir labai stiprus. Jeigu ištuštintų visą šitą taurę, tai 
visą naktį miegotų lyg negyvas — visiškai nesvarbu, ar 
įtarimai pasitvirtintų, ar ne. 

Jis nugeėrė dar vieną, dabar jau ne tokį didelį gurkšnį 
1r akies krašteliu matė, kaip Temzeris savąją taurę ištuš- 
tino vienu mauku ir pasigardžiuodamas liežuvio galu ap- 
laižė lūpas. 

— Na? — paklausė valstietis. - Ką pasakysite, Tobijau? 

— Nelabai ką nutuokiu apie vyną, —- atsakė Tobijas išsi- 
sukinėdamas, - bet man regis, kad iš tikrųjų puikus gė- 
rimas. Vis dėlto nemanau, kad galėčiau jį visą išgerti. Ži- 
note, aš daug nepakeliu. 

— Gerkite tiek, kiek galite, - atsakė Temzeris. - Ir bū- 
kite ramus. Aš pasirūpinsiu, kad jus pažadintų valandą 
prieš saulei tekant. 

Tobijui nepavyko atlaikyti jo žvilgsnio. Toji maža gud- 
rybė pasirodė jam nedora ir žema. Jis apgavo Temzerį 
gal ir be reikalo. Gal jo siela iš tikrųjų buvo taip užnuo- 
dyta, kad jis visur nešiojosi tiktai gryną melą. Jo nuo- 
dėmklausys Liubeke, jeigu ten greitai grįžtų, jam kaip 
reikiant išdrožtų pamokslą. 

Jis dar kartą atsargiai siurbtelėjo iš taurės, tada pa- 
statė pusiau nugertą ant stalo ir pakilo. 

— Gal būtumėte malonus parodyti manąjį kambarį?.. 

— Savaime suprantama. Eime. 

Juodu išėjo iš kambario ir užlipo plačiais, nelabai sta- 

čiais laiptais į mansardinį valstiečio trobos aukštą. Tem- 
zeris vedė jį ilgu koridoriumi iki mažo kambarėlio, čia 
durys buvo pravertos. Geltona degančios žvakės šviesa 
krito į koridorių, ir Tobijas galėjo matyti sulinkusią mer- 
gos nugarą; toji triūsė po lova ir bandė surasti nesančių 
parazitų. 

Kai juodu įėjo į kambarį, jaunoji moteris atsitiesė ir 
sutrikusi nužvelgė pirmiausiai Tobiją, o paskui savo šei- 
mininką. 

— Aš viską apieškojau, — tarė jinai. 

Temzeris trumpai šyptelėjo. 

— Bus gerai, - pasakė jisai, - dabar eik. 

Merga išėjo, o valstietis parodė į plačią, ką tik paklotą 
lovą. Lova taip pat buvo užtiesta puikiausiu baltu damas- 
tu. Tobijui staiga atėjo į galvą, ką pats Temzeris buvo pa- 
sakęs apie Žmonių santykius su galingaisiais. Jeigu tie- 
sa, kad turtas reiškia galią, tai šis valstietis buvo bent 
Jau toks pat galingas, kaip ir grafas. 

— Aš manau, čia yra viskas, kad jūs būtumėte paten- 
kintas, tėve Tobijau, - tarė Temzeris - ir nustebęs pakė- 
lė kairę ranką prie burnos, norėdamas sulaikyti Žžiovulį. 

Tobijas negalėjo taip susitvardyti, kad nenustėrtų ir 
apstulbęs nepažvelgtų į valstietį. Viskas, ką jisai dar prieš 
akimirką galvojo apie Temzerį, buvo pradingę. Visi atsi- 
prašymai, kuriuos mintyse buvo jam pasakęs, žlugo. Jo 
nepasitikėjimas vėl pabudo. 

— Man atrodo, kad jūs buvote teisus, kai kalbėjote apie 
vyną, - sumišusiu balsu tarė Temzeris. — Tikriausiai rei- 
kėjo man būti kiek atsargesniam. 

— Jau vėlu, - atsakė Tobijas. - Aš taip pat esu pavar- 
gęs. O išgėriau mažiau negu jūs. - Jis gan smarkiai pa- 

sitrynė krumpliais akis 1r sunkiai atsidusęs susmuko ant 
lovos krašto. 

Temzeris dar kartą nusižiovavo, pamirkčiojo ir vos pra- 
plėšė akis. Veidas rodė, kad jis buvo nuvargęs ir sutrikęs. 

— Jeigu dar ko reikės, tai šūktelkite, — tarė. Jis judėjo 
taip, lyg kokio nerimo pagautas. 

Tobijas krito į lovą, užsimerkė ir apsimetė, kad jam 
begal sunku dar kartą praplėšti vokus. 

— Labos nakties, - pasakė. 

Temzeris išbrūžkavo mažais, pavargusiais žingsniais. 
Jis kone susverdėjo, uždarydamas paskui save duris, ir 
buvo girdėti, kaip lėtai ir vangiai nušlepseno. 

Tobijas vis tiek geras penkias minutes gulėjo neju- 
dėdamas ir užmerkęs akis, paskui vėl atsikėlė. Jis buvo 
visai nepavargęs, priešingai, galvoje blaškėsi mintys. 
Įtarimas, nors ir atrodė įnoringas ir absurdiškas, pasi- 
tvirtino. Temzeris mėgino kažką jam įduoti, kad miego- 
tų. Ir negalėjo būti jokio sutapimo, kad jisai mėgino jam 
pakišti lygiai taip, kaip ir Teovulfas, norėdamas, kad To- 
bijas praleistų naktį jo pilyje. Migdomieji buvo ne vyne, 
bet taurėje. Gudrybė, kuri buvo tokia pat paprasta, kaip 
17 geniali — ir kuri Tobijui pasirodė visiškai absurdiška. 
Kas gi lentynoje laikytų migdomųjų miltelių jau priruoš- 
tą taurę? 

Kas, jei ne tas, kurs dažnai turi pasirūpinti, kad ne- 
laukti svečiai tam tikrų dalykų nematytų ar negirdėtų... 

Tobijas priėjo prie lango 1r pasižiūrėjo žemyn į kiemą. 
Visur tvyrojo tyla ir tamsa, niekur nematyti nė šviese- 
lės, ir vienintelis garsas buvo tylus grandinės džengte- 
lėjimas - Temzeris buvo pririšęs šunį. 

Per gerą valandą vaizdas nepasikeitė. Tobijas dažnai 
pažvelgdavo aukštyn į dangų, bet langas buvo tokioje 

nepatogioje vietoje, kad jis negalėjo matyti nei mėnulio, 
nei žinomo žvaigždyno. Jam atrodė, kad iki vidurnakčio 
dar turėtų būti visa valanda, o namuose vėl išgirdo gar- 
sus. Prislopintus, atsargius žingsnius; balsus - jie kalbė- 
jo skubotai ir pakuždomis; kelis kartus varstomas duris. 
Galiausiai atsargius, sėlinančius žingsnius, kylančius laip- 
tais į viršų. Tobijas skubiai grįžo į lovą, atsigulė ir pasku- 
tinę akimirką nugalėjo pagundą užsikloti antklode. Jis tik 
užsimerkė, atmetė į šoną galvą ir ėmė alsuoti kiek galė- 
damas lygiau. 

Girdėjo, kaip durys į jo kambarį tylutėliai ir vos prasi- 
vėrė. Tobijas nedrįso atsimerkti, bet suprato, kad tai bu- 
vo Temzeris; šis atėjo čia ir įsitikino, kad vienuolis iš 
tikrųjų miega. Ir toji maža apgaulė, pasirodo, buvo sėk- 
minga: jis gulėjo lygiai taip pat, kaip ir buvo susmukęs 
lovoje, kai Temzeris išėjo, taigi tarytum būtų užmigęs tą 
pačią akimirką, jau nebeturėdamas jėgų apsikloti. 

Netrukus durys vėl buvo uždarytos 1r Temzerio žings- 
niai nutolo. Tobijas dar luktelėjo kiek, tada vėl atsikėlė ir 
nuslinko prie lango. Šį kartą jis labai stengėsi atsistoti taip, 
kad kūnas blyksinčioje žvakės šviesoje nemestų šešėlio. 

Jo kantrybe: teko nelabai sunkus išbandymas. Praėjo 
tiktai kelios akimirkos, ir apačioje atsivėrė trobos durys, 
žemai, kieme pasirodė Temzerio figūra. 

Jis buvo ne vienas. Ketvertas ar penketas bernų sekė 
jam iš paskos, o iš kitos kiemo pusės link jų artinosi dar 
du samdiniai, vesdami už pavadžių pustuzinį jau pabal- 
notų arklių. Kai vyrai sėdosi į balnus, Temzeris dar kartą 
atsigręžė, priėjo prie pririšto šuns 1r paleido. Tas neri- 
mastingai lodamas šoko aukštyn prie savo šeimininko, ir 
Temzeris greit ėmė glostyti jam galvą, norėdamas nura- 
minti. Tada žvilgtelėjo aukštyn į langą, už kurio manė 
miegant Tobiją. 


Inkvizitorius 34] 


Tobijas prisispaudė šalimais lango prie sienos ir sa- 
vaime sulaikė kvėpavimą. Žinojo, kad Temzeris negalėjo 
jo matyti, ir vis tiek jam kilo beprotiškas jausmas, tar- 
tum valstiečio žvilgsnį būtų pajutęs savo kūnu. Vienuo- 
lio širdis ėmė daužytis ir kvėpavimas padažnėjo. 

Jisai laukė, kol pagaliau buvo tikras, kad Temzeris jau 
nebežiūri į viršų, tada išdrįso vėl pasižiūrėti pro langą. 
Tuo tarpu visi vyrai, išskyrus patį valstietį, jau buvo bal- 
nuose. Temzeriui, atrodo, buvo nelengva užsiropšti ant 
savojo žirgo nugaros. Pats buvo netvirtas. Keletą kartų 
griebė pro šalį, kol pačiupo pavadį, o atsisėsti į balną jam, 
regis, kainavo šiek tiek jėgų. Tobijas gerai prisiminė, kaip 
jam pačiam buvo sunku nugalėti migdomųjų miltelių vei- 
kimą ir žengti bent vieną žingsnį. Po tokio veržlumo, ku- 
rį Temzeris ne kartą dieną buvo demonstravęs, dabarti- 
nis jo nerangumas buvo paskutinis įrodymas: jis kentėjo 
nuo tų pačių miltelių veikimo, kurių Teovulfas buvo įbė- 
ręs Tobijui į taurę. 

Tobijas vėjais paleido kitą brangią valandėlę pykdamas, 
kol įsitikino, kad raiteliai jau paliko kiemą ir išjojo. Jis 
neturėjo per daug laiko. 

Greitai nuėjo prie durų, atidarė jas kiek tik įmanyda- 
mas tyliau ir kurį laiką užmerkęs akis klausėsi, kas de- 
dasi prieangyje. Nieko. Namuose buvo visiškai tylu. Tik- 
riausiai visi, kurie nelydėjo valstiečio per naktinį pasijo- 
dinėjimą, miegojo. 

Vis dėlto Tobijas ant pirštų galų išslinko iš kambario 
ir nulipo laiptais žemyn, ir kai dėjo koją ant vieno laipte- 
lio, kurs nuo jo svorio gerokai girgžtelėjo, tai širdis ėmė 
šokinėti, jisai sustojo kaip įbestas ir sustingęs kurį laiką 
klausėsi. Bet ir dabar neišgirdo nė garso. Kuo skubiau- 
siai ir stengdamasis nesukelti išdavikiškų garsų nuėjo link 
durų, apžiūrėjo kiemą ir nusivylęs, drauge su atslūgusia 

širdimi nustatė, kad Temzeris ir pusė tuzino jo samdinių 
buvo išjoję. 

Jis palaukė tiktai akimirką. Tada ryžtingai išėjo iš na- 
mų ir pažiūrėjo į tą pusę, kur buvo pradingę vyrai. Tikė- 
j0si tolumoje pamatyti bent jų šešėlius. 

Sekti juos pėsčiomis nebūtų buvę protinga. Bet jisai 
juk žinojo, kur gali rasti arklį. Laimė buvo jo pusėje. Tvar- 
to durys buvo atidarytos. Dvejetas žirgų stovėjo pažabo- 
ti savo aptvaruose. Jis išsivedė pirmąjį ir nerangiai užsi- 
rIopštė ant keteros, tada dar kartą atsargiai apsižvalgė į 
visas puses ir išjojo. 

Naktis buvo labai tamsi. Viltis rasti pėdsakus, kuriais 
galėtų sekti, sudužo jau po kelių akimirkų. Keletas sa- 
vaičių nebūta lietaus, taigi žemė buvo išdžiūvusi, kieta ir 
nerodė jokių pėdsakų, kad jis galėtų atpažinti. Nors ir 
nežinojo, ar Temzeris ir jo samdiniai buvo toli nujoję, vis 
dėlto nedrįso varyti žirgo greičiau, tik lengva ristele. Vie- 
na, Tobijas nebuvo patyręs raitelis, o kita, jodamas šuo- 
liais būtų kėlęs triukšmą, ir tokios juodos nakties tyloje 
būtų girdėti per kokią mylią. 

Vienuolis siuntė į dangų maldas, kad Viešpats nukreip- 
tų Jį teisingu keliu, ir leido žirgui savo nuojauta rasti kelią. 

Darėsi vis tamsiau. Dangus apsitraukė sunkiais, pil- 
votais debesimis. Oras kvepėjo lietumi ir kartą jam pasi- 
rodė, tarytum būtų išgirdęs tolimą griaustinį. 

Nors debesų šydas sugėrė kone kiekvieną šviesos 
blyksnelį, jam rodėsi, kad jis joja vėl atgal, Buchenfeldo 
kryptimi. Visai nenutuokė kodėl, bet buvo tikras, kad 
Temzeris jį išviliojo iš miesto. 

Staiga Tobijui vėl sukilo baimė. Jis nujautė, kad vis- 
kas, ką iki šiolei patyrė, buvo tiktai didžiulės, gūdžios 
paslapties dalis; ir į tą paslaptį jisai vis giliau skverbėsi, 

bet negalėjo jos suprasti. O kas, galvojo Tobijas pasibai- 
sėjęs, jeigu anie iš tikrųjų buvo pakeliui į Buchenfeldą, į 
Buchenfeldą - ir pas ją? 

Nuogąstis dėl Katrinos leido jam pamiršti baimę dėl 
savo paties gyvybės. Jis ėmė joti greičiau, galop išdrįso 
lėkti šuoliais ir greitai artėjo prie miesto. Iki šiolei Bu- 
chenfeldą jisai buvo matęs tik tylų ir be gyvybės, bet da- 
bar bent jau viena miesto dalis buvo skaisčiai apšviesta. 
Per nelygų žemės pylimą sklido blykčiojanti, rausvai gel- 
tona šviesa nuo gausybės degančių deglų, o vėjas nešė į 
šitą pusę duslių balsų chorą. Tai nebuvo giesmė, kaip jam 
iš pradžių pasirodė, bet vien tiktai ūžesys. Jokių žodžių, 
tik garsai. Kas, dėl Dievo meilės, dėjosi šitame mieste? 

Nors smalsumas ir baimė tuo metu smarkiai pašoko, 
Tobijas pristabdė žirgą. Atsargumas pasirodė besąs pa- 
grįstas. Jau po valandėlės tamsoje priešais jisai pastebė- 
jo porą neaiškių šešėlių. Į kraupų žmonių minios ūžesį 
dar įsimaišė žirgų kanopų bildesys. Tobijas girdėjo šuns 
amsėjimą ir griežtą balsą, raginantį aną laikytis rimties. 
Tai buvo Temzeris ir jo samdiniai. 

Tobijas jojo dar lėčiau, pagaliau visiškai sustojo ir dve- 
jodamas apsidairė. Viskas atrodė taip pasikeitę. Jis galė- 
jo atpažinti Buchenfeldą tiktai todėl, kad dangus viršum 
miesto žėravo nuo rausvų deglų atšvaitų. 

Vienuolis pasuko žirgą į kairę ir perlėkė vieną nudo- 
rotą lauką taip greitai, kiek tik leido tamsa. Temzeris ir 
jo tarnai vėl buvo dingę iš akių, kai jis aplenkė miestą 
dideliu lanku ir artinosi prie jo iš priešingos pusės. 

Nors Tobijas ir labai greitai jojo, bet jam buvo aišku, 
kad Buchenfeldą pasieks tiktai po valstiečio ir jo palydo- 
vų. Per gerą dvidešimtį žingsnių nuo pylimo, juosiančio 
Buchenfeldą vietoj mūrinės miesto sienos, jisai sustabdė 

žirgą, nulipo ir susirietęs nubėgo priekin. Nebuvo jokio 
vargo persiropšti per tą pylimą, bet širdis iš susijaudini- 
mo padūkusiai daužėsi, tarytum norėdama iššokti iš krū- 
tinės. Kurį laiką Tobijas nepasidavė absurdiškai minčiai, 
kad visur mieste turėjo girdėtis grėsmingas būgnijimas. 

Paskutinius metrus jis tiesiog nušliaužė keturpėsčias 
1r galų gale, pasiekęs kalvos viršūnę, tvirtai prisispaudė 
prie žemės. 

Tobijas nieko negalėjo matyti, vien tik buchenfeldie- 
čių vargingų trobelių šešėlius. Ugnies šviesa miesto cen- 
tre panardino dangų virš jo į sukrešėjusio kraujo spalvą, 
1r duslus, čia stiprėjantis, čia vėl nuslopstantis balsų gau- 
desys pamažu pavertė jo paties širdies plakimą trūkčio- 
jančiu, kalančiu ritmu. 

Valandėlę jis tik taip ir gulėjo, klausėsi ir bergždžiai 
klausė save, ką dabar privalo daryti. Tobijas buvo bejė- 
gis. Neturėjo nė menkiausio patyrimo su tokiais daly- 
kais —- pagaliau tai nebuvo jo uždavinys nakčia įsigauti į 
demonų apsėstą miestą. Giesmė, - nors neabejotinai skli- 
do iš žmonių burnų, — skambėjo kaip pragaro muzika. Rit- 
mas, duslus monotoniškas ir kartu dirginantis, rodos, skli- 
do tiesiai iš Liuciferio karalystės. Ir žodžiai, — iš tikrųjų 
tai nebuvo žodžiai, —- vertė jį galvoti apie pagonišką ritu- 
alą. Tobijas jautėsi sugrąžintas į savąjį sapną, kur sutiko 
Katriną miško laukymėje, ir trumputę valandėlę jam da- 
bar vėl kilo lygiai toks pat jausmas, kaip ir tuomet: atro- 
dė, kad jis yra pasaulio krašte, kur laikas ir gamtos bei 
žmonių įstatymai daugiau jau nebegalioja. Jis bijojo. Bu- 
vo kone pakvaišęs iš baimės. Betgi visiškai nebeturėjo 
kitokio pasirinkimo, kaip tik eiti prie šitos pragariškos 
šviesos miesto centre. Dabar Tobijas suprato, kad visi 
čionai susirinko užmušti Katrinos. Šita naktinė procesija 
negalėjo turėti kito tikslo. 

Lygiai tuo pat metu, kai Tobijas sukaupė visą savo drą- 
są 1r atsistojo, monotoniškas balsų skambesys lyg ir pasi- 
keitė; ir deglai sušvytavo visai kitokia liepsna. Jie dabar 
jau nedegė ramiai, bet smarkiai liepsnojo, sakytum vyrai, 
kur juos laikė, pagal vieną komandą būtų pradėję judėti. 

Ar ne per vėlai jis atėjo? Gal jie jau ištempė Katriną iš 
bokšto? Gal jau dega laužas, ant kurio jinai turėjo būti 
paaukota? 

Tūkstančiai baisiausių minčių šovė jam į galvą tuo me- 
tu, kai sukaustytas siaubo ir baimės ėjo priekin ir galiau- 
siai pasiekė vartus. Tobijas buvo per toli nuo pagrindi- 
nės gatvės, tad negalėjo atpažinti ko nors daugiau, matė 
tik neaiškią tamsių kūnų masę ir blyksinčius, kibirkščiuo- 
jančius deglus. 

Kai procesija lėtai ir saugiu atstumu traukė šonu To- 
bijo, jisai pamėgino žūtbūtinai sau išsiaiškinti, ką turi da- 
ryti. Reikėjo sužinoti Katrinos likimą, tačiau tam reikėjo 
pereiti miestą ir grįžti atgal prie bokšto. Šiaip būtų visiš- 
kai beprasmiškas reikalas. Nors Tobijas neapkentė ir bi- 
jojo fizinio smurto, bet visiškai pasitikėjo savimi, jeigu 
reikėtų susiremti su vienu vyru ir kovoti dėl savo ar Kat- 
rinos gyvybės. Tačiau prieš tokią galybę Žmonių jis ne- 
turėjo jokių šansų. 

Galvojant apie tai, tėvą Tobiją apėmė isterija ir siau- 
bas. Šventasis Dominykai, kas jam nutiko, kad jau ėmė 
kilti tokios mintys? Kas nutiko, kad fizinis smurtas jį bau- 
gino tik todėl, kad dėl tokių aplinkybių buvo tikras pra- 
laimėsiąs kovą? 

Tada jis pasuko akis - 1r kaži ką pamatė, tas privertė jį 
kuriam laikui netgi pamiršti Katriną. 

Tarp miškelio medžių šiaurėje vėl buvo atsiradęs tas 
kraupus, žalias lopinys. Trumpą valandėlę šitoje šviesoje 
jisai galėjo įžiūrėti tuzino raitelių siluetus, tie išsidriekę šuo- 

liais artinosi prie miesto. Tamsios, susilenkusios būtybės 
plevėsuojančiais juodais apsiaustais ir blyškiais veidais. 

Kaukolės. 

Tėvo Tobijo širdis dar kartą lyg paklaikusi šoktelėjo, 
kai jisai pasuko galvą į kitą pusę ir pamatė, kad procesija 
dabar ėjo tiesiai į jį. Jeigu Tobijas teisingai įvertino kau- 
kolinių raitelių greitį ir numatė daug lėtesnį giedančios 
minios slinkimą, tai vieni ir kiti turėjo susitikti kone tie- 
siai priešais jį! 

Jis beviltiškai apsidairė vietos pasislėpti. Nebuvo jo- 
kios. Tada peršliaužė per pylimą, prisispaudė kitoje jo 
pusėje prie žemės ir kurį laiką užmerkęs akis klausėsi 
duslaus artėjančių žirgų dundėjimo, minios giedojimo, - 
dabar jis buvo kiek prislopęs, bet užtat dar kraupesnis, — 
1r pasiutusio savo paties širdies daužymosi. Rausva deg- 
lų šviesa jau užliejo ir tą pylimo dalį, kur jisai slėpėsi. 

Procesija iš tikrųjų sustojo beveik prie pat jo slėptu- 
vės. Žmonės su deglais taip neįprastai sustojo pusračiu, 
lyg būtų kokios žybsinčios, rausvos velnio akys; to keis- 
to pusračio reikšmės Tobijas nesuprato, bet visa tai, kaip 
ir monotoniškas giedojimas, vertė jį krūpčioti. 

Raiteliai nuo miško pamažu artinosi. Tobijo būsena bu- 
vo savotiška — jis buvo pagautas liguisto susižavėjimo ir 
neapsakomos baimės. Siaubas pasiekė ir peržengė tą ri- 
bą, kai vėl ėmė atrodyti nerealus. Greičiausiai būsiu i1š- 
protėjęs, isteriškai mąstė Tobijas. O gal jis tik sapnavo? 
Gal vis dar tebegulėjo Breserio miegamajame ir grūmė- 
si su mirtimi, o visa tai buvo tik dar viena nelemta vizija, 
kuria jį kankino karščio iškamuotas protas? 

Vienuolio žvilgsnis neramiai klaidžiojo po vienas prie 
pat kito glaudžiai sustojusių kūnų masę. Jisai atpažino 
keletą veidų: Temzerį, jo tarnus, Breserį — netgi Marija 


Inkvizitorsius 347 


stovėjo šitos siaubingos procesijos viduryje; tačiau Kat- 
rinos jis niekur neaptiko. 

Raiteliai dabar jau buvo gana arti, ir Tobijas be jokios 
abejonės galėjo atpažinti, kad tai tie patys kaukolinių vei- 
dų padarai, kur aną naktį buvo matęs prie upės, kai tie 
medžiojo Dervaltą. Jam atrodė, kad išsiviepusios jų kau- 
kolės šaiposi, ir kai jie įniro į blykčiojantį, raudoną kaip 
kraujas šviesos ratą, kurį sudarė degantys deglai, tada 
Tobijas pamatė, kad tie veidai ir plonų rankų skeletai mir- 
guliavo kraupia, žalsvai mėlyna spalva, tartum iš jų VIi- 
daus būtų sklidęs tasai šiurpus žibėjimas; vienuolis pa- 
matė tą pačią šaltą ugnį, kurią skleidė ežeras miške. 

Tobijas slinko į priekį šlaitu žemyn, kol jo drebančios 
rankos beveik atsidūrė rausvoje šviesoje. Jis dabar visiš- 
kai suvokė, kad elgiasi daugiau negu lengvabūdiškai. Vie- 
nas vienintelis neapgalvotas judesys, vienas vienintelis 
neatsargus garsas arba net atsitiktinis kurio nors vyro ar 
moteriškės ten, apačioje, žvilgtelėjimas, ir jisai žuvęs. 
Bet visa tai jau nebeturėjo jokios reikšmės. Tobijas buvo 
visiškai arti to, kad galėtų atskleisti kraupią paslaptį, gau- 
biančią Buchenfeldą ir jo gyventojus. 

Raiteliai sustojo. Tik vienas jų dar pajojo kiek į priekį, 
kol per akmens skrydį prisiartino prie vyrų ir moterų 
sienos. Tada ir šis sustabdė savąjį žirgą ir pasistojo bal- 
ne. Kartu įsakmiai pakėlė ranką. Jis nieko nepasakė, ta- 
čiau vienas po kito procesijos dalyviai suklupo ant kelių; 
ne visi iš karto, bet vienas po kito, ir atrodė, tartum per 
žmonių minią lėtai nuslydo banga, 0 šiai praėjus visi nu- 
leistomis galvomis klūpėjo ant kelių. Tai buvo šiurpus 
vaizdas, tačiau ir toks, —- nors Tobiją ir buvo suėmus: bai- 
mė, — kartu skleidė net kažkokį žavesį. Jis kone galėjo 
paliesti tą jėgą, kuria kaukolėtieji padarai valdė minią. 
Taip smarkiai jis tą jėgą jautė. 

Kurį laiką visiškai nieko nevyko. Kraupus kaukolėto- 
jo raitelio tuščių akiduobių žvilgsnis slydo minia, tary- 
tum jis būtų grožėjęsis nuolankiai nuleistų galvų vaiz- 
du - arba tarsi būtų siurbęs iš jų jėgas. Siaubas, kurį sklei- 
dė žmogysta šiurpulingu kaukolės veidu, kažką pažadino 
šituose žmonėse, kažką, ką šie vėl susiurbė į save, - bai- 
sios, pulsuojančios energijos srovę, kuri iš klūpančios mi- 
nios tekėjo į tą vieną raitelį ir dar labiau stiprino jo galy- 
bę ir terorą. 

Kaukolėtasis raitelis, rodos, gaivinosi žmonių siaubu, 
gėrė jį, kaip šiurpus, didumo sulig žmogum vampyras sa- 
vo aukos kraują. Paskui, po ištisos amžinybės, - Tobijui 
taip atrodė, — tasai vėl nuleido ranką ir galvos pakilo. Be- 
simeldžiantys (Tobijas nerado jokio kito žodžio tam, ką ma- 
tė, nors vien tik toks pasakymas atrodė kaip šventvagys- 
tė) nesistojo, tačiau drįso bent jau žvilgtelėti į savo tam- 
sųjį viešpatį. Tobijas galėjo matyti vienų kitų veidų išraiš- 
ką: tai buvo ne tiktai baimė, bet ir laukinis, šėtoniškas 
džiaugsmas, laukimas, nuo kurio sustingo jo vidus. 

Kaukolėtasis raitelis vis dar stovėjo. Tačiau dabar ki- 
ti, tartum pagal slaptą ženklą, vėl pajudėjo taip, kad ir šis 
antrasis, mažesnis pulkas sustojo pusračiu, padarė pusę 
mažojo rato, o šis buvo apsuptas didesnės pusės kito, daug 
didesnio rato... 

Ir tik dabar Tobijas suprato, kad tai nebuvo vien pus- 
ratis. Buchenfeldiečių eilė sudarė tris griežtus, vienas 
nuo kito atskirtus pusračius, vieną vis didesnį už kitą, 
taigi, — kai jis mintyse užbaigė figūrą, - koncentriškų, vis 
mažėjančių ratų sistemą, kurios centre stovėjo tuzinas 
kaukolėtųjų raitelių. Ir vaizdas priminė jam raganų ratą 
miške, kurį pats matė ir kurį sapne tokiu baisiu būdu bu- 
vo aplankęs. 

Monotoniška, gaudžianti minios giesmė dabar ėmė 
keistis. Iš jos lūpų vis dar sklido, rodos, bereikšmiai gar- 
sai, tačiau ritmas ėmė greitėti, darėsi karštligiškas ir kar- 
tu dar grėsmingesnis. Kūnai visi drauge pradėjo paleng- 
va siūbuoti priekin ir atgal, o trys pusračiai, sudaryti iš 
tų kūnų, judėjo vienas priešais kitą taip, kad visa milži- 
niška Žmonių minia, regis, pavirto vientisa, trūkčiojan- 
čia mase. Kaukolėtasis raitelis ir šitą reginį stebėjo gan 
ilgai tylėdamas, tada vėl pakėlė ranką, ir ne tiktai siūba- 
vimas, bet ir visi minios garsai staiga nutilo. Buvo šiur- 
pulingai tylu. Net ir vėjas aprimo, tarytum gamta sulaikė 
kvapą, pamačiusi čia vykstančius šventvagiškus dalykus. 

— Pakaks! — sušuko kaukolėtasis vyras toli aidinčiu, 
nepaprastai grėsmingu balsu. - Aš šiandien sukviečiau 
jus čia ne tam, kad mane garbintumėte! 

Tobijas jautė, kaip siaubas dar kartą sugniaužė žmo- 
nių širdis. Dauguma galvų nulinko, o veiduose tų, kurie 
vis dar drįso žvelgti į apokaliptiškąjį raitelį, šmėžavo di- 
džiausias siaubas; tokia pat mirtina, niekieno nenumal- 
doma baimė, kurią Tobijas išskaitė Dervalto akyse, kai 
bandė su juo pasikalbėti. 

— Jūs nepaklusote mano įsakymams! - toliau kalbėjo 
kaukolėtasis raitelis, ir dar kartą visa minia susigūžė ta- 
rytum nuo smūgio. - Jūs mane pasikvietėt! Jūs buvote 
tie, kurie norėjot mano pagalbos! Jūs viską paėmėt, ką 
buvau davęs, o dabar atsisakote klausyti, kas man pri- 
klauso - tai jūsų paklusnumas! 

Vėl stojo mirtina tyla. Tobijas užgniaužęs kvapą lau- 
kė, kada kaukolėtasis raitelis 1ms rėkauti, bet dabar iš 
klūpančiųjų eilės staiga pakilo viena žilaplaukė žmogys- 
ta ir nuleista galva, mažyčiais, kupinais baimės žingsne- 
liais nutipeno link baisūno. Tobijas netgi nenustebo paži- 
nęs ne ką kitą, o valstietį Temzerį. 

Tas ėjo lėtai; akys bailiai nudurtos į Žemę, o pečiai 
atstatyti kiek į priekį, tartum laukiant smūgio. Jis neiš- 
drįso pakelti žvilgsnio net tada, kai visiškai prisiartino 
prie pat kaukolėtojo raitelio ir sustojo. Tobijas negalėjo 
suprasti, ką Temzeris šnekėjo, bet jo žodžiai, nesvarbu, 
ką jis ten sakė, rodos, raitelį supykdė, nes tasai jau po 
kelių akimirkų valstietį nutraukė įširdusiu mostu. 

— Tu drįsti man prieštarauti? — suriko raitelis ir grasin- 
damas sugniaužė blyškų, žalsvai mirguliuojantį kaulėtą 
kumštį. - Jūs neklausote! Jūs visi neklausote! Jūs laužote 
savąją sutarties dalį ir dar drįstate man prieštarauti! 

Temzeris susigūžė tarsi užtvotas šuva, bet vis dar ne- 
drįso pakelti akių į siaubūną, o jo balsas iš jaudulio pasi- 
keitė taip, kad Tobijas jau galėjo suprasti žodžius: 

— Aš maldauju jus, pone... Jūs... Jūs turite suprasti! 
Kunigas yra... | 

— Nutilk! — sugriaudėjo kaukolėtasis raitelis. 

Jo žirgas išsigando staigaus, garsaus balso ir pradėjo 
trypti, taigi kurį laiką raitelis buvo užsiėmęs tramdyda- 
mas žirgą. Tada palinko į priekį, ištiesęs dešine ranką 
dūrė į šalia stovintį ir drebantį valstietį ir dar tūžmin- 
gesniu ir garsesniu balsu kalbėjo toliau: 

— Ragana turi mirti, ir jūs tai žinote! Kas dar turi atsi- 
tikti, kad suvoktumėte, jog jinai yra ta, kaltoji dėl visų 
jūsų nelaimių. Ar dar per mažai nudvėsė jūsų gyvulių? 
Ar dar per mažai žuvo jūsų derliaus? Ar dar per mažai 
serga jūsų vaikai? Aš įsakiau jums ją nugalabyti, tačiau 
užuot taip padarę, jūs dar leidote, kad šitas ilgaskvernis 
čia visur aplink šniukštinėtų! 

— Pone... - nedrąsiai atsakė Temzeris, - betgi mes ne- 
galėjome... 

— Išvarykite jį iš čia! - piktai pertraukė jį kaukolėtasis 
raitelis. - Išginkite iš miesto, kaip ir aną kad išginėt! Aš 

gi buvau jums įsakęs taip daryti su visais, kurie čia atei- 
na ir skleidžia netikrą tikėjimą! 

— Betgi, pone, jis... jis yra inkvizitorius, - atsakė Tem- 
zeris. Jo balsas drebėjo iš baimės. Ir vis dėlto dabar jam 
pakako drąsos pakelti galvą ir pažvelgti tiesiai į kauko- 
lėtąjį veidą. — Jis nėra šiaip sau kunigas, — kalbėjo vals- 
tietis toliau. — Mes nieko negalime prieš jį daryti. Jeigu 
išguisime iš čia, tai jis duos žinią vyskupui. O jeigu už- 
mušime, jie atsiųs kitą. 

— O jūs ir tą kitą išvarysite arba galą padarysite, jeigu 
reikės, — atsakė kaukolėtasis raitelis. — Tai netikri kuni- 
gai. Jie skelbia meilę, bet sėja neapykantą ir abejonę žmo- 
nių širdyse. Ar jau pamiršote, kaip buvo, kai čia viešpa- 
tavo ilgaskvernis? Ar jau pamiršote, kas buvo, kai jūs 
kreipėtės į jį pagalbos? 

— Žinoma, ne, pone, - paskubom atsakė Temzeris. — 
Betgi Bažnyčia galinga, ir mes turime būti atsargūs. Man 
regis, kad inkvizitorius jau kažką įtaria. Jeigu dabar pa- 
darysime klaidą, tai visiems mums tas gali reikšti galą. 

Kaukolėtasis raitelis įsistebeilijo į jį. Nieko nepasakė, 
tačiau jo juodų, tuščių akiduobių žvilgsnis buvo toks kiau- 
rai veriantis, kad Temzeris neilgai trukus vėl panarino 
galvą ir atsitraukė per žingsnį. 

— Jūs bijote, —- galų gale pasakė raitelis. Jo balsas vis 
dar buvo toks pat garsingas kaip iki šiolei, tačiau dabar 
kandžiai pasišaipydamas rėžė: - Bet galbūt visa tai, ko 
jūs bijote, yra netikra. Galbūt jūs per daug padidinote ši- 
to ilgaskvernio galias, taip kaip padidinote netikrų pa- 
mokslautojų ir netikros Bažnyčios galias? 

Temzeris norėjo kaži ką atsakyti, tačiau kaukolėtasis 
raitelis tūžmingu rankos mostu įsakė jam užsičiaupti ir 
kreipėsi į minią: 

— Kas buvo tasai, kuris jums pagelbėjo? Netikri pra- 

našai — ar aš? Kas buvo tasai, pas kurį atėjote, kad išlais- 
vintų jus iš tirono jungo, kursai žudė jūsų sūnus ir grobė 
jūsų dukteris, kiek tik užsigeisdamas? Netikras pamoks- 
lautojas — ar aš? Kas garantavo jums jūsų saugumą? Baž- 
nyčios valdovai ir nutukę vienuoliai, sėdintys savo vie- 
nuolynuose prisikimšę pilnus pilvus, - ar aš? Jūs reika- 
lavote! Jūs mane pasikvietėte, ir aš atėjau! Jūs visada 
reikalaudavote, ko tiktai jums reikėdavo — dabar aš esu 
tas, kuris reikalauja! Aš pasakiau jums, kur rasti tą, kuri 
kalta dėl visų jūsų nelaimių. Dabar darykite, kas turi bū- 
ti padaryta! Nugalabykite ją, padarykite galą ir tam ne- 
tikram kunigui, jeigu to reikės! 

— Betgi, pone, — Temzeris pravebleno tokiu kupinu bai- 
mės balsu, kad vos vos galėjo tą balsą suvaldyti, - tai... 
tai neįrianoma. Jeigu mes pakelsime ranką prieš inkvizi- 
torių, tai... 

Valstietis užsikirto pusiau žodžio, kai į jį dar kartą smo- 
gė žvilgsnis iš tų baisiųjų, tuščiųjų akiduobių. 

— Tai? — paklausė kaukolėtasis raitelis lyg iš pasalų. 

Temzeris daugiau nieko nesakė ir baisūnas griausmin- 
gai nusikvatojo. 

— O, kokie jūs bailiai, —- tarė nepatenkintas. - Pasirengę 
užrašyti velniui sielas, jeigu jums atrodo, kad iš to turėsi- 
te nors truputėlį naudos. Bet kai reikia ką padaryti, nors 
tai būtų ir didžiausia smulkmena, tai pradedate drebėti ir 
aimanuoti. Tačiau laikas imti jau praėjo! Po savaitės aš 
grįšiu ir pareikalausiu jūsų apsisprendimo. Jeigu ragana 
vis dar bus gyva, tada žinokite, kas gali atsitikti! 

Tobijas pakankamai daug išgirdo. Drebėdamas iš siaubo 
jis pašliaužė kiek atgal nuo rausvosios šviesos ir tada išdrį- 
so atsitiesti. Susikūprinęs nubėgo pylimu žemyn ir kitoje 
pusėje vėl krito kniūbsčias. Po to nėrė šalin į tamsą. 

VL buvo tiktai keli šim- 


tai žingsnių, bet kol Tobijas pasiekė bokšto namą, visiš- 
kai prarado kvapą. Jis taip lėkė, kaip dar niekada iki šiol 
savo gyvenime nebuvo lėkęs, bet vėl sustojo ir pilnas 
baimės apsidairė, jam rodės, kad padaras blyškiu veidu 
1r kaulėtais pirštais išnyra iš šešėlio ir čiumpa jį. Tačiau 
nieko panašaus neatsitiko. Buchenfeldas stūksojo neby- 
lus 1r tamsus, pilnas šalčio ir tylos. Labiau negu bet kada 
Jis jautė, tartum eitų ne per pilną gyvų žmonių miestą, o 
per milžiniškas kapines, prikištas keistų, sulig namais 
didumo antkapių. Tiktai tie antkapiai šią naktį iš tikrųjų 
buvo tušti, nes jų savininkai buvo palikę miestą ir susi- 
rinkę prie jo vartų pagarbinti mirties. 

Išpiltas prakaito Tobijas prilėkė prie namo ir įpuolė 
vidun. Net neletindamas žingsnių perbėgo salę su židi- 
niu, užlėkė laiptais į viršų ir tik trumpai stabtelėjo prie 
pirmojo viršutinio aukšto durų. Nuo sudirgusių nervų jam 
rodėsi, tarytum kas bruzda 1r šnekasi, nors viso to čia 
nebuvo nė kvapo. Tarytum kas šmėkščioja, slampinėja 
šešėlyje, skardžiai kvatoja i1r pakuždomis krizena lyg ko- 
kie neklaužados vaikėzai, banguoja, siūruoja, sakytum pati 
tamsa ėmė ir atgijo. Kurį laiką jis tarsi jautė, kaip laiptai 
po kojomis virpčioja nuo nematomo persekiotojo žings- 
nių, kol galiausiai suvokė, kad tai drebėjo jo paties keliai. 

Tėvas Tobijas iš visų jėgų prisivertė nusiraminti, už- 
merkė akis ir laikė suspaudęs kumščius; taip stipriai, kad 
net nagai įsmigo į delnus. 

Atsargiai jis nuėjo toliau, įsirėmė delnais ir pečiais į 
dureles, - jos buvo viršuje, laiptų gale, - ir pravėrė nedi- 
delį plyšį. 

Didžiulė salė visa skendėjo tamsoje. Tobijas ilgokai pa- 
stovėjo, mėgino įsižiūrėti į tamsą ir įsitempęs klausėsi. 
Nieko nematė, nieko ir negirdėjo. Atsargumas, ko gera, 
buvo perdėtas, nes pats gi matė Breserį baisiosios pro- 
cesijos viduryje. Tačiau, šiaip ar taip, storulis galėjo pa- 
likti ką saugoti Katrinai. 

Sukąstais dantimis Tobijas toliau vėrė juodąsias dure- 
les, kol spausti pečiais pasidarė lengviau. Sugirgždėjo su- 
braškėjo, — jam tikrai atrodė, kad buvo girdėti net kita- 
me miesto gale, — ir paprastas mechanizmas pradėjo veik- 
ti. Tobijas vikriai šoktelėjo porą žingsnių laiptais žemyn, 
tada vėl atsitiesė ir ėmė kurį laiką klausytis. Bet ir dabar 
buvo visiška tyla. Čia nieko nebuvo. Ir kuriam galui? Vie- 
nintelį raktą nuo Katrinos celės, išskyrus tą, kur buvo 
pas Teovulfą, turėjo jisai pats su savimi, o Breseris ir 
visi kiti manė jį esant Temzerio sodyboje, saugiame nuo- 
tolyje, be to, dar narkotikų nublokštą į gilų miegą. 

Tobijas pamėgino susigaudyti tamsoje ir plačiai iš- 
skėstomis rankomis grabinėjosi ta kryptimi, kur įsivaiz- 
davo esant Katrinos celę. Suprantama, rado ne iš karto: 
daugelį sykių skaudžiai atsitrenkė į kliūtis, o kartą kažką 
parvertė, ir tas kažkas bildėdamas trinksėdamas nukrito 
ant žemės ir sudužo. Šiaip taip galų gale pirštai užčiuopė 
gruoblėtą sienos akmenį. Tobijas kurį laiką pamąstė, pri- 
sipažino sau, kad tikrai nenutuokia, kurioje didžiulės pa- 
talpos vietoje jis dabar yra, ir aklai pasuko į kairę. Ir jau 
už keleto žingsnių gruoblėta mūro siena po pirštais virto 
drėgnu, jau ne tokiu šiurkščiu medžiu. 

Tobijas greitai išsitraukė raktą, tamsoje sugrabaliojo 
spyną ir vargais negalais atrakino. Jisai prarado keliolika 
brangių sekundžių, kai skubėdamas bandė atidaryti du- 
ris ne į tą pusę, ir triukšmas, kurį sukėlė, turėjo girdėtis 


Inkvizitorius 355 


visoje gatvėje; prisiminė jis tą kapų tylą, apgaubusią Bn- 
chenfeldą. 

Kai Tobijas galų gale atidarė duris ir susilenkęs įėjo į 
celę, akys pirmiausiai vėl išvydo šviesą: blausus mirgėji- 
mas sklido pro langą į vidų ir visą patalpą, taip pat visus 
daiktus joje pavertė grūdėtu, pilkšvai juodu keisčiausių 
formų reljefu. 

Katrina buvo pabudusi. Stovėjo prie lango ir žiūrėjo že- 
myn į gatvę. Kai Tobijas įėjo, ji net galvos nepasuko. Jisai 
suprato, kad ši matė procesiją. Ir žinojo, ką tai reiškia. 

Tobijas vėl pasijuto bejėgis. Ir viskas vienu kartu iš- 
kilo jam priešais akis taip nerealiai 1r beprotiškai kaip 
anas iškentėtas sapnas. Tame chaose, kuris siautė jo gal- 
voje, buvo dar silpnutis, vis labiau silpnėjantis balselis; 
tas balselis jam šnabždėjo, kad dabar pati paskutinė aki- 
mirka grįžti atgal. Jis dar galėjo išeiti iš celės. Vėl ją už- 
rakinti, pasprukti iš namo, 0 jeigu pasisektų, gal netgi iš 
miesto, ir pasikviesti pagalbos. Aišku, nesisektų taip leng- 
vai susilaukti pritarimo; istorija, kurią turėtų papasakoti, 
buvo pernelyg jau fantastiška, kad galėtum ja patikėti — 
betgi jisai nebuvo šiaip koks nuskuręs klajojantis pamoks- 
lininkas, kurį galima išjuokti ir guiti šalin, o oficialus Baž- 
nyčios atstovas, be to, inkvizitorius, žmogus, turintis mil- 
žinišką galią ir įtaką, tą 1r pats Teovulfas jam buvo sakęs. 
Jisai galėtų priversti, kad pagalba būtų suteikta, jeigu ne- 
gautų jos laisva valia. Ir apskritai šitas kelias buvo vie- 
nintelis įmanomas. Tačiau kartu tatai reiškė ir galutinai 
prarasti Katriną. Net jeigu buchenfeldiečiai patys jos ne- 
nugalabytų, jinai būtų jam prarasta. 

Tobijas Žvilgtelėjo į tamsiai pilką šešėlį, kuriuo buvo vir- 
tęs Katrinos veidas priešais langą, ir šitas Žvilgtelėjimas, 
rodos, truko amžinybę. Dabar buvo laikas galutinai apsi- 

spręsti. Dabar, šitą pačią paskutinę akimirką jisai privalėjo 
žengti žingsnį, ir tas žingsnis į vieną ar į kitą pusę viską 
pakeis. Tobijas turėjo pasiryžti: tikėjimas — ar Katrina. 

Kodėl gi tokiam svarbiam apsisprendimui visada lieka 
tiek mažai laiko? — galvojo vienuolis suglumęs. Kodėl li- 
kimas nedavė jam bent kiek daugiau to laiko, kad galėtų 
suprasti, ką privalo daryti - paklusti logikai ir tam, kuo 
tikėjo ir kuo iki šiol gyveno, ar savo širdies balsui? 

— Tu juos matei, - staiga pratarė Katrina. 

Ji kalbėjo labai tyliai ir nežiūrėdama į jį. Rodėsi, tie 
žodžiai susigėrė į tamsą, kol jį pasiekė. Jos balsas buvo 
be jokios išraiškos. Tai nebuvo baimė, nebuvo panika — 
niekas. Ir kaip tik šita ramybė nulėmė apsisprendimą. 
Kone giedras jos balso tonas rodė fatalizmą žmogaus, kur- 
sai suvokė, kad jau viskas baigta. Jinai nieko negirdėjo, 
ką aname miesto gale kalbėjo apokaliptiškasis raitelis, 
tačiau žinojo, kad pralaimėjo ir kad nebeliko jau nieko, 
kas dar galėtų ją išgelbėti. 

— Kas čia dedasi, Katrina? - paklausė Tobijas. 

Jisai atsistojo už jos 1r pakėlė rankas, norėdamas pa- 
liesti jos pečius, bet sustingo ir žvilgtelėjo pro langą. Jam 
vis dar rodėsi, kad mato kaukolių veidus tuščiomis aki- 
duobėmis, amžinai sustingusią kaukolės grimasą; toji gri- 
masa dabar jau buvo ne vien tik bereikšmis kaukolės vyp- 
sulys, bet piktdžiugiškas pragaro juokas; tasai šaipėsi iš 
jo, kišo jam į akis jo paties mažystę ir bejėgiškumą. 

— Mes turime dingti, Katrina, - tyliai tarė Tobijas. 

Prabėgo kelios akimirkos, o jinai net nepasijudino; pas- 
kui labai iš lėto apsigrežė ir pasižiūrėjo į jį. Ir nors celėje 
šviesa buvo blausi, Tobijas pamatė nenusakomą jos vei- 
do išraišką. 

— Tu?.. 

— Galėsi man viską vėliau paaiškinti, - pertraukė ji- 
sai. - Dabar negalima prarasti laiko. Aš išgabensiu tave 
1 Čia. 

— Tu... tu nesupranti, ką kalbi, - sušnabždėjo Katrina. 
Tačiau kartu akyse sužibo netikėtos, jau prarastos vil- 
ties kibirkštis. Bet ji kalbėjo toliau: - Jie nudės mus abu. 

— Galbūt, - greitai atsakė Tobijas. - Betgi jie tikrai už- 
muš tave, jeigu čia pasiliksi. Tu juos matei, ar ne? 

Katrina linktelėjo. 

— Ir tu žinai, su kuo jie buvo susitikę? 

Katrina dar kartą linktelėjo. 

— Tai eime pagaliau, - tarė Tobijas. - Aš nežinau, kiek 
laiko mums dar liko. — Jis norėjo paimti Katrinos ranką, 
tačiau toji žengtelėjo nuo jo atgal. 

— Ne, - tarė jinai. - Jie... jie niekada neleis mums pa- 
sprukti. Aš mirsiu. Pasisaugok tu pats. Jie tau nieko neda- 
rYS, jeigu tu mane paliksi. Su tavimi jie nėra susivaidiję. 

— Bet aš su jais esu, - šiurkščiai atkirto Tobijas. - Aš 
negaliu tavęs čia palikti, Katrina. Esu atsakingas už ta- 
ve. Ir tada būčiau atsakingas, jeigu tu nebūtumei toji, 
kas esi. 

Kurį laiką Tobijas netgi bandė įsikalbėti, kad sako 
tiesą; kad lygiai taip būtų daręs dėl bet kurios kitos mo- 
ters — tačiau, žinoma, tai buvo netiesa. Dėl bet kurios 
kitos jisai būtų padaręs tai, kas jau seniai buvo jo pareiga 
padaryti, būtent palikti Buchenfeldą ir leistis į kelią pa- 
sikviesti pagalbos, kad būtų sunaikintas šis velniškas są- 
mokslas prieš Dievą ir Bažnyčią. 

Tačiau Katrina nebuvo bet kuri kita. Ir staiga Tobijas 
nė kiek nedvejodamas suprato, kad tai, ką daro, yra tei- 
singa. Jeigu ją išduos, tai išduos ne tiktai save patį, bet ir 
viską, kuo kada nors tikėjo. Juk kas gi kitas buvo tikėji- 

mas Dievu, jeigu ne meilė? Ir kokia gi didesnė nuodėmė 
galėjo dar būti, kaip išduoti šitą meilę, nors ir bijojo dėl 
savo paties pasigailėtino gyvenimo? 

— Aš myliu tave, - sukuždėjo jisai. 

Šitie trys žodžiai kainavo jam nežmoniškų pastangų. 
Niekados per savo gyvenimą iki šiol jų nebuvo ištaręs, 
visuomet, kai tik juos išgirsdavo, pajusdavo nemalonų 
jausmą - atrodė jam vaikiški ir pernelyg jausmingi. Ir vis 
dėlto tie žodžiai buvo viskas, kas brangiausia. Galbūt net 
vienintelis dalykas, kurs teikė žmogiškajam gyvenimui 
prasmės. Nesvarbu, kad ką nors darai. Nesvarbu, kad nori 
pakeisti pasaulį arba žmonių likimus. Visiškai nesvarbu, 
kad esi mylimas. Visa, kas svarbu - tai jausti meilę ki- 
tiems Žmonėms - ir pagal tai gyventi. 

— Žinau, - atsakė Katrina. 

Jinai priėjo arčiau, greitai jį apkabino ir švelniai pabu- 
čiavo. Tai buvo tiktai dvelktelėjimas, paliktas jos lūpų. 
Šią valandą jis vargu ar jautė ką nors daugiau nei tik trum- 
pą prisilietimą, ir vis dėlto šis bučinys užantspaudavo su- 
tartį, kurią jie be žodžių sudarė tarpusavyje, galutinai. 

Tobijas paėmė ją už rankos ir išsivedė iš kambario. 
Dabar jam geriau sekėsi rasti kelią tamsioje patalpoje. 
Akys jau buvo pripratusios prie blausios šviesos. Bet vis 
tiek kelis kartus tamsoje į kaži ką atsitrenkė, ir Katrina 
vis klupinėjo, būtų jau parpuolusi, jeigu Tobijas nebūtų 
jos tučtuoj sulaikęs. Juodu pasiekė laiptus. Tobijas stab- 
telėjo norėdamas pasiklausyti, netardamas nė žodžio link- 
telėjo Katrinai ir nuėjo toliau. 

Namas buvo toks pat tylus, kaip ir tada, kai jisai atėjo, 
1r gatvėje nebuvo nė menkiausio krepštelėjimo. Katrina 
nejučiomis norėjo pasukti į dešinę, siaurute gatvele link 
upės ir miško, tačiau Tobijas papurtė galvą ir parodė į 

priešingą pusę. Dangus vis dar žėrėjo raudonai nuo šim- 
tų deglų atšvaitų, bet juodu negalėjo rizikuoti ir per daug 
arti prieiti prie velniškosios procesijos. Tobijas nežinojo, 
kiek dar ši truks. Kai tiktai žmonės pastebės, kad Katri- 
na pabėgusi, tikriausiai liausis būriavęsi ir puls jos me- 
džioti. Ir pirmiausiai ieškos miške. 

Taigi jie perėjo miestą į priešingą pusę ir ėmėsi ropš- 
tis per pylimą. Šitoje vietoje buvo labai statu, beveik kaip 
tikra siena, tad jiems reikėjo ne tiktai keturpėstiems 
šliaužti į viršų, bet ir kopte kopti. Tobiją jau beveik aplei- 
do jėgos. Puri žemė po juo visai nesilaikė. Rūpestis dėl 
Katrinos vis dėlto atrodė nepamatuotas. Nors jinai vos 
tik prieš kelias dienas buvo ištrūkusi mirčiai iš nagų, ro- 
dėsi turinti kur kas daugiau jėgų negu jis. 

Nulipti, laimei, buvo paprasčiau. Juodu čiuožė pylimu 
žemyn labai ir nesusižalodami. Ir vėl Katrina pirmoji at- 
sistojo ant kojų ir ištiesė ranką jam pagelbėti. 

— O dabar? 

Tobijas kurį laiką įtemptai mąstė. Norėdamas būti są- 
žiningas, turėjo prisipažinti, kad ligi šiol jų pabėgimas 
buvo gerokai neapgalvotas. Tiesą sakant, jis galvojo tik 
apie tai, kaip išsprukti iš miesto. Jeigu juos lydėtų bent 
šiokia tokia laimė, be abejo, buchenfeldiečiai tiktai kitą 
rytą aptiktų, kad Katrinos jau nebėra celėje, taip pat ir 
Temzeris tiktai prieš saulėtekį susigaudytų, kad jo sve- 
čias išgaravęs. Betgi tuo jie negalėjo pasikliauti. Galbūt 
nelaboji procesija jau kitą valandą grįš atgal ir Breseris 
bei jo Žmonės tučtuoj pastebės, kad Katrina pabėgusi. 

— Turime pasislėpti, - tarė Tobijas. - Gal žinai kokią 
vietą - tokią, kur mūsų niekas negalėtų rasti? 

Katrina kurį laiką dvejodama žiūrėjo į jį, tada linktelė- 
jo, bet tas linktelėjimas buvo lyg ir svyruojantis, tarytum 

būtų nevisiškai tikra, ir parodė į šiaurę, nedidelio miško 
plotelio pusėn, kur buvo ežeras. Tobijas nejučiomis krūp- 
telėjo. Tačiau jis neprieštaravo, kai Katrina pasakė: 

— Nė vienas iš jų nedrįs prisiartinti prie ežero. 

— O kiti? — paklausė Tobijas. —- Tie... 

Jisai neištarė to žodžio, bet Katrina suprato, ką šis tu- 
rėjo galvoje. 

— Tie taip pat ne, - atsakė jinai. — O jeigu ir išdrįstų, 
tai jie nežino mano slėptuvės. Tenai yra ola, prie pat eže- 
ro. Bet įėjimas taip užslėptas, kad aš jį tik per gryną atsi- 
tiktinumą radau. 

Tobijas nusekė paskui Katriną, kai toji apsisuko 1r pla- 
čiais, tvirtais Žingsniais pasileido nuvalytais laukais. Bu- 
vo juodžiausia naktis, kokią tik Tobijas buvo kada matęs: 
aplinkui viešpatavo visiška tamsybė, tarytum kokiame ka- 
lėjime, be langų ir be durų. Tiktai deglai mirguliavo tolu- 
moje šalta, žaliai melsva šviesa, atrodo, sklindančia tie- 
siai iš pragaro. 

Tobijas pamėgino nuvaikyti mintis ir gerai įsižiūrėti į 
kelią. Žemė buvo akmenuota ir dar išvagota giliomis va- 
gomis. Ir nors iš paskutiniųjų stengėsi įsikalti į galvą, 
kad šita siaubinga tamsa yra jų sąjungininkas, saugantis 
juos, bet negalėjo atsikratyti jausmo, jog yra stebimas ir 
tykomas nematomų, piktų akių. 

Laiko nuojauta buvo visiškai susijaukusi. Jis nenu- 
tuokė, ar juodu bėgo jau visą valandą, ar tiktai keletą 
minučių, ir čia Katrina staiga sustojo. Tobijas norėjo kaž- 
ką sakyti, bet ši greitai kilstelėjo ranką ir liepė tylėti; ir 
kai jis baugščiai susigūžė ir ėmė klausytis, jam pasiro- 
dė, kad kažką girdi: garsus, nuo kurių jį visą sukaustė 
baimė. Tai buvo duslus arklių kanopų bildesys, greitai 
artėjantis jų linkui. 

Paklaikęs jisai pasisuko ir plačiai išplėstomis akimis 
įsisiurbė į tamsą. Iš pradžių sunkiai sekėsi susivokti, nes 
blyksintis raudonis virš Buchenfeldo buvo prigesęs; pro- 
cesija veikiausiai jau baigėsi, arba bent jau anie buvo už- 
gesinę tuos savo deglus. Bet paskui Tobijas pamatė kitą 
šiurpulingą šviesą — keletą mažyčių, žalsvai blyksinčių 
taškų, nelyginant jonvabalių, šokančių toli laukuose. Ta- 
čiau tai, ką matė, buvo joks šokis; tuzinas raitelių dūmė 
artyn, jų veidai mirguliavo ta pačia kraupia žalia šviesa, 
kaip ir ežeras priešais juos. 

— Jie mus pastebėjo, - paklaikęs iš baimės pašnibž- 
dom pratareė Tobijas. 

Katrina papurtė galvą: 

— Ne. Jie... kažką medžioja, - ištarė jinai dvejodama. —- 
Kažką, bet ne mus. 

Tobijas suglumęs nužvelgė pirma ją, paskui vėl tas ma- 
žytes, žiburiuojančias švieseles. Kaip jinai galėjo iš to- 
kios tolybės, ir dar kai tokia šviesa, ką nors atpažinti? Jis 
pats tiktai vos vos begalėjo įžiūrėti jos veidą. Katrinos 
akys buvo kaip katės. 

— Greičiau! — staiga tarė Katrina. - Gal dar spėsime. 

Juodu skuodė toliau, į artimiausią mišką, esantį prie- 
šais. Tobijas metė greitą žvilgsnį per petį ir pamatė, kad 
raiteliai buvo jau priartėję, bet kartu ir šiek tiek nukrypę 
į vakarus. Jojo ne jų linkui. Katrina, pasirodo, buvo teisi. 
Jeigu raiteliai būtų juos užmatę, vargu ar jie būtų spėję 
padaryti lankstą ir nuo jų pasprukti. 

Galų gale juodu pasiekė mišką. Tobijas norėjo galvot- 
rūkčiais lėkti toliau, palei kelią, vedantį link ežero, bet Kat- 
rina sugriebė jam ranką, skubiai papurtė galvą ir nusitem- 
pė paskui save. Krūmynai atrodė jam tarytum kokia šakų 
17 spyglių siena. Tada pastebėjo nedidukę, aukščio vos iki 

kelių properšą tarp krūmų, pro ją mirguliavo žalia ežero 
šviesa. Katrina parpuolė kniūbsčia ir ėmė šliaužti per krū- 
mynus, ir kai Tobijas dar kurį laiką delsė, jinai patraukė jį 
paskui. Kad ir kaip jisai stengėsi saugoti veidą, guldamas 
beveik prie pat žemės, vis tiek buvo gerokai subraižytas 
net iki kraujų. Spygliai vis kabinosi į abitą, tarytum norė- 
dami sulaikyti. Vienu tarpu Tobijui net atrodė, kad jis įstri- 
go į dygliuotą raizgalynę, bet tada priešais jį iškilo Katri- 
na, greitai atsisuko, ištiesė ranką ir padėjo atsistoti jam 
ant kojų. Tobijas ir pats, ir Katrinos tempiamas atsikėlė ir 
apsidairė. Juodu buvo beveik neįžengiamos girios vidury. 
Žemė per plaštaką padengta gumbuotomis šakomis, šak- 
nimis, blyškiomis, gličiomis samanomis ir grybeliais. Pū- 
vančio ežero smarvė kone gniaužė kvapą. Jie turėjo būti 
tikrai netoli vandens, nes žalsvai melsvas švytėjimas sklido 
pro tankiai augančius medžius. 

Nepaisydamas Katrinos Tobijas pasisuko į šiurpaus 
švytėjimo pusę ir ėmė brautis pro krūmynus. Jis buvo 
taip arti prie gūdžiosios ežero paslapties, kaip niekada 
iki šiol — tiesiog turėjo pamėginti išsiaiškinti, iš kur skli- 
do šita kraupi, žalia šviesa. Katrina bandė jį sulaikyti, ta- 
čiau Tobijas nustūmė jos ranką ir toliau brovėsi pro klas- 
tingą visokių raizgalų tinklą. Po poros žingsnių krūmai 
priešais prasiskyrė ir jis antrą kartą išvydo negyvą miš- 
ko ežerą. 

Betgi kaip jis buvo pasikeitęs! 

Iš dvokiančio, pūvančio klano buvo pasidariusi tikra 
pragaro pelkė; kone vertikaliai į Žemę nyranti skylė, o 
jos vanduo buvo juodų juodžiausias, tarsi pripiltas der- 
vos. Taigi net ne vanduo skleidė šitą baisingą žalsvą švie- 
są, o uolos, supančios dauburį. Blankus, atgrasus žvilge- 
sys buvo aptraukęs milžinišką granitą tarytum skylėta 

antklodė. Tiktai vienoje vietoje, gilokai nuo paviršiaus, 
kraupioji šviesa buvo matyti ir ežere. 

— Aukščiausiasis Dieve! - sušnabždėjo Tobijas. - Kas 
gi čia? 

— Nežinau, — atsakė Katrina. 

Jinai pabandė sugriebti jį ir įsitraukti atgal į mišką, ta- 
čiau Tobijas 1r vėl nusikratė jos rankos. Spoksojo žemyn į 
ežerą Ir bergždžiai bandė rasti kokį nors logišką paaiški- 
nimą tam, ką čia matė. Blizgesys, apgaubes uolas ir netgi 
žemės plotą aplinkui ežerą, buvo ta pati šiurpioji šviesa, 
kurią skleidė ir kaukolėtųjų raitelių veidai. Tai buvo... 

Katrina staiga taip smarkiai griebė Tobiją už pečių, kad 
tasai kniubtelėjo ir atbulas įvirto į spygliuotą krūmą. Ak- 
lai grabaliojosi aplink save, surado kiek tvirtesnę šaką 
įsitverti ir tada atsikėlė. Rankos kraujavo, o skersai vei- 
dą buvo nusidriekęs ilgas peršintis brėžis. Įpykęs Tobi- 
jas atsisuko į Katriną. 

Toji žiūrėjo Žemyn į ežerą, o dešinę ranką įspėjamai 
buvo prispaudusi prie lūpų. Tobijas kurį laiką suglumęs 
spoksojo į ją, pažvelgė į tą pačią pusę kaip ir jinai, bet 
nieko kita nematė, tiktai sergantį, nykstantį mišką kita- 
me krante. Ar iš tikrųjų ką nors girdėjo, ar tiktai įsivaiz- 
davo girdįs, jisai nesuprato, — tačiau netrukus pastebėjo 
kažką judant. Šakos pradėjo virpuliuoti, tada prasiskyrė, 
išlindo vienas, kitas ir galų gale visas pustuzinis aukštų 
padarų kaukolių veidais. Jie tempė tamsų, ilgą ryšulį, — 
tas atrodė gana sunkus. 

Katrina švelniai sugriebė Tobijui už rankos ir įsitrau- 
kė atgal į tankumyną. Šį kartą jis jau nebesipriešino. Jei- 
gu baisūnai juodu pastebės, jeigu jie vien tiktai įtars, kad 
šie slepiasi šitame miške, ir jį akylai stebės, tada abu su 
Katrina jau prapuole. 

Atsukęs nugarą į tą žalsvą švytėjimą, kurs visai ne- 
skleidė šviesos, Tobijas bejėgiškai klupsnojo įsitvėręs 
Katrinos rankos kaip koks vaikas. O ši slinko nė kiek ne- 
dvejodama, tarsi kokia nakviša. Ne kartą išsisuko nuo vi- 
sokių kliūčių; Tobijas net nebūtų pastebėjęs, jeigu nebū- 
tų jų parodžiusi. Pagaliau Katrina sustojo, paleido jo ran- 
ką ir ėmė kuistis prie gumbuoto dygliakrūmio. Kai ji vėl 
atsitiesė, Tobijas pamatė tamsią, gilyn einančią landą. 

— Kas čia? —- paklausė jis. 

Šitos juodos skylės vaizdas sukėlė jam nemalonų jaus- 
mą. Tai turėjo būti slėptuvė, apie kurią kalbėjo Katrina, 
ola, kurios įėjimo niekas negalėtų rasti gerai nežinoda- 
mas, kur ieškoti. 

Užuot atsakiusi, Katrina dar kartą greit mostelėjo jam 
nutilti, pritūpė — ir staiga dingo. Tobijas išgirdo šiugžde- 
sį, paskui duslų smūgį ir netrukus Katrinos kaip nesavą 
balsą, sklindantį iš gilumos: 

— Greičiau! Paskubėk! 

Tobijas dar kartą apsidairė aplinkui ir pradėjo atsar- 
giai šŠliaužti žemyn, bet jau po pirmo neapdairaus žings- 
nio prarado pusiausvyrą; jisai dar susilaikė nešūktelėjęs 
ir nučiuožė žemyn į juodą nebūtį. Netrukus smarkiai at- 
sitrenkė į Katriną; ši jau laukė jo nedidelės olos dugne. 
Tamsoje juodu užsigrūdo vienas ant kito. Tobijas jautė, 
kaip skaudžiai įspyrė alkūnę Katrinai į šoną. Galiausiai 
jis taip trenkėsi keliais į akmenį, kad iš skausmo jau 
nebegalėjo susilaikyti nesurikęs, nuriedėjo į šalį ir ėmė 
raitytis. 

— Tylėk! —išsigandusi sušnabždėjo Katrina. - Dėl Die- 
vo meilės, Tobijau, nė garso! 

Tobijas sukando dantis. Iš paskutiniųjų sulaikė dejo- 
nę. Dešinysis kelis degė ir tvinksėjo. Jautė, kaip šiltas 
kraujas sruvena per koją. Tačiau nedrįso išleisti nors 

menkiausio garselio ir taip gulėjo drebėdamas, tuo tarpu 
Katrina priropojo prie olos angos. Tobijas negalėjo maty- 
ti, ką ji daro, tik išgirdo, kaip sušnarėjo, ir po valandėlės 
prapuolė paskutinis blausus šviesos mirgėjimas; olos angą 
jinai, be abejo, vėl uždengė krūmais — juos ką tik buvo 
prastūmusi į šalį. 

Visiškos tamsos banga užgulė Tobiją. Ir staiga, be nie- 
kur nieko, jį vėl apniko baimė. Puolė tarytum plėšrūnas, 
tykantis tamsoje, 1r dabar jau tikras dėl savo grobio, su- 
leido nagus į jo protą, o iltis - į širdį. Kiekvienas bandy- 
mas priešintis tai baimei, pasitelkus logiką, jau iš pat pra- 
džių buvo pasmerktas žlugti. Tobijas suprato, kad yra sau- 
gus, gilioje oloje, bet kartu ir suvokė, kad niekada iš čia 
neištrūks, kad atsidūrė nelaisvėje tokioje vietoje, kur nė- 
ra ŠVIESOS II Oro, - pragaro prieangyje. Tamsa tartum sun- 
kiausia našta gulė jam ant krūtinės ir gniaužė kvapą. Ir 
ūmai Tobijas pajuto, kaip toji tamsa įgavo pavidalą, atgijo 
1r peršliaužė per jo rankas, kojas ir veidą. Lipnūs vora- 
tinkliai užlipdė akis ir burną. Tamsa šliaužė tarytum pra- 
gaištis kiekviena jo odos pora ir nuodijo vidurius. 

Tobijas rėkė, priešinosi ir apimtas panikos ėmė tran- 
kytis aplinkui. Kumščiais daužė uolą ir šakas, o tada nu- 
tverė Katriną; jai, matyt, gerai kliuvo, nes šūktelėjo iš 
skausmo, bet netrukus smarkiai griebė jam už rankų. 

— Liaukis! — suriko. 

Ranka teškė jam į veidą; su tokia jėga, kad jo galva 
atkaro ir trenkėsi į uolą. Akyse pasipylė margų žvaigž- 
džių ir žaibų fejerverkas, tačiau tvinksintis skausmas pa- 
kaušyje jį vėl grąžino į tikrovę. Riksmas, kuris vis dar 
stovėjo gerklėje, staiga nuščiuvo. Tobijas sudribo, valan- 
dėlę laikė veidą tarp delnų ir pabandė nuryti kūkčiojimą. 
Bet nepavyko. 

— Nusiramink! — maldaudama šnabždėjo Katrina. - Iš- 
girs tave, jeigu ir toliau taip rėksi. 

Tobijas prisivertė kvėpuoti kiek tik beį;manydamas ra- 
miau ir giliau, bandė apie nieką kita negalvoti, tik apie 
tai, kad juodu yra saugūs ir kad šitas urvas yra ne kas 
kita, o tamsi, tuščia ola po žeme. Ne pragaro žiotys, kur 
jie buvo gyvi palaidoti, bet tiktai urvas žemėje. 

— Ar jau viskas gerai? 

Katrinos ranka švelniai palietė jam petį, tamsoje ap- 
graibomis surado veidą ir pabandė kilstelėti smakrą. Oloje 
viešpatavo juodžiausia naktis. Jisai girdėjo greitą, karštą 
Katrinos alsavimą. Ištiesė ranką ir drebančiais pirštais 
apčiuopomis ėmė ieškoti ten, kur spėjo ją esant. Pirštai 
palietė jos ranką, šliaužė aukštyn pečiais ir kaklu ir pa- 
glostė skruostą, paskui beveik išsigandęs vėl atsitraukė. 

— Prašau, nerėk daugiau, - tarė Katrina. - Nė garso. 

Tobijas susitvardė. 

— Atleisk. Mano nervai ne patys stiprieji. 

— Jau gerai, - tarė Katrina. - Nemanau, kad jie būtų 
mus išgirdę. Tik prašau, būk atsargus. 

— Betgi jie... jie gi čia, - pralemeno jisai. 

Tobijas jautė, kaip jį vėl sukaustė panika. Atrodė, kad 
sąmonė jau nebeveikia kaip reikiant. Jį apėmė baimė, vel- 
niška baimė, baimė, kuri buvo viskas: neapykanta, be- 
protybė, žmogžudystė. Aukščiausiasis Dieve, galvojo ji- 
sai trumpą šviesią valandėlę, kokiu keliu aš nukeliavau. 
Inkvizitorius pragaro nasruose. 

— Jie mūsų nesuras, - vėl pasakė Katrina. Taip pat ir 
jos balse skambėjo baimės kupina gaidelė. - Prašau, To- 
bijau! Aš... aš suprantu, ką tu jauti. Ir man ne kitaip klo- 
josi. Betgi turi su tuo kovoti. Jeigu tu su tuo nekovosi, 
mudu žuvę. Jie nužudys mus abu, jeigu pastebės. 

— Nužudys? — Jis vos nesusijuokė. Mirtis jam pasirodė 
kaip išeitis po viso to, ką patyrė ir dabar patiria. Iš tikrų- 
jų buvo baisesnių dalykų už mirtį. Rankos vis labiau dre- 
bėjo. Tobijas jautė, kaip visą kūną pila šaltas, lipnus pra- 
kaitas. Nematomos sienos aplinkui jį, rodos, slinko viena 
prie kitos, norėdamos sutraiškyti. 

— Ar galiu valandėlę tave palikti vieną? — susirūpinusi 
paklausė Katrina. 

Tobijas linktelėjo, nors vien jau ta mintis pasilikti vie- 
nam šitoje pragariškoje tamsoje stūmė jį kone prie be- 
protybės ribos. 

Niekaip jis negalėjo įžiūrėti, ką Katrina daro, bet gir- 
dėjo, kaip ši greitai pakilo ir priėjo prie olos angos. Kurį 
laiką užtruko ir grįžo atgal. 

— Visur ramu, - tarė jinai. - Nemanau, kad jie būtų 
mus girdėję. 

Tobijas pažiūrėjo į tą pusę, iš kur sklido jos balsas. 
Jisai įtempė akis, bet priešais save nematė net menkiau- 
sio šešėlio. Katrina buvo vien tiktai balsas su kvapu ir 
šiluma, tačiau be veido, prisiminimas be kūno. 

— Jie? - paklausė Tobijas po valandėlės. - Ką tu turi 
galvoje taip sakydama? 

Katrina neatsakė. Bet jisai galėjo jausti, kaip ta krūp- 
telėjo. Galėjai tik stebėtis, kaip greitai kiti jutimai perė- 
mė akių funkciją, 1r šios dabar tapo nebereikalingos. 

— Tu žinai, kas jie tokie, ar ne? — paklausė jisai. 

Katrina vėl nieko neatsakė. Ji subruzdėjo tamsoje ir 
pabandė kiek pasislinkti nuo jo, tačiau ola paprasčiausiai 
buvo tam per maža. Tobijas nelabai norėjo pabėgti nuo 
jos artumos, kuri jį pripildė didžiulės laimės ir kartu ne- 
nusakomos kančios, taip pat ir Katrinai sekėsi nekaip. Jo 
ranka prisilietė prie jos rankos, tada nuslinko žemyn ir 

suspaudė riešą. Katrina pabandė išvengti jo gniaužtų, bet 
šįkart Tobijas nepaleido. 

— Katrina, prašau, - tarė Tobijas kone maldaudamas. - 
Pasakyk man, ką tu žinai. 

— Ne dabar, - atsakė Katrina. - Prašau tave, Tobijau! 
Aš... aš viską tau papasakosiu, bet ne čia ir ne dabar. Vė- 
liau, kai mudu būsime saugioje vietoje. 

— Saugioje vietoje? — Tobijas vos nesuriko ir išsigan- 
dęs krūptelėjo. - Saugioje vietoje? - pakartojo daug ty- 
liau, bet vis dar tokiu pačiu baugiu balsu. - Ką tu turi 
galvoje? Kur tu dar ruošiesi? 

Katrina kurį laiką patylėjo. Tada atsakė: 

— Aš maniau, kad iš mudviejų tu esi tas, kursai supla- 
navo mūsų pabėgimą. 

Tobijas sumišęs tylėjo. Katrinos žodžiai priminė tai, 
kaip be galo kvailai jis elgėsi. Ji buvo visai teisi - jis iš- 
laisvino ją iš bokšto; tačiau dabar pats prisipažino sau, 
kad šitas poelgis buvo ne tiktai neapgalvotas, bet netgi 
kvailas. Be Katrinos pagalbos juodu jau būtų sugauti - ir 
nužudyti. 

Tobijas paleido jos ranką. 

— Man labai gaila, - tarė, - tu teisi. 

— Dėl ko tau labai gaila? — paklausė Katrina vis dar 
tuo pačiu pašaipiu, gal netgi įžeistu balsu. - Kad išgelbė- 
jai man gyvybę? 

— Aš elgiausi kaip koks beprotis, - pasakė Tobijas rim- 
tai. - Tačiau Dievas mato, aš tiesiog baiminausi dėl ta- 
vęs. Norėjau tau padėti. Dabar jie tave nužudys, jeigu 
vėl sugaus. 

— Ar taip, ar taip jie būtų tai padarę, - tyliai atsakė 
Katrina. 

Tobijas papurtė galvą. 

— Ne. Aš... būčiau galėjes jiems sutrukdyti. Aš būčiau... 

aš būčiau privalėjęs jiems sutrukdyti. — Jis vėl paslėpė 
veidą rankose ir užgniaužė kūkčiojimą. - Dieve mano, ką 
aš dabar padariau? 

— Tu teisingai pasielgei, - tarė Katrina. Jinai ištiesė 
ranką, pirštais palietė Tobijui skruostą ir lūpas, ir jo kūnu 
perbėgo drebulys. - Aš žinau, kad tu nori man padėti, 
bet patikėk manimi, tau tas nebūtų pavykę. Jie niekada 
nebūtų leidę, kad tu mane išteisintum. Visiškai nesvar- 
bu, kokius įrodymus dėl mano nekaltumo būtum radęs, — 
jie nebūtų to leidę. 

— Kas jie tokie? — paklausė Tobijas. - Prašau, Katrina, 
pasakyk man, kas dedasi šitame mieste? Kas... čia atsiti- 
ko? Jie rengia juodąsias mišias! Jie garbina demonus ir 
dvasias! 

Katrinos pirštai vėl palietė jam veidą, ir vėl jisai paju- 
to tą šiurpulį, prieš kurį buvo bejėgis. O, Tobijas mėgino, 
iš visų jėgų stengėsi suvaldyti savuosius jausmus, sten- 
gėsi žūtbūtinai atsikratyti vaizdų ir minčių, kylančių iš 
prisiminimų. Tačiau nebepajėgė sulaikyti savo rankų, kai 
tos pakilo ir palietė Katrinos pečius, kad švelniai priglaus- 
tų ją prie savęs. 

Katrina nė kiek nesipriešino, tiktai prisiglaudė prie jo 
ir padėjo galvą ant peties. Jisai jautė jos širdies plakimą 
po skystute drapana ir kerintį plaukų kvapą. Rankos glos- 
tė jai plaukus, lietė veidą ir slydo akimis, nosimi, lūpo- 
mis, tarytum neregio pirštai, norintys užčiuopti priešais 
sėdinčiojo veidą, nes negalėjo matyti. Ir vėl atsitiko tas 
pat: tarytum kokie burtai - Katrina iš naujo virto žmo- 
gumi, kurį jisai pažinojo, iš moters tapo vaiku, prie kurio 
jisai ėjo su tyra, nuoširdžia meile. 

Paskutinį, patį paskutinį kartą Tobijas pabandė suval- 
dyti savo jausmus. 

— Katrina, prašau, nereikia, - sušnabždėjo jisai. - Mes... 
negalim taip. 

Katrina juokėsi; labai tylus, šiltas skambesys greitai 
ir visiškai ištirpdė jo pasipriešinimą, taip pat ir viską, ką 
jie būtų pasakę ar galėję padaryti. 

Staiga jie atsidūrė jau nebe oloje, bet vėl prie ežero. 
Vėl vaikai, kokie buvo kadaise. Jisai jautė jos kūną po 
savo rankomis, jos šilumą, greitus, bet raminamus šir- 
dies dūžius, pagundą, sklindančią iš jos, tokią saldžią, be- 
veik ligi skausmo. 

Jo lūpos dar kartą sušnabždėjo beprasmiškus priešta- 
ros žodžius, bet rankos slydo jos drabužiais, nusmaukė 
juos nuo pečių ir glostė nuogą nugarą. 

Katrinos kvėpavimas padažnėjo. Jinai persisvėrė per 
Jį, suėmė jo veidą į abi rankas tarytum sergančiam vaikui 
1r pabučiavo. 

Tobiją apėmė svaigulys, kokio niekados iki šiol net ne- 
galėjo įsivaizduoti. Jis jau nebebuvo savo minčių vieš- 
pats. Iš visų jėgų prisitraukė ją prie savęs, draskė apdarą 
ir padėjo Katrinai, kai ši norėjo nuvilkti jam abitą. Vis 
stipriau glaudė ją, atsakinėjo į jos bučinius, glamonėjo 
veidą, kaklą, krūtinę, visą jos kūną. Košmariškas sapnas 
tarsi pavirto beprotiškos laimės sapnu. Tai, kas buvo pra- 
garas, dabar pavirto dangumi. 

Po gerokos valandėlės Katrina atsikėlė ir ankštoje olo- 
je nerangiai ėmė vilktis drabužius. 

— Tu labai gailiesi? —- paklausė jinai staiga. 

— Gailiuosi? — Tobijas kurį laiką galvojo. Jisai padarė 
daugiau, negu vien tik sulaužė savo įžadus, bet visa tai 
jau nebeturėjo jokios reikšmės. - Ne, - atsakė jis. 

Katrina pasilenkė prie jo, trumpai pabučiavo į lūpas ir 
vėl atsitiesė. 

— Ką tu ketini daryti? — paklausė Tobijas. 

— Pasižiūrėsiu, ar jie jau nuėjo, - atsakė Katrina. 

Tobijas norėjo sulaikyti, bet Katrina jau buvo užsike- 
purnėjusi viršun. Šį kartą jis pamatė trumpai švystelė- 
jus blausią šviesą, kai ji praskleidė krūmus prie angos. 
Pašnarėjo kiek ir vėl pasidarė tamsu. Veikiausiai Katrina 
išsiropštė iš olos. 

Ji buvo pradingusi nelabai ilgai. Tobijas tą laiką išnau- 
dojo — vėl šiaip taip užsivilko abitą ir greitosiomis apsiva- 
lė. Ir mėgino susitvarkyti savo mintis. Jis visai nejautė, 
kad reikėtų atgailauti. Praras savo darbą ir bus išbrauk- 
tas iš ordino. Bet jau tai nebebuvo svarbu — Katrina ir 
jisai gyvens. 

— Jų jau nebėra, - pasakė Katrina, grįžusi atgal pas jį. — 
Buvau miško pakrašty. Niekur niekas nė krust. 

— Vos tiktai išauš, jie pamatys, kad tu pabėgusi. O kad 
aš dingau, Temzeris dar anksčiau pastebės. Aš jam bu- 
vau liepęs mane pažadinti. 

Katrina valandėlę pamąstė. 

— Dar dvi valandos iki saulei patekant, - tarė ji, - ga- 
lėtume suspėti. Bet būtų saugiau čionai pasilikti ligi va- 
karo. Grafas išsiuntinės visus savo žmones mudviejų ieš- 
koti, kai tiktai sužinos, kad aš pabėgau. 

Tobijas vos šyptelėjo. Ne grafo žmonių, ne Breserio ir 
ne Buchenfeldo gyventojų jisai bijojo. Bet mintis kiaurą 
dieną pasilikti šitoje tamsioje, dvokiančioje skylėje po že- 
me jam buvo tiesiog nepakeliama. 

— Ne, - pasakė jisai. - Turime eiti. Kuo greičiau, tuo 
geriau. 

Tobijas susirūpinęs kurį laiką žiūrėjo į Katriną. Dabar 
ji nebuvo visiškai užskleidusi krūmais landos, taigi ma- 
žumėlis blausios šviesos krito į olą ir jis galėjo įžvelgti 
jos apybrėžą. 

— Ar toli iki artimiausio miesto? —- paklausė jisai. - Pie- 
tų pusėje. 

— Ar palei upę? - Katrina mostelėjo galva. - Pusdie- 
nis kelio. Kodėl klausi? 

— Dar užtruks, kol jie iš tikrųjų supras, kas atsitiko, — 
atsakė Tobijas. - Ieškos mūsų pirmiausia ta kryptimi, iš 
kur esu atėjes, šiaurėje. Jeigu mums pavyks pasiekti 
miestą, tada būsime saugūs. 

— Nesumenkink grafo, - tarė Katrina. 

Bet Tobijas pertraukė ją rankos mostu: 

— Aš vis dar inkvizitorius, Katrina. Visiškai nesvarbu, 
kas bus paskui, bet manimi patikės. Esu tikras, yra dau- 
gybė žmonių, kurie labiau domisi tuo, kas dedasi šitame 
mieste, negu tuo, ką aš esu padaręs. 

Katrina neprieštaravo, tiktai po valandėlės patraukė 
pečiais ir nušliaužė pirma jo prie angos. 

Kaip lengvai jinai ropštėsi siaura landa. O Tobijas tre- 
jetą ar ketvertą kartų nučiuožė atgal; tikriausiai nebūtų 
išsikepurnėjęs, jeigu Katrina nebūtų pasilenkusi ir ištie- 
susi jam rankos. 

Sprausdamasis pro spygliuotus brūzgynus prie angos, 
jis vėl susibraižė veidą ir rankas. Aimanuodamas atsisto- 
JO, apsidairė aplinkui ir pagaliau pamatė, kaip Katrina rū- 
pestingai užtaisė olos angą. 

— Dar nežinia, ar neprireiks kada saugios slėptuvės, — 
atsakė jinai į nustebusį jo žvilgsnį. 

Tobijas gūžtelėjo pečiais. 

— Iš tikrųjų saugi, - tarė jis. - Kaip tu ją radai? 

Katrina nusišypsojo. 

— Įkritau čia, - prisipažino. 

Tobijas liko rimtas. Pasižiūrėjo į tą pusę, iš kur sklido 
kraupioji ežero šviesa. Tačiau mėnulis ir žvaigždės buvo 

užlieję kraštą blyškia, sidabrine šviesa, ir žaliai melsvas 
mirguliavimas buvo beveik užgesęs. 

— Tu čia dažnai būdavai, tiesa? — paklausė jis tylomis 
1r nežiūrėdamas į Katriną. 

— Anksčiau - taip, — atsakė Katrina, - kol visa tai nebu- 
vo prasidėję. Paskui jau nedrįsdavau. Ežeras... mane bau- 
gina, o, be to, 1r jie dažnai čia būna. 

— Jie? 

Katrina, atrodo, lyg ir jautė, kad Tobijas šį kartą jau 
nebepasitenkins išsisukinėjančiu atsakymu. Ji kad ir žvel- 
ge kurį laiką prošal į tuštumą, bet galiausiai atsiduso, pri- 
sivertė nusišypsoti ir pažvelgė į jį. 

— Tu matei, ką jie veikė, - pasakė ji. - Breseris ir kiti. 
Visi jie vieno galo, visi aliai vieno, kiekvienas vyras, kiek- 
vienas vaikas, kiekviena moteris. 

— Tu manai, kad visas Buchenfeldas garbina velnią? 

Katrina papurtė galvą. 

— Ne velnią, velnias tinka tik senoms boboms ir vai- 
kams gąsdinti. 

— Ir kvailiems kunigams, tokiems kaip aš, - pridūrė 
Tobijas. 

— Ir kvailiems kunigams, tokiems kaip tu, - patvirtino 
Katrina vėl pašaipiai šyptelėjusi. - Tai joks velnio garbi- 
nimas. Tai... 

Jinai sustingo vidury sakinio, taip pat ir Tobijas išgąstin- 
gai krūptelėjo. Kažkur už jų nežinia kas sujudėjo. Šešėlis 
šmurkštelėjo šalin, bet jis tuo nebuvo visiškai tikras. 

— Greičiausiai koks žvėris, - sušnabždėjo Tobijas. 

Katrina patylėjo. Šitas miškas buvo negyvas, toks ne- 
gyvas, kad likęs tiktai žemės plotas. Ežero maro dvelks- 
mas buvo nužudęs netgi medžius ir spygliuotus krūmus. 

Katrina vėl ėmėsi vadovauti, kai juodu susiruošė eiti. 
Ji žingsniavo spėriai ir vis sustodavo pasiklausyti. Tiktai 

porą ar trejetą kartų drabužiai buvo užkliuvę už šakų ir 
tik vienintelį kartą Tobijas turėjo jai padėti nulenkti gan 
atkaklų krūmą. Tada jie pasiekė miško pakraštį ir žengė 
į naktį. 

Tobijas besidaužančia širdimi apsidairė aplinkui. Po 
juodžiausios praėjusių valandų tamsos žvaigždžių šviesa 
jam atrodė nenatūraliai šviesi. Jis manė galįs matyti per 
kelias mylias. Labai toli esantį, - daug toliau, negu iš tik- 
rųjų galėjo būti, - manė įžiūrįs Buchenfeldą, susigaužusį 
šešėlį, kurs nelyginant baisūnas žvėris tūnojo slėsnumo- 
je. Netardama nė žodelio Katrina pasidavė pietų pusėn. 
Jie paėjo tiktai keletą žingsnių, o Tobijas vėl sustojo ir 
eme klausytis. 

— Kas tau yra? — paklausė Katrina. 

Tobijas papurtė galvą ir drauge mostelėjo, kad ši tylė- 
tų. Jis kažką girdėjo. Buvo visiškai tikras 1r netgi šiek 
tiek stebėjosi, kad Katrina neišgirdo jokio garso. Visas 
įsitempęs stengėsi įsisiurbti akimis į tamsą. Tačiau vie- 
nintelis dalykas, ką girdėjo, buvo tiktai jo paties kvėpa- 
vimas ir vos girdimas vėjo šlamesys medžiuose. 

— Ei1me toliau! — skubino Katrina. - Mes... 

Tobijas dar kartą pakėlė ranką ir nutraukė ją. 

— Tyliau, - tarė jis. 

Katrina nieko daugiau nebesakė, bet išsigandusi pasi- 
žiūrėjo į jį ir tada suraukė kaktą. 

Siaubas vėl apėmė Tobiją ir vienu tarpu grasino užval- 
dyti jo aiškų mąstymą. Kilo jausmas, tartum būtų prara- 
dęs žemę po kojomis. Šita situacija buvo ne jo jėgoms. 
Nereikėjo taip daryti, - mąstė visas sudirgęs. Jisai buvo 
taikos žmogus, galėjo ginčytis žodžiais, bet ne ginklais. 
Viską darė nevykusiai jau nuo tos valandos, kai ištraukė 
Katriną iš bokšto, o dabar buvo gerai pasirengęs pražu- 
dyti ir visa, kas liko. Jis... 

Tėvas Tobijas iš paskutiniųjų prisivertė nebaigti min- 
ties iki galo, sugniaužė kumščius, kad sutvardytų dre- 
bančias rankas, ir kurį laiką užsimerkė; taip stipriai, kad 
net akyse suraibuliavo. Kai vėl atsimerkė, buvo bent kiek 
apsiraminęs. Tačiau tai buvo apgaulinga, pavojinga ramy- 
bė, ramybė, kuri gali dingti net menkiausiam pavojui ki- 
lus, net tyliausiam šnaresiui pasigirdus. 

— Aš... aš nebegaliu, - šnabždėjo jisai. Pažvelgė į Katri- 
ną, o balsas buvo kone maldaujantis. - Prašau, Katrina... 

Toji greitai priėjo prie jo ir ramindama uždėjo ranką 
ant jo rankos. 

— Suprantu, — pasakė jinai patyliukais. - Nebijok, To- 
bijau. Aš apsaugosiu tave. 

Net jeigu jis būtų galėjęs tik pusę tiek aiškiai mąstyti, 
1r tada šią valandą, ko gera, būtų šaižiai nusikvatojęs. Ji- 
na1 apsaugos 7;!/ Tai buvo... absurdas. Tiesiog juokinga. 

— Aš esu šaunus didvyris, ar ne? — tarė jisai ir paban- 
dė nusišypsoti, bet išėjo tiktai kreivas vypsnis. 

— Toks tu ir esi, - atsakė Katrina visiškai rimtai. — Tai, 
ką padarei, buvo beprotiškai drąsu, Tobijau. Visiškai ne- 
svarbu, kaip viskas baigsis - aš niekada nesu mačiusi drą- 
sesnio vyro už tave. 

Tobijas nebuvo tikras, ar šitie žodžiai buvo nuoširdžiai 
pasakyti, ar tiktai tam, kad jį nuramintų. Bet kad ir kaip 
absurdiškai visa tai atrodė, Katrinos artumoje jisai jautė- 
si saugus. Katrina pažino kiekvieną žemės pėdą, pažino 
čionykščius Žmones, žinojo, kaip jie mąsto ir elgiasi, 1r ji 
buvo stipri, daug stipresnė už jį. 

Juodu ėjo toliau, paliko užu savęs giraitę. Staiga Tobi- 
jas sustingo ir atsigręžęs primerktomis akimis įsispitrijo 
į miško pakraštį. 

— Kas nutiko? 

Katrinai jau nebepavyko nuslėpti nekantrumo savo 
balse. 

Tačiau Tobijas neatsakė, įsitempęs ir toliau spoksojo į 
mišką, tada apsisuko ir pasileido atgal. 

— Ką tu ketini daryti? — paklausė pašiurpusi Katri- 
na. - Tu... 

Tobijas sustojo netoli miško pakraščio, kurį laiką pasi- 
lenkęs žiūrėjo į susiraizgiusių šakų ir negyvų medžių tan- 
kmę, tada vėl įsispoksojo į žemę. Menkoje šviesoje vos 
begalėjai įžiūrėti, ir išties tebuvo grynas atsitiktinumas, 
kad jisai išvis pastebėjo, o dabar, iš arti, to jau negalėjai 
nematyti: žemė šitoje vietoje buvo šviežiai sukasta. 

— Kažkas šičia kasė, — tarė Tobijas, — visai neseniai. 

Katrina suraukusi kaktą spoksojo priešais į tamsią žemę. 

— Ką tu turi galvoje? 

Užuot atsakęs, Tobijas atsitūpė ir ištiesė rankas. Že- 
mė po pirštais buvo drėgna ir puri, ne kieta, išdegusi ap- 
linkinių laukų žemė, bet minkšta; ji iškasta iš gilumos 1r 
dar turėjo sušvinkusios ežero smarvės — čia visur aplin- 
kui jos buvo prisigėrusi visa žemė. Jam vėl staiga šovė į 
galvą mintis apie kaukolėtuosius raitelius, kuriuos labai 
trumpai buvo matęs ant ežero kranto. Jie kažką nešėsi. 
Ir Tobijas pradėjo nujausti, kas tai buvo. 

— Čia kaži kas yra užkasta, - sušnabždėjo jisai. 

— Nesąmonė! - irzliai atkirto Katrina ir piktai moste- 
lėjo ranka. — O jeigu ir taip —- ką tu nori daryti? Vėl iškas- 
ti? Gal net plikomis rankomis? 

Kaip tik taip ir padarysiu, apmaudžiai pagalvojo Tobi- 
jas ir ėmė rankomis drabstyti purią žemę. 

Katrina netikėdama sudejavo. 

— Ką tai reiškia? — paklausė sutrikusi. - Tu... 

— Tylėk! - nutraukė ją Tobijas. — Verčiau padėk man. 

Katrina apstulbusi spoksojo į jį 1r vis dar purtė galvą. 

— Tu visiškai praradai protą, - pasakė jinai. - Net jei- 
gu jie čia ką ir užkasė, tai tu manai, kad galėsi įrodyti, 
jeigu vėl iškasi? 

Tobijas trumpam liovėsi abiem rankom rausęs purią 
žemę. 

— Gal ir viską galėsiu, - atsakė. - Jie ne šiaip kažką 
užkasė. Jie užkasė gyvą būtybę. Žmogų. - Jis kurį laiką 
tylėjo. - Ir šis, ko gera, tikrai ne pirmas, ar ne taip? 

Katrina neatsakė. 

— Jie žudo žmones, - toliau kalbėjo Tobijas. - Jiems 
negana vien tik švęsti juodąsias mišias, ar ne taip? Jie 
aukoja žmones. Ar aš teisybę sakau? 

Katrina tylėjo, tačiau jos tylėjimas buvo pakankamas 
atsakymas. 

Tobijas vėl ėmė kaip apsėstas žerti į šonus juodą, lip- 
nią žemę. Vien tik mintis, kad jis gali būti teisus ir kad 
jie iš tikrųjų Žmones — žmones! - aukoja, kone varė iš 
proto. Bet būtų dar blogiau numoti ranka ir nepasižiūrė- 
ti, kas slėpiasi po šita juoda negyvos žemės skraiste. 

Nereikėjo labai giliai kasti. Veikiai pirštai susidūrė su 
kliūtimi. Jisai užčiuopė sunkią, šlapią medžiagą, paskui dar 
kaži ką, atrodė, lyg būtų drėgna oda, ir tada kupinas pasi- 
baisėjimo suvokė, kad tai buvo Žmogaus kūnas. 

Tobijas pastėro. Nujautė, ką gali rasti, tačiau kažką nu- 
jausti ir po to pamatyti — buvo du visiškai skirtingi daly- 
kai. Vienuolis suvaitojo tarytum nuo skausmo, užsimer- 
kė ir tada įtempęs visas savo jėgas prisivertė vėl pra- 
plėšti akis ir pažvelgti į blyškų, mirtyje sustingusį veidą, 
dabar jau pasirodžiusį iš po drėgnos žemės. 

Tobijas šį veidą pažino. 

Tai buvo Greta. Jaunoji moteris, apie kurią Breseris 
sakė, kad ji tikrai kilusi ne iš Buchenfeldo, ir kurią Tobi- 

jas sutiko ant upės kranto, kur jinai buvo pagimdžiusi ir 
paskandinusi savo kūdikį. 

Ir ji buvo mirusi ne natūralia mirtimi. Išilgai kaktos 
žiojėjo atvira žaizda. Veidas buvo kraujais aptekęs ir Že- 
mėtas, o subjaurotose, bet atmerktose akyse sustingęs 
siaubas, išduodantis kančias, kurias moteris turėjo patir- 
ti paskutinę savo gyvenimo valandą. 

— O Dieve brangiausias, - sušnabždėjo Tobijas silpnu 
balsu ir nejučia persižegnojo. - Kas... kas tai padarė? 

— Jie ir mus nugalabys, jeigu dar ilgiau čia tupinėsime, 
kvaily tu, - atsakė Katrina. 

Tobijas pakėlė akis. Ar iš tikrųjų tiktai baimė buvo jos 
balse? Įtūžis skirtas tik tam, kad jisai prarado brangų lai- 
ką, laiką, kurs galbūt galėjo nulemti jų gyvybę arba mir- 
tį? Ar... 

Tėvas Tobijas negalėjo užbaigti minties iki galo, nes 
ūmai, regis, viskas nutiko vienu metu: akies krašteliu 
pamatė, tarytum koks vaiduokliškas šešėlis švystelėjo 
nepaprastai greitai, išgirdo Katrinos riksmą, išgirdo vie- 
nintelį sunkų, plumpsintį žingsnį, matė, kaip Katrina stai- 
giai pasisuko ir puolė šalin, ir tą pačią akimirką pajuto 
ledinį oro gūsį, paskui baisiausią kirtį į pečius. 

Smūgis partrenkė Tobiją ant žemės. Iš skausmo ir iš 
baimės jisai suriko. Pečiai, rodos, buvo perskelti perpus 
kirviu. Jautė lipnų, šiltą kraują, varvenantį nugara ir ran- 
komis. Vėl pamatė šešėlį ir sveikąja ranka gindamasis 
užsidengė veidą. 

Šitas mostas išgelbėjo jam gyvybę. Kalavijas, nekliu- 
dęs galvos, giliai įsmigo į pečius, paskui dusliai prašvilpė 
vos per pirštą nuo jo kūno ir rėžėsi į duobėje gulinčios 
negyvos moters krūtinę. Tobijas šaukė ir blaškėsi aplink 
lyg be galvos. Kojos atsitrenkė į milžinišką žmogėną blyš- 

kiai mirguliuojančiu veidu, ir jis pakniopstomis atšoko. 
Kalavijas išsprūdo užpuolikui iš rankų ir dabar virpėda- 
mas styrojo žemėje, tarytum negyvėlė būtų bandžiusi jį 
nučiupti, taip atkeršydama savajam žudikui. 

Užpuolikas urzgė tarsi įnirtęs žvėris, kai, praradęs pu- 
siausvyrą, nosimi nėrė keletą žingsnių atgal. Tačiau vi- 
siškai nepadarė Tobijui paslaugos 1r nepargriuvo - neda- 
vė laiko, kuriuo šis būtų pasinaudojęs - atsikėlęs ir lei- 
dęsis bėgti. Ir žmogėnas vėl puolė. 

Tobijas, sukaupęs visas valios pastangas, stengėsi ne- 
prarasti sąmonės. Sopulys pečiuose buvo nepakeliamas. 
Ugnies bangos ritosi kūnu. Jam darėsi bloga nuo skaus- 
mo, o dešinioji ranka ėmė trūkčioti. Viskas, ką jisai ma- 
tė, buvo milžiniškas, persikreipęs šešėlis baltų kaulų vei- 
du ir godžiai ištiestos kaulėtos rankos, išdžiūvę skeleto 
nagai. 

Milžinas nebandė ištraukti iš žemės kalavijo, bet žen- 
gė link jo. Ir vėl šaižus skausmas persmelkė Tobijui šon- 
kaulius. Kaukolės grimasa susproginėjo priešais akis, vi- 
sas pasaulis ėmė suktis. Į naktį smigo šešėliai, tirštesni 
už pačią tamsą; alpulio tamsa, iš kurios jis niekada jau 
nepabus. Jau viskas, galvojo Tobijas. Jisai merdėjo. Kū- 
rėjas jį nuteis ir kaip puolusį angelą pasmerks amžina- 
jam prakeikimui. 

Tačiau niekada nesibaigianti tamsa, kurios jisai laukė, 
neatėjo. O milžinas staiga susverdėjo. Iš jo tūžmingo riau- 
mojimo beliko tiktai sunkus atodūsis — tada žengė ne- 
tvirtą žingsnį atgal ir lėtai susmuko ant kelių. 

Užu jo išniro dar vienas, mažesnis šešėlis. Tobijas ma- 
tė, kaip Katrinos rankos pakilo į viršų ir neilgu vėzdu 
užsimojo dar vienam smūgiui. Vėzdas taip trenkėsi į 
kaukolėtojo žmogėno pakaušį, kad garsas sudrebino vie- 
nuolį iki sielos gelmių. 

Valandėlę pabaisa nejudėdamas klūpojo ant kelių, šiur- 
pulingai iškėlęs rankas lyg maldaudamas. Tada susvyravo 
ir žnektelėjo prie vienuolio kojų. 

Katrina paleido iš rankų vėzdą. Greit prišoko prie To- 
bijo ir išsigandusi atitraukė rankas, kai pamatė, kas atsi- 
tiko su jo pečiais. Jos akys išsiplėtė. 

— Dieve aukščiausias! — sudejavo jinai. - Tobijau! 

Tobijas gailiai vaitojo iš skausmo. Norėjo atsikelti, bet 
dešinioji ranka daugiau jo nebeklausė. Bejėgiškai susmu- 
ko atgal ir trenkėsi galva į kietą kaip akmuo šaknį. 

Šis naujas smūgis galutinai atėmė jam sąmonę, nes 
vėliau jautė tik Katrinos rankas, triūsiančias prie jo pe- 
čių. Tobijas bandė atsimerkti, bet pamatė tiktai šokan- 
čius šešėlius, apraizgytus raudonais skaudulingais vora- 
tinkliais. 

— Nesijudink! — girdėjo jisai Katrinos balsą. 

Balsas skambėjo nei šiaip nei taip, o atsiliepęs aidas 
buvo kraupus, tarytum jie būtų giliai po žeme, kokiame 
be galo ilgame, siaurame akmenų urve. Tobijas norėjo 
kaži ką sakyti, tačiau balsas atsisakė jam tarnauti. Žaizda 
pečiuose vis dar kraujavo; jisai jautė, kaip greitai, tvink- 
čiodama teka iš jo gyvastis. Be skausmo, kuris tarytum 
koks kumščio didumo degantis voras tūnojo pečiuose, dar 
kažkas kitas įšliaužė į jo vidų - sunkus, gundantis snau- 
dulys, žadantis niūrią ramybę ir begalinį miegą. Vienuo- 
lis suprato, kad neturi pasiduoti, bet staiga mirtis jam 
pasirodė kaip išsigelbėjimas. 

— Tu negali užmigti, Tobijau, - tarė Katrina, lyg per- 
skaičiusi jo mintis. - Prašau, nemiegok. Bet tau negali- 
ma judintis. Aš pabandysiu sustabdyti kraujavimą. 

Tobijas nebūtų galėjęs pasijudinti, jeigu net ir būtų no- 
rėjęs. Kūnas buvo sukaustytas, visiškai paralyžiuotas, ta- 
rytum būtų pavirtęs akmeniu; tik dešinioji ranka vis dar 

trūkčiojo 17 mėšlungiškai grabinėjo žemę. Viskas, ką jis 
galėjo padaryti, buvo neva linktelėjimas. 

Tobijas vėl prarado sąmonę, tačiau šį kartą Katrina su- 
griebė jį už pečių ir taip supurtė, kad tas net suriko iš 
skausmo. 

— Tu negali užmigti! —- šaukė jinai. - Girdi! Atsimerk! 
Velniai rautų, Tobijau, aš neleisiu, kad tu numirtum! 

Tobijas dejavo. Katrina atlošė jam galvą ir ėmė skal- 
dyti antausius, kol tas galų gale atmerkė akis ir vargais 
negalais mostelėjo ranka, kad apsigintų nuo smūgių. 

Katrina lengviau atsiduso, tada atsitraukė ir trumpai 
palietė jam skruostą. Nusišypsojo. 

— Man labai gaila, - tarė, - bet tu privalai dabar nepa- 
siduoti. 

Tobijas akimis parodė, kad stengsis. Jinai suprato, šyp- 
telėjo dar kartą ir tada vėl pasilenkė prie jo pečių. Tobijas, 
laukdamas naujos skausmo bangos, sukando dantis. Jau- 
tė, kaip kraujo srovė, plūstanti iš žaizdos, pamažėle daro- 
si vis silpnesnė ir drauge pradeda užsiverti tamsi amžino- 
jo miego praraja, kuri norėjo įsitraukti jį į savo glėbį. 

Jis antrą kartą per tas kelias dienas pajuto mirties pri- 
silietimą. Ir antrą kartą jo išvengė. 

Po kurio laiko gyvybė ėmė grįžti į jo kūną. Jis jautė 
kiekvieną savo šėlstančios širdies dūžį tarytum duslų, 
kupiną skausmo kretulį. Bet tai buvo kitokia kančia, ku- 
rią dabar jautė, — ne skausmas, verčiantis alpti. Kiek pa- 
laukus Tobijas jautėsi pakankamai stiprus ir galįs atsi- 
kelti, bet Katrina jį sulaikė. 

— Tik nesijudink! - tarė jinai įspėdama. - Žaizda ne 
tokia jau baisi, bet gali vėl atsiverti. - Tada trumpai šyp- 
telėjo: - Palaukime truputėlį. 

— Mes turim... eiti toliau, - sušnabždėjo Tobijas. — Nė- 
ra... laiko. 

Katrina patylėjo, tačiau žvilgsnis, kuriuo jį apžiūrinė- 
jo, daug ką pasakė. Jie niekur daugiau neis. Sužeidimas 
buvo per sunkus. 

— Man labai gaila, - šnabždėjo Tobijas. 

Katrina tylėjo. Prispaudė jo ranką sau prie skruosto ir 
užsimerkė. 

— Aš viską sugadinau, - pralemeno Tobijas. Staiga jo 
akys prisipildė ašarų, tačiau jisai jų nesigėdino. - Buvau 
toks kvailys, Katrina, bet norėjau tau gi padėti. Aš... 

— Žinau, - nutraukė jį Katrina tyliai ir prispaudė pirš- 
tą jam prie lūpų. Tada apsisuko ir pasilenkė prie sustin- 
gusio Žmogėno, riogsančio greta Tobijo. 

Vyras buvo negyvas. 

Išblyškusio kaulėto veido grimasa po juodu gobtuvu 
jau atsipalaidavo ir buvo matyti žmogaus veidas. Jis buvo 
aptekęs krauju, iš siaubo išplėstomis akimis. Tobijas ne- 
nustebo. Giliai viduje žinojo, kad šitos kaulėtos būtybės 
nebuvo jokie demonai, jokie negyvėliai, pakilę iš savo 
kapų, bet gyvi žmonės. 

— Jisai priklauso Teovulfo žmonėms, ar ne? - tyliai pa- 
klausė Tobijas. 

Katrina linktelėjo. Šypsojosi, o jos veidu ritosi ašaros. 
Ir kai palietė jam skruostą, jisai jautė, kaip drebėjo jos 
rankos. 

Tobijas daugiau nieko neklausinėjo, ir Katrina daugiau 
nieko nesakė, tiktai vėl atsisėdo šalia, atsargiai pakėlė jo 
galvą ir padėjo sau ant kelių. 

Taip juos ir rado Teovulfas su buchenfeldiečių palyda; 
šie po valandos, su pirmaisiais naujos dienos spinduliais 
atšuoliavo čia per laukus, kad pargabentų juos atgal į 
miestą. 

2 i dešimt dienų, ir To- 
bijas vėl išvydo dienos šviesą. Jisai skaičiavo, kiek kartų 
valgė, —- gaudavo du kartus per dieną, - įskaitant dar tas 
dvi dienas, kai pragulėjo karščiuodamas. Be Marijos, ku- 
ri nešė jam valgį ir slaugė kiek begalėdama, ir gydytojo, 
kurs pasirodė trečiąją dieną, jisai nematė nė vieno žmo- 
gaus. 

Tatai neturėjo jokios reikšmės. Net jeigu atsitiks ste- 
buklas ir jisai ištrūks iš čia gyvas, - o tam buvo šiokių 
tokių žymių, — vis tiek jo gyvenimas buvo praradęs bet 
kokią prasmę. Nieko daugiau nebuvo likę, dėl ko būtų 
vertėję gyventi ir melstis. Jeigu apskritai dar kas nors jį 
stebino, tai tik tas, kad jo iš karto nenugalabijo. Tačiau 
Breserio žmona nešė jam gerą, gausų maistą, ir jisai ne- 
buvo sukaustytas grandinėmis ir neįmestas į tamsią sky- 
lę, kaip anksčiau Katrina, bet pabudo iš savo karštligiškų 
sapnų minkštoje, švarioje lovoje. Tai buvo gultas, kurį 
jisai buvo liepęs įtaisyti Katrinos celėje. Jos kalėjimas 
dabar tapo jo kalėjimu. Prie langų vėl buvo pritvirtintos 
lentos. 

Marija ateidavo dažnai, bet su juo nepersimetė nė vie- 
nu žodžiu. Pirmomis dienomis Tobijas daugelį kartų mė- 
gino pradėti su ja kalbą, bet toji visai nepaisė. Veikiausiai 
buvo griežtai uždrausta su juo šnekėtis. Galbūt netgi ty- 
kojo koks sargybinis ir slapta klausėsi jų. Taip ir praėjo 
tos dešimt dienų beveik visiškoje tamsoje ir kapų tyloje. 

Tačiau vienuoliktąją dieną atėjo grafas. 

Tobijas buvo užmigęs ir vėl sapnavo Katriną: tikrą vaiz- 
dų ir jausmų, įspūdžių ir garsų narpulynę, pilną miglotų 
nusivylimų ir beprasmiško, skausmingo pykčio. Staiga 

kažkas papurtė jį už sužeistojo peties. Tobijas dejuoda- 
mas atmerkė akis ir iš pradžių, nieko nematydamas, ėmė 
markstytis nuo neįprastos žvakės šviesos. 

Jis netvirtai atsisėdo, prisidengė ranka akis 17 mėgino 
atpažinti jį pažadinusią būtybę. Pačią pirmą akimirką su- 
prato tik, kad tai ne Marija. Tada šokantys priešais akis še- 
šėliai susiliejo į vieną figūrą; toji netrukus įgavo ir veidą: 
pailgą, jaunatvišką grafo veidą; akys žvelgė į jį iš viršaus 
drauge su užuojauta, gailesčiu ir apmaudžiu piktumu. 

— Teovulfas, - pravebleno Tobijas. - Atėjote manęs už- 
mušti? 

— Atėjo tas, kuris nori su jumis pasikalbėti, - tarė Te- 
ovulfas rūsčiu balsu, praleisdamas pro ausis Tobijo žo- 
džius. 

— Jūsų senjoras? - tyliai paklausė vienuolis. - Velnias? 

Teovulfas suraukė kaktą, tačiau tylėjo. Žengė žingsnį 
atgal ir mostelėjo ranka. Tobijas sunkiai atsikėlė. Judėjo 
labai atsargiai. Žaizda buvo gana gerai sugijusi, bet vis 
tiek dar skaudėjo. 

— Ar galėsite eiti? - paklausė Teovulfas, kai Tobijas 
vargais negalais atsistojo. 

Tobijas piktai linktelėjo. 

— Taip, - atsakė. - Jūsų Žmogus buvo tikras nevykė- 
lis. Mane visai nesmarkiai sužeidė. 

Teovulfas atsiduso. Tačiau jis atrodė veikiau liūdnas, 
negu supykęs. 

— Jūs toks kvailys, tėve Tobijau. Aš nusivyliau jumis. 

— Aš — ne, - lediniu balsu atsakė Tobijas. - Greitai nu- 
jaučiau, kad nesate tas, kuo dedatės. 

Teovulfas negirdomis praleido šiuos žodžius. 

— Ir kodėl gi jūs taip padarėte? — sumurmėjo jis purty- 
damas galvą. - Viskas būtų pasibaigę gerai, jeigu būtu- 

met padaręs taip, kaip buvau jums pasiūlęs. O dabar jau 
nieko nebėra, ką dar galėčiau dėl jūsų padaryti. 

— Man regis, jūs jau pakankamai daug dėl manęs pa- 
darėte. 

— Jeigu manote, kad jūsų pašaipa čia tinka, tai apsirin- 
kate, - rimtai atsakė Teovulfas. - Jūs viską sugadinote, 
prakeiktas idiote. 

— Taip? — Tobijas pabandė nusijuokti, tačiau jam išsprū- 
do tiktai gergždžiantis garsas. - Kur jūs mane vesitės? Į 
mišką užkasti šalia tos vargšės moters? O gal pasisten- 
gėte mano kūnui surasti geresnę slėptuvę? 

— Apsirinkate, tėve Tobijau, - ramiai atsakė Teovul- 
fas. - Aš nesu joks žudikas. 

— O, žinoma, ne, - nusišaipė Tobijas. - Tai buvo iš tik- 
rųjų vien baisių atsitiktinumų susiklostymas, ar ne? Tik- 
riausiai jūs dėl pagalbos, kur suteikėte šitiems vargšams 
žmonėms, taip nusigyvenote, kad jums ir jūsų vyrams 
stinga pinigų apdarams, mirusiųjų kaukolėmis ginatės nuo 
šalčio ir vėjo. 

Teovulfas atsiduso. Tačiau nieko daugiau nepasakė, tik- 
tai apsisuko ir nuėjo link durų. Kantriai laukė, kol Tobi- 
jas ims sekti iš paskos, praleido jį pirma, ir kai Tobijas 
norėjo sustoti, mostelėjo ranka, kad tas eitų. 

Vienuolis markstėsi. Neįprasta šviesa spaudė iš akių 
ašaras. Nubraukė jas rankove, apsidairė aplinkui ir nu- 
stebęs pamatė, kad prie durų nebuvo pastatyta jokio sar- 
gybinio; Teovulfas buvo atėjęs jo pasiimti vienas. 

— Kur jūs mane vedate? - paklausė jis dar kartą. 

— Pas jūsų teisėją, - atsakė Teovulfas. 

Tobijas klausiamai pasižiūrėjo į jį. 

— Jums bus atliekamas procesas, - į jo žvilgsnį atsakė 
Teovulfas. 

— Procesas? Kas jį atliks? Jūs —- ar Breseris? 

Teovulfas vėl piktai suraukė kaktą dėl pašaipaus jo to- 
no. Bet ir šį kartą jo balsas liko ramus. 

— Vienas iš jūsiškių, — atsakė jisai. 

— Aš turtu... 

— Jūs esate Bažnyčios žmogus, —- pertraukė jį Teovul- 
fas. —- Nesate pavaldus mano teisingumui. Aš neturiu jo- 
kios teisės spręsti. Tai turi padaryti kiti. 

Tobijas buvo apstulbęs. 

— Ką... tai turėtų reikšti? — paklausė jis nepatikliai. 

— Argi negalite įsivaizduoti? — atsakė Teovulfas staiga 
nekantriai. - Aš nežinau, kokiais burtais ragana supai- 
niojo jums sąmonę, Tobijau, tačiau jums pačiam dar tiek 
turi būti aišku, kad jūsų padėties žmogus, kurs padeda 
raganai pabėgti ir dar nužudo nekaltą valstietį, neturi 
laukti pasigailėjimo. Nei iš manęs, nei tuo labiau iš savo 
brolių. | 

Tobijas vis dar negalėjo suvokti. 

— Jūs pa...? 

— Jūs nesate vienintelis inkvizitorius pasaulyje, tėve 
Tobijau, —- pašaipiai jį pertraukė Teovulfas. - Jeigu man 
nebūtų jūsų gaila, vargšas kvaily, tai šita situacija atrody- 
tų gal net 1r smagi: inkvizitorius, kurs turės atsakyti prieš 
inkviziciją. 

— Jūs pakvietėte... pakvietėte inkvizitorių? — nepatik- 
liai paklausė Tobijas. 

— Mums nebeliko jokios kitos išeities, - atsakė Teo- 
vulfas. 

Tobijas sutrikęs spoksojo į jį. 

— Jūs... jūs išsikraustėte iš proto! — prašniokštė. — Iš- 
drįsote po viso to, kas čia atsitiko, kreiptis pagalbos į 
Bažnyčią? 

— Ar jums būtų maloniau, jeigu aš būčiau jus įsakęs 
sudeginti vietoje? — šaltai paklausė Teovulfas. - Niekas 
man nebūtų prieštaravęs. Net jeigu jūs manimi iš tikrųjų 
netikite, Tobijau, — man jūs patinkate. Aš manau, kad jūs 
esate inteligentiškas žmogus. Ir manau, kad iš esmės ne- 
sate atsakingas už tai, kas atsitiko. Ragana jus apkerėjo. 

— Jūs gi beprotis! —- išlemeno Tobijas. - Negi manote, 
kad aš nebūčiau viso to pasakęs? 

Teovulfas linktelėjo. 

— Suprantama, būtumėt, - atsakė jisai. - Bet kas gi 
jumis patikės? Išskyrus tai, nedaug ką galėtumėt pasa- 
kyti - mes tikrai turėjome pakankamai laiko pasiruošti. 

Tobijas spoksojo į jį. Suprato, kad Teovulfas vis dar 
žaidė su juo savo žiaurų žaidimą. Jis jam nemelavo. Vi- 
sai atvirai sakė visą tiesą, kad iš jo pasityčiotų ir paro- 
dytų jo paties bejėgiškumą. Ir Teovulfas buvo teisus. 
Niekas juo nepatikėtų, ne, po to, kai jisai bandė pabėgti 
su Katrina. 

— Eime, - tarė Teovulfas. - Jau eime. Mūsų laukia. 

Tobijas pakluso, bet nieko negalėjo padaryti, kad jo 
žingsniai nebūtų tokie lėti ir vangūs. Rankos ėmė šiek 
tiek virpėti. Jautė, kaip išpylė šaltas prakaitas ir skran- 
dyje ėmė rastis blogulys. Žengiant žingsnį reikėjo milži- 
niškų pastangų, ir vis dėlto jisai nejautė jokios baimės; 
po teisybei, nieko nejautė, tiktai didžiulę, visa apimančią 
tuštumą, kur dingsta bet koks jausmas. 

Kai juodu pasiekė laiptus ir jis lėtai pirma Teovulfo 
pradėjo lipti stačiomis, medinėmis pakopomis žemyn, ma- 
tė, kad didžioji, niūrioji židinio salė buvo pasikeitusi. Čia 
buvo pristatyta stalų ir kėdžių. Šalia durų Tobijas pamatė 
porą vyrų su blizgančiais šalmais ir ietimis. Ginkluoti 
samdiniai, galbūt net kareiviai, lydintys antrąjį inkvizito- 

rių, apie kurį buvo kalbėjęs Teovulfas. Gale ilgo stalo, 
priešais židinį, sėdėjo trejetas vyrų, vilkinčių jo ordino 
drabužiais. Du jauni vienuoliai tamsiais, vešliais plaukais, 
kurių tonzūra atrodė tarytum baltas randas; žmogus, sė- 
dintis tarp jų, buvo senas, plikas jo pakaušis blizgėjo švie- 
soje. 

Kai Tobijas nužengė nuo paskutinės laiptų pakopos, 
plikagalvis vienuolis pakėlė galvą ir pažvelgė į jį. 

Tai buvo Pretorijus, jo abatas. 

Kurį laiką Tobijas vėl manė sapnuojąs keistą, bjaurų, 
košmarišką sapną. Galbūt silpnumas kėlė jam haliucinaci- 
jas. Tačiau nebuvo jokios abejonės: liesas, asketiškas vei- 
das, išraižytas gilių randų, - dėl jų kilmės abatas per visą 
savo gyvenimą atkakliai tylėjo, - tamsios akys, apsiblau- 
susios nuo senatvės ir vis tiek žvalesnės negu kitų, į ku- 
rias dabar žvelgė Tobijas, siaura burna, kuri visuomet at- 
rodė nuožmiai besišypsanti, bet iš kurios Tobijas išmoko 
visko apie dievobaimingumą ir meilę žmonėms. Ne ką ki- 
tą, tik tėvą Pretorijų buvo pakvietęs Teovulfas. 

Pretorijus pakėlė liesas, podagros ir senatvės išsukio- 
tas rankas Ir pamojo jam prieiti arčiau. Tobijas iš pradžių 
nesijudino, vis dar netikėdamas žiūrėjo į abatą, ir Teovul- 
fas jį net stumtelėjo. Dvejodamas Tobijas žengtelėjo po- 
rą Žingsnių ir sustojo tam tikru atstumu nuo teisėjo sta- 
lo. Pretorijus vis dar žiūrėjo į jį. Jo veidas buvo neper- 
žvelgiamas kaip akmeninė kaukė, tačiau akių blizgesys 
privertė Tobiją sudrebėti. Tai nebuvo pyktis ar pasibai- 
sėjimas, bet didelis, atviras liūdesys. Tobijas staiga su- 
prato, kad Teovulfas padarė klaidą. Klaidą, kuri buvo daug 
didesnė, negu jisai galėjo nujausti, nes stengdamasis, kad 
atvyktų ne šiaip koks dominikonas, bet pats Pretorijus, 
jo vienuolyno abatas, jisai perlenkė lazdą. Pretorijus iš 

tikrųjų buvo nuoširdžiausias žmogus, kurį Tobijui kada 
nors yra tekę pažinti. Senasis abatas buvo tuo garsus, 
kad tikėjimo klausimais buvo negailestingas ir neleido 
galioti jokiai nuomonei, kuri nukrypdavo nuo oficialių po- 
piežiaus doktrinų. Tačiau jis taip pat buvo geriausias ir 
mieliausias žmogus, kurį Tobijui yra tekę sutikti. Tobijas 
nė iš vienų lūpų nebuvo girdėjęs tokių šiltų 1r tokių su- 
pratingų žodžių apie žmogiškąją esybę ir jos silpnumus, 
tik iš Pretorijaus, nors šis ir turėjo tokį garbingą titulą. 
Bet visų pirma jis buvo teisingas žmogus; ir Žmogus 
griežčiausios logikos. 

Pretorijus jau buvo senas, kai Tobijas atkeliavo į Liu- 
beko dominikonų pilį, praėjus keletui savaičių po krau- 
paus įvykio su elgetaujančiu vienuoliu. Pretorijus pats 
ėmė rūpintis jaunuoliu, ir jeigu apskritai kokiam žmogui 
reikėtų būti dėkingam, tai tik Pretorijui, kad Tobijas, ne- 
paisant visko, surado savo kelią į Dievą ir į tikėjimą. Kaip 
ypač talentingų mokinių mokytojas, Pretorijus visuomet 
jam būdavo mažiau atlaidus negu kitiems, nes iš pat pir- 
mų dienų pamatė, kad Tobijas turi mąslų protą ir viskuo 
gyvai domisi. Tobijas niekada nebuvo aklas fanatikas kaip 
daugelis novicijų, kur ateidavo į vienuolyną - ir po kiek 
laiko jį vėl palikdavo, negalėdami savo mokslu pasiekti 
tikslo. Jam buvo per maža atmintinai mokytis Bibliją. Daž- 
nai juodu praleisdavo kiauras naktis sėdėdami greta ir 
šnekėdamiesi — apie tikėjimą, etiką arba žmonių tarpu- 
savio santykius. Daugelį dalykų, ko jisai buvo klausęs Pre- 
torijų, dauguma jo brolių būtų supratę kaip šventvagystę 
arba ereziją. Pretorijus jausdavo, kad dažnai čia būdavo 
vien tiktai smalsumas, kurs valdė Tobijo mintis ir veiks- 
mus. Nekaltas vaiko smalsumas, kurį jisai išsaugojo net 
17 būdamas suaugęs vyras ir kuris jam niekada neleisdavo 

vien pritarti įvykiams, bet visą laiką vertė ieškoti kiek- 
vieno dalyko priežasties. Taip, mąstė Tobijas, jeigu buvo 
žmogus, kuris juo tikėjo, tai tik Pretorijus. 

— Broli Pretorijau, - sumurmėjo Tobijas, - aš... 

Pretorijus rankos mostu davė jam suprasti, kad nutil- 
tų. Tuo pat metu pasuko galvą ir linktelėjo už Tobijo sto- 
vinčiam Žmogui: 

— Atneškite jam krėslą. 

Tobijas apžiūrinėjo abudu abatą atlydėjusius vienuo- 
lius. Tai buvo lyg tyčia broliai Štefanas ir Telarijus; jie 
Liubeke, ordino brolijoje, nepriklausė prie pavyduolių; jų 
santykiai visada buvo draugiški ir santūrūs. Dar neseniai 
jie priklausė ordinui - Štefanas vienerius, Telarijus — dve- 
jus metus. Veikiausiai Pretorijus juos pasirinko todėl, kad 
jie galėtų išklausyti Tobiją be išankstinio nusistatymo. 
Krėslas buvo atneštas, ir Tobijas dėkingas atsisėdo. Nors 
turėjo kone dvi savaites, kad galėtų atsigauti, bet vis dėlto 
jautėsi silpnas ir nuvargęs. 

— Broli Pretorijau, - pradėjo jis dar kartą, ir dabar aba- 
tas jo nepertraukė. — Aš... aš taip džiaugiuosi jus maty- 
damas. 

Pretorijus trumpai šyptelėjo. 

— Man taip pat smagu tave matyti, - atsakė jisai. —- Gir- 
dėjau, kad kurį laiką tu buvai kone prie mirties. Kaip jau- 
tiesi? 

Tobijas prisivertė nusišypsoti. 

— Nelabai gerai, —- prisipažino jisai. 

Pretorijus atsiduso. 

— Tu žinai istoriją apie sūnų paklydėlį, Tobijau. Vieš- 
pats rūpinasi ypač tais, kurie išklysta iš tiesaus kelio ir 
nori atgailauti. Ar žinai, kodėl aš atvykau? 

Tobijas linktelėjo. 

— Ir taip pat žinai, kuo tu kaltinamas? — kalbėjo Preto- 
rijus. 

Tobijas dar kartą linktelėjo ir neištarė nė vieno pasi- 
teisinamo žodžio. 

— Tai baisūs kaltinimai, — tarė Pretorijus. - Man sunku 
patikėti, kad jie gali būti tikri. 

Jis vėl akimirką patylėjo ir vėl klausiamai pasižiūrėjo į 
Tobiją, Tobijas 17 dabar nieko nepasakė. Tada, dar neprasi- 
dėjus tarp jų nepakeliamai tylai, brolis Telarijus pernelyg 
smarkiai atsikrenkštė. Tobijas pastebėjo, kad Telarijus prie- 
šais save buvo išskleidęs kelis pergamento lapus, o ran- 
koje turėjo plunksną. 

— Ar tai tiesa? — staiga paklausė Pretorijus. - Man bu- 
vo sakyta, kad tu prisidėjęs prie raganos pabėgimo. 

— Taip, - atsakė Tobijas. - Tai tiesa. 

Pretorijus suraukė antakius ir kilstelėjo savo krėsle; 
šitas judesys, atrodė, jį visiškai pakeitė, iš draugo ir bi- 
čiulio jis virto teisėju. 

— Mes gana seniai pažįstami, Tobijau, — tarė jisai, - aš 
esu senas Žmogus ir neturiu laiko tuščiai plepėti. Kelio- 
nė čion mane išvargino, o tai, ką išgirdau, sukrėtė. O da- 
bar aš tave klausiu tiktai vieno: ar tu esi pasirengęs apie 
tai, ką čia esi patyręs ir padaręs, sąžiningai papasakoti? 

— Aš pasirengęs, - atsakė Tobijas. 

Jisai pakėlė akis ir pažvelgė į Teovulfą; tasai stovėjo 
šalia jo, bet buvo atsitraukęs per tris keturis žingsnius. 
Tobijas galėjo apsirikti, tačiau jam atrodė, kad grafo vei- 
de pastebėjo šiokių tokių nerimasties ženklų. Galbūt Te- 
ovulfas nujautė, kad reikalas galėjo pakrypti ne visai taip, 
kaip buvo suplanavęs. 

— Jeigu taip, tai pradėkime apklausą, - tarė Pretorijus. 

Tobijas nustebęs pasižiūrėjo. 

— Apklausą? 

— Tu stovi priešais mane ne kaip kaltinamasis, Tobi- 
jau, - tarė Pretorijus, - bet kaip liudytojas. Mes esame 
pakviesti, kad nuspręstume, ką daryti su ragana, ir tai 
bus padaryta čia ir dabar. - Jisai rankos mostu parodė į 
Telarijų: - Tu tiksliai užrašysi visus Tobijo atsakymus, 
broli. 

Tobijas sujaudintas prisipažino sau, kad jis apie Katri- 
ną nė nepagalvojo. Kad Pretorijus 1r kiti du galės teisti ir 
Katriną, jį galutinai nustebino. 

— Tu čia buvai atsiųstas, - pradėjo Pretorijus, - kad 
išaiškintum kaltinimus, kuriuos Katrinai primetė Ferkol- 
tas. Ji buvo kaltinama raganavimu, juodąja magija ir vel- 
nio garbinimu. Ar tiesa? 

— Dėl kaltinimų, taip, - atsakė Tobijas. 

Jisai matė, kaip Teovulfas suraukė kaktą. Ir Pretori- 
jus atrodė šiek tiek suerzintas tokio atsakymo. 

— Ką tu darei atvykęs į Buchenfeldą? 

— Garbingasai tėve, aš ieškojau to, kurs buvo parašęs 
laišką su kaltinimais, tačiau... 

— Jisai paleido ją į laisvę! 

Pretorijus supykęs pakėlė akis, taip pat ir Tobijas pa- 
suko galvą. Storulis Breseris stovėjo vos už kelių žings- 
nių nuo jo, veidas degė pykčiu. Ištiestu pirštu parodė į 
Tobiją 1r dar pridūrė: 

— Pirmas dalykas, ką jis padarė, buvo tai, kad paleido iš 
nelaisvės raganą ir atgabeno ją po nuosavu mano stogu! 
Aš turėjau išeiti iš savo namų, kad padaryčiau jai vietos! 

— Tylėk, Breseri! - tarė Pretorijus. 

Abatas kalbėjo visai tyliai, o jo veidas, tariant šiuos 
žodžius, buvo be jokios išraiškos kaip ir iki šiol, tačiau jų 
skambesys buvo toks dygus, kad Breseris kaip priluptas 
šuva nudelbė žvilgsnį ir atsitraukė per porą žingsnių. 

Pretorijus vėl kreipėsi į Tobiją. 

— Ar tai tiesa? 

— Tiesa, - atsakė Tobijas, - taip pat tiesa, kad aš Kat- 
riną pažįstu. 

Pretorijus nutraukdamas pakėlė ranką. 

— Ne taip greitai, Tobijau, - tarė jis. —- Pirmiausia tik 
atsakyk į mano klausimus. Vėliau turėsi progą pasiaiš- 
kinti. — Jisai metė į Breserį ir grafą šaltą, įspėjamą žvilgsnį 
ir atsikrenkštė. — Taigi tu išlaisvinai raganą. Kodėl? 

— Kadjis ją pažinojo, - kupinas pykčio rėžė Breseris. — 
Pamatė seną savo meilužę, kuri... 

— Užteks! — griežtai nutraukė jį Pretorijus. - Aš įsa- 
kau jums tylėti, Breseri. Dar vienas toks išsišokimas, ir 
turėsiu paprašyti jus išeiti. 

— Aš tik vėliau ją atpažinau, - prisipažino Tobijas. — 
Kai jėjau į šituos mūrus, radau moterį, prirakintą prie 
grindų. Moterį, kuri buvo veikiau mirusi nei gyva, degte 
degė, karščio apimta, visą savaitę buvo alkana ir ištroš- 
kusi. Liepiau Breseriui išgabenti ją iš ten, nes antraip 
jau būtų mirusi. 

Telarijaus plunksna skrebino popierių, ir Pretorijus 
kantriai laukė, kol vienuolis užprotokolavo parodymus. 

— O toliau? — paklausė jisai. 

— Liepiau ją perkelti į manąjį kambarėlį Breserio na- 
muose, - atsakė Tobijas. - Mes ja rūpinomės. 

— Mes? Kas tie - mes? 

— Breserio žmona, aš pats ir daktaras, jį liepiau pa- 
kviesti. 

— Ir ji ten buvo, tavo kambaryje ir tavo lovoje? 

— Taip, kol jos būklė leido vėl ją čia perkelti. 

— O kur tu tuo metu nakvodavai, Tobijau? 

Tai buvo ne Pretorijaus, o Štefano klausimas. Ir iš pra- 

džių Tobijas labai nustebo. Bet sulaikė aštrų atsakymą, 
kabantį ant liežuvio galo, ir į klausimą atsakė teisingai. 

Apklausa truko gerą valandą: Pretorijus, kartais ir Šte- 
fanas uždavinėjo klausimus, į kuriuos Tobijas atsakinėjo, 
o brolis Telarijus stropiai rašė lapą po lapo. Pretorijus su- 
silaikė nuo kokių komentarų, nors jo veide buvo galima 
išskaityti, kad daug kas iš to, ką girdėjo, jį labai išgąsdi- 
no - ir kad jam buvo sunku vienu ar kitu dalyku patikėti. 

Pagaliau Tobijas pasakodamas priėjo prie tos nakties, 
kai jisai stebėjo buchenfeldiečių procesiją. Ir tada buvo 
pirmas kartas, kai Pretorijus nutraukė jį vidur sakinio. 

— Visi šito miesto Žmonės, sakai? - paklausė jis. —- Vi- 
si vyrai, moterys, vaikai? 

— Kiek apie tai galiu spręsti, - atsakė Tobijas. - Aš tik 
kelias dienas tebuvau čia, nepažįstu kiekvieno veido, bet 
manau, ten buvo visi, kas tik galėjo pajudėti. 

Pretorijus nužvelgė Teovulfą ilgu, mąsliu žvilgsniu, ta- 
da vėl kreipėsi į Tobiją. 

— Ar supranti, kokius kaltinimus čia pateiki? —- paklausė 
jis. - Tu, vadinasi, tvirtini, kad visas miestas yra velnio 
valdžioje ir garbina demonus. 

— Ne demonus, - rimtai atsakė Tobijas. — Tai gyvų gy- 
viausi žmonės, broli Pretorijau. Bet aš tada dar to neži- 
nojau. 

Pretorijus suraukė kaktą, lyg turėdamas apgalvoti ši- 
tą keistą atsakymą, tada mostu davė Tobijui suprasti, kad 
šis gali kalbėti toliau. 

— Aš žinojau, kad jie Katriną užmuštų, —- sakė Tobi- 
jas. - Man buvo aišku, jog Teovulfo pasiūlymas, atsižvel- 
giant į visas aplinkybes ją žūtbūt apkaltinti, kad paskui 
būtų galima slapta išgabenti, tarnavo vieninteliam tiks- 
lui - mane galutinai užliūliuoti. 

— Taigi tu grįžai atgal jos išlaisvinti ir kartu su ja pa- 
bėgti? 

— Taip. — Tobijas linktelėjo. — Bet aš neketinau tiesiog 
leisti jai pabėgti. 

— Kodėl gi ne? 

— Nes ji nekalta! - tuo įsitikinęs atsakė Tobijas. - Jo- 
kia jinai ragana. Vieninteliai demonai, esantys šiame 
mieste, yra grafas Teovulfas ir jo parankiniai. Leisti jai 
pabėgti kaip paprastai nusikaltėlei, kuriai dovanojama lais- 
vė, būtų reiškę pripažinti jos kaltę. Aš ketinau pabėgti 
drauge su ja. 

— O paskui? — paklausė Pretorijus. - Kas turėjo būti 
toliau? 

— To aš nežinau, - prisipažino Tobijas. - Neturėjau laiko 
rimtai pamąstyti. Galbūt mes būtume atėję pas jus, broli 
Pretorijau. 

— Betgi tai nesąmonė! - įsikišo Teovulfas. 

Pretorijus metė į jį piktą žvilgsnį, tačiau, atvirkščiai 
negu Breseris, grafas neatsitraukė atgal, bet žengė link 
stalo 1r parodė į Tobiją, mesdamas jam kaltę: 

— Jis visai neketino perduoti jos bažnytiniam ar pasau- 
lietiniam teismui. Ar jau taip greit pamiršote, ką prieš 
kelias akimirkas jis pats prisipažino? Kad jo planas buvo 
ją išteisinti? Jis visai neieškojo jos kaltės įrodymų, tik 
visuomet norėjo pagrįsti jos nekaltumą. 

— Taip galėjo būti, - ramiai atsakė Pretorijus. - Betgi 
šitai taip pat yra inkvizitoriaus uždavinys, grafe. Teisti 
kaltuosius ir nekaltuosius vienodai — reikštų daryti blo- 
ga, užuot su blogiu kovojus. - Jis ryžtingai mostelėjo ran- 
ka, neleisdamas Teovulfui toliau šnekėti, ir vėl kreipėsi į 
Tobiją: —- Taigi jūs kartu pabėgote iš miesto? Kur? 

— Prie... prie ežero miške, - dvejodamas prisipažino 

Tobijas. —- Katrina tenai žinojo slėptuvę, kur mes norėjo- 
me praleisti naktį. 

— Kodėl? - paklausė Štefanas. - Jūs jau buvote gero- 
kai nuėję. Būtumėt galėję tuo pasinaudoti ir rasti saugią 
vietą. 

— Aš nežinojau, ar jie jau pastebėjo, kad mudu pabė- 
gome, - atsakė Tobijas. - Jeigu jie būtų vijęsi su arkliais 
ar net šunimis, nebūtume toli nukeliavę. Šitas klanas ne- 
toliese su savo bjauriu dvoku man atrodė vienintelė vie- 
ta, kur galime būti saugūs nuo šunų. Aš tikėjausi, kad ta 
bjaurastis paslėps mūsų pėdsakus. 

— Greičiausiai taip ir bus padariusi, - tarė Pretorijus. — 
Kas atsitiko ten, prie ežero? 

— Mudu suradome olą, - atsakė Tobijas. - Bet prieš 
tai aš vėl pamačiau vyrus su kaukolių kaukėmis. Netik- 
rus demonus, - pridūrė mesdamas neapykantos kupiną 
žvilgsnį į Teovulfo pusę, - kurie vertė šito miesto žmo- 
nes juos garbinti. Jie kaži ką nešėsi, vėliau pasirodė, kad 
tai buvo moters lavonas. 

Teovulfas vėl kažką netinkama burbtelėjo, ir vėl Pre- 
torijus greitai ir įspėjamai pakėlė ranką. 

— Ne taip greitai, - tarė jis, - mes buvome prie olos. 
Kas ten atsitiko? Jūs praleidote naktį tenai? 

— Taip 1r buvo, - pripažino Tobijas ir nenutylėjo net 
to, kas ten atsitiko. Jį užplūdo gėdos jausmas, tačiau tuo 
pačiu metu buvo tvirtai įsitikinęs, kad laužydamas įža- 
dus klausė vien tiktai savo širdies balso. 

Pretorijus klausėsi viso to akmeniniu veidu, netarda- 
mas nė žodelio. Kartais mostu duodavo suprasti, kad To- 
bijas kalbėtų toliau. 

Kai Tobijas priartėjo prie pabaigos, didelėje, apytamsė- 
je patalpoje įsiviešpatavo tyla. Jis buvo nusikamavęs. Ger- 

šnekėti. Tobijas kalbėjo daugiau negu valandą. 

Pagaliau Pretorijus giliai atsiduso. Jis taip pat atrodė 
išvargęs. Liūdesys iš akių nebuvo išnykes, veikiau dar 
labiau padidėjęs. 

— Ar tai jau visa, tikra istorija? — paklausė jis po kurio 
laiko. 

Tobijas pavargęs linktelėjo. 

— Viskas, ką aš galiu papasakoti, - tarė jis. - Bet pa- 
klauskite Katriną, kokį vaidmenį iš tikrųjų grafas Teovul- 
fas atlieka šiame mieste. Ir jeigu jūs ja nepatikėsite, tai 
nuvykite į jo pilį ir paklauskite mirusios moters vaiką. 
Jeigu dar jo taip pat nenugalabijo. 

Teovulfo veidas buvo visiškai bejausmis. Klausėsi To- 
bijaus žodžių, tarytum šie visai jo neliestų, tarytum jis 
būtų šito ypatingo proceso abejingas stebėtojas. 

— Taigi tu prisipažįsti, kad padėjai tą naktį pabėgti ra- 
ganai? Tu prisipažįsti, kad su ja įpuolei į kūniškosios mei- 
lės nuodėmę? Ir tu pripažįsti, kad jinai nužudė tą vyrą, 
kuris bandė užkirsti jums kelią pabėgti? — galų gale Pre- 
torijus apibendrino jo parodymus. 

— Dėl tų priežasčių, kurias jums paaiškinau, - atsakė 
Tobijas. 

— Matote, garbingasai tėve, yra lygiai taip, kaip aš bu- 
vau sakes, —- staiga sušuko Teovulfas. - Jinai jį užkerėjo. 

Tobijas jautė, kaip susitraukė jo skrandis. 

— Betgi tai... tai... 

Pretorijus pertraukė jį rankos mostu. 

— Žinau, ką tu nori pasakyti, Tobijau. Tačiau aš bijau, 
kad grafas Teovulfas teisus. Tai esi ne tu, kursai čia kal- 
ba su manimi. 

— Pretorijau, aš prašau jūsų! — Tobijas pašoko. - Neži- 
nau, ką jisai jums sakė, betgi patikėkite manimi, mano 

protas dar niekada nebuvo toks aiškus. Tiesiog juokinga 
tvirtinti, kad kažkas susuko man galvą. 

— Ir vis dėlto bijau, kad man nebelieka kito pasirinki- 
mo, kaip tik tuo patikėti, — tarė Pretorijus, - po to, ką aš 
dabar čia iš tavęs išgirdau. 

— Garbingasis Pretorijau, jūs mane pažįstate! — atsa- 
kė Tobijas. - Argi jūs iš tiesų manote, kad aš būčiau lei- 
dęsis suviliojamas burtų? 

— Žinoma, ne, - atsakė Pretorijus, — bet gal to, ką tu 
laikai savo širdies balsu. 

— Tačiau Katrina yra... 

— Mes žinome, kas jinai yra, —- pertraukė jį Pretorijus 
švelniai. Jis liūdnai šyptelėjo. - Katrina man viską papa- 
sakojo, ir jeigu to nebūtų padariusi, tai aš vis tiek būčiau 
supratęs. Ar tu jau pamiršai, kad aš buvau tasai, kurs rū- 
pinosi tavo auklėjimu? Aš pats tada stengiausi, kad jai 
baigtųsi kuo švelnesne bausme. Jinai ir mane apvylė, taip 
kaip tave ir visus kitus. 

Tobijas tiktai po valandėlės suprato, ką reiškia šitie 
žodžiai. 

— Betgi ji ne ragana! - tarė jis. - Mes... mes tada buvo- 
me vaikai, broli Pretorijau! Mes nežinojome, ką darome. 

Dar kartą senu Pretorijaus veidu nuslinko toji švelni, 
liūdna šypsena. 

— Tu buvai vaikas, Tobijau. Tačiau velnio keliai labai 
painūs, o jo klastingumas begalinis. Kartais jisai pasiro- 
do pavidalu to, kurį, atrodo, mes labiausiai mylime. 

— Bet jinai jokia ragana! — pakartojo Tobijas. 

Pretorijus žiūrėjo į jį pilnas užuojautos. 

— Tu myli šitą moterį, - tarė jis. - Tai nieko nekeičia 
dėl to, ką tu padarei, arba dėl to, kad tu už tai turėsi atsa- 
kyti. Ar tau aišku, kad jau gali atsisakyti savo gyvenimo 
1r savo sielos išganymo dėl jos? 

— Jinai niekuo nenusikalto! — nesutiko Tobijas. - Kas 
čia atsitiko, neturi nieko bendra su raganavimu. Aš esu 
tas, kurį jūs turėtumėt nubausti. Aš sulaužiau savąjį ti- 
kėjimą. Katrina nieko nepadarė, tik grūmėsi: dėl savo gy- 
vybės. 

— Tu vis dar bandai ją ginti, - tarė Pretorijus. - Tai 
daro tau garbę, betgi tai yra taip pat ir kvaila. Daugiau 
niekas nesikeis nei tau, nei jai, Tobijau. Katrina viską jau 
prisipažino. 

Tobijas netikėdamas spoksojo į jį. 

— Jinai prisipažino? 

— Ragana viską prisipažino, - vietoj abato atsakė Šte- 
fanas. - Prisipažino užsiiminėjusi burtais 1r juodąja ma- 
gija. Prisipažino jau vaikystėje susimeilinusi su velniu ir 
nuo to laiko susitikinėjanti su juo kiekvieną pilnaties nak- 
tį. Ji toliau prisipažino užkalbėjimais numarinusi ežerą 
miške, į šiaurę nuo Buchenfeldo. Prisipažino užkerėjusi 
daugelio valstiečių gyvulius ir paskutiniais metais visą 
derlių. 

— Tai, ko gera, prisipažino ir jodinėjusi ant šluotos po 
dangų, ar ne taip? — pašaipiai pridūrė Tobijas 1r iš pykčio 
sugniaužė kumščius. — Nuo kada jūs tikite tokiomis ne- 
sąmonėmis? 

Štefano akys piktai blykstelėjo. Tačiau jis net nebandė 
atsakyti, tada Pretorijus vėl pakėlė ranką ir nežymiai mos- 
telėjęs paprašė rimties. Valandėlę abatas skvarbiu žvilgs- 
niu žiūrėjo į Tobiją, tada vėl kreipėsi į sargybinį prie durų: 

— Atveskite čia kaltinamąją! 

Tobijas negalėjo nuslopinti išgąstingos aimanos. Iš tik- 
rųjų dar ne visai gerai suprato, kad šitame procese kal- 
bama ne apie jį. Jis buvo tiktai liudytojas; liudytojas, pats 
užsikrovęs sau sunkią kaltę. Kaltinamoji vis dėlto buvo 
Katrina. Staiga jį apėmė naujas išgąstis, ir jisai suprato, 

kad tai buvo ne jo gyvenimas, apie kurį per paskutines 
valandas jis kalbėjo, bet jos. 

Sargybinis grįžo po valandėlės, ir kai Tobijas pamatė 
Katriną, kurį laiką pamiršo viską ir jautė tiktai įtūžį ir 
nusivylimą. Ta dešimtis dienų, kurias jisai praleido ka- 
lėjimo tamsoje, taip pat ir jai praėjo ne be pėdsakų. Ta- 
čiau jis pasveiko ir buvo sukaupęs naujų jėgų, tuo tarpu 
Katrina atrodė sunykusi ir išsekusi kone taip, kaip tada, 
kai ją rado bokšte. Ji vis dar buvo su tais pačiais drabu- 
žiais, kuriais vilkėjo tada, kai juodu bėgo, bet dabar dra- 
panos buvo sudriskusios ir su didelėmis, tamsiomis dė- 
mėmis, tos dėmės galėjo būti ne kas kita, tik jos pačios 
sudžiūvęs kraujas. Plaukai karojo purvini ir susivėlę. De- 
šinioji ranka buvo apsukta kraujuotu raiščiu, ir ji sun- 
kiai judėjo. Kiekvienas žingsnis, rodos, kėlė jai didžiulę 
kančią. 

— Jūs ją... kankinote? — netikėdamas gergždžiančiu bal- 
su pratarė Tobijas. 

— Kaltinamoji buvo apklausinėjama, kaip tokiais atve- 
jais yra įprasta, jeigu tai pasitarnauja tiesai, —- pasakė Pre- 
torijus. 

— Jūs ją kankinote! - spyrėsi Tobijas. 

Jis ūmai pasisuko, įdūrė akis į Pretorijų ir susijaudi- 
nęs pasilenkė priekin. Telarijus ir brolis Štefanas taip pat 
įsitempė, ir Tobijas staiga suprato, kad jo elgesys jiems 
visiems davė dingstį nuogąstauti, ar tik jis nepuls Preto- 
rijaus. 

— Jūs... jūs prievarta išgavote iš jos prisipažinimą, — 
ištarė jisai drebančiu balsu. - Ką tai reiškia? Ir aš kanki- 
namas viską prisipažinčiau, ką tik iš manęs norėtumėt 
išgirsti. 

Žinoma, Tobijas suprato, kokie beprasmiai buvo šitie 

žodžiai. Pretorijus net nesistengė atsakyti į tuos žodžius, 
tiktai įsakmiu mostu liepė Katrinai prieiti arčiau. 

Toji pakluso. 

Tobijas veltui bandė sugauti jos žvilgsnį. Katrina tu- 
rėjo jausti, kad jis į ją žiūri, bet jo žvilgsnio vengė. 

— Katrina Ferkolt, — vėl pradėjo Pretorijus tuo šaltu, 
oficialiu tonu. — Tu žinai, kuo esi kaltinama. 

Katrina linktelėjo. Jinai drebėjo visu kūnu. 

— Taip, —- sušnabždėjo be garso. 

— Mes apklausėme visus liudytojus, - kalbėjo Preto- 
rijus. —- Patys apžiūrėjome tavo darbų įrodymus ir turime 
tavo pasirašytą prisipažinimą, kur tu patvirtini susidėju- 
si su velniu ir jo demonais. Tačiau prieš paskelbdamas 
galutinį nuosprendį aš noriu duoti tau progą atlyginti ža- 
lą, kurią esi padariusi. 

— Kas... kas per nesąmonė! - pratarė Tobijas sutri- 
kęs. - Ji nieko nepadarė! Štai tas dėl visko yra kaltas! — 
Jis parodė į Teovulfą, o šis 1r dabar liko visiškai ramus. 

— Tylėk, Tobijau, - tarė Pretorijus. Kreipdamasis į Kat- 
riną, jis kalbėjo toliau: - Prašom pakartoti tą savo prisi- 
pažinimo dalį, kur kalbėjai apie tėvą Tobiją ir pabėgimą iš 
nelaisvės. O gal tu tam per silpna? Aš mielai liepsiu tė- 
vui Telarijui perskaityti, o tau tada reikės tiktai linktelė- 
ti, jeigu tai atitiks tiesą. 

— Aš galiu... kalbėti, — tyliai paprieštaravo Katrina. 

Vis dėlto ji trumpai pažvelgė į Tobiją, tačiau žvilgsnis, 
kurį jisai sugavo, tik išgąsdino; akyse buvo įrašytas ne- 
nusakomas skausmas. 

— Taigi tu prisipažįsti, kad piktuosius kerus, kuriuos 
tau davė šėtonas, panaudojai tėvo Tobijo dvasiai ir valiai 
supainioti? 

Katrina linktelėjo: 

— Taip. Aš priverčiau jį man padėti. 

— Betgi tai netiesa, — ginčijo Tobijas. 

— Taigi tu prisipažįsti, - nesujaudintas tų žodžių toliau 
kalbėjo Pretorijus, - jį užkerėjusi, kad šitaip tau padėtų 
pabėgti iš nelaisvės? 

— Taip. 

Katrina dar valandėlę žiūrėjo į jį. Lūpos drebėjo, alsa- 
vimas buvo toks greitas, kad Tobijas matė, kaip kilnojasi 
jos krūtinė po suplėšytais drabužiais. Tada ji vėl atsisuko 
į Pretorijų ir nudūrė akis. 

— Buvo tikrai taip, - kalbėjo ji toliau. - Tą naktį, kai 
pabegome, jis pats budėjo prie manęs kalėjime. Laukiau, 
kol jis užmigs, tada įsiskverbiau į jo sapnus ir padariau, 
kad jisai patikėtų esąs juodųjų mišių liudytojas, kai šito 
miesto gyventojai meldžiasi velniui. Po to man pasidarė 
lengva įveikti jo pasipriešinimą ir jį įkalbėti, kad padėtų 
man pabėgti. 

— Vadinasi, tai atsitiko prieš jo valią, - įsitikino Pre- 
torijus. 

— Bet visa tai juk netiesa, - ginčijo Tobijas. - Katrina! 
Kodėl... kodėl tu taip kalbi? Pasakyk jiems, kaip buvo iš 
tikrųjų! Pasakyk jiems, kas čia iš tikrųjų dedasi! Tai juk 
ne tavo kaltė! 

— Jūs pabėgote, - toliau kalbėjo Pretorijus. - Kur? 

— Prie ežero, - atsakė Katrina. — Prie olos, visai prie 
pat to ežero, aš ją žinojau. Žinojau, kad mes ten būsime 
saugūs. 

— Prie olos? Kas tai per ola? Ar kokia ypatinga vieta? 

— Taip. Tai vieta, kur aš kartais susitinku su savo val- 
dovu. 

— Valdovu? Kas jis toks? 

— Velnias, - prisipažino Katrina. —- Tai ola, kur aš paža- 
du vykdyti jo valią ir kur jisai duoda man savo paliepimus. 

— Pretorijau! —- sudejavo Tobijas. - Jūs negalite tuo pa- 
tikėti! Jūs žinote, kuo reikia laikyti tokius plepalus! 

— Tai kas gi atsitiko toje oloje? - klausinėjo Pretori- 
jus, visai nepaisydamas Tobijo. 

— Aš suvedžiojau Tobiją, - sakė Katrina. —- Aš jį apke- 
rėjau, kad sulaužytų savo įžadus ir su manimi pultų į kū- 
niškosios meilės nuodėmę. 

— Ar sunkiai sekėsi? — norėjo sužinoti Pretorijus. 

Katrina atsakė purtydama galvą: 

— Ne. Toji ola yra tokia vieta, kur pragaro galia labai 
didelė. Joks vyras niekaip nebūtų galėjęs ten prieš mane 
atsilaikyti. Aš jį galutinai įtikinau, kad esu nekalta ir kad 
jis turi padėti man pabėgti. Tada mes vėl išėjome iš miš- 
ko ir patraukėme prie upės. Bet mus pastebėjo. Buchen- 
feldiečiai buvo jau sukilę manęs ieškoti. Valstietis Jano- 
šas mus užklupo. Kai Tobijas jį pamatė, aš priverčiau, 
kad tėvas Tobijas pultų tą valstietį. Bet Janošas buvo stip- 
resnis. Parbloškė Tobiją, o kai šis nesiliovė priešintis, 
išsitraukė peilį ir smogė jam į pečius. 

— O toliau? — paklausė Pretorijus, kai Katrina nutilo. 

— Kai Tobijas galynėjosi su Janošu, aš nulėkiau atgal į 
mišką ir susiradau vėzdą, - atsakė Katrina. - Tuo vėzdu 
aš jį 17 užmušiau. 

— Betgi taip nebuvo, - sumurmėjo Tobijas. 

Jis daugiau jau nebešaukė. Iš balso buvo likęs tik 
šnabždesys; Pretorijus tikriausiai jo visai net negirdėjo. 
Tobijo akys degė, bet ašaros buvo išsekusios. Jis turėjo 
jausti siaubą, pyktį, paniką — ką nors, tačiau nejautė nie- 
ko. Jis pralaimėjo. Ką dabar dar sakė ar darė, niekas nebe- 
galėjo ko nors pakeisti. 

Vėl ilgą, be galo ilgą valandą salę užvaldė slegianti ty- 
la. Tada Pretorijus atsikrenkštė, pakėlė galvą ir paeiliui 
nužvelgė Teovulfą, Tobiją ir Katriną. 

— Kaltinamoji prisipažino įvykdžiusi nusikaltimus, ku- 
riais buvo apkaltinta, - pradėjo jisai. - Jinai prisipažino 
sudariusi sąjungą su velniu ir, pasinaudodama magiško- 
mis jėgomis, pridariusi Buchenfeldo gyventojams ir apy- 
linkėms nuostolių. Prisipažino padariusi viską, kiek tik 
leido jos galios, kad užnuodytų šitą vietą ir pasėtų žmo- 
nių širdyse velnio sėklą. Toliau nagrinėjant bylą, prisipa- 
žino jau prieš ketverius metus pasirūpinusi, kad čionykš- 
tis kunigas būtų išvarytas. Be to, dar prisipažino savo 
vyrą, vaistininką Ferkoltą, iš lėto nuodijusi visus metus. 
Jinai prisipažįsta ir dėl sunkiausio kaltinimo, būtent, pa- 
sinaudodama savo raganiškais kerais, padariusi inkvizi- 
torių visiškai bevalį. Todėl aš nusprendžiu, kad ji kaip 
ragana turi būti sudeginta ant laužo, o jos pelenai tuoj 
pat išbarstyti į visas keturias puses. Nuosprendis turi būti 
įvykdytas dar šiandien. 

Tobijas vos begirdėjo žodžius. Suprato, koks bus 
nuosprendis, bet vis dar nieko nejautė, nes jau buvo pa- 
siekęs tokią nevilties ir neryžtingumo ribą, kad buvo din- 
gusi visa baimė. 

Katrinos akys prisipildė ašarų. Ji drebėdama pasižiū- 
rėjo į Pretorijų, tada staigiai apsigręžė ir pažvelgė į Teo- 
vulfo pusę. 

Buvo keista — tačiau iš vienokios ar kitokios reakci- 
jos, kurios tikėjosi Tobijas, Teovulfo veide jisai išskaitė 
visiškai nelauktą: išgąstį. 

Šis nuosprendis Teovulfo negalėjo nustebinti. Jis pa- 
siekė savo tikslą, ir vis dėlto neatrodė, kad dėl to džiū- 
gautų. Taip pat ir Pretorijui neprasprūdo pro akis nelaukta 
grafo reakcija, nes klausiamu žvilgsniu kreipėsi į Teovulfą. 

— Ar turite dar ką pasakyti, grafe? 

Teovulfas skubiai papurtė galvą. 

— Ne, - atsakė, — norėčiau tiktai išsakyti viso miesto 
padėką, kad jūs pagaliau išlaisvinote iš nelaimės, kuri ke- 
lerius metus mus slėgė. Žinoma... 

Pretorijus buvo jau vėl atsisukęs į brolį Telarijų, ta- 
čiau dabar nustebęs pakėlė akis ir pasižiūrėjo į grafą: 

— Kas dar? 

— Aš visai nenorėčiau kištis, - neryžtingai pradėjo Te- 
ovulfas. —- Bet man neduoda ramybės tai, ką ji papasakojo 
apie tą 0lą. 

— Kąjjūs turite galvoje? — Pretorijus klausiamai pakrei- 
pė į šoną galvą. 

— Jeigu iš tikrųjų yra vieta, kur klaidžioja velnias, — 
atsakė Teovulfas, - tai mes negalime taip elgtis, tarytum 
viskas būtų jau baigta. Kas nors kitas gali netyčiomis pa- 
kliūti į tuos pačius spąstus, kaip kad nutiko jūsų vargšui 
kunigui. Arba kokia kita ragana ims daryti tai, ką šita ne- 
laboji moteriškė pradėjo. Mes turime rasti tą olą ir pada- 
ryti taip, kad niekas prie jos neprieitų. 

— Tada šitai turite padaryti jūs, — patarė jam Pretori- 
jus su nekantrumo gaidele balse. 

Teovulfas liūdnai šyptelėjo. | 

— Prašom atleisti, garbingasai abate, bet aš bijausi, kad 
nerasiu nė vieno Žmogaus šitame mieste, kurs išdrįs savo 
noru prie tos olos prisiartinti. Be to, aš nesu tikras, ar 
mes ją tikrai rasime, jeigu ragana ten mūsų nenuves. 

— Jis teisus, broli, - tarė Štefanas. - Mes privalome 
piktąsias dvasias iš tos vietos išvaryti. Jeigu pragaro ga- 
lybės užteko įveikti tokį žmogų kaip brolis Tobijas, tai ji 
pražudys bet kurį kitą, kas prie jos vien tik prisiartins. 

Pretorijus kurį laiką mąstė apie šituos Žodžius ir pa- 
galiau linktelėjo; tačiau tas linktelėjimas buvo toks sun- 
kus, tarytum šį sprendimą būtų priėmęs skaudžia širdi- 

mi ir tikrai nesitikėdamas iš to nieko gera. Abatas dar 
kartą kreipėsi į Katriną: 

— Ar tu pasirengusi parodyti mums tenai kelią? — pa- 
klausė. - Tatai neturės jokios įtakos tavajam nuospren- 
džiui. Bet gal tu gausi daugiau Dievo malonės, jeigu mums 
padėsi, kad dar daugiau nekaltųjų nepakliūtų į velnio ža- 
bangas. 

— Aš... parodysiu jums kelią, - užsikirsdama sušnabž- 
dėjo Katrina. 

— Tai daugiau negaiškime, — užbaigė procesą senasis 
abatas. 


16 


S) Žmonių šią popietę pa- 
liko Buchenfeldą ir traukė prie ežero: Breseris, Teovul- 
fas su pustuziniu vyrų iš savo palydos, vienuoliai, taip 
pat dvidešimt ginkluotų vyrų - tie laukė prie bokšto na- 
mo. Matyt, žinia, kurią Pretorijui pasiuntė Teovulfas, taip 
išgąsdino senąjį abatą, kad šis dėl visa pikta nusprendė 
atvykti čia su pulkeliu karių. 

Nepaisant viso to, ką Pretorijus pats buvo pasakęs, 
su Tobiju buvo elgiamasi kaip su belaisviu: senajam aba- 
tui mostelėjus, kareiviai jo nesukaustė, bet buvo paso- 
dintas ant žirgo, ir pavadį laikė ne pats Tobijas, o karys. 
Vienas ginkluotųjų jojo prieky, vienas užpakaly ir dvi- 
ese iš šonų. Jie elgėsi su juo pabrėžtinai mandagiai, ta- 
čiau tuo pat metu ir nepakesdami jokio priešgyniavimo. 
Tobijas suprato, kad jį nužudytų, jeigu mėgintų bėgti. Ir 
kurį laiką iš tikrųjų jis turėjo mintį sprukti. Šitaip viską 
greitai užbaigtų. Tačiau visai nesvarbu, ką besakytum 

ar begalvotum apie Tobiją, jis niekada nebuvo bailys. 
Greitai nuvijo šitą mintį ir paklusniai jojo tarp dviejų 
ginkluotųjų. 

Buvo jau gana vėlu. Saulė lėtai slinko už horizonto ir 
11gi šešėliai ėmė tiestis per žemę. Pakilo žvarbus vėjas, 
bet pūtė į ežero pusę ir taip saugojo juos nuo pelkės dvo- 
ko. Tobijas suprato, kad jie nebesuspės grįžti atgal su die- 
nos šviesa. Jis netgi nebuvo tikras, ar jie, dar nesibaigus 
dienai, pasieks ežerą, nes turėjo taikytis prie Pretorijaus, 
lėčiaustio iš viso pulko, ir gana pamažu judėjo priekin. Se- 
nasis abatas nebuvo įgudęs raitelis, kiūtojo susirietęs bal- 
ne, tarytum jam apskritai buvo kančia išsilaikyti ant Žir- 
go. Kai visi prisiartino prie miško per šimtą žingsnių, Pre- 
torijus, — jis kartu su kitais abiem dominikonais buvo ši- 
to nedidelio pulkelio priekyje, - sustojo ir pamojo Tobi- 
jui prijoti. Kurį laiką tiriamai žiūrėjo į jį, tada neramiai 
mostelėjo ranka. 

— Na, broli Tobijau, — pradėjo jisai, - parodyk man tą 
vietą, kur tu dediesi radęs nužudytą moterį. 

Toks klausimo formulavimas Tobiją nustebino. Jis lė- 
tai pasuko galvą, norėdamas rasti tą vietą, kur juodu su 
Katrina susidūrė su kauline kauke. Iš pradžių jam labai 
sunkiai sekėsi; jau blėstančioje, bet vis dar vaiskioje die- 
nos šviesoje čia viskas atrodė pasikeitę. Galiausiai pa- 
stebėjo spragą tarp krūmų, vedančią per mišką link eže- 
ro. Netgi dieną toji spraga atrodė kaip niūri skylė, - vaiz- 
das, nuo kurio jam vėl per nugarą greitai perbėgo ledinis 
drebulys. 

— Nagi? — paklausė Pretorijus. 

Tobijas dairėsi toliau. Kone beviltiškai bandė atgaivinti 
atmintyje, kuriuo keliu pasuko juodu su Katrina palikę 
olą. Prisiminė, kad patraukė į pietus ir buvo nuėję tiktai 


408 Ww Hohlbein 


keletą žingsnių — bet ar tų žingsnių buvo dešimt? O gal 
penkiolika? Gal šimtas? Tobijas negalėjo atsiminti. Paga- 
liau parodė maždaug ta kryptimi, ir Pretorijus mostu da- 
vė jam suprasti, kad jis turįs joti priekyje. 

Tobijas taip toli nujojo nuo miško, kad buvo visiškai 
tikras, jog dabar sukorė bent jau dvigubai tiek negu tą 
vakarą; padaręs didelį lankstą grįžo atgal ir vėl vedė Pre- 
torijų ir kitus dar tris ar keturis kartus palei miško pa- 
kraštį. Jis įdėmiai stebeilijo žemę, bet nieko nerado. Kiek- 
viena žemės pėda atrodė lygiai tokia pati, kaip ir kitos. Ir 
po kurio laiko pats sau pasakė, kad beprasmiška. 

— Jau nebežinau, - priblokštas prisipažino jisai. 

Pretorijus staiga dar labiau nuliūdo ir nusiminė. Pa- 
vargęs pasuko žirgą atgal prie miško pakraščio, kur lau- 
kė Teovulfas, jo palydovai ir kareiviai. Katrina stovėjo 
tarp iš padilbų žvelgiančių ginkluotų vyrų. Atrodė, jai buvo 
sunku laikytis ant kojų. Tačiau jos žvilgsnis buvo gyvas 
1r aiškus, ir kaip kvailai šitą valandą jautėsi Tobijas - jam 
kone pasirodė, kad jos akyse įžvelgė pasitikėjimą, kai ši 
trumpai į jį žvilgtelėjo. 

— Taigi - rodyk mums kelią, - įsakė Pretorijus, kai, 
padedamas Telarijaus ir vieno kario, nulipo nuo žirgo. 

Katrina iš pradžių lyg ir negirdėjo. Bet paskui paklus- 
niai apsisuko ir lėtais, pavargusiais žingsneliais ėmė sliū- 
kinti miško link. 

Keistas netikrumo jausmas apėmė Tobiją. Jis jautėsi 
taip, tarytum žingsnis po žingsnio vėl skverbtųsi į keis- 
tąjį savo košmariškų sapnų pasaulį, tarytum sulig kiek- 
vienu žingsniu toltų nuo realybės ir vėl leistųsi atgal į 
baimės ir pragaro apsuptį. Netgi patį Pretorijų šita pra- 
keiktoji vieta, rodėsi, pripildė nemalonių jausmų. Ir ka- 
reivių žvilgsniai darėsi vis baugesni. 

Pagaliau Katrina sustojo ir surištomis rankomis paro- 
dė vietą šalia kelio: vos iki kelių aukštumo, beveik nepa- 
stebimą angą tarp krūmų. 

— Kas čia? —- paklausė Pretorijus. 

— Reikia ten lįsti, - tyliai atsakė Katrina. - Jums rei- 
kės... šliaužti. 

Pretorijus kurį laiką svarstė, paskui papurtė galvą. 
Mostu pasišaukė porą karių ir parodė į krūmus šalia Kat- 
rinos. 

— Praskinkite kelią! - įsakė jis. 

Katrina tikrai išsigando. 

— Ne! - tarė ji. - Jūs negalite to daryti! 

Abudu ginkluotieji išties nesiryžo daryti tai, kas jiems 
buvo liepta. Tobijas pastebėjo, kad ir Teovulfas atrodė iš- 
sigandęs. 

— Ką tai turėtų reikšti? — aštriai paklausė Pretorijus. 

— Jūs... - Katrina nutilo, kurį laiką įtemptai ieškojo žo- 
džių 1r kone maldaujamai: žiūrėjo į Tobiją. 

— Jūs negalite to daryti, — galiausiai pasakė. — Niekas 
neturi teisės čia ką nors keisti. 

— Nesąmonė! - sušuko supykęs Pretorijus. 

Jis pakartojo savo įsakmų mostą ir kartu davė trečia- 
jam kareiviui suprasti, kad tasai pavestų Katriną kiek į 
šalį. Tada abudu ginkluotieji pakėlė savo ilgus, dviašme- 
nius kardus ir pradėjo sutartinai kapoti krūmus. 

Ašmenys vis įsipinkliodavo į šakų ir vijoklių raizgaly- 
nę, ir vyrai turėjo įtempti visas savo jėgas, kad išlaisvin- 
tų ginklus iš tos pinkliavos. Šlamėjo, traškėjo, braškėjo, 
kai jie įširdę toliau kapojo krūmus. Tobijo ausyse šitie 
garsai greitai virto skausmingu dejavimu ir vaitojimu, prie 
kurio, atrodė, pamažu prisijungė ir visas miškas. Jis ūmai 

suprato, kad Katrinos perspėjimas buvo teisingas. Tai, 
ką jie darė, buvo blogai. Nusikaltimas, kuris negalėjo lik- 
ti nenubaustas. Tai buvo šventa, neliečiama vieta, net jei- 
gu joje ir galėjo tvyroti blogio dvelksmas. Ir joks žmogus 
neturėjo teisės ką nors pakeisti arba net sugriauti; Kat- 
rinos baimė nebuvo suvaidinta: jos akys buvo tamsios iš 
nuogąsčio, o žvilgsnis visą laiką nepaliaujamai lakstė 
spygliuotų šakų šakelių siena, tarytum laukdama, kad toji 
siena bet kurią akimirką štai pakils ir grius ant jos. 

Ilgai užtruko abudu vyrai, kol pabaigė savo darbą. Ir 
kai jau buvo baigę, drebėjo iš nuovargio. Spygliuotų vi- 
joklių 1r nudžiūvusių krūmynų sienoje žiojėjo properša, 
gan plati, kad žmogus pasistengęs galėtų prasibrauti. 

Pretorijus galvos mostu grąžino abudu vyrus atgal ir 
paragino Katriną: 

— Eik! 

Net kai jie įsibrovė giliau į mišką, Tobijas nieko nega- 
lėjo atpažinti. Čia galėjo būti ir visai kita vieta, nuo šičia 
per daugelį mylių. Tiktai kai Katrina po ilgoko laiko vėl 
sustojo ir pritūpė, kad galėtų susidoroti su negyvų krū- 
mų raizgalyne, jisai suprato, kad jie pasiekė tikslą. 

— Stok! 

Katrina išgąstingai pakėlė akis, o Pretorijus valdė ją 
tuo pačiu šiurkščiu balsu: 

— Ką tu ten darai?! 

— Jūs... norėjote pamatyti olą, - atsakė Katrina užsi- 
kirsdama. — Anga yra... 

Pretorijus nutraukė ją piktu mostu. 

— Stokis! 

Katrina pakluso. Žvilgsnis neryžtingai lakstė nuo Pre- 
torijaus prie Tobijo. 

— Ar čia įėjimas? — Pretorijus parodė krūmus. 

Katrina linktelėjo: 

— Taip. Bet paslėptas, ir jūs jo ne... 

— Laikai mane kvailiu, moterie!? — užsipuolė ją Preto- 
rijus. - Ar iš tikrųjų manai, kad leisčiau raganai eiti į to- 
kią velnišką vietą? — Jis įsakmiai mostelėjo ranka abiem 
ginkluotiesiems, kur iškirto krūmynuose proskyną, tada 
į krūmus palei jų kojas. —- Pašalinkite brūzgynus! 

Abudu kareiviai pakluso. Po krūmais pasirodė juoda, 
bedugnė landa, Tobijas ją pažino. Bet ji buvo lyg ir kitokia. 
Toji landa pasirodė jam daug siauresnė ir gerokai giles- 
nė negu tada. Ir tik dabar jis pajuto sutrešusių puvėsių 
tvaiką, plūstantį iš gilumos. 

Pretorijus sudrebėjo. 

— Tu neperdėjai, moterie, - tarė jis. - Tai pragariška 
vieta. — Jis įsakmiai pakėlė ranką: - Duokite man deglą. 

— Nedarykite to! — išsigandusi šūktelėjo Katrina. 

Pretorijus dėbtelėjo į ją. 

— Kodėl ne? — paklausė šiurkščiai. — Bijai, kad tavo 
viešpats tavęs nenubaustų už tai, kad atvedei čionai Die- 
vo Žmogų? 

— Landa labai siaura, — atsakė Katrina, — ir labai gili. 
Susižeistumėt, jeigu bandytumėt lįsti vidun. 

— Ji teisi, Pretorijau, — pridūrė Tobijas, - man pačiam 
vos pavyko. Tai per daug pavojinga. 

Pretorijus liūdnai nusišypsojo. 

— Kaipgi man iš tokios vietos išvaryti velnią, jeigu ne- 
galiu ten patekti? 

— Leisk man tai padaryti, - pasisiūlė brolis Telarijus. 
Trumpai šyptelėjęs pridūrė: - Turiu patyrimo. Toje vie- 
toje, kur užaugau, buvo daugybė olų. Būdamas vaikas 
smagiai ten landžiodavau. 

— Jisai teisus, garbingasai abate, —- dabar jau įsiterpė ir 
Štefanas. — Pasižiūrėkite į šitą skylę! Negali net pasaky- 
ti, kokio jinai gylio. 

Pretorijus kone piktai nužvelgė paeiliui abudu jaunuo- 
sius dominikonus, tačiau po to, regis, suprato, kad jie tei- 
sūs. Jis buvo jau nejaunas — ir veikiausiai ši vieta jam 
lygiai taip pat įvarė baimės kaip Tobijui ir visiems ki- 
tiems; net jeigu to ir neprisipažino. 

— Na gerai, — tarė galų gale abatas, kreipdamasis į Te- 
larijų. — Tada eik su Dievu ir pasižiūrėk, ką ten apačioje 
rasi. Bet tučtuoj grįžk atgal. Ir nieko neliesk, girdi? 

Telarijus greit linktelėjo. Iš rimtos jo veido išraiškos 
buvo matyti, kad jį pamažu apima abejonės, ar iš tiesų 
buvo protinga taip greitai pasisiūlyti tą olą ištyrinėti. Ta- 
čiau jis nieko nepasakė ir kantriai laukė, kol jam bus pa- 
duotas degantis deglas. Tada atsargiai pašliaužė į priekį, 
kolei kojos tabalavo landoje. Užsimerkęs grabinėjo ieš- 
kodamas už ko laikytis, kaire ranka įsikibo į landos kraš- 
to netvirtą žemę ir bandė pamažu leistis gilyn. Bet stai- 
ga prarado atramą ir šaukdamas nubildėjo žemyn. Deg- 
las dingo kartu su juo. 

— Telarijau! - Pretorijus puolė ant kelių prie landos. 

Dominikonas nieko tenai nematė. Bet deglas buvo 
neužgesęs; virpanti, gelsvai rausva šviesa sklido iš olos. 

— Broli Telarijau! - dar kartą šūktelėjo Pretorijus. — 
Ar tu sužeistas? 

— Ne. 

Telarijaus balse, nors jis buvo ir labai neaiškus, galė- 
jai girdėti panikos gaidelę. 

— Ką ten matai? - paklausė Pretorijus. 

Telarijus nieko neatsakė, bet visi galėjo girdėti, kaip 
tas krebžda apačioje. Po valandėlės deglo šviesa vėl.-pa- 
sidarė ryškesnė. Telarijus vargais negalais bandė išsiropš- 
ti viršun. Štefanas su Tobiju pasilenkė, norėdami padėti 
jam įveikti bent jau tą tarpą, kur buvo likęs, ir deglas vos 
nenudegino Tobijui veido. 

— Na? - susijaudinęs paklausė Pretorijus, kai Telari- 
jus išsiropštė iš olos ir kurį laiką gaudė kvapą. - Ką tu 
ten matei? 

Telarijus papurtė galvą ir veltui porą kartų mėgino iš- 
spausti atsakymą. 

— Nieko, - atsakė drebančiu balsu. - Tiktai urvą, kiek 
didesnį negu kapas. Aš nieko nemačiau. Bet ten... ten yra 
pragaras. Velnias gyvena ten, apačioje, broli. Aš galėjau jį 
pajusti. Galėjau užuosti jo dvoką ir jausti jo kvėpavimą. 

Telarijaus akys blykčiojo iš siaubo, kurį tarėsi pajutęs 
ten, apačioje. 

— Tada mes privalome tą velnią išvaryti, - piktai pasa- 
kė Pretorijus. 

— Ne! - Telarijus baisiausiai išsigando. Akys išsiplėtė 
1r jis kone maldaudamas iškėlė rankas. - Nebandyk to, 
broli. Velnias... velnias ten, apačioje, labai galingas. Mus 
visus pražudytų. Į tą vietą jūs negalite nė kojos kelti! 

Pretorijus kurį laiką Žiūrėjo į jį beveik apstulbęs, tada 
jo veidas apsiniaukė iš rūstybės. 

— Kokias nesąmones tu tauški, Telarijau, - tarė jisai. 

— Niekam nevalia įžengti į tą prakeiktą vietą, - spyrė- 
si Telarijus. - Atneškite čionai dervos ir akmenų ir už- 
mūrykite angą, arba sudeginkite visą šitą mišką, bet aš 
maldauju jūsų, tik neikite į tą vietą. 

Buvęs rūstus Pretorijus dabar apstulbo. Tai, ką Tela- 
rijus tenai, oloje, pajuto, turėjo būti kur kas blogiau už 
visa kita, ką per visą savo gyvenimą jis buvo patyręs. 

Bet galų gale Pretorijus vis dėlto papurtė galvą. 

— Nebijok, broli, - tarė jis švelniai, - kartu mes nuga- 
lėsime antikristą, o jeigu ne mes, tai kiti. - Jis kreipėsi į 
Teovulfą: — Pasiųskite ką į miestą, grafe. Reikia pakvies- 
ti vyrų su kastuvais ir kauptukais. 

Teovulfas klausiamai pasižiūrėjo į jį: 

— Kam? 

— Atkasime šitą prakeiktą vietą, - ryžtingai atakė Pre- 
torijus. —- Saulės šviesa išdegins ten piktąją dvasią. O jei- 
gu saulės jėgų nepakaks, liepsiu sudeginti visą šį pra- 
keiktą mišką! 

— Ne! - pasibaisėjusi suriko Katrina. - Jūs negalite taip 
daryti! 

— Kodėl ne?! - Pretorijus apsigręžė ir įtūžęs žengė 
prie jos. — Ko tu baiminiesi, ragana? Kokią niūrią paslap- 
tį slepia ši vieta? 

Jis atšiauriai griebė Katriną už pečių ir supurtė taip 
stipriai, kad tos net galva atsilošė. Katrina suinkštė iš 
skausmo ir pabandė išsivaduoti iš jo gniaužtų, bet Preto- 
rijus laikė tvirtai 1r be gailesčio dar smarkiau supurtė. 

— Kalbėk! —- šaukė jis. - Ką tu padarei su šita vieta? 
Koks prakeiksmas slegia šitą mišką? 

Katrina staiga liovėsi priešinusis įsiutusiam Pretori- 
jaus purtymui, iškėlė surištas rankas į viršų ir su tokia 
jėga smogė abatui į pečius, kad šis, iš skausmo šūktelė- 
jęs gergždžiančiu balsu, parpuolė ant žemės. Katrinos 
akys degė tokiu įtūžiu, kad Tobijui priminė laukinio, šėls- 
tančio plėšraus žvėries žvilgsnį. Greitai, - niekas iš ap- 
linkui stovinčiųjų net nespėjo susivokti, — jinai peršoko 
per pargriuvusį abatą ir puolė prie vieno ginkluoto kario. 
Žaibiškai smogė rankomis į jo kalaviją. Pati prasikirto gi- 
lias, Žiojėjančias žaizdas, tačiau aštrus kaip peilis plienas 
perpjovė ir virvę, kuria buvo surištos jos rankos. Ir kol 
visiškai apstulbęs karys atsipeikėjo iš nuostabos, Katri- 
na pargriovė jį ant žemės ir išplėšė jam kalaviją. Beveik 
tą pačią akimirką puolė priekin kiti du kariai ir Teovul- 
fas. Tačiau užuot jiems padėjęs, Teovulfas negrabiai atsi- 
trenkė į vieną karį, ir jie abudu parpuolė ant žemės. Tre- 

čiasis karys suklupo, norėdamas prasisukti nuo anų griū- 
vančiųjų. Paskutinis karys rankoje laikė tiktai deglą. Kat- 
rinai nebuvo sunku atimtuoju kalaviju nublokšti į šalį de- 
gantį medgalį. Ašmenys nubrėžė virpantį lanką ir staiga 
karys šaižiai suriko. Ištryško kraujas, kai šis krito ant 
žemės. 

Katrina apsidairė aplinkui. Kalavijas jos rankose buvo 
aptekštas krauju. Ginklas buvo toks sunkus, kad jai rei- 
kėjo pastangų išlaikyti jį vienoje rankoje. Tuo tarpu Teo- 
vulfas ir trys kariai sunkiai stojosi ant kojų; Breseris ir 
dar kiti taip pat atsigavo iš nuostabos ir visi kaip vienas 
puolė pirmyn. 

Katrina plačiai ir galingai užsimojo kalaviju, ir tas per- 
skrodė orą, o puolantieji išsigandę vėl atšoko atgal nuo 
švilpiančio plieno. Katrina negrabiai, bet smarkiai dar kartą 
smogė ir vienu šuoliu prišoko prie sužeistojo kario, — tas 
gailiai vaitodamas gulėjo ant žemės. Ji aklai švaistėsi ka- 
laviju dar prieš vieną vyrą, puolantį ją, kaire ranka pasiė- 
mė degantį deglą, o kita ištraukė iš kario durklą, užkištą 
už diržo. Tada žaibiškai apsisuko, puolė ant kelių šalia Pre- 
torijaus ir prikišo durklo smaigalį jam prie gerklės. 

— Toliau nė žingsnio! 

Vyrai išsigando. Tik vienas blyksintis kraujo lašas ta- 
rytum ašara nuriedėjo abato kaklu žemyn. 

— Toliau nė žingsnio! — pakartojo Katrina. - Arba aš jį 
nužudysiu! 

Jos žvilgsnis be paliovos lakstė vyrų veidais; tie apsu- 
po ją glaudžiu puslankiu, tačiau niekas nedrįso prieiti ar- 
tyn. Jinai buvo tartum įvarytas į tarpeklį žvėris, kursai 
nebeturėjo ko prarasti. Ir buvo kone išprotėjusi iš bai- 
mės. Vienas vienintelis neapdairus judesys, ir ji nužu- 
dys Pretorijų. 

— Tu išsikraustei iš proto! - pasakė Teovulfas, atsito- 
kėjęs pirmasis. - Tavęs tas neišgelbės! 

Jisai pakėlė ranką ir Katrina tučtuoj stipriau prispau- 
dė durklo smaigalį prie Pretorijaus kaklo. Paskui pirmąjį 
kraujo lašą nusirito antras, trečias, paskui plona srovelė 
nusidriekė senojo abato kaklu. 

— Atgal! —- suriko Katrina. — Traukis atgal! Tučtuojau! 

Akimirksnį vyrai jos žodžių tartum negirdėjo. Tada Te- 
ovulfas labai lėtai pakėlė rankas ir du, paskui tris mažus 
žingsnius atsitraukė atgal. 

— Prašau, nedaryk to, - maldaujamai tarė Teovulfas. — 
Tu viską tik dar labiau pabloginsi. 

Pretorijus dejavo iš skausmo. Jis buvo užmerkęs akis 
1r drebėjo visu kūnu. 

— Užmuškite ją, — šnabždėjo jisai. - Užmuškite raga- 
ną! Nežiūrėkite manęs! 

Niekas nesijudino. Telarijaus ir Štefano veiduose 
šmėkšojo neviltis, tuo tarpu Teovulfas tikrai galvojo apie 
tai, kaip jis galėtų priveikti Katriną, kad toji negalėtų nu- 
žudyti senojo abato. 

— Mesk durklą, Katrina. Leisk jam eiti, ir pažadu, kad 
aš tau padėsiu. 

Katrina net nesistengė ką nors į tai atsakyti. Pasku- 
bom dairėsi aplinkui, šiek tiek atlyžo ir truputėlį atitrau- 
kė durklą nuo Pretorijaus, kai tas vėl ėmė virpėti. 

— Ar kas yra už manęs? —- paklausė ji. Niekas neatsa- 
kė, tačiau Katrinai turėjo būti aišku, kad ji apsupta. 

— Jūs turite pasitraukti, — kalbėjo ji. - Noriu jus visus 
matyti. Visus! Ir nebandykite manes apgauti. Aš žinau, 
kiek jūsų yra. 

Grafas Teovulfas kurį laiką žiūrėjo į ją dvejodamas. Ta- 
čiau galų gale jis linktelėjo ir vyrai pasitraukė už savo 
grato. 

— Aš dabar eisiu, — tarė Katrina ir privertė Pretorijų 
atsikelti. 

— Tu neisi! — ramiai atsakė Teovulfas. 

— Aš dabar eisiu, - užsispyrusi pakartojo Katrina. - Ir 
reikalauju, kad valandą manęs nesivytumėt. Pasiimsiu šitą 
žmogų Su savimi II jį nužudysiu, jeigu tik man pasirodys, 
kad jūs mane sekate. 

— Nugalabykit ją, - dejavo Pretorijus. — Aš įsakau jums! 

Katrina žaibo greitumu kryptelėjo durklą ir senajam 
abatui padarė dar vieną žaizdą. Abudu vyrai, kur buvo 
pakėlę ginklus vykdyti Pretorijaus įsakymą, išsigandę at- 
šoko atgal. 

— Valandą! - pakartojo Katrina. - Ne per daug prašau 
už abato gyvybę. 

Teovulfas spoksojo į ją kupinas pagiežos. 

— Tu nuo manęs niekada nepaspruksi, — tarė jis dusliu 
balsu. — Net jeigu turėtum metus, aš tave surasčiau. Pa- 
siduok, ir aš pažadu, kad tau padėsiu. 

— Nori dovanoti man laisvę? — nusišaipė Katrina. 

Teovulfas rimtai papurtė galvą. 

— To aš negaliu, - atsakė jis. - Bet pažadu tau greitą ir 
neskausmingą mirtį. Tai yra daug. - Mostelėjęs į abudu 
dominikonus pridūrė: - Negu turėtum to laukti iš šitų 
vienuolių. 

Katrina perkreipė lūpas. 

— Ačiū, — tarė atžariai. — Tačiau toks biznis man nepa- 
tinka. Tu suprasi, jeigu aš norėsiu pagalvoti apie tai va- 
landą. 

Jinai žengtelėjo žingsnį atgal ir netikėtai vėl sustojo. 
Jos akys ieškojo Tobijo. 

— Ar palydėsi mane? —- paklausė. 

Tobijas skausmingai šyptelėjo. 

— Aš negaliu, - tyliai atsakė jis. Atsargiai Žengtelėjo 

žingsnį Teovulfo ir Telarijaus šonu, tada sustojo ir ištie- 
sė kairę ranką. - Prašau, paleisk jį, Katrina. Leisk šitam 
senam žmogui eiti. Jis nėra tavo priešas. 

Tobijas apdairiai ir pamažu ėjo link Katrinos, o toji to- 
kiu pačiu greitumu slinko atgal. Jos akys degė. Tobijas 
buvo tikras, kad ji visai nemąsto apie tai, ką rengiasi da- 
ryti. Ji paprasčiausiai bijojo. Ji kovojo dėl savo gyvybės. 

— Pasiimk mane, - tarė Tobijas. — Jeigu tau reikia įkai- 
to, tai paleisk Pretorijų ir imk mane vietoj jo. Aš duodu 
tau žodį, kad tu gausi žirgą ir valandą laisvės, jeigu jį pa- 
leisi. Prisiekiu tau viskuo, kas man šventa. 

— Jisai sako tiesą, — įsikišo Telarijus. - Mes tau nieko 
nedarysime. Paleisk brolį Pretorijų 1r tu būsi laisva - vi- 
są valandą. Niekas iš čia esančiųjų tavęs nepersekios, nė 
vienas karys ir nė vienas iš grafo palydos. 

Tardamas paskutinius žodžius Telarijus metė kone 
maldaujamą žvilgsnį į Teovulfą, o tas valandėlę stovėjo 
akmeniniu veidu ir pagaliau pritardamas linktelėjo. 

Katrina traukėsi žingsnis po žingsnio atgal į mišką, 
kairėje rankoje laikydama degantį deglą, kita ranka ap- 
glėbusi Pretorijų taip, kad durklo smaigalys rėmėsi jam į 
smakrą. 

— Katrina! - maldaudamas ištarė Tobijas. - Prašau! 

Nebyliu žvilgsniu ji paprašė Tobiją atleidimo. Bet Pre- 
torijaus nepaleido, tiktai mažais žingsneliais traukėsi to- 
lyn. Staiga Tobijas suprato, koks buvo didelis pavojus jai 
suklupti ir per neatsargumą nužudyti senąjį abatą. Jis grei- 
tai davė kitiems ženklą nesekti. Jo nuostabai, vyrai iš tik- 
rųjų kurį laiką pakluso. Katrina buvo nutolusi septynis, 
aštuonis, netgi dešimt žingsnių, tada vyrai vėl sukruto. 

Šitas keistas persekiojimas truko kurį laiką, kol miš- 
kas už Katrinos pamažėle ėmė retėti - ir staiga už jos 
jau nieko nebebuvo! 

Tobijas išsigandęs iškėlė rankas ir įspėdamas šūktelė- 
jo Katrinai, kai paskutinę akimirką suprato, kad toji buvo 
priėjusi ne prie miško krašto, bet prie ežero! Dar vienas 
vienintelis žingsnis, ir jinai praras pusiausvyrą, atbula puls 
į gelmę ir tikrai nusitemps paskui save Pretorijų! 

Katrina sustojo. Kaip užspeista apsidairė aplinkui. Ji tu- 
rėjo suprasti, kad daugiau nebėra kur bėgti. Už jos nuga- 
ros buvo tiktai granito apsuptas pelkės duburys su savo 
užnuodytu vandeniu, o priešais — persekiotojų puslankis. 
Tai buvo senos medžiotojų ir medžiojamojo Žaidimo tai- 
syklės: auka galėjo bėgti tol, kol pajėgė judėti, tačiau per- 
sekiotojai niekada nebūtų leidę ištrūkti iš jų rato. Viskas 
baigta, prislėgtas galvojo Tobijas. Jie žus. Abudu. 

Akies krašteliu jisai pastebėjo, kaip Teovulfas beveik 
nepastebimai įsitempė ir savo Žmogui kitame puslankio 
gale metė greitą žvilgsnį. 

— Prašau, Katrina, - tarė jis dar kartą maldaudamas, - 
paleisk jį. Prašau, neužsikrauk dar ir jo gyvybės ant savo 
sąžinės. 

Katrinos veidas sutrūkčiojo. Akys prisipildė ašarų. To- 
bijas ištiesė Katrinai abidvi rankas ir labai atsargiai žen- 
gė link jos. 

— Paleisk jį, Katrina, — maldavo jisai. - Aš pažadu tau, 
kad tu liksi gyva. Aš tuo pasirūpinsiu. Eisiu net į Romą, 
jeigu to reikės. Tu gi jokia ragana. Aš tą žinau, taip pat 
1r Pretorijus tavimi patikės, jeigu tu papasakosi jam vi- 
są teisybę. Paleisk jį ir aš pažadu tau, kad bus sureng- 
tas naujas procesas. — Jis kreipėsi maldaujamu balsu į 
Pretorijų: — Pasakyk jai, kad tai tiesa, broli! Tik paža- 
dėk viską patikrinti, ką ji ir aš esame pasakę, ir Katrina 
paliks tave gyvą. 

Pretorijus drebėjo. Jis kiek tik begalėdamas smarkiau 
atlošė galvą, kad išvengtų durklo smaigalio, kurs grasino 

įsmigsiąs jam į kaklą. Ir vis tiek Tobijas matė, kaip abato 
veide šmėstelėjo baimė ir įtūžis. 

— Ji ne ragana! - maldaudamas kalbėjo Tobijas. - Aš 
esu tas, kurs nusidėjo. Jeigu jūs norite ką sodinti į teisia- 
mųjų suolą, tai sodinkite mane. Mane ir šitą grafą, kurs 
miestą ir jo žmones yra pavergęs. Tiktai pažadėkite man 
bent kiek mus išklausyti. 

Pretorijus šiek tiek pamėgino nustumti Katrinos ran- 
ką, tačiau Ši įsiutusi taip spustelėjo jį už pečių, kad pati 
ant gličios žemės prarado pusiausvyrą. 

Tobijas viską matė nepaprastai aiškiai, tarytum laikas 
jau buvo beveik sustojęs, kad jis nepraleistų nė mažiau- 
sios šito kraupaus įvykio smulkmenos. Basos Katrinos 
kojos žūtbūtinai ėmė ieškoti atramos ant gleivėtais dum- 
bliais apaugusių akmenų, kai ji pajudėjusi slystelėjo že- 
myn. Katrina iš baimės suriko, taip pat ir Pretorijus išsi- 
gandęs suriaumojo, kai suprato, kas nutiko. Tai jo paties 
ranka smogė per Katrinos ranką ir iki kriaunų suvarė dur- 
klą sau į kaklą. 

Tobijas išskėstomis rankomis puolė į priekį ir tą pačią 
akimirką suprato, kad jau per vėlu. 

Katrina pargriuvo. Paleido deglą, šis ore nubrėžė lieps- 
nojantį pusratį; tuo pat metu kita jos ranka įsikirto na- 
gais Tobijui į petį ir nusitempė paskui save į gelmę. Ne- 
gyvas Pretorijaus kūnas — tarp jų, tarytum ir miręs aba- 
tas bandė įsisprausti tarp Tobijo ir raganos, kad juos vie- 
ną nuo kito apsaugotų; jie puolė akmenuotan duburin ir 
pūkštelėjo į sušvinkusį vandenį. Po akimirksnio paniro 
ir degantis deglas. 

Ežeras sprogo. 

Deglo liepsna neužgeso, atrodė, kad valandėlę godžiai 
siurbia vandenį, taip rasdama sau naujo maisto - ir ne- 
trukus į padangę pliūptelėjo pragaro ugnis. Nerdamas To- 

bijas visur vandenyje matė ryškias baltas ir oranžinės 
liepsnas; tos liepsnos susiliejo į vieną ūžiantį ugnies stul- 
pą, ir nudžiūvę medžiai aplinkui ežerą užsiliepsnojo. Vy- 
rai, puolę jiems iš paskos, virto gyvais deglais, klykdami 
ir svirduliuodami jie metėsi atgal. Ir tada Tobiją pačiupo 
milžiniška letena ir nutempė žemyn. | 

Iš vandens virto kunkulai ir garai. Ir nuo kraupaus dun- 
dėjimo, sproginėjimo ir riaumojimo spengė ausys. Kaži 
kas trenkė jam į krūtinę ir varė iš plaučių orą. Ežero pa- 
viršius, dabar jau tikrai keturi penki metrai virš jo, virto 
kunkuliuojančiu ugnies kilimu, nuo kurio į gelmę varvė- 
j0 ugnies liežuviai. Ir pats vanduo, kur jis plaukė, atrodo, 
skleidė baisų, pragarišką karštį. 

Pagaliau slėgis, nubloškęs Tobiją į gelmę, atlėgo, ir jis 
vėl pradėjo kilti viršun. Vanduo viršum jo vis dar lieps- 
nojo, o karštis buvo toks didelis, kad jis net susirietė iš 
skausmo. 

Staiga kažkieno ranka griebė jam už peties. Tobijas 
pasuko galvą 1r pažino Katriną; toji plaukė šalia jo gli- 
čioje, pilkšvai žalsvoje pliurzėje. Nuo viršum jų galvų de- 
gančio vandens sklido kraupi šviesa — Katrina buvo ap- 
gaubta kruvinu tos šviesos raudoniu ir atrodė, kad ji pati 
liepsnoja. Ji bandė jam kažką sakyti, rodė laisva ranka 
žemyn ir galų gale, kai tas tik spoksojo į ją ir paskutines 
akimirkas, kurios jam dar buvo likusios gyventi, nieko 
nedarė, tiesiog nusitempė paskui save. 

Net jeigu Tobijas ir būtų norėjęs, jau būtų nebeturė- 
JęS jėgų išsikapstyti. Katrina tempė jį gilyn į ežero dug- 
ną. Jisai jautė, kaip slėgis krūtinėje tolydžio darėsi nepa- 
keliamas. Ausyse tvinksėjo kraujas, o plaučius apėmė ne- 
apsakomas bukas skausmas. Viskas aplinkui sukosi. Kat- 
rina pavirto miglotu šešėliu, ir tas šešėlis šokinėjo prie- 
šais jį ir slinko lygiai tokiu pat miglotu, blyškiai žalsvu 

šviesos ruožu. Jo plaučiai šaukėsi oro. Pagundą pražioti 
burną ir gurkštelėti šito mirtino vandens jis galėjo iš- 
tverti tiktai vieną akimirką. 

Žalia šviesa po jais išsiplėtė, pavirto mirguliuojančios 
šviesos ir vandens kunkulų puslankiu, aukštumo sulig 
žmogum, ir ūmai užliejo visą pasaulį. Tarytum per sapną 
Tobijas įsidėmėjo, kad juodu staiga atsidūrė ne vandeny- 
je, o siaurame, akmeniniame tunelyje, per kurį Katrina 
tempė jį įnirtingais grybšniais, — ir netikėtai jo galva 1š- 
kilo į vandens paviršių ir šaltas, neapsakomai saldus oras 
priplūdo į plaučius! 

Kurį laiką Tobijas nieko daugiau nedarė, tiktai kvėpa- 
vo, traukė į plaučius šitą neapsakomai brangų orą ir vėl 
buvo gyvas. Tik tada atmerkė akis ir apsidairė. Iš pra- 
džių jam išvis buvo sunku ką nors suvokti. Žalio švytėji- 
mo, kur matė vandenyje, čia buvo pilnas oras. Tačiau jis 
įžiūrėjo tiktai šešėlius; akys buvo pilnos ašarų, o pats tok- 
sai silpnas, jog turėjo įtempti visas savo jėgas, kad dre- 
bančiais grybšniais išsilaikytų virš vandens. Bet dabar 
bent jau matė, kad yra erdviame, bet labai sekliame du- 
buryje, kurs buvo beveik pilnas vandens. Gličiais dum- 
bliais 1r blyškiai šviečiančiais supuvusiais grybais apau- 
gęs viršus buvo vos per plaštaką viršum jo galvos. Ir van- 
denyje visur aplinkui plaukiojo tamsūs, beformiai gumu- 
lai, jų negalėjo net atpažinti. 

Tobijas girdėjo už savęs sunkiai alsuojančią Katriną ir 
atsisuko. Nuo to, ką pamatė, jam širdis apmirė. Baimė 
smigo į kūną tarytum įkaitusio kalavijo ašmenys. Katri- 
na buvo tiktai per sieksnį už jo, bet jinai buvo ne viena. 
Šalia ant bangų suposi dar vienas veidas. Veidas plačiai 
pražiota, sustingusia burna; kai tas veidas panirdavo ir 
vėlei iškildavo į paviršių, burnon pribėgdavo vandens ir 


Inkvizitorius 473 


vėl išbėgdavo; veidas baltas ir išpurtęs, o vietoj akių bur- 
buliavo sušvinkusi, pilka masė. 

Paskui išniro kiti išpampę veidai. 

Beformiai kūnai, plaukiojantys šalia jo vandenyje, - To- 
biją paėmė kone isteriškos mintys, - buvo lavonai. Už 
Katrinos mirtinai išblyškusiais veidais ant bangų šokinėjo 
dar viena galva,-ir trečia, ir ketvirta, ir penkta... Požemi- 
nis ežeras buvo pilnas negyvėlių! 

Iš siaubo Tobijui aptemo sąmonė. Jautė, kaip Katrina 
pagriebė jį už pečių ir ėmė vilkti paskui save. Jis buvo 
per silpnas, daugiau nebeįstengė plaukti, bet Katrina ap- 
vertė jį ant nugaros ir viena ranka laikė galvą virš van- 
dens, pati tuo tarpu stipriais mostais kasėsi į priekį. Ne- 
gyvėliai pradėjo šokti ant vandens. Nuo jo ir Katrinos 
sukeltų bangų jie pašaipiai linksėjo abiem gyviesiems, 
įsiveržusiems į jų pasaulį. 

Tobijas neprarado sąmonės, nes likimas buvo per žiau- 
rus, kad paliktų jam šitą išeitį, — jis matė ir girdėjo, kvėpa- 
vo ir jautė viską pasibaisėtinai aiškiai, bet vis dėlto men- 
kai tesuvokė, kas dėjosi aplink jį ir kas jam nutiko. Po va- 
landėlės Katrina pasiekė šito požeminio ežero krantą ir 
dejuodama išvilko jį iš vandens; Tobijas nugriuvo ant gli- 
čių, kietų uolų, o jo kojas vis dar skalavo šito pragariško 
ežero vanduo. Šiurpas taip jį purtė, kad visas drebėjo ir 
šaukė, rietėsi į krūvą tarytum siaubo pagautas vaikas. 

Betgi ir šiurpiausia baimė kada nors turi savo galą, ir 
po kurio laiko Tobijas vėl ėmė rimti. Viduje, rodos, pra- 
dėjo veikti kažkas panašu į senovinį, labai tikslų mecha- 
nizmą; jo mąstymo sritis, kurios reguliavo baimę, siau- 
bą, išgąstį ir paniką, šis mechanizmas visai paprastai su- 
silpnino. Kone prieš savo valią jis atmerkė akis. Katrina 
gulėjo visai prie pat jo, išblyškusi ir drebėdama iš nuo- 

mirgėjimo, tos pačios pragaro šviesos, kuria spinduliavo 
kiekvienas šito siaubingo vandens lašelis. Tai buvo švie- 
sa, jo matyta naktį, mirtina šviesa, kurią skleidė užsimo- 
vęs kaukolę Teovulfas ir jo palydovai. 

Pamažu Katrinos alsavimas rimo, ir kūnas palengva 
liovėsi drebėjęs. 

Duburys buvo didžiulis. Ir taip palindęs po ežero kran- 
tu, kad Katrina negalėjo atsitiesti. Akmeninės lubos ir 
uolos už jų pleveno ta pačia pikta, šalta žalia šviesa, ku- 
rią skleidė 1r vanduo. Dabar Tobijas jautė, kad oras, pir- 
ma atrodęs jam toks saldus ir grynas, iš tikrųjų buvo pil- 
nas baisios trūnėsių ir puvoklių smarvės. Toji smarvė bu- 
vo tiršta ir lipni, ir kiekvienas kvėptelėjimas kėlė šleikš- 
tulį, tik vargais negalais galėjo jį nuslopinti. Oda degė, 
tarytum ežere būtų ne vanduo, o rūgštis, - ji palengva 
skverbėsi į jo kūną. 

Tobijas sunkiai pasikėlė ant alkūnių ir pasižiūrėjo į van- 
denį. Nedideliame požemio ežere tikrai plaukiojo daugy- 
bė apirusių kūnų. Jų turėjo būti kur kas daugiau nei tris- 
dešimt ar keturiasdešimt. 

Kūnai buvo išbrinkę-ir išpurtę, oda mėlynai pilkšvos, 
šlykščios spalvos. Dauguma jų buvo jau beveik virtę ske- 
letais — jie dar laikėsi nesuirę tiktai dėl drabužių skiau- 
čių, - 0 kiti atrodė dar neilgai išbuvę vandenyje. Taip pat 
1r šie kėlė kraupų vaizdą, nes vanduo, kur jie plaukiojo, 
buvo pilnas lavonų nuodų. 

Tai buvo ne tiktai vyrų, bet ir moterų, ir vaikų lavonai. 

Katrinos ranka staiga palietė jam petį. Prisilietimas 
buvo kaip ugnis. Tobijas suriko, bloškė į šalį jos ranką ir 
ėmė lupti ožius. Jis taip springo, kad net pradėjo spjau- 
dyti tulžimi. 

— Man labai gaila, Tobijau, - tarė Katrina. Jos balsas 
drebėjo, o žodžiai kėlė kraupų aidą iš duburio gilumos. 

Tačiau skausmas balse buvo tikras. Vanduo ant veido mai- 
šėsi su ašaromis. — Aš... aš nenorėjau, kad tu visa tai pa- 
matytum. 

Tobijas drebėdamas atsitiesė, kiek tik leido žemas du- 
burio kraštas, ir kaire ranka persižegnojo. Tačiau tai te- 
buvo tuščias mostas, be jokios reikšmės. Tobijas buvo 
tokioje vietoje, kur net jo paties tikėjimas jau nebepadė- 
JO, nes ši vieta buvo pragaras; vieta, kur paprasčiausiai 
niekas kitas neegzistavo, tik velniškas klaikas. 

— Kas čia? — sušnabždėjo jisai. 

Katrina nudūrė akis. 

— Ežero paslaptis, - atsakė. - Štai priežastis, dėl ku- 
rios jisai pražuvo. Prakeikimas, krintantis ant Buchen- 
feldo. 

Jos žodžiai savotiškai paveikė Tobiją. Nors jį vis dar 
purtė siaubas ir panika, tačiau prabudo smalsumas. Tarsi 
stebėdamasis pats savimi, logikos blyksniu, kuris, ko ge- 
ra, dar slypėjo jame, Tobijas pasilenkė į priekį ir pakaito- 
mis Žiūrėjo čia į ežerą, čia į Katriną. 

— Tu manai, kad čia tie nuodai, kurie užnuodijo ežerą? 
Kad čia tie negyvėliai, kurie užkrėtė laukus ir išdvasino 
gyvulius? 

— Po Buchenfeldu teka požeminis upelis, - tarė Katri- 
na. - Tas upelis turi įtekėti į upę kažkur netoli malūno, 
bet aš manau, kad jis dar turi nemažai atšakų. Vanduo 
nuo čia iki pat malūno užnuodytas. 

— Šulinys mieste... 

—... Iš kur gėrę Žmonės susirgdavo arba pagimdydavo 
apsigimusius vaikus, - pridūrė Katrina. 

— Tai ir yra prakeiksmas, slegiantis Buchenfeldą? - ne- 
tikėdamas pakartojo Tobijas. - Tai... lavonų nuodai. Visų 
šitų negyvėlių nuodai. —- Suglumęs jisai žiūrėjo į Katri- 

ną. - Bet kodėl... kodėl tu man nepasakei? — paklausė 
jis. - Kodėl tu man to nepapasakojai — arba bent jau Pre- 
torijui, kai jis tave klausinėjo? Čiagi... jokie burtai. 

Katrina liūdnai šyptelėjo 1r visiškai nusuko akis, no- 
rėdama pažiūrėti į mažąjį ežerėlį. 

— Ar jau seniai tu apie tai žinai? — paklausė Tobijas. 

+ — Nelabai seniai, - sumurmėjo Katrina. - Prieš porą 
dienų, kai jie įmetė mane į kalėjimą. - Ji plačiai mostelė- 
jo ranka. - Yra dar vienas įėjimas į šitą duburį. Matyt, 
netgi daugiau negu vienas. Aš jį visiškai atsitiktinai radau. 
Labai daug duburių yra šiose apylinkėse. 

— Ar Teovulfas apie tai žino? — paklausė Tobijas. 

Katrina labai keistai pasižiūrėjo į jį - ir tada liūdnai 
nusijuokė. 

— Teovulfas? - Ji atsiduso ir porą kartų papurtė galvą. — 
Grafas Teovulfas yra drauge su jais, - sušnabždėjo jinai. 

Tobijas spoksojo į ją. Jis nesuprato, ką ji šneka. 

— Ką... ką tai turėtų reikšti? 

— Jisai ten, — pakartojo Katrina, galva linktelėdama į 
negyvėlius ežere. Kurį laiką žiūrėjo įbedusi akis į tuštu- 
mą, tada vėl žvilgtelėjo į jį ir dar kartą nusišypsojo tuo 
skausmingu, liūdnu šypsniu. — Grafas Teovulfas nėra gra- 
fas Teovulfas, Tobijau, - tarė jinai. 

Tobijas staiga suprato, ką jinai turėjo galvoje. Tačiau 
negalėjo patikėti, nes mintis buvo tiesiog per daug ab- 
surdiška. Per daug kraupi, kad būtų tikra. 

— Ką tai turėtų reikšti? — vėl paklausė jisai. 

— Žmogus, kurį tu pažįsti kaip grafą Teovulfą, - pus- 
balsiu atsakė Katrina, - nėra grafas. Taip pat ir tarnai iš 
tikrųjų nėra jo tarnai. - Ji mostelėjo ranka į žaliai švie- 
čiantį vandenį. — Va šitie yra grafas ir jo tarnai, Tobijau. 
Ir tie, kurie jį palaikė. 

Katrinos balsas buvo duslus nuo ašarų, dabar ji nebe- 
galėjo jų sulaikyti; ji per daug buvo sužinojusi. 

Tobijas spoksojo į ją išsižiojęs. Nepaisydamas jokios 
logikos jis vis dar bandė save įtikinti, kad ji klysta. Bet 
kartu labai gerai suprato, kad tai buvo vienintelis įmano- 
mas paaiškinimas. Įrodymai buvo akivaizdūs. Tariamasis 
grafas, kurs elgėsi labai jau keistai; nuošalus miestas, taip 
aiškiai slepiantis baisią paslaptį, ir negyvi žmonės, ir ap- 
sigimę gyvuliai, visi kaži kaip susiję su vandeniu... 

Ir vis dėlto jis nenorėjo visu tuo patikėti. 

— Kas jis? — paklausė Tobijas. 

— Teovulfas? — Katrina skausmingai nusišypsojo. - Ko- 
dėl tu neklausi, kas jis buvo? 

— Na gerai, - tarė Tobijas, - kas jis buvo? 

— Pabaisa! — Katrinos veidas pajuodo iš neapykantos. — 
Jis buvo žvėris, Tobijau. Velnias žmogaus pavidalu. Valdė 
šitą miestą ir savo karalystės dalį kaip tikras šėtonas. 
Pasiimdavo, ką tiktai panorėjęs, o jo valstiečiai badauda- 
vo. Jis rengdavo medžiokles, Tobijau, kad praleistų lai- 
ką - bet medžiojamieji buvo žmonės. Pasii1mdavo iš kai- 
mo kiekvieną jam patikusią merginą. O kai tos įkyrėda- 
vo, tada atiduodavo savo vyrams. 

— Ir jie vieną dieną jį nugalabijo, - spėjo Tobijas. 

Katrina kurį laiką žvelgė sustingusiomis akimis pro jį 
į tuštumą. 

— Jie neišdrįso patys pasipriešinti, - atsakė. - Jie pa- 
prasti žmonės, Tobijau, per visą savo gyvenimą išmokę 
kesti ir ištverti. Keletas bandė maištauti. Ir jisai tuos nu- 
žudė. Kai kurie mėgino kreiptis pagalbos į karalių ar Baž- 
nyčią, bet, žinoma, nebuvo išgirsti - o tie, kurių balsas 
buvo per daug stiprus, tuos grafas pagaliau taip pat liepė 
užmušti. Tik vienas vienintelis atsirado mieste, kurs tu- 
rėjo drąsos atvirai stoti prieš jį. 

— Teovulfas, - spėjo Tobijas, — ar kaip jis ten turėtų 
vadintis. 

Katrina linktelėjo: 

— Tada jis vadinosi kitaip. Buvo labai jaunas, dar kone 
vaikas. Ir vis tiek buvo drąsesnis negu daugelis čionykš- 
čių. Tas visai atvirai stojo prieš grafą, ir buvo išgirstas 
net už Buchentfeldo ribų. 

— Kodėl Teovulfas neliepė jo tiesiog nugalabyti kaip ir 
visus kitus? — paklausė Tobijas. 

— Jis padarė dar blogiau, - tarė Katrina. - Liepė jį su- 
1mti ir nugabenti į Liūneburgą, kur buvo atiduotas teis- 
mui už maištą ir tėvynės išdavimą ir pasmerktas myriop. 
Bet dieną prieš tai, kai turėjo būti įvykdytas mirties 
nuosprendis, tasai sugebėjo pasprukti. Ir nepraėjo nė pu- 
sės metų, kai vyrai su kaulinėmis kaukėmis pirmą kartą 
buvo pastebėti netoli miesto. 

— Jūs įkūrėte šitą velnio kultą, kad atkeršytumėte Te- 
ovulfui? — netikėdamas paklausė Tobijas. 

Katrina kone piktai papurtė galvą. 

— Tai joks velnio kultas, - atsakė aštriai. —- Tau sunku 
tuo patikėti, Tobijau, tačiau jie tiki Dievą kaip tu ir aš, 
tiktai kitonišku būdu. Jie neskelbia bedievystės, tiktai iš- 
sižada Bažnyčios, nes atmeta jos galybę, taip kaip atme- 
ta visokią galybę, kuri per nieką laiko žmogų. 

— Betgi mes to kaip tik nedarome, - atsakė Tobijas. 

Katrinos akys prisipildė ašarų ir užuojautos. 

— Tu galbūt ne, mano drauge, - tarė tyliai. - Nesvar- 
bu, ar karalius, ar kaizeris, ar popiežius valdo, visada yra 
valdovai ir valdiniai, 17 visada yra tokių, kurie muša, ir 
tokių, kurie yra mušami. Jie nebenorėjo daugiau priklau- 
syti prie tų, kurie mušami. Tai ir viskas. 

— Bet jie galėjo kreiptis pagalbos į Bažnyčią, —- ginčijo 
Tobijas. 

— Jie tą darė, - priminė Katrina. - Pamiršai, ką aš tau 
pasakojau apie kunigą? Jie maldavo jį padėti, tačiau tas 
juos išvarė ir iškoneveikė. Jis buvo paperkamas senas 
žmogus, lygiai taip pat prisirišęs prie galybės, kaip ir Te- 
ovulfas. 

Katrina staiga nutilo, ir Tobijui atrodė, kad jisai pate- 
ko į jausmų malūną. Jis tam nepritarė, tačiau suprato, ko- 
dėl Buchenfeldo žmonės taip elgėsi. Pavergtieji ir skur- 
džiai visuomet yra tie, kurie lengviausiai pasiduoda nau- 
jos, netikros religijos pagundai. O krikščionybės pradžioje 
vargšai, beturčiai ir vergai argi nebuvo pirmieji, išklausę 
Viešpaties žodžius — tokia eretiška jam pasirodė šita jo 
paties mintis? 

Tobijas beveik išsigandęs nuvijo tą mintį ir žvilgsniu 
Katrinai davė suprasti, kad ji kalbėtų toliau. 

— Kuo toliau, darėsi vis blogiau, - pasakojo Katrina. — 
Po to, kai pabėgo kunigas, Teovulfo teroras tapo nebepa- 
keliamas. Galbūt mieste buvo išdavikas ir persakinėjo 
jam, kas vyksta, o gal pats tiesiog jautė pasipriešinimą, 
pamažu kylantį prieš jį. Grafas žudė ir plėšė kaip nieka- 
da, ir tada... 

—... jie nugalabijo jį, - užbaigė Tobijas, kai Katrina nie- 
ko toliau nesakė. 

Jinai linktelėjo. 

— Tu buvai ten? —- paklausė jis. 

— Ne. Visą istoriją sužinojau vėliau. Kai atvykau į Bu- 
chenfeldą, viskas jau buvo pasibaigę. Ferkoltas man pa- 
pasakojo. Jie naktį įsmuko į pilį ir grafą nudėjo, taip pat 
visus, kas tik buvo su juo. Lavonus sumetė į šulinį pilies 
kieme ir užmūrijo. Tu matei tą šulinį. 

Tobijas linktelėjo. Jo žvilgsnis lakstė po ežerą ir visus 
ten plaukiojančius lavonus. 

— Bet kaip jie čia atsirado? 

Katrina vėl gūžtelėjo pečiais. 

— Požeminė upė, - tarė ji. —- Teka nuo šulinio iki čia. O 
tada to niekas nežinojo. Jie užpylė šulinį i1r užmūrijo. Nie- 
kas negalėjo nujausti, kas atsitiks. 

Tobijas krūptelėjo. Vėl jo žvilgsnis ieškojo sutrūniju- 
sių kūnų vandenyje. Istorija, nupasakota Katrinos, vei- 
kiausiai buvo ne tik žiauraus tirono, gavusio baisų galą, 
istorija, bet kartu ir keršto, kuriuo negyvėliai keršijo sa- 
vo žudikams. 

— Praėjo keleri metai, kol jie buvo čia atplukdyti, - to- 
liau kalbėjo Katrina. - Ir tada ežeras virto tokiu, koks 
dabar yra. Nuodai pamažu plito ir užnuodijo apylinkių že- 
mę per mylias. 

— Ar Teovulfas žino apie tai? —- paklausė Tobijas. 

— Ar apie šį ežerą? Taip. Bet kas iš to? Jis negalėjo 
ateiti ir jų iš čia pašalinti. Juos paliesti - reiškia mirti. 

Tobijas drebėdamas galvojo apie tai, ką jam buvo pa- 
sakojęs Dervaltas. Tasai tik vienintelį kartą trumpam bu- 
vo įpuolęs į nuodingąjį šito ežero vandenį, ir nuo to buvo 
paguldytas į mirties patalą. 

— Tada mes taip pat mirsime, - sumurmėjo jisai. 

— To aš nežinau, - atsakė Katrina. - Gal taip, o gal ir 
ne... Ar gurkštelėjai vandens? 

Tobijas iš lėto linktelėjo galva, bet paskui prisiminė, 
kad vėliau tą vandenį išvėmė. 

— Jeigu tavo žaizda neužsikrės, tikriausiai išsikapsty- 
si 1š čia gyvas, - pasakė Katrina. - Viskas Dievo valioje, 
kas toliau bus. 

Dievo valioje... Žodžiai skambėjo kaip pikta pašaipa. Ku- 
rį laiką juodu sėdėjo greta kraupioje, žalsvoje prietemoje, 
1r vis tiek buvo nutolę vienas nuo kito labiau, negu kada 
nors anksčiau gyvenime. Tobijas jautėsi toks vienišas. 

Tada Katrina šiek tiek pasikėlė ir prišliaužė prie jo. 


Inkvizitorius 43] 


Paėmė jam dešinę ranką. Oda buvo drėgna, apglieta tirš- 
tu, nuodingu ežero vandeniu, ir nors Tobijas jautė greitą 
jos širdies plakimą krūtinėje, iš pradžių jam pasirodė, kad 
prisilietė lavonas. 

— Bet kaipgi per visus tuos metus jų niekas neapti- 
ko? — paklausė Tobijas. — Kaip jis galėjo užimti Teovulfo 
vietą, kad niekas to nepastebėjo? 

— Grafas Teovulfas - tikrasis grafas Teovulfas - visiš- 
kai neturėjo draugų. Jis retai palikdavo pilį, dažniausiai 
tada, kai rengdavosi į medžioklę arba čia, į miestą. Vargu 
ar kas už jo valdų yra jį matęs akyse. 

— Dieve aukščiausias, - sumurmėjo Tobijas užmerk- 
tomis akimis. — Tai... beprotybė, Katrina. Jūs turėjote su- 
prasti, kad negalėjo taip ilgai trukti. Anksčiau ar vėliau 
kas nors turėjo pamatyti apgaulę. 

— Taip, - tarė Katrina. - Anksčiau ar vėliau turėjo ši- 
taip atsitikti. Betgi žmonės retai galvoja apie rytdieną, 
jeigu jie šiandien turi kovoti, kad išliktų gyvi, Tobijau. Ir 
galbūt penkerių metų laisvė jiems buvo verta tos kainos, 
kurią jie vieną dieną turėjo sumokėti. 

— Ferkoltas? — Tobijas praplėšė akis, sunkiai pasikėlė 
ant alkūnių ir rimtai pasižiūrėjo į Katriną. Jam buvo sun- 
ku toliau kalbėti. Tačiau balsas buvo visiškai ramus, kai 
paklausė: — Ar tu jį nužudei? 

Katrina linktelėjo. 

— Tada.., - Tobijo balsas ėmė drebėti, - tada viskas tie- 
sa, ką jis laiške sakė apie tave? Tai tu esi ragana? 

Jo nuostabai, Katrina nusišypsojo. Iš lėto pakraipė gal- 
vą, vėl paėmė jam ranką ir kone prievarta laikė, kai jis 
norėjo ištraukti. 

— Ne. Ferkoltas buvo ne kas kitas, o tik piktas, senas 
žmogus. Jis bandė Teovulfą šantažuoti, o kai suprato, kad 

Teovulfas ir aš... tapome artimesni, tada išgalvojo visus 
tuos kaltinimus, kad mums atkeršytų. 

— Teovulfas ir tu? — Tobijas netikėdamas išplėtė akis. 

— Kodėl ne? — Katrina truktelėjo pečiais. — Jisai gerai 
atrodo. Aš buvau jauna, o Ferkoltas senas. 

Tobijas vis dar spoksojo į ją netikėdamas. Teovulfas 1r 
Katrina? Iš pradžių toji mintis jam pasirodė absurdiška — 
bet kartu daug ką paaiškino, gal jau net viską. 

— Tada... tada jisai sakė tiesą, - suvebleno Tobijas su- 
glumęs. — Tada jis iš tikrųjų ketino leisti tau pabėgti. 

Katrina nieko į tai neatsakė, kalbėjo toliau: 

— Ferkoltas grasino viską išduosiąs. Žinoma, niekada 
jisai nebūtų išdrįsęs, nes lygiai taip pat buvo kaltas dėl 
grafo ir jo parankinių mirties, kaip ir visi kiti šičia. Bet 
sugalvojo labai šėtonišką planą. Kai jam tapo aišku, kad 
turės mirti, tada parašė tą laišką, kur apkaltino mane ra- 
ganavimu, tikėdamasis, kad atsitiks būtent taip, kas po to 
ir atsitiko: kad jie atsiųs inkvizitorių, tas tirs kaltinimus ir 
atskleis visą istoriją, - jinai skausmingai nusišypsojo. - Ma- 
tai, jo planas pavyko. Jis jau gulėjo mirties patale ir supra- 
to, kad nebus patikėta tokia kraupia istorija; juk tai tauš- 
kalai seno, mirštančio Žmogaus, kurio sąmonė jau kone 
aptemusi. Tačiau inkvizicija, atėjusi Čia 1r pamačiusi šitą 
ežerą, sunykusius laukus ir negyvus gyvulius... 

Tobijas vos begirdėjo žodžius. Suvokė, kad netikrasis 
grafas jau iš pat pradžių jam sakė tiesą, ir jį apėmė ledi- 
nis siaubas. Staiga suprato, kad dėl visko kaltas buvo jis. 

— Bet kodėl tada jis bandė tave nužudyti? — paklausė 
Tobijas. 

Katrina piktai atsiduso: 

— Tai buvo Breserio išmonė. Jis ėmė nekęsti manęs 
nuo pat pirmos dienos. Galbūt manė, kad iš tikrųjų galės 

kaip nors išsikapstyti, jeigu mane nugalabys, o paskui vai- 
dino nustebusį. O gal norėjo kaltę suversti savo žmonai — 
to aš nežinau. Jis kvailys. 

— Kvailys čia veikiausiai buvau aš, - sumurmėjo Tobi- 
jas. - Šventasis Dominykai, ir ką aš padariau? 

— Nepriekaištauk sau, — tarė Katrina. - Niekas nega- 
lėjo nuspėti, kad lyg tyčia tu būsi tas, kurį jie čia atsiųs. 

— Kitas tave būtų vietoj nuteisęs ir sudeginęs. 

— Teovulfas būtų pasirūpinęs, kad aš gyva paspruk- 
čiau, — įsitikinusi paprieštaravo Katrina. 

— Betgi tai netiesa! — atrėžė Tobijas, iš paskutiniųjų 
stengdamasis kaip nors surasti bent vieną Teovulfo išda- 
vystės įrodymą. - Jis norėjo tavo mirties. 

— Niekados! - atsakė Katrina. 

— Bet aš girdėjau! - ginčijo Tobijas. — Tą naktį, kai mu- 
du kartu bėgome, girdėjau, kaip jis reikalavo tavo mir- 
ties. 

Tačiau jam nepavyko palaužti Katrinos įsitikinimo. 

— Galbūt jis paprasčiausiai bijojo, - tarė ji. - Galbūt 
manė, kad tai vienintelė išeitis. 

Tobijas tylėjo. Viskas, ką reikėjo pasakyti, buvo pasa- 
kyta. Jis vis dar jautė jos šaltą, sustingusią ranką. 

— Tu jį vis dar tebemyli? —- pašnabždom paklausė. 

Tačiau Katrina neatsakė, nes tartum pasigirdo, kad 
kažkur lyg kas šliaužia, šnara, o kraupioje, žalioje puvė- 
sių šviesoje šokinėjo gelsvai rausvos ugnies liepsnelės. 

Katrina pakėlė akis, taip pat ir Tobijas pasuko žvilgs- 
nį. Deglo šviesoje jisai pamatė, kaip danga viršum jų gal- 
vų sujudėjo. Žmogėnas, staiga išniręs su deglu rankoje, 
kėlė siaubą: drabužiai apsvilę ir sudraskyti, o ant rankų 
17 ant veido buvo matyti raudonos, vandeniu paėjusios 
nudegimo pūslės. Vis dėlto Tobijas jį pažino; būtų pažinęs 
jį net ir labiau apdegusį. 

— Žinoma, ji mane myli, vargšas paikiau, - tarė Teovul- 
fas ir, nepaisydamas subjauroto savo veido, nusišypsojo. 

Katrina atsitiesė. Jos akyse buvo matyti lyg 1r sumiši- 
mas, lyg ir abejonė. 

— Jums reikia pagalbos? - paklausė Teovulfas. Tada ap- 
dairiai padėjo deglą ant Žemės, atidžiai saugodamas, kad 
tas neužgestų, ir rengėsi taip pat nusileisti žemyn. At- 
sargiai nuslydo į duburį. 

Sukandęs dantis ir kankinamas skausmo Tobijas apsi- 
vertė ir prišliaužė prie grafo. Teovulfas jį įdėmiai stebė- 
jo, galiausiai ištiesė ranką, kai šis buvo taip arti, kad ga- 
lėjo jį pasiekti. Tobijas apsimetė nematąs. Bandė atsikel- 
ti pats vienas, bet nepavyko, tada Katrina sugriebė jam 
už rankos ir pastatė ant kojų. 

Tobijas svirduliavo ir turėjo laikytis Katrinos peties, 
kad vėl neparpultų ant žemės. Burnoje ėmė rastis nenu- 
sakomai šlykštus kartulys. Jis jautė, kaip į kūną vėl pra- 
deda plūsti karštis. Ežero nuodai jau pradėjo veikti. 

Katrina apglėbė Teovulfą, priglaudė veidą jam prie 
skruosto ir išsigandusi atšoko, kai tas dusliai ir skaus- 
mingai sudejavo. Atrodė, kad tik dabar ji pastebėjo, kaip 
sunkiai jis buvo sužeistas. 

— Aš taip bijojau dėl tavęs, - tarė Teovulfas. Tada iš- 
tiesė apdegusią dešinę ranką ir palietė Katrinos skruos- 
tą. Pirštai paliko drėgną pėdsaką ant jos odos. Katrina 
užsimerkė. Jos lūpos pradėjo drebėti, ir tyli, gaili dejonė 
išsiveržė iš krūtinės. 

— Nebijok, - tarė Teovulfas. - Tau nieko neatsitiks. Vis- 
kas baigta. Dabar jau niekas tavęs daugiau nebenuskriaus. 
Jie visi negyvi. Visi, išskyrus vieną iš šitų kvailų vienuo- 
lių. Jisai sužeistas, bet išgyvens. 

Teovulfas, kone pašaipiai žvelgdamas, atsisuko į Tobiją. 

— Aš turėčiau jį užmušti, bet man jo reikia. Jisai pa- 
tvirtins, kad ragana sudegė ugnyje, kad ji pati save sude- 
gino, žinoma, ir jus, tėve Tobijau. 

— Jūs... jūs visa tai suplanavote, - sudejavo Tobijas. 

Teovulfas tyliai nusijuokė. 

— Suplanavau, turėdamas galvoje aplinkybes, kad Kat- 
rina galėtų pasprukti. 

— Jūs mane užmušite? — ramiai paklausė Tobijas. 

— Jus? — Teovulfas suraukė kaktą, tarsi kurį laiką svars- 
tydamas. — Kaip jūs ir galit šitaip pagalvoti? — atsakė apsi- 
metęs, kad labai tuo pasipiktino. - Aš nesu joks žudikas. 

— 0, žinoma, ne, - atkirto Tobijas. — Žudomų jūs turi- 
te. Tokių kaip Dervaltas - arba kaip jos vyras. - Jis paro- 
dė į Katriną, ir toji sulig šiais žodžiais liūdnai pasižiūrėjo 
| JI: 

Teovulfas atsiduso. 

— Jūs vis dar nesuprantate, Tobijau, — tarė jis, — 1r aš 
bijausi, kad ir nesuprasite, nors ir kaip bandžiau jums pa- 
aiškinti. Čia kalba ne apie jus, mane ar Katriną. 

— Tai apie ką? - paklausė Tobijas. - Apie galią? 

Teovulfas kurį laiką pagalvojo. 

— Galbūt, —- atsakė. — Bet ir tai dabar nebeturi jokios 
reikšmės. 

— Kas tada? —- paklausė įsiutęs Tobijas. - Kas dar yra 
svarbu jums, jeigu Žmogaus gyvybė tokia menkavertė? 
Jūsų paties viešpatavimas? Tai, kad valdote čia šituos 
žmones? Norite toliau žudyti, toliau apgaudinėti ir akis 
jiems dumti? 

Grafas, nepaisydamas jo žodžių, nusišypsojo. 

— Jūs dar kartą klystate, Tobijau, - tarė jis kantriai. 

— Ak šitaip? —- nusišaipė Tobijas. Jūs nežudėte? O kas 
atsitiko su Dervaltu? Jis gyvas ar negyvas? O šita vargšė 
moteris, kur užkasėt miško pakrašty? Kas nutiko jai? Vai- 

kas, kurį jinai pagimdė ir nužudė, buvo jūsų vaikas, ar 
ne? Ir visi kiti vaikai, gimę negyvi, ar be rankos, ar akies? 
Visa tai ne jūsų kaltė? Pasakykit man, kas dar skiria jus 
nuo to žmogaus, kurio vardą jūs pavogėt? 

— Greičiausiai aplinkybė, kad šitie žmonės mane čia 
pasikvietė, —- atsakė Teovulfas. - Jiems reikėjo manęs, o 
ne atvirkščiai. 

— Jūs tikrai kalbate velnio liežuviu! - sušuko Tobijas. — 
Kodėl jūs neprisipažįstate, kad tapote pagundos būti ga- 
lingam auka? Žmogaus gyvybė jums nieko nereiškia. Jūs 
valdote šituos žmones lygiai taip pat negailestingai, kaip 
1r tas, iš kurio pavogėte ir pilį, ir žemes, ir gyvybę. 

— Galbūt jūs netgi teisus, tėve Tobijau, - tarė Teovul- 
fas susimąstęs. Jis šyptelėjo. - Bet kiekviena liaudis tur- 
būt gauna tokį valdovą, kokio pati nusipelnė. 

— Žodžiai! - dygėdamasis iškošė pro dantis Tobijas. — 
Vien tiktai žodžiai, Teovulfai! Jūs galite gražbyliauti, tą 
aš Žinau, tačiau žodžiai kas kita negu darbai. Jūs tvirtina- 
te padėjęs šitiems žmonėms, bet engiate juos dar bai- 
siau negu tikrasis grafas. Priešo, kur buvo prieš jus, jie 
bent jau galėjo nekęsti. Jūs verčiate juos tikėti, kad jie 
jus myli. Betgi tai netiesa! Jie bijo jūsų, jūsų ir šito su- 
manyto šventvagiško kulto, kad padarytumėte juos pa- 
klusnius. Bet aš neleisiu, kad jūs ir toliau taip darytu- 
mėt, girdite? 

Teovulfas nesuprasdamas kurį laiką žiūrėjo į jį, o To- 
bijas kalbėjo toliau: 

— Jūs turite mane užmušti, Teovulfai. Šį kartą negalė- 
site pasakyti, kad jūs ne toks, ir nusiplauti rankas. Jūs 
turite paimti kalaviją ir mane nužudyti, arba aš, prisiekiu 
jums Dievu, eisiu 1r papasakosiu visiems, kas čia dedasi. 

— Jūs labai lengvabūdiškai kalbate apie mirtį, tėve To- 
bijau, — rimtai tarė Teovulfas. 

Tobijas piktai mostelėjo ranka. 

— Žinau, kad jūs galite mane nužudyti, nors ir sužeis- 
tas. Taigi arba darykite tai, arba leiskite man eiti ir tada 
atsakysite už savo darbus. 

— Tobijau, prašau! — Katrinos balsas skambėjo maldau- 
jamai. — Tu nesupranti, ką kalbi. Eime su mumis. Eime 
kartu į Teovulfo pilį, mes tave išslaugysime. Ir tu viską 
suprasi. 

— Aš pakankamai suprantu, —- tyliai atsakė Tobijas. — 
Tai melas, Katrina, viskas tiktai melas. Visi šitie žodžiai 
apie laisvę ir gerovę, apie santarvę ir dorumą - tiktai me- 
las. Jis 17 tau melavo. Ar tu to dar nesupranti? Jis pasi- 
naudojo tavimi, kad galą padarytų Ferkoltui, kurs galėjo 
būti jam pavojingas, kad aš jam negalėčiau kenkti, Preto- 
rijų taip pat ir kitus kad nugalabytų. Jis ir toliau tavimi 
naudosis. Tu jam niekas daugiau, tiktai įrankis, žaisliu- 
kas, kaip 1r visi kiti Žmonės šičia. 

— Žinau, - liūdnai tarė Katrina. 

Tobijas apstulbęs pasižiūrėjo į ją. 

— Tu... 

Teovulfas tyliai juokėsi. 

— Matote, Tobijau, yra dalykų, kurie jus dar stebina. — 
Jo balsas buvo pilnas pašaipos. 

— Bet... betgi kaip... 

— Kas žino, - juokdamasis pertraukė jį Teovulfas, - gal 
vis dėlto dar yra šis tas, ko jinai jums nepasakė - ar ne 
tiesa, Katrina? 

Jisai atsisuko į Katriną ir paragino mostelėjęs ranka, 
tačiau toji vengė jo žvilgsnio ir žiūrėjo tiktai į žemę. 

— Ji visa tai žino, ką dabar pasakėte, tėve Tobijau, — 
kalbėjo Teovulfas. —- Mes neturime tarpusavyje jokių pa- 
slapčių. Aš jai iš pat pradžių pasakiau, ką ketinu daryti ir 
ko iš jos noriu. Katrina visada tai žinojo. 

Jis perėmė deglą iš kairės rankos į dešinę, griebėsi 
diržo ir lėtai ištraukė kalaviją. Aštrus kaip skustuvas plie- 
nas slydo iš makščių, džeržgiančio garso aidas tarytum 
šimteriopai atsimušė nuo duburio sienų, ir Tobijo žvilgs- 
nis buvo tarsi prikaustytas prie spindinčių ašmenų. Ta- 
čiau tai, ką jisai jautė, - nebuvo baimė. 

— Tai ir tu man visą laiką melavai? — sušnabždėjo jisai 
sutrikęs. 

Katrina pakėlė akis. Ašaros bėgo jos veidu, o lūpos 
virpėjo taip smarkiai, kad jis galėjo girdėti, kaip ji griežia 
dantimis. 

— Ne, - suvapėjo jinai, — niekados. 

— Niekas nebūtų nukentėjęs, jeigu nebūtumėt visko 
pražudeęs, kvaily, - tarė Teovulfas ramiai. - Jeigu būtu- 
mėt taip daręs, ką jums pasiūliau, kai lankėtės tada ma- 
no pilyje. Jeigu būtumėt ją pripažinęs kalta ir slapčia ga- 
lėjęs išgabenti, tada 1r teisingumas būtų buvęs įvykdy- 
tas, ir klastingas Ferkolto planas sužlugdytas. 

Tobijas vos begirdėjo jo žodžius. Spoksojo į Katriną ir 
veltui bandė iš tikrųjų suvokti, ką girdi. 

Teovulfas žengė pusę žingsnio atgal, nuleido kalaviją 
1r įkišo jo viršūnę į siaurą plyšį žemėje taip, kad stačia 
geležtė virpėdama, lyg koks išsikraipęs sidabrinis kry- 
žius, liko styroti tarp jų. 

— Katrina, - sumurmėjo Tobijas, - klausyk! Aš... aš vis 
dar tave myliu! Nesvarbu, ką tu padarei, aš tave visados 
mylėsiu. 

Katrina nusišypsojo pro ašaras. 

— Žinau, — pašnibždom atsakė. - Ir aš tave, Tobijau. 
Bet jis... jis. - Jos balsas nutrūko. Ji nebegalėjo toliau kal- 
bėti ir kiek tik be;manydama tramdė ašaras. 

— Vienur, Tobijau, — šaltai tarė Teovulfas, — jinai jums 
nepasakė tiesos. Jos tikrasis vyras nemirė prieš aštuo- 

nerius metus. Jis buvo suimtas, atiduotas teismui ir dė] 
tėvynės išdavimo turėjo būti nubaustas mirties bausme. 
Taip ir būtų buvę, jeigu ji dieną prieš tai, kai nuosprendis 
turėjo būti įvykdytas, nebūtų jo išlaisvinusi ir padėjusi 
pabėgti. 

Tobijo akys išsiplėtė. Viskas aplinkui sukosi. 

— Katrina! — suvapėjo jis. - Tu... 

— Jisai sako tiesą, Tobijau, - sušnabždėjo Katrina. - Jis 
mano vyras. Ir aš jį vis dar tebemyliu. 

Teovulias garsiai atsiduso. 

— Tu privalai apsispręsti, - tarė jis. — Girdėjai, ką pasa- 
kė Tobijas, jis kalba rimtai. Jeigu jis išeis iš šitos vietos, 
mirsiu aš. O jeigu aš išeisiu iš šitos vietos, mirs jisai. 

Ir tai buvo paskutiniai žodžiai, pasakyti vieno iš jų, to- 
je vietoje, giliai po žeme, kur pragaras buvo taip arti, kad 
toji vieta beveik jam priklausė. Tobijas suprato, kad da- 
bar jau viskas baigta. Visai nesvarbu, kaip apsispręs Kat- 
rina, Jisai šią valandą galutinai pralaimėjo. Gyvenimas jau 
nebeturėjo jokios prasmės. Storasis Breseris pasirodė 
esąs teisus — blogis buvo neapsakomai stiprus. 

Tobijas įsmeigė akis į Teovulfą ir be žodžių, tik minty- 
se, uždavė paskutinį, viską nulemiantį klausimą, kurio 
per visą tą laiką neišdrįso ištarti: Kas tu esi? Velnias? 

Teovulfas atsakė taip pat be žodžių: Galbūt. 

Katrina stovėjo drebėdama, mirtinai išblyškusi. Aša- 
ros riedėjo jos veidu, o mėšlungiško kūkčiojimo garsai To- 
bijo ausyse skambėjo tartum tylus, beviltiškas šauksmas. 

Inkvizitorius užmerkė akis, kai Katrina lėtai ištiesė 
ranką prie kalavijo, styrančio žemėje tarp jo ir Teovulto. 

Tobijas pasijuto vienui vienas. Ir staiga jam pasidarė 
šalta. Neapsakomai šalta. 

